
Prin urmare , dacă am rosti , cu un cuvînt: 
dacă Unul nu este, nimic nu este, am avea 
oare dreptate f — Intru totul, fără discuţie! 

PLATON, Parmenide, 166c 


Unul este toate şi nici unul. 

PLOTIN, 11 , V.2,1 


Silinţa nu ţi-o da ca să fii fără păcat, cică să 
fii Zeu! 


PLOTIN, 79,1.2,6 



Lămuriri preliminare 
şi interpretare la filozofia 
lui Plotin 


A. TABELE DE CORESPONDENŢĂ A 

TRATATELOR LUI PLOTIN 

Ediţia de faţă prezintă traducerea scrierilor lui Plotin dis¬ 
puse în ordine cronologică, conform listei întocmite de Porfir (v. 
I.imuriri preliminare § D). Corespondenţa dintre ordinea crono- 
li igică şi cea sistematică (după Enneade) şi invers apare în tabelele 
de mai jos. 

în cuprinsul LPIF şi al notelor, o indicaţie precum 17 II.6, 2 se 
v.i citi: Tratatul al 17-lea în ordine cronologică, prezent în Enneada 
,i 2 a, nr.6, capitolul 2. Numele lui Plotin nu mai este menţionat. 

I. Ordinea cronologică — Ordinea după Enneade 


Cron. 

Enn. 

Cron. 

Enn. 

1 

E6 

12 

II.4 

2 

IV.7 

13 

III.9 

3 

III.l 

14 

II.2 

4 

IV.2 

15 

III.4 

5 

V.9 

16 

1.9 

6 

IV.8 

17 

II.6 

7 

V.4 

18 

V.7 

8 

IV.9 

19 

1.2 

9 

VI.9 

20 

1.3 

10 

V.l 

21 

IV.I 1 

11 

V.2 

22 

VI .4 


1 Urmînd o sugestie a lui E. Brehier, acest tratat foarte scurt a fost 
înglobat de mine în tratatul 73,111.9, căruia îi aparţinea iniţial, ca un al 

Cron. 

Enn. 

Cron. 

Enn. 

23 

VI.5 

39 

VI.8 

24 

V.6 

40 

II.l 

25 

11.5 

41 

IV.6 

26 

III.6 

42 

VI.l 

27 

IV.3 

43 

VI.2 

28 

IV.4 

44 

VI.3 

29 

IV.5 

45 

III.7 

30 

III.8 

46 

1.4 

31 

V.8 

47 

III.2 

32 

V.5 

48 

III.3 

33 

II.9 

49 

V.3 



50 

III.5 

34 

VI.6 





51 

1.8 

35 

II.8 

52 

II.3 

36 

1.5 

53 

1.1 

37 

II.7 

54 

1.7 

38 

VI.7 



II. Ordinea 

după Enneade 

— Ordinea 

cronologică 

Enn. 

Cron. 

Enn. 

Cron. 

1.1 

53 

II.l 

40 

1.2 

19 

II.2 

14 

1.3 

20 

II.3 

52 

1.4 

46 

II.4 

12 

1.5 

36 

II.5 

25 

1.6 

1 

II.6 

17 

1.7 

54 

II.7 

37 

1.8 

51 

II.8 

35 

1.9 

16 

II.9 

33 


10-lea capitol al acestuia. Pentru a nu crea confuzii, am menţinut nu¬ 
merotarea cronologică a tratatelor, chiar dacă, în această ediţie, locul 21 
este gol. V. LPIF§D,2 şi 23,111.9, nota introductivă. 

Enn. 

Cron. 

Enn. 

Cron. 

III.l 

3 

IV. 1 

21 

III.2 

47 

IV.2 

4 

III.3 

48 

IV.3 

27 

III.4 

15 

IV.4 

28 

III.5 

50 

IV.5 

29 

III.6 

26 

IV.6 

41 

III.7 

45 

IV.7 

2 

III.8 

30 

IV.8 

6 

III.9 

13 

IV.9 

8 

Enn. 

Cron. 

Enn. 

Cron. 

V.l 

10 

VI.1 

42 

V.2 

11 

VI.2 

43 

V.3 

49 

VI.3 

44 

V.4 

7 

VI.4 

22 

V.5 

32 

VI.5 

23 

V.6 

24 

VIA 

34 

V.7 

18 

VI.7 

38 

V.8 

31 

VI.8 

39 

V.9 

5 

VI.9 

9 


B. ABREVIERI ŞI TRIMITERI 

CHLG = The Cambridge History of Later Greek and Early Me¬ 
dieval Philosophy, Cambridge, 1967,1970. 

HSl = Plotini Opera, ed. P. Henry-H.-R. Schwyzer, Paris-Bru- 
xelles, 1951-1973 („editio maior"). 

HS2 = Plotini Opera, ed. P. Henry-H.-R. Schwyzer, Oxford, 
1964-1982 („editio minor"). 

LPIF = „Lămuriri preliminare şi interpretare la filozofia lui Plotin". 

OD = Ontologie et dialogue. Melanges en Hommage a Pierre Au- 
benque. Paris, 2000. 

PA = Plotinus, The Enneads, ed. A.H. Armstrong, Loeb Classi- 
cal Library, 1966-1988. 

PB = Plotin —Les Enneades, Paris, 1924-1938, „Les Belles-Let- 
tres“, texte etabli et traduit par Emile Brehier. 

PH = Plotins Schriften, ed. Harder, Beutler,Theiler, Hamburg, 1971. 
PO = Platou — Opere, Bucureşti, Editura Ştiinţifică, ediţie în¬ 
grijită de Petru Creţia şi Constantin Noica. 

PWRE = Pauly-Wissova Real-Encyclopaedie der Altertumswis- 

senschaft, Stuttgart, 1951. 

TP = Traditions of Platonism. Essays in honour of John Dillon, 

Ashgate, 1999. 

- O abreviere precum VP,4 se va citi: Porfir, Despre viaţa lui 
Plotin şi ordinea scrierilor sale, capitolul 4. Numele lui Porfir nu 
mai este menţionat. 

- Numele operelor lui Platon sînt citate conform modului şi 
transliterării intrate în uz la noi prin PO: de exemplu: Phaidros, 
Theaitetos etc., după care urmează indicaţia locului după nume¬ 
rotarea tradiţională (Stephanus). Nu mai este indicat numele au¬ 
torului. Cînd, în cazul unor citate platonice, nu mai există alte 
indicaţii, înseamnă că am retradus eu însumi pasajul respectiv pen¬ 
tru a-1 aduce mai în acord cu sensul presupus de Plotin. 

- Referinţele la Metafizica lui Aristotel se fac în modul ur¬ 
mător, ex: Met. A, 7, 1072b, 391, fără indicaţia autorului, ceea ce 
se va citi: Aristotel, Metafizica, Cartea a Xll-a (Lambda), capi¬ 
tolul 7, numerotarea tradiţională (Bekker) 1072b, pagina 391 în 
Aristotel -Metafizica, Bucureşti, Humanitas 2001 (traducere, comen¬ 
tarii şi note de Andrei Cornea). Dacă lipseşte indicaţia paginii în¬ 
seamnă că am retradus pasajul citat de Plotin pentru a-1 pune mai 
în acord cu sensul presupus de el. 

- Celelalte referinţe antice sau moderne sînt date în forma uzu¬ 
ală în lucrările de specialitate. 

- Cuvintele inserate între // sînt adăugate de mine, pentru com¬ 
pletarea sensului unui text tradus. Parantezele rotunde () din tex¬ 
tul tradus aparţin autorului. Porţiunile de text plotinian între [ ] 
sînt considerate neautentice de majoritatea editorilor. între < > 
apar sintagme greceşti. 

- In cuprinsul traducerii, redarea unor cuvinte sau pasaje în 
cursive constituie sublinierea mea. 

- Pasajele între ghilimele sînt citate sau parafraze inserate de 
autorul însuşi în textul său. 

- Am marcat prin majuscule termenii „Unu“, „Intelect", „Su¬ 
flet", „Formă" (cînd are sensul platonician) şi în plus „Materie" 
(cînd are sensul de „materia sensibilă absolută", care, la Plotin, 

are o valoare „ipostatică", fiind situată „mai prejos de Fiin¬ 
ţă" ).V.LPIF§H.7,3 şi §G,3. De asemenea, am scris cu majuscu¬ 
le „Acolo" şi „Aici" cînd aceste adverbe se referă la lumea inte¬ 
ligibilă, respectiv la lumea senzorială, v.LPIF§H.2,l şi §G,3, ca 
şi termenul „Fiinţă", atunci cînd prin el am tradus pe oikâa. 

- O problemă a reprezentat-o transliterarea numelor proprii. 
Am adoptat regula (extrem de imprecisă, fireşte), admisă în ge¬ 
neral la noi, de a româniza numele proprii greceşti mai cunos¬ 
cute şi de a translitera numele mai puţin cunoscute. Am scris, în 
consecinţă, Plotin, Porfir, Aristotel, Pitagora, Socrateetc., urmînd 
regula consacrată deja de PO. Pentru dialogurile lui Platon, am 
folosit formele greceşti Phaidros, Phaidon etc., promovate de 
aceeaşi ediţie. Pentru unele nume puţin cunoscute, ale unor per¬ 
sonalităţi din epoca imperială, a trebuit să decid între redarea for¬ 
mei latine, sau transliterarea celei greceşti a numelui autorului res¬ 
pectiv. Chestiunea e relevantă întrucît unele dintre aceste nume 
sînt latineşti, dar purtătorii lor aparţin literaturii şi filozofiei ele- 
nice. Am optat, în aceste cazuri, pentru formele greceşti, şi am scris 
Numenios, Moderatos, Longinos, Albinos. Am scris, în schimb, 
Gordianus sau Gallienus (împăraţi romani). 


Aduc mulţumirile mele Colegiului Noua Europă care, în vara 
anului 2002, mi-a dat posibilitatea petrecerii în Germania, la Wis- 
senschaftskolleg zu Berlin , a unei luni de studiu care s-a dovedit 
importantă pentru punerea la punct a acestei lucrări, unde eru¬ 
diţia contează atît de mult. 


C. VIAŢA ŞI ACTIVITATEA DIDACTICĂ 

1. Aproape toate informaţiile despre viaţa lui Plotin (gr. Plo- 
tinos, lat. Plotinus) provin de la Porfir 2 , discipolul acestuia, care, 
în primii ani ai secolului al IV-lea, a scris o lucrare intitulată De- 


2 Porfir (Porphyrios) născut în 234 la Tir în Fenicia. Studiază mai în- 
tîi cu retorul şi filologul Longinos la Atena, apoi cu Plotin la Roma unde 
rămîne cîţiva ani. Pleacă apoi în Sicilia. Moare între 302-305. Cea mai 

spre viaţa lui Plotin şi ordinea scrierilor sale, reprezentînd intro¬ 
ducerea la ediţia operei lui Plotin pe care o pregătise. Plotin mu¬ 
rise de mai bine de 30 de ani. 

Deoarece lui Plotin — scrie Porfir — nu-i plăcea să povestească 
despre copilăria, tinereţea şi familia sa, se cunosc despre acestea 
foarte puţine date precise. 

Se crede că s-a născut în Egipt, în anul 204 d.Cr., poate în lo¬ 
calitatea Lyco sau Lycopolis, dar nici ţara, nici localitatea nu sînt 
sigure. Luna şi ziua naşterii de asemenea au rămas necunoscute 
(ceea ce creează incertitudini asupra cronologiei exacte a vieţii 
sale), deoarece Plotin, modest, pentru a nu-i obliga pe discipoli 
să-i aducă daruri la aniversări, nu le dezvăluise. Numele „Ploti- 
nus“ este latin (o formă „vulgară" pentru „Plautinus"), dar cel 
mai probabil este că Plotin provenea dintr-o familie înstărită ele- 
nică sau puternic elenizată. Faptul că el credea că hieroglifele egip¬ 
tene sînt simboluri ale unor idei (31,V. 8,6), şi nu o scriere pre¬ 
dominant fonetică, aşa cum s-a aflat abia o dată cu Champollion, 
arată faptul că filozofului îi lipsea o cunoaştere mai profundă a 
civilizaţiei egiptene autentice. 

In orice caz, în al 28-lea an de viaţă, el se afla la Alexandria 
unde îşi căuta un maestru cu care să studieze filozofia. După mai 
multe dezamăgiri îl cunoaşte pe Ammonios Sakkas, un filozof 
platonician care nu a scris nimic, întocmai ca şi Socrate. Dar după 
ce a asistat la o prelegere a lui Ammonios, puternic impresionat, 
Plotin i-ar fi spus prietenului care îl adusese acolo: „pe acest om 
l-am căutat!" (VP,3) Plotin a rămas în preajma lui Ammonios 
timp de 11 ani. E de notat că un alt elev celebru al lui Ammoni¬ 
os, dar considerabil înaintea lui Plotin, a fost Origene, teologul 


faimoasă scriere a lui Porfir este scurta Introducere la Categoriile luiAris- 
totel, care, tradusă în latină, în Evul Mediu, a stat la baza disputei asu¬ 
pra „universalelor" dintre „realişti" şi „nominalişti". A mai scris Viaţa 
lui Plotin şi Viaţa lui Pitagora. O altă lucrare celebră a sa, cunoscută nu¬ 
mai fragmentar, este tratatul Împotriva creştinilor, redactat în Sicilia şi 
îndreptat contra Vechiului şi Noului Testament. Tratatul a fost ars în 
448 la porunca împăraţilor Teodosie al Il-lea şi Valentinian al III-lea. 
V. şi Cristian Bădiliţă, „Despre vieţile unor « bărbaţi îndumnezeiţi»“ 
în A. Piatkowski & C. Bădiliţă & C. Gaşpar, Porphyrios — Viaţa lui Pi¬ 
tagora. Viaţa lui Plotin, Iaşi, 2000. 

Bisericii. El nu trebuie însă confundat cu un alt Origene, coleg 
cu Plotin la „şcoala lui Ammonios“ — acesta era păgîn şi plato¬ 
nician. 

S-au făcut mai multe încercări de a se reconstitui doctrina lui 
Ammonios Sakkas, comparîndu-se, de exemplu, învăţătura lui 
Plotin cu aceea a lui Origene creştinul. încercările nu sînt foar¬ 
te concludente. Dacă, pe de-altă parte, este adevărat că Ammo¬ 
nios profesa doctrina unui Zeu suprem-Demiurg care ar fi creat 
lumea din nimic (doctrină tipic creştină), atunci se poate spune 
că Plotin s-a îndepărtat radical în unele puncte de învăţătura pro¬ 
fesorului său. 3 

2. După unsprezece ani de învăţătură cu Ammonios — rela¬ 
tează Porfir — Plotin „a ajuns la o asemenea capacitate în filo¬ 
zofie, încît dorea cu ardoare să aibă experienţa filozofiei practi¬ 
cate la perşi şi a celei care avea răspîndire la indieni" 4 . El s-a 
alăturat armatei împăratului Gordianus al III-lea (238-244), care 


3 V. H.-P. Schwyzer, art. „Plotin", PWRE vol.XXI,l, pp. 479-480; 
el consideră că învăţătura lui Ammonios ar fi fost preluată numai în par¬ 
te de Plotin. Cf. Venanz Schubert, Plotin. Einfuhrung in sein Philoso- 
phieren, Miinchen, 1973, p.32. Ammonios Sakkas („Hamalul") ar fi sus¬ 
ţinut concordanţa dintre Platon şi Aristotel, existenţa unui Demiurg care 
a creat lumea din nimic şi din propria voinţă, cît şi existenţa mai mul¬ 
tor tipuri de Suflete, pornind de la cele ale zeilor şi încheind cu cele ale 
oamenilor. Toate acestea sînt teorii non-plotiniene. 

4 VP, 3. Vasile Rus, Plotin, Enneade 1.6. Porfir, Viaţa lui Plotin, Ora¬ 
dea, 2000, traduce acest pasaj: „a dobîndit o asemenea stăpînire a filo¬ 
zofiei, încît să se străduiască să capete o experienţă /directă/ a celei ce 
se practica la perşi etc."; se sugerează că Plotin avea o anumită experienţă 
indirectă a filozofiei orientale, ceea ce textul lui Porfir nu autorizează 
să se afirme. „Indianismul" lui Plotin a fost susţinut de £. Brehierîn 
(trad.rom) Filozofia lui Plotin, Timişoara, 2000. Teza a fost respinsă, cred 
cu temei, de alţi cercetători, ca de pildă deJ.M. Rist, care observă dife¬ 
renţe notabile între mistica lui Plotin şi aceea a Upanişadelor: „The Uni¬ 
on of the soul with the One is a union of the alone with the Alone. Does 
this mean that the alone is the Alone, that, as Brehier supposed, here 
was to be found the equivalent of the Indian doctrine that Atman is Brah¬ 
man ? AII evidence so far indicates that it is not.“ J Al .Rist, Plotinus: The 
Road to Reality, Cambridge, 1967, p.225. 

pornise într-o expediţie împotriva Persiei. Se pare că în armata 
persană se afla nu altul decît Mani, fondatorul maniheismului. Ex¬ 
pediţia s-a încheiat rău, Gordianus a fost ucis în urma unui com¬ 
plot în Mesopotamia, iar Plotin a reuşit cu greu să scape cu fuga 
la Antiohia. In acelaşi an, 244, la treizeci şi nouă-patruzeci de ani, 
se stabileşte la Roma. 

în capitala Imperiului, Plotin deschide o şcoală particulară de 
filozofie. Locuieşte în casa unor femei (mamă şi fiică) din înalta 
societate şi are o mulţime de legături în lumea „bună“ a capita¬ 
lei Imperiului, printre care senatori şi oameni înstăriţi, care îi for¬ 
mează, în parte, publicul. Reputaţia sa de corectitudine şi dezin¬ 
teres în ceea ce priveşte chestiunile materiale devine curînd atît 
de mare, încît mulţi părinţi îi încredinţează tutela copiilor minori, 
iar pe unii dintre aceştia maestrul îi supraveghează chiar şi cînd 
îşi fac temele la tabla înmulţirii. Plotin se îngrijea ca averea co¬ 
piilor de sub tutela sa să fie bine administrată, spunînd că, atîta 
vreme cît ei nu sînt filozofi, au nevoie de bani, iar aceştia trebuie 
să rămînă neatinşi. Mulţi cunoscuţi şi chiar străini îl chemau să 
arbitreze conflictele dintre ei, ceea ce el făcea cu bunăvoinţă şi 
destul succes. 5 Curios, Plotin reuneşte anumite trăsături de ca¬ 
racter tradiţional „romane" —simţ practic, spirit de echitate, mo¬ 
deraţie în toate — cu anvergura spirituală tipică pentru un filo¬ 
zof grec. Avea o fire luminoasă, senină şi binevoitoare cu care îi 
cucerea pe cei mai mulţi din preajmă, dar şi o putere de concen¬ 
trare şi o forţă speculativă ieşite din comun cu care îi uimea. Plo¬ 
tin se bucura de influenţă şi la curtea împăratului Gallienus, care 
pare să fi susţinut la un moment dat „proiectul Platonopolis" — 
reconstrucţia unui oraş ruinat ca „cetate a filozofilor" — care ar 
fi trebuit guvernată după principiile din Republica lui Platon. Dar, 
se pare că din cauza unor intrigi de la curte, proiectul a eşuat. 6 


5 Cf. rolul de arbitru jucat de „omul sfînt" în unele dintre părţile orien¬ 
tale ale Imperiului în sec. IV-V, Robert Brown, Society and the Holy in 
Late Antiquity, Berkeley 1989, „The Rise and Function of the Holy M an 
in Late Antiquity". 

6 Ar fi fost vorba, poate, despre restaurarea unui domeniu, ce apar¬ 
ţinuse cîndva lui Cicero, consacrat cercetării filozofice şi care căzuse în 
ruină. Apud C. B ădiliţă, în Piatkowski, A. &: B ădiliţă, C. & Gaşpar C., Por- 
phyrios — Viaţa lui Pitagora. Viaţa lui Plotin, Iaşi, 2000, p. 169, nota 79. 

Deşi profund religios — dar în felul său — Plotin nu pare a fi 
fost captat de superstiţiile timpului său, fără însă să le respingă 
direct: la un moment dat, un preot egiptean a încercat să-l con¬ 
vingă să accepte să-i convoace „Daimonul". Dar în loc de un „Dai- 
mon“, la chemarea taumaturgului ar fi apărut un „Zeu“. Porfir 
pune această experienţă în legătură cu cele expuse în 75,111.4. Altă 
dată, discipolul său, Amelios, care obişnuia să ia la rînd toate tem¬ 
plele ca să se închine cu ocazia lunii noi, a primit următorul răs¬ 
puns cînd l-a invitat pe Plotin să-l însoţească: „Se cuvine ca zeii 
să vină la mine, şi nu eu la ei.“ 7 Filozoful avea deci conştiinţa va¬ 
lorii proprii chiar şi faţă de zei, şi nu numai faţă de adoratorii lor 
bigoţi ! 8 

3. în jurul lui Plotin se formează treptat un grup cosmopolit 
de apropiaţi şi discipoli. Printre cei mai importanţi se număra Ame¬ 
lios, amintit mai înainte, un etrusc, care studiase mai înainte la 
Atena cu filologul şi criticul Cassios Longinos 9 , medicul Eusto- 
chios, un alexandrin, care i-a stat la căpătîi lui Plotin pînă în ul¬ 
timul ceas, un alt medic, Zethos, de origine arabă, ori Rogatia- 
nus, senator roman pe care Plotin „îl convertise" la filozofie, 
determinîndu-1 să abandoneze traiul opulent de aristocrat şi să 
refuze demnitatea de pretor. Cel mai celebru dintre toţi discipo- 


7 VP, 10. 

8 Fie că Plotin dispreţuia superstiţia populară, fie că socotea, potri¬ 
vit celor afirmate în 75,111.4, că, avînd Sufletul ridicat la nivelul Intelec¬ 
tului, el are drept „Daimon" Unul şi că deci nu are de ce să viziteze al¬ 
tarele unor zei inferiori. Oricum, răspunsul i-a scandalizat pe Porfir şi 
Amelios care nu l-au înţeles. 

5 Cassios Longinos, critic literar, erudit, retor şi platonician (210-273); 
conduce Academia platoniciană din Atena între 250 -273. In 267/8, aban¬ 
donează Academia şi se duce la Palmyra, la chemarea celebrei regine Ze- 
nobia, pentru a o sfătui. Ca şi Zenobia, devine inamicul noului împărat 
Aurelian care pusese mîna pe putere, după anarhia ce urmase asasinării 
împăratului Gallienus. E executat pentru înaltă trădare din ordinul 
împăratului. Vederile sale în filozofie sînt cele ale unui platonician con¬ 
servator, stimîndu-1 pe Plotin, dar fără multă înţelegere pentru teoriile 
acestuia. Plotin ar fi spus că „Longinus este filolog, dar nu filozof". Nu 
este plauzibil că celebrul Tratat despre sublim îi aparţine. A fost primul 
profesor de filozofie al lui Porfir şi Amelios. 

Iii rămîne Porfir, un fenician elenizat, pe numele său adevărat Mal- 
kos („Regele") 10 . Porfir i se alătură lui Plotin ceva mai tîrziu, cînd 
acesta avea aproximativ cincizeci şi nouă de ani. Porfir este sin¬ 
gurul dintre discipolii lui Plotin cu contribuţii proprii, notabile, 
în filozofie; în plus, el a fost editorul scrierilor lui Plotin şi bio¬ 
graful său. După cam şase ani de studiat împreună cu Plotin, dis¬ 
cipolul trece printr-o criză de depresiune şi vrea să-şi ia viaţa, dar 
Plotin reuşeşte să-l oprească şi îl îndeamnă să-şi schimbe dispo¬ 
ziţia călătorind, ceea ce Porfir şi face, reechilibrîndu-se psihic. 

După plecarea lui Porfir, sănătatea lui Plotin se deteriorează. 
Cercul de prieteni şi discipoli se destramă, mai ales că circum- 
stanţelele politice se înrăutăţesc şi ele: împăratul Gallienus, pro¬ 
tectorul său, este asasinat în 268. Plotin se retrage în Campania, 
pe domeniul unui prieten; suferinţa bolii îl chinuie tot mai mult, 
dar continuă să scrie. Porfir şi Amelios sînt departe şi ultimele 
clipe ale filozofului sînt vegheate numai de medicul şi prietenul 
Eustochios. înainte de a-şi fi dat sufletul, în 270, Plotin ar fi ros¬ 
tit: „mă străduiesc să înalţ divinul din mine la divinul din Uni¬ 
vers" 11 . Avea 66 de ani. 

4. Plotin a refuzat toată viaţa să i se facă un portret, deoare¬ 
ce susţinea că un portret este o „imagine a unei imagini", per- 
petuînd înfăţişarea unui corp lipsit de valoare. De altminteri — 
îl caracterizează Porfir în deschiderea Vieţii — Plotin „se purta 
ca cineva care se ruşinează că se află într-un corp" 12 . Discipolii 
ar fi reuşit totuşi pe ascuns — susţine biograful — să obţină un 
portret al filozofului, realizat din memorie de un pictor de seamă 
al timpului, Carterios, care luase parte de mai multe ori la lecţi¬ 
ile maestrului. Cu toate acestea, nu se ştie dacă printre portre¬ 
tele sculptate păstrate din epocă există vreunul care să-l reprezin¬ 
te pe Plotin. 


10 „Porphyrios", nume pe care îl primise de la Longinos, înseamnă 
„Purpuriul"; or, se ştie că purpura era în Antichitate culoarea regală. 

11 Această propoziţie reprodusă de Porfir (VP,2) poate fi citită şi: 
„străduiţi-vă să înălţaţi divinul din noi la divinul din Univers", deoare¬ 
ce editorii nu pot decide dacă este vorba despre 7CEipâ<j6ai sau despre 
neipăadE. 

12 VP,1. 

5. „Şcoala" lui Plotin avea aspectul unor seminare libere în ca¬ 
drul cărora maestrul şi discipolii obişnuiau să poarte controver¬ 
se şi discuţii vii. Atmosferă „socratică", dar şi foarte „modernă" : 
nimic „ex cathedra", nimic formal, dogmatic. Porfir spune că, mai 
ales la început, „seminarele" <auvoixriat > erau „pline de dezor¬ 
dine şi de vorbărie, deoarece Plotin îi îndemna pe participanţi să 
cerceteze ei înşişi /teza în discuţie/" 13 . Unii dascăli rigizi i-au re¬ 
proşat chiar lui Plotin că „parcă stă de vorbă" şi că nu are mor¬ 
ga scolastică de rigoare. Cuiva care se plîngea că, din pricina în¬ 
trebărilor lui Porfir, nu reuşeşte să ia notiţe continue, Plotin i-a 
răspuns: „Dacă Porfir n-ar pune întrebări ca să rezolvăm difi¬ 
cultăţile, nu vom putea spune niciodată nimic pentru a fi pus în 
scris." 14 

în primii zece ani de activitate la Roma — spune Porfir —, Plo¬ 
tin ar fi predat în spiritul lui Ammonios Sakkas, fără să scrie ni¬ 
mic. Adesea discipolii ridicau probleme la care Plotin răspundea; 
alteori aveau loc controverse orale sau în scris chiar între disci¬ 
poli, sub supravegherea sau din îndemnul maestrului. De pildă, 
Porfir — care, la sosirea sa la „şcoala" lui Plotin, profesa doctri¬ 
na non-plotiniană a platonismului mediu asupra exteriorităţii For¬ 
melor în raport cu Intelectul divin 15 — a primit replica în scris a 
lui Amelios, la cererea lui Plotin. Porfir şi-a apărat teza tot în scris, 
Amelios a revenit şi, abia a treia oară, Porfir a acceptat doctrina 
maestrului privind consubstanţialitatea Formelor şi a Intelectu¬ 
lui. Uneori discipolii se angajau în controverse „externe" din ini¬ 
ţiativa maestrului: Porfir şi Amelios au continuat polemica lui 
Plotin împotriva gnosticismului, compunînd mai multe lucrări 
împotriva acestuia. Altă dată, Porfir a compus o respingere a dis¬ 
cursului unui retor, Diophanes, care, bazîndu-se pe Banchetul lui 
Platon, lăuda amorul homosexual. 

Un reper esenţial al „şcolii" îl reprezentau citirea, comentarea 
şi critica unor filozofi din trecut, mai vechi sau mai noi, fie pla- 
tonicieni — precum Severos, Cronios şi mai ales Numenios din 


13 VP.18. 

14 VP,13. 

15 Philon din Alexandria este primul filozof la care este atestată teo¬ 
ria platonismului mediu — respinsă de Plotin — ce susţine că Formele 
sînt „gîndurile lui Dumnezeu". V. şi H. Chadwick, „Philo" în CHLG. 

Apameea — fie peripateticieni, precum Alexandru din Aphrodi- 
sias. Comentarea intensă a lui Numenios, precum şi analogii for¬ 
male dintre doctrina celor „trei Zei“ ai lui Numenios 16 şi doctri¬ 
na celor „trei ipostaze" plotiniene au condus la acuzaţii de plagiat 
la adresa lui Plotin sosite din partea unor platonicieni rău-voi- 
tori din Atena. Amelios s-a grăbit să le dea replica. 

în esenţă însă, discuţiile, prelegerile de la curs, cît şi scrierile 
lui Plotin plecau, aproape de regulă, de la analiza şi comentarea 
unor pasaje platoniciene. Plotin afirma răspicat că învăţătura sa 
nu aduce noutăţi, ci doar explicitează doctrina autentică a lui Pla- 
ton. 17 Fireşte, Platon nu era niciodată criticat, dar trebuiau expli¬ 
cate şi lămurite contradicţiile, considerate însă numai aparente, 
din textul dialogurilor. Un bun exemplu îl oferă tratatul intitu¬ 
lat Despre coborîrea Sufletului în trup, unde Plotin observă că Pla¬ 
ton „nu pare a spune pretutindeni acelaşi lucru, pentru ca să pu¬ 
tem cu uşurinţă cunoaşte intenţia sa“. (6, IV.8,1) Totuşi, Platon era 
utilizat destul de parţial; marea majoritate a locurilor platonicie¬ 
ne comentate în scrierile lui Plotin provine numai din Timaios, 
Phaidros, Phaidon, Republica, Parmenide, Theaitetos, Scrisoarea 
a II-a, Sofistul sau Philebos. Chiar şi aceste scrieri erau „utiliza¬ 
te" selectiv: de pildă, nimic din teoria politică din Republica nu 
pare a-1 fi preocupat pe Plotin. De asemenea, dialogurile „apore- 
tice", precum Criton, Protagoras, Lysis, Ion, Euthyphron, Craty- 
los etc. cădeau în afara interesului plotinian. 18 Despre aşa-numita 
„doctrină esoterică" a lui Platon, privitoare la Numerele inteligi¬ 
bile provenite din Unul şi din „Dualitatea indefinită", Plotin pare 
a nu fi ştiut mai mult decît a relatat Aristotel în Metafizica . 19 


16 Despre Numenios din Apameea, LPIF §H,2. 

17 LPIF§H,1,4. 

18 V. Willi Theiler, Uberblick iiber Plotins Philosophie und Lebrwei- 
se în PH, voi.VI. 

19 Pentru „doctrina nescrisă" (esoterică) şi teoria (adesea contestată) 
a aşa-numitei „Şcoli de la Tiibingen": H.J. Krămer, Plato and the Foun- 
dations of Metaphysics, State Univ. of. N.Y. Press, 1990; eiusdem, Der 
Ursprung der Geistesmetaphysik. Untersucbungen zur Geschichte des Pla- 
tonismus zwischen Platon und Plotin, Amsterdam, 1964. K. Geiser, Pla- 
tons ungescbriebene Lehre, Stuttgart, 1963; G.Reale, Plato and Aristo- 
tle. A History of Ancient Philosopby II, New York, 1990; Richard, M.-D., 

Aristotel este, de altminteri, folosit intens, iar limbajul aristo¬ 
telic (de ex: conceptele de „actualizare" şi „posibilitate") repre¬ 
zintă un mijloc tehnic de analiză foarte comun la Plotin. Porfir 
spune că scrierile lui Plotin „erau ticsite" cu temele din Metafi¬ 
zica, ceea ce reprezintă o descriere corectă. 20 Totuşi, spre deose¬ 
bire de tratamentul rezervat lui Platon, laolaltă cu alţi peripate¬ 
ticieni, precum Alexandru din Aphrodisias, Aristotel era adesea 
supus criticii, aşa cum atestă scrierile lui Plotin. Altfel decît pro¬ 
cedau unii platonicieni anteriori lui, poate chiar Ammonios Sak- 
kas, dar şi posteriori, precum Porfir sau Proclos, Plotin nu era 
partizanul concilierii necondiţionate dintre Platon şi Aristotel. 
El îl „utiliza" critic pe Aristotel pentru a-1 explica în felul său pe 
Platon. Iarăşi, spre deosebire de unii platonicieni anteriori, pre¬ 
cum Numenios, dar şi posteriori, ca Porfir sau Iamblichos, Plo¬ 
tin nu era un „neo-pitagorician" şi părea sceptic în privinţa in¬ 
terpretării lui Platon în cheie pitagoreică. V. 6,IV.l, nota 6 şi LPIF§I. 

Se polemiza insistent de asemenea cu stoicii, în pofida unor 
influenţe importante, dar nemărturisite ale filozofiei Porticului 
asupra lui Plotin; erau atacaţi fără menajamente Epicur şi ato- 
miştii, gnosticii, ori astrologia populară. 

Toată această atmosferă de polemică şi controversă de idei din 
„şcoala lui Plotin" justifică, în opinia noastră, teza „Interpretării" 
noastre (LPIF§H): filozofia lui Plotin e în primul rînd o con¬ 
strucţie metafizică destinată să „salveze" platonismul de apori¬ 
ile proprii şi de contestările ontologice, logice, morale şi cultu¬ 
rale care îi soseau în confruntarea cu concepţii rivale. 


D. SCRIERILE 

1. După cîte relatează Porfir, Plotin a început să scrie de abia 
cînd avea 49 de ani, la circa 10 ani după ce se stabilise la Roma 
şi începuse să predea filozofia. 21 în ce măsură această întîrziere 
este legată de un jurămînt încheiat de Plotin şi de alţi doi foşti 


L’enseignement oralde Platon , Paris, 1986.v. şi A. Cornea, Platon — fi¬ 
lozofie şi cenzură , Bucureşti, 1995, cap. IV.2. 

20 VP, 14: KaxanEKVKvanai. 

21 VP,4. 

elevi ai lui Ammonios, Herennius şi Origenes păgînul, de a nu 
divulga în scris învăţătura lui Ammonios, este neclar şi pare a fi, 
din partea lui Porfir care menţionează întîmplarea, mai curînd o 
justificare „romanescă" pentru înţelegerea întîrzierii respective, 
într-adevăr, tot Porfir relatase mai înainte că Plotin, în toţi res¬ 
pectivii zece ani, predase „în spiritul învăţăturii lui Ammonios", 
ceea ce înseamnă că, în fapt, dezvăluise public presupusa învăţă¬ 
tură secretă a dascălului său. 

Oricum, în 263, cînd Porfir vine la Roma şi devine elevul lui 
Plotin, acesta scrisese deja 21 de tratate care circulau în copii pu¬ 
ţine şi încredinţate numai unora dintre discipoli. în timpul celor 
şase ani cît Porfir rămîne pe lîngă Plotin, maestrul mai scrie încă 
24 de tratate. în fine, în ultimul an de viaţă, pe cînd Porfir este 
în Sicilia, Plotin compune şi ultimele 9 tratate pe care i le trimite 
lui Porfir. 

Porfir are meritul de a ne fi păstrat succesiunea cronologică a 
acestor 54 de scrieri ale lui Plotin 22 ; totuşi, pentru ediţia sa, el a 
preferat să grupeze opera maestrului său după o ordine „siste¬ 
matică", imaginată de el însuşi (v.infra). 

Porfir afirmă că primele 21 de scrieri nu au prea multă adîn- 
cime, că cele la a căror compunere a asistat posedă perfecţiunea, 
în timp ce ultimele — redactate după plecarea sa — vădesc o di¬ 
minuare a puterii creatoare a lui Plotin. La lectură, nimic nu jus¬ 
tifică această caracterizare din care ghicim mai curînd vanitatea 
discipolului, doritor să sugereze că prezenţa sa ar fi contribuit la 
creativitatea maestrului. 23 

Fapt este că opera, considerabilă ca dimensiuni, a lui Plotin a 
fost compusă timp de 16 ani de un spirit matur, care, în momen¬ 
tul cînd a început să scrie, îşi formulase deja pe deplin sistemul 
filozofic. Aşa se explică cumva de ce nu există la Plotin evoluţii 
notabile de concepţie de la operă la operă şi de la perioadă la pe¬ 
rioadă. (Ceea ce nu înseamnă totuşi că, uneori, nu se pot decela 
unele nuanţe diferenţiatoare în timp. De pildă, în 7,V.4,2, Plotin 
pare că atribuie Unului un anumit tip de gîndire, ceea ce în tra¬ 
tatele ulterioare neagă că ar fi legitim. Fireşte, pasajul ar putea fi 
explicat şi metaforic. V. p.) încercarea mai veche a lui F. Heine- 


22 VP.4-6. 
« VP,6. 

mann de a descoperi totuşi o dezvoltare importantă în gîndirea 
lui Plotin s-a făcut cu preţul declarării ca neautentice a anumitor 
părţi din tratate sau a unor tratate întregi. (LPIF§D,3) „Cazul 
Plotin", din punct de vedere „istorico-genetic", este diferit de „ca¬ 
zul Platon" sau de „cazul Aristotel". 24 

2. Corectarea şi editarea acestor tratate de către Porfir ar fi avut 
— scrie acesta — autorizaţia expresă a lui Plotin. Ediţia apare to¬ 
tuşi la peste 30 de ani de la moartea lui Plotin, în primii ani ai se¬ 
colului al IV-lea. Nu ştim cărui fapt i se datorează întîrzierea. Exis¬ 
ta însă şi o altă ediţie mult mai veche, alcătuită de doctorul 
Eustochios. Această ediţie concurentă nu este menţionată de Por¬ 
fir, dar existenţa ei a fost dedusă dintr-o scholie prezentă în mai 
multe manuscrise, în textul tratatului 28, IV.4,29. 25 Longinos avu¬ 
sese sub ochi anumite texte plotiniene care i se păruseră pline de 
greşeli; ele ar putea să fi fost copii după ediţia Eustochios. 

Porfir afirmă că nu a dorit să publice opera lui Plotin „în dez¬ 
ordine, luîndu-se după anii /compunerii lor/“ 26 . Luînd exemplul 
ediţiei operelor poetului comic Epicharmos, întocmită de Apol- 
lodoros din Atena, precum şi al ediţiei operelor lui Aristotel şi 
Teofrast, realizată de Andronicos din Rhodos 27 , el a dorit să gru¬ 
peze operele lui Plotin în mod sistematic, după subiectele discu¬ 
tate în fiecare tratat. A despărţit opera lui Plotin în şase grupe, 
fiecare a cîte nouă tratate. De aici numele de Enneade (’EweăSEg 
de la evvecc „nouă") date grupelor de cîte nouă tratate. în viziu¬ 
nea lui Porfir, prima Enneadă priveşte chestiunile de etică, a doua 
şi a treia pe cele de fizică, a patra Enneadă cuprinde tratatele care 


24 V. LPIF §H, 4,3. 

25 Schwyzer, PWRE, XXI,1. p.488. 

26 VP.24. 

27 Andronicos din Rhodos, conducătorul şcolii peripateticiene pe la 
70 î.Cr. A reînnoit fundamental această şcoală, bazîndu-se pe studiul re¬ 
cent redescoperitelor scrieri „esoterice" ale lui Aristotel. A editat cor- 
pus-ul scrierilor aristotelice în forma pe care o posedăm şi noi. A sepa¬ 
rat aceste scrieri în logice (Organon), etice şi de fizică, la care a adăugat 
şi scrierile „de după fizică" xă fiexă ră cpvoiicâ, adică ceea ce s-a numit 
mai tîrziu Metafizica. V. şi Aristotel — Metafizica, Humanitas, Bucu¬ 
reşti, 2001, pp. 6-8. 

au ca temă Sufletul, a cincea pe cele care au ca temă Intelectul, iar 
a şasea Enneadă pe cele care se referă în mod precumpănitor la 
Unul. Porfir mai spune că în cuprinsul fiecărei Enneade a încer¬ 
cat să plaseze pe primele locuri textele mai simple şi a lăsat la urmă 
textele mai dificile, ceea ce nu se verifică în mod necesar. Prime¬ 
le trei Enneade, cuprinzînd 27 de tratate, au fost reunite în ceea 
ce Porfir numeşte un cr<u/icraov(un „corp“, probabil un volumen). 
Următoarele două Enneade (18 tratate) formează un al doilea 
otofiănov, în vreme ce ultima Enneadă alcătuieşte, singură, ulti¬ 
mul ucopănov, astfel încît fiecare oco/tânov să cuprindă cam ace¬ 
laşi număr de pagini. 

Ediţia lui Porfir constituie arhetipul tuturor manuscriselor plo- 
tiniene cunoscute, ce datează de prin secolele XII-XIV şi în baza 
cărora s-au alcătuit ediţiile critice, începînd din secolul al XVI-lea 
şi pînă în prezent. 

Dispunerea „sistematică", după Enneade, a tratatelor lui Plo- 
tin este însă lipsită de valoare din pricina arbitrariului său: 

- într-adevăr, numărul de 54 de tratate (6x9) i s-a părut lui 
Porfir, obsedat de mistica numerologică, de bun augur. Dar nu¬ 
mărul a rezultat cu preţul spargerii unor tratate mai lungi în două 
sau trei părţi, ca de pildă, tratatele 47, III.2 şi 48, III.3 (Despre 
Providenţă), ce formează în realitate o scriere unitară, sau, la fel, 
42, VI. 1, 43, VI.2 şi 44, VI.3 {Despre genurile a ceea-ce-este /ceva/). 

De asemenea, aşa cum a observat Brehier, (PB, Intr. XVII-XVIII), 
capitolul 10 al scrierii numite „Investigaţii diverse" (73,111.9), 
scriere cu care se încheia Enneada a III-a, a fost detaşat de Por¬ 
fir şi aşezat în capul Enneadei următoare ca un tratat indepen¬ 
dent (22,1 V. 1). Scopul urmărit de toate aceste aranjamente a fost, 
evident, acela de a se ajunge la numărul „perfect" de 54 de tra¬ 
tate (9x6). în consecinţă, în această ediţie, tratatul 27,IV.l lipseş¬ 
te ca scriere independentă, conţinutul său formînd însă capitolul 
10 al scrierii 73,111.9 („Investigaţii diverse"), capitol 10 absent din 
alte ediţii. 

— De fapt, structura însăşi a textelor lui Plotin nu încurajează 
o dispunere sistematică a operei. în practică, aproape fiecare tra¬ 
tat cuprinde, cu accente diferite şi pornind de la diferite perspec¬ 
tive, cam aceleaşi principale teme ale filozofiei plotiniene. 28 De 


28 E. Brehier, „Introduction", în PB. V. şi LPIF§H,4. 

aceea, poate conştient de faptul că scrierile sale nu pot fi centra¬ 
te riguros în jurul unei singure teme, Plotin nu a dat titluri tra¬ 
tatelor sale. într-adevăr, Porfir relatează că, în interiorul „şcolii" 
„fiecare dădea tratatelor /lui Plotin/ un alt titlu" şi că, pentru edi¬ 
ţia sa, el, Porfir, a utilizat titlurile care au precumpănit în final. 
Iată de ce, adesea, titlurile respective au buna lor doză de arbi¬ 
trar. Discipolul menţionează că a mai adăugat în ediţia sa şi re¬ 
zumate şi table de materii. 

în schimb, numerele capitolelor — păstrate de ediţiile moder¬ 
ne — nu i se mai datorează lui Porfir, ci au fost puse de Marsi- 
glio Ficino, în celebra sa traducere latină a operei lui Plotin, apă¬ 
rută în 1492 (v. LPIF§E). 

3. După cum am amintit, F. Heinemann, la 1921, a conside¬ 
rat neautentice anumite părţi ale tratatelor lui Plotin, sau chiar 
tratate întregi, care ar fi fost inserate, în chip de comentarii de 
către Porfir, Amelios şi Eustochios, şi pe care copiştii ulteriori nu 
le-ar fi distins de textul autentic plotinian. în fapt, formula lui 
Porfir care a generat suspiciuni, KazafkpXfiţieda... eig ziva avzcov 
xmo/iVTjfiaza (VP,26) nu înseamnă „am inserat în unele dintre ele 
/cărţi/ anumite comentarii", cum traduc Heinemann, Armstrong 29 
şi, la noi, Vasile Rus 30 , ci „am compus unele comentarii la unele 
dintrecărţi", cum observă corect Schwyzer. 31 Teza lui Heinemann 
a fost respinsă de majoritatea celorlalţi interpreţi şi editori, pre¬ 
cum Brehier, Harder sau Schwyzer. Este posibil ca doar foarte 
scurte pasaje izolate să reprezinte interpolări. 

4. în pofida marii coerenţe a sistemului plotinian, filozoful nu 
şi-a redactat tratatele individuale într-o ordine sistematică sau di¬ 
dactică. Totuşi, expresia cu care Porfir caracterizează împreju¬ 
rarea compunerii lor — „preluînd temele de la probleme ivite oca- 


29 A.H. Armstrong, PA, vol.l, p.84: „we have included commentaries 
on some of them". 

30 Plotin, Enneade 1.6; Porfir Viaţa lui Plotin, introducere, traduce¬ 
re şi note de Vasile Rus, Antaios 2000: „Am inserat în unele dintre aces¬ 
tea anumite comentarii", p.105. Aceeaşi eroare si la Brehier, Introduc- 
tion, PB, p.XXIII. 

31 Schwyzer, op.cit., p.495. 

zional“ 32 — nu trebuie înţeleasă ca sugerînd că doctrina lui Plo- 
tin s-a dezvoltat în chip întîmplător, ci doar că redactarea anu¬ 
mitor tratate a fost ocazionată de anumite dispute precise. Spre 
pildă, prezenţa unor gnostici în cercul apropiaţilor săi l-a deter¬ 
minat pe Plotin să alcătuiască tratatul 33, II.9. Este totuşi plau¬ 
zibil că, o dată ce Plotin s-a decis să pună în scris ideile sale, el a 
avut în vedere şi un public mai larg decît cercul discipolilor şi al 
„şcolii". 

Unii interpreţi moderni au fost scandalizaţi de lipsa unui plan 
sistematic de expunere. £. Brehier a afirmat, dc pildă, că „nici o 
metodă nu e mai puţin favorabilă cercetării filozofice /decît această 
aparentă lipsă de sistematizare/...Toată filozofia greacă, din mo¬ 
mentul cînd a intrat pe mîinile profesorilor de meserie şi ale di¬ 
rectorilor de conştiinţă, prezintă acest aspect: se utilizează doc¬ 
trinele şi nu se mai construieşte" 33 . Greu de imaginat o judecată 
mai nedreaptă în cazul lui Plotin! 

5. în regulă generală, tratatele sînt centrate — direct sau im¬ 
plicit — în jurul interpretării unuia sau mai multor texte plato¬ 
niciene care se cuvine a fi explicate, dezvoltate sau puse în acord, 
şi în sens mai general, care trebuie să valideze metafizica plotini- 
ană. Spre exemplu, 7, V.4 începe cu o aluzie la un text din Scri¬ 
soarea a Il-a, 312e, care sugerează, după Plotin, autenticitatea pla- 
toniciană a doctrinei sale a celor trei ipostaze — Unul, Intelectul 
şi Sufletul. Apoi, în susţinerea doctrinei despre Unu se citează 
un pasaj din Parmenide şi un altul din Republica — ambele fun¬ 
damentale în interpretarea plotiniană a lui Platon. 34 

în mod particular, este pasionant de observat modul în care 
Plotin întrebuinţează textele platonice: de multe ori citatele nu 
sînt exacte, ci avem de-a face mai curînd cu parafraze, iar modi¬ 
ficările pot fi, uneori, semnificative. Nu o dată textul platonic este 
scos din contextul său, astfel încît la Plotin el capătă un sens des- 


33 VP.5. 

33 Brehier, Introduction, p.XXXI. Există, în această judecată, pe de-o 
parte, o desconsiderare implicită a Antichităţii tîrzii, caracteristică de¬ 
ceniilor trecute, dar şi o neînţelegere a pluralităţii modalităţilor de a fi¬ 
lozofa. 

34 V. LPIF §H, 5,4. 

tul de diferit, uneori chiar foarte diferit de cel avut în dialogul 
lui Platon. De pildă, pentru a afirma caracterul de Principiu al 
Unului, Plotin, tot în 7,V.4,1, citează un scurt pasaj din Phai- 
dros, 245 e „principiul este nenăscut", deşi acolo Platon se referă 
la Suflet, iar Sufletul, în filozofia lui Plotin, este, cel puţin sub 
raport ontologic, „născut" şi nu e Principiul. Sau în 1, 1.6,9, Plo¬ 
tin parafrazează un pasaj tot din Phaidros şi preia imaginea „meş- 
teritului statuii", dar schimbă complet obiectul de aplicare a ima¬ 
ginii : de la iubit sau iubirea particulară pentru el pe care amantul 
o „meştereşte", cum e la Platon, „meşteritul" la Plotin se aplică 
Sufletului însuşi, devenit „statuie" şi supus unui proces de puri¬ 
ficare (v. 1, 1.6,9, p. ). Nu trebuie crezut că Plotin, „manipulînd" 
în acest mod textul platonic, ar fi fost de rea-credinţă; pur şi sim¬ 
plu, principiile hermeneutice ale Antichităţii tîrzii erau foarte di¬ 
ferite de cele moderne. 

Să mai notăm şi că Plotin utilizează „ipotezele" privitoare la 
Unu din Parmenide pentru a-şi întemeia doctrina proprie a ce¬ 
lor trei ipostaze pe autoritatea platonică. („Prima ipoteză" — „dacă 
Unul e unu" — este socotită de el ca echivalentă Unului său, aflat 
„mai presus de Fiinţă", cea de-a doua — „dacă Unul este" — ar 
corespunde Intelectului (unul-multiplu), iar ipoteza a treia — 
„dacă Unul e multiplu" — revine Sufletului (unul şi multiplu), 
aşa cum îl descrie Plotin 35 . (20,V.1,8) Acolo unde modernii văd, 
din partea lui Platon în Parmenide, de pildă, mai degrabă un exer¬ 
ciţiu dialectic paradoxal, sau o punere în discuţie a gîndirii de către 
ea însăşi, ori o punere în gardă împotriva unei speculaţii apore- 
tice de acest tip care nu ar putea genera decît scepticism, Plotin 
credea că vede formulată deja, mai mult sau mai puţin enigma¬ 
tic, doctrina sa metafizică. 

în mod frecvent sînt confruntate teze platoniciene cu teorii aris¬ 
totelice care, uneori, sînt criticate, de obicei în sensul restrînge- 
rii domeniului lor de aplicare. 36 Importanţa mai ales a Metafizi- 


35 Schwyzer, op.cit., pp. 553-554; PB,5, p.13. 

36 Un caz caracteristic în 42,VI,1; 43, VI,2; 43, VI,3, unde Plotin con¬ 
testă faptul că doctrina categoriilor a lui Aristotel se poate aplica în do¬ 
meniul Intelectului. De fapt, avem o aplicare a teoriei „asemănării uni¬ 
laterale", potrivit căreia inferiorul seamănă cu superiorul, dar superiorul 
nu seamănă cu inferiorul. V. LPIF §H,3. 

cii lui Aristotel pentru Plotin rămîne — aşa cum observa Porfir 

— covîrşitoare. Un singur exemplu: doctrina despre Materie ca 
privaţiune absolută şi Rău absolut a lui Plotin (72,11.4; 57,1.8) se 
bazează, în mare măsură, pe dezvoltarea cîtorva pagini din Me¬ 
tafizica , dar, şi aceasta este decisiv, Plotin gîndeşte asupra lor ra¬ 
dical : extrage consecinţele ultime, paradoxale, din premisele aris¬ 
totelice. 

De asemenea, Plotin face adesea critica unor doctrine stoice 

— cum ar fi teza că frumosul constă în congruenţa şi proporţio- 
nalitatea părţilor între ele şi faţă de întreg (7,1.6), ori teoria că Su¬ 
fletul este corporal (2.IV.6). Unele tratate sînt construite mai li¬ 
ber, lăsînd impresia că redau textul unor conferinţe publice, altele 
par a urma mai îndeaproape structura unui comentariu analitic. 
Adesea, pasajele analitice, „tehnice" sînt urmate de momente de 
exaltare slujite de mijloace „literare", cînd Plotin îşi îndeamnă ci¬ 
titorul să-şi „deschidă ochiul interior" şi să „asculte sunetele lu¬ 
mii de sus". 

6. Prezentînd felul de a scrie al lui Plotin, Porfir insistă că fi¬ 
lozoful „nu suporta să reia ceea ce scrisese", şi că, din pricina mio¬ 
piei, nici măcar nu-şi recitea paginile redactate. Compunea totul 
în minte şi apoi scria totul, ca dintr-o fîntînă, „părînd că ia cele 
scrise dintr-o carte". Nu se sinchisea nici de ortografie, nici de 
caligrafie, ci „avea în vedere numai ideea". Stăpînea o mare pu¬ 
tere de concentrare — continuă Porfir — „putînd fi deopotrivă cu 
sine însuşi şi cu ceilalţi." 37 

Acest mod de a scrie, cît şi dificultăţile reale ale textului său 
i-au determinat pe unii comentatori să susţină că Plotin a utili¬ 
zat o greacă deficitară şi că, în general, stilul său lasă de dorit. Ade¬ 
vărul este, cum scrie H.-R. Schwyzer, că Plotin nu trebuie judecat 
după canoanele clasicismului elen. 38 Iar A.H. Armstrong observă 
că, deşi greaca lui Plotin nu e nici rea, nici barbară, ea are nume¬ 
roase caracteristici personale, fiind „foarte neconvenţională şi lip- 


37 VP,8. Conştient sau nu, Porfir a regăsit în activitatea intelectuală 
a maestrului său caracteristicile pe care acesta le atribuia Unului, şi în 
general inteligibilului — capabil să fie atît în sine, cît şi în lume. 

38 Schwyzer, op.cit. p.530. 

sită de regularitate." 39 Plotin nu era un retor, îl preocupa stilul 
sau expresia literară doar în măsura în care acestea exprimau adec¬ 
vat o gîndire dificilă şi abstractă. Scriitura sa este adesea mult prea 
concisă, aproape obscură, alteori ni se pare neclară, deoarece, pe¬ 
semne, nu mai avem reperele elevilor săi, alteori oboseşte prin teh¬ 
nicitatea unor pasaje. Dar în general, ceea ce o caracterizează este 
o admirabilă expresivitate şi o mare bogăţie de resurse lingvisti¬ 
ce şi stilistice. 

Plotin utilizează adesea stilul dialogic fictiv, punînd întrebări 
ca din partea cuiva care ar formula obiecţii, şi apoi răspunzînd 
la ele — procedeu care trimite la atmosfera „şcolii" şi a dezbate¬ 
rilor din cadrul ei (LPIF§C,5). Să notăm tot aici şl prosopopeea 
Naturii, care răspunde unui întrebător fictiv, din 30, 111.8,4. 

Nu arareori — spre sfîrşitul tratatului, sau în anumite puncte- 
cheie — discursul „se încălzeşte", capătă aripi, devine metaforic, 
imagistic — mai ales cînd cititorul este îndemnat „să fugă de Aici", 
sau cînd Plotin doreşte să descrie în mod mai convingător şi mai 
plastic realităţile lumii inteligibile. Dintre aceste imagini sau me¬ 
tafore, un număr însemnat se lasă asociate în sisteme metaforice 
coerente. Nu este vorba deloc despre simple podoabe stilistice 
adăugate textului, ci despre o scriitură filozofică ce vrea să ex¬ 
prime ceea ce altminteri, într-un limbaj pur raţional, e imposibil 
sau extrem de dificil de formulat (v.§H,2). 

Se întîmplă să fie utilizat şi limbajul misterelor, mai ales pen¬ 
tru a se sugera caracterul inefabil al Unului (9, VI.9,9; 1, 1.6,7): 
„Cine a văzut ştie ce spun!" 

Din cînd în cînd, conformîndu-se unui model elenistic deja tra¬ 
diţional, Plotin interpretează alegoric mituri sau naraţiuni epice, 
ca de exemplu: Odiseu fugind de la Calypso în patrie, ca simbol 
pentru Sufletul care încearcă să revină la sine sustrăgîndu-se cor¬ 
poralităţii (1, 1.6,8); Uranos, Cronos, Zeus simbolizînd cele trei 
ipostaze — Unul, Intelectul, Sufletul — (3 1, V.8,13); Afrodita ca 
simbol pentru Suflet (9, VI.9,9); „oglinda lui Dionysos" ca sim¬ 
bol al Materiei care „oglindeşte" Formele, fără să se unească cu 
adevărat cu ele (27,IV.3,12). De asemenea, Plotin interpretează 
alegoric şi mitul lui Eros, fiul lui Poros şi al Peniei din Banche- 


39 Armstrong, Preface, XXIX, PA. 

tul lui Platon (50,111.5,9). Nu lipsesc nici etimologiile fanteziste 
sau jocurile de cuvinte, precum numirea Intelectului icopoţ ceea. 
ce înseamnă şi „tînăr“, şi „saţietate" (70,V. 1,4). Sau interpretează 
numele „Apollon" ca însemnînd „nu multe" (32,V.5,6). 

Foarte caracteristice stilului lui Plotin sînt antitezele sau for¬ 
mulele oximoronice care au menirea să descrie relaţiile parado¬ 
xale din cuprinsul inteligibilului sau modul în care, de asemenea 
paradoxal, Unul generează lumea. „Multiplul nu provine din mul¬ 
tiplu, ci multiplul de faţă — din ceea ce nu-i multiplu." (49, V.3,16) 
„Nu Acela tinde spre noi, pentru ca să se rotească în juru-ne, ci 
noi tindem spre Acela, pentru ca să ne rotim în juruT“.(9, VI.9,8); 
„Unul este toate şi nici unul." (77,V.2,1 ); „...fiind desfăşurat, fără 
să se fi desfăşurat." (39, VI.8,19); ... „îl gîndeşte negîndindu-l“ 
(72,11.4,10); „...se distribuie în mod nedistribuit" (73,111.9,10). 

în sfîrşit, stilul lui Plotin are uneori o lapidaritate formularis- 
tică memorabilă, condensînd, în cele cîteva cuvinte greceşti cu care 
se încheie un tratat sau un capitol, chintesenţa filozofiei sale: „să 
fugi singur spre Cel singur", «ptryti povou rcpoţ povov> (9, VI.9,11), 
sau „înlătură-le pe toate" <ct(pEte 7tdvta>. (49, V.3,17) 

7. Foarte schematic, sistemul lui Plotin se înfăţişează astfel (pen¬ 
tru o analiză mai aprofundată, LPIF§H şi §1): 

- Există,trei „ipostaze" (existenţe) principale: Unul — Inte¬ 
lectul — Sufletul, ierarhizate în această ordine. 

- Unul este Principiul întregii realităţi multiple şi este „mai 
presus de Fiinţă", fiind inefabil şi incognoscibil raţional. Intelec¬ 
tul este echivalent cu Fiinţa, cu ceea-ce-este ceva şi e consubstan¬ 
ţial cu Formele platonice. Sufletul se manifestă sub două aspec¬ 
te complementare: Sufletul universal şi Sufletele individuale. 

- Unul produce continuu nu în timp, ci etern, prin „proce- 
sie" Intelectul, fără să se modifice el însuşi cîtuşi de puţin. Inte¬ 
lectul generează în acelaşi mod Sufletul, iar Sufletul creează şi 
animă corpurile: Sufletul universal produce şi animă corpul Uni¬ 
versului, iar Sufletele individuale — corpurile oamenilor, anima¬ 
lelor, plantelor. Totul este însufleţit şi toate Sufletele individua¬ 
le sînt, latent, echivalente cu Sufletul universal. 

- Inversul „procesiei" este „reîntoarcerea" (drumul în sus): 
ipostazele inferioare se întorc prin contemplare spre ipostaza su¬ 
perioară, se aseamănă cu ea şi, simplificîndu-se, se unesc cu ea 

pe cît le este cu putinţă. în ultimă analiză, toate purced de la Unu 
şi încearcă să revină la Unu. 

- Practica virtuţilor civice este primul pas pe care omul îl poa¬ 
te face pe drumul „reîntoarcerii". într-un sens mai profund, vir¬ 
tuţile sînt purificări ale Sufletului de surplusurile aduse de pre¬ 
ocuparea pentru senzorial şi conduc la contemplarea Principiului 
şi la posibilitatea reunirii cu El. Sufletul individual nu este nici¬ 
odată complet desprins de întreg, şi de aceea el poate reveni „în 
patria sa“ prin propriile mijloace. 

- Răul relativ pentru Suflete constă în individualizarea aces¬ 
tora, în desprinderea lor de Tot, în preocuparea lor pentru cor¬ 
poralitate. Privită în ansamblu însă, lumea aceasta este bună şi fru¬ 
moasă, ca fiind o imitaţie a lumii inteligibile. 

- Răul absolut este Materia sensibilă, care este privaţiune ab¬ 
solută, receptivitate absolută. Materia este în mod direct creaţia 
Sufletului şi, prin intermediari, a Unului. Ea este „mai prejos de 
Fiinţă" şi permite Sufletului să creeze corpurile, deoarece Sufle¬ 
tul proiectează asupra ei Formele pe care el însuşi le-a primit de 
la Intelect. 


E. POSTERITATEA ŞI INFLUENŢA LUI PLOTIN 

1. Plotin a exercitat o influenţă considerabilă asupra urmaşi¬ 
lor lui imediaţi şi a avut numeroşi discipoli, dar nu a fondat o 
„şcoală" în sensul organizaţional al cuvîntului. Totuşi, importan¬ 
ţa sa pentru dezvoltarea neoplatonismului a fost decisivă, chiar 
dacă, nu o dată, filozofi neoplatonicieni ulteriori, precum Por¬ 
fir, Iamblichos, Proclos sau Damascios, s-au îndepărtat de une¬ 
le dintre tezele sale, sau chiar le-au contrazis. (LPIF §H,7,4) în 
mod curios, Plotin este mai degrabă „utilizat" de către urmaşi de- 
cît citat sau numit în mod explicit. Oricum, Plotin a continuat, 
în secolele IV-V-VI, să fie citit şi comentat de filozofi şi comen¬ 
tatori eleni, precum Dexippos, Marinos, Hermeias, Simplicios, 
Proclos, Olympiodoros, Damascios, ce aparţineau diferitelor cu¬ 
rente şi şcoli neoplatonice. Influenţa sa a continuat să se exerci¬ 
te, în secolele următoare, direct sau indirect, asupra unor erudiţi 
bizantini, precum Mihail Psellos, Nicephoros Gregoras, Geor- 
gios Gemisthos Plethon. 

Autorii creştini de limbă greacă au folosit şi ei teoriile lui Plo- 
tin, chiar dacă indirect în general (mai ales prin intermediul lui 
Porfir). Un neoplatonism difuz scaldă contururile teologiei unor 
Grigore din Nyssa sau Vasile cel Mare. Dar influenţa cea mai în¬ 
semnată a suferit-o acel neoplatonician creştin din secolul al 
IV-lea, care s-a ascuns sub numele de Dionisie Areopagitul, şi al 
cărui rol în modelarea metafizicii creştine deopotrivă din Orient 
şi din Occident a fost extrem de important. Deşi în scrierile sale, 
în mod evident, Plotin nu este nici citat, şi nici numit (autorul 
se pretindea contemporan cu Sf. Pavel), ar fi greu de conceput 
teologia negativă sau apofatică a lui Pseudo-Dionisie fără Plotin. 

în latină, cel puţin o parte a operei lui Plotin a fost tradusă de 
un neplatonician creştin, pe nume Marius Victorinus Afer, în 
secolul al IV-lea. Prin intermediul acestei traduceri, Augustin l-a 
cunoscut pe Plotin cu puţin înainte de convertirea sa la creşti¬ 
nism, dar a continuat sâ-1 citească şi în continuare, posibil chiar 
în original. Mai ales combinaţia de imanentism şi transcenden- 
talism — ideea că Dumnezeu (Unul) se află la fel de mult în afară, 
dincolo de lume, ca şi înăuntru, în interiorul cel mai adînc al si¬ 
nelui — a avut un ecou puternic la Augustin. în 430, aflîndu-se 
pe patul de moarte, într-un moment cînd oraşul al cărui episcop 
era, Hippo, era asediat de vandali, Augustin se consola cu o cu¬ 
getare a lui Plotin, şi nu cu o spusă evanghelică: „nu ar mai fi un 
om superior acela care ar lua în serios faptul că lemnele şi pie¬ 
trele /cad/ şi chiar, pe Zeus, că muritorii mor!“ (46, 1.4,7) 

Printre latini, Plotin mai este cunoscut direct şi de Macrobius, 
care îl citează sau parafrazează în lucrarea sa Comentariu la „ Vi¬ 
sul lui Scipio “ al lui Cicero. 

2. Evul Mediu latin nu l-a cunoscut pe Plotin direct, în spe¬ 
cial pentru că traducerea lui Marius Victorinus nu a supravieţuit. 
Dar există referiri la el, prin intermediul lui Porfir, Augustin sau 
Macrobius. 

Un caz aparte îl reprezintă circulaţia lui Plotin în lumea arabă, 
sub forma unui tratat de metafizică atribuit lui Aristotel, numit 
Teologia lui Aristotel, şi despre care, în notiţa sa introductivă, se 
spune că a fost tradus din greceşte. Departe de a avea vreo legătură 
cu Aristotel, în realitate Teologia conţine fragmente importan- 

te, întreţesute între ele, din scrierile lui Plotin, în special din En- 
neadele IV,V,VI. După unii cercetători, Teologia ar fi fost tra¬ 
dusă în latină pe la 1200, dar faptul nu a fost dovedit. 40 

3. Renaşterea, cu interesul ei major pentru platonism şi pen¬ 
tru elenism, este cea care l-a redescoperit pe Plotin, aşa cum l-a 
redescoperit pe Platon însuşi, a cărui unică operă cunoscută di¬ 
rect, integral, în Occident era, pînă la sfîrşitul Evului Mediu, Tima- 
ios. O dată cu refugierea învăţaţilor bizantini în Italia, în secolul 
al XV-lea, sînt aduse aici şi numeroase manuscrise plotiniene. In 
cercul Academiei platoniciene de la Florenţa, Plotin era deja cu¬ 
noscut şi citit. în 1492, Marsiglio Ficino publică monumentala 
sa traducere latină a operei lui Plotin, completată de rezumate şi 
de comentarii ale tratatelor. în 1552 traducerea lui Ficino este 
tipărită la Basel, iar în 1580, ea însoţeşte prima ediţie tipărită a 
textului grecesc. Trebuie remarcat că, în secolul al XVI-lea, chiar în¬ 
ţelegerea lui Platon se făcea în cheie neoplatoniciană şi plotiniană. 

Dacă secolul al XVI-lea se arăta plin de entuziasm pentru Plo¬ 
tin şi, în general, pentru neoplatonism, în secolele al XVII-lea şi 
al XVIII-lea se observă un declin al interesului pentru filozoful 
nostru. Totuşi, G. Berkley îl cunoaşte şi îl citează. 

La începutul secolului al XlX-lea, lucrurile se schimbă din nou. 
Mai ales pentru romantismul german, Plotin devine un autor „la 
modă“. Deja Goethe, preocupat de „fenomenul originar" şi de or- 
ganicitate, îl citeşte cu entuziasm pe Plotin şi scrie chiar versuri 
„plotiniene" (1, 1.6,9. p. nota ). Novalis îl găseşte pe Plotin nu de¬ 
parte de Fichte şi Kant, dar mai pe gustul său decît sînt cei doi 
filozofi germani. Ceva mai tîrziu Plotin este citit şi comentat de 
Hegel, care formulează şi obiecţii. Dimpotrivă, Schelling se sim¬ 
te foarte aproape de Plotin în cadrul teoriei sale despre Absolut, 
căruia îi retrage toate determinaţiile, aşa cum făcuse şi Plotin cu 
Unul. 

Cel puţin unele dintre motivele interesului romantic sînt les¬ 
ne de înţeles, mai ales dacă observăm că Plotin este receptat în mare 
măsură prin intermediul tratatului „Despre frumos" (2,1.6): es¬ 
tetica romantică este sedusă de spiritualismul lui Plotin, de teo- 


40 Schwyzer, PWRE, v.XXI.l. P.588. 

ria sa că frumosul nu rezidă în proporţii şi în simpla congruenţă 
formală. De asemenea, interesul romantismului pentru interio- 
ritate sufletească, pentru organicitate şi vitalism îşi află în Plotin 
un punct de reper important. 

Pe de altă parte, trebuie notat că în secolul al XlX-lea, Platon 
a început să fie studiat dintr-o perspectivă istorică, abandonîn- 
du-se cheia neoplatonică în înţelegerea sa, astfel încît şi Plotin a 
putut fi citit pentru el însuşi şi nu ca o antecameră la Platon. Să 
amintim şi că, în 1787 deja, Th. Taylor a tradus cîteva scrieri ale 
lui Plotin în engleză, iar în 1805, Fr. Creuzer traduce tratatul 
30,111.8 („Despre natură, contemplare şi Unu“) în germană. Mai 
ales prin traducerile lui Creuzer, influenţa lui Plotin răzbate la 
Hegel şi, în general, în cultura germană. în 1832, tot Creuzer pu¬ 
blică prima ediţie critică modernă a lui Plotin. Ea este urmată, în 
secolul al XlX-lea, de nu mai puţin decît de încă trei ediţii criti¬ 
ce germane (v.infra). 

Mai trebuie menţionată şi influenţa lui Plotin asupra lui H. Berg- 
son, la care apar şi termenii „procession" şi „conversion", chiar 
dacă sensul lor nu este identic cu „procesia" şi „reîntoarcerea" 
la filozoful grec. De asemenea, organicismul şi holismul lui Berg- 
son din Evoluţia creatoare amintesc în multe puncte de Plotin. 41 

Un capitol nestudiat îl reprezintă posibila influenţă a metafi¬ 
zicii lui Plotin asupra anumitor concepte-cheie din ontologia şi 
logica lui C. Noica. Am oferit în „Interpretare" un exemplu, cred, 
relevant. (LPIF§H, nota 109) 


F. EDIŢII ŞI TRADUCERI 

1. Ediţiile critice existente, însoţite sau nu de traduceri, sînt ur¬ 
mătoarele: 

Plotini Enneades, ed. P. Perna, Basel, 1580. 

Plotini Enneades , ed. F. Creuzer & G.H. Moser, Oxford, 1835. 
Plotini Enneades, ed. A. Kirchhoff, Leipzig, 1856. 


41 Pentru detalii privitoare la influenţa lui Plotin asupra modernităţii, 
v. V. Schubert, Plotin. Einfiihrung in sein Pbilosopbieren, Munchen, 1973, 
cap.I. 

Plotini Enneades, ed. H.F.Miiller, Berlin, 1878-1880 

Plotini Enneades, ed. R. Volkmann, Leipzig, 1883-1884. 

Plotin — Les Enneades, Paris, 1924-1938, „Les Belles-Lettres", 
icxte etabli et traduit par £mile Brehier. 

Plotini Opera, ed. P. Henry - H.-R. Schwyzer, Paris-Bruxel- 
les, 1951-1973 (aşa-numita „editio maior"). 

Plotini Opera, ed. P. Henry - H.-R. Schwyzer, Oxford, 
1964-1982 („editio minor"). 

Plotins Schriften (text grec şi traducere în germană), ed. R. Har- 
dcr, R. Beutler, W. Theiler, Hamburg, 1956-1971. 

Plotinus, The Enneads (text grec şi traducere în engleză), ed. 
A.H. Armstrong, Loeb Classical Library, 1966-1988. 

Plotino, Enneadi (text grec şi traducere în italiană), ed. V. Ci- 
lento, Bari, 1947-1949. 

O traducere importantă mai veche (fără text grecesc) este şi 
Plotinus — Enneads, de St. McKenna şi B.S.Page, London 
1921-1930. 

Au mai apărut traduceri cel puţin în spaniolă, olandeză, în po¬ 
lonă, ebraică şi japoneză. 42 

De observat că toate ediţiile importante, cu excepţia celei ger¬ 
mane Harder-Beutler-Theiler, prezintă opera lui Plotin ca En- 
neade, adică în ordinea „sistematică" a ediţiei porfiriene. De ase¬ 
menea, scrierile lui Plotin sînt precedate de Viaţa lui Plotin de 
Porfir. PH este cronologică; ea aşază Viaţa lui Plotini ntr-un fas¬ 
cicol al volumului 5, după opera lui Plotin, iar volumul 6 conţi¬ 
ne o Privire generală asupra filozofiei şi activităţii didactice a lui 
Plotin, de W.Theiler (LPIF§J). 

Există desigur şi alte traduceri mai vechi sau mai noi ale unor 
tratate răzleţe în diferite limbi europene. Unul dintre cele mai im¬ 
portante proiecte în acest sens este cel iniţiat de P. Hadot, la Edi- 
tion du Cerf, Paris, din care au apărut mai multe volume, în fie¬ 
care existînd traducerea unui tratat plotinian, însoţită de comentarii 
şi note ample. Hadot este şi el partizanul aranjării operei plotinie- 
ne în ordine cronologică. 

în fine, există şi un util lexic plotinian: 

Lexicon Plotinianum, J.H. Sleeman& G. Pollet, Louvain, 1980. 


42 Armstrong, „Preface" PA, p.XXXII. 

2. Plotin, din păcate, a rămas singurul mare filozof antic aproa¬ 
pe netradus în româneşte. Dificultatea textului, dar poate că şi 
reputaţia sa de „mistic" au descurajat traducerile în deceniile tre¬ 
cute. 

- în Antologia filozofică. Filozofi străini, de N.Bagdasar, V. Bog¬ 
dan, C. Narly, Bucureşti, 1943, există cîteva fragmente din 7,1.6, 
Despre frumos. Traducerea s-a făcut, probabil, după textul francez 
al lui Brehier şi nu după original. (Nu există nici o menţiune.) 

- Prima traducere din originalul grecesc în româneşte a acelu¬ 
iaşi tratat Despre frumos (şi, în general, prima traducere integrală 
publicată a unui tratat de Plotin în româneşte) aparţine subsem¬ 
natului şi a apărut în revista „Viaţa Românească", nr.2/1987, fi¬ 
ind însoţită de o introducere pe care am republicat-o în această 
ediţie (LPIF§I). Dimpotrivă, traducerea lui 7,1.6 este complet 
nouă. 

- Cea de-a doua traducere românească a aceluiaşi tratat Despre 
frumos a apărut sub semnătura lui Vasile Rus: Enneada 1,6 [1], 
Despre frumos; Porfir, Viaţa lui Plotin, Oradea, Antaios, 2000. 
Cartea cuprinde în oglindă atît textul grecesc (al tratatului lui Plo¬ 
tin şi al biografiei lui Porfir, după PB), cît şi traducerea româ¬ 
nească. Textele sînt însoţite de notiţe introductive şi de note. în- 
tr-o anexă sînt prezentate mai multe pasaje din dialogurile lui 
Platon la care se ref eră Plotin, în tratatul respectiv. De asemenea, 
sînt reproduse mai multe texte ale unor autori din Antichitatea 
tîrzie şi din Bizanţ privitoare la biografia lui Plotin. Este, în plus, 
reprodusă traducerea latină a lui Ficino la Tratatul despre frumos. 

Nu intră în scopul acestor note preliminare diminuarea me¬ 
ritelor dluiRus şi desconsiderarea eforturilor sale considerabile. 
Totuşi sînt unele lucruri care se cuvine semnalate, nu spre a ne 
atribui nu ştiu ce superioritate, ci spre a-1 avertiza pe cititor, su¬ 
pus în ultimul timp unui veritabil bombardament de traduceri ne¬ 
satisfăcătoare din diferite limbi. Fapt este că traducerea tratatu¬ 
lui lui Plotin realizată de Vasile Rus lasă, în unele puncte, mult 
de dorit. Nu voi semnala decît erorile cele mai bătătoare la ochi: 

p.ll, rîndul 15 — formula „prin chiar substanţa" este inadmi¬ 
sibilă pentru a reda pe nap’amwv rcov vnoKEipâvwv, de vreme ce 
VTtoKEipEvov înseamnă „substrat" sau „subiect", în timp ce „sub- 

stanţă" e traducerea scolastică pentru oixncc, ceea ce noi ne-am 
permis a traduce prin „Fiinţă". 

p. 12, rîndul 6 — o lacună mare după „frumos". în traducerea 
mea, textul omis sună astfel: „In ochii lor, în timp ce întregul va fi 
I rumos, fiecare parte nu va avea de la sine capacitatea de a fi fru¬ 
moasă; însă ea va contribui împreună cu toate celelalte la întreg, 
pentru ca acesta să fie frumos." 

p.21, rîndurile 24-25 — a spune: „şi de ce sînteţi cuprinşi în 
întreaga făptură de bacchicul fior" este hilar şi sugerează că mis¬ 
tica lui Plotin este o transă etilică. âvaPoacxEveoOai trebuie tra¬ 
dus prin „a intra în delir", în pofida etimologiei sale. 

p.25, rîndul 24 — nu este acceptabil aici a se traduce pe (ppovTicng 
prin „Inteligenţă" (în sensul de „capacitate" a Sufletului), cînd 
acelaşi cuvînt românesc este rezervat de traducător şi pentru voii; 
(a doua ipostază plotiniană). 

p.31, rîndurile 25 -26 — „realizînd că /frumuseţile trupeşti/ sînt 
nişte imagini, şi urme, şi umbre, să fugă înspre Acela pentru care 
toate sînt icoane" este fără sens. Pasajul se poate traduce, ceva mai 
liber, prin: „ştiind că ele /frumuseţile trupeşti/ sînt imagini, urme 
şi umbre, trebuie să alerge către Acela care le este model." 

p.35, rîndurile 28-30 — „Ceea ce se află dincolo de Inteligenţă 
şi care poartă denumirea de natură a Binelui are întors spre sine 
Frumosul." Nu cred că se poate înţelege ceva din acest pasaj foar¬ 
te important, care în traducerea mea, din nou ceva mai liberă, sună: 
„Dar spunem că aşa-numita natură a Binelui se află mai presus 
de Intelect şi că ea ţine în antecamera ei Frumosul." 

Mai semnalez o singură gafă, de alt ordin, dar uluitoare: în „Cu- 
vîntul lămuritor" la Viaţa lui Plotin, p. 125, vorbind despre cul¬ 
tura vastă a lui Porfir, Vasile Rus scrie: „...în fine, dar nu în ul¬ 
timul rînd, /Porfir/ era familiarizat cu Tora, Talmudul şi 
Cabala, resortul părinţilor şi strămoşilor săi." Porfir cunoştea, fi¬ 
reşte, Vechiul şi Noul Testament, de vreme ce a polemizat cu creş¬ 
tinii. Dar Talmudul mai avea să aştepte cel puţin două-trei sute 
de ani pînă să existe ca atare, iar Cabala e o creaţie medievală. Şi 
apoi: de ce ar fi fost acele cărţi „resortul părinţilor şi strămoşi¬ 
lor săi" — ale lui Porfir, un siro-fenician păgîn? Faptul că atît lim¬ 
ba maternă a lui Porfir, cît şi aceea a evreilor palestinieni era în 

acea vreme aramaica nu face nici ca Biblia sau Talmudul să de¬ 
vină feniciene, nici ca Porfir să fi fost vreodată iudeu! 


G. PREZENTA EDIŢIE ROMÂNEASCĂ 

1. Aşa cum am precizat şi în LPIF§B, am aşezat tratatele lui 
Plotin în succesiunea lor cronologică (consemnată de Porfir) — 
urmînd modelul ediţiei germane Harder-Beutler-Theiler — şi 
nu după „sistematica" Enneadelor lui Porfir. (De aici şi titlul Plo¬ 
tin — Opere şi nu Plotin — Enneade.) Motivul stă în artificiali¬ 
tatea sistematizării porfiriene — LPIF§D. 2. De asemenea, mi s-a 
părut că, pentru acomodarea cititorului cu gîndirea lui Plotin, pre¬ 
zentarea cronologică a tratatelor oferă anumite avantaje „didac¬ 
tice" : astfel primul tratat este chiar celebrul şi foarte literarul De¬ 
spre frumos — o bună introducere în filozofia lui Plotin —, al 
patrulea — Despre esenţa. Sufletului — expune logica inteligibi¬ 
lului în opoziţie cu logica corporalităţii; al cincilea tratat expu¬ 
ne teoria lui Plotin despre Intelect înţeles consubstanţial cu For¬ 
mele platonice, al şaselea tratat, Despre coborîrea Sufletului în trup, 
încearcă să-l reconcilieze pe Platon cu el însuşi în chestiunea des¬ 
tinului individual, al nouălea — Despre Unu sau Bine — este cea 
mai frumoasă şi mai patetică expresie a „teologiei negative" a lui 
Plotin şi doctrinei sale privitoare la Principiu, al zecelea, Despre 
cele trei ipostaze primordiale, este o expunere clasică a sistemu¬ 
lui plotinian, în vreme ce al doisprezecelea — Despre cele două 
materii — expune foarte importanta teorie plotiniană despre Ma¬ 
teria sensibilă ca Rău şi „mai prejos de Fiinţă". 

2. Volumul de faţă cuprinde primele 20 tratate în ordine cro¬ 
nologică, corespunzînd primelor 21 de tratate din lista lui Porfir 
(V. nota 1 şi §D,2). Restul tratatelor va apărea în volumele 
următoare. E regretabil că această traducere nu a putut fi înso¬ 
ţită de textul grecesc. 

- în afara acestor „Lămuriri preliminare", a „Interpretării la 
filozofia lui Plotin" şi a „Anexei", am adăugat cîte un scurt re¬ 
zumat înaintea fiecărui tratat. Notele de subsol doresc să lămu¬ 
rească înţelesul unor pasaje dificile, să expliciteze trimiterile lui 
Plotin la alţi autori antici, să clarifice o anumită opţiune de tra- 

ducere şi, în unele cazuri, să completeze cele expuse în „Inter¬ 
pretare", „Anexă", sau în „Lămuriri preliminare". 

- Dacă „Lămuririle preliminare" în cea mai mare parte sinte¬ 
tizează o informaţie generală, admisă de majoritatea savanţilor, 
„Interpretarea" (LPIF§H), dimpotrivă, exprimă o viziune în mare 
măsură personală asupra filozofiei lui Plotin, cu unele accente po¬ 
lemice faţă de unele concluzii ale altor cercetători. 

- în chip de Anexă (LPIF§I), am inserat, cu unele foarte mici 
modificări, introducerea mea mai veche la traducerea tratatului 
Despre frumos, apărută în „Viaţa Românească", nr.2/1987. Vizi¬ 
bilele diferenţe de ton şi concepţie dintre Anexă şi Interpretare 
trebuie puse, firesc, pe seama celor 15 ani scurşi între timp. 

3. Pentru traducerea de faţă ar.i folosit, de obicei, ediţia Arm- 
strong ( Plotinus, The Enneads, ed. A.H. Armstrong, Loeb Clas- 
sical Library, 1966-1988), al cărei text grecesc corespunde în ge¬ 
neral ediţiei Henry-Schwyzer în forma aşa-numitei editio minor 
(Oxford, 1964-1982). Mai vechea ediţie Brehier rămîne un instru¬ 
ment indispensabil, mai ales pentru introducere şi notiţele intro¬ 
ductive, deşi unele dintre lecţiunile ei sînt astăzi considerate dis¬ 
cutabile. Pentru 9,VI.9, am folosit şi traducerea, comentariul, 
corecţiile textuale şi notele extensive ale lui P. Hadot, Plotin, Trăi¬ 
te 6, Ed. du Cerf, Paris, 1994; pentru 6,IV.8, 7, V.4 şi 10, V.l am 
utilizat şi textul, traducerea şi comentariul, adesea interesant, al 
lui K. Kremer, Plotin, Seele-Geist-Eines, Hamburg, 1990, care uti¬ 
lizează textul stabilit în PH. 

4. Dificultăţile de ansamblu ale textului plotinian au fost men¬ 
ţionate (LPIF§C,5). Din punctul de vedere al traducătorului, cele 
mai caracteristice dintre ele pot fi grupate astfel: 

- expresii prea concise, dar al căror sens general este clar; 

- expresii cu un anumit grad de echivoc, ori incomplete, pe care 
interpretul trebuie să le clarifice cu un grad mai mare sau mai mic 
de subiectivitate; uneori incertitudinile provin din tradiţia tex¬ 
tuală, iar diferiţii editori nu s-au putut pune de acord asupra co¬ 
recţiilor necesare; 

- diverse dificultăţi terminologice şi de natură filozofică. 

Am fost, aşadar, nevoit să completez adesea textul lui Plotin, 

pentru a da claritate textului românesc, sau a accentua interpre- 




40 


ANDREI CORNEA 


tarea pe care o cred mai probabilă. Adăugirile mele sînt cuprin¬ 
se între //. Atunci cînd aceste adăugiri au caracterul unor con¬ 
jecturi, am menţionat în note. 

5. Prezint în continuare lista opţiunilor mele pentru redarea 
în română a principalelor concepte plotiniene: 

- xo ev: Existau două variante posibile: „Unu“ (gen.dat. „lui 
Unu“) şi „Unul" (gen.dat. „Unului"). Am optat pentru cea de-a 
doua variantă, ca să sugerez că „Unul" nu este un nume propriu, 
precum Zeus, Iahve sau chiar Dumnezeu, deoarece Principiul, la 
Plotin, nu este o persoană ca în tradiţia iudeo-creştină. Am fo¬ 
losit totuşi majuscula cînd referirea este la Principiu. Mai trebuie 
reţinut că, în general, „Unul" este neutru, deşi se întîmplă — ceva 
mai rar— ca, pentru a-1 desemna, Plotin să folosească şi pronu¬ 
mele demonstrativ masculin. 

- EKeîvo, auto: Cînd trimit la Unul, am scris aceste pronume 
de gen neutru cu majusculă: „Acela", „El". 

- vou<ţ: Traducerea numelui celei de-a doua ipostaze plotinie¬ 
ne i-a pus pe traducători în faţa unor dificultăţi insolubile. în fran¬ 
ceză, s-au folosit variantele Intellect, Intelligence şi Esprit, în 
engleză, s-a preferat Intellect, în germană — Geist. Dificulta¬ 
tea este dată de faptul că vouţ înseamnă la Plotin gîndirea intui¬ 
tivă, supra-raţională, care nu deliberează, nu utilizează raţio¬ 
namentele, deşi nu contrariază rezultatul acestor raţionamente, 
dacă ele sînt corecte, sens pe care nici „Intelect", nici „Inteligenţă" 
nu-1 posedă. Dimpotrivă, „gîndirea discursivă" bazată pe raţio¬ 
namente, este numită de Plotin (urmînd modelul platonic din 
Republica, 51 ld) Sidvoia sau A.oyiopoq. Din acest punct de ve¬ 
dere, varianta „Spirit" ar fi fost mai convenabilă. Eu însumi, în 
traducerea tratatului 7,1.6 din 1987, am folosit termenul „Spirit". 
(V. Rus, urmînd exemplul lui Brehier, utilizează „Inteligenţă".) 
Dezavantajul lui „Spirit" este că nu se înrudeşte etimologic cu 
„inteligibil" care redă pe vor|x6v, şi că deci nu poate fi pus în re¬ 
laţie cu sintagma Kocpoq vorpcx; — „Univers inteligibil" — un echi¬ 
valent, la Plotin, pentru vouq. Apoi „Spirit" are o conotaţie creş¬ 
tină, traducînd, în textele creştine, pe rcveupa, concept cu care 
voui;- ul plotinian nu are nimic de-a face. Am optat pînă la urmă 
pentru „Intelect", cu majusculă, cu toate dezavantajele existen- 

te şi sperînd că cititorul va face diferenţa între „Intelect" la Plo- 
tin şi ceea ce în mod uzual se numeşte „intelect". 

- Vdxtv „Suflet" (de asemenea cu majusculă, pentru a indica 
dimensiunea de „ipostază" a sa). Aici dificultatea este de altă na¬ 
tură şi specifică limbii române: yojcfl este în greacă de genul fe¬ 
minin (ca şi „âme" în franceză sau „Seele" în germană), ceea ce 
explică de ce Plotin poate s-o considere pe Afrodita ca fiind un 
simbol al Sufletului. în situaţiile cînd femininul e obligatoriu pen¬ 
tru sens, am tradus pe iţruxti prin „natura Sufletului". 

- ekeî, EVTauBa: „Acolo", „Aici", cu majuscule, cînd desem¬ 
nează lumea inteligibilului, respectiv lumea sensibilului. 

- to ov, Ta ovra, Ecrri, eî vai: aceste forme participiale şi ver¬ 
bale ale verbului „a fi" aveau, în filozofia platoniciană de dinain¬ 
te de Plotin, două sensuri principale: în sens larg se refereau la 
întreaga existenţă, participiile putînd fi traduse prin „existente", 
„lucruri" etc; în sens mai restrîns, se refereau la „existenţa sau 
realitatea autentică", adică la „lumea inteligibilului", numită une¬ 
ori şi "tâ ovtox; ovra („Realitatea reală") şi opusă devenirii. Aceste 
sensuri se păstrează la Plotin, uneori însă cu o corecţie esenţială, 
după părerea mea: to ov. Tot ovTa se referă în principal la exis¬ 
tenţa predic abilă, relaţionată, multiplă — adică la ceea ce în „In¬ 
terpretare" am numit „Realitate", excluzînd Unul, care la Plotin 
este Existenţa absolută, non-relaţionată, nepredicabilă şi lipsită 
de predicate, şi care este EttEKEtva tou ovto<;, „mai presus de Rea¬ 
litate" (LPIF§H,5,2). Prin urmare, de obicei am tradus to ov. Ta 
ovra prin „ceea-ce-este /ceva/, „cele-ce-sînt /ceva/" pentru a arăta 
ca verbul „a fi" este folosit (şi) copulativ şi că avem de-a face cu 
existente care „sînt ceva ", adică au predicate şi esenţe, spre deo¬ 
sebire de Unul, dar şi de Materia primordială, care, ambele, sînt 
existenţe nerelaţionabile (LPIF§H,7,3). Alteori, am folosit pen¬ 
tru Ta ovra termenul generic „lucruri", „realităţi" sau „Realita¬ 
te", pentru a da textului românesc mai multă cursivitate. 

- otxria: tradus de regulă prin „Fiinţă"; desemnează, începînd 
cu Aristotel, o existenţă autonomă, determinată — arată ce anu¬ 
me este în mod fundamental un subiect în separare de proprietăţile 
accidentale sau contextuale. Scolastica latină a tradus acest ter¬ 
men aristotelic prin „substantia", ceea ce a făcut ca, în multe tra¬ 
duceri moderne din Aristotel, să folosească echivalente pentru 
„substanţă". în traducerea mea la Metafizica, Bucureşti, Huma- 

nitas, 2001, am tradus pe oi>cria de asemenea prin „Fiinţă", deoa¬ 
rece, în limbile moderne, „substanţă" (substance, Substanz etc.) 
a căpătat adesea o conotaţie „chimică" şi nu mai este foarte uşor 
de distins de termenul „materie". La Plotin, oucha se referă mai 
ales la realităţile din Intelect — cele care constituie „Realitatea au¬ 
tentică" — TOC OVTOXţ OVTCC. 

- eîhog: redat prin „Formă" cînd are sensul platonician de mo¬ 
del transcendent al lucrurilor sensibile; redat prin „formă" cînd 
are mai curînd sensul aristotelician de configuraţie imanentă lu¬ 
crurilor sensibile. Distincţia nu este întotdeauna lesne de făcut. 

- ev£pyeta: concept aristotelic, desemnînd existenţa definită, 
extrem de utilizat de Plotin. Acesta însă îi dezvoltă sensul, dis- 
tingînd două evepyeiat în cadrul generării ipostazelor una din cea¬ 
laltă — cea dintîi „a Fiinţei", şi cea de-a doua exterioară Fiinţei. 
V.§H.4,2 şi 6,1. Am tradus prin „actualizare", „activitate", „ma¬ 
nifestare" . 

- Suvapig: concept ce face pandant, la Aristotel, lui ev£pyeia. 
înseamnă la Stagirit „virtualitate" sau „posibilitate" şi desemnează 
existenţa indefinită, indeterminată. La Aristotel şi în întreaga fi¬ 
lozofie care-i urmează, 5uvapiq este inferioară lui evăpyeta. Plo¬ 
tin modifică această situaţie distingînd, după părerea mea, trei ti¬ 
puri de Suvaptg: una echivalentă conceptului aristotelic, inferioară 
axiologic lui evâpyeta, specifică lumii senzoriale; cea de-a doua 
Suvotpu; asociată lumii Intelectului mai cu seamă (dar, într-o anu¬ 
mită măsură, şi Sufletului), care este, de fapt, o actualizare latentă ; 
şi o a treia Suvapiq, superioară oricărei evepyeia, caracteristică 
Unului. Dacă prima are sensul de „posibilitate" sau „virtualita¬ 
te", cea de-a treia ar trebui tradusă mai curînd prin „putere crea¬ 
toare", iar pentru cea de-a doua am putea folosi termenul de „la¬ 
tenţă" . (Cuvîntul are toate sensurile în greacă.) V.§H,5,6. în lipsa 
unui termen românesc care să exprime polisemantismul lui Suvapiq, 
am utilizat, după caz, termenul mai adecvat. 

- Xoyoq : atunci cînd acest termen, extrem de polisemie în 
greacă, are un sens specific plotinian (şi nu înseamnă „sens", „dis¬ 
curs", „argument", „raport" etc.), îl traducem prin „raţiune for¬ 
matoare". 43 


43 Cf. Luc Brisson, „Le logos chez Plotin" in OD, p.55: acest autor 
propune pentru Xoyog „formule rationnelle". 

H. O INTERPRETARE A FILOZOFIEI LUI PLOTIN SAU 
CUM SĂ LUĂM METAFIZICA ÎN SERIOS 

I. Un „salvator" al lui Pluton 

1. „Plotin, filozoful contemporan cu noi..." — aşa începe Por¬ 
fir, discipolul şi editorul lui Plotin, relatarea vieţii maestrului său. 44 
Oare am putea să scoatem semnele citării ce încadrează aceste cu¬ 
vinte şi să spunem, pur şi simplu, Plotin, filozoful contemporan 
cu noi ? Cu noi, oamenii începutului secolului XXI şi nu numai 
cu „noi" — oamenii secolului al III-lea al erei noastre? Sîntem 
noi, sub raport filozofic cel puţin, situaţi la o distanţă comensu¬ 
rabilă de „noi“, încît aceştia din urmă — şi Plotin în primul rînd 
— măcar într-o anumită măsură, să ne semene ? Şi vom putea regăsi 
la „noi“ tensiunea vie a unei gîndiri filozofice actuale ? 

S-ar părea că distanţa rămîne mare. Ce este astăzi un filozof? 
De obicei îl identifici ca pe un universitar grav, specializat într-un 
domeniu restrîns, esoteric, pe care îl parcurge sforţîndu-se să ci¬ 
teze exhaustiv bibliografia confraţilor. E mai cu seamă un pro¬ 
fesor de filozofie. Ţine cursuri, participă la conferinţe, conduce 
doctorate, scrie articole sau cărţi cu multe note erudite, ce apar 
în tiraje restrînse şi sînt scumpe; uneori este invitat la cîte un 
talk-show să se pronunţe asupra unor chestiuni de interes gene¬ 
ral pe care le ignoră cam la fel de mult ca şi majoritatea ascultăto¬ 
rilor săi. Se întîmplă să fie şi ceva mai excentric, la modă, sau să 
aibă succes la public şi audienţă largă, şi atunci e privit cu cir¬ 
cumspecţie şi chiar antipatie de ceilalţi colegi. 

Oricum, e greu să ţi-1 închipui pe filozoful timpurilor noas¬ 
tre refuzînd nu doar să se lase văzut la televiziune, dar chiar să 
se fotografieze, trebuind ca discipolii, spre a-i nemuri chipul, să 
se folosească de o cameră ascunsă. Iar ca maestrul să nu dezvăluie 
ziua şi luna naşterii pentru ca prietenii să nu se simtă datori să-i 
aducă cadouri, pare, pentru vremea noastră, de negîndit. Şi to- 


44 VP,l.o Kafffipâi; yeyo vâx; 91 X 600905 .V. Rus traduce: „filozoful 
născut în zilele noastre" — ceea ce, ţinînd seama că trecuseră aproape o 
sută de ani de la naşterea lui Plotin, e cam exagerat! C. Bădiliţă — co¬ 
rect: „Plotin, filozoful trăitor în zilele noastre", Piatkowski, A. & Bădi¬ 
liţă, C. & Gaşpar, C., Porphyrios — Viaţa lui Pitagora. Viaţa lui Plotin, 
Iaşi, 2000, p. 123. 

tuşi aşa a procedat, mutatis mutandis, Plotin. Apoi ţi s-ar părea 
penibil dacă ai şti că maestrul evită să facă baie pe motivul că „i-e 
ruşine că trăieşte într-un corp". Nu te-ai aştepta ca un filozof de 
succes, trăind într-o metropolă, să nu aibă o casă a sa, şi viaţa sa 
ar putea da naştere la cele mai echivoce bîrfe dacă s-ar şti că locu¬ 
ieşte la o doamnă din înalta societate şi la fiica ei, ambele împăr¬ 
ţind deopotrivă vila respectivă, acelaşi nume (Gemina), pasiunea 
pentru filozofie şi admiraţia pentru filozoful oaspete. Iar dacă mai 
adăugăm că învăţătorul venerat arbitra cu succes şi cumpătare con¬ 
flictele dintre cunoscuţi şi necunoscuţi, că oameni cu stare îi în¬ 
credinţau prin testament tutela copiilor minori şi că el se străduia 
şi uneori chiar şi reuşea să-i determine pe anumiţi politicieni im¬ 
portanţi să-şi abandoneze slujbele, averile şi să trăiască ascetic, 
refuzînd să iasă din casă cînd sînt aşteptaţi să-şi facă datoria pu¬ 
blică, vom avea un tablou chiar neobişnuit. Iar toate acestea ar 
avea o anumită legătură cu faptul capital că filozoful nostru con¬ 
sidera că „scopul şi finalitatea existenţei sale este să se unească şi 
să se întîlnească cu Zeul aflat mai presus de toate" ! (VP, 23) 

Bine — se va zice — dar nu lipsesc nici în epoca noastră ilu¬ 
minaţii, inspiraţii excentrici, diferiţi guru, maeştrii spirituali apar- 
ţinînd unei religii sau alteia, care duc o viaţă aparte, înconjuraţi 
de un grup de discipoli fideli, dispuşi să facă orice pentru învăţăto¬ 
rul care pretinde că aduce mîntuirea! E adevărat, numai că, de re¬ 
gulă, aceşti inşi nu-şi ocupă cea mai mare parte a preţiosului lor 
timp cu comentarea, analiza, explicarea şi predarea lui Platon şi 
Aristotel! 

Căci, să nu uităm, Plotin rămînea, maiîntîi de orice, un filozof 
profesionist, un profesor de filozofie şi, sub acest unic raport şi 
făcînd abstracţie de contingenţa timpurilor diferite, el nu era în 
mod esenţial altceva decît congenerii săi din zilele noastre. Şi el 
îi cita pe „clasici", şi el îi comenta insistent, îi diseca, îi întrebuin¬ 
ţa în fel şi chip pentru a-şi valida teoriile proprii (chiar dacă din 
punctul nostru de vedere în mod surprinzător). Şi el ţinea „la cla¬ 
să" seminare unde se discutau animat şi liber chestiuni tehnice, 
spinoase de logică, ontologie şi dialectică. Şi el stimula contro¬ 
versele aprinse de idei sau participa la ele. Şi el părea celor neo¬ 
bişnuiţi, sau neatenţi, sau răuvoitori că despica firul în patru. 

In fond, marea diferenţă dintre „noi" şi noi în filozofie nu stă 
în faptul că pe atunci existau doctrine soteriologice influente, co- 

munităţi de adepţi strînşi în jurul unui maestru spiritual, cercuri 
de mistici, în timp ce acum nu ar mai exista nimic din toate aces¬ 
tea. Şi, aşa cum spuneam, nici nu putem susţine că pe atunci a fi 
profesor de filozofie era, în sine, ceva absolut diferit decît pre¬ 
tind acum fişele de post respective de la departamentele de filo¬ 
zofic veche. 

Deosebirea stă în faptul că pe atunci rolurile de mai sus erau 
unite, împletite, în timp ce azi (şi chiar de multe sute de ani) ele 
sînt despărţite. A fi pe atunci profesor de filozofie, şi încă la mo¬ 
dul doct, analitic, exigent, se putea asocia în mod natural cu a fi 
un maestru spiritual, un formator de suflete, un practicant al as¬ 
cezei, un înţelept şi mai ales un mistic, ce experimenta regăsirea 
divinului în sine însuşi. Mai mult, aceste roluri diferite se condi¬ 
ţionau în mod necesar, ceea ce pentru noi pare bizar, dacă nu ab¬ 
surd. Iar responsabil pentru această neînţelegere este, în bună mă¬ 
sură, creştinismul. 

Intr-adevăr, se pare că Dumnezeul iudeo-creştin obişnuieşte 
rar să angajeze un dialog direct cu savanţii, sau să-şi îmbrăţişe¬ 
ze nemijlocit teologii, preoţii, filozofii, dascălii; preferaţii săi sînt 
şi au fost oameni simpli, copii, ţărani, monahi inculţi, „fericiţi", 
fiindcă au fost (sau au devenit) „săraci cu duhul". Apostolul Pa- 
vel, care nu aparţinea acestor categorii, a trebuit totuşi să fie or¬ 
bit pentru ştiinţa Torei, pentru ca să-l vadă pe Isus, iar mai apoi 
a susţinut că misterul creştin este o nebunie din perspectiva fi¬ 
lozofiei eline. Sfînta Tereza nu a ajuns la unio mystica prin ana¬ 
liza categoriilor lui Aristotel, iar Sfîntul Francisc se întreţinea cu 
florile şi cu animalele, şi nu cu interpretarea discursului Dioti- 
mei din Banchetul lui Platon, şi nici măcar cu aceea a considera¬ 
ţiilor despre timp ale sfîntului Augustin. Ioana d’Arc, fetişcana 
analfabetă, era aceea care auzea „voci", şi nuToma d’Aquino, care, 
ca filozof, teolog şi profesor universitar ce era, îşi compusese Sum- 
ma, fără să-şi propună ca, o dată ajuns la capăt, să obţină resorb¬ 
ţia în divinitate. 

Or, în vremea şi în mediul elenităţii tîrzii în care a trăit Plo- 
tin, asemenea „scurtcircuite" mistice nu erau încă acceptabile. 45 


45 V. şi D. O’Meara, Plotin. Une introduction aux Enneades, Paris-Fri- 
bourg, 1992, p.144. 

Plotin poseda (şi foarte bine) amîndouă competenţele — şi pe aceea 
de mistic, şi pe aceea de filozof şi profesor de filozofie — com¬ 
petenţe pe care le considera intrinsec asociate şi indisolubile. 

Astfel, tratatul 6, IV.8 se deschide cu relatarea unei experien¬ 
ţe mistice personale de unire cu divinul: 

„De multe ori, deşteptîndu-mă eu din trup, revenit la mine în¬ 
sumi şi ajungînd în afara restului lucrurilor, însă sosit înlăuntrul 
meu, am fost uimit de cît de multă frumuseţe am văzut /Aco¬ 
lo/ !...“ Pînă aici — misticul. Experienţa durează însă puţin: 

„Dar, după această oprire în Zeu, coborînd eu din Intelect în¬ 
spre o cîntărire critică (eig hoytapdv) /a experienţei trăite/, am 
ajuns la încurcătură: cum se explică oare că de demult m-am co- 
borît /în trup/...“ Acum intră în scenă profesorul de filozofie, in¬ 
terpretul, analistul, care va încerca, invocînd soluţiile date pro¬ 
blemei de vechii filozofi — mai ales de Platon — să înţeleagă de 
ce Sufletul s-a întrupat, care este semnificaţia etică şi eshatolo- 
gică a „căderii" sale şi mai ales cum poate fi ea „răsturnată", pen¬ 
tru ca experienţa mistică să fie reluată. Aşadar, deşi Plotin nu pre¬ 
tindea că ştiinţa şi filozofia puteau automat genera extazul, totuşi 
la el drumul către extaz trecea neapărat pe la catedră . 46 

în fapt, s-a observat de destul timp 47 că practicarea filozofiei 
în Antichitatea tîrzie dobîndise mult din stilul de viaţă al unei con¬ 
frerii, sau al unei secte religioase. (Plotin, de pildă, loalaltă cu dis¬ 
cipolii lui, participa la sacrificii şi ceremonii religioase, cînd se ani¬ 
versa ziua de naştere a lui Platon.) Ceea ce s-a observat mai puţin 
este relaţia inversă: că măcar anumite confrerii religioase prelua- 
seră destul de mult, cînd nu totul dintr-o şcoală de filozofie ur¬ 
mată şi condusă de profesionişti şi că religia şi mistica respective 
nu prea valorau nimic fără intermedierea şi propedeutica raţio- 


46 A.H. Armstrong, Plotinus in The Cambridge History of Later Gre- 
ek and Early Medieval Philosophy, Cambridge, 1967,1970 „The supre¬ 
me achievement of the intellect is to leave itself behind. But for Ploti¬ 
nus there is no way of passing beyond intellect other than through 
intellect. We cannot leave our philosophical minds behind till we have 
used them to the full. There is, in his way of thinking, no alternative 
route to God for non-philosophers.“ (p.239) 

47 Emile Brehier, Filozofia lui Plotin, Timişoara, 2000. 

n.ilităţii şi a gîndirii filozofice abstracte. împotriva gnosticilor care 
pretindeau, ca şi creştinii (de care nu erau foarte net separaţi, de 
altminteri), că mîntuirea şi unirea cu Dumnezeu sînt date numai 
pr intr-un act de graţie şi intercesiunea unui Mîntuitor divin, Plotin 
scria aceste cuvinte: „Nu este suficient să spui «priveşte spre 
Dumnezeu» pentru ca să realizezi aşa ceva, dacă nu înveţi şi cum 
să priveşti..." (33, II.9) A învăţa cum să-l priveşti pe Dumnezeu 
(cu implicaţia că aşa ceva se poate învăţa) — iată, poate, un pa¬ 
riu major al filozofiei sale, dar şi al filozofiei antice în general. 

Astăzi (după multe sute de ani de rivalitate între credinţă şi 
raţiune) e anevoie de înţeles vechea fraternizare. De aceea sîn- 
icm surprinşi să aflăm că transa mistică apărea inaccesibilă dacă 
nu ai clarificat în prealabil cîteva consideraţii obscure din Tima- 
ios al lui Platon şi că trebuia să te fi exersat corespunzător în dia¬ 
lectica, să zicem, a conceptelor de actualizare şi virtualitate din 
Metafizica lui Aristotel (de problemele căreia — relatează Por¬ 
fir — scrierile lui Plotin „erau ticsite"), spre a urca cu încă o 
treaptă pe calea spre a deveni zeu. Pentru noi, asceţii, misticii şi 
profesorii de filozofie sînt categorii disjuncte; pentru acei „noi" 
din vremea lui Plotin şi Porfir, misticii autentici nu se puteau re¬ 
cruta decît dintre profesorii de filozofie. Cei mai buni, se înţe¬ 
lege ! 

2. Cum să concepem, prin urmare, această interdependenţă? 
Şi în ce măsură poate ea spune ceva semnificativ despre filozo¬ 
fia lui Plotin, sau despre „proiectul plotinian", dacă putem să ne 
exprimăm în acest fel ? 

La originea ei stă, după părerea mea, străvechea reprezentare 
clenică asupra caracterului deopotrivă însufleţit şi divin al lumii, 
atît în totalitatea ei, cît şi în fiecare dintre părţile ei. Nu trebuie 
niciodată să uităm că zeii greci nu erau doar nişte frumoase fic¬ 
ţiuni poetice, ci erau consideraţi expresia forţelor vii ale naturii 
fizice şi omeneşti, în nesfîrşita sa varietate şi transformabilitate. 
Cînd, în Iliada, Paris este mustrat cu vorbe aspre de Elena pen¬ 
tru laşitatea arătată în duelul cu Menelaos, el îi răspunde ferm: 

„Nu-mi izbi inima, femeie, cu vorbe atît de aspre, 

Acum a învins Menelaos ajutat de Atena, 

Altă dată voi învinge eu. Căci sînt şi la noi zei. 

Ci vino-acum să gustăm din plăcerile iubirii, 

Nicicînd dorinţa nu m-a stăpînitpînă într-atît.“ 48 

Menelaos era divin, fiindcă o avea pe Atena alături; Paris o are 
alături pe Afrodita, ceea ce îl face şi pe el divin; Iubirea şi înţe¬ 
lepciunea sînt la fel de sacre: căci sacrul nu se înfăţişează sub un 
singur aspect, şi nu iluminează într-un singur fel şi mai ales nu 
e deloc în mod necesar moral. De aceea, a trata cu dispreţ lumea 
aceasta în toată varietatea şi imprevizibilitatea vieţii ei, a nu-i căuta 
pretutindeni sensul divin şi frumuseţea (ceea ce în fapt reprezin¬ 
tă acelaşi lucru) constituia un gest de sacrileg. Principiul vete- 
ro-testamentar — preluat şi de creştinism — al întîlnirii dintre om 
şi Dumnezeu trecînd peste natură, peste puterile vii ale acesteia, 
peste Univers, sau chiar în rezistenţă, în opoziţie la acestea, prin¬ 
cipiu ce-şi are probabil originea în pactul lui Abraham cu Dum¬ 
nezeu — a rămas mereu inacceptabil spiritului grec, atîta vreme 
cît acesta a existat. 

Fireşte, o dată cu începuturile filozofiei, lucrurile se schimbă 
întru cîtva, dar, în fondul lucrurilor, prea puţin decisiv. Thales 
din Milet, surprins de prieteni într-o bucătărie întunecoasă şi pu¬ 
ţin atrăgătoare, îşi invită oaspeţii stingheriţi cu vorbe nu foarte 
diferite de cele ale lui Paris: „Intraţi, căci şi aici sînt zei!“ Pînă 
la urmă pentru Thales, Heraclit sau Empedocle a te devota stu¬ 
diului naturii nu era decît un mod mai aparte de a căuta întîlni- 
rea cu divinul. Iar dacă zeii antropomorfi ajung, totuşi, să fie des¬ 
tituiţi de filozofia primilor „fizicieni", elementele — apa, focul, 
aerul, pămîntul — animate în continuare de o infinită forţă vitală, 
ca la Empedocle, unite de Iubire şi separate de Vrajbă, — asigură 
Universului coerenţa, frumuseţea, viaţa, dar şi divinitatea. 

Introducerea „logos"-ului în opoziţie cu „mythos“-ul arhaic 
a fost de regulă descrisă ca începutul marii „dezvrăjiri" a lumii. 
După părerea mea, formula nu e întru totul corectă pentru a de¬ 
scrie emergenţa filozofiei greceşti. „Logos" -ul — adevărat — in¬ 
troduce constrîngeri şi tensiuni, dar el nu sterilizează Universul 
de substanţa sa vie şi divină, ci doar o reinterpretează în termeni 
mai puţin antropomorfizând şi mai abstracţi. 


48 Homer, Iliada III, 428 şi urm. 

Şi totuşi, se pare că numerele pitagoricienilor, nous- ul (Inte¬ 
lectul) lui Anaxagoras, conceptul lui Socrate şi mai ales Formele 
lui Platon rup definitiv unitatea divin-vitalistă a Universului, men¬ 
ţinută încă de filozofii ionieni. Să fie oare adevărat, şi cum de s-a 
ajuns aici ? 

„Necesităţile studiului" i-au condus pe filozofi, „de parcă ar fi 
fost siliţi de adevăr" — comentează Aristotel evenimentul ce echi¬ 
valează cu introducerea unui dualism filozofici Detaliind, să ob¬ 
servăm că este vorba despre necesităţi ontologico-raţionale, ne¬ 
cesităţi ştiinţifice şi necesităţi etice. 

într-adevăr, cum să poţi explica varietatea nemăsurată a lumii, 
numai în baza alterării unui singur principiu — apă, foc, pămînt, 
aer ? Nu e chiar această alterare dovada existenţei a măcar unui 
al doilea principiu diferenţiator ? Şi chiar dacă s-ar utiliza mai mul¬ 
te principii-elemente, precum face Empedocle, însă dacă toate 
rămîn de acelaşi tip, cum se vor putea explica amestecul şi com¬ 
binaţiile elementelor, care nu par să se fi desfăşurat la întîmpla- 
re ? Nu e necesar şi un principiu diferit ca esenţă, unul formator, 
capabil să structureze, dar şi să însufleţească totul ? Nu e acesta 
cu adevărat singurul divin, sursa armoniei şi a coerenţei univer¬ 
sale ? Nu e acesta adevărata realitate, eternă, nepieritoare, ne¬ 
schimbătoare ? Nu se comportă atunci principiul formativ, activ 
în raport cu materia pasivă, precum artistul înaintea blocului de 
marmură, căruia îi dă forma pe care o are în minte ? 

Pe de altă parte, o dată cu progresele astronomiei matemati¬ 
ce, tot mai multe minţi se întreabă dacă nu cumva există un In¬ 
telect universal, suprem, care a orînduit mişcările matematizabi- 
le ale astrelor şi orbitele lor regulate, circulare. Lumea, cîndva 
unitară, tinde, sub influenţa noilor ştiinţe, să se scindeze: de-o 
parte, Cerul guvernat de Intelectul divin, sau de Formele imua¬ 
bile care asigură regularităţile perfecte, predictibile şi eterne ale 
mişcărilor astrale ce pot fi descrise în termeni matematici; de par¬ 
tea cealaltă, lumea sublunară, stăpînită de întîmplare, tempora- 
litate şi probabilitate . 50 în termeni platonicieni: sus — lumea Fi¬ 
inţei, a realităţilor autentice, ia ovreu; ovta, jos — lumea devenirii, 
ia YiyvopEva, a existenţelor echivoce, amestecate cu Nefiinţă. De 


49 Met. A, 3, 984b, 57. 

50 Cf. Republica, 530a-b. 

aici legătura indisolubilă dintre noile sisteme ale astronomiei ma¬ 
tematice, precum cele ale lui Eudoxos sau Calippos, şi specula¬ 
ţiile asupra Fiinţei perfecte, legătură pe care o regăsim, de pildă, 
în acea atît de stranie, pentru noi, Carte Lambda a Metafizicii lui 
Aristotel . 51 

Şi, în fine, sosesc considerentele morale: a atribui zeilor toa¬ 
te crimele, ororile şi delictele pe care le regăsim evocate la vechii 
poeţi şi mai ales la Homer devine inacceptabil pentru un simţ mo¬ 
ral mai exigent. Zeii nu pot fi acolo unde e răul, iar răul locuieş¬ 
te pe Pămînt. Deci zeii trebuie să-şi facă bagajele şi să populeze 
numai Cerul, guvernînd doar cel mult indirect Pămîntul. Mize¬ 
ria şi ticăloşia omenească nu le pot fi imputate lor — susţine Pla- 
ton, care, în Republica, elaborează un întreg program de educa¬ 
ţie destinat copiilor-paznici, parcă pentru a-i feri de credinţa 
străveche a lui Paris şi a lui Thales că „sînt şi aici zei“. 

Intrerupînd monismul poate naiv al primilor filozofi, marii fi¬ 
lozofi clasici — Socrate, Platon, Aristotel — deschid capitolul unui 
dualism relativ, iar accentul pus de primii pe continuitatea na¬ 
turii vii este înlocuit, la urmaşii lor, în general, cu o variantă de 
discontinuitate. 

Rezultatele „revoluţiei platoniciene", din punctul de vedere care 
ne interesează, pot fi rezumate în felul următor: 

- Lumea ajunge „dedublată" între o lume esenţială, ontologic 
plină, perenă, ce poate constitui domeniul ştiinţei, şi o lume a de¬ 
venirii, a temporalităţii, ontologic precar ă — domeniul opiniei. Pe 
aceasta din urmă o vom numi „lumea întîi", iar pe cealaltă — „lu¬ 
mea a doua". 

- „Lumea a doua", a esenţei, este bună, în vreme ce răul se 
regăseşte numai în „lumea întîi", a devenirii. 

- Mişcările regulate ale astrelor ţin direct de „lumea a doua" 
şi ele pot fi studiate de astronomia matematică. „Lumea întîi", 
dimpotrivă, nu poate fi studiată decît în baza unor ştiinţe mai im¬ 
precise, unde calitativul predomină asupra cantitativului. 


51 Brehier, op.cit. „Metafizica plotiniană e în întregime centrată în ju¬ 
rul unei anumite teorii astronomice a lumii sensibile, teorie provenită 
din speculaţiile lui Eudoxos...", p.44. Formula este totuşi exagerată, ofe¬ 
rind numai genul comun al tuturor sistemelor metafizice antice, nu şi 
diferenţa lor specifică. 

- „Lumea întîi“ imită „lumea a doua" şi este cauzată de aceas¬ 
ta din urmă. 

- Omul este, ca şi lumea în ansamblu, o fiinţă dublă, alcătuită 
din Suflet şi corp, unde Sufletul, nemuritor, aparţine „lumii a doua", 
în vreme ce corpul aparţine „lumii întîi ". 52 

- Menirea autentică a omului, salvarea sa de rău, este „să fugă 
de Aici", cum spune Platon în Tbeaitetos, din „lumea întîi" spre 
„lumea a doua" . 53 

Or, această fugă se înfăptuieşte, în principal, prin theoria. The- 
ona avea, în greaca veche, două sensuri principale: însemna, pe 
dc-o parte, „privire concentrată", „contemplaţie", şi de aici „pri¬ 
vire cu ochii minţii", deci şi „cercetare teoretică" ; dar, pe de altă 
parte, semnifica şi „procesiune religioasă", „cortegiu" demn de 
a fi văzut, care însoţea o ceremonie în cinstea zeilor. Prin urma¬ 
re, programul soteriologic platoniciano-aristotelic este deopotrivă 
teoretic şi theoretic: în temeiul său, omul nu doar „priveşte" re¬ 
gularităţile Cerului; ci, chiar prin vehiculul acestei cercetări, el 
sc eliberează de corporalitate, iese din „lumea întîi", imită divi¬ 
nitatea, „după putinţă". Omul poate „să-l vadă pe Zeu" prin te¬ 
orie, fiindcă vede cu ochii intelectului theoria divină pe Cerul in¬ 
teligibil, a cărui urmă vizibilă este Cerul înstelat, etern rotitor. 

Aşadar, dualismul platoniciano-aristotelician nu întrerupe de 
fapt legătura dintre om, Univers şi Dumnezeu. Goleşte, adevărat, 
de Dumnezeu „lumea întîi" (sau, oricum, diminuează prezenţa 
divinităţii Aici), pentru a umple, pînă la preaplin, cu Dumnezeu 
„lumea a doua". Cere omului să „plece de Aici" şi îi oferă mij¬ 
locul: ştiinţa teoretică mai întîi (matematicile, fizica) şi, la urmă, 
ca încununare, filozofia — expresie desăvîrşită pentru theoria : în 
privinţa ei, Aristotel declara că „toate ştiinţele sînt mai necesare 


52 E.R. Dodds a susţinut că doctrina despre un Suflet nemuritor, se¬ 
parat sau separabil de trup are o origine „şamanică", preluată de greci 
de la popoarele din nord, mai ales de la sciţi. E.R. Dodds, Dialectica spi¬ 
ritului grec („Grecii şi iraţionalul"), Bucureşti, 1983, cap.V. Nu sînt de¬ 
loc convins de demonstraţia sa. 

53 Iată acest pasaj platonician esenţial pentru Plotin, Tbeaitetos 176a, 
PO,VI, p.226 (tr.Marian Ciucă): „De aceea şi trebuie să încercăm să fu¬ 
gim de Aici într-Acolo cît mai repede. Or, fugă înseamnă a deveni, după 
putinţă, cît mai asemănător divinităţii, după cum asemănare înseamnă a 
deveni drept şi sfînt cu înţelepciune." 

decît ea, dar mai bună nu-i nici una“ şi că ea, filozofia, „este sin¬ 
gura liberă dintre ştiinţe." 54 Activităţile umane se ierarhizează: 
jos de tot se plasează preocupările lucrative, artele manuale şi di¬ 
feritele ştiinţe practice, precum medicina; la vîrf se află theoria 
— adică activitatea filozofică pură — ceea ce Platon şi Plotin nu¬ 
mesc „dialectică", iar Aristotel „filozofia primă". 55 

Aşadar, Raţiunea <9i6yo<;> nu era pe atunci contrariul spiritua¬ 
lului sau al misticii, ci ea însăşi reprezenta chintesenţa lor. Uimi¬ 
rea unor savanţi moderni că Plotin, de pildă, reuneşte construc¬ 
tivismul metafizic raţional cu elanul extatic, pe care ei îl consideră 
antiraţional 56 , este de aceea neavenită, dar semnificativă; de fapt 
ea este explicabilă prin presupoziţiile tacite implicate de tradiţia 
creştină, pentru care raţiunea şi credinţa, ştiinţa şi mistica, min¬ 
tea şi inima, dacă nu se războiesc, se află cel puţin într-o eternă 
rivalitate tensionată. 

Nici vorbă de o astfel de rivalitate în filozofia greacă: iată de 
ce nu numai Plotin, dar şi marii filozofi clasici — şi nu doar Ana- 
xagoras, Socrate 57 sau Platon, dar chiar şi Aristotel, „pedestrul" 
Aristotel, după o credinţă pe cît de falsă, pe atît de răspîndită — 
sînt, în fond, mistici, dar într-un sens cît se poate de diferit de 
sensul de mai tîrziu (creştin) al cuvîntului: ei nu fac apel la o sal¬ 
vare din afară, la har, la un Mîntuitor, ori la autoritatea absolută 
a Legii divine, revelate într-o Carte. Ei, la fel ca şi succesorii lor, 
sînt convinşi că omul este, prin spiritul său, un zeu şi poate do- 
bîndi Cerul prin forţele sale proprii. Prin urmare, îl îndeamnă, 
cum va spune Plotin, „să fugă singur spre Cel singur" 58 prin ex¬ 
ploatarea scînteii sale de divinitate — raţiunea, /ogos-ul. Numai 
aşa se va putea călători în „locul supraceresc", unde „Sufletul, după 
ce vede un timp Fiinţa, o iubeşte şi după ce contemplă Adevărul, 
primeşte hrană...", cum scrie Platon. 59 Prin urmare, dacă vor să-şi 


54 Met, A,2, 982a, 55-56. 

55 V.pentru identificarea „dialecticii" cu „filozofia primă", Michel Nar- 
cy, „La dialectique entre Platon et Aristote", în OD. 

56 V. E. Brehier, Filozofia lui Plotin, Bucureşti, 2000, pp. 140-144. 

57 Este perspectiva interesantă, pe care, de altfel, n-o împărtăşesc în¬ 
tru totul, a lui John Bussanich, „Socrates the Mystic", in TP. 

«9.VI.9, 11. 

59 Phaidros, 247d. 

realizeze încă în această viaţă condiţia în care au fost creaţi, oa¬ 
menii sînt îndemnaţi să urmeze calea teoriei, fireşte şi în sensul 
nostru, adică să uzeze cît mai bine de raţionamentele abstracte, 
de cugetarea ştiinţifică şi filozofică, să aprofundeze sistemele me¬ 
tafizice. Finalităţile epistemologice, cînd nu practice, nu lipseau 
de bună seamă în proiectul lor. Dar în ultimă instanţă, teoria se 
făcea chiar de dragul theoriei: era un fel de bilet de participare la 
alaiul ( theoria ) zeilor fericiţi! 

Cum am mai putea noi, încă fiii lui Abraham, înţelege sau mai 
degrabă simţi aşa ceva? 

3. Nu trebuie însă să se creadă cumva că dualismul relativ şi 
principiul discontinuităţii relative promovate de Platon şi Aris- 
totel au rămas fără obiecţii. Dimpotrivă, chiar autorii respectivi 
par a fi fost destul de conştienţi de anumite dificultăţi ale siste¬ 
melor lor, pe carefie au încercat direct să le rezolve, fie le-au lăsat 
moştenire şcolilor filozofice întemeiate de ei. 

Cît priveşte alte şcoli de mai tîrziu — mai ales stoicii — ele au 
fost atît de convinse de seriozitatea acestor dificultăţi încît au re¬ 
venit la monismul presocratic, considerînd că lumea este consti¬ 
tuită în baza modulaţiilor unui singur principiu vital — pe care 
nu o dată ei îl numesc „Zeus“ —, şi că ea este ţinută laolaltă de 
un „logos“ universal conţinut într-un „spirit înflăcărat" <7tvEupa>. 60 
Fireşte, procedînd aşa, stoicii nu doar au redeschis rana monistă 
a vechilor dificultăţi presocratice, dar, pe deasupra, au fost acu¬ 
zaţi — aşa cum o va face şi Plotin — de „materialism" şi de „fa¬ 
talism" etic: dacă nu există decît o singură substanţă universală, 
s-ar părea că omul nu se poate contrapune într-un fel lumii, nu 
se poate propune ca „altceva", ca subiectivitate liberă: autono¬ 
mia pe care şi-o revendică nu va fi decît iluzorie, iar responsabi¬ 
litatea moralăcare-i incumbă va fi nulă: „Astfel încît nici noi /nu 
mai sîntem/ noi, nici nu va exista ceva caracterizabil drept o ac¬ 
ţiune a noastră. Nici noi înşine nu mai cugetăm, ci gîndurile noas- 


60 Philip Merlan, „Aristotle", în CHLG, pp.124-125: „The Stoic system 
can be interpretad in two ways: We see in it either a mundanization and 
a meterialization of the divine, or, on the contrary, a divinization and 
spiritualization of matter." „Stoicism is optimistic monism and, there- 
fore, committed in fact to the denial of evil in any true sense of the word." 

tre sînt cugetarea altcuiva... Or, trebuie ca fiecare ins să fie el în¬ 
suşi şi ca faptele şi gîndurile să fie ale noastre şi ca faptele bune 
şi cele rele să provină de la fiecare om în parte, şi să nu revină 
Universului făptuirea celor rele.“ (3, 111.1,5) 

Care sînt însă dificultăţile dualismului relativ şi ale viziunii ba¬ 
zate pe discontinuitate din care, de bine, de rău, stoicii se strădui¬ 
seră să evadeze ? Prima dintre ele, probabil, constă chiar în ca¬ 
racterul relativ, moderat al dualismului şi discontinuităţii: dacă 
ele încearcă să rămînă astfel, se dovedesc instabile; dacă, dimpo¬ 
trivă, sînt lăsate să se dezvolte din propriile principii, ele se ra¬ 
dicalizează. Or, ajuns în acest punct, mai ales dualismul devine 
extrem de greu de susţinut sub raport filozofic, cel puţin din 
următoarele motive principale: 

Cel dintîi motiv, evident de ordin ontologic, este că dualismul 
tinde să rupă unitatea şi integritatea lumii, dedublînd-o. Cum ar 
putea coopera atunci „cele două lumi“ ? Nu implică de fapt de¬ 
dublarea lumii existenţa, „în fundal", a unei „a treia lumi" care 
să le cuprindă pe celelalte două, integrîndu-le ? Dar atunci, care 
va fi statutul ontologic al acestei „a treia lumi" ? 

Al doilea este de ordin teologic: dacă Dumnezeu este desăvîr- 
şit şi binefăcător, aşa cum vor Platon sau Aristotel să fie, cum se 
face că el nu controlează Materia şi răul, sau că ordinea necesară 
nu se manifestă în „lumea întîi" la fel ca în „lumea a doua“ ? 

Al treilea motiv este de ordin logic şi a fost formulat de Aris¬ 
totel prin teza că nu există contrariu pentru Fiinţă : contrariile pre¬ 
supun existenţa unui substrat sau subiect neutru: negrul şi albul 
au sens în calitate de contrarii numai în raport cu culoarea inde- 
terminată pe care o califică; acutul şi gravul se manifestă în cali¬ 
tate de contrarii numai în raport cu sunetul indeterminat. Nu pu¬ 
tem însă opune negrul acutului, sau întunericul caldului pentru 
că ne lipseşte un substrat comun al celor două predicate. Or, dacă 
postulăm două principii contrare, (Fiinţa şi Nefiinţa, ori Binele 
şi Răul) rezultă că ele nu sînt principii deoarece existenţa lor presu¬ 
pune un substrat comun, sau un gen comun pe care să-l califice 
şi atunci acest substrat sau gen este Principiul şi nu celelalte două. 

Al patrulea motiv este de natură culturală: dualismul radical 
generează dispreţul şi ura faţă de corp şi, în general, antipatia faţă 
de lumea sensibilă şi de frumuseţea ei. în formele sale gnostice, 
el presupune că Universul vizibil este creaţia unui Demiurg rău 

şi ignorant, identificat adesea, ca la Marcion, Valentinus sau Basi- 
lides, cu Iahve din Vechiul Testament. Deasupra lui, necunoscut 
de oameni (cu excepţia iluminaţilor gnostici), se află adevăratul 
Dumnezeu. Pentru spiritul elenic (cu care Plotin se identifică des¬ 
chis) 61 ruptura totală dintre „întîia" şi „a doua lume“, cît şi de¬ 
nigrarea fără apel a „celei dintîi" pare însă greu, dacă nu impo¬ 
sibil de digerat. 62 

Se vede, prin urmare, că şi monismul, şi dualismul sînt silite 
să se confrunte cu obiecţii solide: sub formele lor moderate, ele 
se dovedesc instabile, iar sub formele lor radicale par greu de sus¬ 
ţinut pentru o conştiinţă filozofică şi morală riguroasă. Deja Pla- 
ton, urmaşii săi imediaţi, precum Speusippos şi Xenocrates, apoi 
Aristotel şi peripateticienii, precum Alexandru din Aphrodisias, 
erau conştienţi de unele dintre aceste dificultăţi. Mai tîrziu, în epo¬ 
ca romană, mai mulţi filozofi, asociaţi în general unui curent eclec¬ 
tic, platoniciano-pitagorician, precum Alcinoos (Albinos), Mo- 
deratos din Gades, Nicomachos din Gerasa şi Numenios din 
Apameea, s-au străduit să concilieze cumva cele două perspecti¬ 
ve de gîndire. Dar, cum a notat Ph. Merlan, tensiunea dintre du¬ 
alism şi monism, dintre teoriile discontinuităţii şi cele ale conti¬ 
nuităţii a rămas manifestă în toată această perioadă. 63 

Trebuie insistat: dincolo de nevoia de coerenţă şi de evitare a 
aporiilor ontologice, logice, morale sau teologice, era extrem de 
dificil pentru un gînditor grec să abandoneze sentimentul exis¬ 
tenţei unui Univers în întregime viu, în întregime sacru, un vie¬ 
ţuitor bun divin şi frumos, aşa cum îl descrie Platon în Timaios. M 
Dar era la fel de greu pentru o minte filozofică riguroasă să nu 


61 33,11.9,6: „...de parcă (gnosticii) nu au de-a face cu vechea doc¬ 
trină elenică, ei îşi fabrică tezele lor, deşi elenii ştiau şi ei limpede şi fără 
trufie să vorbească despre ieşirea din peşteră etc.“ 

62 Mai trebuie precizat aici că, dacă dualismul presupune o filozofie 
a discontinuităţii, monismul nu este, în mod obligatoriu, asociabil cu con¬ 
tinuitatea : de pildă, monismul Vechiului Testament, susţinînd transcen¬ 
denţa absolută a lui Dumnezeu, deşi îl desparte pe acesta de lume, nu 
mai puţin totuşi îi acordă acestuia demnitatea de unic Creator al lumii. 

63 P. Merlan, „The Greek Philosophy from Plato to Plotinus" in 
CHLG, p.106. 

64 Timaios, 30b. 




56 


ANDREI CORNEA 


parcurgă întreaga partitură a dualităţilor platoniciene şi aristote- 
liciene şi să nu distingă, în cadrul Universului, între materie şi 
formă, între corp şi suflet, între potenţialitate-virtualitate şi ac¬ 
tualizare, între temporalitate şi eternitate, între inteligibil şi sen¬ 
sibil. „Lumea a doua“ era pretutindeni şi totodată nu putea fi pre¬ 
tutindeni, era unită şi nu era unită cu „ lumea întîi“. Iată dilema 
filozofic-universală, dar şi cultural-specifică, căreia Plotin, venind 
pe urmele marilor săi predecesori, va încerca să-i răspundă. 65 

Am încercat să sugerez mai sus cît de incomod poate fi pen¬ 
tru un spirit modern să se transporte în mentalitatea care l-a de¬ 
terminat pe un Plotin sau pe alţi gînditori ai epocii sale. Şi totuşi, 
văzut ca cineva care, prin sistemul său, oferă răspunsuri creatoa¬ 
re şi surprinzătoare acestei vechi tensiuni monism-dualism şi con¬ 
tinuitate- discontinuitate de care mai tîrziu, nici Descartes, Leib- 
niz, Schelling, Hegel, Bergson n-au fost deloc străini, Plotin soseşte 
deodată foarte aproape de timpurile noastre. 66 Desemnaţi-1 atunci 
drept un combatant de prim ordin într-o mare şi îndelungată dispută 
filozofică; e destul pentru ca anticul profesor-mistic-ascet să re- 
ajungă, în sfîrşit , filozoful contemporan cu noi! 

4. Dorim, prin urmare, să schiţăm o abordare a filozofiei lui 
Plotin din perspectiva concilierii sau, dacă se preferă, a temperării 
— de o imensă importanţă ca tentativă şi experienţă filozofică — 
dintre o viziune asupra lumii bazată pe continuitate şi una ba¬ 
zată pe discontinuitate. Ne vom strădui să arătăm, pe scurt şi fără 
intenţie de exhaustivitate, că cele mai importante contribuţii me¬ 
tafizice plotiniene pot fi efectiv înţelese şi altfel decît ca numai 
articulaţii statice ale unui sistem metafizic, deduse dintr-o expe¬ 
rienţă mistică personală: se poate vedea în ele dinamismul lor, ca¬ 
litatea lor strategică, capacitatea lor de a oferi răspunsuri „ tem¬ 
perate '“ acestei dileme. 

Desigur, uneori din opera lui Plotin, cum remarcă A.H. Arm- 
strong, „se pot deduce mai multe construcţii ale realităţii di¬ 
vergente şi nu întotdeauna reconciliabile". Dar a considera că, la 


65 A.H. Armstrong, „Preface", PA,1, p.XII. 

66 V. şi Venanz Schubert, Plotin, Einfiihrung in sein Philosopieren, 
Miinchen, 1973, Cap.l. 

Plotin, „nu se poate vorbi de sistem, ci mai curînd de sisteme* 
mi se pare a reprezenta o lipsă serioasă de înţelegere. 67 Iar Do- 
minic O’Meara constată, parcă regretînd, că „o sursă de dificultăţi" 
în filozofia lui Plotin „rezidă în prezenţa aici a două concepţii 
diferite asupra lumii: pe de-o parte, concepţia moştenită de la pre¬ 
decesorii săi platonicieni, potrivit căreia realitatea există pe două 
niveluri diferite, ... şi, pe de-altă parte, noua sa teorie a derivaţiei 
(emanaţiei)..." 68 Dar o astfel de perspectivă sugerează, implicit, 
că un sistem filozofic major se poate forma numai prin împache¬ 
tarea laolaltă a unor teorii diferite mai vechi sau mai noi şi, vai, 
ireconciliabile, în pofida eforturilor filozofului. Sau de fapt, sis¬ 
temul lui Plotin nu e major? Se poate subînţelege, de asemenea, 
că teoriile respective, luate izolat, ar fi fost lipsite, sau măcar mai 
libere de contradicţii. Mai există aici şi o altă implicaţie, mai as¬ 
cunsă: dacă Plotin nu ar fi ţinut atît la arhaica tradiţie dualistă 
platoniciană, poate că filozofia sa ar fi fost mai puţin „o sursă de 
dificultăţi"! 

în ceea ce mă priveşte, văd lucrurile diferit: platonismul moş¬ 
tenit, întemeiat, în mare, pe presupoziţia existenţei „celor două 
lumi", era de fapt el însuşi străbătut de dificultăţi importante. Pe 
de-altă parte, el nu putea fi abandonat şi asta nu numai din mo¬ 
tive afective, de şcoală, dar chiar şi din motive pur raţionale. Mo¬ 
nismul omognizant „pneumatico"-materialist, propus de stoici, 
nu era cu nimic mai puţin „sursă de dificultăţi", aşa cum am în¬ 
cercat să sugerez, ba dimpotrivă, aş spune, producea mari dile¬ 
me ontologice, logice şi mai ales etice. Astfel că, ceea ce O’Mea¬ 
ra numeşte „teoria derivaţiei" (emanaţiei) a fost, probabil, creată 
de Plotin tocmai pentru a „salva" platonismul de implicaţiile pre¬ 
lucrării sale radicalizate în direcţia discontinuităţii. Inovaţiile lui 
Plotin nu au fost întreţesute cu vechea doctrină platoniciană din 
nu ştiu ce motive tradiţional-religios-afective, spre a da interpre¬ 
ţilor moderni ocazii de „a şti mai mult" decît vechiul filozof, ci 
au fost formulate tocmai ca o soluţie raţională şi sistematică, dată 


67 A.H. Armstrong, The Architecture ofthe Intelligible Universe in 
the Philosophy of Plotinus Amsterdam, 1967, p. 1. 

68 Dominic O’Meara, Plotin, une introduction aux Enneades, Paris-Fri- 
bourg, 1992, pp. 88-89. 

deopotrivă teoriilor discontinuităţii şi celor ale continuităţii, pen¬ 
tru temperarea lor reciprocă. 69 

5. Am folosit mai sus cuvîntul „inovaţii" în legătură cu filo¬ 
zofia lui Plotin. Deşi corect în fond, e un termen pe care Plotin 
l-ar fi respins cu hotărîre în ceea ce îl priveşte. El se considera 
pur şi simplu numai un fidel şi autentic platonician şi ar fi decli¬ 
nat onoarea de a fi aşezat în istoria filozofiei pe locul „înteme¬ 
ietorului neoplatonismului", aşa cum îl prezintă manualele din 
vremea noastră: 

„Spusele acestea ale noastre — scrie el (10,V.1,8) — nu sînt noi, 
nu au fost acum rostite, ci demult, dar nu au fost dezvoltate; iar 
afirmaţiile de acum sînt /numai/ explicitările acelor /vechi/ teo¬ 
rii şi ele confirmă, luînd scrierile lui Platon însuşi drept mărtu¬ 
rie, că aceste doctrine sînt vechi." 70 

Felul în care Plotin, dincolo de anumite idei generale auten¬ 
tic platoniciene, credea că regăseşte autoritatea lui Platon în spa¬ 
tele unora dintre propunerile sale poate fi caracterizat de noi, mo¬ 
dernii, ca forţat sau relativ arbitrar, iarîn unele cazuri, de-a dreptul 
inacceptabil. Spre pildă, citatul de mai sus se referă la doctrina 
sa a celor trei ipostaze ale inteligibilului (Unul, Intelectul, Sufle¬ 
tul). Or, Plotin crede că le regăseşte menţionate în chip enigma¬ 
tic de Platon în Scrisoarea a Il-a, ceea ce este discutabil, fără a 
mai lua în seamă faptul că scrierea respectivă este considerată ne¬ 
autentică de majoritatea interpreţilor moderni. 71 în general, azi 


69 Referindu-se la un studiu al lui H. Blumenthal, O’Meara scrie îna¬ 
intea frazei citate de mine mai sus: „Un examen meticuleux et impar¬ 
ţial de ce sujet a montre que de telles questions... ne sont pas facilement 
resolues... etc.“ (op. cit, p.89). Greu de aflat un mai bun exemplu de „Bes- 
serwissen" decît aceste două adjective, potrivite, eventual, pentru exa¬ 
minarea unui program politic contemporan. 

70 Acelaşi refuz al acceptării noutăţii doctrinei prezentate îl regăsim 
mai tîrziu, de pildă, la faimosul neoplatonician creştin Pseudo-Diony- 
sios, v.I.P. Sheldon-Williams, „The Pseudo-Dionysius“,în CHLG, p 457. 

71 H.R. Schwyzer art. Plotinos, PWRE, vol.XXI,l,Stuttgart,1951, 
p.551: „Wăhrend die Scheidung sicher platonisch ist, ist die Lehre von 
den drei Hypostasen...nicht ohne weiteres auf Platon zuruckzufiihren." 
Iată şi acest pasaj: „Toate se află în jurul Regelui tuturor şi în vederea 

ar fi de neconceput tratamentul la care supune Plotin textul pla¬ 
tonic, de pildă parafrazarea şi scoaterea din context a unor cita 
te, pentru a face ca sensul acestora să corespundă ideii pe care P[ 
tin şi-o făcea despre Platon. 

Important este însă că Plotin credea cu sinceritate şi pasitl 
că textul lui Platon cuprindea autentica şi unica învăţătură rke 
tafizicăposibilă, doar că, eventual, într-o formă neexplicitat 


o- 


ne 


si 


|U1, 

or 

o- 

<»n- 

sa 


aluzivă. El nu ignora dificultăţile şi contradicţiile platonismu 
dar le considera surmontabile, în pofida insuficienţei soluţiil 
propuse de predecesorii săi mai apropiaţi, precum Alcinoos, hf 
deratos sau Numenios. Platon trebuia ferit şi putea fi ferit de c 
tradicţiile considerate aparente, pe care mai ales interpretare 
în cheia discontinuităţii le aducea cu sine! 

Fireşte, lui Plotin nu i-ar fi putut niciodată trece prin cap (işa 
cum nu putea trece nici unuia dintre filozofii vechi) că era p< 
bil ca Platon (ori Aristotel) nici să nu fiavut o doctrină strict c la- 
borată, perfect consecventă, cu consecinţa că,în acest caz, elimi ta 
rea contradicţiilor de orice fel din opera lor ar fi fost o operaţii ne 
hermeneutică nenecesară, şi mai ales ilegitimă. Modernii au, c; să 
spunem aşa, o viaţă cu mult mai simplă: ei pot să pună ino i 
gruenţele pe care le descoperă din textul lui Platon fie pe sea ma 
formei literare dialogice sau mitopoetice, ori pe seama refuzi lui 
asumării unei identităţi autoriale clare; fie pot să le treacă în c > 
tul evoluţiei în timp, de la operă la operă, a concepţiei autoru ui, 
a neautenticităţii textului, ori chiar pot să le presupună deri\ ate 
din ideea de tip existenţialist că filozofia este mai puţin un re 2 ui¬ 
tat, cît un drum, o experienţă aporetică 72 . Pentru Plotin însă, t aa 
te aceste „expediente" care au făcut fala şi deliciile hermenei id¬ 
eii moderne erau de neconceput: „Plotin nu căuta în dialogu -ile 


sa sînt toate, şi el este cauza tuturor celor frumoase. în jurul celui de-al 
Doilea se află realităţile de ordinul doi, iar în jurul celui de-al Treilea 
realităţile de ordinul trei." (Ep.II, 312e) 

72 V. pentru discutarea acestor ipoteze la Platon şi cartea mea / llo- 
zofie şi cenzură. Cazul Platon, Bucureşti, 1995. în ce-1 priveşte pe A ris- 
totel, cartea lui Pierre Aubenque, Problema Fiinţei la Aristotel (19 >2), 
Bucureşti, 1998, este caracteristică pentru interpretarea „antisistem c 
a filozofiei Stagiritului. 

lui Platon aporii, ci soluţii ale propriilor aporii, nu o metodă, ci 
o doctrină." 73 

Pe de altă parte, cred că soluţionarea dificultăţilor impuse de 
un platonism înţeles strict ca doctrină coerentă şi perfectă deve¬ 
nise urgentă în epoca lui Plotin, în mare măsură şi datorită unui 
eveniment istoric major, teologico-religios, pe care deja l-am amin¬ 
tit în treacăt: ascensiunea gnosticismului , sau mai exact, a ceea ce 
Ioan Petru Culianu numea „gnozele dualiste". 74 

Dar de ce ar fi reprezentat gnosticismul o provocare aşa de se¬ 
rioasă pentru Plotin ? De ce ar fi stimulat prezenţa acestui curent 
religios căutarea mai insistentă a unor soluţii noi la vechea pro¬ 
blemă a temperării ? 

Cumva pentru că cuprindea, pesemne, elemente importante de 
gîndire orientală, non-elenică ? Dar nu ne spune Porfir că maes¬ 
trul său, în tinereţe, pe cînd locuia la Alexandria, arzînd de cu¬ 
riozitate să afle mai mult despre filozofia perşilor şi a indienilor, 
se alăturase expediţiei antipersane a lui Gordianus al III-lea ? Iar 
apoi, existau şi alte curente de gîndire şi de credinţă care, apa¬ 
rent, ar fi putut reprezenta o provocare încă mai mare — mă gîn- 
desc, desigur, mai ales la creştinismul non-gnostic. Fireşte, în 
măsura în care anumite dogme erau comune creştinilor şi gnos¬ 
ticilor — de pildă aceea a caracterului creat în timp, şi nu etern 
al lumii — se poate spune că Plotin atacă implicit şi creştinismul. 
Totuşi, spre deosebire de Porfir, care va polemiza direct cu creş¬ 
tinii, Plotin, în chip explicit, nu o face; dimpotrivă, el compune 
mai multe tratate de dimensiuni apreciabile împotriva gnostici¬ 
lor. 75 De ce acest tratament diferenţiat ? 

Porfir scrie că, la un moment dat, „apăruseră în jurul lui Plo¬ 
tin mulţi creştini, dar şi alţii, eretici proveniţi din vechea filozo¬ 
fie... şi care susţineau că Platon nu ajunsese pînă în profunzimea 


73 H.R. Schwyzer, PWRE,v.XXI,l, p.551. 

74 Ioan Petru Culianu, Les gnoses dualistes de l’Occident, Paris, 1989; 
pentru relaţiile gnosticismului cu Platon, vezi Simone Petrement, Eseu 
asupra dualismului la Platon , la gnostici şi la maniheeni (1947), Bucu¬ 
reşti, 1996. 

75 în afara tratatului 33, II.9, în mod explicit dirijat împotriva gnos¬ 
ticilor, cel puţin şi 30, III. 8 , 31,V.8 şi 32, V.5 mai sînt asociate aceleiaşi 
problematici generale. 

realităţii inteligibile." (VP, 16 ) î n tratatul său principal împotriva 
gnosticilor (33,11.9), Plotin se referă şi el la anumiţi gnostici, unii 
recrutaţi chiar dintre cunoscuţii şi prietenii săi 7b . Ceea ce pare să-l 
fi supărat rău pe maestru este mai ales faptul că aceştia, incapabili 
să aibă un contact real cu „vechea filozofie elenică", se pretin¬ 
deau platonicieni şi chiar preluaseră o serie de teme autentic pla¬ 
toniciene, cum erau nemurirea Sufletului, universul inteligibil, pri¬ 
mul Zeu, şi faptul că Sufletul trebuie să fugă din îmbrăţişarea 
corpului. Insă — spune Plotin — „în general ei au preluat multe 
doctrine de la Platon, dar acolo unde au inovat, pentru ca să-şi 
formuleze propria filozofie, au ieşit în afara adevărului." (33, 
H.9,6) 

Mai rău: interpretînd literal mai ales mitul cosmogonic din 77- 
maios, „prietenii" gnostici — continuă Plotin — „proferă minciuni 
în privinţa cosmologiei lui Platon şi a multor altor teme, şi po¬ 
negresc opiniile acelui bărbat, susţinînd că ei au înţeles natura in¬ 
teligibilă, în vreme ce acela şi alţi preafericiţi filozofi /din vechi¬ 
me/ — nu.“(33, 11.9,6) 

Aşadar, o triplă provocare: gnosticii sînt recrutaţi dintre apro¬ 
piaţi şi foşti, sau chiar actuali, discipoli şi adepţi; ei utilizează teme 
autentic platoniciene — mai ales dualiste, dar le adaugă ceea ce 
Plotin consideră a fi inovaţii ; în fine, radicalizează şi dezvoltă ace¬ 
le teme sub pretextul că Platon nu a mers destul de departe în 
metafizica sa. în felul acesta, ei îl discreditează atît pe Platon, cît 
şi, indirect, filozofia greacă şi elenismul. Din perspectiva lui Plo¬ 
tin, am putea spune că tocmai gnosticii îşi prefixau platonismul 
cu un „neo" suspect! 

E permis de afirmat deci că, reacţionînd ferm împotriva gnos¬ 
ticilor, Plotin reacţionează în fapt împotriva unui inamic 
„dinăuntru" şi, de aceea, cu atît mai periculos: interpretarea du- 
alist-radicală, bazată pe o filozofie a discontinuităţii extreme, nu 
era de fapt un corp străin platonismului, ci reprezenta o dezvol¬ 
tare posibilă şi chiar plauzibilă a sa. Fireşte, gnosticii puteau co¬ 
mite multe erori, iar formulările lor erau adesea simpliste şi mi¬ 
tologice, dar în substratul demersului lor exista ceva adevărat: 


76 33, 11.9,10: „Mă sfiesc să vorbesc împotriva unora dintre prieteni, 
care au întîlnit aceste idei /gnostice/ înainte de a deveni prietenii noştri, 
dar care, nu ştiu cum, persistă să creadă în ele." 

Platon însuşi autoriza o derivă dualist-radicală, sau, cel puţin, 
păstra un echivoc în această privinţă. Combaterea platonizanţi¬ 
lor gnostici, aşadar, avea scopul de a-1 proteja pe Platon mai cu- 
rînd de el însuşi, deoarece gnosticii, în fond, constituiau doar un 
revelator extern al unei „maladii" interne a platonismului de care 
nu se putea ca Plotin să nu fi fost, cumva, conştient. 77 

Aceasta explică, poate, şi de ce Plotin este mai puţin interesat 
de creştinii propriu-zişi: la epoca respectivă, cu excepţia lui Ori- 
genes creştinul, majoritatea lor păstra o rezervă sensibilă faţă de 
platonism şi filozofia greacă; în raport cu cercul de platonicieni 
din Roma din jurul lui Plotin, ei erau încă „în afară"; cărţile lor 
fundamentale erau Evangheliile sau scrisorile pauline şi nu 77- 
maios sau Phaidros. Avînd alţi zei şi alte scripturi, puteau fi, pe 
moment, ignoraţi. In plus, creştinii (prin Ireneu, Tertulian sau 
Hipolit) combătuseră ei înşişi gnosticismul, devenind astfel niş¬ 
te aliaţi, oricît de conjuncturali. 78 

Vedem acum de ce temperarea platonismului printr-un fel de 
„injecţie" ţinînd de o filozofie a continuităţii devenise urgentă, 
pentru oricine era conştient de abisul filozofic, teologic şi cultural 
în care s-ar fi căzut — din punctul de vedere al elenismului — prin- 
tr-o interpretare dualist-radicală a platonismului. Mai mult, această 
„injecţie" trebuia să obţină „certificat de autenticitate" platoni¬ 
cian, chiar dacă unele dintre soluţiile concrete au putut fi inspi¬ 
rate, de fapt, de stoici sau de peripateticieni, sau au fost auten¬ 
tice inovaţii plotiniene, nerecunoscute ca atare de filozoful nostru. 

In ansamblul său, în secolul al III-lea, elenismul însuşi părea 
fragilizat din interior şi atacat din exterior. Expansiunea relativ 
recentă a gnozelor dualiste dramatizase interpretările radicale ale 
platonismului. Platon — se părea — oferise prea mult platonizan¬ 
ţilor nedemni care îl puneau să mărturisească împotriva sa, şi in¬ 
suficient platonicienilor autentici care nu ştiau cum să-l apere de 


77 Se înţelege că aceasta este o simplă judecată de fapt şi nu axiolo¬ 
gică: nu considerăm că gnosticismul e „mai bun" sau „mai rău" decît 
doctrinele ortodoxe, sau decît filozofia lui Plotin. 

78 V. Paul Tillich, A History of Christian Thought , New York, 1968: 
„Neither Greeks, nor Christians could admit that evil is an ontologicul 
reality. The idea that there is a divine ground of evil , a divine being which 
produces evil, is the Manichaean heresy .“ P.53. 

el însuşi. Asta, cel puţin pînă în momentul cînd auzim vocea — 
totuşi atît de originală din punctul nostru de vedere — a acestui 
simplu profesor de filozofie cum se voia Plotin. 

2. Imagini şi metafore 

1. Lectura oricărui tratat al lui Plotin descrie, la prima vede¬ 
re, o existenţă profund divizată, discontinuă. Două adverbe re¬ 
vin pretutindeni cu mare frecvenţă: Aici <EVTcnj0a> '' ceea ce de¬ 
semnează „lumea întîi“, a temporalităţii, opiniei şi senzorialului 
— şi Acolo <ekeî>: „lumea a doua“, a inteligibilului şi permanen¬ 
ţei. (Trebuie subliniat că, în această accepţie, cele două adverbe 
nu au cîtuşi de puţin la Plotin un sens spaţial.) Omul, trupeşte, 
se află Aici, dar trebuie să plece cu Sufletul într-Acolo, să se si¬ 
lească s 3. fugă de Aici. Un număr considerabil de metafore şi ima¬ 
gini, de o remarcabilă coerenţă şi de o mare frumuseţe (multe in¬ 
spirate de Platon sau de tradiţia platonică) configurează această 
perspectivă fundamental dualistă şi întemeiată pe discontinuita¬ 
tea Aici-Acolo. 79 Ele exaltă ruptura, separarea, opoziţia onto¬ 
logică şi etică dintre „lumea întîi“ şi „lumea a doua“, aşa cum ele 
se regăsesc sădite în omul natural: 

„E ca şi cînd cineva s-ar vîrî în mîl sau noroi şi nu ar mai lăsa 
să apară frumuseţea pe care o avea şi s-ar vădi numai mîzga ce-i 
acoperă chipul... Iar acest urît ajunge la un Suflet ce nu va fi nici 
pur, nici curat, ci e precum o cantitate de aur ce s-a impurificat 
cu tină; însă, dacă pe acestea cineva le-ar extrage, iată că rămîne 
aurul plin de frumuseţe, fiindcă este liber de alte materii, locuind 
singur cu sine însuşi." (1, 1.6,5) 

Altă dată, chiar aurul este „viu": 

„Dacă aurul ar fi însufleţit, dar mai apoi, dacă ar fi fost învins 
de cît de multă tină s-ar fi vîrît în el, aflat în necunoaşterea con¬ 
diţiei sale anterioare, deoarece nu a văzut ceva de aur, totuşi, la 
un moment dat, dacă se vede pe sine redevenit singur, s-ar minu- 


79 Iată ce spune Schwyzer despre semnificaţia generală a utilizării ima¬ 
ginilor la Plotin: „Metafora şi comparaţia nu sînt pentru Plotin o simplă 
podoabă a discursului, ci reprezintă adesea mijlocul de a face cumva com¬ 
prehensibil caracterul inefabil al lumii de Acolo. De aceea, ele ţin mai 
puţin de stilistică, cît de universul de idei al filozofiei." Op. cit., p. 527. 

na de preţul său; el ar gîndi că nu are deloc nevoie de o frumu¬ 
seţe adăugată, deoarece el este cel mai bun, cu condiţia să-l laşi 
să stea în sine.“ (2, IV.6,10) 

Motivul aurului întinat este întregit de cel al „statuii" care e 
propriul Suflet şi pe care omul trebuie şi-o sculpteze singur, eli- 
minînd surplusurile şi redîndu-i, ca şi aurului, un fel de frumu¬ 
seţe ascunsă, pură, invizibilă la suprafaţă: 

„...chiar dacă încă nu te vezi pe tine frumos, fă precum sculp¬ 
torul unei statui ce urmează să fie frumoasă; el mai scoate ceva, 
mai şlefuieşte altceva, netezeşte, curăţă, pînă ce face vizibilă fru¬ 
museţea pe chipul statuii. La fel şi tu: înlătură prisosul, îndreaptă 
ceea ce e strîmb, ceea ce e întunecat curăţă şi fă-1 să fie luminos 
şi nu conteni « meşterindu-ţi statuia ta », pînă ce nu ţi-ar străluci 
dumnezeiasca splendoare a virtuţii şi pînă ce nu ai vedea « cum¬ 
pătarea urcînd pe sacrul tron » !“ (/, 1.6,9) 

Alteori, imaginea templului — cu un interior ascuns, separat, 
consacrat, pur precum „aurul viu" —, şi un exterior profan, în¬ 
tinat — imagine combinată cu imaginea nudităţii rituale — conotează 
aceeaşi impresie de dualitate radicală dintre Aici şi Acolo: 

„Se întîmplă la fel ca la oamenii care urcă spre altarele temple¬ 
lor: ei trebuie să se purifice şi să-şi lepede veşmintele de dinain¬ 
te şi să urce goi, pînă ce, lăsînd deoparte, în suişul său, orice este 
străin Zeului, omul l-ar vedea pe Zeu singur prin sine însuşi /de¬ 
venit/ singur." (/, 1.6,5) 

înlăturarea prisosului-„murdărie", care ascunde nuditatea pură 
a autenticităţii, este mereu decisivă: 

„...el trebuie să se despoaie de rest şi să stea în această singu¬ 
rătate, să devină această singurătate, tăind de la sine tot prisosul 
de care noi sîntem înconjuraţi." (9, VI.9,9) 

în fine, să mai amintim şi de imaginea fugii într-Acolo, în pa¬ 
tria autentică a Sufletului, care se află neapărat separată, la mare 
distanţă de lumea de Aici: 

„Să ridicăm pînzele plecînd precum Odiseu de la magiciana Cir- 
ce, sau de la Calypso..." (/, 1.6,8) 

2. Alături de acest grup de metafore ale discontinuităţii, în scrie¬ 
rile lui Plotin e prezent adesea şi un alt grup de imagini şi meta- 

lore, de asemenea coerent şi surprinzător sub raport imagistic: 
de data aceasta însă ele evocă unitatea şi continuitatea lumii, 
văzută, nu dinspre viaţa individuală <(Moq> sau dinspre Sufletul 
individual, ci ca totalitate a „vieţii universale" <£cor|> 80 : 

„/Lucrurile/ sînt ca un fel de viaţă lungă, întinsă în lungime; 
fiecare dintre părţile sale aflate în atingere este diferită, dar totul 
este continuu cu sine..." (11,V. 2,2) 

Viaţa universală este asemenea unui rîu imens care se revarsă 
neîncetat dintr-un izvor fără sfîrşit, sau a unui copac uriaş, cres¬ 
cut dintr-o rădăcină neschimbătoare şi permanentă: 

„Inchipuie-ţi un izvor care nu are un alt început şi care se dăruie 
pe sine tuturor rîurilor; el nu se consumă în rîuri, ci rămîne lo¬ 
cului în tihnă. Iar rîurile care au ieşit din el, înainte ca fiecare să 
curgă în altă parte, merg laolaltă, şi totuşi deja fiecare ştie înco¬ 
tro se vor despărţi apele lor. Sau închipuie-ţi viaţa unui copac imens 
care străbate totul. Principiul său stă locului şi nu se risipeşte în 
întreg, ca şi cînd ar fi bine aşezat în rădăcină. Aceasta produce pen¬ 
tru copac întreaga sa viaţă multiplă, dar ea stă neclintită, fără să 
fie multiplă, ci este Principiul multiplului." (30, III.8, 10) 

„Iar din acest Principiu iese fiecare lucru, în vreme ce Princi¬ 
piul rămîne înăuntru, precum o rădăcină ce stă neclintită în sine. 
Unele /vlăstare/ ale sale înfloresc înmulţindu-se, fiecare purtînd 
o imagine divizată /a Principiului/; fiecare se dezvoltă în alt loc, 
unele aflîndu-se mai aproape de rădăcină, în timp ce altele avan- 
sînd mai mult, se despart ajungînd să dea ramuri, vîrfuri, fructe 
şi frunze..." (48, III. 3,7) 

Alteori, curgerea vieţii universale din Principiul său este închi¬ 
puită de razele Soarelui care împrăştie lumina cu generozitate: 

„Există un halou strălucitor ce radiază din El, din El care-şi 
păstrează locul, precum lumina strălucitoare a Soarelui care ţîş- 
neste în jurul lui, năseîndu-se mereu din astrul care e nemişcat." 
(10, V.1,6) 


80 Greaca are două cuvinte pentru a exprima ceea ce româna, alte limbi 
moderne, latina ori ebraica exprimă cu un singur cuvînt: „viaţă" ca fe¬ 
nomen universal, ca pulsaţie naturală, cosmică, ori ca însuşire a Sufle¬ 
tului se spune £<otj, în timp ce fiîog înseamnă viaţa individuală, biogra¬ 
fie, fel specific de a trăi. 

Or, dacă aceste metafore, care sub diferite forme asemănătoa¬ 
re revin adesea, sugerează continuitatea şi unitatea vie a lumii, 
totuşi ele nu sînt deloc imagini ale indistincţiei. Mai întîi Plotin 
distinge între „izvor", „rădăcină" sau „Soare" care rămîn locu¬ 
lui, fără să scadă sau să se modifice în vreun fel, şi rîul care curge, 
copacul care creşte sau lumina care se răspîndeşte în jur. 

In al doilea rînd, mai ales în imaginea fluviului, filozoful afirmă 
că, în pofida aparenţelor, curentul nu e un tot indistinct: chiar şi 
înainte de a se despărţi în „rîuri", apele „merg laolaltă, şi totuşi 
deja fiecare ştie încotro se vor despărţi apele lor". Sugerează cu 
aceasta statutul Intelectului sau Fiinţei autentice, care este un 
„unu-multiplu" <ev 7coAAa >, unde părţile sînt cuprinse în întreg, 
fără a fi anihilate într-o „supă omogenă": 

„Şi există un fel de rîu... curgînd dintr-un singur izvor, dar nu 
alcătuit dintr-un singur spirit sau căldură, ci ca şi cînd ar exista o 
singură proprietate cuprinzînd toate proprietăţile în sine — dul¬ 
ceaţa împreună cu mireasma, laolaltă gustul vinului de preţ şi pu¬ 
terile tuturor sucurilor, înfăţişările culorilor şi toate proprietăţile 
care se fac cunoscute prin pipăit. Şi există acolo şi tot ce se aude 
ca sunet, melodiile toate, şi orice ritm." (3S,VI.7,12) 

Dacă în acest rîu mare, curenţii şi proprietăţile lor se disting 
fără să se separe, în metafora sămînţei, părţile sînt, fiecare, iden¬ 
tice cu întregul şi totuşi diferite de întreg: 

„Şi sămînţa este un întreg, şi din ea provin părţile sale în care 
ea, prin fire, se divide; şi fiecare /parte/ este un întreg şi rămîne 
un întreg fără să fie alterată ca întreg, si toate /părţile/ sînt un în¬ 
treg." (8, IV.9,5) 

Se poate spune, aşadar, că sistemul metaforic al continuităţii ' 
în distincţie nu contrazice fundamental sistemul metaforelor dis¬ 
continuităţii, de tradiţie platonică, aşa cum ar fi făcut-o un sis¬ 
tem al continuităţii omogene, ci numai îl completează. Se suge¬ 
rează cumva că acest tip de continuitate în distincţie, pe de-o parte, 
şi discontinuitatea, pe de alta, se întregesc şi se temperează reci¬ 
proc şi că accentul pus pe unul sau pe altul dintre sisteme ţine de 
perspectivă: cînd aceasta este a vieţii individului <(îioq>, care e 
dator „să fugă de Aici", domină discontinuitatea, în timp ce atunci 
cînd este figurată viaţa ca putere universală <£cop>, devine domi- 

nant sentimentul continuităţii care reduce, dar nu nivelează dis¬ 
tincţiile. 

3. Un al treilea grup coerent de metafore arputeafi numit „in¬ 
tegrator" : ca şi în cazul primului grup, predomină aluzia la ex¬ 
perienţa individuală a unirii mistice cu Principiul (Unul); totuşi, 
metaforele pot fi citite şi „obiectiv", ca figurare a relaţiei de „ge¬ 
nerare" a Universului şi de „reconversie" a sa la Principiu. Din 
punct de vedere formal, acest grup de metafore este definit prin 
prezenţa cercului (sau a sferei) cu centrul şi circumferinţa sa şi de 
relaţiile dintre acestea. Din acest punct de vedere, metaforele in¬ 
tegratoare se asociază strîns cu unele dintre metaforele din grupul 
secund bazate pe reprezentarea Soarelui şi a haloului său luminos: 

„Se consideră că un cerc care s-ar atinge de centrul său îşi ob¬ 
ţine puterea de la centru şi că el are forma centrului, prin aceea 
că razele cercului, adunîndu-se spre centrul unic, fac limita lor din¬ 
spre centru să fie la fel cu /circumferinţa/ spre care s-au îndrep¬ 
tat/cîndva/ şi de unde, ca să zicem aşa, s-au născut... /Limitele 
razelor/ seamănă cu Acela /centrul/, dar sînt mai obscure, ca niş¬ 
te urme ale Lui, care are în puterea sa limitele şi razele... El se ma¬ 
nifestă prin intermediul razelor în felul în care este, fiind desfăşu¬ 
rat fără să se fi desfăşurat." (39,VI.8,19) 

Remarcăm asemănarea dintre centru şi circumferinţă — în fond 
o expansiune a centrului prin intermediul razelor — dar şi distinc¬ 
ţia dintre cele două. Pe de altă parte, reapare distincţia dintre ine- 
puizabilitatea sursei (a centrului) şi efectul său: „desfăşurat fără 
să se fi desfăşurat". Metafora este însă, în acelaşi timp, şi una a 
unităţii şi coerenţei lumii: cercul se închide, se întoarce asupra sa, 
are „forma centrului" şi este asociat indisolubil acestuia prin raze. 

Foarte pregnant integratoare (reunind „cercul", „rîul", „raza" 
şi opoziţia „Acolo-Aici") este şi comparaţia de mai jos: 

„Sufletul este alcătuit din Fiinţa de sus şi din aceea care depin¬ 
de de Acolo, dar care s-a revărsat pînă la lumea noastră, precum 
o rază care se revarsă din centrul /cercului/." (73,111.9,10) 

Următoarea imagine combină, de data aceasta, o metaforă a 
discontinuităţii, ce aminteşte de cele din primul grup, cu simbo¬ 
listica centrului, realizînd şi ea integrarea celor două reprezentări: 

„în fapt însă, ... atunci cînd ne înălţăm deasupra corpului prin 
partea /noastră/ care nu s-a cufundat /în corp/, ne ataşăm cu 
această /parte de sus/, corespunzătoare centrului nostru, de ceea 
ce se poate numi centrul universal, odihnindu-ne Acolo, precum 
centrele cercurilor meridiane sînt ataşate de centrul sferei care le 
cuprinde pe toate." (9, VI.9,8) 

Mai puţin more geometrico, Plotin exprimă acelaşi complex de 
idei şi prin celebra metaforă a corului: 

„Sîntem precum un cor ce-şi intonează cîntul cel mai frumos; 
chiar dacă corul se învîrte în jurul corifeului, el se întoarce /to¬ 
tuşi/ şi către privitorii din afară; dar, cînd s-ar reîntoarce spre in¬ 
terior, abia atunci cîntă frumos corul şi /abia atunci/ el se roteşte 
cu adevărat împrejurul corifeului... Dar noi nu ne aţintim privi¬ 
rile întotdeauna spre El; însă, cînd ne uităm la El, atunci ne în- 
tîlnim ţelul şi pacea, abia atunci reuşim să nu mai cîntăm rău, dan- 
sînd cu adevărat hora îndumnezeită împrejurul Lui!" ( 9 , VI.9,8) 

Sîntem aduşi să intuim unitatea şi integritatea „corului", care 
cîntă divin abia atunci cînd se întoarce spre centru unde se află 
„corifeul". Apropierea dintre acesta şi dansatori, antrenaţi în horă, 
devine maximă, şi totuşi diferenţa nu dispare cu totul. Integrita¬ 
tea şi continuitatea nu anulează nici aici anumite distincţii sem¬ 
nificative: corifeul rămîne corifeu şi chiar coriştii şi dansatorii 
rămîn distincţi fizic, chiar dacă fiecare cîntă acelaşi cîntec. Con¬ 
tinuitatea şi discontinuitatea sînt, în această metaforă, echilibra¬ 
te şi asociate într-un mod complex şi subtil. 

Merită să comparăm această metaforă a apropierii şi unirii mis¬ 
tice cu Principiul cu o imagine avînd un sens general similar, dar 
aparţinînd unui predecesor al lui Plotin: Numenios din Apame- 
ea, important platonician şi neopitagorician din secolul al II-lea, 
autor, printre altele, al unei scrieri Despre Bine, din care ni s-au 
păstrat mai multe fragmente importante. 81 Trebuie menţionat că 


81 Pentru Numenios din Apameea, v. H.J. Krămer, Der Ursprungder 
Geistesmetaphysik, Amsterdam, 1967, cap. 1,3; Ph. Merlan, „The Gre- 
ek Philosophy from Plato to Plotinus", CHLG. V. şi R. Beutler, art. 
„Numenios (9), PWRE, pp.664-678: Iată un fragment revelator: „Dacă 
Fiinţa şi Forma sînt inteligibile, şi dacă admitem că Intelectul este mai 
în vîrstă decît aceasta /din urmă?/ şi cauza ei, numai el este Binele. Iar 

metafizica lui Numenios postula existenţa a „trei Zei“ : Zeul prim, 
sau Binele, considerat inactiv «xpyoţ:», aflat în linişte şi solitudi¬ 
ne, dar care, spre deosebire de Unul plotinian este Intelect şi po¬ 
sedă şi Fiinţă; Intelectul secund sau Demiurgul, creaţia şi imaginea 
Intelectului prim, şi Lumea sau Sufletul universal. Să menţionăm 
de asemenea că Numenios pare a fi profesat un dualism destul 
de radical, considerînd Materia necreată, şi că, pe de altă parte, 
el a fost aproape singurul filozof elin care să fi avut anumite cu¬ 
noştinţe precise, dar şi o opinie favorabilă despre iudaism. Cu¬ 
noştea, probabil, elemente din filozofia lui Philon din Alexan¬ 
dria, citise pesemne şi cartea Genezei în traducerea ei grecească; 
era de părere că învăţăturile lui Platon şi Pitagora se întemeiază 
pe o „philosophia perennis" de regăsit şi în scrierile sacre ale brah¬ 
manilor, magilor perşi şi iudeilor, iar Platon era pentru el un „Moi- 
se care vorbea atica" ! 82 De asemenea, Porfir relatează că teoriile 
lui Numenios erau pe larg discutate în „şcoala" lui Plotin şi că 
unii platonicieni din Atena ar fi insinuat, în mod răuvoitor, că 
Plotin (cu sistemul celor trei ipostaze: Unu, Intelect, Suflet) l-ar 
fi plagiat pe Numenios. 83 Iată acum şi imaginea propusă de Nu¬ 
menios: 


dacă zeul demiurg este principiul devenirii, este suficient ca Binele să fie 
principiul Fiinţei... Iar dacă demiurgul este binele devenirii, cumva de¬ 
miurgul Fiinţei este Binele în sine, consubstanţial cu Fiinţa... Fie atunci 
acestea patru: primul zeu — Binele în sine, imitatorul său, binele demiurg; 
prima Fiinţă a Primului, şi cea de-a doua Fiinţă a celui de-al doilea /zeu/, 
a cărui imitaţie este acest Univers frumos, ajuns frumos prin participa¬ 
re la frumos." (K.S. Guthrie, Numenius of Apamea, the Father of Neo¬ 
platonism, New York, 1917, fr.25) Observăm că: 1) Binele în sine este 
identic cu Intelectul, ceea ce este profund contrar metafizicii plotinie- 
ne; 2) deşi Binele este cauza sau principiul Fiinţei, el nu este separat de 
aceasta, ci e „consubstanţial" cu ea. Dimpotrivă, la Plotin cauza Fiinţei 
nu e Fiinţă. 

82 Numenios, care cunoştea probabil exegeza lui Philon din Alexan¬ 
dria la Cartea Genezei, asocia Demiurgul din Timaios al lui Platon cu 
Dumnezeul-Creator din Geneză. Deducea apoi că similitudinile se ex¬ 
plică prin împrumuturi şi că Platon s-a inspirat din Moise — presupu¬ 
sul autor al Pentateuchului. Regăsirea unor astfel de similitudini explică 
autoritatea lui Timaios de-a lungul Evului Mediu latin. 

83 Porfir, VP, 18. 

„Precum, cînd un om, care stă într-un turn de veghe şi mereu 
caută cu privirea ascuţită o navă pescărească mică — una dintre 
acele luntrii /ce navighează/ singure — pe ea singură, solitară, stră- 
bătînd valurile, deodată, dintr-o ochire a şi văzut-o; tot astfel şi 
tu, cînd te-ai îndepărtat mult de lucrurile senzoriale, poţi să te în- 
tîlneşti cu Binele, de unul singur cu el singur; acolo unde nu există 
nici vreun om, nici o altă vietate, nici trup mare sau mic, ci doar 
o solitudine divină, inefabilă, indescriptibilă..." 84 

Dacă Plotin, cum am văzut, îşi construise imaginea corului pe 
structura raportului cerc-centru, la Numenios structura formală 
a metaforei este linia limitată de două puncte — raza vizuală care 
uneşte Sufletul de Principiul său. La Plotin centrul cu razele sale 
integra armonios realităţile diferite ale circumferinţei (un centru 
desfăşurat), la Numenios linia le face să intre într-un contact punc¬ 
tual, menţinîndu-le însă la mare distanţă. 

Apoi, Plotin vorbeşte despre dans şi muzică şi o rotaţie conti¬ 
nuă în jurul centrului. Atenţia ce trebuie să-i fie acordată acestuia 
e continuă şi în crescendo; e capătul unui proces: hora se strînge tot 
mai mult şi se roteşte tot mai repede, coriştii cîntă tot mai frumos 
pe măsură ce se întorc spre înăuntru. La Numenios contactul cu 
„nava" este instantaneu şi neaşteptat: după îndelungi eforturi apa¬ 
rent infructoase, brusc privitorul „vede corabia" şi totul se consumă 
într-o străfulgerare unificatoare, eliberatoare şi extatică. 

La Plotin Principiul este descris ca staţionar şi Sufletele, eli¬ 
berate de „surplusuri" (privind în interior), se rotesc în jurul său. 
La Numenios, Principiul e văzut mobil, ba apărînd, ba dispărînd, 
la mare distanţă, în timp ce omul, solitar, stă de veghe neclintit. 
Pentru Plotin, theoria — vederea Principiului — se realizează dacă 
te „întorciînăuntru", dacă „te răsuceşti spre interior"; la Nume¬ 
nios, dimpotrivă, theoria se face aruncînd „privirea" în afară, de¬ 
parte, cît mai departe, peste abisul mării nesfîrşite. Plotin, în fine, 
sugerează comuniunea, chiar solidaritatea Sufletelor „care privesc 
în interior", întîlnirea, armonia dintre ele şi dintre ele şi Princi¬ 
piu în dansul divin. Numenios accentuează solitudinea celui ur¬ 
cat sus, în turnul de pază, a veghetorului pe care vederea vasu¬ 
lui singuratic îl bucură, dar nu-1 lasă mai puţin singur. 


84 Textul în K.S.Guthrie, Numenius of Apamea, the Father of Neo¬ 
platonism, New York, 1917, fr.10, p.5. 

Rezumînd: dacă e să citim aceste metafore ca pe expresia ime¬ 
diată, poetică a unui mod fundamental de a simţi theoria, pe care 
raţionamentele şi teoriile îl vor explicita şi concretiza, putem spu¬ 
ne că Numenios gîndeşte în orizontul unei profunde, chiar dra¬ 
matice discontinuităţi, şi că, în contextul speculaţiei sale asupra 
Principiului (în cazul lui, Binele sau Primul Intelect), disconti¬ 
nuitatea conduce la o filozofie a transcendenţei pure: Principiul 
c departe, e dincolo de „ape“, e separat de oameni şi de lume, ră- 
mîne într-o solitudine rarefiată. 85 

E mult mai greu de definit viziunea lui Plotin: el nu este un 
partizan al discontinuităţii radicale, şi nici unul al continuităţii 
radicale; el configurează o continuitate heterogenă, ce temperează 
extremele, admiţînd anumite distincţii fundamentale, multe din¬ 
tre ele reprezentînd un bun comun al platonismului. Pentru Plo¬ 
tin Principiul (Unul) nu este imanent Lumii — căci „centrul" nu 
este identic cu „circumferinţa", nici „rîul" cu „izvorul", nici „co¬ 
pacul" cu „rădăcina" sa, nici „sămînţa" cu părţile sale. Dar El nu 
este nici cu adevărat transcendent, căci „hora sacră" şi „corife¬ 
ul" sînt laolaltă în „cîntecul" şi „hora" împărtăşite de toţi, „rîul" 
se revarsă neîncetat din preaplinul „izvorului" său, „arborele" 
creşte din „rădăcina" sa. De fapt, o lectură atentă a sensului aces¬ 
tor metafore plotiniene sugerează că termenii „transcendent", 
„imanent" sînt inadecvaţi pentru el, fie luaţi separat, fie împre¬ 
ună, sau sînt adecvaţi numai foarte parţial. 86 


85 Pare tentant să ne gîndim, avînd în vedere acest tip de viziune, la 
o influenţă a imaginaţiei „sublimului" din Cartea Genezei — mai ales a 
imaginii „Duhului lui Dumnezeu plutind deasupra apelor". Oricum, în 
termenii tratatului despre sublim al lui Pseudo-Longinos, imaginaţia lui 
Numenius aparţine acestei categorii estetice. 

86 Este şi poziţia lui Dominic O’Meara, Plotin. Une introduction aux 
Enneades, Paris-Fribourg, 1992, p.61: „Acest element (Unul, Intelectul, 
Sufletul) duce o viaţă dublă, deopotrivă într-un întreg, ca parte a lui, dar 
şi în afara întregului, în el însuşi; este în acelaşi timp imanent şi trans¬ 
cendent compusului." Formula lui H.-Ch. Peuch: „o mistică a imanen¬ 
ţei în cadrul unei metafizici a transcendenţei" poate fi la fel de bine in¬ 
versată. în fapt, şi mistica şi metafizica lui Plotin — formînd o unitate 
— sînt deopotrivă imanentiste şi transcendentaliste, sau, mai exact, re¬ 
fuză aceste categorii. 

De fapt, această inadecvare, departe de a fi un accident, e un 
efect al inadecvării logicii binare simple — logica lui „ori-ori“ — 
la ansamblul filozofiei lui Plotin: „rîul“ său nu este ori unu, ori 
multiplu, ci este unu-multiplu; „circumferinţa" nu este ori „cen¬ 
trul", ori altceva diferit, ci este „centru-circumferinţă". „Lumi¬ 
na" este distinctă de „Soare", fără să fie separată de „Soare". Par¬ 
tea nu e doar inclusă în întreg, ci totodată e şi întregul. Principiul 
(Unul) este Acolo, cel mai departe, situat „în adîncul sanctuaru¬ 
lui", dincolo de profan, dar este şi Aici, dincoace, cel mai aproa¬ 
pe, propriul sine „reîntors spre interior". 

Ceea ce nu înseamnă că Plotin pur şi simplu încalcă logica bi¬ 
nară; îl înţelegea prea bine pe Aristotel ca să-i treacă prin cap o 
asemenea enormitate. Asemenea unor logicieni sau filozofi ai se¬ 
colului XX, Plotin, credem, revizuieşte însă domeniul de relevanţă 
al logicii binare; iar atunci cînd trebuie să tempereze anumite con¬ 
tradicţii, aşază termenii respectivi pe alte niveluri existenţiale de- 
cît cele banale, presupunînd că, o dată dislocate pe acele niveluri, 
contradicţiile respective îşi vor pierde forţa distructivă. 

3. O teorie a asemănării 

1. Întîlnim un prim, foarte tipic exemplu al demersului ploti- 
nian de a tempera discontinuităţile aparent inevitabile ale plato¬ 
nismului în felul în care filozoful nostru modifică sau dezvoltă 
doctrina asemănării dintre cele „două lumi". 

Se ştie bine că Platon descrie raportul dintre inteligibil şi sen¬ 
sibil drept unul dintre original (model) şi copie. Inteligibilul — 
cuprinzînd Formele eterne — este originalul <7tapd5eiypa, âp/e- 
TU7tov>, iar lucrurile sensibile, corporale, aflate într-o continuă 
devenire, reprezintă imitaţia <pîpr|p.a>, imaginea, copia, reflec¬ 
tarea <ei'6ojLov>. Formele sînt realitatea autentică, şi, imitîndu-le 
sau participînd la ele 87 , lucrurile senzoriale îşi obţin realitatea, chiar 
dacă una de ordinul doi, diminuată, secundară. Cunoaşterea este 
un act care merge de la copie la original, aşa cum se vede în Ban¬ 
chetul, în Menon sau Phaidon: recunoscînd că trupurile sau ac- 


87 Dacă e să-l credem pe Aristotel, pitagoricienii susţineau că lucruri¬ 
le sensoriale imită numerele, în vreme ce Platon afirma că ele participă 
la Forme. în fapt, participarea este o modalitate de imitaţie. Met. A, 987b, 64. 




LĂMURIRI PRELIMINARE 


73 


ţiunile sînt frumoase numai în calitate de copii ale unui Frumos 
inteligibil, la care, astfel, mediat, se poate accede. Raportul de ase¬ 
mănare dintre modelul inteligibil şi obiectul senzorial corespun¬ 
zător este de acelaşi tip cu raportul de asemănare dintre un obiect 
şi imaginea sa pictată. 88 în Republica, prin celebrele metafore ale 
Liniei, Soarelui şi Peşterii, Platon elaborează un sistem de ase¬ 
mănare geometric-artistică, unde diviziunii fundamentale inteli- 
gibil-sensibil i se adaugă o nouă diviziune în interiorul fiecărui 
domeniu: Intelectul <vouq>, gîndirea analitică <5idvoia> în ca¬ 
zul inteligibilului, respectiv opinia <5oîţa>, şi reprezentarea 
ceucaotco în cazul sensibilului; fiecare subdiviziune se raportează 
la cea dinaintea sa conform unui raport constant, care se păstrează 
şi în felul în care diviziunea sensibilului în ansamblu se rapor¬ 
tează la aceea a inteligibilului. Creaţiunea se face, cum se spune 
în Timaios, dinspre original spre copie: Demiurgul creează lumea 
luînd Formele eterne drept modele. în Theaitetos, (176a) imita¬ 
ţia este plasată în centrul vieţii omului, care, prin practicarea vir¬ 
tuţilor, trebuie să se asemene cu Zeul pe cît este omului cu putinţăP 

Se văd destul de bine atuurile doctrinei imitaţiei în tentativa 
de a tempera rigorile discontinuităţii, fără a produce totuşi omo¬ 
genizare: copia seamănă cu modelul, şi, întrucît seamănă, ea se 
apropie de acesta. Totuşi, ea numai seamănă cu modelul, nu e 
identică cu acesta; prin urmare, continuă să fie şi altceva decît 
modelul. în al doilea rînd, se introduce o structură ierarhică pla¬ 
uzibilă: copia este inferioară modelului, dar este cu atît mai pu¬ 
ţin inferioară lui, cu cît asemănarea este mai puternică. Creaţia 
este posibilă, deoarece trece de la model la copie, de la perfect la 
imperfect (ca aceea a unui artist), iar cunoaşterea, şi ea posibilă, 
ia drumul invers, de la copie la model. 

Nu-i mai puţin adevărat că doctrina imitaţiei prezintă şi nu¬ 
meroase dificultăţi, unele notate chiar de Platon şi apoi reluate 
de Aristotel. Cele mai serioase se raportează mai mult sau mai 
puţin direct la aşa-numitul paradox al „celui de-al treilea om“. 


88 V. Republica, 597a-d. 

8ţ) Pentru o discuţie a principiului asemănării cu divinitatea, vezi şi 
Marian Ciucă, „OMOIÎ2EIE 0E£2I“ — schiţă evolutivă a conceptului în fi¬ 
lozofia greacă, fără menţionarea contribuţiei lui Plotin, în PO,VI, 
pp. 209-306. 

Formulat încă în dialogul Parmenide sub o formă uşor diferită, 
discutat intens în cadrul Academiei 90 , acest paradox contestă fap¬ 
tul că Formele pot fi, în sens propriu, modele ale lucrurilor sen¬ 
sibile. într-adevăr, dacă copia seamănă cu Forma-model, pare a 
fi greu de conceput ca, invers, „tocmai Forma aceea să nu fie ase¬ 
menea lucrului care ia asemuire de la ea“. însă, dacă asemănarea 
este reciprocă, sau bilaterală, înseamnă că lucrul şi Forma seamănă 
în baza unei configuraţii formale comune. în acest caz rezultă că 
acea configuraţie comună va fi Forma-model, fiind astfel un al 
treilea „obiect" alături de primele două, şi astfel, de vreme ce pro¬ 
cesul se poate relua, inteligibilele se multiplică la infinit . 91 

Or, inflaţia Formelor contrazice postulatul unicităţii fiecărei 
Forme. S-ar putea evita aporia, admiţîndu-se că Forma nu e un 
model autosubzistent, ci o proprietate abstractă, care nu are con¬ 
figuraţia formală a copiei: Omul înşine nu e un om, ci este Uma¬ 
nitatea, Cercul în sine nu este o figură geometrică plană, ci e Cir- 
cularitatea etc. Dar în acest caz, teoria asemănării cade, căci nu 
se poate spune că cercul concret seamănă cu Circularitatea şi, în 
general, că o Fiinţă (adică o existenţă autonomă) seamănă cu o 
proprietate (care este o existenţă relativă). O astfel de soluţie, 
adoptată de Aristotel, revine la a nega inteligibilului autosubzis- 
tenţa, ceea ce însă ruinează platonismul. Iar în particular, între 
domeniul inteligibilului şi cel al sensibilului pare a se căsca o pră¬ 
pastie pe care imitaţia nu o mai poate acoperi 92 , ceea ce ridică ime¬ 
diat întrebarea: cum e posibilă cunoaşterea superiorului prin in- 


90 Met. A,9, 990b, 72. 

91 Parmenide, 132d-e: „ ...să fie cu putinţă ca tocmai Forma aceea să 
nu fie asemenea lucrului care ia asemuire de la ea, în măsura în care se 
şi aseamănă ? Sau este chip ca asemănătorul să nu fie asemănător ase¬ 
mănătorului ? — Nu este chip. — Dar nu este întru totul necesar ca ase¬ 
mănătorul să participe la una şi aceeaşi Formă cu cel asemenea lui ? — 
Este necesar. ... Prin urmare, nimic nu poate fi asemănător cu Forma, 
după cum nici Forma nu poate fi asemenea cu altceva; în caz contrar, 
pe lîngă Forma aceea ni se va ivi mereu o altă Formă..." (trad. uşor mo¬ 
dificată, Sorin Vieru) 

92 Parmenide, 133a, PO,6, 92: „Urmează atunci că nu pe bază de 
asemănare iau parte celelalte lucruri la Forme, ci printr-un oarecare alt 
mod de participaţie, pe care urmează să-l căutăm." (v.şi nota 26.) 

Icrior, dacă cei doi nu mai au o configuraţie şi un tipar morfo¬ 
logic identice ? 93 

2. Exact cu această dificultate a doctrinei asemănării se con¬ 
fruntă Plotin, mai cu seamă în unele tratate mai timpurii. Dar pro¬ 
blema rămîne prezentă, direct sau indirect, în toată opera sa. în 
Despre virtuţi (19, 1.2), pornind de la analiza principiului din 
Tkeaitetos, al „asemănării cu Zeul" <6p.oi.cDaK; 0eâ> > prin prac¬ 
ticarea virtuţilor, Plotin se întreabă cum este posibil ca omul, prin 
dreptate, curaj etc., să se asemene cu Divinitatea. Intr-adevăr, Zeul 
(identificat aici cu Intelectul divin) nu are de ce să se teamă, pen¬ 
tru a avea nevoie de curaj, nu are de ce să fie cumpătat, deoare¬ 
ce nu poate avea vicii, nu are cum fi drept (în sensul lui Platon), 
deoarece el este o Fiinţă la care nu există părţi mai bune şi mai 
rele ce trebuie puse într-o anumită armonie. în „lumea a doua" 
nu există excesele, dar atunci ce sens mai au Acolo virtuţile, care, 
după Etica Nicomahică a lui Aristotel, sînt medietăţi între exce¬ 
se ? 94 însă dacă virtuţile nu există Acolo, ce va mai rămîne din 
asemănare ? Şi totuşi, Plotin susţine că „nimic nu ne împiedică 
să ne asemănăm prin propriile noastre virtuţi cu Zeul lipsit de vir¬ 
tuţi!" (29,1.2,1) 

în tratatul Despre frumos (7,1.6) paradoxul invadează planul 
estetico-epistemologic: toată lumea admite — spune Plotin — că 
frumosulconstăîn armonia şi proporţionalitatea părţilor între ele 
şi în raport cu întregul (7,1.6,1 ) 95 . Or, Platon (care nu contrazi- 


93 Pentru o discuţie a dificultăţilor generate de teoria asemănării lu¬ 
crurilor cu modelele, vezi şi A. Cornea, Filozofie şi cenzură. Cazul Pla¬ 
ton, Bucureşti, 1995, pp. 96-98. 

94 Aristotel respinge deja ideea că „asemănarea cu Zeul" presupune 
regăsirea virtuţilor omeneşti la Zeu. Singurul element comun între om 
şi zeu poate fi contemplaţia (theoria). Eth.Nic.8, 1178b, ed. rom. în tra¬ 
ducerea Stellei Petece!, Bucureşti, 1988, pp. 257-258. Plotin interpre¬ 
tează contemplaţia ca pe o unificare cu sine şi cu Principiul. 

95 Era o teorie foarte răspîndită, susţinută mai ales de stoici, dar cu 
vechi tradiţii pitagoreice, adoptată şi de Platon în faza tîrzie. V. Domi- 
nic O’Meara, Plotin. Une introduction aux Enneades, Fribourg-Paris, 
1992, p.121. V. si W. Tatarkiewicz, Istoria esteticii, Bucureşti, 1978, voi. I. 
V. şi LPIF§I. 

sese direct această teorie) considerase că lucrurile sînt frumoase 
prin participarea la Forma Frumosului, iar pentru un platonician 
această doctrină era indiscutabilă: „Care este, prin urmare, 
asemănarea dintre lucrurile frumoase din lumea aceasta şi frumu¬ 
seţile din lumea de Acolo? Or, dacă există asemănare, să fie ele 
asemenea! Dar cum de sînt frumoase şi acelea, şi acestea? Spu¬ 
nem că sînt aşa prin participarea la Formă" 96 (1, 1.6,2) Combinînd 
cele două concepţii despre frumos (frumosul ca proporţie şi fru¬ 
mosul ca participare la Formă), pare să rezulte că Formele, dacă 
sînt într-adevăr nişte modele ideale, trebuie să posede aceleaşi ca¬ 
racteristici morfologice (proporţie) ca şi copiile lor. De unde însă 
vom avea din nou consecinţa „celui de-al treilea om“. Iar dacă 
vom vrea să evităm paradoxul, între Frumosul de Acolo şi cel de 
Aici se va pierde orice legătură, deoarece nu mai putem înţelege 
prin ce anume sînt frumoase „şi acelea, şi acestea", iar doctrina 
asemănării cade. 

în sfîrşit, doctrina asemănării este discutată şi în contextul re¬ 
laţiei dintre ipostaza plotiniană secundă — Intelectul — şi iposta¬ 
za primă — Unul — considerat de Plotin a se afla „dincolo" sau 
„mai presus" de Intelect, de Formă şi de Fiinţă. în tratatul inti¬ 
tulat Despre cele trei ipostaze primordiale (10, V.l), Plotin se în¬ 
treabă cum este posibil ca Intelectul, care este „icoana" <ăyaX- 
pa> Unului, să semene cu Unul, de vreme ce acesta este altceva, 
fiind absolut simplu, lipsit de calităţi, de mişcare şi chiar de gîn- 
dire, deoarece gîndirea, chiar gîndirea de sine care este atribuită 
Intelectului, este o manifestarea dualităţii. 97 „/Intelectul/ trebuie 
să fie cumva odrasla Aceluia şi să păstreze multe însuşiri ale Ace¬ 
luia, şi să prezinte o asemănare faţă de El, după cum şi lumina are 
o asemănare cu Soarele. Dar Intelectul nu este Acela." 98 (10, V.l,8) 

Din nou, aşadar: dacă Intelectul seamănă cu Unul, nu înseamnă 
aceasta că ambii au un plan identic, o configuraţie comună ? Dar 


96 O’Meara, op.cit., observă că Plotin nu vorbeşte de „Forma Frumo¬ 
sului", ci de „Forma" ca atare, dar interpretul nu dezvoltă această ob¬ 
servaţie. Plotin pregăteşte ideea că Forma este în primul rînd purtătoa¬ 
rea unităţii, şi nu purtătoarea unor anumite trăsături morfologice. 

97 Cf. de exemplu, 3S,VI,7, 35. 

98 Pentru o discuţie în detaliu a acestui tratat, vezi Cristina D'Anco- 
na, „Rereading Ennead V 1(10),7“ in TP. 

.uimei Unul nu va mai fi unu, fiind el multiplu, aşa cum şi Inte¬ 
lectul (identificat de Plotin cu Fiinţa) este multiplu <JtoĂu<;>. Sau, 
dacă respingem această implicaţie, cum mai poate să semene Fi¬ 
inţa cu ceea ce Plotin declară a fi „mai presus de Fiinţă" cejiekei- 
va rfj q o\>aîa<;>, cum poate semăna Intelectul cu ceea ce este mai 
presus de Intelect, şi Forma — cu „Neforma" <&ve15eov> ? Iar dacă 
nu seamănă, nu cumva distanţa dintre ele va deveni atît de mare, 
îneît nici creaţiunea, nici „revenirea" la Unu să nu mai pară po¬ 
sibile ? 

3. Soluţia propusă de Plotin porneşte de la regîndirea relaţiei 
de asemănare. Filozoful este de acord că, în multe cazuri, în spe¬ 
cial atunci cînd ambii termeni aparţin „lumii întîi", această rela¬ 
ţie este de tipul geometrico-artistic sugerat de Platon în metafo¬ 
ra Liniei sau a Peşterii. în acest caz, relaţia este bilaterală: dacă 
A seamănă cu B, atunci şi B seamănă cu A (cel puţin într-o anu¬ 
mită măsură), iar aceasta se întîmplă fiindcă asemănarea se face 
în baza unei structuri formale comune (unei proprietăţi structu¬ 
rale) pe care A şi B o împărtăşesc. Dar cînd termenii aparţin unor 
planuri diferite ale existenţei, relaţia de asemănare nu mai poate 
fi decît unilaterală: 

„în celălalt caz de asemănare, un lucru seamănă cu un altul, dar 
cînd acesta din urmă este primordial, el nu posedă reciprocitate 
faţă de cel dintîi şi nici nu se poate vorbi despre asemănare /a mo¬ 
delului/ cu copia; în acest ultim caz, asemănarea trebuie concepută 
în alt mod, fără ca să pretindem o formăidentică /pentru cele două 
lucruri/, ci mai degrabă o formă diferită, dacă este adevărat că 
asemănarea se face potrivit unui mod diferit." (19, 1.2,2) 

Aşadar, în acest caz, A seamănă cu B, dar B nu seamănă cu A. 
Copia seamănă cu modelul, dar modelul, care are un caracter 
„primordial", nu seamănă cu copia. Cei doi termeni nu au aceeaşi 
formă, ci au „o formă diferită" (dacă nu cumva unul dintre ei este 
chiar „Neforma"). Adevărat: nici măcar în viaţa curentă nu prea 
spunem, decît la modul figurat, că un om seamănă cu portretul 
său. (Totuşi, în aceste cazuri, s-ar putea concede că asemănarea 
rămîne, în mod fundamental, bilaterală, deşi mascat, deoarece mo¬ 
delul şi copia au totuşi în comun o structură formală. Chipul fo¬ 
tografiat, pictat sau sculptat şi chipul real deţin anumite particu- 




78 


ANDREI CORNEA 


larităţi formale, structurale comune; or, dacă considerăm că această 
structură comună este, în fapt, modelul, atunci chipul viu şi chi¬ 
pul sculptat vor semăna între ele numai ca două copii ale acelu¬ 
iaşi model, asemănarea dintre ele devenind în mod limpede bi¬ 
laterală.) 99 

Esenţial este, aşadar, că, în cazul asemănării unilaterale, co¬ 
pia şi modelul nu împărtăşesc o formă, o structură morfologică 
comună, un „plan“ analog. 

Şi totuşi, cum are loc atunci asemănarea unilaterală, în absen¬ 
ţa formei comune ? Atît Tratatul despre virtuţi, cît şi celelalte două 
tratate amintite explică acest „mod diferit", pe care noi l-am pu¬ 
tea explicita şi schematiza astfel: A seamănă cu B (principiul său), 
fiindcă îl posedă sau îl include pe B, sau, poate mai bine spus, fiind¬ 
că descoperă că îl posedă pe B în calitate de principiu fondator. 

Astfel, lucrurile de Aici sînt frumoase nu pentru că, în mod 
intrinsec, ar avea o structură bine proporţionată (pe care ar avea-o 
în chip identic şi Forma corespunzătoare în „lumea întîi"), ci pen¬ 
tru că, mulţumită prezenţei în ele a Unului prin intermediul vie¬ 
ţii, Sufletului şi Intelectului (ce sînt factori de unificare), ele de¬ 
vin unificate, simplificate. „De ce strălucirea frumosului se coboară 
mai degrabă asupra unui chip viu, dar /rămîne/ o urmă din ea pe 
chipul mort la care proporţiile din carne încă nu s-au pierdut ?“ 
(38, VI,7,22) — se întreabă Plotin —, răspunzînd că există o „gra¬ 
ţie" a vieţii (indirect prezenţa Unului), care dăruie frumuseţe vie 
proporţiilor şi armoniilor fizice, ba chiar şi oamenilor, care, „es¬ 
tetic" vorbind, ar fi mai puţin reuşiţi. In felul acesta lucrurile sînt 
frumoase fiindcă ajung mai aproape de Principiu — de Unu — 
adică, fiindcă au în ele mai multă unitate, posedă în ele mai mult 
unu. „Frumuseţea se aşază, aşadar, în el, în lucrul readus la uni¬ 
tate, dăruindu-se pe sine atît părţilor, cît şi întregului." (1, 1.6,2) 
în acest sens, prezenţa Formei (a oricărei Forme, şi nu doar a 
„Formei Frumosului") nu înseamnă altceva decît prezenţa unui 
factor unificator, sub un anumit aspect. 

La fel, virtuţile sînt frumoase nu fiindcă ar avea o proporţio- 
nalitate oarecare între ele, ci fiindcă ele sînt purificări: practicîn- 
du-le, Sufletul se eliberează de surplusurile care i-au „murdărit" 


99 Acest model este formulat de Platon în Republica 597b, atunci cînd 
vorbeşte despre „cele trei paturi" — patul ideal, patul real şi.patul pictat. 

înfăţişarea interioară în timpul convieţuirii cu trupul; el se sim¬ 
plifică şi se unifică pe sine avînd ca model Intelectul, care este încă 
şi mai simplu şi mai unificat decît el. Prin unificare şi simplifica¬ 
re, Sufletul regăseşte în sine Intelectul, ca fiind un stadiu supe¬ 
rior de unitate — gîndirea care se gîndeşte pe sine, întorcîndu-se 
spre sine şi unindu-se cu sine. în fapt însă, regăseşte în sine nu o 
Formă anume, ci unitatea primordială sau Unul. 

La rîndul său, Intelectul nu seamănă cu Unul în baza unei pre¬ 
supuse forme comune. Ar fi şi cu neputinţă, deoarece — Plotin 
nu oboseşte s-o repete — Unul este Neforma, fiind mai presus 
de orice Formă. Şi totuşi, în mod paradoxal: „Cu cît ceva se îm¬ 
părtăşeşte mai mult din Formă, cu atît mai mult se aseamănă cu 
Acela care-i Neformă." (19, 1.2,2) Explicaţia este că Intelectul — 
identificat cu plenitudinea Formelor platoniciene, dar şi cu In¬ 
telectul aristotelician, adică gîndirea care se gîndeşte pe sine — in¬ 
clude Unul, nu ca pe o parte materială, desigur, ci ca pe Princi¬ 
piul fondator. Întorcîndu-se spre sine şi gîndindu-se pe sine, dar 
gîndind şi Principiul, Intelectul se descoperă unu; el seamănă cu 
Unul în baza unei asemănări unilaterale, fiindcă se descoperă cu- 
prinzînd unitatea fondatoare, în cea mai mare măsură cu putinţă 
pentru el. 100 

Asemănarea unilaterală (a inferiorului cu principiul său, dar 
nu şi invers) este presupusă şi în numeroase alte contexte: unul 
foarte important, de exemplu, atunci cînd Plotin trebuie să in¬ 
terpreteze mitul creaţiei din Timaios' 0] . Atîta vreme cît vorbim 
despre un Artizan divin (Demiurg) care „meştereşte" <TeKTcdva>v> 
lumea uitîndu-se la Forme ca la nişte modele, întocmai ca un ar- 

100 în temeiul asemănării unilaterale trebuie înţeles pasajul următor, 
unde Plotin, comparînd Unul cu lumina şi Intelectul cu Soarele, inver¬ 
sează ordinea pe care el însuşi (moştenind-o de la Platon) o utilizează 
alteori (după cum am văzut), unde Unul (Binele) = Soarele, şi Intelec¬ 
tul = lumina: „Şi Unul trebuie asemănat cu lumina, ceea ce vine în con¬ 
tinuarea /Unului/ — cu soarele, iar a treia ipostază trebuie comparată 
cu astrul lunii, care primeşte lumina de la soare." (24,V. 6,4). Soarele pri¬ 
meşte lumina, care este perfect simplă, nu de undeva din afară, ci dinăun¬ 
tru. El este „luminos", adică seamănă cu lumina, fără să fie lumină el în¬ 
suşi, în timp ce lumina nu este „solară". 

101 Timaios, 28c-29a. 

tizan uman, atîta vreme deci cît se va interpreta literal mitul pla¬ 
tonician, aşa cum o făcea platonismul mediu, asemănarea va fi bi¬ 
laterală şi va exista o morfologie comună a creaţiei umano-divi- 
ne şi un tip comun de artizan umano-divin. Consecinţa va fi din 
nou paradoxul „celui de-al treilea om“ : acest tip comun va fi ade¬ 
văratul Demiurg, şi nu cel despre care vorbea Platon, iar opera¬ 
ţia de multiplicare a „demiurgilor" poate fi reluată ori de cîte ori 
se doreşte. 102 

Plotin unilateralizează şi aici asemănarea: creaţia divină şi na¬ 
turală nu mai seamănă cu aceea artizanală: prima e spontană, ne¬ 
deliberată, sub- sau supraconştientă, directă. Ea nu priveşte în- 
tîi modelul pe care ulterior îl reproduce, ci modelul, contemplarea 
sa şi producerea sînt simultane, organic întreţesute şi continue. 103 
Cît despre creaţia omenească, ea se străduie să imite divinul prin 
aceea că nu este decît o theoria (contemplaţie) diminuată: „Şi oa¬ 
menii, cînd sînt prea slabi ca să contemple, produc o umbră a con¬ 
templării (theoria) în chip de acţiune. Deoarece slăbiciunea Su¬ 
fletului îi opreşte de la o contemplare corespunzătoare, neavînd 
ei o viziune intelectuală ca lumea şi nemulţumiţi de ea, dar pentru 
că totuşi tînjesc s-o vadă, ajung la o activitate practică, pentru ca 
să vadă /cu ochii/ ceea ce nu pot cu mintea." (30,111.8,4) Or, să 
nu uităm că theoria este o examinare intelectuală atît de profundă 
a obiectului contemplat, încît te identifici cu el: te uiţi la elpînă 
„te uiţi pe tine" inel. Dar acel obiect este pentru om Forma (In¬ 
telectul), în care e mai mult unu decît în Suflet. Aşadar, uitîndu-te 
pe tine în Formă pentru a produce ceva, te identifici cu ceva mai 
unitar decît tine, te descoperi conţinînd Unul şi astfel te asemeni 
cu Unul. Theoria este (re)descoperirea unităţii în sine, la diferi¬ 
te niveluri ontologice, prin identificarea cu obiectul contemplat: 
„Theoria urcă de la natură la Suflet, şi de la aceasta la Intelect şi 
mereu avem de-a face cu theorii mai adecvate unde acţiunea the- 
oretică se uneşte mai profund cu subiectul theoriei." (30,111.8,8) 


102 Sau, în caz că voim să evităm inflaţia inteligibilelor, trebuie să în¬ 
ţelegem tipul comun drept o proprietate abstractă — calitatea de a fi de¬ 
miurg. Dar pare absurd ca lumea să fi fost creată de o proprietate! 

103 v. Prosopopeea Naturii în 30, III.8, 4 : „liniile corpurilor apar din 
mine /din Natură/ ca şi cînd ar cădea din mine, deşi eu nu le desenez, 
ci doar contemplu /modelele/." 

î n fine, să mai observăm că, în vreme ce asemănarea bilate¬ 
rală este o stare obiectivă, bazată pe o configuraţie structurală co¬ 
mună, asemănarea unilaterală constă mai ales într-o activitate 
■ i v£pyeioc>: A îl află în sine pe B — principiul său — şi astfel sea¬ 
mănă cu B, devine chiar, în parte, B, fără să împărtăşească cu B 
nici o formă, plan sau structură comune. Omul nu devine ase¬ 
mănător Zeului, sau chiar Zeu el însuşi, pentru că omul şi Zeul 
.ir avea virtuţi comune ori o morfologie identică; ci pentru că omul 
descoperă că Zeul locuieşte în el însuşi. Asemănarea unilaterală e, 
aşadar, în mare măsură subiectiv-existenţială, nu e un dat exte¬ 
rior, ci se edifică, descoperindu-se. Asemănarea bilaterală presu¬ 
punea o exterioritate a celor doi termeni. Asemănarea unilaterală 
soseşte dinăuntru, se reîntemeiază în interioritatea sinelui, dacă 
omul este atent la ceea ce cu adevărat îi aparţine: 

„Dacă, aşadar, nu te afli Acolo, ci eşti încă afară, din pricina 
/acelor poveri/, sau a lipsei raţiunii îndrumătoare şi care aduce cre¬ 
dinţa în /Unu/, ei bine, pune-te atunci pe tine însuţi în cauză din 
toate aceste motive; şi, după ce te-ai separat de toate, încearcă să 
fii singur." (9, VIA,4) 

Iată în ce fel reuşeşte, cred, Plotin să evite atît paradoxul „ce¬ 
lui de-al treilea om", cît şi distrugerea în general a teoriei asemă¬ 
nării drept consecinţe nefaste ale asemănării bilaterale. Redefi- 
nind asemănărea dintre inferior şi superior ontologic ca unilaterală, 
el reuşeşte să nu abandoneze esenţiala doctrină platoniciană a 
asemănării, care integrează şi alătură, dar nu omogenizează ipos¬ 
tazele diferite ale realităţii. 

4. Poate că merită să cercetăm, un moment, dacă principiul 
asemănării unilaterale poate fi extins şi dincolo de referirea plo- 
tiniană la unitate şi Unu. De pildă, să ne punem întrebarea şi în 
ce fel putem vorbi despre asemănare, dacă comparăm pagina scrisă 
a unui poem cu poemul însuşi, aşa cum exista el în mintea auto¬ 
rului. Evident că pagina, ca sumă de semne grafice pe hîrtie, şi 
cu poemul gîndit nu pot să semene pentru că ar împărtăşi vreo 
formă sau structură comună, aşa cum au, să zicem, o fotografie 
şi chipul viu după care s-a făcut fotografia. Dacă însă considerăm 
că această mulţime de semne grafice include un sens, şi că poemul 
în sine nu e altceva decît sens, ba e chiar acel sens, (grecii ar fi spus 



82 


ANDREI CORNEA 


logos ) am putea spune că pagina grafică seamănă cu poemul nu¬ 
mai întrucît „conţine" poemul, adică îşi conţine sensul ca prin¬ 
cipiu fondator, /ogos-ul. Sau mai bine: în măsura în care desco¬ 
perim că anumite linii grafice conţin un sens, ele se încarcă de 
semnificaţii şi, ca atare, ajung să semene, ba chiar să fie acel sens. 

Există, desigur, şi cel puţin o diferenţă între exemplul poemu¬ 
lui şi cazul lui Plotin: caracterele grafice capătă semnificaţie în 
mod convenţional, în vreme ce Plotin considera că asemănarea sa 
unilaterală bazată pe conţinerea Unului nu e convenţională, ci na¬ 
turală, sădită în firea lucrurilor. Pe de altă parte, şi Plotin ar fi 
putut spune, într-un limbaj mai modern, că un poem ori o operă 
de artă sînt frumoase, în ultimă instanţă, nu atît fiindcă forma lor 
este organizată morfologic într-un mod sau într-altul conform pre¬ 
scripţiilor unei anumite estetici, ci pur şi simplu fiindcă „au sens". 

4. Logica incorporalului 

1. Cele de mai sus deschid însă imediat o altă dificultate: dacă 
Principiul (Unul) se află pretutindeni în lucruri, înseamnă că el se 
află simultan în mai multe locuri. Mai mult, cum, în bună tradiţie 
platonică, Principiul se află şi în afara lucrurilor, rezultă că el este 
deopotrivă înăuntru şi în afară, Acolo şi Aici. în plus, cum la fel se 
comportă şi celelalte două ipostaze ale inteligibilului, Intelectul şi 
Sufletul, se poate afirma că Plotin descrie o lume complet stranie. 

în fapt, problema comportamentului incorporalelor apăruse 
deja la Platon, care formulase şi această obiecţie la teoria Forme¬ 
lor, în Parmenide: 

Consideri aşadar că Forma în întregime fiinţează în fieca¬ 
re din numeroasele lucruri, ea însăşi fiind una? Sau cum altfel? 

— Dar Parmenide — ar fi răspuns Socrate — de ce n-ar putea 
fi ea cu adevărat una ? 

— în acest caz, una şi aceeaşi fiind într-o pluralitate de lucruri 
separate, va fi totodată prezentă în întregime /în fiecare/, iar ast¬ 
fel ea însăşi va fi în separare de ea însăşi...." 

— ...Alcătuite din şi separabile în părţi ar fi şi Formele însele, 
iar lucrurile ce au parte dimpreună cu ele, ar participa la cîte o 
parte, şi ca atare nu în fiecare /lucru individual/ am avea întregul, 
ci pentru fiecare ar exista o parte." 104 


104 Parmenide, 131a-b, PO,VI, p.60 (trad. S.Vieru). 

Dificultatea era sporită şi de modul de a concepe „lumea a 
doua“ — sau „lumea inteligibilă", aşa cum apare ea în platonis¬ 
mul mediu, la Philon din Alexandria sau la Alcinoos: poate şi sub 
influenţa mitului Demiurgului din Timaios, lumea inteligibilă este 
imaginată de aceştia ca o dublură a lumii vizibile, o lume „para¬ 
digmatică", frumoasă, perfectă, eternă, dar, cum am menţionat, 
similară acesteia din urmă, în baza asemănării bilaterale. 105 Con¬ 
fuzia, din nou, provenea de la Platon care, în Republica de pildă, 
vorbind despre „cele două lumi" prin intermediul alegoriei Li¬ 
niei şi Soarelui, se referea la un „loc inteligibil" «CTOJtcx; vorito^ 
(509d). Iar în mitul din Phaidros, carele şi vizitiii ce simbolizează 
Sufletele şi alaiul zeilor se află într-un „loc supraceresc" <d)7te- 
poupâvioq TOJtoţ>. (247c) 

Or, dacă este aşa, care va fi statutul Formelor, dar şi al Suflete¬ 
lor, considerate şi ele Fiinţe inteligibile ? Nu se vor supune ele, în 
fond, aceleiaşi logici la care se supun lucrurile corporale ? Iar asta 
cu atît mai mult cu cît se considera că Sufletele coboară în corpuri, 
luînd, ca să spunem aşa, forma şi dimensiunea unui loc fizic. 

Stoicii reacţionaseră şi consideraseră că Sufletul este o mate¬ 
rie subtilă, un „suflu înflăcărat" purtător de logos, un fel de sub¬ 
stanţă omogenă şi care se răspîndeşte în tot Universul printre şi 
în corpurile obişnuite, lăsîndu-se afectată de condiţiile locale. Su¬ 
fletul nu mai constituia „lumea a doua" (care nu mai exista), ci 
se supunea logicii corporalităţii, precum orice natură. între lo¬ 
gică şi doctrina „celor două lumi", stoicii, care optaseră pentru 
monism şi continuitate, o aleseseră hotărît pe prima. Decurgeau 
de aici însă nu numai consecinţe ontologice neplăcute, dar şi eti¬ 
ce : omul apărea prins în reţeaua unui logos universal, faţă de care 
libertatea sa părea să devină minimă. 

Problema lui Plotin, se vede bine, era din nou: cum să „salveze" 
atît doctrina „celor două lumi", cît şi logica, găsind astfel argumen¬ 
te puternice împotriva stoicilor şi, în general a celor care ar fi fost 
tentaţi să nege dualismul corp-Suflet sau vizibil—inteligibil. 

2. Răspunsul lui Plotin pare extrem de simplu. Rezumînd şi 
explicitînd gîndirea sa, să spunem mai întîi că, şi în acest caz, Plo- 


105 David T. Runia, „A brief History of theTerm « kosmos noetos »“, 
în Tradition o [Platonism. Essaysin Honourofjohn Dillon , ed. John Ca- 
rey, Ashgate, 1999, pp. 160-162. 

tin revizuieşte un concept moştenit: de data aceasta conceptul de 
logică, aşa cum îl revizuise pe cel de asemănare : inteligibilul nu 
mai este la el dubletul idealizat al sensibilului (aceasta ar fi im¬ 
plicat doctrina asemănării bilaterale), ci este o realitate de alt tip, 
căreia nu i se pot aplica regulile logicii corporalităţii. Invers, cum 
vom vedea, lucrul e, într-un anume fel, posibil. Iar aceasta, în pri¬ 
mul rînd pentru că inteligibilul (indiferent dacă Unul, Intelectul 
cu Formele sau Sufletul) nu există într-un loc, fie el şi inteligibil 
(decît în sens figurat). De aceea, devine posibil a-1 considera si¬ 
multan pretutindeni şi nicăieri. De fapt, noţiunile de „loc“ şi de 
„spaţiu" nu au sens Acolo. A nu fi ţinut seama de acest fapt — 
crede Plotin — pare a fi fost eroarea celor care, interpretîndu-1 
pe Platon din Timaios, Republica ori Phaidros literal, au construit 
noţiunea de „univers inteligibil" cu sensul de paradigmă concretă 
a lumii noastre, întemeiată pe asemănarea bilaterală, posedînd 
„un loc" ideal — probabil dincolo de cerul vizibil. Or, atîta vre¬ 
me cît lumea Formelor va fi văzută ca un loc unde stau, ca un fel 
de statui 106 , modelele lucrurilor multiple de Aici şi care seamănă 
cu lucrurile de aici, în măsura în care şi acestea din urmă seamănă 
cu originalele, logica lui Acolo va tinde să fie identică cu logi¬ 
ca lui Aici. Iar consecinţa vor fi imposibilităţile enunţate cîndva 
de Platon prin intermediul personajului Parmenide din dialogul 
omonim. 107 

Trebuie atunci să gîndim radical, pare a spune Plotin: dacă se 
renunţă la asemănarea bilaterală, dacă Acolo nu există loc, logi¬ 
ca de Acolo nu mai poate fi aceeaşi cu logica de Aici: „Nu tre¬ 
buie să ne mirăm, dacă ceea ce nu se află în nici un loc este pre¬ 
zent pentru orice lucru care se află într-un loc. Dimpotrivă, ar fi 
de mirare şi în plus şi imposibil dacă /incorporalul/, în caz că ar 
avea un loc propriu al său, ar fi prezent pentru alt lucru situat 
într-un loc, sau în general ar fi prezent, sau ar fi prezent în felul 
descris de noi. Dar raţiunea arată că, de vreme ce el nu are par¬ 
te de loc, el este prezent ca un întreg pentru lucrul pentru care 


106 Plotin foloseşte şi el imaginea „statuilor" ( agalmata) pentru For¬ 
mele aflate în inteligibil, aşa cum am văzut mai sus. 

107 Este adevărat că şi Plotin foloseşte expresia tonoq vot|tcx; („loc in¬ 
teligibil" ) în 24,V. 6,6,15; 43, VI.2,4,29, dar întreg sensul teoriei sale arată 
că este o expresie figurată, un oximoron, ca atîtea în stilul plotinian. 

este prezent, şi fiind prezent pentru orice lucru, este necesar ca 
pentru fiecare să fie prezent ca un întreg." (22,VI.4,3) In sens ri¬ 
guros, aşadar, nu există „loc inteligibil", iar pasajele respective 
din Platon (şi chiar din Plotin) care vorbesc despre aşa ceva tre¬ 
buie înţelese numai la modul figurat, alegoric. 

Aşa stînd lucrurile, putem sintetiza regulile „logicii incorpo- 
ralului“(LI) — adică logica obiectelor „fără loc" — propusă de 
Plotin, în contrast cu regulile logicii corporalităţii (LC) 108 : 

1. LI: Distribuţia unei entităţi incorporale nu presupune se¬ 
pararea sa în părţi disjuncte. 

LC: Distribuţia presupune întotdeauna separare. 

2. LI: Partea este echivalentă cu întregul, ori poate reconsti¬ 
tui oricînd întregul. 

LC: Partea este diferită de întreg şi nu-1 poate niciodată re¬ 
face. 

3. LI: Transmiterea se face fără pierdere din partea transmiţăto- 
rului. Acesta poate rămîne în sine şi fi oriunde în altă parte. 

LC: Transmiterea se face numai cu pierdere din partea trans- 
miţătorului. Acesta este ori în sine, ori într-un alt loc. 

4. LI: Ceva poate fi deopotrivă în afara a altceva şi înăuntru. 

LC: Ceva este ori în afară, ori înăuntru a altceva. 

Iată şi o ilustrare condensată a lui LI cu referire la Suflet: 

„...şi în toate el nu animă, prin cîte o parte a lui, cîte un corp 
în parte, îmbucătăţindu-se, ci, în întregul său, dă viaţă tuturor cor¬ 
purilor; el este prezent întreg, pretutindeni asemănător „părin¬ 
telui care l-a generat" atît în privinţa unităţii, cît şi a prezenţei sale 
în toate modurile şi locurile." (10, V. 1,4) 

Inteligibilul „fără loc" este descris de Plotin ca o lume esen- 
ţialmente interpenetrabilă şi transparentă. A doua ipostază a sa, 
Intelectul, care reuneşte totalitatea Formelor şi reprezintă Fiin¬ 
ţa autentică, este fiecare Formă în parte, dar şi deopotrivă între¬ 
gul tuturor Formelor, iar fiecare Formă este un Intelect viu, echi¬ 
valent cu întregul Intelect. Intelectul este unu-multiplu <ev KoXka> 


108 V. 4, 1V.2,1. LC este descrisă astfel: „.. .la aceste lucruri nici o par¬ 
te nu este identică nici cu o altă parte, nici cu întregul, iar partea trebuie 
să fie mai mică decît totul şi decît întregul." 

disociabil logic şi totodată inseparabil spaţial, aşadar disociat şi 
totuşi indisociabil, neclintit şi totuşi în mişcare; Acolo „toate sînt 
pline de viaţă, de parcă clocotesc" (38 ,V 1.7,12), trăind în afara tim¬ 
pului. Totul — spune metaforic Plotin — este în Intelect „cer", 
dar şi „marea" e „cer", şi „plantele", şi „animalele" sînt „cer"! 
(J7,V.8,3,) Conţinînd şi deopotrivă fiind identic cu Formele (ce 
sînt tot atîtea Intelecte vii), Intelectul lui Plotin (unde se com¬ 
bină concepţia lui Aristotel despre Intelect ca „gîndire care este 
gîndire a gîndirii" 109 cu Lumea Formelor a lui Platon), gîndind 
Formele cu care este identic, se gîndeşte pe sine. 

Bazat de asemenea pe LI, nici Sufletul nu se comportă funda¬ 
mental diferit de Intelect; atîta doar că Sufletul creează timpul : 
ceea ce în Intelect există simultan, căci nu există acolo timp, la 
nivelul Sufletului apare sub forma desfăşurării temporale. Dar şi 
în acest caz, Sufletul universal este declarat identic în esenţa sa 
cu toate Sufletele individuale, care sînt „surori" deopotrivă în¬ 
tre ele şi cu Sufletul Lumii. Ele sînt părţile Sufletului universal, 
dar, conform LI, fiecare parte conţine întregul, aşa cum întregul 
e echivalent cu fiecare parte. 

„/Natura Sufletului/ nu este una precum continuitatea /cor¬ 
porală/, avînd părţi diferite /în locuri diferite/; este totuşi divizi¬ 
bilă, fiindcă e prezentă în toate părţile corpului în care se află, dar 
este indivizibilă, fiindcă stă întreagă în toate părţile şi în oricare 
din ele e întreagă." 110 

Sufletul este deci „unu şi multiplu" <ev tccd 7toX.X.ct>. Părţile 
(Sufletele individuale) se despart aparent, şi totuşi rămîn legate, 


109 Met. A,9, 1074b, 397. 

110 4,IV.2,1. Există, de fapt, patru stadii de divizibilitate: 1) indivizi- 
bilul-multiplu (Intelectul); 2) indivizibilul divizibil (Sufletul), aflat în¬ 
treg în orice parte a unui corp; 3) divizibilul omogen (proprietăţile din 
corpuri, identice în parte, dar fără a comunica între ele, deoarece sînt 
separate. 4) divizibilul absolut (Materia sensibilă). Se vede că 3) repre¬ 
zintă de fapt corpurile ce conţin proprietăţi care le grupează, am spu¬ 
ne mecanic, între ele pe genuri sau clase, fără însă a le uni în mod vital 
şi profund. LI se aplică pentru 1) şi 2), cu observaţia că, pentru Suflet 
există o dimensiune temporală care introduce o divizibilitate aparentă 
şi temporară. 

inseparabile, putînd să-şi manifeste oricînd — dacă vor — unita¬ 
tea originară şi indisolubilă. 

„într-adevăr, mereu alte, şi iarăşi alte /înfăţişări/ cunoaşte Su¬ 
fletul: el este cînd Socrate, cînd un cal, întotdeauna un individ din 
cele existente. Intelectul însă este toate lucrurile. Căci el le posedă 
pe toate stînd în nemişcare în sine şi el numai este, iar cuvîntul 
« este » îi aparţine veşnic, şi niciodată nu există pentru el viitorul, 
într-adevăr, şi atunci /în viitor/, el este; şi nu există nici ceva tre¬ 
cut." (10, V.1,4) 

3. Cum totuşi se disting Sufletele individuale sau Formele în 
Intelect între ele ? Fiindcă, în cazul Sufletelor, ele actualizează la 
un anumit moment un aspect al întregului, restul rămînînd în la¬ 
tenţă, în timp ce în cazul Intelectului, care este actualizare eternă, 
pur şi simplu, o Formă individuală reprezintă o manifestare eternă, 
o ieşire înainte din latenţă a unui aspect singular al întregului. 

Plotin utilizează mai multe metafore — mai ales luminoase, vi¬ 
taliste, organic-naturiste, dintre care pe unele le-am amintit mai 
sus — pentru a ilustra funcţionarea lumii inteligibile, unde distri¬ 
buţia nu presupune separare. 111 Dar un anume exemplu, un caz 
mai degrabă decît o simplă imagine, îmi pare esenţial în economia 
acestei ilustrări şi demonstrează plauzibilitatea LI: exemplul este 
ştiinţa : 

Astfel, — explică Plotin — „în ştiinţă, în actualizare, se află la 
îndemînă o parte, aceea de care este nevoie şi ea a fost aşezată în 
faţă, dar urmează şi celelalte /părţi/ care se ascund în latenţă 
(5uvdtp£t ĂavOccvov-ta); toate se află /deci/ într-o parte. Şi probabil 
că în acest fel se spune « toată ştiinţa » şi « partea »: acolo /în în¬ 
treg/, cumva se află toate laolaltă în actualizare; e disponibil fie¬ 
care /lucru/ pe care doreşti să-l scoţi înainte. Dar în parte se află 
/actualizat/ ceea ce e gata /de a fi folosit/, iar/partea/ capătă pu¬ 
tere ca şi cînd s-ar apropia de întreg. Şi nu trebuie gîndit că par¬ 
tea /respectivă a ştiinţei/ este goală de celelalte teoreme. Dacă aşa 


1,1 Una dintre acestea este aluzia la mitul lui Endymion, iubitul Lu¬ 
nii, care doarme etern, lipsit de orice dorinţi, numit de Plotin Kopoq, adică 
deopotrivă „adolescent" şi „saţietate". Evident, Endymion ar fi Intelec¬ 
tul, iar Luna ar fi Sufletul, atras spre Intelect si căutînd să se unească cu 
el. (5.V.9) 

ar fi, nu ar mai exista /ceva/ conform cu o artă sau ceva ştiinţi¬ 
fic, ci am avea o vorbărie de copil." (7,V.4,5) 

De asemenea: 

„Şi toate Formele sînt Intelectul în totalitate, iar fiecare Formă 
este un Intelect individual, după cum întreaga ştiinţă este corpul 
tuturor teoremelor ştiinţifice, în vreme ce fiecare parte a întregii 
ştiinţe nu este o parte separată într-un loc în spaţiu, dar posedă 
totuşi, fiecare, o anumită latenţă /proprie/ prezentă în întreg." 
(5,V.9,8; v. şi 9,VI.9,5; 13,111.9,2; cf.22,VI.4.4.)» 2 

într-adevăr, se poate spune că orice teoremă a unei ştiinţe ipo- 
tetico-deductive, precum geometria sau matematica în general, 
conţine, în latenţă, întreaga ştiinţă, care alcătuieşte un corpus per¬ 
fect coerent: Teorema presupune teoremele precedente din care 
a fost dedusă, şi include toate teoremele următoare şi pe fiecare 
în parte, care pot fi deduse pe cale de consecinţă. Acest proces 
de „desfăşurare" <e^e^.îxTea0ai> al întregului pornind de la ori¬ 
ce parte a sa se poate face şi în timp, dar poate fi reprezentat şi 
ca încremenit în simultaneitatea tuturor teoremelor între ele, în 
corpul ideal al ştiinţei respective. 

Putem regăsi imediat în acest exemplu şi celelalte reguli ale LI: 
dacă ştiinţa este, formal, distribuită după părţi, ea de fapt nu se 
împarte, atîta vreme cît „nu e o vorbărie de copil", ci este un lanţ 
deductiv; întregul se regăseşte deopotrivă în fiecare parte (teo¬ 
remă), fiind „înăuntru", dar el este şi o însumare a teoremelor, 
părînd astfel a fi şi „în afară". Corpul ştiinţei este astfel şi diso¬ 
ciat, şi indisociabil. în sfîrşit, ştiinţa se transmite de la profesor 


112 C. Noica foloseşte, fără a-1 aminti pe Plotin (poate independent), 
exact acelaşi exemplu pentru a ilustra ceea ce el numeşte „logica lui Her- 
mes“ : „î n rezolvarea unei probleme, întregul problemei este de fiecare 
dată în parte. Dacă, de pildă, punem o problemă în ecuaţie, ea este în¬ 
treagă în ecuaţia obţinută... La orice etapă a rezolvării, întregul este pre¬ 
zent, putîndu-se astfel spune că ansamblul creat de problemă este în fie¬ 
care parte." Constantin Noica, Scrisori despre logica lui Hermes, 
Bucureşti, 1986, p.21. Pe de altă parte, cel puţin după relatarea lui Ga- 
briel Liiceanu, Noica îi reproşa lui Plotin că este „edificator" şi că me¬ 
tafizica sa este o construcţie „hieratică". (Jurnalul de la Păltiniş , Bucu¬ 
reşti, 1983, p. 64) 

la discipol, fără ca primul să piardă ceva, în vreme ce al doilea 
cîştigă. Şi, în general, creativitatea intelectuală sau spirituală, spre 
deosebire de cea corporală, nu se epuizează în creaţiile ei. Aceas¬ 
ta din urmă e o observaţie pe care o făcuse deja Numenios din 
Apameea, preocupat să precizeze statutul aparte al inteligibi¬ 
lelor. 113 

Mi se pare evidentă capacitatea temperantă a soluţiei lui Plo- 
tin: spre pildă, Sufletul, ca şi Intelectul sînt la el un univers viu, 
integrat — unul şi multiplu (Sufletul), unul-multiplu (Intelectul), 
ambele reunind inseparabil universalul şi individualul. E o dife¬ 
renţă netă în această perspectivă atît faţă de continuitatea „supei 
omogene" a Sufletului pneumatic la stoici, dar şi faţă de izola¬ 
ţionismul discontinuităţii, pe care mai ales platonismul mediu, prin 
Alcinoos şi Numenios, îl promovase. La Plotin, diferenţele in¬ 
dividuale între oameni pot fi explicate şi prin alte considerente 
decît numai prin accidentele materiei, cum credea Aristotel. Toţi 
oamenii au cumva acelaşi Suflet universal — ceea ce explică uni¬ 
tatea genului uman —dar nu-i fac manifeste aspectele sale la fel, 
ceea ce explică marile diferenţe dintre ei, şi existenţa Sufletelor 
aşa-zicînd individuale. Aşadar, „dacă orice Suflet individual po¬ 
sedă raţiunile formatoare ale tuturor /oamenilor/ prin care el tre¬ 
ce /succesiv/, toţi aceştia se regăsesc din nou /Acolo/, dat fiind 
că afirmăm şi faptul că fiecare Suflet conţine tot atîtea raţiuni for¬ 
matoare de oameni cîte conţine şi Universul." (18, V.7,1) 

Un element fundamental al LI este că, în lumea Intelectului 
plotinian, actualizarea <EVEpyeia> nu se mai opune unei eventu¬ 
ale virtualităţi-posibilităţi <5uvaptq>. Cuplului de contrare 5uva- 
puţ- EVEpyEtot moştenit de la Aristotel (şi valabil în continuare în 
„lumea întîi") îi corespunde în lumea Intelectului fără loc numai 
o actualizare perpetuă (ca şi la Aristotel), dar în două variante 
— ceea ce e o noutate: una manifestă, iar cealaltă latentă. Dife- 


113 Numenios, Despre Bine, fr. XXIX, ed. K.S. Guthrie, p. 31: „Anu¬ 
mite lucruri, precum servicii, obiecte, bani etc. ajung la cel care primeş¬ 
te şi îl părăsesc pe cel care le dă; ele sînt muritoare şi omeneşti. Cele di¬ 
vine însă, cînd sînt date, deşi ajung la destinaţie, nu părăsesc originea lor. 
Primitorul profită, dăruitorul nu e păgubit, ba profită în plus reamin- 
tindu-şi de ceea ce ştia. Acest lucru minunat este ştiinţa cea frumoasă 
de care profită cel ce o capătă şi care nu-1 părăseşte pe cel ce o dă." 

renta majoră dintre ceea ce numesc eu 114 actualizare-latenţă} 15 şi 
posibilitatea-virtualitate aristotelică, ambele numite de Plotin 
5uva|iiq, constă în aceea că prima, deşi nu „e vizibilă", continuă 
să fie ceva determinat, în timp ce posibilitatea-virtualitate auten¬ 
tică e pură indeterminare. 116 în prima, Forma există, dar se as¬ 
cunde, în a doua nu există sau nu există încă. Actualizarea-latenţă 
este precum sămînţa din care nu poate apărea decît o anumită 
plantă, sau este ca o teoremă nefolosită la un moment dat, dar 
care nu poate fi făcută manifestă decît într-un singur fel. (Sau chiar 
ca un gen logico-ipotetic, precum paralelogramul în geometrie, 
din care se pot deduce numai un număr fix şi raţional de specii, 
în cazul acesta trei — dreptunghiul, pătratul şi rombul —, nici mai 
multe, nici mai puţine.) Cealalt z, posibilitatea-virtualitate, este 
precum bronzul din care se va turna statuia Afroditei — indeter¬ 
minare : din acelaşi bronz se poate turna sau statuia Afroditei, sau 
a lui Zeus, sau a lui Socrate, sau un clopot, şi în general un număr 
indefinit de obiecte între care nu se poate stabili o legătură logi- 
co-deductivă. 117 


114 V. pentru traducere, LPIF§F,3. 

115 Dependent de terminologia aristotelică, Plotin numeşte totuşi 
această latenţă 8uvaptq 43,VI.2,19-22. Dar tot el arată că la nivelul In¬ 
telectului, şi mai ales al Unului, Suvapiţ nu înseamnă indeterminare, ca 
în lumea senzorială, ci actualizare latentă, non-manifestă, „putere" mai 
curînd decît „posibilitate". V. infra. 

116 De fapt, Aristotel e departe de a fi univoc în acest caz, după cum 
orice lectură mai ales a Cărţii Theta a Metafizicii o poate arăta. Pentru 
el, uneori, virtualitatea este indeterminare relativă, ca aceea a pietrei din 
care se va face statuia: „Vorbim despre virtualitate spunînd, de exem¬ 
plu, că „Hermes" se află în piatră şi că semidreapta /se află/ în dreaptă, 
fiindcă /ei/ ar putea fi scoşi de acolo. De asemenea, numim ştiutor şi pe 
cel care nu ar reflecta chiar în momentul respectiv, cu condiţia să poată 
reflecta în principiu." ( Met.Q, 9,6, 1048a, 298) Alteori, el vorbeşte de¬ 
spre sămînţă ca despre plantă în virtualitate: „materia, sămînţa, posibi¬ 
litatea de a vedea sînt în virtualitate om, grîu şi ins care vede efectiv." 
{Met.Q, 8, 1049b, 302) Or, e clar că situaţiile sînt diferite, primul fiind 
o indeterminare, în timp ce al doilea mai curînd o latenţă. 

117 Aristotel consideră teoremele nefolosite în virtualitate: „Dar şi te¬ 
oremele geometrice <5iaypappaxa> sunt descoperite prin actualizarea 
/unor virtualităţi/. Căci făcînd/anumite/ diviziuni, geometrii le descoperă, 

De asemenea, dacă posibilitatea-virtualitate o dată realizată, ac¬ 
tualizată într-un anume fel, exclude o actualizare într-alt mod 
(dacă dintr-o anumită cantitate de bronz se toarnă statuia Afro- 
ditei, nu se mai poate turna statuia lui Zeus), nu tot aşa stau lu¬ 
crurile cu ceea ce eu numesc actualizarea-latenţă din Intelect şi 
chiar din Suflet, unde latenţa este numită 5uvap.ii;, sau, în cazul 
Intelectului, mai este numită şi „materie inteligibilă". (72,11.4,3) 
Acolo (spre deosebire de Aici) actualizările diferite nu se exclud. 
Din nou ştiinţa oferă modelul: 

„într-adevăr, în întreg multitudinea Sufletelor /individuale/ se 
află nuîn virtualitate-posibilitate, ci deja în actualizare — fiecare 
în parte. Căci nici Sufletul unul şi întreg nu împiedică multitudi¬ 
nea Sufletelor să se afle /actualizată/ în el, nici multitudinea Su¬ 
fletelor /nu împiedică actualizarea/ Sufletului unu /şi întreg/. Ele 
se separă fără să fie separate şi sînt prezente unele pentru celelal¬ 
te, fără să se modifice. Ele nu sînt despărţite de limite, aşa cum 
nici mulţimea ştiinţelor /nu este divizată/ cînd ele se află într-un 
singur Suflet. Iar acesta este astfel încît să le cuprindă în sine pe 
toate." (22,VI.4,4) 

Revizuirea teoriei lui Suvapi;, promovată de Plotin este cerută 
de nevoia de a menţine teza superiorităţii actualizării — adică a 
determinatului — asupra virtualităţii şi indeterminatului — teză 
a platonismului şi aristotelismului deopotrivă, în condiţiile în care 
Intelectul plotinian, deşi perpetuu actualizat, fără aspecte inde- 
terminate, nu mai este totuşi o Fiinţă simplă, ca la Aristotel. Or, 
multiplicitatea presupune distincţie, iar distincţia nu părea posi¬ 
bilă fără Suvapu; în sens de indeterminare. Iată însă că Plotin a 
arătat că nu e aşa şi că LI se poate aplica efectiv, cel puţin acolo 
unde relaţiile sînt de tip ipotetico-deductiv, cu condiţia ca 8uva- 
ptq să capete, pentru „lumea a doua", un alt sens decît cel avut 
în „lumea întîi". Dar asupra problemelor puse de Evrpyeia şi 5uva- 
pt; vom mai reveni. 118 


dat fiind că, în momentul cînd diviziunile sînt realizate, teoremele devin 
evidente. Dar la început teoremele există virtual." (Met.O, 9, 1051a, 306) 
118 Plotin foloseşte pe Suvapiţ pentru a desemna, în Intelect, ceea ce 
eu am numit „latenţă", ca în 43,VI. 2, 20, unde se spune că Intelectul uni¬ 
versal este în mod actualizat toate Intelectele particulare şi în mod po¬ 
tenţial fiecare în parte, şi invers, fiecare Intelect particularîşi actualizează 

în particular, mi se pare amuzant de constatat că logica „obiec¬ 
telor fără loc" se poate aplica relativ bine chiar la opera lui Plo- 
tin. într-adevăr, după cum recunosc interpreţii săi şi după cum 
cititorul său îşi poate da seama cu uşurinţă, corpul tratatelor sale, 
scrise la maturitate, fără să presupună aproape deloc o evoluţie 
în timp a ideilor, formează un tot care se distribuie în părţi, fără 
să se separe în fapt după părţi. Aproape fiecare tratat reia ace¬ 
leaşi cîteva teme esenţiale, aduce aceleaşi argumente de bază şi, 
deşi o face cu accente diferite, pe dimensiuni diferite, dezvoltînd 
mai mult sau mai puţin unele teme şi utilizînd formule şi exem¬ 
ple diferite, se poate spune că, în linii mari, la Plotin, partea (tra¬ 
tatul individual), în timp ce face manifeste anumite aspecte, le con¬ 
ţine în latenţă pe toate celelalte. 119 Cum ar fi spus C. Noica 
(influenţat, cred, puternic de LI a lui Plotin pe care o numeşte 
„logica lui Hermes") 120 , tratatele lui Plotin sînt „holomeri părţi 
cu puterea întregului. 

In general însă, LI se aplică, sau se aplică relativ bine numai 
unei părţi speciale a producţiei intelectuale. De exemplu, ea ar fi 
greu de aplicat lui Platon sau Aristotel, filozofi la care o evolu¬ 
ţie şi o transformare în timp a concepţiilor lor este greu de con¬ 
testat. Dar — şi aceasta este important de menţionat — pentru Plo- 


propria Fiinţă şi este Suvâpet Intelectul universal. La fel, relaţia tot-par- 
te este aici asemănătoare relaţiei gen-specie — (cf. 6, IV.8,3). Este lim¬ 
pede că, chiar şi aici, Suvapt^ nu poate însemna indeterminare, sau cel 
puţin nu indeterminare în sensul în care este bronzul indeterminare în 
raport cu obiectele ce se pot turna din el: într-adevăr, un gen are un număr 
limitat de specii, care pot fi —în cazul unei teorii logico-ipotetice — de¬ 
duse („desfăşurate") raţional şi necesar din el, precum paralelogramele 
speciale (dreptunghi, romb, pătrat) sînt deduse din paralelogramul oa¬ 
recare. De asemenea, paralelogramele speciale coexistă logic împreună 
în cadrul genului, în timp ce dintr-o anumită cantitate de metal se poa¬ 
te turna ori un obiect, ori un altul. Vezi, pentru diferenţa dintre 5uva- 
ptq în „lumea întîi" şi în „lumea a doua", şi tratatul 25,11.5. 

119 V. J.M. Rist, Plotinus. TheRoadto Reality, Cambridge, 1967, p. 247: 
„When one is reading the Enneads, it becomes clear that it would al- 
most not be too much to say that the whole philosophy of Plotinus can 
be deduced from every individual sentence, or that a prerequisite for un- 
derstanding any of the Enneads is to have read all of them." 

120 C. Noica, Scrisori despre logica lui Hermes, Bucureşti, 1986. 

tin şi filozofii premoderni — orice ştiinţă demnă de acest nume 
trebuia să fie de tip ipotetico-deductiv . 121 Iar o producţie intelec¬ 
tuală vrednică de atenţie, şi cu atît mai mult o filozofie venerată, 
precum aceea a lui Platon, trebuia, de asemenea, să fie astfel în- 
cît toate părţile ei să aibă puterea întregului. Platon trebuia citit 
astfel încît să semene structural cu Plotin! în consecinţă, constrîn- 
gerile tradiţionale ale producţiei intelectuale şi ştiinţifice îl auto¬ 
rizau pe Plotin să acorde lumii inteligibilului şi incorporatului, 
bazată pe regulile descoperite de el, o prezenţă efectivă şi verifi¬ 
cabilă în lumea oamenilor. Că noi, modernii, tentaţi să vedem şti¬ 
inţa sustrasă în mare parte ipotetico-deductivului şi dispersată în 
experimental, am avea obiecţii la generalizarea lui Plotin — asta 
e o altă poveste! 

4. Ne putem însă întreba: nu cumva introducerea LI alături 
de LC readuce discontinuitatea ? Mai mult, nu cumva disconti¬ 
nuitatea între cele două lumi a fost lărgită în comparaţie cu pla¬ 
tonismul tradiţional, unde LC (ca şi doctrina asemănării bilate¬ 
rale) era unica posibilă logic ? 

Aşa ar fi, dacă lumea „întîi“ nu ar fi produsul „lumii a doua“, 
nu ar fi dependentă, „atîrnată" de aceea. Or, cum s-a observat, une¬ 
ori Plotin inversează modul obişnuit de a vorbi: în loc să spună 
că Sufletul este în corp, Intelectul în Suflet etc., filozoful pro¬ 
pune să se spună şi că, invers, corpul este în Suflet, Sufletul în 
Intelect şi Intelectul în Unu. 122 „Totul autentic nu se află în ni¬ 
mic altceva. Căci nimic nu există înaintea sa. Dar ceea ce i-ar urma 
este necesar să se afle în Tot, dacă urmează să existe; el depinde 
de cel dintîi si nu poate fără acela nici să stea, nici să se mişte." 
(22,VI.4,2) 

Fireşte, Plotin vrea să prevină ca Sufletul (şi a fortiori celelal¬ 
te ipostaze) să fie imaginate situate într-un/oc, înfelul unui fluid 
sau gaz foarte rarefiate, aşa cum păreau să le considere stoicii, şi 
cum sugera reprezentarea populară platonizantă şi religioasă. Dar 
de fapt, nici corpul nu se poate afla în Suflet, la modul propriu, 
de vreme ce Sufletul nu este un volum mai mare în care să se afle 
un volum mai mic. (în Timaios, Platon sugerase, de altfel, că tru- 


121 De fapt, nici Descartes, nici Spinoza nu sînt departe de acest model. 

122 O’Meara, Plotin, une introduction aux Enneades, Fribourg-Paris, 
1992, pp. 35-36. 

pul Universului se află introdus în Sufletul universal, dar, într-un 
mod destul de corporal, Sufletul fiind „întreţesut pretutindeni din¬ 
spre centru spre marginile Cerului şi acoperindu-1 de jur împre¬ 
jur din afară.") 123 Pe de altă parte, ştim că, în conformitate cu LI, 
incorporalul nu se află într-un loc, deci el este pretutindeni, atît 
„înăuntru" (unde constituie temeiul asemănării unilaterale), cît 
şi „în afară". 

Ce vrea atunci să spună Plotin ? Ideea dependenţei mi se pare 
lămuritoare şi ea are, cred, o semnificaţie logică: într-adevăr, în 
limbajul logico-ontologic moştenit de la Aristotel, „a fi în ceva" 
însemna „a fi atributul unui subiect", „a fi o proprietate a unei 
Fiinţe". Aşadar, dacă, dintr-un anumit punct de vedere, corpul 
este în Suflet, înseamnă că trebuie văzut corpul cumva ca o pro¬ 
prietate a Sufletului, f ără existenţă independentă. Intr-adevăr, un 
atribut — de pildă „albul" — nu are o existenţă autentică dacă nu 
se află într-un subiect, într-o Fiinţă, şi nici nu stă sau se mişcă 
decît adăugat subiectului respectiv. 

Explicitînd gîndirea lui Plotin, am putea spune atunci că şi LC 
se află „în LI", ca un fel de atribut al aceleia, depinzînd de cea 
care îi e temeiul şi „Fiinţa". 

Intr-un limbaj mai modern, s-ar putea formula astfel: o logică 
de tip LI este valabilă atunci cînd fiecare dintre părţile unui în¬ 
treg face manifeste numai unele note ale acelui întreg, lăsînd res¬ 
tul R în latenţă. Dacă R=maxim (adică este întregul mai puţin 
notele manifestate la o parte), obţinem LI aşa cum o descrie Plo¬ 
tin, pentru Intelect şi Suflet. (Unul iese oarecum din serie, deoa¬ 
rece nu are părţi, nici măcar în sensul în care au părţi ipostazele 
inferioare). Dacă R < maxim, vom avea o logică intermediară, va¬ 
labilă pentru o producţie intelectuală mai puţin restricţionată de 
principiile ipotetico-deductive ale lui Aristotel, unde echipotenţa 
părţilor cu întregul nu este perfectă. Dacă R=0, adică dacă părţi¬ 
le nu mai au nici o porţiune latentă pe care s-o poată manifesta 
ridicîndu-se „la puterea întregului", atunci avem LC. 

Aşadar, obţinem regula de transformare: LI tinde spre LC, dacă 
R tinde spre 0. Şi, dacă excludem situaţiile intermediare, unde 
max>R>0, deoarece ele nu sînt luate în considerare în ştiinţa lui 
Plotin şi a publicului său pînă în secolul al XVII-lea, putem spu- 


123 Timaios, 36e. 

ne că (cel puţin din perspectiva acestei mentalităţi premoderne), 
LC este un caz-limităal LI, pentru R=0. Or, cazul-limită al unei 
reguli sau legi poate fi considerat ca „depinzînd" logico-ontolo- 
gic de regula sau legea respectivă, sau, dacă se doreşte, poate fi 
conceput ca „inclus" în aceasta, precum o determinare în plus, 
un atribut. Este, de pildă, raportul bine cunoscut în algebra ele¬ 
mentară dintre numerele complexe şi numerele reale. 124 

Doctrina lui Plotin privitoare la logica incorporatelor reuşeş¬ 
te, cred, să „salveze" teoria platoniciană a „celor două lumi", fără 
însă a le deconecta una de cealaltă. Căci lucrurile nu mai apar ca 
şi cînd LI ar fi o himeră adăugată lumii reale descrise de LC, ci 
LI apare incluzînd cumva pe LC, ca pe un caz-limită al său, la 
fel cum, de pildă, numerele complexe devin numere reale cînd co¬ 
eficientul lui i este egal cu 0 şi deci s-ar putea spune că numere¬ 
le reale „se află în" numerele complexe. Prin formularea că ipos¬ 
taza inferioară „se află în" ipostaza superioară, în sensul în care 
atributul se află în subiect, se exprimă în limbaj plotinian depen¬ 
denţa LC de LI şi, ca atare, unificarea raţională a Universului. 

Pe de altă parte însă, cînd, din punct de vedere existenţial, Su¬ 
fletul se vede pe sine în trup, el exprimă prin aceasta că se află în 
dependenţa — fie şi provizorie — a corporalităţii, deoarece el a 
uitat de apartenenţa sa la LI şi se vede pe sine numai ca pe o par¬ 
te subordonată întregului, conform LC. Cele două moduri de a 
vorbi exprimă două poziţionări sau stări de conştiinţă ale Sufle¬ 
tului, deopotrivă parte şi întreg: Sufletul universal include cor¬ 
pul în care însă se va putea coborî; Sufletul individual este inclus 
în corp, pe care îl poate însă domina incluzîndu-1, dacă, prin 
asemănare unilaterală, se va descoperi în fine unificat şi 
asemănător Principiului. 

5. Lumea a treia 

1. Dar marea provocare de-abiaurmează: căci venerabila şi atît 
de platoniciana doctrină a „celor două lumi", chiar şi „îmbună¬ 
tăţită" în felul arătat, părea că nu se poate concilia cu un postu¬ 
lat care, după Plotin cel puţin, era tot la fel de important ca şi ea: 


124 Numărul complex, corespunzînd unui punct în plan, are forma: 
C=ai+b, unde i 2 =-1, iar a şi b sînt numere reale. Or, dacă a=0, numărul 
complex devine un număr real: C=b. 

postulatul unicităţii Principiului. Este vorba despre ideea că enor¬ 
ma diversitate a lumii fizice sau inteligibile nu e primară, ci de¬ 
rivată în ultimă instanţă dintr-un singur Principiu, care, evident, 
nu mai este derivabil la rîndul său, ci este autosuficient. Pe scurt: 
„Noi socotim că multiplicitatea trebuie re(a)dusă la Unu.“ 
(70.V. 1,6) Acest postulat poate fi considerat echivalent, înprimă 
analiză, cu ceea ce O’Meara numeşte „Principiul anteriorităţii sim¬ 
plului — PAS. 125 . Totuşi, cred că PAS este, în fapt, derivat din 
exigenţa mai profundă ca Principiul să fie unul singur: într-adevăr, 
PAS (ideea că o cauză trebuie să fie mai simplă decît efectul ei) 
se poate armoniza şi cu un simplu relativ, care ar reprezenta o 
cauză relativă, dar nu Principiul sau Cauza absolute. Invers, dacă 
Principiul trebuie să fie unul singur, atunci el nu poate fi decît 
absolut simplu, căci dacă ar fi multiplu, nu ar mai fi Principiu, 
deoarece s-ar descompune în mai multe Principii, sau ar trebui 
redus la un alt Principiu absolut simplu anterior lui. 

Deja unii dintre presocratici, aşa cum am menţionat la început, 
susţineau acest postulat, pe care îl identificau cu apa, focul sau 
apeiron- ul; stoicii l-au reluat într-o formă mai elaborată, identi- 
ficînd Principiul cu un logos cosmic, iar monoteismul iudeo-creş- 
tin îl susţinea şi el pe terenul metafizicii religiei. îl regăsim apoi, 
sub diferite forme, în perioada modernă, la Spinoza, la Goethe, 
la Hegel. Obsesia că lumea este reductibilă la Unu a reapărut cu 
forţă şi în fizica contemporană, sub forma căutării unei „ecuaţii 
unificate a cîmpurilor" sau a modelului „Big Bang“ : explozia Uni¬ 
versului dintr-un unic atom originar. 

Nici Platon, nici Aristotel, în schimb, nu par să fi fost nişte 
adepţi necondiţionaţi ai postulatului Principiului unic, deşi ac¬ 
ceptau PAS într-o formă relativă. Platon, de pildă, considera For¬ 
mele mai simple decît lucrurile senzoriale, şi mai ales unice pen¬ 
tru fiecare mulţime de lucruri care participau la ele. în consecinţă 
ele erau din punct de vedere ontologic (dacă nu şi istoric) „îna¬ 
intea" lucrurilor, aşa cum se vede şi în Timaios. Totuşi, nu este 
deloc clar că Universul platonician, aşa cum îl descifrăm din dia¬ 
loguri, se poate reduce la un singur Principiu. Doctrina lui Pla¬ 
ton, cum pare să rezulte parţial din Timaios, şi cum o reconsti¬ 
tuie Aristotel în Metafizica în baza „învăţăturii nescrise", postula 


125 D. O’Meara, op.cit, pp. 60-64 et passim. 

mai curînd două Principii — Unu sau Binele, şi Receptacolul sau 
Dualitatea indefinită — din care apoi rezultau Numerele, care, 
la rîndul lor, generau Formele, iar acestea produceau lucrurile sen¬ 
zoriale. 126 Dualitatea indefinită era uneori identificată, fie chiar 
la Platon, fie la urmaşii săi imediaţi, cu marele şi micul, ceea ce 
se pare că era o denumire a lui Platon pentru „Materie". De ase¬ 
menea, în Timaios, Materia (numită „mamă", „doică" sau „spa¬ 
ţiu") apare ca un Principiu opus „Tatălui" şi necreat de el. 127 

La Aristotel, Intelectul, asimilat cu Binele, era perfect simplu, 
actualizare pură şi, ca atare, anterioară ontologic celorlalte lucruri 
compuse. Totuşi, Aristotel nu considera că „cele trei Fiinţe" ale 
sale (mobilă şi pieritoare, mobilă şi eternă (astrele) şi imobilă şi 
eternă) pot fi reduse la un singur numitor: „Primele două tipuri 
de Fiinţe /senzoriale/ aparţin fizicii, căci ele posedă mişcare. Ul¬ 
tima însă aparţine de altă ştiinţă, de vreme ce nu exista un Prin¬ 
cipiu comun pentru toate." 128 Şi în plus, ideea sa de bază că 
„ceea-cc-este (realitatea) se spune în mai multe sensuri" ne îm¬ 
piedică să credem că Stagiritul ar fi putut paria decisiv pe mo¬ 
nism şi pe continuitate. 

Urmaşii imediaţi ai lui Platon — Speusippos şi Xenocrates — 
ca şi predecesorii platonicieni mai apropiaţi ai lui Plotin păreau 
să fie încă şi mai puţin seduşi de necesitatea sau posibilitatea Prin¬ 
cipiului unic. în polemica lor împotriva monismului stoic, filo¬ 
zof i precum Alcinoos şi mai ales Numenios din Apameea păreau 
convinşi că, pentru a menţine doctrina „celor două lumi", sînt 
absolut necesare două Principii — pe de-o parte Binele, numit de 


126 Aceasta ar fi „doctrina nescrisă" a lui Platon, la care fac, poate, 
aluzie dialogurile. V. Giovanni Reale, Plato and Aristotle. A History of 
Ancient Philosophy, New York, 1990, cap.IV. 

127 Met, A, 9, 992a, 76; M, 6-8; Timaios, 49e. Platon vorbeşte despre 
materie pe care o numeşte „doică" <Ti0r|VT|>, sau „mamă" şi pe care o 
opune „Tatălui" (Demiurgul, Principiul formator): „într-adevăr, putem 
cu drept cuvînt compara receptacolul cu o mamă, modelul cu un tată, 
iar natura intermediară cu vlăstarul lor." (50e, PO, VII, p.165) Cătălin 
Partenie observă (nota 111, op.cit) că „Receptacolul nu este creaţia De¬ 
miurgului, ci un dat ontologic." într-adevăr, materia pare să fi preexis¬ 
tat creaţiunii, fiind aflată într-o mişcare „discordantă şi neorînduită" 
<jiĂTip.pEXtoq Kai aT<XKT(oţ> (30a). 

128 Met.O 1,1069b, 381. 

Numenios şi „primul Intelect", iar de partea cealaltă Materia, cau¬ 
za răului. 129 

Cum se explică atunci atitudinea atît de diferită a lui Plotin ? 
Putem numai specula. Vor fi contat cu siguranţă pericolul gnos¬ 
ticismului despre care am vorbit, dar şi, poate, influenţa difuză 
a creştinismului care se putea lăuda că nu recunoaşte decît un sin¬ 
gur Dumnezeu şi un singur Principiu. Cred însă că nu ar trebui 
să ignorăm argumentele filozofice, aşa cum am sugerat la început: 
dacă există două Principii contrare, ele nu pot fi contrare decît 
faţă de un anumit substrat comun şi atunci acela devine Prin¬ 
cipiul. Iar dacă nu sînt contrare, atunci trebuie explicat raportul 
lor ca şi numărul lor, care nu trebuie să fie arbitrar. De aceea, se 
putea gîndi Plotin, în absenţa unui Principiu unic, însăşi doctri¬ 
na „celor două lumi" este în primejdie: căci postulatul unicităţii 
Principiului cere ca realitatea „celor două lumi" să aibă un Prin¬ 
cipiu; or, dacă acesta nu ar putea fi găsit, faptul ar putea însem¬ 
na că doctrina respectivă descrie fals realitatea, deoarece o pre¬ 
zintă cumva „decapitată". Atunci poate că mai multă dreptate au 
stoicii, care deduc totul dintr-un astfel de Principiu, sacrificînd 
însă orice discontinuitate. Numai că stoicii credeau în realitatea 
„unei singure lumi", ceea ce năruia platonismul. 

Oricum va fi fost, pentru Plotin postulatul Principiului unic 
reprezintă o exigenţă absolută: „...trebuie să fie un Unu singur; 
căci, dacă ar mai exista alt /unu/ asemănător cu el, ambii ar fi Unul. 
într-adevăr, noi nu vorbim despre două corpuri, sau că Unul ar 
fi primul corp. Fiindcă nici un corp nu este simplu, el sc naşte şi 
nu este Principiu." (7,V.4,1) 

2. Dar lucrurile stăteau chiar mai rău: nu numai că pare difi¬ 
cil, sau chiar imposibil a se reduce întreaga existenţă la un sin¬ 
gur Principiu, dar Intelectul, considerat la Aristotel sau în pla- 


129 H.J. Krămer, Der Ursprung der Geistesmetaphysik, Amsterdam 
1964. p.73. Teoria lui Numenios: „Numenios susţinea că Pitagora a dat 
Zeului numele de unitate, în timp ce Materiei (silva) a dat numele de 
dualitate. El mai spunea că această dualitate nu este generată şi că /du¬ 
alitatea/ delimitată este generată." Apud Chaldicium, Comm. in Platonis 
Timaeum, 293, textul în K.S. Guthrie, Numenius of Apamea, N.Y.1917, 
p.9. 

tonismul mediu a fi „Zeul suprem", nu poate funcţiona nici măcar 
ca unul dintre (cele două) Principii ! Motivul principal este că „lu¬ 
mea inteligibilă", sau Intelectul, nu poate fi văzută ca absolut 
simplă, ci numai ca relativ simplă, aşadar anterioară ontologic lu¬ 
mii sensibile, dar nu primară. Or, cum spuneam, dacă un Prin¬ 
cipiu nu este simplu, el se poate descompune în elemente mai sim¬ 
ple, şi atunci acelea sînt Principiul, şi nu el. 

într-adevăr, Intelectul este un unu-multiplu, o multiplicitate, 
un „Zeu multiplu", cum îl denumeşte Plotin, chiar dacă una mult 
mai „compactă" şi unitară decît ceea ce e mai prejos de el. Iar 
această caracteristică este inevitabilă şi are trei surse: 

Mai întîi, de vreme ce Intelectul cuprinde totalitatea Forme¬ 
lor platoniciene cu care de altfel se şi identifică, el trebuie să fie 
multiplu, chiar dacă fiecare Formă (conform LI) nu e doar o par¬ 
te, ci o parte-întreg. Dar şi fiecare Formă în parte, în măsura în 
care se identifică cu o noţiune (Om, Cal, Frumos etc.) constituie 
o reuniune dintre un subiect logic şi o diferenţă sau un predicat 
logic şi nu poate fi absolut simplă, chiar dacă este mai simplă de¬ 
cît lucrurile senzoriale. 

Apoi Intelectul la Plotin, ca şi Intelectul la Aristotel, este „gîn- 
direa care se gîndeşte pe sine". Aristotel îl vedea perfect unitar, 
identic cu Binele. Argumentul lui Aristotel este următorul: „Iar 
Intelectul se gîndeşte pe sine însuşi percepîndu-se ca inteligibil. 
El devine inteligibil (obiect al gîndirii) atingîndu-se pe sine şi gîn- 
dindu-se pe sine, astfel încît Intelectul şi inteligibilul devin iden¬ 
tice." 130 Or, această identitate absolută din Intelect este exact ceea 
ce Plotin nu poate admite: el consideră că, oricît de unificată ar 
fi gîndirea care se gîndeşte pe sine (şi nu printr-o formă de dis¬ 
cursivitate, ci printr-o intuiţie imediată, o „atingere"), ea nu poa¬ 
te fi totuşi perfecta unitate şi simplitate căutate: „Căci nu ar pu¬ 
tea exista faptul gîndirii <voT|cn.(;>, dacă nu ar exista alteritatea, 
dar şi identitatea" — scrie el. (10, V.1,5) Alteritatea apare inevi¬ 
tabilă, fiindcă gîndirea presupune un obiect al gîndirii — inteli¬ 
gibilul — şi un subiect gînditor — Intelectul. Identitatea — fiind¬ 
că prin gîndirea de sine, subiectul şi obiectul ajung să coincidă. 
Ajung să coincidă, nu coincid în sine şi prin sine, prin urmare; 
căci dacă ar fi aşa, gîndirea nu ar mai putea fi o activitate, nu ar 


130 Met. A,7, 1072b, 392. 

mai fi deloc: „Intr-adevăr, dacă vei suprima alteritatea, /totul/ de¬ 
venind unul, va fi tăcere." (10, V.1,4) 

In sfîrşit, Intelectul nu poate fi perfect simplu şi pentru că el 
este sinonim cu Fiinţa, ceea ce înseamnă totalitatea Formelor, adică 
Realitatea reală <-tct ovtgx; ov-tcx, oooîa>: „Intelectul însuşi este 
realităţile, dacă e adevărat că el nu procură Formele lor /din altă 
parte/ — de unde din altă parte l-ar putea procura?" (10, V.1,7) 
Consubstanţialitatea Intelectului cu Formele platoniciene şi cu 
Realitatea autentică — separate adesea de platonismul mediu — 
constituie un fundament al metafizicii lui Plotin care crede că îl 
poate consolida şi prin recursul la o autoritate ca Parmenide: „tot 
una-i a gîndi şi cu-a fi“ (fr. B3 Diels). 131 

Or, realităţile (în sensul de Forme) formează, evident, o mul¬ 
tiplicitate, un „Univers inteligibil", şi, la rîndul său, fiecare lu¬ 
cru, în măsura în care are o Fiinţă (esenţă), acceptă o definiţie, 
este un compus între un subiect şi un predicat. Lucrurile auten¬ 
tic reale <tcc ovtcoi; ovta> sînt ceva deoarece se poate spune de¬ 
spre ele ce sînt, iar acest enunţ tocmai reprezintă Fiinţa <oucria> 
sau esenţa lor. 

E necesar în acest moment să notăm un fapt de limbă greacă, 
de o importanţă covîrşitoare pentru filozofie: formele verbale sau 
participiale ale verbului „a fi“ (eîvai, ov, tot ovta) aveau atît o 
valoare copulativă cît şi una existenţială între care uzajul gene¬ 
ral distingea relativ puţin. De aceea ta ovta înseamnă fie „cele ce 
există (sînt)", fie „cele ce sînt ceva". Greaca nu avea un verb care 
să însemne numai „a exista" şi nici o locuţiune echivalentă pre¬ 
cum „il y a“, „es gibt", „there is“. 

Cînd Aristotel, de pildă, în Cartea Gamma a Metafizicii, spu¬ 
ne că „ceea-ce-este se poate spune în mai multe feluri" <xo ov ?xye- 
"tat 7toZAax<w; >, el are în vedere mai ales diferitele utilizări copu¬ 
lative ale participiului verbului „a fi“ şi felul în care predicatul 
nominal se asociază subiectului. Intră aici „categoriile", adică ge¬ 
nul de predicate care pot fi asociate unui subiect. Ar trebui să tra¬ 
ducem atunci: „a fi ceva" are mai multe semnificaţii, după con¬ 
ţinutul acestui „ceva": este un ceva primar, adică o Fiinţă (fe meie, 
bărbat, brad, fotbalist), sau un ceva secundar, definit printr-o ca- 


1 31 V. şi 5,V.9,5. 

litate, o cantitate, o acţiune etc. (este slab, pătrat, în mişcare). 132 
Să numim „real“ sau aparţinător Realităţii autentice aptitudinea 
de „a fi ceva". 

Or, este important iarăşi de reamintit că, pentru filozofia greacă 
(şi poate pentru spiritul grec în general), în principiu numai ceea 
ce era definit, clar, avea formă (era în actualizare, sau măcar pu¬ 
tea intraîn actualizare în limbajul lui Aristotel), conta ca real (în 
termenii noştri), dispunea de existenţă plenară. Virtualitatea, în 
sensul de indeterminare, lipsa formei, imposibilitatea de a spu¬ 
ne despre un subiect că „este ceva“ îl plasa pe acesta mai aproa¬ 
pe de nonexistenţă decît de existenţă. Dar chiar şi virtualitatea 
era „reală" numai în măsura în care ea putea deveni ceva. Ideea că, 
pentru ca ceva „să fie" în sensul plin al cuvîntului, trebuia, im¬ 
plicit, „să fie ceva, sau cumva" etc. părea de la sine înţeleasă. Iar 
asocierea era cu atît mai valabilă cu cît referinţa era inteligibilul, 
care, chiar mai mult decît senzorialul, „era ceva", căci era ceva 
nu trecător, ci permanent. 

3. Situaţia lui Plotin pare, atunci, fără ieşire: dacă doreşte să-şi 
susţină postulatul Principiului unic, pare evident că nu-1 poate afla 
la nivelul Intelectului, nici în interiorul lui, nici în Intelectul văzut 
ca o totalitate. De asemenea, ar fi inutil să postuleze existenţa unui 
alt Intelect absolut simplu, aflat „mai sus" şi identificat cu Bi¬ 
nele, aşa cum făcuse Numenios. în măsura în care acest Intelect 
suprem ar fi gîndire (şi ce altceva ar putea fi ?), el s-ar separa din 
nou într-o dualitate ireductibilă subiect-obiect. Mai grav, de vre¬ 
me ce Intelectul este identic cu Realitatea reală, autentică (ce- 
le-ce-sînt ceva), rezultatul pare să fie că Principiul mult-căutat 
trebuie să iasă în afara Realităţii în neant, cu alte cuvinte, că nu 
există. 

Soluţia lui Plotin în acest caz critic — căci el găseşte una — 
seamănă cu soluţiile găsite în cazurile despre care am vorbit mai 
înainte: el regîndeşte în mod radical noţiunea principală pusă în 


132 în Despre interpretare, 11, 21a, 25, Aristotel se întreabă: „dacă se 
admite că Homer este ceva, de exemplu poet, oare el şi este ? şi răspun¬ 
de: « Este » i se atribuie lui Homerîn mod accidental; fiindcă el este poet, 
dar nu e aşa prin sine, « este » i se atribuie /nu prin sine/." Prin urma¬ 
re, din faptul că A este ceva, nu se poate deduce cu necesitate că A există. 

joc, dîndu-i o semnificaţie specială, ceea ce permite rezolvarea apo¬ 
riei. în acest caz, Plotin revizuieşte chiar conceptul de „Realita¬ 
te" sau „Realitate reală": anume, el îl disociază de accepţia sa exis¬ 
tenţială: realul (ceea-ce-este ceva, sau devine ceva) nu va mai 
coincide cu existentul (ceea-ce-este), ci numai cu o specie de exis¬ 
tent: acela definit, determinat, relaţionat, conectat, care-este ce¬ 
va — Fiinţa reală, sau măcar care-devine ceva — Fiinţa în per¬ 
spectivă. 

Dincolo, sau „mai presus" de această Realitate reală (ceea-ce- 
-este-ceva) — susţine Plotin — există şi un existent non-real, nu 
în sensul de nedeterminat, ci un existent la care problema deter¬ 
minării nu se pune: el există, este, dar nu este ceva, sau în vreun 
fel oarecare. Nu este şi nici nu poate fi un subiect pentru un pre¬ 
dicat sau un predicat pentru un subiect. „El nu este ceea-ce-este 
ceva, pentru ca să nu atribuim Unul ca predicat unui subiect." 
(9, VI.9) „Este" în sens pur existenţial şi nu copulativ, neprimind 
şi neputînd primi nici o calificare, nici o relaţie, nici o proprie¬ 
tate esenţială sau accidentală. Un astfel de subiect, nefiind şi ne¬ 
putînd fi ceva, nu poate fi altceva decît sine însuşi şi atunci este 
complet şi absolut identic cu sine — este tautologic în mod ab¬ 
solut. De aceea denumirea cea mai potrivită care I se poate da este 
„Unul". Or, de vreme ce Unul nu aparţine Realităţii pentru că 
El nu este ceva, şi nici nu poate deveni ceva, El nu aparţine nici 
multiplicităţii care e sinonimă cu Realitatea. 

Dificultatea era, cum am văzut, că postulatul Principiului unic 
nu putea fi aplicat nici unui existent din cuprinsul Realităţii (ceea- 
-ce-este ceva), căci acesta se dovedea mereu a fi numai un unu 
relativ, adică o multiplicitate mai mult sau mai puţin unificată, 
care pretindea un alt Principiu mai simplu înapoia ei. Iar în afa¬ 
ra Realităţii nu se întrevedea decît neantul. Or, disocierea radi¬ 
cală operată de Plotin între Realitate — ceea ce este (sau devine) 
ceva — şi Existenţă (ceea ce doar este, fără a fi ceva) oferă solu¬ 
ţia salvatoare: o dată ce se poate sări dincolo de Realitate, în Exis¬ 
tenţa pură, imposibilitatea dispare: postulatul Principiului unic 
poate fi acum aplicat, şi în Existenţă poate locui în fine un anu¬ 
mit „obiect" — un existent absolut (adică desprins de orice relaţie) 
— care este şi atît, şi nu care este ceva. 

Dar oare — ne-am putea întreba — această disociere între Rea¬ 
litate şi Existenţă este logic admisibilă? în termenii filozofiei 

greceşti, cel puţin, da ! Fiindcă un postulat fundamental al acesteia 
spune că, dacă r este o relaţie între A şi B, al cărei rezultat este 
W, atunci A şi B preexistă nerelaţionate lui r şi lui W. Adică, 
întotdeauna, produsul relaţiei şi relaţia însăşi sînt posterioare 
istoric şi ontologic existenţei lucrurilor ca atare, nerelaţionate, care 
intră în relaţia respectivă. (Aşa cum un copil şi relaţia amoroasă 
în urma căruia el a apărut sînt posterioare existenţei nerelaţionate 
a părinţilor săi.) Generalizînd, se poate atunci spune că Existenţa 
relaţionată— adică Realitatea—, cît şi relaţia descrisă de „a fi ceva ! 
presupun precedenţa ontologică a Existenţei nerelaţionate, 
absolute — a lui „a fi“. 

Or, dacă El nu este ceva, ci doar este, înseamnă că El nu este 
altceva decît sine, fiind în mod absolut identic cu sine. Ceea ce 
revine la a spune că Unul este cu desăvîrşire şi absolut simplu, şi 
că deci respectă condiţia pusă pentru a fi Principiul. Iar atunci, 
cum un alt „obiect" identic cu El nu mai poate exista (căci, fiind 
ambele perfect simple şi identice cu sine, ar coincide, şi am avea 
din nou un singur „obiect"), şi dacă postulăm că toate realele se 
reduc la un Principiu unic şi decurg dintr-un Principiu unic, în¬ 
seamnă că ele trebuie şi pot ţi reduse numai la acest existent abso¬ 
lut simplu: Unul. Iar El există, deşi, spre deosebire de ele, nu e real ! 

Rezumînd: Plotin a transformat aporia în următoarea dilemă: 
fie se consideră că realul (ceea-ce-este ceva) şi existentul (ceea ce 
este) coincid (aşa cum proceda filozofia greacă pînă la el), şi atunci 
trebuie renunţat la postulatul Principiului unic, deoarece Prin¬ 
cipiul unic nu poate exista; fie se păstrează postulatul Principiu¬ 
lui unic, dar atunci trebuie regîndită noţiunea de (numită de noi) 
„real" şi disociată de aceea de „existent". Este tocmai ceea ce a 
decis Plotin să aleagă, deoarece şi-a dat seama că numai în Exis¬ 
tentul pur poate exista un „obiect" cu calităţile de simplitate ab¬ 
solută necesare şi suficiente pentru respectarea postulatului său. 133 


133 Condiţia necesară coincide cu cea suficientă: într-adevăr, să ad¬ 
mitem, prin reducere la absurd, că Unul respectă condiţia necesară de a 
fi Principiu (este perfect simplu şi fără determinări), dar nu şi pe cea su¬ 
ficientă. Ar însemna că Unul trebuie să aibă o calitate suplimentară care 
să-i asigure această condiţie suficientă. Or, Unul nu mai poate avea vreo 
calitate, în afară de aceea de a fi el însuşi în sens existenţial, şi, prin ur¬ 
mare, ipoteza noastră este imposibilă. 

Mai rezultă însă de aici o consecinţă neaşteptată: Plotin a cre¬ 
zut, fără îndoială, că numai postulatul Principiului unic poate da 
verosimilitate doctrinei „celor două lumi“, că o poate tempera 
asociind-o unei viziuni în mai mare măsură moniste şi integra¬ 
toare; or, iată că descoperirea posibilităţii unui astfel de Princi¬ 
piu, situat însă în afara Realităţii descrise de „cele două lumi“, 
dar nu şi în afara Existenţei, schimbă datele problemei: apare, ca 
să spunem aşa, o „a treia lume“ populată de Unu, care îmbrăţi¬ 
şează şi totodată străbate „cele două lumi“: 

„Ceea ce a făcut această lume senzorială nu ar putea fi tot lu¬ 
mea senzorială, ci Intelectul şi lumea inteligibilă. Iar ceea ce, fi¬ 
ind înainte de acesta, a produs /lumea inteligibilă/, nu poate fi nici 
Intelect, nici lume inteligibilă, ci e mai simplu decît Intelectul şi 
decît lumea inteligibilă. Căci multiplul nu provine din multiplu, 
ci din ceea ce nu-i multiplu. Iar dacă şi El ar fi fost multiplu, nu 
ar fi fost Principiu, ci ar fi existat altceva înaintea sa. /Principiul/ 
trebuie, prin urmare, constituit ca Unu, aflat cu adevărat în afa¬ 
ra oricărei multiplicităţi, cît şi în afara oricărei simplităţi relative, 
dacă El este în mod absolut simplu." (49,V.3.16) 

Este însă important de notat că aceasta „a treia lume" nu nu¬ 
mai că nu le suprimă pe celelalte două, ci dimpotrivă, le oferă fun¬ 
damentul de care păreau a duce lipsă, ba chiar le unifică. Plotin 
rămîne un platonician. Nu e însă mai puţin paradoxal, cel puţin 
la prima vedere, că, voind să salveze prin temperare tradiţionala 
doctrină a „celor două lumi“, Plotin a fost obligat să elaboreze 
o nouă doctrină: „a celor trei lumi“ ! 134 

4. „Revoluţia metafizică" declanşată de Plotin nu a fost deloc 
modestă 135 şi începem să înţelegem, poate, de ce un literat şi eru- 


134 Nu mai trebuie aproape atras atenţia că doctrina „celor trei lumi" 
nu are nimic de a face cu teoria celor trei ipostaze plotiniene: Unul, In¬ 
telectul, Sufletul. Intelectul şi Sufletul (ca şi lumea corporală) aparţin „ce¬ 
lor două lumi", în vreme ce Unul formează cea de-a treia lume, care le 
cuprinde pe celelalte două ca pe un tot. 

135 Mă despart hotărît de viziunea lui £. Brehier, după care doctrina 
despre Unu este inspirată de contactele lui Plotin cu Orientul neelenic: 
„Mi s-a părut că acest al doilea fel de a vedea (gîndirea de sineşi în care 
dispare orice distincţie între subiect şi obiect, în care şinele se topeşte 

dit remarcabil ca Longinos, lipsit de spirit filozofic însă, i se plîn- 
gea într-o scrisoare lui Porfir că are mari dificultăţi în a înţelege 
tratatele lui Plotin şi că, probabil, de vină va fi fost calitatea de¬ 
fectuoasă a copiilor pe care le avea la dispoziţie. La care Porfir 
îi răspunde politicos (Longinos îi fusese dascăl înainte de a-1 cu¬ 
noaşte pe Plotin, v.LPIF§C, nota 1) că nu e atît vina copiilor, cît 
a faptului că Longinos „nu cunoaşte modul obişnuit de exprima¬ 
re al maestrului". 136 

Plotin a fost totuşi pe deplin încredinţat că e pe drumul cel bun, 
mai ales deoarece a crezut că descoperă temeiul disocierii între 
Realitate şi Existenţă chiar în textul platonic. 

Cu siguranţă că mai ales următoarele cîteva cuvinte din Re¬ 
publica 509b, citate şi invocate adesea de Plotin, sînt cele care, în 
viziunea sa, validează existenţa „celei de-a treia lumi" : „însă Bi¬ 
nele nu este Fiinţă, ci este mai presus de Fiinţă <E7tEKEiva Tfjq 
ouaîat;>, depăşind-o prin vîrstă şi putere", spunea acolo Socra- 
te, comparînd rolul Binelui în lumea inteligibilă cu cel al Soare¬ 
lui în lumea vizibilă. 

Plotin însă merge dincolo de textul platonic şi identifică Bi¬ 
nele cu Unul, ceea ce răspunde, poate, unei tradiţii din cercurile 
Vechii Academii, şi deduce că şi Unul este „mai presus de Fi¬ 
inţă" 137 . Este încurajat să facă identificarea Bine=Unu=Principiu 
şi pentru că citeşte în cheia metafizicii sale cîteva pasaje din Par- 
menide, unde se discută ipotezele privitoare la Unu, spunîndu-se, 
de pildă în examinarea „primei ipoteze" din acest dialog (dacă 
Unul este unu), că „Unul nu poate fi cunoscut" (142a), sau că 


într-o fiinţă universală) era străin tradiţiei gîndirii greceşti." Filozofia lui 
Plotin, Timişoara, 2000, cap.VII, p.l 19. Dimpotrivă, teza mea este că doc¬ 
trina despre Unu apare prin încercarea de a rezolva raţional anumite apo¬ 
rii ale metafizicii greceşti. Că experienţa mistică personală a lui Plotin 
va fi contat mult şi ea, e posibil; dar, în sine, teoria despre Unu ca „mai 
presus de Fiinţă" este o soluţie raţional-metafizică. 

136 Porfir, VP, 20, 7 

137 V. Ph. Merlan, „The Old Academy", în The Cambridge Histo- 
ry... p. 23: „In summa we could say: the One appears in Plato’s dialo- 
gues, but it is a somewhat ghostlike appareance. Plotinus breathes life 
into the ghost. And it does not seem possible to reject this as entirely 
illegitimate." 

„el nici nu stă, nici nu se mişcă" (139b) (ceea ce ar însemna că nu 
i se poate ataşa nici un predicat), sau că „dacă Unul nu este, ni¬ 
mic nu este" (166c) — ceea ce pare să-i sugereze lui Plotin fap¬ 
tul că Unul este Principiul. 138 De asemenea, Plotin consideră, cum 
am mai amintit, că un pasaj obscur din Scrisoarea a II-a , 312e, 
se referă aluziv la doctrina „celor trei lumi" sau a celor trei ipos¬ 
taze şi că „regele tuturor", amintit acolo, este Unul său. 

în fine, de vreme ce Fiinţa <oucria>, ceea-ce-este ceva <to ov> 
şi Intelectul <vou<;> reprezintă, cum am văzut, noţiuni echivalen¬ 
te la el, Plotin se va simţi confirmat de Platon să proclame că Unul 
este „mai presus de ceea-ce-este ceva" şi „mai presus de Intelect" 
— ceea ce reafirmă, în termenii noştri, că Existenţa pură este mai 
presus de Realitate. E cu neputinţă să fim siguri că Platon ar fi 
consimţit la toate aceste echivalări şi consecinţe. Oricum, e de ob¬ 
servat că Platon foloseşte, pentru a desemna Binele „aflat mai pre¬ 
sus de Fiinţă", şi expresia echivalentă „Forma Binelui" (508e) — 
sintagmă evitată în mod semnificativ de Plotin 139 . Faptul poate 
semnala că la Platon, spre deosebire de Plotin, Binele nu era Ne- 
formă <6cveî5eov>, ci rămăsese mimai, prima dintre Forme, adică 
o realitate determinată. 140 

5. Or, dacă Unul este „mai presus de ceea-ce-este ceva", mai 
presus de Formă, mai presus de Fiinţă, mai presus de Intelect, 


138 Pentru a măsura distanţa care desparte lectura făcută lui Platon 
de Plotin de lectura făcută de filozofia modernă, se poate lua exemplul 
lui C.Noica, care discutînd pe Parmenide, îl consideră „modern" (un 
„exerciţiu" devenit operă), deoarece „el /dialogul/ ne spune că nu re¬ 
zultatul dă măsura lucrurilor, ci treptele bine organizate ale căutării lui". 
„Notă despre structura dialogului", în PO,VI, pp. 74-80. Nimic mai con¬ 
trar spiritului epocii lui Plotin, care căuta rezultate şi aprecia metoda nu¬ 
mai în măsura în care ea oferea rezultate. 

139 Schwyzer, op. cit, p.551. în mod surprinzător, V. Mureşan, Co¬ 
mentariu la „Republica “ lui Platon, Bucureşti, 2000, p.74, consideră că 
Binele şi Forma (Ideea) Binelui din analogia cu Soarele sînt două rea¬ 
lităţi diferite. O astfel de interpretare ar nărui absolut orice analogie în¬ 
tre domeniul vizibilului şi cel al inteligibilului. 

140 V. Nestor-Luis Cordero, „La Participation comme £tre de la For¬ 
me dans le Sophiste", în Ontologie et dialogue. Melanges en Hommage 
a Pierre Aubenque, Paris, 2000. 

mai presus de esenţă, el va fi, în general, mai presus de orice atri¬ 
but al multiplicităţii şi al Realităţii, aşa cum este aceasta descrisă 
în cuprinsul „celor două lumi". Pentru a fi cauza Realităţii, El 
nu va fi Realitatea (11,V.2,\), care, în baza asemănării unilatera¬ 
le, va semăna cu El numai în măsura în care va cuprinde în sine 
unitatea, dar El nu va semăna cu ea şi nu va putea fi descris în 
termenii ei. 

Aproape pretutindeni, în cuprinsul operei sale, Plotin insistă 
neobosit că despre Unu nu se poate vorbi la modul propriu de- 
cît în termeni negativi: El nu are „altceva la sine decît pe El în¬ 
suşi". (30,111.8,11) Nu e nici în mişcare, nici în repaos, nici mare, 
nici mic, nu are întindere, nici durată, nu gîndeşte, nu poate fi 
gîndit, nu are nici măcar gîndirea şi conştiinţa de sine; este ine¬ 
fabil, aşa cum părea să rezulte şi din interpretarea dată de Plotin 
textului din Parmenide menţionat mai sus: nu poate fi descris şi 
nici măcar numit adecvat (căci orice descriere ar însemna prezen¬ 
tarea lui ca o realitate). „Nu e nici Suflet, nici Intelect, nici orice 
altceva, şi nici n-ar putea fi asociat unui subiect, astfel că nu e nici 
gen." (43,V 1.2,9) E singur — povov — ceea ce înseamnă că e „lipsit 
de valenţe": nu se poate asocia, uni, relaţiona, identifica cu nimic 
altceva decît sine. In sens propriu, nu e nici frumos. Nici măcar 
atributul de „Bine" nu-i convine decît în mod figurat, căci a spu¬ 
ne despre El că e bun înseamnă deja a-1 califica: „El va fi Peste- 
bine <U7tepctYO(0ov> şi nu va fi un bine pentru El însuşi, dar va fi 
un bine pentru rest, dacă vreun lucru are capacitatea să se 
împărtăşească din El." (9. VI.9,6) Găsim astfel, la Plotin, pentru 
prima dată exprimată în mod complet ceea ce se va numi, la au¬ 
torii creştini influenţaţi de neoplatonism, precum Pseudo-Dio- 
nisie, „teologia negativă" sau „apofatică". 

Dacă totuşi ne încumetăm uneori să vorbim pozitiv despre El 
— spune Plotin — o putem face numai la modul figurat, punînd 
între ghilimele anumite caracteristici pe care consimţim a I le atri¬ 
bui — precum binele, frumosul. Există un cuvînt grecesc — ad¬ 
verbul oîov, „precum", „aşa-zicînd" pe care Plotin îl întrebuin¬ 
ţează frecvent cînd se referă la Unu (sau chiar la Intelect) — şi 
care are valoarea metalingvistică a ghilimelelor noastre — sem- 
nalînd că vocabula sau expresia care urmează dupăolovnu tre¬ 
buie luată literal. 





108 


ANDREI CORNEA 


Dar dacă e aşa, cum îl putem cunoaşte ? în nici un caz în mod 
raţional. Aici teoria asemănării unilaterale e de mare folos: tre¬ 
buie, în esenţă, să ne asemănăm cu El, să devenim Unul, purifi- 
cîndu-ne de orice multiplicitate şi alteritate, adică să regăsim pe 
Unu în noi înşine. Principiul epistemologic fundamental al lui Plo- 
tin este că nu putem cunoaşte decît lucrul cu care ne asemănăm, 
ceea ce se reduce la ideea că a cunoaşte înseamnă a se regăsi cum¬ 
va în altceva sau altcineva. Fireşte, logica incorporalului (LI) este 
validă şi pentru Unu, dacă excludem regulile care privesc rapor¬ 
tul tot-parte, căci Unul nu are părţi. Unul este pretutindeni, dacă 
sîntem atenţi la El, şi nicăieri, dacă nu sîntem. Vom semăna poa¬ 
te, la capătul drumului cu El, vom deveni cumva El, dar El nu 
va semăna şi nu va fi „noi“, ci va fi doar prezent pentru noi: „Ace¬ 
la, neavînd /în sine/ nici o alteritate, este prezent de-a pururea 
/pentru noi/, în vreme ce noi /sîntem prezenţi pentru El/ numai 
atunci cînd nu avem /alteritate în noi/. Nu Acela tinde spre noi, 
pentru ca să se rotească în juru-ne, ci noi tindem spre Acela, pen¬ 
tru ca să ne rotim în juru-I. Şi de-a pururea /ne rotim/ în jurul 
Lui, dar nu privim întotdeauna către El.“ ( 9 . VI.9.8) 

Teoria lui Plotin asupra Unului ca „mai presus de ceea-ce-este 
ceva“ <E7tEKEtva xo\> ovto<;> a creat, desigur, destule confuzii de 
interpretare, în primul rînd datorită ambiguităţii menţionate a par¬ 
ticipiului io ov. Ştim că Porfir îl numea pe Unu şi •urcapiţu;. Cu- 
vîntul a fost tradus de latini prin exsistentia, adică existenţa pură, 
fără nici un fel de determinări şi relaţii, ceea ce corespunde per¬ 
fect interpretării pe care şi noi am dat-o. Tot Porfir însă îl cali¬ 
fica pe Unu şi „nefiindul de deasupra fiindului" <xo pp ov U7i£p 
râ ov>, ceea ce a pretat la echivoc şi produs dificultăţi de înţe¬ 
legere la unii neoplatonicieni posteriori, precum creştinul latin 
Marius Victorinus. Dar dificultăţile au continuat pînă în vremea 
noastră: într-un eseu captivant de altfel, J.M. Rist a susţinut că 
EJtEKEiva Tou ovrot; înseamnă dincolo de Fiinţa finită — adică Fi¬ 
inţa infinită. M Să fie posibil? 

Interpretarea mi se pare greu de susţinut. Mai întîi, Plotin nu 
foloseşte în general cuvîntul infinit (sau indefinit) <cnt£ipov> cu 
referire directă la Unu, ci mai curînd la puterea (Suvapuţ) sa: „El 


141 J.M. Rist, Plotinus, the Road to Reality, Cambridge, 1967, p.35. 

nu este infinit ca mărime, ci puterea sa creatoare e infinită." 
(2J,V.5,10) Şi, încă mai explicit: „nemărginirea nu se află însă în 
Unu, ci El o produce." (72,11.4,15) în al doilea rînd, nu este de¬ 
loc clar din textul lui Rist de ce Porfir nu ar fi înţeles corect la ce 
se referea maestrul său. Ne-ar trebui argumente extrem de puter¬ 
nice pentru a înlătura interpretarea lui Porfir, contemporanul, ele¬ 
vul şi editorul lui Plotin şi deloc lipsit de pătrundere filozofică. 142 
Dar argumentul principal este că Unul nu poate fi „Fiinţă infi¬ 
nită" pentru că, în primul rînd, el nu este Fiinţă şi apoi pentru 
că şi „infinit" ar fi un predicat care l-ar determina. Plotin trebu¬ 
ia să-şi amintească de remarca lui Aristotel că „pentru nici un lu¬ 
cru nu-i cu putinţă să f ie fără limită; iar, dacă nu-i cum spun, măcar 
nu e nelimitată esenţa nelimitatului" 143 . Adică, în ipoteza că Unul 
ar fi infinit, el ar avea totuşi o esenţă determinată, ca definind in¬ 
finitul. Or, Unul nu poate avea deloc esenţă, nici măcar deter¬ 
minată ca infinit. Unul nu este deci Fiinţa infinită (oricît de mo¬ 
dern ar suna aşa ceva), ci este Unul şi atît — existentul pur, 
non-rclaţionat. 

Dar nu înseamnă aceasta că Unul este indefinit , indeterminat t 
Nu. Unul nu este numai non-relaţionat, ci şi non-relaţionabil. El 
nu poate accepta predicate, relaţii pentru că este numai El însuşi 
şi atît. Unei tautologii esenţiale nu-i poţi spune că e indetermi- 
nată. Ea este, am putea zice, chiar supradeterminată! 

6. Dar, aşa fiind Unul, oare ar fi putut fi altfel decît este ? Este 
El supus unei necesităţi, ceea ce înseamnă că, în acest caz, ar exis¬ 
ta ceva mai presus de El ? Sau este El aşa cum este din întîmpla- 
re, cu consecinţa că toată existenţa, a sa şi a lumii, ar fi atunci o 
întîmplare ? Sînt întrebări care, pare-se, i s-au pus efectiv lui Plo¬ 
tin, reprezentînd ceea ce el a numit un discurs „sfidător" <toA.pip6<;>. 


142 Jean-Marc Narbonne aduce în sprijinul unei interpretări asemă¬ 
nătoare cu cea prezentată aici şi mărturia lui Damascios, care vorbeşte 
despre wtop^iţ (Unu), ca fiind simplitatea anterioară în raport cu orice, 
care nu e încă Fiinţă, şi care alcătuieşte cumva fundamentul oricărei su¬ 
prastructuri ontologice. Jean-Marc Narbonne, La Metaphysique de Plo¬ 
tin, Paris 2001, p. 160. 

143 Met. a,2, 995b, 96. 

I-a răspuns în tratatul intitulat de Porfir Despre libertatea şi voin¬ 
ţa Unului. (39, VI. 8) 

Răspunsul lui Plotin ţine seama de faptul că Unul este „mai 
presus de ceea ce este ceva". Or, dilema de mai sus are sens doar 
pentru un existent real care are o esenţă, o Fiinţă, care îl face să 
fie ceea ce este. De exemplu, focul are o Fiinţă care îl face să fie 
fierbinte. El este, ca să spunem aşa, supus Fiinţei sau esenţei sale 
şi nu poate face decît ceea ce aceasta îi permite. în schimb, exis¬ 
tenţa respectivă, dacă produce o altă existenţă, va avea un con¬ 
trol asupra Fiinţei acesteia, o va constrînge printr-o necesitate. 

Unul însă nu are esenţă sau Fiinţă, deci El nu e sclavul esen¬ 
ţei sale. La El nu există distincţie între voinţă liberă şi necesita¬ 
te. E liber şi necesar deopotrivă! Mai mult — spune Plotin — El 
se creează pe sine însuşi, este propria sa cauză. De fapt, tocmai 
unirea dintre libertatea şi necesitatea Unului conduce la autoca- 
uzare: într-adevăr, ceva este necesar dacă are cauza în altceva', 
şi ceva este liber dacă este cauză pentru altceva. Reunind cele două 
propoziţii reiese că Unul, pentru a fi, simultan, în toate privin¬ 
ţele şi permanent 144 , totodată necesar, şi liber, trebuie să se cau¬ 
zeze pe sine. 

Dar nu violează causa sui teza că nimic nu poate preceda pro¬ 
pria esenţă, deoarece aceasta ar însemna că efectul precedă cau¬ 
za? Ba da, dar Unul nu are esenţă, şi regulile care stabilesc pre¬ 
cedenţa cauzei asupra efectului nu au sens în cazul Lui. Unul este 
o voinţă liberă care îşi dă propria necesitate, producîndu-se ne¬ 
încetat pe sine. 

Existenţa Unului însă pare să violeze şi un alt principiu, for¬ 
mulat explicit de Aristotel şi care a constituit o dogmă pentru toată 
filozofia antică: precedenţa ontologică şi axiologică a actualizării 
asupraposibilităţii-virtualitate <5uva|iic;>. H5 într-adevăr, Plotin 
spune de multe ori că „Unul este Suvapiţ a tuturor lucrurilor" 
spre deosebire de Intelect-Fiinţă care este toate lucrurile. 146 Or, 
expresia Suvapiq Ttâv-tcov sugerează că Principiul nu mai este ac¬ 
tualizare pură aşa cum era de pildă Intelectul — Binele lui Aris- 


144 Şi noi sîntem liberi, dar şi supuşi necesităţii, dar nu ambele simul¬ 
tan şi relativ la tot şi toate. 

145 Met. 0, 8-9,1049b-1051a, 302-306. 

146 De ex. 7, V.4,2. 

totel. Intelectul la Plotin rămîne, într-adevăr, actualizare (cu cele 
două aspecte ale sale la care m-am referit mai sus), numai că Unul, 
fiind mai presus de Fiinţă şi de Intelect, va fi inevitabil şi mai pre¬ 
sus de actualizare. 

Plotin rezolvă şi această dificultate „renegociind" încă o dată 
sensul termenului Suvaptc (ceea ce deja făcuse prima dată, cînd 
aplicase pe LI la „lumea a doua“). Astfel, atrage atenţia Plotin, 
Suvaţug din „lumea a treia" este altceva decît Suvaţug din „lumea 
întîi", care este o indeterminare pasivă: 

„El este 8uvap.ii; a tuturor lucrurilor. Dar care este felul aces¬ 
tei 5uvapi; ? Ea nu este în sensul în care se spune că Materia este 
Suvapt;, fiindcă primeşte /toate Formele/. Căci Materia este pa¬ 
sivă, iar astfel ea se manifestă ca opusul creaţiei." (27,V.3.15) 

Aşadar, Unul este mai degrabă „putere" decît „posibilitate", 
fiind activ, puternic, capabil să producă, să creeze. Indiscutabil 
că Plotin este sensibil Ia faptul că Suvapt; înseamnă în greceşte 
atît „putere", cît şi „posibilitate" sau „capacitate". Iar dacă ma¬ 
teria este posibilitate-pasivitate-virtualilate, Unul este putere crea- 
toare. 147 Cele două Suv&pet; sînt opuse. în plus, spre deosebire 
de virtualitatea în concepţia lui Aristotel, care devine ea însăşi ac - 
tualizare, transformîndu-se, Unul nu devine celelalte lucruri, ci 
le creează fără să se epuizeze în ele, deoarece are alt nivel onto¬ 
logic decît ele. Iar metaforele „izvorului", ale „rădăcinii", ale sur¬ 
sei inepuizabile de lumină pe care le-am evocat mai înainte fac 
manifestă ideea Unului ca putere creatoare , profund generoasă, 
inepuizabilă în creaţie. 148 în fond, şi aici Plotin poate afirma că, 
de vreme ce Unul este mai presus de Realitate, regulile stabilite 
pentru aceasta nu-L privesc, şi că (aplicînd comparaţia unilate¬ 
rală) nu El trebuie să semene cu Realitatea, adoptîndu-i reguli- 


147 Uneori, în această accepţie de „putere creatoare", 8uvagtţ se ma¬ 
nifestă chiar şi la nivelul Intelectului, Formele dispunînd şi ele de capa¬ 
citatea de a crea. (V. 77,11.6,3) 

148 Pentru a exprima generozitatea gratuită a Unului (şi de fapt a tu¬ 
turor ipostazelor faţă de ipostazele inferioare), Plotin foloseşte uneori 
substantivul xopT|YÎ a Ş* verbul corespunzător, derivate de la xoptlYOţ- 
„Choregul" era, la Atena, un cetăţean bogat care sponsoriza pe cheltu¬ 
iala proprie reprezentaţiile corale. De aici a ajuns să însemne „a dărui", 
„a sponsoriza", „a face daruri generoase". 

le, ci aceasta trebuie să semene cu El, pe cît îi stă cu putinţă. Aşa 
cum doctrina „celor trei lumi“ nu suprimă, ci „integrează" doc¬ 
trina „celor două lumi", putem spune că prioritatea puterii în „lu¬ 
mea a treia" nu suprimă prioritatea actualizării în „cele două lumi" 
inferioare, ci o temperează şi o transcende. 149 

In concluzie, s-ar putea spune că, la Plotin, termenul Suvapu; 
capătă nu mai puţin decît trei sensuri, nu întotdeauna uşor de dis¬ 
tins: în „lumea întîi" are sensul aristotelic — de virtualitate şi in- 
determinare — şi e inferioară actualizării; în „lumea a doua" (mai 
ales în Intelect) 5uvaţuq denumeşte, de fapt, o actualizare-latenţă, 
determinată dar ascunsă, egală în valoare actualizării manifeste; 
în fine, în „lumea a treia", ea e „putere creatoare" permanentă şi 
nesfîrşită, superioară actualizării, şi care nu se actualizează şi nu 
se epuizează niciodată. 150 

7. Rămîne însă în picioare, s-ar părea, dificultatea cea mai spi¬ 
noasă dintre toate cu privire la Unu — acea quaestio vexata, cum 
o numea fi. Brehier: dacă Unul este în aşa măsură altceva decît 
ceea ce numim noi Realitatea, dacă e în aşa măsură separat de ea, 
cum de a produs-o ? întrebarea trebuie despărţită în două: 1) Cum 
este posibilă provenienţa multiplului din Unu ? 2) De ce Unul a 
produs efectiv? 151 

Iată cum formulează Plotin prima întrebare şi cum răspunde 
la ea: 

„Lucrurile pe care /El/ nu le are, oare cum le-a dat ? Dar dacă 
le avea, n-ar fi fost simplu. însă, dacă nu le are, cum oare provine 
din el mulţimea ? Căci s-ar accepta, poate, ca ceva simplu să pro¬ 
vină din El — deşi chiar şi în acest caz ar trebui cercetat cum de 
provine acesta din Ceea ce e în toate privinţele simplu. Trebuie 
vorbit în acest caz precum despre un halou luminos ce soseşte din 
lumină. Dar cum de provine din El multiplicitatea ? Sau — /tre¬ 
buie răspuns/ — că ceea ce provine din Acela nu va fi identic cu 


149 V. şi J. Trouillard, La purification plotinienne. Paris, 1955, p.75. 

150 Dacă unii interpreţi au sesizat sensul nou pe care îl are 5uvapiţ 
cînd este vorba despre Unu, faptul că termenul are şi un sens special în 
cazul Intelectului nu a fost, după ştiinţa mea, notat. 

151 K. Kremer, „Einleitung", în Plotin, Seele-Geist-Eines, Hamburg, 
1990, p. XXVII. 

Acela. Iar dacă nu e identic, şi nici mai bun — căci ce ar putea fi 
mai bun decît Unul sau cu totul mai presus /de El/ ? — trebuie să 
fie mai prejos. Dar ce este mai prejos decît Unul? Ceea ce nu-i 
Unul, deci multiplul. Un multiplu care totuşi tinde spre Unu: 
unu-multiplu, prin urmare." {49,~V. 3,15) 

Aşadar, tocmai fiindcă e mai presus de multiplicitate, Unul poa¬ 
te fi creatorul şi cauza multiplicităţii. Dacă postulăm că există un 
singur Principiu, dacă constatăm apoi că acesta nu poate fi decît 
absolut simplu (căci altminteri nu ar mai fi Principiul, deoarece 
s-ar diviza), şi dacă am aflat că poate exista într-adevăr un sin¬ 
gur existent cu această din urmă caracteristică, deducem că acel 
existent este Principiul. Or, Principiul este Principiu pentru alt¬ 
ceva, adică este Principiu pentru lume. Cheia întregului răspuns 
este propoziţia: „ceea ce provine din Acela nu va fi identic cu Ace¬ 
la" — or, a nu fi identic cu Unul înseamnă deja a fi multiplu, sau, 
dacă vreţi, a nu fi identic cu Unu-existent înseamnă a fi unu-real. 152 
Paradoxul aparent era creat de reprezentarea comună, bazată pe 
prezumţia asemănării bilaterale, că, de vreme ce asemănătorul pro¬ 
vine din asemănător, rezultă că şi creatorul seamănă cu creaţia 


152 A postula ideea de Principiu înseamnă, de fapt, a postula ideea că 
lumea (Realitatea) derivă din El. Căci principiu nu poate fi decît prin¬ 
cipiu a ceva. Există un pasaj, destul de obscur, în Metafizica, N,1,1087a, 
451, la care Plotin va fi reflectat îndelung: „Or, dacă nu este cu putinţă 
să existe ceva anterior principiului tuturor lucrurilor, ar fi imposibil ca 
principiul, fiind altceva /decît lucrurile care provin din el/, să fie prin¬ 
cipiu; este precum dacă cineva ar spune că albul este principiu, dar nu 
în calitate de altceva, ci în calitate /chiar/ de alb; dar el ar fi /astfel doar/ 
un predicat asociat unui subiect care, fiind altceva /decât proprietatea/, 
ar fi alb. Căci acest /altceva/ ar trebui să fie /de fapt/ anterior." Aristo- 
tel vrea, cred, să explice de ce nu se poate postula un singur principiu 
al tuturor lucrurilor: aşa cum albul nu poate fi unic principiu pentru lu¬ 
crurile albe în calitate de alb, deoarece este nevoie şi de un substrat care 
să fie alb, tot aşa nici o realitate nu poate fi unic principiu pentru restul 
realităţilor; într-adevăr, ea ar trebui să fie altceva decît ceea-ce-este şi 
anterior lui ceea-ce-este şi un fel de substrat pentru ceea-ce-este. Este 
ceea ce Aristotel nu admite, considerînd imposibilă reducţia la un sin¬ 
gur principiu. Or, tocmai aceasta face Plotin: consideră că există ceva îna¬ 
inte de ceea-ce-este, sau mai degrabă înainte de ceea-ce-este /ceva/, care 
este altceva decît ceea-ce-este ceva. 

sa; or, deoarece Unul nu seamănă cu nimic, s-ar părea că El nu 
poate produce nimic sau că lumea nu poate fi produsă de El. Nu¬ 
mai că noţiunea de „asemănător" nu trebuie înţeleasă bilateral, 
aşa cum avem tendinţa s-o facem, ci unilateral: deşi Unul nu sea¬ 
mănă cu Lumea, Lumea seamănă cu Unul, şi deci poate proveni 
din El. 153 

Fie, aşadar, Unul un existent\n afara Realităţii. S-a demonstrat 
că, în aceste condiţii, El poate fi Principiu fără contradicţie, deoa¬ 
rece este absolut simplu. Iar dacă e Principiu, e necesar ca lumea 
multiplă să fie generată de El, dacă vrem ca ea să aibă un Princi¬ 
piu. Dar urmează cealaltă întrebare: ce-L face totuşi să fie în fapt 
Principiul ? Ce-L face să producă ? De ce o face ? Căci Unul este 
Principiul numai pentru că există multiplul. Dar dacă multiplul 
n-ar fi existat? 154 Altfel: s-a demonstrat că Principiul există; dar 
de ce există ? Trebuie reamintit că Plotin foloseşte o serie de ima¬ 
gini pline de forţă (precum izvorul, rădăcina etc.) pentru a suge¬ 
ra că Realitatea apare dintr-un preaplin, dintr-un fel de genero¬ 
zitate a Unului care nu vrea să rămînă închis în sine. Dar imaginile 
nu înlocuiesc, fireşte, o explicaţie raţională. 

Plotin nu oferă o asemenea explicaţie a necesităţii lumii, şi pe 
bună dreptate: tot ceea ce ne-a spus (sau nu ne-a spus) despre 
Unu demonstrează absurditatea unei eventuale atari explicaţii: a 
şti raţional de ce produce Unul înseamnă a intra în mecanismul 
voinţei sale libere care este totuna cu necesitatea. Ceea ce este im¬ 
posibil. Ar însemna a-I înţelege esenţa sau Fiinţa pe care nu le are! 
Ar însemna să folosim explicaţii valabile pentru „lumea întîi" sau 
chiar „lumea a doua", dar acceptabile numai metaforic pentru lu¬ 
mea a treia. Ar fi şi ridicol, de altminteri, să se caute explicaţii ra¬ 
ţionale, din moment ce s-a admis că în legătură cu Unul „nu există 
discurs raţional, şi nu există ştiinţă". (7,V.4,1) 


153 V. şi Cristina D'Ancona, „Rereading Ennead V 1(10),7“ in Tra- 
dition of Platonism. Essays in Honour o fJohn Dillon, ed. John Carey, 
Ashgate, 1999. 

154 Postulatul ne spune că, dacă există lumea, există Principiul ei unic, 
dar el nu ne spune de ce lumea există. Postulatul e o implicaţie de tipul: 
dacă A, atunci B. Riscul era să se ajungă în modus tollens: nu B, de unde 
rezultă că nu A, ceea ce este absurd. Deci implicaţia cade. Or, Plotin a 
demonstrat că există B. De aici nu rezultă în mod necesar A, sau mai 
exact, nu rezultă că A este necesar. 

Ceea ce însă a demonstrat Plotin este că, paradoxal, o dată pla¬ 
sat Unul în afara Realităţii, condiţiile raţionale cerute pentru ca 
El să fie Principiu ajung să fie îndeplinite şi că mimai astfel pos¬ 
tulatul Principiului unic (sau PAS în forma sa „tare") poate fi sal¬ 
vat: Principiul poate fi acum absolut simplu şi unic, un aseme¬ 
nea existent pur rămîne posibil şi lumea multiplicităţii nu poate 
fi cauzată decît de El, dacă considerăm necesar ca ea să fie cau¬ 
zată de un Principiu unic. De asemenea, acordul cu Platon a fost, 
cel puţin aparent, păstrat, iar doctrina „celor două lumi" a fost 
integrată şi salvată de dualism prin grefa postulatului Principiu¬ 
lui unic. Şi în plus, din inefabilitatea dedusă a Unului s-a putut 
demonstra că e cu neputinţă de demonstrat „de ce e mai degrabă 
ceva decît nimic"! 

6. Creaţie şi ipostaze 

1. Multiplul poate aşadar proveni din Unu, iar acesta va con¬ 
stitui Principiul. Multiplul se distribuie însă după „cele două 
lumi"; prin urmare structura lui va trebui descrisă în conformi¬ 
tate cu această configuraţie, ceea ce şi face Plotin pe larg. Nu vom 
intra în detalii, dar cîteva lucruri esenţiale trebuie precizate: 

Cum se ştie, Plotin desparte inteligibilul — „lumea a doua" — 
după două niveluri, sau două „ipostaze": Sufletul şi Intelectul. Iar 
dacă Intelectul este în mod imediat generat de Unu, de care rămîne 
mereu asociat, Sufletul este produs de Intelect, de care, de aseme¬ 
nea, rămîne legat, şi este creat numai indirect, mediat, de Unu. 
E esenţial de precizat aici, pentru a nu exista nici o confuzie, că 
această producere 155 nu se face în timp, nu este o geneză istorică 
cu un început şi un sfîrşit, ci este pur ontologică, realizată neîn¬ 
cetat, întru eternitate. Lumea este la Plotin, ca şi la Aristotel, ca 
şi în platonismul mediu, eternă — concepţie profund diferită de 
aceea iudeo-creştină 156 . Este adevărat că „lumea întîi" — dome¬ 
niul lui Aici — trăieşte în timp, timp pe care Platon îl definise în 


155 Tehnic, ea e numită „emanaţie" sau „procesie". Plotin vorbea de¬ 
spre aroppoux (revărsare), ceea ce D. O’Meara traduce printr-un decalc 
latin, respectînd etimologia „derivaţie". 

156 Platon, judecind după Timaios, pare să considere lumea creată în 
timp în temeiul celor două Principii eterne: Forma (modelul) şi Materia 
(numită „mamă", „doică", „receptacol" sau „loc" <jţwpo(> (52a-d). 

Timaios drept „imaginea mişcătoare a eternităţii" 157 , dar timpul 
rămîne ciclic şi toate lucrurile revin, după o perioadă anume, la 
punctul de plecare, după care totul reîncepe din nou, identic. 

Ipostazele (termenul se poate traduce literal prin „subzisten¬ 
tele") se produc aşadar în lanţ, una după alta, necontenit, şi fie¬ 
care de către cea imediat superioară ei, fără soluţie de continui¬ 
tate, dar mereu distincte una de cealaltă. Plotin insistă mult asupra 
acestei continuităţi în distincţie, prin care el temperează unifor¬ 
mitatea „supei omogene" a sistemului stoic, cît şi discontinuita¬ 
tea cerută de platonism: „Există ca un fel de viaţă lungă, întinsă 
în lungime; fiecare dintre părţile sale aflate în atingere este dife¬ 
rită, dar totul este continuu cu sine." {11,V.2,2) 

Să reamintim iarăşi atitudinea critică a lui Plotin faţă de inter¬ 
pretările literale ale mitului demiurgiei din Timaios, aşa cum ele 
se întîlneau în platonismul mediu, de pildă la Philon din Alexan¬ 
dria, sau în Manualul (Didaskalikos) lui Alcinoos (cunoscut de 
filologia mai veche sub numele de Albinos). 158 La Plotin nu există 
un Demiurg care să privească Formele, situate în mintea sa la fel 
ca nişte gînduri, şi care apoi să creeze lumea după modelul lor, 
după cum un artizan face un vas după ideea vasului prezentă în 
mintea sa. 159 La Plotin, Intelectul este, cum am văzut, viu, iden¬ 
tic cu toate Formele şi fiecare Formă în parte — ea însăşi un In¬ 
telect viu — este întregul Intelect. 

Ar fi fost de altminteri o încălcare flagrantă a principiului 
asemănării unilaterale o astfel de creaţie de tip artistic, după un 
model care va trebui să semene cu creatura în măsura în care aceas¬ 
ta reproduce o structură formală comună. Plotin concepe gene¬ 
rarea ipostazelor ca pe un proces lipsit de deliberare, spontan, li¬ 
niştit, continuu, „natural". Ipostaza superioară produce de la sine, 
fără efort sau raţionament, o EVEpyEict (actualizare) externă, di¬ 
ferită de actualizarea propriei esenţe şi care se raportează la aceas¬ 
ta din urmă precum căldura la foc, frigul la zăpadă, sau lumina 


157 37d. 

158 Ph.Merlan, „The Greek Philosophy from Plato to Plotinus" în 
CHLG, p.64. Pentru Alcinoos, vezi John Dillon, Alcinous. The Hand- 
book of Platonism, Oxford Clarendon Press, 1993; John Whittaker, Al- 
cinoos. Enseignement des doctrines de Platon, Paris, 1990. 

159 V.nota 15. 

la Soare. Această actualizare secundă, indefinită la început, se în¬ 
toarce spre sursa sa, contemplînd-o, şi astfel se defineşte şi se 
desăvîrşeşte prin asemănare unilaterală cu ea. Detaliind, să mai 
adăugăm că Plotin identifică această actualizare secundă în cazul 
Unului, pe de-o parte, cu „Dualitatea indefinită" a lui Platon din 
doctrina esoterică şi, pe de altă parte, cu „materia inteligibilă" care 
reprezintă substratul Formelor. 

Contemplarea, theoria, este însă premisa unei „revărsări" ul¬ 
terioare de evEpyeia, prin care procesul de creaţie se reia la o treaptă 
inferioară. Bucla se închide: fiecare ipostază, prin contemplare 
şi asemănare unilaterală se întoarce acolo de unde a provenit, cre- 
înd la rîndul ei o ipostază inferioară, fără ca ipostaza superioară 
să se modifice sau să scadă în vreun fel oarecare în acest proces 
continuu. 

Trebuie totuşi precizat că acest caracter cumva „natural" al pro- 
cesiei plotiniene nu devine nici complet automat, nici nu se de¬ 
personalizează cu totul. 160 Aşa cum am mai amintit în cazul Unu¬ 
lui, la modul general ipostazele superioare le produc pe cele 
inferioare printr-un fel de generozitate, sau un act gratuit, prin- 
tr-o „revărsare a unui preaplin" care nu poate rămîne la sine. Deşi 
superiorul nu are nevoie de inferior, iar Unul nu are nevoie de 
nimic, totuşi simpla perfecţiune şi superioritate se dăruiesc pe sine 
şi nu sînt „meschine" sau avare cu darurile lor, păstrîndu-se în¬ 
chise. Pentru Plotin, chiar şi zăpada sau substanţele aromatice nu 
„se reţin în sine" şi se manifestă în afară, producînd frig sau mi¬ 
resme. Iar Sufletul, de pildă, „greu" de Formele inteligibile din 
sine, „ar suferi durerile facerii ca să dea naştere 161 ; el se grăbeş¬ 
te să creeze şi produce /lumea/". Metaforă, fireşte, dar şi mai mult 
decît atît. Superioritatea autentică este, într-un sens profund şi foar¬ 
te elenic, mărinimoasă, generoasă. Ea poate dărui fără să aştepte 
sau să primească ceva în schimb, ceea ce este, cum am văzut, şi 
o regulă a LI care presupune că procesul transmiterii se face fără 
pierdere de substanţă. Aceasta face ca la Plotin să existe un echi- 


160 Faptul că — mai rar, desigur — Unul este uneori desemnat prin 
demonstrativul masculin, şi nu prin neutru, cum e regula, sugerează, poa¬ 
te, incompletitudinea depersonalizării sale. V.LPIF§G,6. 

161 Nu trebuie uitat că „Suflet" (psyche) este în greceşte de genul fe¬ 
minin. V. LPIF§G,6. 

libru fragil, dar „bine-temperat“ şi esenţial între „naturaleţea" şi 
„necesitatea" creaţiei, pe de-o parte, şi „mărinimia" şi „liberali- 
tatea" sa, pe de alta, echilibru pe care puţine metafizici — fie ele 
creştine sau nu — l-au mai obţinut, sau chiar l-au mai căutat. 

2. Elementul fundamental de unitate dintre Intelect şi Suflet 
este dat de supunerea amîndurora regulilor LI: ca şi Intelectul, 
Sufletul este o Fiinţă eternă, incorporală, care se distribuie fără 
a se împărţi, iar aparentele sale părţi — Sufletele individuale — 
sînt echipotente cu Sufletul universal (Sufletul Lumii), la fel cum 
Formele (sau Intelectele individuale) erau, fiecare în parte, echi¬ 
potente cu Intelectul universal. Intelectul se întoarce spre con¬ 
templarea Unului, asemănîndu-se cu Acesta, deoarece îl află în 
sine, în timp ce Sufletul contemplă direct Intelectul, şi indirect 
Unul, regăsindu-le în sine şi unificîndu-se. 

Care este atunci deosebirea esenţială între cele două ipostaze 
ale inteligibilului propriu-zis (dacă păstrăm Unul „dincolo de in¬ 
teligibil") ? A răspunde la această întrebare este cu atît mai im¬ 
portant cu cît se poate înţelege astfel de ce Plotin insistă că nu 
există alte ipostaze în afara celor trei, Unu, Intelect, Suflet, ceea 
ce — după ce s-a stabilit că Unul este „mai presus de Fiinţă" — 
revine la a afirma că inteligibilul propriu-zis are două ipostaze: 
Sufletul şi Intelectul. 

Intelectul rămîne etern în imobilitatea gîndirii care se gîndeş- 
te pe sine şi care se întoarce spre Unu. El este Realitatea auten¬ 
tică, adică Realitatea permanentă, egală cu sine în eternitate, lip¬ 
sită de devenire sau de preocupare pentru devenire. 

Dimpotrivă, Sufletul, deşi este şi el etern, este preocupat de de¬ 
venire şi implicat în ea: Spre deosebire de Intelect, Sufletul are de-a 
face cu corpurile, pe care le animă şi de care se îngrijeşte. Sufle¬ 
tul Universal animă corpul întregului Univers, în vreme ce Su¬ 
fletele individuale animă corpurile individuale — astre, oameni, 
animale şi chiar şi plante. în esenţa lor toate Sufletele, chiar şi cele 
ale plantelor, sînt eterne şi identice cu Sufletul universal sau mai 
exact echipotente cu el şi între ele, dar, în general, ele nu sînt con¬ 
ştiente de asemănarea lor cu Totul. De fapt, chiar Sufletul pro¬ 
duce şi deopotrivă animă corpurile din întreg Universul. Iar aceas¬ 
ta constituie şi marea dramă a Sufletului: adesea preocupat prea 

mult de corpuri, el se individualizează, uită de întregul care, deşi 
latent, de fapt continuă să existe în fiecare dintre ele: 

„îndrăzneala, devenirea în corpuri, cea dintîi alteritate şi voin¬ 
ţa de a-şi aparţine lor înşile — iată începutul răului pentru Sufle¬ 
te. Aşadar, deoarece se vede că se bucură de independenţa pro¬ 
prie ... au luat-o pe calea opusă /Zeului/ şi s-au separat mult de 
tot /de El/, ele au ajuns să ignore că de Acolo purced ele însele. 
Păţesc precum copiii, care, dacă sînt smulşi de îndată de la părinţi 
şi sînt crescuţi departe multă vreme, se ignoră atît pe ei înşişi, cît 
îşi ignoră şi părinţii." (/O.V.1,1) 

Deoarece ajung în corpuri, Sufletele (sau Sufletul universal, apa¬ 
rent parcelizat) ajung să trăiască şi în timp, deşi în sine, ele rămîn 
eterne. De fapt, Sufletul însuşi creează timpul pentru a putea pla¬ 
sa sub domnia lui corpurile pe care le produce şi le animă: 

„De ce creează Sufletul timpul şi nu eternitatea ? Faptul că lu¬ 
crurile pe care el le creează — corpurile — nu sînt eterne, ci sînt 
încercuite de timp. Desigur, Sufletele nu există în timp, dar ex¬ 
perienţele sale şi creaturile sale sînt în timp. Sufletele sînt eterne, 
timpul însă le este posterior, iar ceea ce se află în timp este infe¬ 
rior timpului." (28, IV.4,15) 

De fapt, Sufletul este creatorul, pînă în cele mai mici detalii, al 
întregului Univers vizibil, în toată splendoarea şi bogăţia sa, ca¬ 
lităţi pe care Plotin le admiră adesea. Creatorul direct este Sufle¬ 
tul universal, dar — prin aplicarea consecventă a logicii incorpo- 
ralelor — acelaşi creator este şi Sufletul fiecăruia dintre noi, dar şi 
Sufletul motanului din vecini, al puricelui din blana lui, al tran¬ 
dafirului din grădină sau al lichenului crescut printre pietre după 
ploaie — căci fiecare din noi sîntem celălalt, şi noi, în parte şi cu 
toţii, am creat Totul. (10, V. 1,1) La Plotin lumea este în totalitate 
vie, „clocotind de viaţă", în profunzime pretutindeni aidoma cu 
a noastră, o viaţă divină fără început şi fără sfîrşit. Plotin mai pu¬ 
tea spune, aşadar, potrivit vechii înţelepciuni: „şi aici sînt zei! “ 162 

3. Şi atunci, de ce sînt numai două ipostaze ale inteligibilului 
(dacă nu includem Unul) ? 


162 Se presupune —poate în chip abuziv — că acest vitalism i-arfi ve¬ 
nit lui Plotin mai ales de la stoici, Ph. Merlan, op.cit., p. 131. 

Prima explicaţie stă tocmai în nevoia de a distinge între un in¬ 
teligibil care rămîne în sine, în afara timpului şi a spaţiului şi un 
inteligibil care se ocupă cu corpurile, intră în spaţiu şi timp şi 
animă Lumea, fiind „deopotrivă divizibil şi indivizbil". Nu poa¬ 
te fi o singură ipostază, căci ar trebui să aibă atunci două funcţii 
şi două poziţionări, perfect diferite, faţă de „lumea întîi“. Nu pot 
fi mai multe, aşa cum au încercat să adauge neoplatonicieni mai 
tîrzii precum Iamblichos sau Proclos, deoarece o a treia ipostază 
inteligibilă ar fi lipsită de o funcţie specifică ei şi s-ar identifica 
cumva cu una dintre celelalte două. 

A doua explicaţie ţine probabil de psihologie: Sufletul din noi 
este o natură care are afecte, emoţii, pulsiuni, dar şi opinii, care 
vrea, suferă, dar şi gîndeşte, care face bine, sau face rău. Adesea ne 
înşelăm, uneori avem dreptate, fără să ştim că avem. Alteori, în 
urma unui raţionament laborios, ajungem la un adevăr mai stabil. 
Toate acestea pot fi socotite activităţi ale Sufletului. Dar se în- 
tîmplă ca, într-o străfulgerare, să obţinem spontan adevărul, să 
simţim, să vedem brusc adevărul! Tot ce era confuz, incert, dis¬ 
cutabil se limpezeşte într-o clipă, capătă fermitate, certitudine. 
Numim fenomenul „inspiraţie" şi exclamăm: „S-a făcut lumină!“ 
Ce fel de lumină? De unde a sosit ea ? Şi de ce nu sîntem conşti¬ 
enţi nici de provenienţa ei, nici de modul cum am fost capabili 
s-o aprindem, în caz că noi am aprins-o ? 

Astăzi psihologii vorbesc despre un travaliu inconştient al min¬ 
ţii, preocupată, obsedată de un anumit subiect. Plotin nu cunoştea 
limbajul psihologiei moderne, dar ştia prea bine că partea con¬ 
ştientă a minţii noastre e numai o parte. Mai mult, ştia că ea nu 
e nici măcar partea cea mai înaltă a ei, şi că, dacă există un incon¬ 
ştient al afectelor elementare şi al „libido“-ului, există şi unul su¬ 
perior — un fel de supraconştienţă, prin care ajungem instanta¬ 
neu la adevăr, parcă fără efort prealabil şi reflecţie. Acest etaj 
superior al minţii, gîndirea fără discursivitate, spontană, care parcă 
se uneşte cu adevărul şi nu-1 investighează cu efort, etaj la care 
suim atît de rar („geniul" romanticilor) — iată ce poate fi Intelectul, 
sau poate, spus în spirit mai plotinian, „urma" lui lăsată în Su¬ 
fletul nostru. 

în sfîrşit, Plotin, ca de obicei, credea că putea regăsi distinc¬ 
ţia Suflet-Intelect la Platon. Chiar în Republica, aşa cum am mai 
amintit, Platon distinge între o gîndire analitică, discursivă nu- 

mită Stdvoia, care lucrează în baza unor deducţii din postulate, 
şi o gîndire sintetică pe care o numeşte voT|cn(ţ, care obţine adevărul 
„fără postulate" 163 . Citită în cheie existenţială, această distincţie 
autorizează, după Plotin, diferenţierea între Suflet şi Intelect. Iar 
în Timaios, 35a, Platon — crede Plotin 164 — exprimă enigmatic 
faptul că Sufletul este o natură intermediară, situată între Inte¬ 
lect şi „lumea întîi". 

Şi totuşi nu rămîne paradoxal faptul că, în sine, toate Suflete¬ 
le sînt identice şi identice cu Sufletul universal ? Cum de se de¬ 
osebesc totuşi atît de mult, nu numai oamenii de animale şi de 
plante, dar chiar şi oamenii între ei ? Şi asta cu atît mai mult cu 
cît fiecare dintre oameni are un Suflet individual, iar diferenţele 
dintre oameni nu sînt puse numai pe seama materiei, a corpora¬ 
lităţii, aşa cum avea tendinţa să facă Aristotel. 165 

Explicaţia stă în aceea că Sufletul la Plotin este o ipostază com¬ 
plexă, capabilă, tocmai pentru că se îngrijeşte de corp, de mai mul¬ 
te funcţii, iar aceste funcţii sînt actualizate sau manifestate în chip 
foarte diferit. 166 Inspirîndu-se din structura tripartită a Sufletului 
din Republica (dar modificînd fundamental semnificaţia propusă 
de Platon a celor trei părţi ale sale), Plotin distinge şi el la Suflet 
— fie el universal, sau individual — trei părţi: o parte superioară, 
supra-conştientă şi supra-raţională care se păstrează în contact per¬ 
manent cu Intelectul, fără să se despartă niciodată de el; o parte 
medie, partea raţională <ĂoytcmK6v>, sediul conştiinţei, al voin¬ 
ţei, al gîndirii discursive, dar şi al imaginaţiei ((pavxaatiKov), şi o 
parte inferioară, infra-conştientă şi infra-raţională — sediul sen¬ 
zaţiilor, al instinctelor şi al creşterii vegetative <(puxiKâv>. 167 


163 Republica , 511 a-e. 

164 4, IV.2,2 şi 73,111.9,10. 

165 V. 18.V.7 

166 O extensivă analiză a ipostazei Sufletului la Plotin, la Matteo An- 
dolfo, L’ipostasi della Psyche in Plotino, Milano, 1997. 

167 La Platon, partea superioară era cea raţională, cea intermediară era 
sediul afectelor şi al înflăcărării, în timp ce ultima era partea apetitivă, se¬ 
diul instinctelor. Plotin adaugă încă un etaj peste „raţional" — suprara- 
ţionalul intuiţiei intelectuale — alătură raţionalului şi unele dintre afectele 
legate de voinţă şi afirmarea eului, şi lasă ca parte a treia sediul impul¬ 
surilor şi al libido-ului. Să mai observăm că această structură a Sufletului 

Toată deosebirea dintre vieţuitoare stă, prin urmare, în impor¬ 
tanţa pe care o cîştigă o parte sau alta în cadrul ansamblului. „Căci 
Sufletul este o multiplicitate, ce conţine totul — şi pe cele de sus, 
şi pe cele de jos — pînă a fi în stare de orice viaţă, şi sîntem fie¬ 
care dintre noi un univers inteligibil" — scrie Plotin. (25,111.4,3) 
Omul reprezintă un caz special: la el funcţia intermediară a Su¬ 
fletului, partea centrală, volitiv-raţională, este precumpănitoare. 
Dar ea se poate apleca spre funcţiile apetitive şi atunci „e trasă 
în jos" de ele, şi omul se abrutizează; sau, dimpotrivă, Sufletul 
poate privi spre partea sa superioară, se poate identifica cu ea, şi 
astfel e în stare a regăsi în sine Intelectul. „Noi" — adică partea 
noastră conştientă, volitivă, capabilă de raţionament discursiv — 
ne identificăm cu această parte medie. 168 Deasupra „noastră" stă 
partea superioară a Sufletului, aflată în contact direct cu Intelec¬ 
tul universal, de existenţa şi funcţionarea căreia de obicei nu avem 
cunoştinţă. Dar cum de nu sîntem conştienţi de ceea ce avem în 
Suflet? Fiindcă nu sîntem atenţi: 

„După cum, dacă un om ţine să asculte vocea pe care o doreş¬ 
te, el se va îndepărta de celelalte voci şi îşi va deştepta urechea spre 
sunetul preferabil de auzit, cînd acesta ar ajunge la el, tot aşa şi 
aici: lăsînd deoparte zgomotele lumii senzoriale — în măsura în 
care nu e necesar a le asculta — trebuie să păstrezi neatinsă pu¬ 
terea de percepţie a Sufletului, gata să asculte sunetele lumii de 
sus." (20, V.1,12) 


la Plotin (unde raţionalul şi conştiinţa sînt o insulă între două mări ale 
inconştientului) are analogii frapante cu structura psihicului la Freud: 
Super-ego, Ego şi Id, cu diferenţa că, la Freud, Super-ego este proiec¬ 
ţia în inconştient a dominaţiei Tatălui şi nu manifestarea imediată a In¬ 
telectului divin. Trebuie menţionat şi inconştientul colectiv al lui Jung, 
aflat cumva deasupra etajului conştient al minţii şi sediu al „arhetipuri¬ 
lor" colective. (Jung se referă la utilizarea veche, mai ales în scrierile her- 
metice, ale cuvîntului, C.G.Jung, Psicologia e religione ,Milano 1977, p.72) 
De remarcat însă că, în timp ce pentru psihanaliză, supraconştienţa apa¬ 
re în vise sau în psihopatologie, la Plotin ea este utilizată metodic pen¬ 
tru a se accede la Principiu în timpul vieţii. 

168 y ez j şj analiza lui Marie-Rose Mosee-Bastide, Lapensee philoso- 
phique de Plotin, Paris-Bruxelles-Montreal, 1972, p.43, ca şi Matteo An- 
dolfo, op.cit. 

Omul, prin urmare, este la Plotin o fiinţă aparte, tocmai dato¬ 
rită intermediarităţii ei. Spre deosebire de celelalte vieţuitoare (a 
căror mobilitate pe scara fiinţelor se realizează numai în reîncar¬ 
nările viitoare), omul e capabil de mobilitate între „cele două lumi“ 
— teză fundamentală pe care Marsiglio Ficino, primul traducător 
modern al lui Plotin în latină, sau Pico de la Mirandola aveau să în¬ 
temeieze „umanismul" Renaşterii. Locul nostru, rămas perpetuu 
instabil, şi-l dispută aprig ba fiara, ba zeul, ba chiar omul din noi. 

4. Dar cum armonizează Plotin necesitatea universală ca Su¬ 
fletele să însufleţească şi să ordoneze cosmosul vizibil, cu respon¬ 
sabilitatea şi libertatea lor individuale pe care şi-o asumă atunci 
cînd „îşi pierd aripile", cum scria Platon în Phaidros ? în fapt, Plo¬ 
tin rezolvă chestiunea în termenii LI, aplicaţi la Suflet: privită din 
perspectiva Sufletului universal, lumea e bună şi Sufletul nu e con¬ 
damnat orînduind-o, ci împlineşte o necesitate. Sentimentul su¬ 
ferinţei, pedepsei şi al „prizonieratului" în corp sînt legate de „ui¬ 
tarea" (parţială şi temporară) a dimensiunii universale a Sufletului, 
de individualizare: 

„Dar cînd Sufletele pleacă din întreg, spre a deveni o parte şi 
spre a-şi aparţine /numai lor însele/, de parcă suferă că se află la¬ 
olaltă cu altcineva, atunci fiecare Suflet se duce în locul propriu. 
Iar cînd această îndepărtare durează mult timp, cînd Sufletul fuge 
de întreg şi se separă prin asumarea unei deosebiri şi cînd el nu 
mai contemplă inteligibilul, atunci el rămîne o parte, se izolează, 
e lipsit de vlagă şi se risipeşte în multe activităţi." (6,IV.8,4) 

Dar această uitare a întregului e numai parţială şi temporară, 
deoarece, în fond, în temeiul LI, partea este întregul. Sufletul in¬ 
dividual nu e niciodată cu totul individual (ca în creştinism), nu 
e niciodată complet parte, separată de rest, în sensul LC, şi nu e, 
de aceea, niciodată complet Aici şi complet rupt de Acolo: 

„Iar dacă ar trebui prins inimă împotriva opiniei celorlalţi, ca să 
spunem mai limpede cum vedem lucrurile, vom zice că nici mă¬ 
car întregul nostru Suflet nu se cufundă /în trup/, ci că o parte a 
sa rămîne veşnic pe tărîmul inteligibilului.“(6,IV.8,8) 

Perspectiva necesităţii universale şi aceea a libertăţii individu¬ 
ale se temperează între ele precum partea şi întregul se relaţio- 

nează în logica incorporaielor: „necesitatea conţine libertatea de 
voinţă " 169 — scrie Plotin — evident, tot aşa cum, în LI, întregul 
nu numai conţine partea, dar şi este partea. Necesitatea şi respon¬ 
sabilitatea (libertatea) evidenţiază, prin urmare, perspective di¬ 
ferite, dar complementare. Ele nu exprimă o contrarietate, deoa¬ 
rece, conform LI, nici partea (Sufletul individual, unde se manifestă 
libertatea şi responsabilitatea) nu este în contradicţie cu întregul 
(Sufletul universal, unde se manifestă necesitatea), ci este echi- 
potentă întregului. La Plotin, libertatea este o necesitate care se 
ignoră, la fel cum partea (în LI) este un întreg în latenţă; invers, 
întregul este partea pe deplin manifestată, aşa cum necesitatea poa¬ 
te fi considerată o libertate care se cunoaşte pe deplin. 170 

De aici rezultă o extrem de importantă consecinţă de ordin so- 
teriologic: la Plotin, omul se poate „salva" singur, fără ajutorul 
unui Mîntuitor. într-adevăr, dacă Sufletele şi destinele individu¬ 
ale ar fi fost strict individuale, ele n-ar putea fi salvate decît din 
afara lor, printr-o graţie divină, deoarece întregul nu ar fi decît 
însumarea lor (rezultată prin LC), şi poate nici măcar ea, iar atunci 
Sufletul ar rămîne, în mod natural, separat de Principiul său şi ar 
trebui readus la el printr-un efort exterior, supraomenesc. Dar 
dacă Sufletul individual nu este numai o parte a Întregului, ci este 
chiar elînsuşi, în latenţă, întregul, deşi o ignoră, înseamnă că efor¬ 
tul propriu, interior, de cunoaştere şi autocunoaştere (cu even¬ 
tualul ajutor al unui dascăl de filozofie) sînt suficiente pentru a 
reactualiza latenţele, a readuce individualul în universal şi Sufle¬ 
tul în unire cu Principiul . 171 De aceea, la Plotin, spre deosebire 
de gnostici, creştini sau dualiştii radicali, binele şi fericirea supremă 
— pe care unirea cu Unul le dăruieşte — se pot obţine „chiar şi 
Aici" prin „theoria", fără să fie necesară plecarea efectivă, fizică 
din trup, după moarte . 172 


169 6,IV.8,5. 

170 Invers la Hegel şi Marx, unde libertatea este o necesitate înţeleasă. 
Pentru moderni, libertatea — a nu avea stăpîni — este supremul bine; 
pentru antici, a nu avea stăpîni nu este un bine intrinsec, ci binele este a 
avea stăpîni buni. Cf. Phaidon, 62b şi în continuare, unde se afirmă că 
oamenii sînt „lucrul" zeilor. 

171 Vezi, pentru aplicarea LI şi a modelului ştiinţei ipotetico-deduc- 
tive la chestiunea reintegrării individului în întreg, 2.3,111.9,2. 

172 9, VI.9,9. 

Faptul că au judecat problema plotiniană a întrupării şi indi¬ 
vidualizării, neglijînd relaţia Intreg-parte bazată pe LI în cazul 
Sufletului, i-a determinat pe mulţi comentatori să-i reproşeze lui 
Plotin o pretinsă inconsecvenţă, susţinînd că filozoful nu ar fi ex¬ 
plicat convingător de ce întruparea este deopotrivă necesară şi libe¬ 
ră. 173 Alţii, precum Brehier, au vrut să-l „salveze" vorbind despre 
o anticipare a „armoniei prestabilite" leibniziene. 174 Conceptul nu 
este atît anacronic în cazul lui Plotin, cît, după părerea mea, fals: 
la Leibniz, „armonia prestabilită" punea în acord două ordine exis¬ 
tenţiale diferite, chiar opuse: corporalul, reglementat de legile de¬ 
terministe ale naturii, şi spiritualul, supus finalităţii şi libertăţii. 
Ele puteau fi armonizate, în viziunea lui Leibniz, numai prin ac¬ 
ţiunea unei Providenţe perfecte şi situate în afara lumii, aşa cum 
meşterul ceasornicar se află în afara ceasurilor pe care le potri¬ 
veşte ca să meargă exact la fel. La Plotin însă, Sufletul universal 
şi Sufletele individuale, respectiv necesitatea şi libertatea, sînt as¬ 
pecte complementare ale aceleiaşi realităţi spirituale şi incorpo¬ 
ra ale; de aceea, ele se temperează în mod autonom, raţional şi fără 
a recurge la un „deus ex machina". Pentru a înţelege ceea ce se 
întîmplă este doar nevoie să se reţină faptul că, în cazul realităţi¬ 
lor incorporale precum Sufletul sau Intelectul, partea şi întregul 
nu se opun, nu se exclud, ci fiecare dintre ele este nu numai el 
însuşi, ci, deopotrivă, şi celălalt , 175 

7. Răul şi Materia 

1. Nu cred că mă înşel spunînd însă că piatra de încercare a 
spiritului de „temperanţă" prin care Plotin îşi organizează siste¬ 
mul se numeşte „problema răului". Şi cum de n-ar fi aşa? Pen¬ 
tru un metafizician monist e foarte greu să evite ca răul să fie ope¬ 
ra Principiului sau a Binelui, care astfel, fiind capabil să creeze 
răul, nu mai apare cu desăvîrşire bun. Iar dacă acordă răului o 
prezenţă metafizică independentă de Principiu, atunci acesta nu 


173 V.de exemplu, Klaus Kremer, „Einleitung" la Plotin, Seele-Geist- 
-Eines, Hamburg, 1999, p. XVII. 

174 PB,4, p. 214. 

175 Se regăseşte aici şi asemănarea unilaterală: în măsura în care par¬ 
tea îşi dă seama că nu doar e conţinută în întreg, dar îl şi conţine pe Aces¬ 
ta, ea se aseamănă cu El, devine El. 

mai este cu adevărat Principiul unic, ci trebuie să împartă însu¬ 
şirea de Principiu cu altceva sau altcineva — Materia, un Suflet 
universal malefic etc. 

Iar apoi lumea aceasta în care trăim — este ea creaţia Binelui 
şi este deci în esenţă bună? Dacă da, de ce atîta suferinţă şi ne¬ 
dreptate în ea? Sau este ea rea? Atunci cine a creat-o şi de ce? 

Dificultăţile lui Plotin se vedeau, dincolo de aceste eterne în¬ 
trebări, sporite şi de două circumstanţe speciale: Mai întîi pre¬ 
zenţa gnosticismului — la care m-am mai referit — cu dualismul 
lui categoric şi cu explicaţia sa tranşantă, poate nu foarte rafinat 
filozofică, dar uşor de înţeles, vie şi dramatică, părea să facă via¬ 
ţa grea oricărui gînditor care ar fi dorit să dilueze consistenţa rău¬ 
lui, să-l însiropeze cu vorbe vag consolatoare. 

Apoi eterna „problemă Platon" : Maestrul însuşi părea a se fi 
contrazis flagrant în chestiunea dacă lumea noastră, „lumea în¬ 
tîi", este bună sau rea şi de ce a fost ea creată. Plotin era perfect 
conştient de aceste contradicţii: „Ce zice, prin urmare, acest fi¬ 
lozof ? El nu pare a spune pretutindeni acelaşi lucru, pentru ca 
să putem cu uşurinţă cunoaşte intenţia sa.“ (6, IV.8,1) 

Şi într-adevăr, judecînd după anumite pasaje din Phaidon, Phai- 
dros şi Republica — de care Plotin aminteşte — oricine poate ob¬ 
serva că Platon are o perspectivă pesimistă asupra vieţii din „lumea 
întîi" pe care o vede ca pe o „închisoare" sau un „mormînt" şi o 
„peşteră" pentru un Suflet rătăcit, care „şi-a pierdut aripile". Se 
poate înţelege că lumea corporală şi materia sînt rele, că la ele se 
regăseşte originea răului. îndemnul „trebuie fugit de Aici" 176 ca¬ 
pătă implicaţii soteriologice, dar constituie şi o judecată morală 
negativă la adresa „lumii întîi" şi a constituentului ei, aparent, de¬ 
cisiv — M ateria. 

Prin contrast, anumite pasaje din Timaios descriu un Demiurg 
bun care a creat un Univers ca pe un vieţuitor bun şi frumos, pe 
care l-a orînduit cît mai bine după un plan divin. 177 Perspectiva 
e mai luminoasă, lumea ar fi, aşadar, bună, iar Sufletul ar avea de 
pus în practică un plan divin— acela de a avea grijă de corpuri, 


176 Theaitetos 176a. 

177 Timaios, 29a: „Iar dacă acest cosmos este frumos, iar Demiurgul 
este bun, e limpede că, în timp ce-1 făurea, acesta a privit modelul veş¬ 
nic." (trad. Cătălin Partenie, în PO, VII, p.143) 

de a le însufleţi, orîndui şi împodobi 178 . Pe de altă parte, tot în 
Timaios, Platon aminteşte aluziv şi de faptul că Materia, pe care 
el o numeşte „receptacol", „doică", sau „spaţiu", este o existenţă 
anterioară creaţiei Universului, o natură independentă de For¬ 
me şi amorfă, capabilă să primească orice Forme, şi totuşi în mod 
paradoxal animată de o mişcare proprie dezordonată înaintea crea¬ 
ţiei. La acestea se adăuga interpretarea influentă a lui Aristotel, 
ca şi a primilor succesori ai lui Platon la conducerea Academiei, 
Speusippos şi Xenocrates; aceştia identificau „receptacolul" sau 
Materia din Timaios cu Dualitatea indefinită din învăţătura eso- 
terică a lui Platon şi susţineau că ea este un principiu indepen¬ 
dent şi antitetic faţă de Unu sau Bine. Pe scurt, deşi Platon părea 
uneori favorabil „lumii întîi", adesea el nu era departe de o con¬ 
cepţie dualistă, unde lumea să fie disputată între două principii 
contrare, Binele şi Răul. Iar acesta din urmă era reprezentat de 
un fel de Suflet malefic, identificabil cu ceea ce, de la Aristotel 
înainte, filozofia va denumi „Materie" (d5A.r|). 

Or, pentru Plotin toate aceste implicaţii sau lecturi dualiste ale 
lui Platon erau inacceptabile. Care erau prin urmare constrînge- 
rile cărora el le era supus ? 

1) Unul sau Binele trebuia să rămînă unicul Principiu. Mate¬ 
ria era necesar să fie creaţia sa, la fel ca orice altceva. 

2) Răul trebuia să aibă un fundament metafizic, un temei ab¬ 
solut. Luarea în considerare numai a răului relativ, ca absenţă par¬ 
ţială a binelui şi ca un bine relativ în ultimă analiză, inclus în pla¬ 
nul general al Universului — formulă stoică pe care Plotin însuşi 
o adoptă şi o dezvoltă în tratatele sale Despre providenţă — con¬ 
stituia o soluţie temporară şi numai parţial acceptabilă. Intr-a¬ 
devăr, se putea astfel arăta că „drama" jucată de Suflete în „lu¬ 
mea întîi" — imaginea este dezvoltată de Plotin într-unul dintre 
aceste tratate — era în ansamblu frumoasă şi armonioasă. Dar 
această „dramă bine alcătuită" rămînea totuşi o „dramă", chiar 
o „dramă tragică", o caracteristică pe care gnosticii ştiau foarte 
bine s-o exploateze. Quietismul de inspiraţie stoică nu părea su¬ 
ficient pentru o conştiinţă morală autentică. Trebuia ceva mai con¬ 
sistent pentru a da sens mizeriei universale. De acord: răul pu- 


178 A nu se uita că Koo^ioc, înseamnă atît „ordine", cît şi „podoabă". 

tea să fie adesea un bine relativ şi parţial; dar în final, era nevo¬ 
ie să existe chiar Răul. 

3) Aşa stînd lucrurile, Principiul nu avea voie să fie „conta¬ 
minat" de rău, sau să devină mai puţin bun datorită răului pe care 
îl produsese. Binele nu trebuia impurificat cu rău, aşa cum nici 
Răul nu putea fi atenuat cu bine. Binele absolut trebuia să rămînă 
Bine absolut, deşi el era Principiul şi, în definitiv, cauza Răului 
absolut. 

4) Teoria despre rău trebuia să se integreze sistemului „celor 
trei lumi". 

5) Era necesar ca teoria să se armonizeze cu Platon sau, mai 
exact, cu interpretarea sa acceptabilă în cercurile platoniciene. 

Elaborarea lui Plotin — de regăsit mai ales în două tratate, unul 
timpuriu, Despre cele două materii ( 12,11.4 ), şi unul tîrziu, De 
unde vin relele (51, E8) — acceptă existenţa unui Rău absolut pe 
care îl identifică cu Materia. Pasul era temerar căci existenţa unui 
„Rău prim" <7tpdnov kcxkov >, ba chiar a unui „principiu al Răului" 
<apXTi KotKcbv > ameninţa să împingă sistemul de-a rostogolul pe 
povîrnişul dualismului. Şi totuşi, Plotin acceptă deschis provo¬ 
carea: Materia, deşi Răul absolut, este creată', ea este, în mod di¬ 
rect, creaţia Sufletului, iar în mod indirect,prin intermediari, re¬ 
prezintă creaţia Principiului. 179 Materia constituie „staţia terminus" 
în procesul de creaţie. (.75,111.4,1) Iar corpurile sînt reflexiile Su¬ 
fletului în Materie, oglindirile sale pe care el le animă. 180 


179 Pasajul următor ar trebui să oprească disputele asupra faptului dacă 
la Plotin materia este sau nu este creată: „Ce este aceasta? După cum 
tot ce a fost generat mai înainte a fost generat fără formă, dar a căpătat 
formă prin întoarcerea spre cel care l-a generat, fiind, ca să spunem aşa, 
crescut de acela /ca de un părinte/ aşa şi aici, spunem că ceea ce este acum 
generat nu este încă un aspect al unui Suflet, căci lucrul nu trăieşte încă, 
ci este o totală indeterminare. Căci, deşi indeterminarea există şi în ipos¬ 
tazele precedente, totuşi ea se află /Acolo/ aşezată într-o formă, şi /prin 
urmare/ nu este indeterminare totală, ci este doar indeterminare în ra¬ 
port cu desăvîrşirea sa /posibilă/. Dar indeterminarea în cazul de faţă 
este totală." (15, 111.4,1) Vezi, pentru o concepţie aparent diferită de¬ 
spre Materie, 6,IV.8,6, nota 37. 

180 V. şi Jean-Marc Narbonne, La metaphysique de Plotin, Paris, 2001, 
pp.143-147 şi referinţa lui Luc Brisson asupra disputei dacă Materia la 
Plotin este sau nu creată, în Luc Brisson, „Le logos chez Plotin", în OD. 

Dar, dacă Materia rămîne, fie şi indirect, creaţia Unului şi dacă 
Unul este Binele, nu înseamnă oare că Binele creează Răul ? Iar 
dacă creează Răul, nu înseamnă că El este, fie şi relativ, rău, aşa 
cum, pe de-altă parte, dacă Răul este creat de Bine, nu devine el, 
în mod relativ, bun? Nu se regăsesc cauzele în efectele lor, pre¬ 
cum se regăseşte focul în căldură şi artistul în operă, şi nu con¬ 
ţin efectele, operele ceva din cauză? Din nou, dificultatea pare 
insolubilă. 

2. Cum ne-am obişnuit, Plotin gîndeşte radical: el va începe 
prin a extrage ultimele consecinţe din teoria asupra materiei sen¬ 
sibile moştenită de la Aristotel, corectînd în acelaşi timp, impli¬ 
cit, şi teoria lui Platon despre „receptacolul-spaţiu" : 

Aristotel nu privea materia ca pe un rău, şi cu atît mai puţin 
ca pe un rău absolut, ci ca pe ceva indiferent , deopotrivă capabil 
de bine sau de rău. Materia era la el un alt nume pentru virtua- 
litatea-posibilitate <5'6vapu; >: era ceea ce se poate actualiza, ceea 
ce căpăta formă într-un mod sau altul. Or, în general, consideră 
Aristotel, existau două moduri contrare de actualizare a mate- 
riei-virtualitate, unul pozitiv, celălalt negativ— ceea ce el numeş¬ 
te formă şi privaţiune. Avem, aşadar, un „trio“ : materia, forma 
şi privaţiunea, ce au o existenţă analogică: contează relaţia din¬ 
tre cei trei parteneri, dar în mod efectiv ei se regăsesc sub aspec¬ 
te variate în toate genurile de lucruri: „De exemplu, s-ar putea spu¬ 
ne că există trei principii: forma, privaţiunea şi materia. Numai 
că fiecare dintre acestea constituie un gen diferit pentru fiecare 
gen de lucruri. De pildă, în cazul culorii, aceste /trei principii/ 
sunt: albul, negrul, suprafaţa; /în alt caz avem/ lumina, întune¬ 
ricul şi aerul — din acestea provin ziua şi noaptea.“ ,81 

Aşadar, materia, forma, privaţiunea au la Aristotel un conţinut 
analogic şi relaţional : aerul este materie pentru întuneric şi lumină, 
dar aerul, la rîndul lui, este formă în raport cu o materie mai ele¬ 
mentară. Corpul este materie pentru sănătate şi boală, dar, la rîn¬ 
dul lui, corpul este formă în raport cu elementele (apă, foc, pămînt) 
din care este constituit. La fel, boala este privaţiunea de sănătate, 
dar nu şi de alte proprietăţi: medicii ştiu bine că bolile nu sînt 
lipsite de formele lor. Sau oţetul este — explică Aristotel —, în 


181 Met. A, 4, 1070b, 385. 

raport cu apa luată ca materie, privaţiune; şi anume este priva¬ 
ţiunea de acea formă care este vinul. Dar oţetul este o privaţiune 
relativă numai la vin şi la apă, nu în mod absolut, căci altmin¬ 
teri, el este totuşi o formă. (Cei care au nevoie de el la salată ştiu 
de ce!) înţelegem de aici de ce, pentru Stagirit, materia nu este 
nici bună, nici rea; cît despre privaţiune, aceasta este un rău re¬ 
lativ, în timp ce forma este un bine relativ. 

Plotin acceptă această teorie 182 , dar o împinge pînă la ultime¬ 
le consecinţe, întrevăzute dar nediscutate de Aristotel. 183 Plotin 
se întreabă: ce se va întîmpla cu Materia sensibilă luată ca abso¬ 
lut ? Cu Materia, care nu mai este deloc formă pentru o altă ma¬ 
terie mai elementară, deoarece aşa ceva nu mai există ? Or, a ad¬ 
mite existenţa unui astfel de absolut este inevitabil, căci existenţa 
materiei relative presupune existenţa Materiei absolute. „Spunem 
că ea este Materia tuturor lucrurilor senzoriale şi nu numai ma¬ 
teria unora, iar pentru alte lucruri — formă; de exemplu lutul este 
materie pentru olar, dar nu este materie la modul absolut. Or, în 
cazul Materiei /primordiale/ nu e aşa: pe ea o declarăm Materie 
în raport cu toate lucrurile, fără să putem ataşa propriei ei naturi 
nici o proprietate dintre cele care se văd la lucrurile senzoriale." 184 

In consecinţă, Plotin „retrage" acestei Materii primordiale ab¬ 
solut toate proprietăţile, inclusiv dimensiunea şi cantitatea, prin 
urmare spaţialitatea ori — pentru a vorbi în termenii lui Descar- 
tes — întinderea. Intr-adevăr, el demonstrează împotriva unor 
stoici şi chiar a unor platonicieni, care lăsau Materiei cantitatea 
şi anumite proprietăţi geometrice, precum întinderea, că aşa ceva 
contrazice teza asumată că Materia trebuie să fie lipsită de orice 
calitate: astfel, orice calitate — de pildă aceea de a fi un munte 


182 Să amintim numai că Plotin preia şi teoria lui Aristotel asupra „ma¬ 
teriei inteligibile", adică a materiei Formelor. (72,11,4) Aceasta se com¬ 
portă în raport cu Formele, precum genul în raport cu specia. Ea este 
determinată şi o Fiinţă şi poate fi echivalată cu ceea ce este latent, dar 
totuşi actualizat în Intelect. Ea pare a fi echivalentă şi cu actualizarea ex¬ 
ternă a Unului, actualizare care, reîntorcîndu-se spre Principiu, devine 
Intelect şi ceea-ce-este ceva. Materia inteligibilă este bună, precum In¬ 
telectul în care se află, şi nu are nici o legătură cu problema răului. 

183 Met. Z, 3, 1029a, 228. 

184 12, 11.4,8. 

sau o insectă — are şi o determinare cantitativă, între anumite li¬ 
mite: un munte nu poate fi cît un bolovan, nici o insectă cît un 
elefant. Pe scurt, Materia primordială trebuie să fie absolut fără 
proprietăţi şi nici să nu poată dobîndi temporar anumite propri¬ 
etăţi. Căci, dacă ar fi altfel —raţionează filozoful — ea nu ar putea 
fi receptacolul tuturor calităţilor şi Formelor, şi ar înceta să fie 
ceea ce este, devenind o materie secundă. 185 Ceea ce înseamnă că 
Materia nu ar putea fi nici măcar „spaţiu" <^d)pa>, cum o numea 
Platon 186 , deoarece spaţiul posedă anumite proprietăţi, cum ar fi 
dimensiunile şi mărimea. Or, Materia nu trebuie să aibă nimic — 
mai mult, nu trebuie să fie nimic, pentru ca să poată primi totul. 

în această situaţie, Materia va deveni identică cu privaţiunea, 
va fi privaţiunea la modul absolut. Dacă, la Aristotel, materia re¬ 
lativă şi privaţiunea relativă se deosebeau, iată că la Plotin priva¬ 
ţiunea absolută şi Materia absolută vor coincide. 

3. Materia sensibilă 187 , la Plotin, devine astfel ceva tot mai fan¬ 
tomatic : neavînd nici un fel de calităţi, ea acceptă orice calitate, 
aşa cum acceptă un ecran imaginile proiectate pe el, adică fără a 
se asocia cu ele. Ea este multiplicitatea absolută <xâ 7to XXă>, al- 
teritatea absolută <xâ ăX\a>, indeterminarea absolută <dopiaxîa>. 
Este lipsită de orice unitate, de orice Formă, este Neformă, căci 
altminteri nu ar mai fi indeterminare şi privaţiune absolute. Cum 


185 La Aristotel, materia, ca virtualitate-posibilitate, poate deveni ceva, 
de exemplu, bronzul poate deveni statuia lui Apollon. Plotin neagă însă 
că, în sens riguros, bronzul devine statuie, căci aceasta ar însemna că el 
este, fie şi accidental, statuie. Or, privaţiunea nu poate fi contrariul ei, 
adică formă. 

186 Timaios, 52b: „Al treilea gen este al „spaţiului" existent etern; el 
nu acceptă nimicirea şi oferă un loc spre şedere <£5pco tuturor lucru¬ 
rilor care posedă devenire..." 

187 Există la Plotin, cum am amintit, şi o materie inteligibilă, aflată în 
Intelect şi constituind materia Formelor. Despre ea Plotin afirmă că este 
bună, că, unită fiind esenţial cu Forma, „are o viaţă determinată" (v.su- 
pra), că este „Fiinţă": „Căci substratul de Acolo este o Fiinţă, sau mai 
curînd este o Fiinţă concepută laolaltă cu Forma care i se aplică, o Fiin¬ 
ţă în întregime străluminată." (22,11.4,5) Ea este, în fapt, „latenţa" în sen¬ 
sul nostru, adică Forma neexplicitată, dar existentă. 

poate fi ea atunci gîndită, de vreme ce gîndirea funcţionează prin 
unirea unui subiect cu un predicat şi, prin urmare, prin atribui¬ 
rea de proprietăţi unui subiect ? Strict vorbind, este imposibil şi 
Sufletul o „gîndeşte negîndind-o“: ,,/gîndirea despre Materie/ care 
se vrea gîndire nu este de fapt gîndire, ci mai curînd o /formă de/ 
negîndire... Şi, examinînd chestiunea, Platon a spus că /Materia/ 
trebuie concepută printr-un « raţionament bastard »“. 188 

Dar de ce este Materia rea, de ce este ea Răul ? Tocmai fiind¬ 
că este lipsită de orice unitate. Or, prezenţa unităţii, a Unului, în¬ 
seamnă prezenţa, oricît de îndepărtată, a Binelui. Dacă Intelectul 
era unu-multiplu, dacă Sufletul era unu şi multiplu, Materia, fi¬ 
ind multiplul la modul absolut, este situată la depărtarea maximă 
faţă de Unu şi nu posedă nici un fel de unitate. Materia stă la li¬ 
mita nefiinţei: Iar „Sufletul nu suportă să se oprească multă vre¬ 
me în lumea nefiinţei" 189 . Şi totuşi Materia există, ba e chiar o exis¬ 
tenţă necesară, pentru că altminteri nici corpurile nu ar mai exista, 
neexistînd un receptacol absolut care să primească Formele. 

Consecinţa e spectaculoasă: în fapt, Materia ajunge să fie ex¬ 
pulzată din Realitate, din ceea-ce-este ceva, drept în Existenţa pură, 
nerelaţionată, în ceea ce este şi doar atît: întocmai ca şi Unul! 

„...Aici, înaintea /Materiei sensibile/ se află ceea-ce-este /ceva/. 
Prin urmare, Materia /sensibilă/ nu este /ceva/, fiind altceva /de- 
cît ceea-ce-este /ceva/, deoarece este situată în josul lui ceea-ce-este 
/ceva/." 190 

4. Am văzut cum, încercînd să tempereze postulatul Princi¬ 
piului unic cu doctrina platoniciană a „celor două lumi", Plotin 
introdusese o „a treia lume" — lumea Existenţei pure — care să 
includă domeniul Realităţii, fără a coincide cu el. Această „a tre¬ 
ia lume" avusese — la un moment dat — un singur locatar: Unul 
sau Binele, adică Principiul. Iată însă că, pe neaşteptate (din per¬ 
spectiva noastră explicativă), ea a căpătat un nou locatar, pozi¬ 
ţionat antitetic Unului: Materia. Că cei doi „locatari" seamănă, 
dar se şi opun antitetic, se poate uşor vedea: 


188 12, II.4, 8. 
189 12, HA, 10. 
190 12. HA, 16 




LĂMURIRI PRELIMINARE 


133 


- Unul dă totul pentru că este diferit de tot ceea ce dă. Mate¬ 
ria primeşte totul pentru că este diferită de tot ceea ce primeşte. 

- Unul nu se consumă (nu devine altceva) producînd Reali¬ 
tatea. Materia nu se consumă (nu devine altceva) primind Rea¬ 
litatea. 

- Unul nu poate fi asociat cu nici un predicat, deoarece ori¬ 
ce asociere l-ar dedubla sau multiplica, făcîndu-1 să nu mai fie Unul 
absolut. Materia nu poate fi asociată cu nici un predicat, deoa¬ 
rece orice asociere ar unifica-o, ar fixa-o într-o determinare, făcîn- 
d-o să nu mai fie multiplul absolut. 

- Unul este non-relaţionabil, deoarece este identitatea abso¬ 
lută. Materia este non-relaţionabilă, deoarece este alteritatea ab¬ 
solută. 

- Unul este mai presus de Fiinţă, de Formă, de ceea-ce-este 
ceva. Materia este mai prejos de Fiinţă, de Formă, de ceea-ce-este 
ceva. 

- Unul este incognoscibil pentru că orice cunoaştere l-ar pre¬ 
supune relativ multiplu. Materia este incognoscibilă (sau cognos¬ 
cibilă printr-un „raţionament bastard") pentru că orice cunoaş¬ 
tere raţională ar presupune-o relativ unitară. 

- în fine, Unul este creatorul universal, în timp ce Materia este 
pasivitatea universală. 

Şi atunci cum se rezolvă paradoxul că Binele, deoarece creează 
Răul, se regăseşte în acesta şi deci nu mai e perfect bun ? Trebuie 
observat că afirmaţia aceasta porneşte de la presupoziţia că în¬ 
totdeauna cauza se regăseşte structural în efectele ei şi că efectul 
conţine cumva, în structura sa, cauza. Or, presupoziţia este va¬ 
labilă la nivelul Realităţii, dar nu şi dacă se sare (şi încă de două 
ori) de la aceasta la Existenţă. într-adevăr, Materia este creată de 
Unu mediat (7,V.4,1), dar în mod direct ea este creaţia Sufletu¬ 
lui, adică a Realităţii. Realitatea se regăseşte parţial în Materie, 
deoarece chiar şi Realitatea conţine multiplicitatea, stăpînită însă 
de unitate. Dar Unul nu se regăseşte în Materie, deoarece El este 
despărţit radical de orice multiplicitate. Avem astfel o serie de pa¬ 
tru termeni 191 : 


191 Uneori Plotin complică aparent schema, introducînd între Suflet 
(unu şi multiplu) şi Materie (multiplu) un termen intermediar: formele 

A. Unu B.unu-multiplu C. unu şi multiplu D.multiplu 
(Intelect) (Suflet) (Materie) 

Existenţă 1 Realitate 1 Realitate 2 Existenţă 2 

Se poate spune că A se regăseşte în B, B — în C, C — în D, 
dar A nu se regăseşte în D. Obţinem o relaţie de incluziune re¬ 
curentă care nu este, decît pînă la un punct, tranzitivă. între A şi 
D domneşte discontinuitatea totală, deşi fiecare termen este în con¬ 
tinuitate cu cel anterior! 

Altfel spus: un singur salt de nivel : de la Existenţă la Realita¬ 
te, sau de la Realitate la Existenţă — menţine comunicarea nive¬ 
lurilor. Un dublu salt însă o întrerupe. 

Se poate exprima acelaşi lucru şi în limbajul asemănării uni¬ 
laterale'. am acceptat că ipostaza inferioară se aseamănă cu cea su¬ 
perioară pentru că o conţine. în acest caz, Materia s-ar putea 
asemăna cel mult cu Sufletul (teoretic şi cu Intelectul) — şi fap¬ 
tul că Materia funcţionează ca un „ecran" al Formelor poate fi 
interpretat ca o astfel de „asemănare" 192 . Dar Materia nu s-ar pu¬ 
tea asemăna cu Principiul — cu Unul sau Binele — deoarece ea, 
spre deosebire de celelalte ipostaze, nu-L conţine pe Acesta. 
Asemănarea devine şi ea, la un moment dat, intranzitivă. „Reîn¬ 
toarcerea" Materiei la Principiu se dovedeşte, astfel, blocată şi Rea¬ 
litatea rămîne să „plutească" deasupra Materiei (proiectînd asu¬ 
pra ei, ca asupra unui ecran, Formele care devin corpuri însufleţite). 

în urmă, s-ar putea afirma şi că, de vreme ce Materia nu are 
nimic din ceea ce primeşte (spre deosebire de Unu, care nu are 
nimic din ceea ce dă), ea nu va avea nimic din binele-unitate pri¬ 
mit de la ipostazele superioare. Acoperită superficial de Forme, 
ea rămîne „un cadavru dichisit", spre deosebire de materia inte- 


imanente sau corpurile: multiplu şi unu (4,IV.2,2)• Acestea însă nu sînt 
considerate ca reprezentînd o ipostază autonomă. în orice caz, chestiu¬ 
nea nu are însemnătate în ceea ce priveşte relaţia dintre primul termen 
(Unu) şi ultimul (Materia). 

192 Aceasta, fireşte, dacă nu considerăm că, de fapt, asemănarea uni¬ 
laterală presupune regăsirea în sine numai a Unului (sau a unităţii). To¬ 
tuşi, într-un anume sens, cred că putem vorbi de asemănare a Materiei 
cu Sufletul. în acest fel, reîntoarcerea ei este limitată, restrînsă numai pînă 
la „partea inferioară a lui ceea-ce-este ceva". 

ligibilă, substratul Formelor din Intelect care este Fiinţă latentă 
şi „posedă o viaţă definită şi inteligentă" 193 . Plotin ilustrează 
această exterioritate a Materiei sensibile în raport cu Formele şi 
Realitatea autentică cu o imagine fermecătoare: 

„...deoarece răul /Materia/ e o prezenţă necesară, el este prins 
de jur împrejur cu lanţuri frumoase, precum unii prizonieri sînt 
legaţi cu lanţuri de aur; astfel este ascuns de acestea, pentru ca zeii 
să nu vadă ceea ce-i hîd <âpouaa>, iar oamenii să nu fie nevoiţi 
să vadă răul mereu, ci chiar atunci cînd îl văd, să trăiască laolaltă 
cu imagini ale frumosului, /date lor/ înspre reamintire." 194 

Imaginea care, în mare, aparţine metaforelor separării, spune 
însă şi ceva caracteristic cazului de faţă: materia (Răul) nu „con¬ 
taminează" cu prezenţa ei Unul (zeii), de care este, cumva, as¬ 
cunsă; ea poate „reveni" cu adevărat numai pînă la limita de jos 
a Realităţii, deoarece este mai jos ontologic decît aceasta, aşa cum 
Unul nu poate coborî, epuizîndu-se în Realitate, deoarece este 
mai presus ontologic decît ea. 195 

Şi atunci: a reuşit Plotin să răspundă constrîngerilor despre care 
vorbeam mai sus ? Faptul mi se pare de necontestat. într-adevăr: 

- Materia rămîne, indirect, opera Principiului şi nu este un 
principiu echivalent, necreat, creator, egal cu El (aşa cum părea 
a fi la Platon), ceea ce înlătură deriva dualistă. 

- Fiind mai prejos de Realitate, care este mai prejos de Unu, 
Materia nu cuprinde în sine Unul. Unul (sau Binele) nu se regăseş¬ 
te structural în creaţia sa ultimă şi Răul nu este „ameliorat" de bine. 

- Dar nici Răul nu se regăseşte în Bine (nu este un bine rela¬ 
tiv), cu care nu se poate asemăna deloc şi nu se poate deci „în¬ 
toarce" pînă la El şi nu-L poate contamina cu rău. 

- Răul absolut capătă un suport metafizic clar, antitetic situat 
faţă de Bine, fără a fi Principiu. Marele paradox primeşte o so¬ 
luţie simplă şi de o mare eleganţă. Binele creează în ultimă in¬ 
stanţă Răul, dar nu se află în el (aşa cum, în general, se află cau- 


193 12, 11.4,5. 

194 51, 1.8,15. 

1,5 V. şi Matteo Andolfo, L'ipostase delle „Psyche" in Plotino. Strut- 
tura e fondamenti. Milano, 1997, p.262. Autorul observă că relaţia din¬ 
tre Forme şi materie la Plotin nu are deloc consistenţa „compusului" 
aristotelic, în primul rînd datorită inconsistenţei ontologice a materiei. 

zeleîn efectele lor), deoarece este separat de acesta de „blocul" 
Realităţii. Partizanilor răului edulcorat, imaginat ca un bine mai 
mic, li se poate opune un rău „solid", consistent, metafizic. Gnos¬ 
ticilor care vor ca lumea să fie ruptă după două Principii li se poa¬ 
te răspunde cu dependenţa Răului de Bine. Moniştii moderaţi 
găsesc un singur Principiu. Pesimiştii au satisfacţia de a recunoaş¬ 
te un Rău absolut, iar optimiştii se pot bucura că e ireal! 

Teoria se păstrează, aşadar, în cadrul schiţat al doctrinei „ce¬ 
lor trei lumi". Principiul unic rămîne în picioare. Atîta doar că 
„lumea a treia" — Existenţa — a căpătat doi locatari, şi nu unul 
singur. Intre ei — oprind printr-un dublu salt de nivel comuni¬ 
carea dintre ei — stă ferm Realitatea! 

In sfîrşit, răul secund, răul moral din lumea noastră, se naşte 
— spune Plotin — deoarece Sufletul uită de Tot, individualizîn- 
du-se, fiind ispitit „să se privească în oglinda lui Dionysos", care 
nu e alta decît Materia. Numai că eroarea Sufletelor — aşa cum 
am mai spus-o — nu e definitivă şi nici esenţială: „Sufletele oa¬ 
menilor, văzîndu-şi reflectările lor, ca în oglinda lui Dionysos, 
ajung Aici după ce au plecat de sus, fără însă să fie tăiate ele în¬ 
sele de Principiul lor şi de Intelect." (27,IV.3,12) 

5. Doctrina plotiniană despre Materie şi rău se poate prevala 
de unele sugestii platoniciene, citite desigur cu alţi ochelari decît 
cei ai filologiei moderne. Plotin are grijă să observe că Materia 
era numită de Platonîn „doctrina esoterică" (după cum relatează 
Aristotel) „marele şi micul", ceea ce filozoful nostru interpretea¬ 
ză ca evocînd totala disponibilitate şi receptivitate a materiei, in- 
determinarea ei absolută. 196 Apoi, sintagma „raţionament bastard", 
adică raţionamentul prin care este gîndită Materia, este luat din 
Timaiosd 97 Foarte puţin probabil însă că Platonse gîndea să ste¬ 
rilizeze materia de absolut orice calităţi. E mult mai plauzibil că 
el vedea „receptacolul" sau „doica" drept un fel de haos primor¬ 
dial necreat, nu lipsit de o mişcare elementară, dezordonată, şi 
pe care Demiurgul îl pune, însă nu complet, în ordine. De ase¬ 
menea, faptul că Platon numea Materia şi „spaţiu" <%cbpa>, su¬ 
gerează că el nu o priva de întindere şi de dimensiune şi este sem- 


196 72,11.4,11. 

197 Timaios, 52b. 

nificativ că Plotin evită să utilizeze această denumire platoniciană. 
Dar la urma-urmelor, fabricarea lumii relatată în Timaios este un 
mit povestit de un personaj diferit de Platon şi nimeni nu ştie cît 
de mult credea Platon în toate detaliile respective. 

Oricum, expulzarea Materiei şi a Răului în afara Realităţii, dar 
nu şi a Existenţei absolute mi se pare, din partea lui Plotin, o per¬ 
formanţă filozofică ce „taie răsuflarea", ca să spunem aşa, indi¬ 
ferent de cît de autentic platonician ar fi procedeul. Nu-i mai puţin 
adevărat că ea rămîne dificil de înţeles şi pretează la echivocuri, 
mai ales în absenţa unei terminologii care să deosebească limpe¬ 
de Realitatea de Existenţă. Proclos, important neoplatonician ate¬ 
nian din secolul al V-lea, o minte agilă, dar prea scolastică şi ri¬ 
gidă, combate teoria lui Plotin despre Materie, susţinînd că aceasta 
trebuie să fie bună, tocmai deoarece este creaţia Unului, care nu 
poate fi făcut responsabil de ceva rău. 198 Nici unii dintre cei mai 
noi interpreţi ai lui Plotin nu par să fi înţeles mult mai mult. 
D. O’Meara scrie: „Materia, ca rău absolut, nu e numai limita 
derivării (procesiunii). Ea este şi rezultatul derivării: Materia este 
produsă de Suflet. Rămîne paradoxul nerezolvat că Binele care, 
pentru Plotin, trebuie să dea din sine, din bunătatea sa, în fapt 
generează răul." 199 

Cu adevărat, „răul lui Plotin" e acoperit cu „lanţuri de aur": 
greu de văzut, anevoie de înţeles. Dar, pentru a răzbate la el, de 
data aceasta nu-i util un „raţionament bastard" ! 

8. Concluzii 

1. Aşadar, este pînă la urmă Plotin „contemporanul nostru" ? 
Mai are veacul acesta ceva de învăţat de la el ? Răspunsurile, cum 
e şi firesc, vor varia considerabil. Mulţi îl vor cerceta şi studia în 
continuare pentru rolul său în dezvoltarea platonismului — de 
fapt ca pe un reper fundamental în istoria îndelungată a unui cu¬ 
rent filozofic care nu e lipsit de aderenţi nici în zilele noastre. Se 
va vedea de asemenea în Plotin şi o figură emblematică a Anti¬ 
chităţii tîrzii, cu eclectismul ei filozofic, cu preocuparea pentru 


198 Jan Opsomer, „Produs vs Plotinus on Matter (De mal.subs.30-7)“, 
în Phronesis, XLVI/2, Leiden, 2001. 

199 D. O’Meara, Trăite 51, 1.8, Sur l’origine des maux. Paris, 1999, 
p. 109. 

spiritual, mistică şi mîntuire personală; notele acestea în care ade¬ 
sea s-a văzut şi o anticipare a Evului Mediu, cînd nu chiar a „de¬ 
cadenţei" moderne, pot fi regăsite din plin şi la Plotin. 

Plotin i-a atras de demult şi pe orientalişti şi, în general, pe cei 
care au pariat pe mitul vechii înţelepciuni a Orientului care ar fi 
fost transplantată în Occident. Episodul biografic referitor la în¬ 
cercarea filozofului de a cunoaşte mai multe despre înţelepciu¬ 
nea magilor şi a brahmanilor, cu ocazia campaniei împăratului 
Gordianus împotriva perşilor, a stimulat deopotrivă imaginaţia 
şi cercetările. Emile Brehier credea a găsi anumite asemănări fra¬ 
pante între unele pasaje plotiniene care vorbeau despre aflarea 
Unului în sine însuşi şi unirea cu El, şi versete din Upanişade, 
unde se vorbeşte despre identitatea dintre Brahman şi Atman. 200 
Influenţa directă a filozofiei indiene asupra lui Plotin pare totuşi 
puţin probabilă, iar nuanţele misticii plotiniene rămîn conside¬ 
rabil diferite de ceea ce găsim de fapt în Upanişade. 201 Plotin îşi 
hrăneşte geniul propriu, ca să spunem aşa, pe seama cămării bo¬ 
gate şi variate a filozofiei greceşti, şi nu mi se pare că e nevoie de 
recurs la alimente „externe" pentru a-1 explica sau înţelege. 

Istoria artei a găsit şi ea ceva interesant la Plotin: Andre Gra- 
bar a studiat demult deja conexiunile posibile dintre estetica im¬ 
plicită la Plotin şi estetica artei vizuale a Antichităţii tîrzii şi a Bi¬ 
zanţului. 202 Există probabil o relaţie reală aici între cele două 
estetici, chiar dacă indirectă, realizată prin intermedierea neopla- 
tonicienilor creştini. 

Incepînd cu epoca romantismului care l-a redescoperit pe Plo¬ 
tin, mulţi scriitori şi gînditori s-au simţit atraşi de filozofia sa pro- 

200 E. Brehier, Filozofia lui Plotin, (1928,1998), Timişoara, 2000, p. 107: 
„Astfel găsim, chiar în centrul gândirii lui Plotin, un element străin şi 
care nu se lasă încadrat şi clasificat. Teoria Inteligenţei ca fiinţă univer¬ 
sală nu ţine nici de raţionalismul grec, nici de pietatea răspîndită prin¬ 
tre cercurile religioase ale vremii... Trebuie deci să căutăm sursa filo¬ 
zofiei lui Plotin mai departe decît în Orientul apropiat Greciei, pînă în 
speculaţia religioasă a Indiei, care, în vremea lui, era fixată deja de veacuri 
în Upanişade, şi-şi păstrase toată vitalitatea." 

201 J.M. Rist, Plotinus. The Roadto Reality, Cambridge, 1967, pp. 228-229. 

202 Andre Grabar, „Plotin et Ies origines de l’esthetique medievale" 
în voi. L'Art de la fin de l’Antiquite et du Moyen Age, Paris, 1946. 

fund preocupată de subiectivitate, de înţelegerea naturii eului, de 
lămurirea unor trăiri inconştiente, dar cu efecte decisive asupra 
fiinţei noastre. Estetica romantică, puternic spiritualistă, a apla¬ 
udat importanţa modestă acordată de Plotin proporţiilor şi sime¬ 
triei formale „clasice" ca sursă a frumosului. Se poate bineînţe¬ 
les, aşa cum a făcut mult mai recent Pierre Hadot, adera profund 
la mistica plotiniană, extrăgînd de aici o cale de perfecţionare şi 
spiritualizare personale, diferite deopotrivă de calea creştină, cît 
şi de misticile orientale, atît de influente altminteri în zilele noas¬ 
tre. 203 Dominic O’Meara, pe de altă parte, remarca pe drept po¬ 
sibilitatea decelării chiar şi a unor valenţe ecologiste în teoria în¬ 
sufleţirii generale a Naturii. 204 Prin urmare, Plotin poate vorbi 
omului de azi pe multe voci, aşa cum poate să rămînă şi mut în 
faţa acestuia. Karl Jaspers, de pildă, deşi era atras de puritatea, 
seninătatea şi adîncimea gîndirii lui Plotin, nu se putea împăca 
cu credinţa lui în armonie „care suprimă situaţiile-limită, şi care 
face ca individul să fie « indiferent »“. 205 

Citind mai multe cărţi savante despre Plotin scrise în ultime¬ 
le decenii, am avut totuşi, destul de des, sentimentul unei mari 
inadecvări. In unele dintre ele, Plotin este redus cu minuţie la pro¬ 
babilele sale surse, destrămat petic cu petic. Nu numai origina¬ 
litatea filozofului dispare, înghiţită de erudiţie, aşa cum remarcă 
judicios E.M. Rist, dar, mai grav, integritatea şi coerenţa siste¬ 
mului sînt complet puse la îndoială, deoarece este greu de ima¬ 
ginat un „sistem" format numai dintr-un mozaic de cioburi cu¬ 
lese de la alţii. Aşa face, de pildă, într-un studiu extrem de erudit, 
Philip Merlan, care, după ce constată că marea majoritate a idei¬ 
lor lui Plotin provin de la Platon, Aristotel, Speusippos, Nico- 
machos, Poseidonios, Philon, Moderatos, Numenios etc., ajun¬ 
ge la următoarea concluzie: „în măsura în care filozofia lui Plotin 
este tratată din perspectiva conţinutului doctrinar mai curînd de- 


203 Pierre Hadot, Plotin sau simplitatea privirii. Bucureşti, 2000. 

204 O’Meara, Plotin. Une introduction aux Enneades, Fribourg-Pa- 
ris, 1992, p.l 58. Adepţii lui „deep ecology" ar avea ce să înveţe de la Plo¬ 
tin ! 

205 Apud Venanz Schubert, Plotin. Einfiihrung in sein Pbilosophie- 
ren, Miinchen 1973, p. 84. 

cît ca o relatare a unor experienţe personale... trebuie să devină 
evident că are rădăcini adînci în filozofia greacă." 206 Or, luată în 
sens propriu, formula exprimă o banalitate care se poate afirma 
despre orice filozof vechi sau modern: şi Rousseau are „rădăcini 
adînci" în filozofia secolului al XVIII-lea, şi Heidegger are „ră¬ 
dăcini adînci" în filozofia secolelor XIX-XX etc. Dar fraza poa¬ 
te fi luată şi însemnînd că Plotin este un eclectic desăvîrşit din 
punctul de vedere al sistemului său şi că singura originalitate a sa 
este aceea a „experienţei personale". Nu vom nega cîtuşi de pu¬ 
ţin importanţa „experienţei personale" în constituirea unei filo¬ 
zofii, dar ce valoare mai are o experienţă personală finalizată în 
eclectismul absolut? 

Pe de altă parte, A.H. Armstrong, convins probabil de fragi¬ 
litatea, eclectismul şi inconsistenţa „sistemului" plotinian, face la 
finalul cărţii sale dedicate lui Plotin un rezumat al „contribuţi¬ 
ilor" filozofului şi constată, printre altele: 

- Că distincţia Unu-Intelect nu are foarte multă justificare ra¬ 
ţională, şi că ceea ce Armstrong numeşte „perspectiva logico-ma- 
tematică asupra Unului"... „aparţine unei lumi de matematici ar¬ 
haice şi de enigme logice răsuflate (exploded) care, pentru noi, 
nu mai pot fi decît de un interes istoric". (Cum s-ar putea res¬ 
pecta postulatul Principiului unic, înlăturînd enigmele logice 
„răsuflate", nu aflăm.) 

- Că teza lui Plotin că Absolutul sau Dumnezeu este „mai pre¬ 
sus de Fiinţă" „are un sens numai cînd înseamnă « diferit ca tip 
de toate existenţele asupra cărora noi avem o cunoaştere directă »“. 
(Nu înţeleg ce numeşte Armstrong „cunoaştere directă": dacă se 
referă la cunoaşterea intermediată de simţuri, atunci nu avem o 
cunoaştere directă nici a viruşilor, fără să mai vorbim despre par¬ 
ticulele elementare. Şi bineînţeles că nu avem şi nu putem avea 
o cunoaştere directă a originii Universului, a compoziţiei stele¬ 
lor, a ocupaţiilor omului de Neanderthal, ba nici măcar a vieţii 
lui Plotin!) 

- Că nu e foarte necesar a priva Unul de Fiinţă, deoarece „a 
atribui Fiinţa lui Unu, şi de aici, a-I atribui predicabilitatea şi, în 
sensul lui Plotin, multiplicitatea, nu înseamnă în mod necesar că 


206 Philip Merlan, „Aristotle", in CHLG. 

El este direct cognoscibil pentru noi“. (Mi-e imposibil să înţe¬ 
leg în ce fel un lucru despre care se poate formula o judecată care 
să asocieze un subiect de un predicat, mai rămîne totuşi inefabil. 
Iar dacă Unul nu e inefabil, ci, fiindcă i-am atribuit Fiinţa, doar 
nu e „direct cognoscibil", ajungem în cazul de mai sus — al vi¬ 
ruşilor, omului de Neanderthal etc. Ca să nu mai vorbim că atri¬ 
buirea multiplicităţii Unului distruge postulatul Principiului unic. 
Or, incognoscibilitatea şi inefabilul Unului sînt o consecinţă a pos¬ 
tulatului Principiului unic — aşa cum demonstrează Plotin — şi 
nu invers.) 

- Că doctrina celor trei ipostaze (Unu, Intelect, Suflet)-pare 
a fi, „luată în totalitate, o complicaţie nenecesară", deoarece „func¬ 
ţiile atribuite de Plotin celor trei ipostaze pot fi atribuite unei uni¬ 
ce Fiinţe transcendente". (Acest „pot" (can) mi se pare admirabil: 
dacă îi luăm lui Plotin premisele sale teoretice, dacă îi schimbăm 
felul de a raţiona şi de a înţelege viaţa şi filozofia, dacă îl îm¬ 
piedicăm chiar să mai fie un grec păgîn şi platonician şi îl facem 
creştin, eventual protestant, atunci evident cuvîntul „pot" are 
sens.) 

- Că, bineînţeles, o dată cu doctrina celor trei ipostaze „ca¬ 
de şi teoria emanaţiei, pe care am găsit-o a fi nesatisfăcătoare". 
Iar Plotin nu ar fi fost prea „înţelept", ba chiar a dovedit o do¬ 
rinţă „nervoasă" multiplicînd intermediarele ca să umple golul 
dintre Absolut şi lucrurile relative. (Armstrong, mai înţelept şi 
mai calm, propune abţinerea de la o repetare a tentativei nervoa¬ 
se a lui Plotin!) 

- Că „este nepotrivit şi nenecesar refuzul lui Plotin de a ad¬ 
mite orice coalescenţă reală dintre Materie şi Formă". (Faptul că 
o asemenea „coalescenţă" ar presupune că Materia nu este mai 
prejos de Fiinţă şi că, în consecinţă, ea nu ar mai putea fi Răul 
absolut, sau, dacă ar fi Răul absolut, nu ar mai putea fi creaţia 
Binelui, nu pare să-l deranjeze pe savant.) 

în final, A.H. Armstrong recunoaşte că „expunerea felului per¬ 
sonal în care văd validitatea filozofiei lui Plotin pare să fi lăsat 
extrem de puţin din ea în picioare". într-adevăr. Şi încheie prin- 
tr-o declaraţie solemnă de simpatie care, avînd în vedere demo¬ 
larea precedentă, este la locul ei numai în cazul unui discurs fu¬ 
nebru: „El este unul dintre puţinii filozofi din vechime pe care 

putem încă să-l onorăm ca pe un maestru, deşi nu în mod necri¬ 
tic, şi nu să-l studiem doar ca pe o curiozitate istorică." 207 

2. în ceea ce mă priveşte, am încercat să atrag atenţia asupra 
unui aspect, prea puţin luat în seamă în cazul acestui gînditor, anu¬ 
me frumuseţea, coerenţa, creativitatea construcţiei sale sistema- 
tic-teoretice. Desigur, depistarea surselor lui Plotin, în măsura în 
care aceasta este posibil, rămîne o operaţie importantă şi intere¬ 
santă. Dar trebuie înţeles că sinteza plotiniană este mult mai mult 
decît suma părţilor şi că tocmai această sinteză a presupus o crea¬ 
tivitate metafizică fără pereche. M-am străduit să arăt, oricît de 
sumar şi neglijînd conştient numeroase alte perspective valabile 
de interpretare, faptul că Plotin a fost un teoretician de prim or¬ 
din, şi nu doar descoperitorul interiorităţii, sau un mistic de ex¬ 
cepţie, deşi toate aceste caracteristici ale sale sînt, aşa cum am arătat 
la început, inseparabile şi importante. Cu atît mai puţin a fost el 
un teurg, un „fabricator de divin", aşa cum aveau să fie unii din¬ 
tre neoplatonicienii mai tîrzii, precum Iamblichos sau Proclos şi 
cumîn mod fals l-au prezentat unii moderni. 208 El a reuşit să tem¬ 
pereze şi să armonizeze teze şi viziuni considerabil de diferite (aşa 
cum omul Plotin reuşea să arbitreze conflictele dintre adversari 
pe care îi reconcilia) şi mai ales a găsit soluţii de geniu pentru apo¬ 
rii metafizice dificile. 

Disocierea făcută de el dintre Existenţa pură, non-relaţionată 
şi Realitate, pentru a permite menţinerea atît a Principiului unic, 
cît şi a platonismului; asemănarea unilaterală pentru a concilia 
logica cu metafizica platoniciană; reducerea logicii corpurilor la 
un caz-limită al logicii incorporatelor şi aplicarea acesteia la pro¬ 
blema raportului necesitate-libertate; doctrina sa asupra Mate¬ 
riei sensibile prin care „salvează" Binele de impurificarea cu rău 


207 A.H.Armstrong, Plotinus. The Architecture of the Intelligible Uni- 
verse in the Pbilosopby of Plotinus, Amsterdam, 1967. Citatele sînt lua¬ 
te de la paginile 116-120. 

208 E.R. Dodds a protestat împotriva acestei opinii, într-adevăr, greu 
de susţinut. V. E.R. Dodds, Dialectica spiritului grec („Grecii şi iraţio¬ 
nalul"), Bucureşti, 1983, Anexa II. Teurgia reprezintă o „trădare" a spi¬ 
ritului grec, prin faptul că ea substituie tbeoria (contemplarea divinu¬ 
lui) prin „fabricarea divinului". 

şi Răul de ameliorarea prin bine, deşi Materia rămîne opera Bine¬ 
lui; în fine efortul său de a concilia viziunea vitalismului univer¬ 
sal bazat pe continuitate cu principiile discontinuităţii inteligi- 
bil-sensibil — toate acestea reprezintă, în opinia mea, străluciri 
metafizice rareori egalate. 

Fireşte, toate aceste „frumuseţi inteligibile" ale teoriei sale nu 
apar evidente (şi probabil că de aceea au scăpat multor moderni) 
decît dacă îl priveşti pe Plotin în cadrul exigenţelor teoretice şi 
culturale care i-au determinat filozofia. Altminteri, vei spune ca 
Brentano: „O bogăţie de teze în învăţătura sa, dar o lipsă totală 
de dovezi." 209 Se cere, cu alte cuvinte, ca, măcar provizoriu, să 
iei metafizica în serios şi, cel puţin, să pretinzi că accepţi postu¬ 
latele lui Plotin: postulatul Principiului unic, doctrina platoni- 
ciană a „celor două lumi" etc. 210 Autorul acestor rînduri recunoaş¬ 
te că nu este neapărat convins de valabilitatea acestor teze, deşi 
crede totodată că, în pofida lui Kant, a lui Hume sau a lui Ru- 
dolf Carnap, nici nu e omeneşte legitim să ne abţinem prea rigu¬ 
ros de la construcţia metafizică. 

Dar această opinie personală nu are mare importanţă în ana¬ 
liza de faţă. Postulatele şi constrîngerile teoretice şi culturale ge¬ 
nerale trebuie acceptate ca ipoteze de lucru pe baza cărora Plo¬ 
tin construieşte arhitectura unei lumi posibile. Ar fi, de aceea, total 
improductiv să-l criticăm pe Plotin pentru că nu demonstrează 
existenţa Principiului unic, de vreme ce această existenţă este, pen¬ 
tru el, un postulat. Ceea ce este important şi productiv este, cum 
sper că am arătat, faptul că el dovedeşte că. poate exista un „obiect ", 
şi unul singur, cu proprietăţile necesare şi su ficiente ca să fie Prin¬ 
cipiu unic. Şi este fără sens să criticăm distincţia pe care el o face 
între Suflet şi Intelect (înmulţirea ipostazelor), atunci cînd pen¬ 
tru întreaga filozofie antică această distincţie se regăsea cumva în 
diferenţa dintre adevărurile de opinie şi adevărurile considerate 
infailibile şi eterne ale ştiinţei. Nu trebuie să-l judecăm pe Plo¬ 
tin din perspectiva concepţiilor despre Suflet, eternitate şi mîn- 


209 Apud V. Schubert, idem, p.95. 

2,0 Un postulat important, implicit, este şi cel pe care îl putem numi 
„al Absolutului": dacă există relaţie între A şi B, există şi A şi B în afa¬ 
ra şi anterioare relaţiei. Acest postulat asigură existenţa Formelor şi tot 
el permite să concepem Existenţa pură, non-relaţionată. 

tuire ale creştinismului. Nu trebuie să încercăm să-l apreciem pe 
Plotin din unghiul viziunilor pozitiviste, empiriste sau evoluţio¬ 
niste moderne, sau chiar al epistemologiilor postmoderne. în acest 
ultim caz, modelul regăsirii întregii ştiinţe în fiecare dintre teo¬ 
remele ei va părea în cel mai bun caz limitat, iar în cel mai rău, 
de-a dreptul desuet. Căci nu numai că mulţi dintre contempo¬ 
rani nu mai cred că există azi ştiinţă eternă de tip logico-deduc- 
tiv, dar destui, în maniera lui Paul Feyerabend, nu mai cred nici 
măcar că există o metodă. 

Privit însă în cadrul său teoretic de referinţă, Plotin rămîne un 
mare constructor, elaboratorul unui sistem — repet — de o rară 
eleganţă şi frumuseţe. Mai mult: anumite teze şi idei ale lui Plo¬ 
tin păstrează o valoare „analogică", pentru a folosi un termen aris¬ 
totelic: bunăoară teoria asemănării unilaterale a cărei tranzitivi¬ 
tate se încheie după un număr de paşi, se regăseşte, la Wittgenstein, 
în celebra sa comparaţie cu „firul de lînă“ a asemănării în cadrul 
„familiei" de jocuri. 211 LI poate servi la analiza unor forme cul¬ 
turale, unde se observă distribuţia unor valori care nu se împart 
şi unde partea are valoarea şi semnificaţia întregului — e o ana¬ 
liză pe care a încercat-o C. Noica. Dar poate cea mai dătătoare 
de inspiraţie pentru orice gînditor, din orice domeniu al disci¬ 
plinelor teoretice, rămîne metoda însăşi a lui Plotin: revizuirea 
radicală a unor concepte de bază prin metoda extinderii, a restrîn- 
gerii şi a disocierii sensurilor, ceea ce permite rezolvarea unor apo¬ 
rii. De pildă, cum să nu admiri felul în care, împingînd pînă la 
ultimele consecinţe teoria lui Aristotel despre Materia primă, Plo¬ 
tin, după ce o lasă să fie creată indirect de Bine, o situează mai 
prejos de Fiinţă, împiedicînd-o astfel să „contamineze" cu rău Bi¬ 
nele aflat „mai presus de Fiinţă" ? Un singur lucru ai putea re¬ 
greta : că terminologia sa rămîne în prea mare măsură platonicia- 
no-aristotelică, ceea ce creează confuzii: el însuşi pare conştient 
de aceasta, atunci cînd distinge explicit sau implicit, de pildă, în¬ 
tre cele două sau chiar trei sensuri ale lui Svvapig. 

Dar nu dovedeşte frivolitate această insistenţă a noastră pe fru¬ 
museţea, pe ingeniozitatea şi armonia sistemului său ? Nu e da¬ 
toare filozofia să ofere mari adevăruri, fie şi „adevăruri de viaţă" ? 
N-ar fi fost chiar Plotin împotriva prezentării operei sale ca „fru- 


211 L.Wittgenstein, Philosopbische Untersucbungen, 67. 

moaşă intelectual", dacă înapoia construcţiei nu s-ar putea între¬ 
vedea valabilitatea unei dimensiuni spirituale „mai înalte" ? 

Poate că, într-adevăr, Plotin ar fi fost de acord cu Wittgenstein 
că dincolo de cea mai reuşită filozofie se află „inefabilul", şi că 
în legătură cu el trebuie tăcut. Dar el n-ar fi fost de acord cu filo¬ 
zoful vienez că între ceea ce poate fi „spus" şi ceea ce poate fi 
„arătat" persistă o ruptură care face ca valoarea filozofiei să fie, 
în fond, neînsemnată. Dimpotrivă, aşa cum am văzut, pentru Plo¬ 
tin şi pentru toată filozofia antică, între teoria în sens epistemic, 
raţional şi theoria ca inserţie supraraţională în divin domnea 
continuitatea iar trecerea între niveluri se făcea lin. De aceea, el 
ar fi protestat la auzul veştii că filozofia este ca o scară pe care o 
arunci cînd ai suit pînă la capăt. 1 ' 1 Problema nu-i cu scara — ar 
fi spus el, cred — şi nici cu cei care au construit-o bine şi solid 
de-a lungul timpului, ci cu deznădejdea orgolioasă a celor care, 
de la un timp, se chinuie să urce pe ea... 

Pînă la urmă, Plotin e şi nu e tocmai „contemporanul nostru" ... 


I. ANEXA 

PLOTIN ŞI „VULGATA" ESTETICĂ NEO-PITAGOREICĂ 

1. într-un pasaj din Republica 213 , Platon îl pune pe Socrate să-şi 
întrebe interlocutorul dacă ştie vreun muzician care ar voi cum¬ 
va, în momentul şi în măsura în care este un bun muzician, să-l 
întreacă pe un alt muzician la întinsul şi relaxarea potrivite cor¬ 
zilor lirei; în general, dacă el ar voi sau ar putea să-şi afirme vreo 
superioritate muzicală oarecare faţă de vreun egal al său. Inter¬ 
locutorul respinge o atare posibilitate şi atunci Socrate, conchi- 
zînd, afirmă că nici un muzician şi nici un artist în toată puterea 
cuvîntului şi în deplinătatea meşteşugului său nu ar vrea să fie mai 
bun în arta sa decît un alt artist sau muzician autentic. Asta, fiind¬ 
că muzica — şi orice artă-meşteşug în sensul grecesc al cuvîntu¬ 
lui 'texvî) — este, în sinea ei, perfectă, limitată şi de nedepăşit, ast¬ 
fel încît oricine o practică cum se cuvine este, în acel moment, 
de neîntrecut. Dimpotrivă, doar ignorantul, cel lipsit de artă, ne- 


212 L.Wittgenstein, Tractatus logico-philosophicus , 6.54. 
2,3 Republica, 349e. 

învăţatul va putea să se întreacă pe sine şi însăşi această posibili¬ 
tate a perfecţionării proprii îi dovedeşte insuficienţa şi precari¬ 
tatea. 

Concepţia aceasta poate apărea cum nu se poate mai curioasă 
pentru omul modern. Mai întîi, nici o artă nu ne mai apare drept 
un sistem perfect închis, ale cărui reguli şi procedee să fi fost sta¬ 
bilite o dată pentru totdeauna şi care, limitat fiind, să respingă trans¬ 
formarea, mişcarea, inovaţia indefinită. Este adevărat, pe de altă 
parte, că, exact din acest motiv, nu mai ştim să spunem ce este ace¬ 
la un „bun muzician" sau un „bun pictor". Oricum însă, în ceea 
ce-1 priveşte pe muzician, nu-1 vom căuta mizînd pe abilitatea sa 
de a-şi acorda bine instrumentul şi nici măcar numai pe pricepe¬ 
rea sa de a citi corect partitura şi de a-i înţelege structura. 

Mai degrabă vom dori ca muzicianul să strălucească prin ex¬ 
presivitatea interpretării sale, prin imaginaţie, profunzime, forţă 
ori „tuşeu" — tot atîtea dimensiuni inefabile şi imposibil de re¬ 
glementat. Iar dacă artistul nostru nu se va arăta dornic să se 
depăşească pe sine sau pe alţii, dacă el nu se va arăta preocupat 
de vreo presupusă insuficienţă a sa, vom vedea aici mai puţin un 
semn al perfecţiunii reale a artei sale, cît un indice supărător al 
unei vinovate şi îngîmfate mărginiri. 

Este vădit că teoria evocată de Platon se întemeiază pe o con¬ 
cepţie „obiectivistă" asupra artei şi a frumosului, concepţie care 
ne-a devenit, în foarte mare măsură, străină. De altfel, n-ar fi de¬ 
loc corect să atribuim această teorie neapărat lui Platon însuşi: 
este vorba mai degrabă despre o „Vulgată" (neo-)pitagoreică, al 
cărei ecou răsună şi prin Platon, dar şi la Aristotel, apoi foarte 
puternic la stoici (de exemplu, la Cicero) şi în aproape întreaga 
filozofie şi estetică antică. Principiul acestei teorii era că frumo¬ 
sul rezultă din armonia şi proporţia <crup|i£'cpia> părţilor între 
ele şi în raport cu întregul. Legi matematice precise, raporturi sim¬ 
ple şi admirabile produc efectul frumuseţii, care posedă, prin ur¬ 
mare, o realitate obiectivă, independentă de calităţile şi caracte¬ 
risticile personale ale celui ce o contemplă şi chiar ale celui ce o 
aşază în lucruri. 

Or, raporturile respective sînt universale: ele se pot regăsi în 
sunete, în forme, în corpul omenesc, în regulile de compoziţie 
literară, în mişcările astrelor, în întreaga arhitectură a Universu¬ 
lui. Acesta, de altfel, apare ca un kosmos — un imens sistem or- 

ganizat de armonii ce se influenţează, se echivalează şi se condi¬ 
ţionează reciproc: mişcările astrelor pot determina dispoziţii umo¬ 
rale şi deci acţiuni omeneşti, intervalele sunetelor pot găsi cores¬ 
pondenţe în reacţiile sufleteşti, dar şi în condiţia trupească; la 
limită, ele pot exercita o anumită acţiune asupra corespondentu¬ 
lui lor armonic din lumea animală şi vegetală şi pot influenţa chiar 
şi regnul mineral. Constînd aşadar dintr-un sistem armonic de 
proporţii, frumosul va fi înţeles şi resimţit ca o împăcare dintre 
om şi lume, ca o repunere în acord a unor dezbinări şi divergen¬ 
ţe, ca înlăturare a disonanţelor, în vederea integrării în euritmia 
cosmică, în marele concert universal. 

Nu este cazul să zăbovim aici evocînd pe îndelete trăsăturile 
a ceea ce am numit „Vulgata neo-pitagoreică“. Am vrea doar să 
subliniem extrema ei difuziune: nu numai că pe baza ei s-a for¬ 
mat estetica greacă, dar fizica, medicina, astrologia, alchimia an¬ 
tice şi medievale i-au rămas extrem de îndatorate, fără a mai vorbi 
despre Renaştere, în legătură cu care e cu neputinţă de vorbit fără 
a invoca la tot pasul această concepţie. 214 Urmele „Vulgatei" se 
mai răgăsesc pînă azi în limbă: ce legătură semantică există între 
cuvinte precum „temperatură", „temperament", „temperanţă", 
„temperată" (climă), „temperat" (clavecin „bine-temperat")? 
Exact ideea subiacentă a armoniei fondate pe rapoarte simple, cla¬ 
re între forţe, elemente, idei, umori, sunete, calităţi contrastante. 
Şi să nu uităm că teoriile muzicale şi artistice tradiţionale — dar 
într-o măsură apreciabilă, şi cele filozofice — ale Chinei şi Indiei 
se bizuiau şi ele pe idei care,în fondul lor, nu se îndepărtează prea 
mult de unele dintre principiile „Vulgatei". 

2. Or, iată că în mijlocul acestui „concert neo-pitagoreic“, în 
mijlocul unui imens cor ce afirmă, într-un fel sau într-altul, exis¬ 
tenţa frumosului ca proprietate obiectivă, ca armonie matema¬ 
tică a părţilor într-un întreg, se aude, către sfîrşitul Antichităţii, 
o voce disonantă, aproape stridentă. Desigur, ea nu este chiar uni¬ 
ca şi mai ales nu soseşte fără să fi fost, cumva, preveniţi că ar pu¬ 
tea veni ora ei; asta cu atît mai mult cu cît ea îşi găseşte un spri- 


214 Un exemplu este prestigiul extraordinar al „secţiunii de aur" : ra¬ 
portul dintre partea majoră şi cea minoră a unui întreg trebuie să fie egal 
cu raportul dintre partea majoră şi întreg. 

jin serios chiar la Platon, dar nu la cel din Republica, ci la acela 
din Banchetul şi din Phaidros. 

Şi totuşi sunetul acestei voci rămîne aparte şi inconfundabil; 
insistentă, pătrunsă de pasiune chiar, ea sparge unanimitatea pi¬ 
tagoreică ce domnea netulburată: este vocea lui Plotin şi ea se face 
poate cel mai clar auzită în micul Tratat despre frumos (1, 1.6). 
Interesant de notat că tocmai acest tratat, considerat de Porfir 
drept prima operă a maestrului său, şi pe care, în consecinţă, noi 
l-am plasat în deschiderea versiunii noastre, a fost, mai ales în epo¬ 
ca modernă, cu mult cea mai citită şi mai citată lucrare a filozo¬ 
fului. 215 Şi nu fără motiv! 

3.Trei lucruri vine să ne spună Plotin aici (fireşte, nu exclusiv 
aici, după cum vom avea ocazia să vedem şi în alte scrieri ale sale), 
toate trei reprezentînd un veritabil scandal pentru „Vulgata 
neo-pitagoreică“ : mai întîi că frumosul nu e armonie sau propor¬ 
ţie matematizabilă, apoi că el nu înseamnă împăcare cu lumea, 
ci criză lăuntrică şi sfîşiere, şi în al treilea rînd, că el nu trebuie 
căutat în mişcările siderale ori în armoniile naturale, toate exte¬ 
rioare şi obiective, ci înlăuntrul Sufletului şi al sinelui omenesc. 

Astfel, Plotin constată mai întîi că şi corpurile simple, ca fo¬ 
cul, lumina, fulgerul, aurul sînt frumoase, ba chiar mai frumoa¬ 
se decît corpurile compuse. Frumuseţea lor este inexplicabilă în 
termenii teoriei-armonie a „Vulgarei neo-pitagoreice“, căci ele 
n-au părţi care să fie puse într-o justă proporţie, ci pare să pro¬ 
vină din însăşi calitatea lor de a fi unitare şi pure de orice ames¬ 
tec. Or, această calitate nu este decît un indice al unui principiu 
superior, al Intelectului, care este unu, fără părţi şi pur. Aceeaşi 
prezenţă se regăseşte şi în îndeletnicirile şi în caracterele frumoa¬ 
se: Intelectul este cel care le „luminează", le face să „strălucească" 
ca aurul, conferindu-le harul frumuseţii, şi nu vreo proporţie ma¬ 
tematică imanentă şi obiectivată. în ultimă instanţă — observă Plo¬ 
tin — viaţa însăşi care se confundă cu Sufletul, fiind o oglindire 
eternă a Intelectului etern, este frumoasă, dovadă că un trup viu 
este mai frumos decît acelaşi corp mort, deşi proporţiile lor pot 
fi identice. Frumuseţea, aşadar, nu este altceva decît viaţă şi Su- 


215 V. LPIF§E. 

flet — realităţi relativ simple şi relativ inanalizabile — sau viaţă 
potenţată, adică Intelect sau spirit şi orice seamănă mai mult sau 
mai puţin cu acestea devine, la rîndul său, mai mult ori mai puţin 
frumos. 

Desigur, proporţiile, armonia, regulile pot deveni şi ele frumoa¬ 
se, dar ele nu sînt frumoase de la sine, ci se împrumută cu frumu¬ 
seţe numai în măsura în care în ele se întrupează Intelectul, Unul 
şi viaţa, născînd ceea ce noi numim azi „expresie" şi „sensibilita¬ 
te". Elanul vital şi spiritual care „deplasează liniile", care „deran¬ 
jează" schemele — iată ceea ce produce frumosul — şi nicidecum 
„arta-meşteşug", oricît de desăvîrşită şi de nedepăşit ar fi fost ea. 

în aceste condiţii — şi aceasta este cea de-a doua teză a Tra¬ 
tatului — percepţia frumuseţii înţeleasă ca spiritualitate pură nu 
va duce la împăcare cu lumea, la o sublimă acordare în imensa 
simfonie universală. Dimpotrivă, confruntat cu frumosul, Sufle¬ 
tul pătimeşte, intră în criză, se cutremură, se înfioară: e şi plăcere 
aici, şi bucurie, desigur, dar şi un fel de suferinţă „dureros de dulce", 
cum va spune Eminescu. Departe de a se fi conciliat cu Univer¬ 
sul, Sufletul e somat să se despartă de acesta, să se rupă de impe¬ 
rativele corpului; ca „mystul" înmisteriileiniţiatice, el se va des¬ 
puia de tot ceea ce consideră că nu-i aparţine şi va voi să rămînă 
„singur". Căci nu din afară, dinspre armonia şi culorile lumii vine 
frumuseţea, ci dinlăuntru, dinspre şinele său, vremelnic „întinat" 
de contactul cu propensiunea spre corporalitate. 

întreaga „Vulgată" neo-pitagoreică, ca şi stoicismul, epicureis- 
mul, dar şi, în Orient, taoismul sau budismul recomandau omu¬ 
lui să nu reziste curentului universal, să nu se împotrivească 
nesăbuit „Legii" sau „Logos"-ului cosmice, declarînd această ac¬ 
ceptare ca fiind libertate şi suprema înţelepciune. Nu-i aşa — pare 
a zice Plotin — ci chiar trebuie să rezistăm, chiar trebuie să intrăm 
în criză lăuntrică şi, zguduiţi, sîntem apoi datori să „urcăm", în¬ 
friguraţi şi plini de dor, către izvorul de unde purced frumosul 
şi Intelectul — Unul. Efortul este necesar, lupta — cu sine şi cu 
lumea — inevitabilă, criza — benefică. Lupta e îndîrjită — ca odi¬ 
nioară aceea a lui Iacob cu îngerul — o încleştare al cărei premiu 
este o nouă identitate, dar care nu cunoaşte biruinţa fără durere 
sau chiar schilodire. 

Şi, în sfîrşit, ne spune Plotin, frumosul nu este ceva obiectiv, 
o lege universală, o armonie definită ce poate fi regăsită în afară 

— decît poate prin reflex şi pe cale de consecinţă indirectă. Fru¬ 
mosul autentic este chiar omenescul, interioritatea sufletească ina- 
nalizabilă. Pentru a cunoaşte frumosul care este Intelect, Sufle¬ 
tul trebuie, la rîndul său, să devină Intelect: să se „dezbrace" de 
învelişurile sale exterioare, de prejudecăţi, de apetiturile perife¬ 
rice, de afectivităţile comune şi derizorii. El trebuie ca, plonjînd 
în sine, să se redescopere în adevărata şi pura sa autenticitate; aco¬ 
lo va fi frumosul, cel autentic, pe care nici artele, nici natura nu-1 
pot reda şi reproduce. Apărut în afara şi chiar în răspărul regu¬ 
lilor şi legilor esteticii, indiferent la orice armonie şi proporţie pre¬ 
stabilite, frumosul acesta nu este, în definitiv, decît adevărul. Dar 
nu un adevăr obiectiv, stabil, descriptibil şi analizabil logic sau 
dialectic, ci adevărul aparent trecător şi nestatornic — în fapt, mai 
puternic şi mai aproape de eternitate decît imensităţile siderale 

— propriu vieţii, acolo unde aceasta se exprimă cel mai concen¬ 
trat şi cel mai puternic: în unicitatea şi unitatea ireductibile ale 
Sinelui individual. 

4. S-a văzut, de obicei, în Plotin reprezentantul principal al 
neo-platonismului. Nu e, fireşte, deloc o greşeală; şi totuşi există 
în acest gînditor — reprezentat mai ales prin Tratatul despre fru¬ 
mos — ceva care îl scoate în afara curentelor timpului său. Ele¬ 
vul său, Porfir, apoi un Iamblichos, sau un Proclos — da, aceş¬ 
tia sînt neo-platonicieni adevăraţi, credincioşi de altfel „Vulgatei 
neo-pitagoreice“. Vocea lui Plotin răsună însă aparte: ea vine din 
secolul său, dar nu e a secolului său. 

Am putea spune, fără să credem a greşi prea mult, că ea pare 
neobişnuit de modernă. Căci a sustrage frumuseţea matematicii 
universale şi muzicii sferelor cereşti, a o asocia Sufletului indivi¬ 
dual şi spiritualului dintr-însul, a o refuza naturii şi „artei" ca re- 
ţetar de reguli, desăvîrşit o dată pentru totdeauna, dar a o anexa 
subiectivităţii unice trimit, toate, la un fel de romantism, dacă nu 
chiar la expresionism. Experienţa frumuseţii ca zguduire lăuntrică 
şi criză existenţială aminteşte de Hamann, de Kirkegaard şi de 
existenţialism, iar modul de înţelegere a experienţei adevărului 
ca plonjon în pura subiectivitate duce cu gîndul la Bergson, sau 
poate chiar la psihanaliză şi fenomenologie. 

Să spunem, aşadar, că Plotin e un „modern" înainte de mo¬ 
dernitate, că Tratatul său despre frumos expune, în felul său, un 

prim manifest al esteticii moderne? Dar, dacă am spune-o, „re- 
cuperîndu-l“ astfel pe filozoful grecităţii tîrzii, l-am ridica cum¬ 
va pe scara valorilor ? E vreun cîştig autentic în „a fi modern" ? 
Poate că da, dacă „modern" ar însemna şi ceea vrea Plotin să ne 
aducă aminte — că există şi „crize bune", că suprema frumuseţe 
şi supremul adevăr nu pot fi regăsite decît prin exploatarea su¬ 
biectivităţii şi a persoanei şi că „cerul înstelat" rămîne, orice ar 
zice Kant, mai puţin sublim decît „legea morală din mine" ! 

Şi este cu siguranţă un cîştig aici, dacă la toate aceste „moder¬ 
nităţi" se ajunge fără a se eşua în dezabuzările unei subiectivităţi 
prea adesea rău şi nefast înţelese — adică în multitudinea de dez¬ 
articulări lamentabile şi de nevroze sterile pe care, vai, le cunoaş¬ 
tem astăzi atît de bine! 

PLOTIN 

OPERE 




DESPRE FRUMOS 

1,1.6 


Tema 

Despre frumos a fost dintotdeauna, probabil, cea mai cunoscută scrie¬ 
re a lui Plotin, exercitînd o influenţă importantă mai ales asupra esteti¬ 
cii spiritualiste a romantismului german (LPIF§E,3). Tema frumuseţii 
este discutată de Plotin şi în tratatul mai tîrziu 31,V.8 — „Despre fru¬ 
mosul inteligibil". Pentru semnificaţia metafizică a contestării esteticii 
proporţionalităţii formale şi legătura acestei teme cu alte teme plotinie- 
ne, vezi LPIF§H,3. De asemenea, pentru o interpretare la acest tratat, 
vezi şi LPIF§I. 


Rezumat 

Prin ce sînt lucrurile frumoase, atît lucrurile senzoriale, cît şi virtu¬ 
ţile, ocupaţiile, ştiinţele ? Teoria neo-pitagoriciană şi stoică, potrivit căreia 
frumosul constă în proporţionalitatea părţilor între ele şi a părţii faţă de 
întreg nu poate fi acceptată, căci ea nu explică de ce sîntfrumoase anu¬ 
mite lucruri simple. Frumosul este prezenţa Formei pe care Sufletul o 
recunoaşte ca pe ceva unificator şi similar sieşi şi, în general, este pre¬ 
zenţa şi recunoaşterea urmei „lumii inteligibile" în lumea sensibilă. Urî- 
tul, dimpotrivă, este lipsa de simplitate a Sufletului, amestecul său cu cor¬ 
poralitatea, în maniera în care aurul s-ar impurifica cu noroi. Virtuţile 
sînt purificări. Trebuie să plecăm de Aici, îndreptîndu-ne spre patria 
noastră autentică, precum Odiseu. Nu putem vedea Frumosul şi divi¬ 
nul decît devenind noi înşine frumoşi şi divini, aşa cum ochiul n-ar pu¬ 
tea vedea Soarele dacă nu ar fi înrudit cu acesta. Raportul dintre Fru¬ 
mosul inteligibil şi Bine. 



1. Frumosul se află în vedere în măsura cea mai mare; dar el 
există şi în auz — cînd se fac îmbinări de cuvinte — şi în întreg 
cuprinsul artei muzicale. Căci melodiile şi ritmurile sînt frumoa¬ 
se. însă cei care suie către înalt, după ce s-au despărţit de senza¬ 
ţie, constată că există şi îndeletniciri frumoase, şi făptuiri, şi obiş¬ 
nuinţe, şi ştiinţe frumoase, iar apoi vine frumuseţea virtuţilor. Iar 
dacă mai există ceva /frumos/ anterior acestora 1 , se va vedea. 2 

Ce anume face, prin urmare, ca trupurile să se înfăţişeze drept 
frumoase ? Ce anume determină auzul să încuviinţeze că sune¬ 
tele sînt frumoase ? Şi toate cîte ţin îndeaproape de Suflet, în ce 
fel sînt toate acestea frumoase ? Oare toate sînt frumoase în te¬ 
meiul unuia şi aceluiaşi frumos ? Sau cumva frumosul din trup e 
altceva decît frumosul din altă parte ? Şi ce anume sînt frumuse¬ 
ţile acestea, ori acest frumos ? 

Unele lucruri, precum corpurile, nu-şi iau frumuseţea de la sub¬ 
straturile lor însele <7tap’ocmcbv xcov U7toKEipevcov>, ci /sînt ast¬ 
fel/ prin participare. Altele, precum esenţa <(pucnţ> virtuţii, sînt 
frumuseţi în sine. 3 într-adevăr, aceleaşi corpuri apar cînd frumoa¬ 
se, cînd nu, dovedind că una este „a fi corpuri" şi alta — „a fi fru- 


1 Este vorba despre Forme şi despre Frumosul în sine, plasat în ordine 
ontologică şi genealogică înaintea lucrurilor frumoase <7tpo toutwv> 
despre care a fost vorba. Din punct de vedere epistemologic cunoaşterea 
se face „de jos“ înspre sus. 

2 Cf. Banchetul , 210a-21 ld, unde Platon, prin vocea Diotimei, descrie 
ascensiunea de la iubirea pentru un singur corp frumos, trecînd prin iubirea 
pentru toate corpurile frumoase, apoi pentru ocupaţiile şi virtuţile frumoase, 
pentru ştiinţele frumoase, pînă la contemplarea Frumosului în sine. 

3 Plotin va explica mai tîrziu: virtutea este purificare, simplificare a 
Sufletului şi de aceea ea poate fi considerată frumuseţe în sine. Cf. şi 79,1.2. 

moaşe". Atunci ce anume este acel adaos sosit trupurilor? Iată 
ce trebuie cercetat mai întîi. 

Ce, aşadar, este acel ceva care stîrneşte ochii privitorilor, îi în¬ 
toarce, îi atrage către sine şi îi face să se se umple de încîntare la 
spectacolul celor văzute ? Căci dacă vom afla despre ce este vor¬ 
ba şi, pesemne, folosindu-ne de rezultat ca de o treaptă, am pu¬ 
tea privi şi restul /frumuseţilor/! 

Se spune de către toată lumea cam aşa: buna proporţie <crup- 
p.E'tpvoo a părţilor între ele, cît şi în raport cu întregul, şi adaosul 
de culoare frumoasă produc frumosul din vedere. Şi pentru ori¬ 
ce lucru vizibil, şi în general pentru orice lucru, faptul de a fi fru¬ 
mos înseamnă a avea o bună proporţie şi a fi comensurabil. Pen¬ 
tru aceşti /filozofi/ în mod necesar, nimic simplu, ci numai un 
compus va fi frumos. 4 în ochii lor, în timp ce întregul va fi frumos, 
fiecare parte nu va avea de la sine capacitatea de a fi frumoasă; 
însă ea va contribui împreună cu toate celelalte la întreg, pentru 
ca acesta să fie frumos. 

însă, dacă întregul este frumos, ar trebui ca şi părţile sale să 
fie aidoma. Căci /un întreg frumos/ nu ar putea ieşi din părţi urîte, 
ci toate trebuie să fi primit frumosul. în fapt, pentru acei /filo¬ 
zofi/ culorile, acelea frumoase, precum lumina Soarelui, care sînt 
simple şi nu-şi iau frumuseţea din proporţie ar trebui să fie în afa¬ 
ra putinţei de a fi frumoase. Şi totuşi, cum de e aurul frumos ? Şi 
prin ce anume se arată frumoase vederii fulgerul din noapte şi ste¬ 
lele ? 

La fel în cazul sunetelor: sunetul simplu /frumos/ se va sus¬ 
trage înţelegerii acestor oameni, deşi adesea fiecare sunet este fru¬ 
mos în cadrul întregului frumos, dar e frumos şi în sine. 

Pe de altă parte, să presupunem că aceeaşi alcătuire bine pro- 
porţionată dăinuie: ei bine, iată că acelaşi chip apare cînd frumos, 
cînd nu; cum de n-ar trebui atunci spus că a fi frumos este ceva 


4 Aceasta este într-adevăr opinia generală a esteticii greceşti, a este¬ 
ticii clasice în general, acceptată de Platon (în opera de bătrîneţe) şi Aris- 
totel, reluată de stoici. Cicero: „există o anumită formă congruentă <ap- 
ta> a părţilor corpului la care se adaugă dulceaţa culorii şi aceasta este 
numită frumuseţe" (Tusculanae disp. IV.31). V. şi W. Tatarkiewicz, Is¬ 
toria esteticii. Bucureşti, 1978, vol.I, pp. 279-282. 

adăugat bunei proporţii, şi că buna proporţie este frumoasă din 
pricina a altceva, /diferit de ea însăşi/ ? 5 

Iar dacă, trecînd la îndeletnicirile frumoase şi la expresiile fru¬ 
moase, s-ar cerceta frumosul şi aici, despre ce fel de proporţie bună 
ar putea fi vorba la îndeletnicirile frumoase, în legi, în cunoştin¬ 
ţe sau în cazul ştiinţelor ? 6 Cum ar putea fi propoziţiile ştiinţifi¬ 
ce <0ecop'npa'ta> bine proporţionate unele cu celelalte? Iar dacă 
/prin bine proporţionate/ înţelegem „a fi concordante", /trebuie 
văzut/ că există concordanţă şi agrement chiar şi între lucrurile 
rele. Căci numirea cumpătării „o prostie" şi numirea dreptăţii „o 
nobilă neghiobie" sînt afirmaţii concordante, sună la fel şi se ar¬ 
monizează bine între ele! 7 

Aşadar orice virtute a Sufletului este frumuseţe, şi încă o fru¬ 
museţe mai autentică decît cele de dinainte. Dar unde sînt aici părţi¬ 
le sale bine proporţionate ? 8 Căci, chiar dacă există mai multe părţi 
ale Sufletului, ele nu se potrivesc între ele nici ca mărimi, nici ca 
numere. într-adevăr, în ce fel de raport s-ar putea înfăptui unirea 
sau amestecarea părţilor Sufletului sau a propoziţiilor ştiinţifice ? 9 


5 Plotin maximalizează această observaţie în 38, VI.7,22: „De ce strălu¬ 
cirea frumosului se coboară mai degrabă asupra unui chip viu, dar /ră- 
mîne/ o urmă din ea pe chipul mort la care proporţiile din carne încă 
nu s-au pierdut?" 

6 Nu trebuie uitat că în greacă, şi mai cu seamă în greaca elenistică 
KCtXov înseamnă nu numai „frumos" în sens propriu, dar şi „bun" din 
punct de vedere moral, ori „valoros". în traducerea greacă a Vechiului 
Testament (Septuaginta), cînd Dumnezeu declară lumea pe care tocmai 
o crease „bună" („thob" —în ebraică), formula utilizată de traducători 
este KaXov — literal „frumos". 

7 Primul citat (aproximativ) este din Republica, 560 d (acolo este vorba 
despre „sfială" şi nu despre „cumpătare") şi cel de-al doilea este de la 348c. 

8 Se ştie că Aristotel definea virtutea drept „calea de mijloc între două 
vicii, unul provocat de exces, celălalt de insuficienţă... De aceea, prin 
esenţa ei şi prin conceptul care o defineşte virtutea este o medietate 
<pEa6TT|c;>“ ...(Eth.Ni. 1107b) Aşadar, ea ar putea fi considerată o bună 
proporţie între cele două vicii contrare. Totuşi Plotin respinge această 
posibilitate, probabil fiindcă consideră că valoarea virtuţii stă în ea însăşi 
şi nu în poziţia relativă pe care o ocupă ea. 

9 în Republica Platon considera Sufletul divizat în trei părţi: principiul 
raţional <A.oyicrtiK6v>, partea înflăcărată <0upcx;> şi partea concupiscentă 

Dar oare frumuseţea Intelectului care-i liber de orice amestec 
<|.tovouţtEVOU> — ea ce ar putea fi? 10 

2. Aşadar, reluînd analiza, să spunem mai întîi ce este frumo¬ 
sul din trupuri. Este o anume senzaţie ce apare chiar şi dintr-o 
primă străfulgerare. Iar Sufletul, de parcă devenind conştient /de 
ea/, se exprimă şi, luînd-o la cunoştinţă, o primeşte şi se pune în 
armonie /cu frumosul/. Căzînd peste urît însă, Sufletul se strîn- 
ge îndărăt, îl respinge de la sine şi nu-1 încuviinţează, neaflîndu-şi 
vreo potrivire cu el şi luîndu-1 drept străin. Vom spune deci că 
Sufletul, fiind ca natură ceea ce este şi purces fiind de la o natură 
mai de preţ, atunci cînd ar vedea ceva înrudit cu sine sau chiar o 
urmă a înrudirii, se bucură, se umple de uimire şi se întoarce către 
sine, reamintindu-şi de sine şi de ceea ce-i al său. 

Care este, prin urmare, asemănarea dintre lucrurile frumoase 
din lumea aceasta şi frumuseţile din lumea de Acolo <xâ ekeî 
kcxAco ? Or, dacă există asemănare, să fie ele asemenea! Dar cum 
de sînt frumoase şi acelea, şi acestea ? Spunem că sînt zşz prin par¬ 
ticiparea la Formă. 11 Căci orice lucru lipsit de Formă, dar capa¬ 
bil prin fire să primească Forma <ev5ck;> şi configuraţia <poptpr|>, 
dar văduvit deocamdată de raţiune formatoare </.6yoq> şi de 
Formă, este urît şi stă în afara raţiunii formatoare divine. 12 Şi urî- 


<E7u0ugETix6v>. Dar între aceste părţi nu se poate stabili un raport ar¬ 
monic, deoarece ele sînt principii, sau calităţi diferite şi nu mărimi sau 
numere. în Phaidon, unde Socrate susţine unitatea Sufletului care este 
o entitate distinctă de corp şi de altă natură decît acesta, se face aluzie 
la o mai veche teorie pitagoreică, potrivit căreia Sufletul este o armonie 
între diferitele funcţii ale corpului. Această teorie este respinsă de So¬ 
crate în Phaidon. Pe de altă parte, în Despre Suflet, Aristotel se referă 
la o teorie a lui Empedocle care ar fi identificat Sufletul cu proporţia 
<A6yck;> dintre diferitele elemente contrastante ale corpului. 

10 Intelectul <vouţ> conţine mult mai multă unitate decît Sufletul, 
deoarece este mai aproape de Unu. 

11 „La Formă" şi nu la Forma frumosului —scrie Plotin. V.LPIF§H,3 
despre ceea ce am numit „comparaţia unilaterală" şi nota 90. 

12 EîSoi;, popcpiî, A oyog, termeni folosiţi cvasisinonimic încă de către 
Aristotel, în Metafizica. Aici Plotin are în vedere caracteristica unificatoa¬ 
re a Formei şi mult mai puţin structura sa raţională. în general, la Plotin, 

tul desăvîrşit acesta este. Este urît şi lucrul nebiruit de configu¬ 
raţie şi de principiul formativ, cînd materia nu primeşte să fie con¬ 
figurată complet, în acord cu Forma. 

Aşadar, ieşind Forma în întîmpinare, ea îl unifică prin reuni¬ 
re pe cel ce era să fie alcătuit din multe părţi; îl conduce către o 
desăvîrşire unică şi îl face unu prin asemănare /cu sine/; dat fi¬ 
ind că ea însăşi — Forma — era una. şi, ca urmare, tot unul se cu¬ 
vine să fie lucrul configurat de ea — pe cît e cu putinţă pentru 
ceva alcătuit din multe părţi. Frumuseţea se aşază, aşadar, în el, 
în lucrul readus la unitate 13 , dăruindu-se pe sine atît părţilor, cît 
şi întregului. Iar cînd s-ar înstăpîni pe ceva unitar şi omogen, /For¬ 
ma/ dăruie întregului aceeaşi frumuseţe. Precum se întîmplă că, 
uneori, o anume natură dăruie frumuseţe întregii case laolaltă cu 
părţile ei, alteori natura dăruie frumuseţe numai unei singure pietre, 
în vreme ce arta o dăruie /numai/ casei. Astfel ia naştere corpul fru¬ 
mos printr-o comuniune cu raţiunea formatoare sosită de la zei. 

3. Or, recunoaşte /Frumosul/ puterea /Sufletului/, orînduită 
în acest scop şi care este mai importantă decît orice pentru ju¬ 
decarea a ceea ce-i aparţine ei înseşi, dacă şi restul Sufletului ju¬ 
decă laolaltă cu ea. 14 Pesemne însă că Sufletul însuşi vorbeşte, 
punîndu-se în armonie cu Forma pe care el o posedă în sine, folo- 
sindu-se de aceasta în felul său de judecată, întocmai ca de o riglă 
cu care se măsoară rectiliniaritatea. 


logos, (tradus uneori prin „raţiune formatoare" este „urma" ipostazei 
superioare în ipostaza inferioară —forma devenită (aparent) imanentă. 

13 Un lucru este frumos, prin urmare, nu pentru că împărtăşeşte un 
plan, o structură comună, armonioasă cu Forma, ci fiindcă el devine şi 
se descoperă unitar şi Unu, pe cît îi este cu putinţă. Acesta este princi¬ 
piul „asemănării unilaterale": inferiorul seamănă cu superiorul, dar aces¬ 
ta nu seamănă cu inferiorul, iar asemănarea este dată de descoperirea su¬ 
periorului, ca unitate, în inferior. LPIF§H,3. 

14 Sufletul, la Plotin, este o realitate complexă: în centrul său se află 
partea sa conştientă, raţională, volitivă dar şi imaginativă — „eul". Dea¬ 
supra — de obicei inconştientă — este partea asociată strîns Intelectu¬ 
lui, dedesubt partea apetitivă şi generativă — de asemenea inconştientă. 
Sufletul recunoaşte Frumosul prin partea sa superioară, legată de Inte¬ 
lect, dar este necesar ca „restul" — partea conştientă — să colaboreze. 
LPIF§H,6. 

Dar cum se acordă /frumosul/ ce ţine de trup cu /frumosul/ 
ce e anterior trupului ? în ce fel arhitectul, punîndîn armonie casa 
exterioară cu Forma interioară a casei, o declară pe aceea /exte¬ 
rioară/ frumoasă ? Răspunsul este că, de ai înlătura pietrele, /for¬ 
ma/ exterioară este Forma interioară, care numai se distribuie /în 
casele particulare/ datorită masei exterioare a materiei, întruchi- 
pîndu-se în multiplicitate, deşi este indivizibilă. 15 Cînd, prin ur¬ 
mare, senzaţia ar vedea forma aflată în corpuri, formă care a le¬ 
gat laolaltă şi a învins natura contrară, lipsită de formă, cînd ar 
vedea o configuraţie distingîndu-se în chip minunat printre alte 
configuraţii, atunci, adunînd laolaltă /forma aflată dispersată/ în 
multe locuri, o poartă şi o readuce pe aceasta spre indivizibilul 
dinlăuntru şi dăruieşte Formei interioare ceva în armonie, con¬ 
sonant şi prieten cu ea. 

Aşa e şi urma /exterioară a/ virtuţii — adecvată <7tpoar|VE<;> în 
ochii unui bărbat de ispravă — cum se manifestă ea în afară <£7ti- 
(paivopevov> la un adolescent şi se acordă cu adevărul interior /al 
acestuia/! Iar frumuseţea culorii este ceva simplu, ivit din cauza 
Formei şi din biruinţa asupra întunericului Materiei, prin prezen¬ 
ţa luminii incorporale, care-i raţiune formatoare şi Formă. Din 
această pricină este frumos focul în comparaţie cu celelalte cor¬ 
puri, deoarece, în raport cu celelalte elemente, el ţine de ordinul 
Formei. Prin poziţie, el locuieşte sus, fiind cel mai uşor dintre 
celelalte corpuri, pentru că se află cel mai aproape de domeniul 
incorporai. El singur nu le primeşte la sine pe celelalte elemen¬ 
te, în vreme ce acelea îl primesc pe el. într-adevăr, ele se încălzesc, 
dar focul nu se răceşte. El se colorează în mod primordial, în timp 
ce restul elementelor primesc de la el forma culorii. De parcă ar 
fi Formă, el străluceşte şi scînteiază! 

Dar /elementul/ care nu domină /materia/ <pf] KpaT 0 UV>, ajun- 
gînd la lumină decolorat <e^itr|A.ov>, nu-i deloc frumos, ca şi cînd 
nu ar fi părtaş la întreaga formă a culorii. 16 


15 Este vorba despre forma din mintea arhitectului, „casa fără mate¬ 
rie", cum spunea Aristotel, Met. Z,7,1032b, 237. Un prim exemplu de 
ceea ce am numit „logica incorporalelor", LI: distribuţie egală în mul¬ 
te locuri fără împărţire. LPIF§H,4. 

16 Pasaj dificil din pricina participiului p.T| Kpaxouv al cărui sens nu 
este clar. Armstrong traduce prin „the inferior thing", PA, 1,242. 

Iar consonanţele ascunse din sunete, după ce le-au produs pe 
cele manifeste 17 , determină în acest fel Sufletul să devină conştient 
de frumos, ele punînd în evidenţă acelaşi frumos într-un alt loc. 
Proprietatea indisociabilă a consonanţelor muzicale este de a fi 
măsurate cu numere, dar nu bazate pe orice raport, d pe acela 
care ar servi la producerea formei în vederea biruinţei sale asu¬ 
pra /Materiei/. 

Despre frumuseţile senzoriale, care — simulacre şi umbre fi¬ 
ind — după ce parcă au scăpat în afară, au dat fuga în Materie, 
au dichisit-o <eKOopT|cav> 18 şi, cu strălucirea lor, au stîrnit emo¬ 
ţie <6iE7tx6r|oav>, atît am avut de spus. 

4. Dar trebuie să examinăm frumuseţile aflate mai departe, pe 
care senzaţia n-a fost menită să le vadă, iar Sufletul le vede fără 
organe de simţ — pe acestea să le vedem în suişul nostru şi să lăsăm 
jos, în urmă, senzaţia. 

Aşa cum despre frumuseţile senzoriale nu e cu putinţă să vor¬ 
bească aceia care nici nu le-au văzut, nici nu le-au perceput ca fi¬ 
ind frumoase, după cum e cazul orbilor din naştere, în acelaşi fel 
/nu e posibil să vorbească/ despre frumuseţea ocupaţiilor cei care 
nu au acceptat că există o frumuseţe a îndeletnicirilor, a ştiinţe¬ 
lor şi a altor asemenea. Şi nici despre strălucirea virtuţii nu pot 
vorbi cei cărora nu li s-a înfăţişat drept frumos chipul dreptăţii 
şi al cumpătării şi faptul că „nici Luceafărul de seară, nici cel de 
dimineaţă nu sînt atît de frumoase" 19 . Ci trebuie ca cei care le văd 
să fie în condiţia adecvată în care Sufletul priveşte astfel de rea- 


17 Se ştia de la pitagoricieni că anumite rapoarte între numere natu¬ 
rale 1/2, 2/3 etc. produc anumite intervale determinate consonante, de 
pildă, octava, cvinta, cvarta etc. Aceste rapoarte reprezintă „consonan¬ 
ţele ascunse" care le produc pe cele „manifeste" — adică audibile. 

18 Aluzie la teoria lui Plotin, potrivit căreia Materia (absolută) nu se 
uneşte veritabil cu Formele, fiind mai prejos decît ceea-ce-este ceva şi 
decît Fiinţa. Ea este descrisă ca „un cadavru dichisit" <vEKpov KEKOopfpE- 
vov> (72,11.4,5), sau ca un prizonier „acoperit cu lanţuri de aur" (51, 1.8,15), 
vezi LPIF§H,7,4. De aceea, este preferabil ca EKoapriaav să nu fie tra¬ 
dus aici: „au ordonat-o". 

19 Aristotel citează şi el acest pasaj, extras dintr-o piesă a lui Euripi- 
de (fr. 486 Nauck), în Etica Nicomahică, V,3, 1129b. 

lităţi. Iar văzîndu-le, aceşti oameni se umplu de plăcere, de uimi¬ 
re şi se înfioară în mult mai mare măsură decît se întîmpla îna¬ 
inte; asta fiindcă ei au de-a face acum cu /frumuseţi/ autentice. 

Asemenea simţăminte cuvine-se să avem cînd ceva e frumos — 
cutremur şi înfiorare plină de bucurie, cit şi dor, iubire şi uluire 
însoţite de plăcere. Şi e cu putinţă ca Sufletele să aibă aceste sim¬ 
ţăminte şi toate le au chiar atunci cînd este vorba despre lucruri 
care nu se văd; mai mult însă, de fapt, păţesc aceasta Sufletele în 
mai mare măsură îndrăgostite de aceste realităţi /invizibile/, tot 
aşa cum şi cînd e vorba despre trupuri /frumoase/, de văzut le 
văd cu toţii, şi totuşi nu toţi oamenii sînt străpunşi de boldul /fru¬ 
museţii/ în mod egal, ci în mai mare măsură ajung aşa cei despre 
care se spune că le iubesc. 

5. Trebuie să mai cercetăm însă condiţia celor îndrăgostiţi de 
ceea ce nu se află în simţuri: Ce anume simţiţi cînd e vorba de¬ 
spre îndeletnicirile considerate frumoase, despre purtările frumoa¬ 
se, obiceiurile cumpătate, în general, despre făptuirile şi dispo¬ 
ziţiile virtuoase şi despre frumosul sufletesc? Şi văzîndu-vă pe 
voi înşivă frumoşi în interior, ce simţiţi ? Şi cum de intraţi în de¬ 
lir <dvaPaK%eiJEO0e>, cum de vă clătinaţi <ccvaKiv£Îo0E>, cum de 
vă înfioraţi de dor să vă uniţi cu voi înşivă, după ce v-aţi adunat 
pe voi înşivă, în separare de trupuri ? Căci acestea sînt simţămin¬ 
tele avute de către cei cu adevărat îndrăgostiţi! 20 

Ce este, prin urmare, lucrul faţă de care resimt ei toate aces¬ 
tea ? Nu-i un desen <o%fjp.a>, nu-i o culoare, nici o mărime. Are 
a face cu Sufletul, ce e incorporai, fără culoare şi posedînd cum¬ 
pătarea, fără culoare şi ea, cît şi strălucirea restului virtuţilor, atunci 
cînd fie le vedeţi în voi înşivă, fie aţi privi în altcineva măreţia Su¬ 
fletului — un caracter drept, cumpătarea pură, „bărbăţia cu chip 
luminos" 21 , gravitatea, cît şi pudoarea înaintînd fără teamă, se¬ 
nină şi neclintită şi cînd, peste toate /virtuţile/, zăriţi strălucirea 
Intelectului divin! 


20 Influenţa lui Pbaidros (cel de-al doilea discurs al lui Socrate) al lui 
Platon este vădită, în ideea că iubirea e o formă de nebunie divină. Dar 
accentul este pus nu pe iubirea pentru o fiinţă diferită, ci pentru ceea ce 
se află în şinele cel mai profund. 

21 Expresie împrumutată din Iliada, 7,312, unde este descris Aias mer- 
gînd la luptă, asemenea lui Ares. 




166 


OPERE 


Pe toate acestea preţuindu-le şi îndrăgindu-le, cum de le nu¬ 
mim frumoase? Ele sînt, par astfel şi cel care le-ar vedea nu le 
poate numi altfel decît ca fiind cele-ce-sînt /ceva/ cu adevărat. <xd 
ovxcoţ ovxa> 22 Ce /înseamnă/ „cele-ce-sînt /ceva/ cu adevărat" ? 
înseamnă „frumuseţi". Dar raţionamentul cere să mergem mai 
departe: ce anume sînt „cele-ce-sînt /ceva/ cu adevărat" pentru 
ca ele să facă Sufletul vrednic de iubire ? Ce anume se răspîndeşte 
peste toate virtuţile precum o lumină ? Ai vrea ca, luînd însuşi¬ 
rile contrare, cele care fac Sufletul urît, să le punem alături de cele 
dintîi? Căci probabil că /a afla/ ce este urîtul şi de ce apare aşa 
ar putea contribui la scopul cercetării noastre. 

Iată, dar, Sufletul slut, ticăloşit şi nedrept, plin de pofte, plin 
de zbucium din pricina laşităţii la clipe de teamă, şi pizmaş din 
micime sufletească! Acest Suflet se gîndeşte numai la ceea ce este 
muritor şi josnic, e strîmb pretutindeni, iubeşte plăcerile impu¬ 
re, trăind o viaţă mărginită numai la ce poate simţi prin interme¬ 
diul trupului, socotind plăcută urîţenia. Nu vom spune oare că 
urîtul acesta vine din afară asupra Sufletului, precum un „frumos" 
adăugat 23 , ce l-a pîngărit, l-a făcut impur şi l-a „întrepătruns" 
<aupre<pupp£vr|> cu mult rău 24 , că el nu mai are o viaţă şi vreo 
senzaţie pură, ci că, datorită însoţirii cu răul, trăieşte o viaţă ob¬ 
scură, amestecată din belşug cu moartea, neînstare să mai vadă 
ceea ce se cuvine ca Sufletul să vadă, nepăstrîndu-se la sine, deoa¬ 
rece este mereu tîrît spre în afară, spre în jos şi spre beznă? 

Fiind deci Sufletul impur şi tîrît pretutindeni de înclinaţiile sale 
către poftele senzuale, amestecîndu-se mult cu elementul corpo¬ 
ral, însoţindu-se cu multă materie şi primind la sine un aspect di¬ 
ferit /de al său propriu/, el se alterează datorită amestecului ce-1 
trage înspre mai mult rău. E ca şi cînd cineva s-ar vîrî în mîl sau 
în noroi şi nu ar mai lăsa să apară frumuseţea pe care o avea şi 
s-ar vădi numai mîzga ce-i mînjeşte chipul. Omul la care urîtul 
a sosit datorită unui adaos străin, dacă urmează să fie iarăşi fru¬ 
mos, are de lucru să spele şi să cureţe fiinţa sa adevărată <OJt£p 


22 LPIF§H,5 şi §G,4. 

23 Aşa propune PA: ertonctov KaXov. E, fireşte, un frumos aparent, 
de fapt este urît. Lecţiunea lui PB, mai simplă, „rău adăugat" : ejkxktov 
kcckov. 

24 Parafrază după Phaidon, 66b. 




Despre frumos 167 

rjv eîvoa>. 25 Iar dacă am spune că este urît Sufletul din pricina 
unirii, a amestecului cu trupul şi Materia, cît şi a înclinării către 
acestea, am vorbi cu dreptate. 

Iar acest urît înseamnă pentruSuflet să nu fie nici pur, nici cu¬ 
rat; precum pentru o cantitate de aur /urîtul/ e să se fi impuri- 
ficat cu tină ; însă, dacă pe aceasta cineva ar înlătura-o, iată că 
rămîne aurul plin de frumuseţe, fiindcă este liber <povoupEVoţ> 
de alte impurităţi, locuind singur cu sine însuşi. Tot aşa şi Sufle¬ 
tul cînd e singur, după ce a fost separat de dorinţele pe care le 
posedă prin intermediul trupului cu care a avut de-a face prea din 
cale-afară, o dată ce s-a îndepărtat de restul patimilor şi a supus 
purificării tot ce are prin faptul că e întrupat, ei bine atunci, rămî- 
nînd singur, el a înlăturat urîţenia provenită de la natura adversă 
/sieşi/ <ETEp ac, (pua£co<;>. 26 

6. Cum spune o veche tradiţie, cumpătarea, curajul şi orice vir¬ 
tute sînt purificări, şi la fel este şi înţelepciunea însăşi. 27 De aceea, 
pe drept, misterele dau a înţelege că omul care nu s-a purificat 
va sta şi la Hades în noroi, deoarece omul nepurificat îndrăgeş¬ 
te noroiul din pricina viciului. După cum şi porcii, avînd trupul 
murdar, se bucură să se vîre în noroi! 

Căci ce ar fi adevărata cumpătare altceva decît a nu avea de-a 
face cu plăcerile trupului, şi a fugi de ele ca fiind impure şi impro¬ 
prii unui om pur ? Iar curajul este să nu-ţi fie frică de moarte. Or, 
moartea înseamnă ca Sufletul să fie despărţit de trup. Nu se teme, 
aşadar, de această despărţire cel care iubeşte să ajungă singur. 28 De 


25 Formula e aristotelică, dar tot pasajul, cu dualismul său extrem Su- 
flet-corp, este platonic. Acest dualism permite identificarea frumosului 
cu ceea ce este simplu, pur, fiind de la sine înţeles că numai elementul 
incorporai poate fi astfel. Dimpotrivă, amestecul — ceea ce înseamnă me¬ 
reu amestecul cu Materia — va fi urît, pentru că are o calitate ontolo¬ 
gică inferioară. Sufletul nu se alterează însă în esenţa sa, ci răul este „adă¬ 
ugat", precum noroiul. 

26 Se observă că la Plotin Materia este o natură opusă, adversă For¬ 
mei, si nu o virtualitate-posibilitateţ potenţialitate) ca la Aristotel. Ci.12, 
II.4 ş'i LPIF§H,7. 

27 Cf. 19, 1.2. 

28 Evident, plecîndu-se de la o formulă din Alcibiade I, al lui Platon 
„omul" este identificat cu Sufletul său. Iar în Phaidon, filozofia este 




168 


OPERE 


asemenea, mărinimia este dispreţul pentru lucrurile din lumea de 
aici. Iar înţelepciunea înseamnă să gîndeşti desprinzîndu-te de lu¬ 
crurile de jos, îndreptîndu-ţi Sufletul către cele de sus. 

Prin urmare, o dată purificat, Sufletul devine Formă şi raţiu¬ 
ne formatoare, cu desăvîrşire incorporai, intelectual şi aparţinînd 
în întregime divinului, de unde curge şi izvorul frumosului şi tot 
ceea ce e înrudit acestuia. 29 Sufletul deci cînd se înalţă înspre In¬ 
telect este frumos încă şi mai mult: căci Intelectul şi ceea ce apar¬ 
ţine acestuia sînt o frumuseţe înrudită cu Sufletul şi nu străină 
lui, fiindcă abia atunci /cînd tinde spre Intelect/ Sufletul este cu 
adevărat numai Suflet. De aceea se şi zice îndreptăţit că a deveni 
frumos şi bun înseamnă pentru Suflet să se asemene Zeului^, 
deoarece de acolo purced frumosul şi partea binelui pentru cele 
ce sînt / ceva/ <fţ exepa poîpa xtov 6vxwv> 31 . Dar de fapt, frumu¬ 
seţea e mai curînd totuna cu cele-ce-sînt /ceva/. 

Iar cealaltă natură reprezintă urîtul şi tot ea este şi răul prim} 1 
Iar pentru Acela <KOCKEÎvcp>, bine şi frumos sînt totuna, ori bi¬ 
nele şi frumuseţea /sînt identice/. 

Să cercetăm, prin urmare, în mod similar frumosul şi binele, 
pe de-o parte, şi urîtul şi răul, pe de alta. Pe primul loc trebuie 
să aşezăm Frumuseţea ce este şi Binele 33 ; de la care provine In¬ 
telectul, /care este/ în mod nemijlocit Frumosul. Iar Sufletul este 
frumos prin mijlocirea Intelectului, în timp ce restul lucrurilor 


definită drept „grija pentru moarte", înţelegîndu-se că Sufletul în cu¬ 
noştinţă de adevărata sa condiţie, doreşte să fie liber de corp. 

29 Expresia trimite la metaforele mai elaborate, din alte tratate, ale Unu- 
lui ca izvor al tuturor lucrurilor (30,111.8,10). V.LPIF§H,2. 

30 Cf. Theaitetos, 176a. V. 79.1.2 

31 Cf. Republica .Acolo Socrate (Platon) atacă vehement concepţia tra¬ 
diţională potrivit căreia zeii (şi în primul rînd Zeus) dau oamenilor deo¬ 
potrivă partea (moira) lor de bine şi partea lor de rău. El susţine că zeii 
nu sînt responsabili decît de bine, fără să clarifice exact de unde vine răul. 

32 Este vorba despre Materia absolută sau primă, identificată de Plo- 
tin cu privaţiunea absolută. Ea este totuşi generată de Bine sau Unu 
(72,11.4 şi 57,1.8 şi LPIF§H,7). 

33 Evident, este vorba despre Unu, nenumit aici. Plotin va sugera însă 
chiar la sfîrşitul acestui tratat că Binele (Unul) este, de fapt, mai presus 
de Frumos. 

sînt frumoase deoarece Sufletul le dă formă — fie în acţiuni, ori 
în ocupaţii. Dar chiar şi corpurile /frumoase/, cîte sînt numite ast¬ 
fel, sînt făcute de către Suflet. Căci fiind divin şi parte a frumosu¬ 
lui, el dăruie frumuseţe corpurilor pe care le-ar atinge şi le-ar lua 
în stăpînire — pe cît le este lor cu putinţă să participe /la frumos/. 

7. Prin urmare, trebuie iarăşi suit spre Bine, spre care năzuieş¬ 
te orice Suflet. Dacă cineva l-a văzut, ştie ce spun 34 , anume în ce 
fel este El frumos. El e de dorit ca fiind bun, şi dorinţa-i pentru 
El; iar întîlnirea cu El este cu putinţă pentru cei care au luat dru¬ 
mul în sus, care se întorc /spre el/ şi se dezbracă de veşmintele 
pe care le-au îmbrăcat atunci cînd au coborît. Se întîmplă la fel 
ca la oamenii care urcă spre sanctuarele templelor: ei trebuie să 
se purifice şi să-şi lepede veşmintele de dinainte şi să urce goi, 
pînă ce, lăsînd deoparte, în suişul său, orice este străin Zeului, prin 
sine /devenit/ singur, omul l-ar vedea pe Zeul singur 35 <ourap povtp 
auto povov>; l-ar vedea pur, simplu, limpede — Zeul de care de¬ 
pinde totul: la El priveşte, prin el fiinţează, prin el trăieşte şi cu¬ 
getă. Căci el — Binele — este cauza vieţii, a Intelectului şi a fi¬ 
inţării. Iar dacă cineva l-ar vedea, ce mai iubiri ar cunoaşte, ce mai 
doruri ar încerca voind să se unească cu el, cum s-ar mai înfiora 
el, străbătut de plăcere! 

Cel care nu l-a văzut încă poate să rîvnească la el ca la Bine. 
Dar cel care l-a văzut are putinţa să se bucure de El ca de Fru¬ 
mos 36 , să se înfioare dinaintea-i, biruit de plăcere, să fie atins ne¬ 
primejduit şi să iubească cu iubire adevărată şi cu un dor ascu¬ 
ţit, iar de amorurile celelalte să-şi rîdă şi să-i dispreţuiască /pe 
oamenii/ socotiţi mai înainte frumoşi. E simţămîntul celor care 
au parte de o viziune a Zeilor sau a Daimonilor; în nici un chip 
acei oameni nu ar mai încuviinţa apoi frumuseţile trupeşti în ace¬ 
laşi fel ca înainte /de experienţa aceasta/. 


34 Cf. 9, VI.9,9: formulă consacrată mai ales în cadrul misterelor ele- 
usine. în continuare, imaginea este inspirată de mistere; ea evocă „cobo- 
rîrea", procesia Sufletelor, care se impurifică şi care, pentru a reveni la 
Unu, trebuie să „se dezbrace" de ceea ce au îmbrăcat. V. şi LPIF§I. 

35 Cf. 9, VI.9.9 finalul. 

36 Tendinţa spre Frumos e mai specială decît cea spre Bine spre care 
tind toate fiinţele. 

Ce să spunem dacă cineva ar privi Frumosul însuşi — pur — 
ce nu are de-a face cu cărnuri şi trupuri, ce nu e pe pămînt, nici 
în cer — numai pentru ca să fie pur ? 37 Căci toate acele /frumu¬ 
seţi/ sînt adaosuri, sînt amestecuri şi nu sînt /frumuseţi/ prime, 
ci provin de la Frumosul în sine. Dacă cineva l-ar vedea pe Ace¬ 
la, care oferă tuturor, dar rămîne în sine, care dăruieşte şi nu pri¬ 
meşte nimic la sine, aşadar dacă acel om ar stărui în contempla¬ 
rea unui asemenea Frumos şi s-ar bucura că-i devine aidoma, de 
care alt frumos ar mai avea nevoie ? Căci acest Frumos, fiind în 
cea mai mare măsură Frumuseţea însăşi şi cea dintîi, îi face pe iu¬ 
bitorii săi frumoşi şi demni de a fi iubiţi /la rîndul lor/. 

„Mare e încleştarea ţintind a-1 dobîndi şi-i cea mai de presus 
pentru Suflete" ! 38 Pentru ea îşi dau ele întreaga osteneală — ca 
să nu rămînă nepărtaşe la cea mai măreaţă privelişte; cel care o 
întîlneşte e fericit, o fericită privelişte avînd, în timp ce nefericit 
este cel ce n-o întîlneşte. într-adevăr, nu omul care nu dă peste 
frumuseţile de culori şi de corpuri, nu cel care nu întîlneşte pu¬ 
terea, demnităţile şi domnia este nenorocit, ci este aşa omul care 
nu întîlneşte acest Frumos şi numai pe el. Pentru dobîndirea lui 
merită să fie zvîrlite deoparte domniile şi dregătoriile întregului 
pămînt, ale mării şi Cerului tot; numai dacă cineva, în cazul cînd 
le-ar părăsi şi le-ar nesocoti pe toate acestea, dar s-ar întoarce către 
Acela, putea-l-ar cumva zări ! 

8. Dar în ce fel ? Şi care-i mijlocul ? Cum va putea privi cineva 
„o Frumuseţe de nespus" 39 , ca aceea din interiorul templelor sfin¬ 
te, care nu răzbate în afară, pentru ca să nu fie zărită de vreun 
ochi profan ? Să păşească atunci şi să se îndrepte spre înlăuntru, 
de poate lăsa în afară vederea cu ochii şi de nu se va întoarce spre 
minunile de dinainte ale corpurilor! Fiindcă el, cînd vede frumu- 


37 Text influenţat de Banchetul, 211a şi 211 d-e. 

38 Parafrază după Phaidros, 247b. 

39 Banchetul 218e: pasajul platonician este plin de ironie: Lăudat de 
frumosul Alcibiade, care băuse cam mult, Socrate răspunde: „Dragă Al- 
cibiade, se pare că nu stau rău, dacă se întîmplă să fie adevărat ceea ce 
spui şi dacă există în mine o putere prin care tu ai putea deveni mai bun; 
ar însemna că vezi în mine o frumuseţe de nespus şi cu totul diferită de 
frumuseţea ta fizică." 

seţile trupeşti, nu trebuie să dea buzna către ele, ci, ştiind că ele 
sînt imagini, urme şi umbre, trebuie să alerge către Acela care le 
este model. Căci cel care, dînd fuga, ar vrea să pună mîna pe amin¬ 
titele frumuseţi /trupeşti/, ca pe ceva adevărat, ar face precum 
/tînărul care a vrut să prindă/ nălucirea chipului frumos purtat 
pe unda apei — acela care ar dori să înşface un astfel de chip, după 
cum spune povestea, se va scufunda în adîncul rîului şi dus va fi! 
La fel, omul care stăruie în preţuirea trupurilor frumoase şi nu 
le dă drumul, se va scufunda, nu cu trupul, ci cu Sufletul în în¬ 
tunecime şi în mîhnitele străfunduri pentru Intelect; la Hades, 
orb fiind, va locui deopotrivă în lumea noastră şi în Infern lao¬ 
laltă cu umbrele. 

„Să fugim, dar, spre a noastră scumpă patrie !“ 40 — iată o po- 
vaţă mai adevărată. Ce vrea să fie, prin urmare, această fugă şi în 
ce fel ? Să ridicăm pînzele plecînd precum Odiseu de la magicia- 
na Circe, sau de la Calypso — după cum spune Homer cu un în¬ 
ţeles ascuns, pe cît cred 41 — fiindcă nu-i fusese pe plac eroului să 
rămînă, deşi avea parte de desfătări venite pe calea ochilor şi lo¬ 
cuia laolaltă cu belşug de frumuseţe senzorială. Iar patria noastră 
este locul de unde am purces, iar Tatăl este Acolo / Şi care să ne 
fie călătoria <otoA.ck;>, şi în ce fel — plecarea ? Nu cu picioarele 
trebuie umblat! Căci picioarele poartă pretutindeni dintr-o par¬ 
te într-alta a pămîntului. Nu trebuie nici să-ţi pregăteşti un car 
tras de cai, sau o corabie, ci trebuie lăsate deoparte toate acestea 


40 Iliada, II, 140. Agamemnon, înşelat de visul defetist trimis de Zeus, 
propune în consiliul aheilor: „Să fugim cu corăbiile în patria iubită/ căci 
nu vom mai cuceri Troia cu străzi largi." Contextul originar nu are nici 
o legătură cu interpretarea simbolică a lui Plotin. 

41 Interpretarea alegorică a lui Homer data de foarte mult timp şi fu¬ 
sese respinsă de Platon în Republica. Ea devenise extrem de curentă în 
epoca elenistico-romană şi pornea de la premisa că poetul exprimase ale¬ 
goric, prin poezie, o filozofie teoretică. Philon din Alexandria va adap¬ 
ta procedeul la interpretarea Pentateuhului. E semnificativ că Plotin re¬ 
uneşte cumva parafraza din Iliada cu alegoria lui Odiseu. E un procedeu 
caracteristic hermeneuticii Antichităţii tîrzii, pentru care citatele sau idei¬ 
le „autorilor fondatori", precum Platon, Homer etc. sînt luate în sine, 
ori sînt alăturate, fără a se ţine seama de contextul din care fuseseră ex¬ 
trase. 

şi nu trebuie să priveşti; ci, ca şi cînd ai închide ochii <ţnjaavTa> 42 , 
se cuvine să dobîndim şi să deşteptăm cealaltă vedere, pe care ori¬ 
cine o are, dar puţini o folosesc. 43 

9. Ce anume vede, aşadar, acea vedere interioară ? Cînd abia 
e trezită nu poate să privească strălucirile prea mari. 44 Sufletul în¬ 
suşi trebuie să se obişnuiască să privească mai întîi îndeletniciri¬ 
le frumoase, apoi faptele frumoase — nu acelea pe care le săvîr- 
şesc artele, ci pe care le făptuiesc oamenii socotiţi buni. Apoi 
uită-te la Sufletul celor care săvîrşesc fapte frumoase! 

Dar cum ai putea vedea frumuseţea unui Suflet bun ? întoar¬ 
ce-te către tine însuţi şi priveşte : chiar dacă încă nu te vezi pe tine 
frumos, fă precum sculptorul unei statui ce urmează să fie fru¬ 
moasă; el mai înlătură ceva, mai şlefuieşte pe undeva, netezeşte, 
curăţă, pînă ce face vizibilă frumuseţea pe chipul statuii. La fel 
şi tu: înlătură prisosul, îndreaptă ceea ce e strîmb, ceea ce e în¬ 
tunecat curăţă şi fă-1 să fie luminos şi nu conteni „meşterindu-ţi 
statuia ta“ 45 , pînă ce nu ţi-ar străluci dumnezeiasca splendoare a 


42 Mveiv „a închide ochii" este apropiat ca sonoritate şi, probabil, în¬ 
rudit etimologic cu pt>EÎv „a se iniţia". Aluzia la iniţiere este evidentă. 

43 Misterele Eleusine, cele mai celebre mistere greceşti, cuprindeau 
trei faze, numite myesis, telete şi epopteia. Myesis înseamnă, probabil, 
„închiderea ochilor", şi se pare că cel ce se iniţia era condus la un loc 
întunecos. Se săvîrşeau apoi nişte rituri de purificare (telete), după care 
era dus într-un loc luminat unde i se arătau anumite obiecte mistice (epop¬ 
teia, Ut. „viziune"). Evident, Plotin se referă la prezenţa realităţilor spi¬ 
rituale, dar limbajul misterelor este caracteristic pentru neoplatonism. 

44 Cf. Republica, 515e. 

45 Parafrază după Pbaidros., 252d. Sensul este diferit, aproape opus, 
pentru că Platon spune: „Fiecare /Suflet/ alege corespunzător Iubirea 
pentru tinerii frumoşi, şi fiind această iubire /pentru sine/ ca un zeu, şi-o 
meştereşte ca pe o statuie pentru sine şi o împodobeşte, ca s-o cinstească 
şi să sărbătorească /laolaltă cu ea/.“ La Plotin, Sufletul se „meştereşte" 
pe sine — el este statuia. La Platon, Sufletul „îşi meştereşte" pasiunea, 
iubirea (sau, după altă posibilă interpretare a textului platonic, chiar pe 
iubitul însuşi) pentru a o face să semene cu modelul său erotic divin pe 
care îl contemplase înainte de întrupare. La Platon, „meşteritul statuii" 
presupune şi împodobirea ei, la Plotin este vorba despre eliminare şi sim¬ 
plificare. 

virtuţii şi pînă ce nu ai vedea „cumpătarea urcînd pe sacrul tron“ 46 ! 
Dacă ai devenit aceasta, ai văzut această /frumuseţe/ şi, pur fiind, 
te-ai unit cu tine însuţi, nemaiavînd nici o piedică ca să devii, ast¬ 
fel, unul; nu mai ai nimic altceva amestecat în interiorul tău, ci 
eşti în întregime numai lumină adevărată. E o lumină care nu e 
măsurată prin dimensiune, nici nu e prea mică, prin strîngerea în- 
tr-un contur, nici nu e prea mare din lipsă de limită, ci e fără mă¬ 
sură pretutindeni, ca fiind mai mare decît orice măsură, şi mai in¬ 
tensă decît orice cantitate. 

Ei bine, dacă ai devenit asta, ai devenit deja viziune. Prinzînd 
inimă pentru tine însuţi şi ajungînd aici, nu mai ai nevoie de că¬ 
lăuză, ci, uitîndu-te, hai, aţinteşte-ţi privirea: numai acest ochi sin¬ 
gur vede marea frumuseţe ! 

Dar dacă /omul/ s-ar îndrepta către acea viziune avînd ochii 
Sufletului slabi din pricina viciilor şi fără să se fi purificat, sau fi¬ 
ind nevolnic şi, din lipsă de curaj, neînstare să privească ceea ce 
este prea strălucitor, atunci el nu vede nimic, chiar dacă vreun al¬ 
tul i-ar sta în preajmă arătîndu-i ceea ce, fiind de faţă, e cu pu¬ 
tinţă să fie văzut. Căci văzătorul este înrudit cu obiectul văzut 
şi, abia după ce s-a făcut pe sine aidoma cu acela, trebuie să se 
avînte către viziune. Intr-adevăr, niciodată nu ar putea un ochi 
să vadă Soarele, afară doar dacă nu ar fi devenit asemănător Soa¬ 
relui 47 ; nici Sufletul nu ar putea să vadă Frumosul, fără să devină 
el însuşi frumos! 


46 Citat aproximativ din Pbaidros, 254b: „Şi iarăşi vede /înfăţişarea 
iubitului/ urcînd pe sacrul tron însoţită de cumpătare." E de remarcat 
şi de aici, şi din citatul anterior, că Plotin parafrazează textul platoni¬ 
cian şi elimină dimensiunea sa erotică efectivă. 

47 Cf. Republica, VI,5 08b şi 509a. Platon spune în pasajul respectiv 
că ochiul este analog Soarelui, dar că nu este Soarele, tot aşa cum spiri¬ 
tul omenesc este analog Binelui, dar nu este identic cu el. Platon pune 
accentul pe diferenţa dintre ochiul „solar" şi Soare; Plotin, invers: pe 
nevoia ochiului de a deveni „solar" de a se identifica cu Soarele, pentru 
a vedea „Soarele". Goethe a reluat acest pasaj plotinian: 

„Wăr' nicht das Auge sonnenhaft, 

Wie konnen wir das Licht erblicken ? 

Lebt' nicht in uns des Gottes eigne Kraft, 

Wie konnt' uns Gottliches entziicken ?“ 




174 


OPERE 


Să devină, aşadar, mai întîi asemănător divinului şi frumos ori¬ 
cine are de gînd să privească divinitatea şi frumosul. Mai întîi, după 
suiş, el va ajunge la nivelul Intelectului şi Acolo va cunoaşte toa¬ 
te Formele frumoase şi va recunoaşte că Frumosul însuşi acesta 
este — Formele. Căci toate lucrurile sînt frumoase datorită For¬ 
melor, din pricină a ceea ce e zămislit de Intelect şi de Fiinţă. Dar 
spunem că aşa-numita natură a Binelui se află mai presus de In¬ 
telect 48 ; ea ţine în antecamera ei Frumosul. 

Astfel, dacă ne exprimăm la modul general, /Forma Binelui/ 
este Frumosul prim. Iar dacă vom diviza domeniul inteligibilu¬ 
lui, vom declara că locul Formelor este Frumosul inteligibil, în 
timp ce Binele se află mai presus de acesta 49 şi e „izvorul şi obîr- 
şia“ Frumosului 50 . Sau vom aşeza în acelaşi /gen/ Binele şi Fru¬ 
mosul prim. Oricum, Frumosul se află Acolo ! 51 


(Dacă ochiul nu arfi solar/ Cum am putea noi vedea Soarele ?/ Dacă 
n-ar trăi în noi puterea proprie a lui Dumnezeu/ Cum de ne-ar putea 
atrage divinul?); apud V. Schubert, Plotin. Einfiihrung in sein Philoso- 
phieren, Munchen,1973. 

48 Binele sau Unul este mai presus de Fiinţă, de Forme şi de Intelect. 

45 „La modul general", adică dacă rămînem la doctrina platoniciană 
a „celor două lumi", vom identifica Frumosul şi Binele prim. Dacă însă 
vom adopta teoria plotiniană a „celor trei lumi", Binele (Unul) se va afla 
mai presus de ceea-ce-este ceva, de Fiinţă, de Intelect şi deci şi de Fru¬ 
mosul inteligibil, fiind distinct de acesta. LPIF§H,5. 

50 Phaidros, 245 c-e. Contextul, cum remarcă şi Armstrong, PA 1,261, 
este total diferit: „Numai lucrul care se mişcă pe sine, dat fiind că nu se 
părăseşte pe sine, nu poate înceta să se mişte, mai mult el reprezintă şi 
pentru celelalte lucruri care se mişcă izvorul şi obîrşia mişcării." Refe¬ 
rinţa lui Platon este la Suflet, în timp ce referinţa lui Plotin este la Bine 
sau Unu. 

51 Este frumosul numai o proprietate a Intelectului — Formelor —, 
sau chiar despre Bine se poate spune că este frumos ? Plotin nu adînceş- 
te aici această chestiune, care va fi reluată, de pildă, în 2J,V.5,12. 

2,IV.7 


Tema 

Despre nemurirea Sufletului este o demonstraţie a doctrinei funda¬ 
mental platonice a realităţii „celor două lumi“, adică a distincţiei fun¬ 
damentale între corporalitate şi incorporalitate — aceasta din urmă fi¬ 
ind reprezentată de Suflet. Sînt respinse teoriile materialiste şi atomiste 
ale stoicilor şi epicureenilor, adesea cu ajutorul argumentelor peripate¬ 
ticienilor, precum Alexandru din Aphrodisias, dar apoi este respinsă şi 
teoria aristotelică a Sufletului ca formă imanentă a corpului. 

Rezumat 

Omul este alcătuit dintr-un corp perisabil şi un Suflet care este „omul 
autentic". Acesta nu poate fi un corp şi mai ales un corp simplu, căci ele¬ 
mentele sînt lipsite de Suflet, de mişcare proprie şi de organizare. Sufle¬ 
tul nu poate consta nici din atomi. Sufletul nu poate fi un „suflu", cum 
cred stoicii, deoarece, dacă acest „suflu" ar fi diferit de elementele pe care 
le asociază, ar însemna că este incorporai. Un Suflet corporal ar trebui 
să crească şi să scadă laolaltă cu corpul şi el nu ar putea explica percep¬ 
ţia, amintirea şi în general activităţile intelectuale. Dacă Sufletul nu este 
un corp, el nu este nici o armonie, cum cred pitagoricienii, şi nici o en- 
telecheia, adică o formă imanentă a corpului, cum susţinea Aristotel. El 
este o Fiinţă separată şi autentică, ce devine ceea ce este purificîndu-se 
de preocupările pentru corp, precum aurul însufleţit de noroi. Chiar şi 
Sufletul animalelor este nemuritor. Faptul că Sufletul este nemuritor re¬ 
zultă şi din existenţa oracolelor. 





1. Oare fiecare dintre noi este nemuritor, sau piere în întregul 
său ? Sau unele părţi ale omului merg către destrămare şi pieire, 
în vreme ce altele — care sînt şinele — rămîn veşnic? în felul 
următor s-ar putea afla răspunsul, dacă s-ar cerceta în conformi¬ 
tate cu natura lucrurilor: 

Omul nu poate fi o făptură simplă, ci există în el un Suflet ; el 
însă are şi un trup, care ne este fie un instrument, fie e în alt mod 
ataşat de noi. Să fie lucrurile divizate în acest mod. Trebuie să cer¬ 
cetăm însă natura şi fiinţa fiecăreia dintre cele două realităţi /Su¬ 
fletul şi trupul/. 

De partea sa, trupul, el însuşi fiind un compus, în baza unei 
judecăţi raţionale /e limpede că el/ nu poate persista. Iar senza¬ 
ţia vede că trupul se desface, se topeşte şi îndură toate nimiciri¬ 
le, şi că fiecare dintre părţile sale componente este purtată către 
locul ei propriu, fiecare parte nimiceşte o altă parte, preschim- 
bîndu-se în altceva şi pierind. Cel mai mult se întîmplă asta atunci 
cînd Sufletul, care face părţile să se înţeleagă, nu s-ar afla prezent 
în masa corporală. 1 

Şi chiar dacă fiecare parte /a corpului/, devenind una, ar f i izo¬ 
lată, /vedem că/ ea nu există /cu adevărat/, deoarece se poate des¬ 
face în formă şi materie, din care este necesar ca şi corpurile sim¬ 
ple să-şi aibă alcătuirea. 2 Iar lucrurile ce posedă mărime, fiind 


1 Sufletul ţine părţile trupului laolaltă, făcîndu-1 să supravieţuiască un 
timp. 

2 Aici Plotin preia teoria lui Aristotel, care distinge la corpuri mate¬ 
ria (sau virtualitatea, potenţialitatea) şi forma (sau actualizarea). De fapt, 
la Aristotel, separarea fizică dintre formă şi materie este imposibilă, deoa¬ 
rece forma este imanentă materiei. La Plotin, Forma este complet sepa¬ 
rată de Materie. 

corpuri, pot fi divizate şi făcute bucăţi mici; astfel ele ar putea fi 
supuse nimicirii. Astfel încît, dacă /corpul/ este o parte a noastră, 
întregul nu ar putea fi nemuritor. Iar dacă /corpul/ este un in¬ 
strument, ar trebui ca, fiindu-ne dat pentru un anumit răstimp, 
el să aibă o natură corespunzătoare /limitată/. Dar lucrul cel mai 
important şi ceea ce este omul însuşi, dacă există aşa ceva, se ra¬ 
portează la corp, precum Forma la materie, sau utilizatorul la in¬ 
strument. In ambele moduri, Sufletul este omul în sine? 

2. Dar /Sufletul/ ce fel de natură are ? Dacă ar fi corp, ar tre¬ 
bui să poată fi desfăcut complet în părţi, deoarece corpul este un 
compus. Iar dacă nu ar fi corp, ci ar avea altă natură, trebuie cer¬ 
cetat potrivit aceleiaşi metode, sau potrivit alteia. 

Mai întîi trebuie cercetat dacă acest /aşa-zis/ corp, numit „Su¬ 
flet", e necesar să fie desfăcut în părţi. De vreme ce viaţa, în mod 
necesar, e inerentă Sufletului 3 4 , atunci acest corp — Sufletul — dacă 
este alcătuit din /alte/ două sau mai multe corpuri, este necesar 
să aibă o viaţă inerentă sau fiecăreia dintre cele două, sau tutu¬ 
ror (dacă sînt mai multe). Sau ca numai o parte să aibă viaţa ine¬ 
rentă sieşi, iar alta nu, sau ca nici una din două să nu fie astfel, 
respectiv nici una din mai multe /părţi/ să nu fie astfel. 

Dacă una dintre părţi ar poseda capacitatea vieţii, exact aceas¬ 
ta ar fi Sufletul. Căci ce corp ar putea exista care să aibă viaţă în 
mod intrinsec ? Intr-adevăr, Focul, Aerul, Apa şi Pămîntul sînt 
intrinsec neînsufleţite. Iar acela dintre aceste corpuri care ar primi 
viaţa, acela se foloseşte de Suflet ca de ceva adăugat, dar alte cor¬ 
puri în afara acestora /Foc, Aer, Apă şi Pămînt/ nu există. Măcar 
cei care cred că există şi alte elemente diferite de acestea — le-au 
considerat a fi corpuri, şi nu Suflete şi au spus că nu posedă viaţă. 5 

Iar dacă, în condiţiile cînd nici o parte /element/ nu ar avea 
viaţă, ansamblul totuşi ar produce viaţă, faptul ar fi absurd — dar 
dacă fiecare parte ar putea avea viaţă, chiar şi una singură este de 
ajuns /pentru ca ansamblul să fie însufleţit/. 


3 Cf. Alcibiade I, 130c. 

4 Phaidon, 54d-e. 

5 O referinţă, probabil, la al cincilea element al lui Aristotel din De 
caelo şi al peripateticienilor — eterul care alcătuieşte materia corpurilor 
cereşti. 

Dar pare mai degrabă imposibil ca reuniunea corpurilor /ne¬ 
însufleţite/ să producă viaţă şi ca cele lipsite de minte să producă 
minte! Şi nu se va putea afirma că aceste elemente, amestecate 
orişicum, sînt capabile de generare. Trebuie, prin urmare, să exis¬ 
te ceva care va putea să le ordoneze <xo Todţov> şi care să fie ca¬ 
uza amestecului. Rezultă că acest ceva ar avea demnitatea pro¬ 
prie Sufletului. Nu numai că nu ar putea exista nici un corp compus, 
dar nici măcar un corp simplu nu ar putea exista în lume fără exis¬ 
tenţa Sufletului în Univers, dacă e adevărat că, sosind asupra Ma¬ 
teriei, raţiunea formatoare creează un corp; or, forma nu ar pu¬ 
tea purcede de nicăieri altundeva decît de la Suflet. 6 

3. Iar dacă cineva 7 ar susţine că lucrurile nu stau totuşi aşa, ci 
ar spune că atomii sau realităţile fără părţi, strîngîndu-se laolaltă, 
produc Sufletul prin unire şi printr-o unitate de simţire, 
<6pom0eta> teza respectivă ar putea fi respinsă, spunîndu-se că 
nici prin /simplă/ juxtapunere, nici printr-o totală /penetrare/ 
/nu se poate obţine acest rezultat/, dat fiind că unitatea şi sim¬ 
ţirea unitară nu pot rezulta din elemente fără simţire şi din cor¬ 
puri care nu pot să se unească. Dar Sufletul e în asociere de sim¬ 
ţire cu el însuşi. 8 Pe de altă parte, un corp, o mărime nu pot 
proveni din entităţi fără părţi. 9 

Şi dacă, fiind corpul simplu, /filozofii/ vor nega că el are viaţă 
intrinsec întrucît este el material — Materia este fără calitate —, 
dar că ceea ce este rînduit ca formă poartă viaţa, şi dacă se va spu¬ 
ne că forma aceasta este o existenţă autonomă (Fiinţă) <ouoîa>, 
atunci Suflet nu va fi compusul celor două (Materie şi formă), ci 
una din două va fi Sufletul, care însă nu ar mai putea fi un corp. 


6 Sufletul creează corpurile reflectînd Formele primite de la Intelect 
în Materie, şi apoi le însufleţeşte. 

7 Epicureii, care se inspiraseră din atomismul lui Leucip şi Demo- 
crit. 

8 Atomii nu se pot combina dintr-o anumită înclinaţie, sau simpatie, 
cum credeau epicureii, deoarece simpatia e un efect al Sufletului, iar ato¬ 
mii sînt neînsufleţiţi. Simpatia (asocierea de simţire) e posibilă numai 
între Suflete. 

9 Adică fără dimensiune. Atomii erau consideraţi fără dimensiune, 
deoarece erau, prin definiţie, indivizibili. 

Căci corpul nu poate proveni /numai/ din Materie, sau altmin¬ 
teri iarăşi vom descompune corpul /în formă şi Materie/. 10 

Dar dacă ei afirmă că /Sufletul/ este un atribut al Materiei şi 
nu o existenţă autonomă (Fiinţă), acei filozofi trebuie să spună 
de unde anume au sosit în Materie atributul /respectiv/ şi viaţa. 11 
într-adevăr, Materia nu-şi dă sieşi formă şi nici nu-şi produce sin¬ 
gură un Suflet. 12 Trebuie, prin urmare, să existe ceva care să con¬ 
tribuie cu viaţa <%opr|Youv rfj<ţ ^cofj(g> 13 , fie că amintita contribuţie 
se face pentru Materie, fie pentru oricare alt corp, iar contribu- 
torul trebuie să stea în afară şi deasupra întregii naturi corporale. 

Asta fiindcă nu ar putea exista nici un corp, dacă nu ar exista 
o natură de tip sufletesc. Căci natura corpului este în flux şi în 
mişcare; ea ar pieri cît de repede, dacă toate cele nu ar fi decît 
corpuri, chiar dacă cineva ar da vreunuia dintre ele numele de „Su¬ 
flet". /Şi acesta/ ar păţi acelaşi lucru ca şi celelalte corpuri, dacă 
ar exista o singură materie pentru ele. Dar cel mai probabil este că 
nu ar putea apărea nimic, ci toate lucrurile ar rămîne /indistinc¬ 
te/ în Materie, dacă nu ar exista ceva care să-i dea acesteia formă. 
Dar, probabil, nici măcar Materie 14 nu ar putea exista deloc. 

Iar acest Univers se va descompune, dacă cineva l-ar încredin¬ 
ţa doar asocierii corpurilor, acordînd rangul de Suflet — pînă la 


10 Nu se poate susţine că Sufletul este un compus din Materie şi formă, 
unde forma ar fi viaţa. Căci Sufletul este consubstanţial cu viaţa şi nu 
un compus. 

11 Limbaj aristotelic: Fiinţa (substanţa) are o existenţă autonomă. Nu 
cumva se poate spune — zice Plotin — că Sufletul este un atribut, o pro¬ 
prietate a Materiei, dar nu are o existenţă autonomă? Nu, fiindcă Ma¬ 
teria, ce poate fi substrat pentru formă, nu-şi poate crea singură forma. 
Sau, în alţi termeni, ca regulă generală, nici o virtualitate nu se poate ac¬ 
tualiza spontan, de la sine, ci trebuie să existe o actualizare prealabilă. 
(Un copil nu devine adult de la sine, dacă nu este hrănit, îngrijit, apărat, 
educat.) 

12 Sufletul este, la Aristotel, forma (entelechia) corpului. 

13 Literal, „choreg al vieţii". „Choregii", iniţial, conducători ai coru¬ 
lui, erau la Atena persoane înstărite, care plăteau din banii proprii co¬ 
rurile şi regia spectacolelor tragice şi comice. Aici Sufletul „contribuie", 
nu cu bani, ci cu viaţa. 

14 Materia — privaţiunea şi răul absolut — este, la Plotin, creaţia Su¬ 
fletului. V. /2.II.4 şi LPIF§7. 

nume — aerului şi suflului <7tv£'0pa> celui mai fin, care se dis¬ 
persează cel mai uşor şi care nu are principiul unităţii din sine în¬ 
suşi. 15 Atunci cînd toate corpurile sînt divizibile, dacă cineva ar 
„închina" Universul oricăruia dintre aceste corpuri, cum de nu 
ar face el Universul să fie lipsit de inteligenţă şi purtat de întîm- 
plare ? Ce fel de ordine poate exista în „suflul" care are nevoie 
de o ordine sosită de la Suflet, sau ce fel de raţiune, sau ce fel de 
Intelect? Dar dacă există Suflet, toate aceste /corpuri/ îl servesc 
în vederea susţinerii Universului şi a fiecărei vietăţi, fiecare pu¬ 
tere ce provine de la un alt element contribuind la întreg. Dar dacă 
Sufletul nu este prezent în toate existenţele lumii, toate acestea 
ar fi nimic, şi nu e cu putinţă să aibă vreo ordine. 

4. Chiar /aceşti filozofi stoici/ recunosc, purtaţi de adevăr, că 
trebuie să existe ceva anterior şi mai valoros decît corpurile — o 
formă a Sufletului. Fiindcă, dacă admit că „suflul" posedă min¬ 
te şi e un foc inteligent, (ca şi cînd fără foc şi suflu partea mai va¬ 
loroasă a firii nu poate să existe, ci şi-ar căuta un loc unde să se 
stabilească) devine necesar de cercetatîn ce loc se vor stabili cor¬ 
purile, dat fiind că ele trebuie stabilite în puterile Sufletului. Dar 
dacă ei decid că viaţa şi Sufletul nu sînt nimic altceva decît „su¬ 
flu", ce este acel mereu evocat de ei „fel de a fi" <rab<; exov> la 
adăpostul căruia se refugiază, cînd sînt siliţi să admită că există 
altă natură eficientă, în afara corpurilor ? 

Dacă, aşadar, nu orice „suflu" este Suflet, fiindcă există ne¬ 
numărate „sufluri" neînsufleţite, dar ei susţin că „suflul" care po¬ 
sedă „felul de a fi“ este /Suflet/, atunci ei vor afirma că „felul de 
a fi" acesta şi această condiţie fie aparţin realităţilor, fie nu sînt 
nimic. Dacă nu sînt nimic, nu ar putea exista decît „suflul", iar 
„felul de a fi“ ar fi doar un simplu nume. Dar astfel vor trebui 
să spună că nici altceva nimic nu există, decît că Materia e şi Su¬ 
flet şi Zeu, şi că toate sînt nume, şi că doar „suflul" are o existen¬ 
ţă reală. 16 


15 Teorie stoică ce acorda „suflului" (spiritului) calitatea de vehicul 
al Logosului universal. 

16 Intr-un tel, chiar asta voiau să spună stoicii, adepţii unui monism 
intransigent, reluat în epoca modernă de Spinoza şi apoi, într-o formă 
„istoricistă", de Hegel. 

Dar, dacă condiţia /„felul de a fi“/ aparţine realităţii, dar este 
diferită de substrat şi de Materie, deşi se află în acest substrat, şi 
totuşi este imaterială deoarece nu mai poate fi compusă din Ma¬ 
terie, atunci ea ar fi raţiune formatoare şi nu corp şi o natură di¬ 
ferită decît acesta din urmă. 

Mai departe, rezultă că este imposibil ca Sufletul să fie vreun 
corp nu mai puţin şi din următoarele considerente: Intr-adevăr, 
/Sufletul ar fi/ sau cald, sau rece, sau dur, sau moale, umed sau 
solid, negru sau alb şi /ar avea/ toate calităţile corpurilor, unele 
situate în unele substraturi, altele — în altele. Iar dacă există nu¬ 
mai caldul, el încălzeşte, dacă — numai recele, el răceşte. Iar cînd 
uşorul e de faţă şi intervine, lucrurile devin uşoare; cînd vine gre¬ 
ul, ele se îngreunează; negrul le înnegreşte, în timp ce albul le al¬ 
beşte. Căci nu aparţine focului să răcească, nici recelui să provoace 
căldura. Dar Sufletul produce efecte diferite în fiecare vieţuitoa¬ 
re, iar în unul şi acelaşi vieţuitor produce efecte contrare, 17 une¬ 
le constînd în solidificare, altele în lichefiere, unele în îndesire, 
altele în rarefiere. Sufletul le face pe cele negre, pe cele albe şi pe 
cele uşoare şi grele, deşi ar trebui să producă un singur efect po¬ 
trivit cu proprietatea corpului, oricare ar fi aceasta, inclusiv culoa¬ 
rea /acestuia/. Dar în fapt, vedem că el produce efecte multiple. 

5. Dar cum /explică ei/ faptul că mişcările sînt diverse şi nu 
una singură, de vreme ce mişcarea oricărui corp este una singură ? 18 
E corect dacă aceşti filozofi invocă pentru unele mişcări prefe¬ 
rinţele, pentru altele — raţionamentele; numai că preferinţa nu 
aparţine unui corp şi nici raţionamentele, dat fiind că ele sînt di- 


17 Dacă Sufletul ar fi un corp, el ar avea anumite proprietăţi determi¬ 
nate (cald sau rece, greu sau uşor etc.), dar el nu ar putea avea proprietăţi 
contrare. Cf. Aristotel, Met.Q, 2, 1046b, 293-4: „într-adevăr, cunoaşte¬ 
rea raţională se referă la ambele contrarii, chiar dacă nu în mod similar, 
şi ea se află în suflet care conţine principiul mişcării. Rezultă că sufle¬ 
tul poate mişca ambele contrarii pornind de la principiul însuşi, după 
ce le-a asociat aceluiaşi /scop/.“ 

18 Corpurilor elementare cel puţin — foc, apă etc. — li se atribuia o 
anumită, unică, mişcare „naturală" : foc — în sus, pămînt — în jos, apă 
şi aer — orizontal. Cum se împacă această simplitate a mişcărilor fizice 
cu varietatea mişcărilor corpurilor însufleţite ? 

ferite, în timp ce corpul este simplu, unul singur şi el nu poate 
avea parte de raţiune, sau /nu are parte decît de/ atîta raţiune 
formatoare cîtă îi e dată de către creatorul său ca să fie cald sau 
rece. 19 

Iar faptul dea creşte în timp, şi anume pînă la o anumită măsură, 
de unde ar putea sosi corpului însuşi — ce este capabil să crească, 
dar e nepărtaş la creştere mai mult decît i-ar fi menit să slujească, 
în masa materiei, pe acela care produce creşterea în el ? Iar dacă 
Sufletul — fiind corp — ar putea face pe un alt corp să crească, 
este necesar ca şi el însuşi să crească, evident, prin adăugarea unui 
corp asemenea lui, dacă urmează să fie pe picior de egalitate cu 
corpul pe care el îl face să crească. Or, corpul adăugat va fi sau 
Suflet, sau ceva neînsufleţit. Iar dacă va fi Suflet, de unde şi în ce 
mod soseşte şi cum se adaugă el ? Iar dacă adaosul este neînsu¬ 
fleţit, în ce fel se va însufleţi el, va deveni similar în gînduri cu 
ceea ce era înainte, va fi unul şi va împărtăşi aceleaşi opinii cu Su¬ 
fletul originar, astfel încît să nu ignore, precum /ar face-o/ un Su¬ 
flet străin, ideile celuilalt Suflet ? Iar dacă, precum este cazul cu 
restul corpului nostru, /prin creştere/ ceva Sufletul pierde, ceva 
cîştigă, şi nimic nu rămîne identic, cum de sînt posibile aminti¬ 
rile noastre, cum de se pot recunoaşte cunoscuţii dat fiind că ei 
nu au niciodată acelaşi Suflet ? 

în plus, dacă /Sufletul/ este un corp, /e clar/ că, natura cor¬ 
pului divizîndu-se într-o multiplicitate, fiecare dintre părţi nu e 
la fel cu întregul; iar dacă Sufletul este o cantitate determinată şi 
dacă aceasta se micşorează, nu va mai exista Suflet, după cum ori¬ 
ce cantitate schimbă condiţia sa anterioară prin substracţiune. 20 
Ei bine, dacă fiind redus ca masă ceva dintre lucrurile cu canti¬ 
tate, dar ar rămîne totuşi identic prin calitate, sub un anume as¬ 
pect el ar fi un corp diferit, anume întrucît e cantitate, sub aspec- 


19 Nu trebuie uitat că Plotin întrebuinţează termenul logos atît cu sen¬ 
sul de „raţiune individuală", „raţionament", dar şi „formă", „raţiune for¬ 
matoare". 

20 Dacă Sufletul este un corp, el poate fi astfel întrucît este cantitate, 
sau calitate: dacă e corp întrucît este cantitate, atunci el trebuie să fie o 
cantitate determinată, iar dacă aceasta s-ar reduce în decursul vieţii, Su¬ 
fletul ar trebui să dispară. 

tul calităţii însă care este diferită de cantitate, el se păstrează iden¬ 
tic — ce vor spune filozofii care susţin că Sufletul este un corp ? 21 

Mai întîi /ce vom spune/ despre oricare parte a Sufletului aflat 
în acelaşi corp — oare fiecare parte este un Suflet, precum este 
cazul cu întregul ? Şi iarăşi, /aceeaşi întrebare se va pune/ în legătură 
cu partea părţii. Aşadar, cu nimic nu a contribuit mărimea la exis¬ 
tenţa /Sufletului/. Şi totuşi, ar fi trebuit /să contribuie/, dacă Su¬ 
fletul ar fi fost o anumită cantitate. Şi întregul /Suflet/ care e pre¬ 
zent într-un corp nu poate fi în mai multe locuri deopotrivă acelaşi 
întreg cît şi partea aceea care este /totuna cu/ întregul. 22 

Iar dacă ei vor nega că fiecare parte este Suflet, va rezulta că 
Sufletul provine din elemente neînsufleţite. în plus, mărimea ori¬ 
cărui Suflet va fi limitată în ambele direcţii, ceea ce înseamnă că 
/partea respectivă/ nu va mai putea fi Suflet nici micşorată, nici 
mărită. Or, cînd în urma unei unice uniri sexuale şi a unei unice 
seminţe se nasc odrasle gemene, sau, precum la alte vieţuitoare 
/decît omul/, se nasc foarte mulţi pui din sămînţa împărţită în mai 
multe locuri, fiecare fiind /un Suflet/ întreg, cum de nu arată acest 
fapt celor care vor să înveţe că, acolo unde partea este la fel cu 
întregul, acesta a depăşit în fiinţa sa faptul de a fi o cantitate şi, 
în mod necesar, trebuie să nu fie cantitate ? în felul acesta, el ar 
rămîne identic cu sine, chiar dacă i se fură cantitatea; el nu se va 
sinchisi de cantitate şi masă, dat fiind că natura sa este ceva dife¬ 
rit. Aşadar, Sufletul şi raţiunile formatoare sînt fără cantitate. 

6. Şi este clar din următoarele considerente că, dacă Sufletul 
este un corp, nu va exista nici senzaţia, nici gîndirea, nici cunoaş¬ 
terea, nici virtutea, nici nimic din cele frumoase: 

Dacă o vietate urmează să aibă senzaţia unui lucru, ea trebuie 
să fie una singură şi trebuie să perceapă orice lucru prin unul şi 
acelaşi /Suflet/, chiar dacă ar exista mai mulţi stimuli ce ar intra 
prin mai multe canale senzoriale, sau ar fi numeroase calităţile 


21 Dacă e calitate, atunci Sufletul pare să fie formă, sau să posede un 
principiu formal. 

22 Dacă fiecare parte a Sufletului considerat corp este Suflet la rîndul 
ei, întregul trebuie să fie identic cu partea, căci un om are un singur Su¬ 
flet şi nu o infinitate. Dar este absurd ca întregul să fie egal cu partea, 
atunci cînd vorbim despre corpuri, reglementate de LC, v. LPIF§H,4. 

unui singur lucru şi chiar dacă un obiect variat precum un chip 
ar fi perceput de un singur organ de simţ. Nu există un organ di¬ 
ferit pentru /vederea/ nasului, un altul pentru /vederea/ ochilor, 
ci organul este acelaşi adunînd laolaltă toate /detaliile/ obiectu¬ 
lui respectiv. Şi chiar dacă o anumită senzaţie vine pe calea ochi¬ 
lor, iar o alta pe calea auzului, trebuie să existe un singur /cen¬ 
tru senzorial/ la care ajung ambele senzaţii. Cum s-ar putea spune 
că sînt două senzaţii diferite, dacă ele nu ar ajunge laolaltă la ace¬ 
laşi /centru/ ? 

Prin urmare, trebuie ca acest /loc/ să fie ca un centru, iar sen¬ 
zaţiile venite de pretutindeni sînt ca liniile ce converg de pe cir¬ 
cumferinţa cercului către centru, iar astfel este elementul recep¬ 
tor — fiind el cu adevărat unul singur. 23 

Iar dacă acest centru al percepţiei ar fi disociat, precum sînt 
cele două capete ale unei linii, senzaţiile s-ar întîlni din nou, sau 
ar converge iarăşi spre unul şi acelaşi punct, aflat în mijloc, de 
exemplu; sau fiecare dintre cele două puncte ar avea o percepţie 
diferită — fiecare va avea percepţia celuilalt, ca şi cînd eu percep 
ceva, iar tu percepi altceva. Iar dacă lucrul perceput ar fi unic, pre¬ 
cum un obraz, /ipoteza cea mai probabilă este că percepţia/ se va 
aduna spre un unic punct — ceea ce şi pare să se întîmple — căci 
cele văzute se strîng şi în aceleaşi pupile; altminteri cum de s-ar 
putea vedea obiectele foarte mari prin pupila ochiului ? Încît cu 
atît mai mult, mergînd senzaţiile către principiul dominant, ele 
ajung precum gîndurile indivizibile. Iar acest /principiu domi¬ 
nant/ va fi şi el indivizibil. 24 


23 Comparaţia aceasta a principiului receptor cu un centru al unui cerc 
aparţine şcolii peripateticiene. Cf. Alexandru din Aphrodisias, De Ani¬ 
ma, p.63, 8-13 Burns. Pe de altă parte, este interesant că imaginea cen¬ 
trului, periferiei şi razelor este folosită de obicei de Plotin pentru a evo¬ 
ca raporturile Unului cu Realitatea multiplă. Nu e probabil o coincidenţă: 
ceea ce este Sufletul, „unul" organismului, este Unul universal pentru lume. 

24 Dacă imaginea se formează pe baza unor raze optice ce pleacă de 
la obiecte, acestea trebuie să fie convergente într-un punct (interior ochiu¬ 
lui), precum razele unui cerc, după ce au trecut prin pupile. Or, aşa cum 
punctul este indivizibil, tot astfel va fi indivizbil şi acest „principiu do¬ 
minant" care este identificat cu Sufletul. Dar ceea ce este indivizibil este 
incorporai. 

Sau, în ipoteza în care senzaţiile s-ar distribui în principiul do¬ 
minant ce ar avea dimensiune, încît fiecare parte a sa să perceapă 
altă parte a obiectului, nimeni dintre noi nu ar mai putea avea 
percepţia întregului obiect perceput. Dar întregul formează o uni¬ 
tate. 

Intr-adevăr, în ce fel s-ar putea divide principiul dominant /dacă 
e corporal/ ? Nu ar putea exista o potrivire a ceva egal cu ceva 
egal, deoarece principiul dominant nu este egal cu nici un fel de 
obiect perceput. In cîte părţi va fi diviziunea? S-ar diviza /prin¬ 
cipiul dominant/ în tot atîtea părţi, cîte ar avea la număr obiec¬ 
tul variat perceput ? Şi fiecare dintre părţile Sufletului va perce¬ 
pe prin intermediul subdiviziunilor fiecăreia. Sau cumva părţile 
părţilor vor fi insensibile ? Asta este imposibil. Dar dacă oricare 
parte va avea senzaţia totului, dat fiind că o mărime este capa¬ 
bilă să se dividă la infinit, va rezulta că şi senzaţiile legate de fie¬ 
care obiect perceput vor ajunge infinite în fiecare, ca imagini ne- 
sfîrşite ale aceluiaşi obiect, situate în principiul nostru dominant. 25 

Iar dacă corpul este dăruit cu senzaţie, nu ar exista alt mod de 
obţinere a senzaţiei decît cel produs în ceară de sigiliile inelelor, 
fie că obiectele simţurilor ar lăsa amprenta lor în sînge, fie în aer. 
Iar dacă ar lăsa-o în corpuri lichide, ceea ce este plauzibil, se vor 
şterge ca scrise pe apă şi nu va exista memorie. însă dacă întipări- 
rile persistă, fie nu va fi cu putinţă ca alte obiecte să-şi lase am¬ 
prenta, cît timp vor persista primele, astfel încît nu vor putea exis¬ 
ta alte senzaţii, fie, apărînd totuşi alte senzaţii, primele vor 
dispărea, astfel încît nimic nu va putea fi rememorat. Iar dacă 
există şi memorizarea, şi dacă senzaţiile anterioare nu împiedică 
alte senzaţii /noi/ ale altor obiecte, va fi imposibil ca Sufletul să 
fie un corp. 

7. Aceeaşi concluzie s-ar putea trage şi din /studiul/ senzaţiei 
durerii. Cînd se spune că pe un om îl doare degetul, durerea este 
desigur la deget, dar toată lumea este de acord că senzaţia dure¬ 
rii există la principiul dominant. Iar dacă partea care are dureri 


25 Unitatea percepţiei este în joc dacă — spune Plotin — înregistra¬ 
rea senzaţiilor se face mecanic, precum pe o tăbliţă de ceară. Studiile mo¬ 
derne ale psihologiei percepţiei au confirmat intuiţia acestei unităţi vii 
a percepţiei. 

este altceva decît suferinţa <Jia0T||iaToc;>, principiul dominant sim¬ 
te afecţiunea şi întreg Sufletul resimte aceeaşi suferinţă. 26 

Cum se poate întîmpla aşa ceva ? /Filozofii stoici/ susţin că asta 
se petrece prin „propagare" <5tot6ocnQ>: suferind mai întîi „su¬ 
flul psihic" al degetului şi transmiţînd suferinţa mai departe şi aşa 
în continuare, pînă ce ea ar ajunge la principiul dominant. E ne¬ 
cesar, prin urmare, dacă primul „suflu" a simţit suferinţa, ca sen¬ 
zaţia celui de-al doilea „suflu" să fie o alta, dacă senzaţia apare 
prin propagare, şi o alta să fie a celui de-al treilea, şi să existe mul¬ 
te şi chiar nesfîrşit de multe senzaţii avînd ca obiect o singură du¬ 
rere, şi ca în urma tuturor acestora principiul dominant să resimtă 
şi propria-i senzaţie după celelalte. Adevărul este că fiecare din¬ 
tre aceste senzaţii nu mai este de durere la deget, ci senzaţia care 
corespunde părţii de după deget este de durere la podul tălpii, 
cea de-a treia parte va indica durere la altă parte mai sus şi aşa 
mai departe; vor exista multe dureri, iar principiul dominant nu 
va resimţi durerea de deget, ci durerea sa şi numai pe aceasta o 
va cunoaşte, în vreme ce le va lăsa în pace pe celelalte, ignorînd 
că îl doare degetul. 

Dacă, aşadar, nu-i cu putinţă ca senzaţia unei astfel de dureri 
să apară prin propagare şi nici corpul, care este masă, să aibă cu¬ 
noaşterea unei dureri, atunci cînd un alt /corp/ suferă —, pentru 
fiecare dimensiune există o senzaţie diferită —, trebuie presupus 
că elementul care simte este astfel încît să fie identic cu sine pre¬ 
tutindeni. Dar această proprietate corespunde unei alte existen¬ 
ţe decît cea corporală. 

8. în continuare, trebuie arătat că nici gîndirea nu-i cu putinţă, 
dacă Sufletul este un corp. Dacă a simţi înseamnă faptul ca Su¬ 
fletul, slujindu-se de corp, să perceapă obiectele sensibile, gîndi¬ 
rea nu ar putea fi şi ea o înţelegere prin intermediul corpului, căci 
altminteri ea ar fi acelaşi lucru cu senzaţia. 

Dacă, aşadar, a gîndi înseamnă a percepe fără mijlocirea cor¬ 
pului, e mult mai probabil că principiul însuşi care va gîndi <xo 
vof|oov> să nu fie corp. Pe deasupra, dacă senzaţia priveşte lu- 


26 O diferenţă de lecţiune ^VEupaTCx; în loc de 7ta0ripa'tCK;> a făcut 
ca unii să traducă, precum Armstrong, PA 1, 358: „deşi suflul este di¬ 
ferit de partea vătămată, principiul dominant simte" etc. 

crurile senzoriale, iar gîndirea lucrurile inteligibile — chiar dacă 
acei filozofi nu acceptă — totuşi vor exista gînduri despre cele in¬ 
teligibile şi percepţia celor fără dimensiune — cum oare ceva care 
are mărime va gîndi ceva lipsit de mărime şi va gîndi ceva indi¬ 
vizibil cu ajutorul a ceva divizibil ? 

/Se poate răspunde/ că va face aceasta printr-o parte a sa in¬ 
divizibilă. Dacă aşa este, principiul care va gîndi nu va fi un corp; 
căci nu este nevoie de întreg /Sufletul/ pentru contactul /cu rea¬ 
litatea inteligibilă/. Este suficient un singur punct /de contact/. 27 
Iar dacă acei filozofi vor accepta — ceea ce este adevărat — că idei¬ 
le prime au drept obiect realităţile pe deplin cele mai purificate 
de individualitatea corporală, e necesar ca principiul gînditor să 
/le/ gîndească, o dată ce este sau devine purificat de trup. Iar dacă 
ei vor afirma că ideile au ca obiect formele imanente materiei, to¬ 
tuşi ele sînt proprii unui Intelect care /le/ separă /de materie/, dat 
fiind că formele sînt separate de corpuri /în procesul cunoaşte¬ 
rii/. 28 Căci „separarea" /de corp/ a cercului, a triunghiului, a li¬ 
niei şi a punctului nu sînt posibile trupeşte sau, în general, ma¬ 
terial. Trebuie deci ca Sufletul să se separe pe sine de corp într-un 
astfel de proces. în consecinţă, nici Sufletul nu poate fi un corp. 

Pe de altă parte, eu cred că şi frumosul, şi dreptul sînt fără 
mărime. Şi atunci, /tot fără mărime/ este şi acţiunea de a le gîndi. 
De aceea Sufletul le primeşte atunci cînd ele ajung la el /printr-o 
capacitate a sa/ indivizibilă şi ele vor sta în el ca în ceva indivi¬ 
zibil. Şi dacă Sufletul este un corp, cum ar putea exista virtuţile 
sale — cumpătarea, dreptatea, curajul şi celelalte ? Un suflu sau 
sînge ar putea fi / — se zice — /cumpătarea, ori dreptatea, ori cu¬ 
rajul, dacă nu cumva curajul nu ar fi o lipsă de sensibilitate a „su¬ 
flului", cumpătarea — un amestec ideal, frumuseţea — o confor¬ 
maţie reuşită a întipăririlor /din Suflet/, conformaţie pe care o 


27 V. Aristotel De anima 407a. V. şi Timaios, 37c: „Dacă cineva ar pre¬ 
tinde că existenţa în care acestea două — intelectul şi ştiinţa — apar este 
altceva decît Sufletul, ar spune orice în afara adevărului." 

28 Dacă formele sînt imanente, ca la Aristotel, totuşi procesul cunoaş¬ 
terii presupune o abstractizare, o separare de materie; rezultă că Inte¬ 
lectul, care face această operaţie, nu poate fi materie el însuşi. Reapare 
aici principiul gnoseologic fundamental al lui Plotin: similia similibus 
noscuntur. 

invocăm cînd vedem persoane agreabile şi frumoase la trup. Ar 
putea fi potrivit ca „suflul" să fie puternic şi frumos în ampren¬ 
tele respective; dar de ce trebuie să fii cumpătat printr-un /ase¬ 
menea/ „suflu" ? 

Dar oare nu mai curînd invers, /suflul/ ar avea afecţiuni po¬ 
zitive în îmbrăţişări şi în atingeri, cînd fie se va încălzi, fie „ar dori 
să se răcorească" 29 , sau va aborda lucrurile cu blîndeţe, delicate¬ 
ţe şi moliciune ? Dar de ce s-ar sinchisi el să distribuie după va¬ 
loare /aşa cum o cere cumpătarea/? 

Oare Sufletul intră în atingere cu obiectele de contemplat ale 
virtuţii care sînt eterne, sau virtutea apare într-un Suflet, se arată 
de folos şi apoi dispare iarăşi ? Dar cine este acela care produce 
virtutea şi de unde vine ea ? In acest caz, acela ar putea rămîne 
permanent valabil. Prin urmare, este nevoie de obiecte ale con¬ 
templaţiei eterne şi care rămîn permanent valabile, precum pro¬ 
poziţiile geometriei. Iar dacă sînt eterne şi permanent valabile, nu 
pot fi corpuri. Trebuie, prin urmare, ca şi recipientul virtuţilor 
să fie în acelaşi fel cu virtuţile, adică să nu fie un corp. Căci ori¬ 
ce natură corporală nu rămîne permanent, ci curge. 

8 1 . Iar dacă filozofii noştri, văzînd acţiunile corpurilor — anu¬ 
me că ele se încălzesc şi se răcesc, trag şi se îngreunează —, plasează 
Sufletul în corp ca într-un loc activ, mai întîi ei ignoră faptul că 
aceste corpuri efectuează aceste acţiuni prin intermediul unor pu¬ 
teri incorporale prezente în ele. Apoi, noi nu socotim că acestea 
sînt puterile ce caracterizează Sufletul, ci a gîndi, a simţi, a chib- 
zui, a dori, a se îngriji — în mod inteligent, frumos <KaA.âx ;> 30 — 
acţiuni care, toate, cer o altă existenţă /decît cea materială/ <c&Xr|V 
otxriav>. Or, trecînd puterile entităţilor incorporale asupra cor¬ 
purilor, ei nu mai lasă nici o astfel de existenţă /incorporală/ pen¬ 
tru acele acţiuni /ale Sufletului/. 31 

Iar că prin intermediul unor puteri non-corporale au corpu¬ 
rile putinţa să facă ceea ce ele fac, rezultă şi din următoarele con- 


29 Homer, Odiseea, 10,555. 

30 Altă lecţiune urmată de HS1, dar nu şi de HS2: „în mod inteligent, 
în mod rău" <k<xk:coi;>. 

31 Teorie a lui Chrysippos care credea că Sufletul apare prin răcirea 
„suflului" —pneuma. 

siderente: filozofii /stoici/ sînt de acord că este altceva calitatea 
decît cantitatea; or, orice corp este o cantitate, dar nu orice corp 
este şi o calitate, precum /nu este/ Materia. 32 Fiind ei de acord cu 
aceasta, vor fi de acord şi că, atunci, calitatea este diferită de corp, 
fiind ea diferită de cantitate. Cum altminteri ar putea calitatea, 
dacă ea nu este cantitate, să fie un corp, dacă orice corp este can¬ 
titate ? 

Pe deasupra, ceea ce s-a spus şi mai sus, dacă orice corp divi¬ 
zibil în părţi şi orice masă care exista sînt suprimate cînd corpul 
este îmbucătăţit, dar dacă totuşi rămîne aceeaşi întreagă calitate la 
fiecare parte, după cum dulceaţa mierii nu e cu nimic mai puţin 
dulceaţă la o parte de miere, rezultă că dulceaţa nu este un corp. 
Şi la fel şi cu restul calităţilor. 33 

Apoi, dacă capacităţile /corpului/ ar fi corpuri, ar fi necesar 
ca cele puternice dintre aceste capacităţi să constea în mase cor¬ 
porale mari, în vreme ce acelea capabile să acţioneze slab, să fie 
mici, dar dacă capacităţile maselor mari sînt mici şi cele mai mici 
şi mai reduse ca masă corporală au cele mai mari capacităţi, ac¬ 
ţiunea lor trebuie atribuită altui element decît dimensiunii, adică 
unui element fără dimensiune. 

Iar faptul că Materia este /mereu/ la fel, fiind, cum se spune, 
un corp, şi că, acceptînd ea calităţile, se obţin diferenţele, cum de 
nu s-ar vădi că /diferenţele/ ce se adaugă materiei sînt raţiuni for¬ 
matoare imateriale şi incorporale ? Să nu spună ei însă că, deoa¬ 
rece „suflul" sau sîngele pleacă /din trup/ mor vieţuitoarele. 34 Căci, 
într-adevăr, nu se poate trăi fără „suflu" şi sînge şi fără multe al¬ 
tele, dar Sufletul nu ar putea să fie nimic din toate acestea. în plus, 
nici „suflul", nici sîngele nu străbat totul, dar Sufletul — da. 


32 Calitatea este formă, în consecinţă, Materia (privaţiunea) pură este 
lipsită total de calitate. Corpul nu este, fireşte, Materie pură. 

33 Evident, este vorba aici despre calităţile distribuite asupra întregu¬ 
lui şi a părţilor, şi nu cele care au a face cu întregul. De pildă, sfericita- 
tea unui corp nu se mai distribuie şi asupra fragmentelor sale. Atomiş- 
tii (epicureii) considerau că dulceaţa, amărăciunea etc. sînt date de forma 
atomilor. 

34 Plotin vrea probabil să spună că, deşi sîngele şi suflul sînt indis¬ 
pensabile vieţii, moartea înseamnă în sens propriu separarea Sufletului 
de corp. 

8 2 . Mai departe: dacă Sufletul, fiind un corp, ar străbate totul, 
el ar fi şi amestecat în felul în care se face amestecul celorlalte cor¬ 
puri. Dar dacă amestecul corpurilor nu îngăduie să existe în ac¬ 
tualizare nici unul dintre corpurile amestecate, nici Sufletul nu 
ar putea exista în corpuri ca actualizare, ci doar ca virtualitate, şi 
ar distruge esenţa sa de Suflet. Precum, dacă dulcele şi amarul s-ar 
amesteca, dulcele nu mai există /actualizat/. Prin urmare, nu mai 
avem Suflet. 35 

Dar dacă /Sufletul/ este un corp, el s-ar amesteca cu un alt corp, 
complet şi pînă la capăt, încît atunci cînd ar exista unul dintre ele, 
ar exista şi celălalt, ambele mase ocupînd un spaţiu egal şi, dacă 
nu apare nici o creştere atunci cînd una dintre mase este intro¬ 
dusă, nici una nu va lăsa nimic care să nu fie divizat. Căci ames¬ 
tecul nu se face prin părţi mari plasate una lîngă alta — pe acest 
amestec /stoicii/ îl numesc „juxtapunere" — deoarece elementul 
introdus străbate totul; şi chiar dacă părţile sînt mai mici lucrul 
este imposibil, fiindcă partea mai mică ar ajunge egală cu partea 
mai mare. Numai că, străbătînd /către corpul pus în amestec/ în¬ 
tregul, el l-ar diviza /pe acesta/ în întregul său. 

Aşadar, dacă distribuţia se va face după un punct fără dimen¬ 
siune şi nu ar exista în interval un corp care să nu se dividă mai 
departe, este necesar ca diviziunea corpului să se facă pînă la punc¬ 
te /fără dimensiune/, ceea ce este imposibil. Dar dacă s-ar face 
astfel, diviziunea mergînd pînă la infinit, deoarece orice corp ai 
lua, el este divizibil, infinitul va fi nu numai în virtualitate, dar 
şi în actualizare. 36 Aşadar, un corp nu poate străbate complet un 
alt corp în întregul lui, dar Sufletul străbate complet corpul. Prin 
urmare, Sufletul este incorporai. 

8 3 . Iar faptul de a spune că acelaşi suflu este o natură /corpo¬ 
rală/ anterioară, dar că, ajungînd într-un element rece şi întărit 


35 O idee aristotelică este că Sufletul, fiind formă, este actualizare a 
unor virtualităţi sau potenţialităţi. Dar dacă Sufletul este corp, atunci el, 
fiind amestecat cu celelalte corpuri, nu mai poate fi o actualizare, ci o 
virtualitate, ceea ce se opune înseşi definirii sale ca Suflet. 

36 în acest fel respinge Aristotel aporiile continuum-ului ale lui Ze- 
non din Elea: un segment de dreaptă este divizibil la infinit, dar aceas¬ 
ta numai virtual, căci efectiv, într-un timp limitat, divizibilitatea infinită 
nu se poate actualiza. 

acolo, el devine Suflet, dat fiind că în răceală el devine mai rare¬ 
fiat — şi această teorie este absurdă. Căci multe animale se nasc 
în căldură şi au Suflet care nu a fost deloc răcit — or /stoicii/ spun 
că /suflul/ natura /corporală/ anterioară Sufletului există în vir¬ 
tutea unor coincidenţe exterioare. Astfel că ei aduc în existenţă 
mai întîi inferiorul, iar înaintea acestuia ceva încă şi mai rău, pe 
care îl numesc „ condiţie “ <e^tq>, în timp ce Intelectul ajunge pe 
ultimul loc, evident pornind de la Suflet. Or, dacă Intelectul este 
înaintea tuturor, ar fi trebuit aşezat Sufletul în continuare, apoi 
natura /corporală/, şi mereu ulteriorul este inferior, după felul în 
care este fiinţa sa. 37 

Iar dacă şi Zeul este pentru aceşti filozofi, în conformitate cu 
/poziţia/ Intelectului, posterior şi creat, avîndu-şi gîndirea ca 
adăugată din afară, ar fi cu putinţă să nu existe nici Suflet, nici 
Intelect, nici Zeu. Dacă ar apărea existenţa virtuală, în cazul cînd 
existenţa actualizată şi Intelectul nu sînt anterioare /acesteia/, ea 
nici nu ar ajunge să se actualizeze. Căci ce anume ar putea fi ceea 
ce ar conduce /la actualizare/, dacă nu ar exista altceva anterior 
/actualizat/ şi diferit de /virtualitate/? Iar dacă /virtualitatea/ se 
va conduce pe sine la actualizare — ceea ce este absurd —, totuşi 
ea se va conduce privind spre ceva, ceva care nu este în virtuali¬ 
tate, ci în actualizare. însă dacă existenţa care rămîne etern iden¬ 
tică va avea o fiinţare în virtualitate, ea /se/ va conduce spre ac¬ 
tualizare potrivit cu sine însăşi, iar rezultatul va fi mai bun decît 
virtualitatea respectivă, fiind obiectul dorinţei aceleia. 38 

Mai binele este, prin urmare, anterior, avînd o natură diferită 
de aceea a corpului şi fiind veşnic în actualizare. Aşadar, Intelec- 


37 Se afirmă aici principala trăsătură a neoplatonismului (teză care se 
regăseşte şi la Platon, şi la Aristotel) şi care îl distinge de teoriile evo¬ 
luţioniste antice (cum erau unele variante stoice sau atomiste) sau mo¬ 
derne: superiorul este anterior inferiorului, este cauza acestuia din urmă 
şi mai simplu structural. V.LPIF§Hlşi 5. 

38 Toată această discuţie este preluată din Metafizica lui Aristotel,©, 
8-9,302-7. Aristotel susţine că actualizarea are o precedenţă ontologică 
şi cosmologică faţă de virtualitate, deoarece, dacă n-ar fi aşa, existenţa 
lumii n-ar fi necesară, ci întîmplătoare. Dar pentru ca să fie necesară, este 
necesar să existe o actualizare eternă, care să constituie scopul dorinţei 
şi iubirii tuturor celorlalte lucruri. Aceea este „mişcătorul imobil" — ce 
poate fi identificat cu Zeul suprem. 

tul şi Sufletul sînt anterioare naturii. Prin urmare, Sufletul nu poa¬ 
te fi astfel înţeles, ca „suflu", ori corp. Dar faptul că Sufletul nu 
ar putea fi considerat un corp, a fost arătat şi de alţii cu alte ar¬ 
gumente; sînt însă de ajuns şi acestea. 

8 4 . Or, dacă Sufletul are o altă natură /decît corpul/ trebuie să 
cercetăm care ar putea fi aceasta. 

Dar oare, dacă /Sufletul/ este altceva decît corpul, este el to¬ 
tuşi ceva propriu corpului, precum armonia ? 39 Căci deşi disci- 
polii lui Pitagora l-au considerat o armonie, într-un alt mod /de¬ 
cît cel uzual/, /alţii/ au susţinut că el este precum armonia rezultată 
din corzile /lirei/. 40 Aşa cum acolo, fiind întinse corzile lirei, apa¬ 
re un efect la ele numit „armonie", tot la fel, fiind corpul nos¬ 
tru supus unui amestec de /tensiuni/ inegale, un anumit ames¬ 
tec produce viaţă şi Suflet, care este efectul asociat amestecului. 
Că această teorie este imposibil de susţinut, s-a afirmat deja de 
multe ori: 

/S-a spus, astfel, şi că/ Sufletul există mai întîi, iar armonia vine 
ulterior, şi că Sufletul /aşa cum îl ştim/ domneşte şi porunceşte 
corpului şi se luptă /cu el/ în multe feluri, în timp ce, /dacă Su¬ 
fletul/ ar fi armonie nu ar putea face toate acestea; s-a spus şi că 
Sufletul este o Fiinţă autonomă, dar că armonia nu este o Fiinţă 
autonomă 41 ; că amestecul corpurilor din care combinăm o armo¬ 
nie, aflîndu-se într-un anumit raport, ar fi sănătatea /şi nu Sufle¬ 
tul/; că fiecare parte individuală fiind diferit produsă printr-un 
amestec, ar exista multe Suflete. Dar argumentul principal este 
că ar fi necesar ca, anterior Sufletului-/armonie/ respectiv, să exis¬ 
te un alt Suflet care să producă această armonie, după cum în ca¬ 
zul instrumentelor muzicale există muzicianul care aşază armo¬ 
nia în corzi, el posedînd raportul matematic <A.6yo<;>, în baza 


39 V. teoria exprimată de pitagoricianul Simmias şi respinsă de So- 
crateîn Phaidon, 85e-86d. 

40 Plotin pare să distingă între concepţia pitagoriciană autentică, unde 
Sufletul era o armonie imaterială, din numere, de concepţia fizicalistă, pre¬ 
luată de stoici, unde armonia apare între umori, sau părţi ale corpului. 

41 Armonia este o proprietate (un predicat) şi nu un subiect, sau o 
Fiinţa avînd autonomie. Or, Sufletul, fiind actualizare şi formă, trebuie 
să fie, după Aristotel, Fiinţă. 

căruia va stabili armonia, de la sine însuşi. 42 Căci nici corzile în 
cazul instrumentelor, nici corpurile în cazul Sufletului, nu vor pu¬ 
tea de la sine putere să se aşeze pe sine în armonie. 

în general, respectivii filozofi /pitagoricienii, stoicii, epicureii/ 
consideră că făpturi însufleţite provin din lucruri neînsufleţite şi 
că cele ordonate potrivit unei ordini întîmplătoare provin din ce¬ 
le lipsite de ordine şi presupun că ordinea nu rezultă din Suflet, 
ci că el şi-a obţinut condiţia dintr-o ordine spontană. 43 Dar aşa 
ceva nu se poate întîmpla nici la lucrurile divizate în părţi, nici 
la celelalte /continue/; prin urmare, Sufletul nu este o armonie. 

8 5 . S-ar putea întreba cineva cum s-ar putea aplica chestiunea 
„formei imanente" <EVTEX£%Eia> la Suflet. 44 /Peripateticienii/ sus¬ 
ţin că Sufletul este de tipul formei <eî5oi;> prezente în „compus", 
avînd trupul, element însufleţit, drept materie; dar forma respec¬ 
tivă nu aparţine oricărui corp, nici corpului luat ca simplu corp, 
ci luat doar în calitate de corp natural, organic, avînd viaţa în vir¬ 
tualitate , 45 Dacă, prin urmare, se face asemănarea cu lucrul cu care 
s-a făcut comparaţia, adică cu forma statuii în raport cu bronzul 
/materie/, /ar rezulta că/ atunci cînd corpul este divizat, Sufle¬ 
tul se desface în părţi şi el 46 ; iar dacă este îmbucătăţită vreo par¬ 
te /a corpului/, laolaltă cu partea ce a fost îmbucătăţită există o 


42 Nu trebuie uitat că, în greacă, „logos" înseamnă deopotrivă „ra¬ 
ţiune" şi „raport matematic", „proporţie". Or, teoria pitagoriciană a Su¬ 
fletului (sediu al raţiunii) ca armonie, depindea masiv de confuzia aces¬ 
tor sensuri. 

43 Azi am spune că aceşti filozofi violau principiul al doilea al termo¬ 
dinamicii ! 

44 Am tradus astfel evteXex ei(x Iul Aristotel, concept relativ identic la 
el cu cel de evepyEta (actualizare), ca şi cu cel de „formă". Plotin, care 
nu foloseşte termenul evteXex eic( critică aici teoria imanenţei formei, aşa 
cum apare ea la Aristotel, căreia el îi opune transcendenţa şi caracterul 
separat al formei, în sens platonician. 

45 Parafrază după Aristotel , Despre Suflet, B,1.412 a. Evident, nu este 
vorba despre forma fizică a unui corp oarecare. 

46 Plotin vrea să spună că părţile statuii au fiecare forma lor proprie, 
ce pot fi considerate părţi ale formei întregului. S-ar putea însă susţine, 
pe de altă parte, că fragmentele formei nu sînt formă întru totul, că ele 
conţin multă virtualitate, dovadă că se pot reconstitui într-un întreg. 

parte a Sufletului. /Rezultă/ şi că retragerea /Sufletului/ în somn 
nu poate apărea, dacă forma imanentă trebuie să fie strîns ata¬ 
şată de locul unde ea există; în fapt, nici nu poate exista somn. 

Iar dacă /Sufletul/ ar fi forma imanentă, nu ar putea exista nici 
opoziţia raţiunii faţă de pasiuni, şi întregul /organism/ ar simţi 
unul şi acelaşi lucru în totalitatea sa fără să fie în contradicţie cu 
sine. Probabil că vor putea exista numai senzaţii, dar gînduri — 
nu. 47 Iată de ce /peripateticienii/ introduc un alt Suflet sau Inte¬ 
lectul pe care îl consideră nemuritor. 48 E necesar atunci ca Sufle¬ 
tul raţional să fi e. formă imanentă altfel decît în acest fel, dacă vrem 
să ne folosim de acest nume. 

Şi nici Sufletul senzorial nu va exista, dacă e adevărat că Su¬ 
fletul senzorial păstrează amprentele chiar şi atunci cînd obiec¬ 
tele senzoriale sînt absente, acesta le va reţine fără ajutorul cor¬ 
pului ; iar dacă nu se va întîmpla aşa, chiar şi percepţiile lucrurilor 
percepute vor adera la el ca imagini şi forme. Or, ar fi imposibil 
ca Sufletul să mai primească alte imagini, dacă primele vor „ade¬ 
ra" /la el/ în acest fel. Aşadar, Sufletul nu trebuie conceput ca o 
formă imanentă inseparabilă. 

Şi nici Sufletul apetent, cînd nu doreşte mîncare şi băutură, ci 
are alte dorinţi ce nu ţin de corpul /său propriu/, n-ar putea fi 
nici el o formă imanentă inseparabilă /corpului propriu/. 

Rămîne Sufletul vegetativ în privinţa căruia s-ar putea bănui 
că ar putea consta dintr-o formă imanentă inseparabilă. Dar nici 
aici nu pare că lucrurile ar putea sta astfel: dacă principiul oricărui 
vegetal se află în rădăcină şi dacă, atunci cînd se usucă restul plan¬ 
tei, Sufletul multor plante rămîne în rădăcină şi în partea de jos, 
este clar că, părăsind Sufletul vegetativ restul părţilor, se adună 
într-una singură parte /rădăcina/. Sufletul nu s-ar putea afla în 
întreg ca o formă imanentă inseparabilă /a acestuia/. Şi de ase¬ 
menea, înaintea de a creşte planta, Sufletul vegetativ se află în- 
tr-o masă corporală mică. Dacă deci Sufletul poate trece de la o 


47 Deoarece, adesea, gîndurile, raţionamentele contrazic senzaţiile. Or, 
dacă Sufletul ar „adera" la corp ca o formă imanentă, aceasta nu s-ar pu¬ 
tea întîmpla — zice Plotin, pentru care o anumită separare dintre corp 
şi Suflet este obligatorie. 

48 „Intelectul agent sau activ." 

plantă mare la ceva mic şi de la ceva mic la întreg, ce-1 împiedică 
să se separe cu totul ? 

Şi în cel fel Sufletul, fiind el fără părţi, ar putea fi forma ima¬ 
nentă a corpului care are părţi ? Şi acelaşi Suflet trece de la o vie¬ 
ţuitoare la alta. 49 Cum atunci Sufletul vieţuitoarei precedente ar 
putea ajunge Sufletul următoarei, dacă el ar fi forma imanentă a 
unei singure vieţuitoare ? /Această obiecţie/ apare din /faptul/ tre¬ 
cerii unor animale în altele. Aşadar /Sufletul/ nu-şi capătă exis¬ 
tenţa prin împrejurarea că est e. forma /imanentă/ a unei vieţui¬ 
toare. Ci el este o Fiinţă ce-şi obţine existenţa nu în raport cu 
împrejurarea că locuieşte într-un corp, ci el există înainte de exis¬ 
tenţa corpului [după cum nu corpul unui animal îi generează Su¬ 
fletul]. 

Care este, atunci, Fiinţa Sufletului? Dacă acesta nu este nici 
corp, nici vreo proprietate a corpului, în schimb acţionează şi cre¬ 
ează, şi dacă multe /proprietăţi/ se află în el şi provin de la el, fiind 
o Fiinţă separată de corpuri, în ce fel anume este el ? E vădit că 
Sufletul este ceea ce noi numim „Fiinţa autentică" <ovttoq ouoia>. 50 
Căci orice lucru corporal ar trebui numit devenire, şi nu Fiinţă, 
crescînd şi pierind, dar nefiind niciodată cu adevărat, păstrat nu¬ 
mai prin participarea la ceea-ce-este, în măsura în care el ar par¬ 
ticipa la acesta. 

9. Cealaltă natură , care posedă existenţa reală de la sine însăşi, 
reprezintă întreaga existenţă reală, aceea care nici nu este născută, 
nici nu piere. Tot restul se trece şi nu ar putea supravieţui, dacă 
această natură ar pieri. Căci ea aduce celorlalte menţinerea în exis¬ 
tenţă, atît restului lucrurilor, cît şi întregului corp păstrat în viaţă 
şi împodobit de Suflet. Ea este, într-adevăr, „principiul mişcării" 51 ; 


49 Trece prin metempsihoză. Ideea generală este că, dacă Sufletul este 
imaginat ca o formă imanentă corpului, el ar trebui să adere întru totul 
la toate părţile şi aspectele corpului, la fel cum forma unui lichid aderă 
la lichidul însuşi plasat într-un vas. 

50 După ce a respins teoriile despre Suflet ale stoicilor, epicureilor, 
pitagoricienilor şi peripateticienilor, Plotin revine la Platon şi la concepţia 
unui Suflet-Formă separată de trup şi înrudită cu transcendentul. „Noi 
numim" — adică „noi, platonicienii". 

51 Platon, Phaidros 245 c. 




196 


OPERE 


aduce mişcarea celorlalte lucruri, ea însă se mişcă de la sine. 
Dăruieşte trupului viu viaţă pe care o are de la sine şi pe care nu 
o poate pierde, pentru că o are de la sine. Căci nu toate cele se 
folosesc de o viaţă adăugată din afară, fiindcă /dacă arfi aşa/ s-ar 
merge /cu explicarea vieţii/ pînă la infinit. 

E necesar aşadar să existe o anumită natură vie de primă in¬ 
stanţă care, în mod necesar, trebuie să fie indestructibilă şi ne¬ 
muritoare, fiind ea principiul vieţii şi pentru celelalte vieţuitoa¬ 
re. Iar acolo trebuie să locuiască şi întregul divin şi fericirea, care 
trăiesc de la sine şi au realitate de la sine, nepărtaşe la transfor¬ 
marea în raport cu Fiinţa 52 , şi care nici nu se nasc, nici nu pier. 
Căci de unde s-ar putea naşte şi ce ar putea deveni pierind ? 

Iar dacă trebuie dat cuvîntului „fiind" sensul său adevărat, să 
spunem că aceasta nu este uneori, alteori — nu este. Precum al¬ 
bul — culoarea însăşi — nu este uneori alb, alteori non-alb. Iar 
dacă albul ar fi şi „fiind" pe lîngă „fiind alb", el ar exista etern. 
Dar el are numai proprietatea albului. Subiectul la care „fiindul" 
ar fi prezent de la sine şi în primă instanţă, va fi veşnic „fiind". 53 
Acest fiind în primă instanţă şi etern nu este mort, precum este 
piatra sau lemnul, ci trebuie să fie viu şi să se folosească de o viaţă 
pură, cel puţin cît timp el ar rămîne singur. Dar ceea ce s-ar ames¬ 
teca cu un element inferior, ar avea greutăţi în a fi în condiţia cea 
mai bună — nu că natura lui ar pieri — dar el e nevoit să-şi recu¬ 
pereze „condiţia primordială", dînd fuga spre ceea ce-i aparţine. 54 

10. Faptul că Sufletul este înrudit cu o natură divină şi eternă 
este arătat limpede şi de demonstraţia anterioară că el nu este un 
corp. Căci Sufletul nu are figură, nici culoare şi este de neatins. 

Dar se poate arăta acelaşi lucru şi în felul următor: căci fiind 
noi de acord că orice divin şi orice existenţă autentică se folosesc 


52 Sufletul se mişcă, deci el suferă transformări (spre deosebire de In¬ 
telect); dar nu este supus modificărilor ce-i implică Fiinţa, adică nu pie¬ 
re şi nici nu apare. 

53 Cu alte cuvinte, acolo unde existenţa aparţine esenţei lucrului, lu¬ 
crul respectiv există etern. Va fi principiul pe care Sf. Anselm din Can- 
terbury, apoi Descartes îşi vor întemeia „argumentul ontologic" pen¬ 
tru existenţa lui Dumnezeu. 

54 Republica 547b. 

de o viaţă bună şi inteligentă, trebuie cercetat ceea ce urmează 
pornind de la Sufletul nostru, anume în ce fel este natura /Sufle¬ 
tului/. Să nu luăm în consideraţie însă Sufletul care, aflat în corp, 
acceptă la sine dorinţe iraţionale, pasiuni şi primeşte restul afec¬ 
telor, ci pe acela care le curăţă pe acestea şi care, pe cît este cu 
putinţă, refuză comuniunea cu trupul. Iar Sufletul respectiv arată 
clar că relele sînt adaosuri pentru el, că ele vin din altă parte şi 
că cele mai mari bunătăţi — chibzuinţă şi restul virtuţilor — îi so¬ 
sesc Sufletului care s-a purificat, deoarece ele îi sînt proprii. 

Dacă, prin urmare, Sufletul este în acest fel, atunci cînd ar re¬ 
veni la el însuşi, cum să nu aparţină el acelei naturi, despre care 
spunem că este în totalitate natura divinului şi a eternului ? Căci 
chibzuinţă şi virtutea adevărată, fiind ele divine, nu ar putea apărea 
într-un receptacol de calitate rea şi muritor, ci este necesar ca aces¬ 
ta să fie divin, dat fiind că el participă la divin datorită înrudirii 
sale /cu divinul/ şi a consubstanţialităţii /cu acesta/. De aceea ori¬ 
care dintre noi ar fi astfel, cu puţin s-ar îndepărta el de la cele de 
sus, fiind diminuat prin Sufletul însuşi numai în măsura în care 
se află într-un corp. Iată de ce, dacă orice om ar fi în acest fel, 
sau dacă ar exista o majoritate care să aibă astfel de Suflete, ni¬ 
meni nu ar putea fi într-atît de lipsit de credinţăîncît să nu creadă 
că elementul „Suflet" din oameni nu este întru totul nemuritor. 

în starea prezentă însă, cînd vedem la majoritatea oamenilor 
Sufletul pîngăritîn atîtea chipuri, nu cugetăm în privinţa-i ca la 
ceva divin sau nemuritor. Trebuie însă să examinăm orice natură 
privind-o în puritatea ei, dacă este adevărat că adaosul reprezintă 
mereu o piedică pentru cunoaşterea lucrului la care el s-a adăugat. 55 

Să privim deci înlăturînd /adaosurile/; sau, mai curînd, cel care 
le înlătură de la sine să privească şi va crede atunci că e nemuri¬ 
tor, cînd se va contempla pe sine ajuns în locul inteligibil şi pur! 
El va vedea Intelectul care nu „vede" nimic senzorial, nici apar- 
ţinînd lucrurilor muritoare, ci concepînd eternul cu ajutorul eter- 


55 Doctrina „celor două lumi" pe care o expune Plotin, influenţat pro¬ 
fund de Platon, este evidentă: viciile sînt efectul „murdăririi" Sufletu¬ 
lui de către prezenţa sa în trup. Pentru a ajunge la virtute, este necesar 
purificarea Sufletului de „adaosuri" (Cf. „Despre Frumos"). S-ar putea 
pune, desigur, întrebarea, cum reuşeşte Sufletul să se purifice, dacă el 
nu e bun. Căci dacă ar fi bun, ar fi deja purificat. 

nului — toate cîte se află în domeniul inteligibilului — după ce a 
devenit el însuşi univers inteligibil, luminos, strălucind de Ade¬ 
vărul sosit de la Bine, care aruncă razele Adevărului asupra tu¬ 
turor inteligibilelor. 56 Şi adesea i se va părea atunci că înţelept sună 
vorba veche: „Bucuraţi-vă, căci am venit la voi ca un zeu nemu¬ 
ritor" 57 , aflîndu-mă în suişul către divin şi cu ochii aţintiţi la ase¬ 
mănarea cu El. 

Iar dacă purificarea te face să devii cunoscător al lucrurilor ce¬ 
lor mai bune, atunci se vădeşte şi că ştiinţele sînt interioare /Su¬ 
fletului/, desigur, acelea care sînt cu adevărat ştiinţe. Căci Sufle¬ 
tul „priveşte chibzuinţă şi dreptatea “ 58 nu fugind în afara sa, ci 
doar el cu sine, în contemplarea de sine şi de ceea ce el fusese mai 
înainte, şi, văzînd statuile minunate aşezate în sine, dar acoperi¬ 
te de cocleală de pe urma trecerii timpului, el le redă puritatea. 59 
Precum, dacă aurul ar fi însufleţit, dar mai apoi, dacă ar fi fost 
învins de cît de multă tină s-ar fi vîrît în el, aflat în necunoaşte¬ 
rea condiţiei sale anterioare, deoarece nu a văzut ceva de aur, to¬ 
tuşi la un moment dat, dacă se vede pe sine redevenit singur, s-ar 
minuna de preţul său; el ar gîndi că nu are deloc nevoie de o fru¬ 
museţe adăugată, deoarece el este cel mai bun, cu condiţia să-l 
laşi să stea în sine. 60 

11. Care om cu judecată ar mai putea avea /atunci/ îndoieli în 
legătură cu acest subiect şi ar crede că /Sufletul/ nu e nemuritor ? 
Viaţa care aparţine unui subiect ca o proprietate intrinsecă nu are 


56 Cf. Republica, 509 A-C; Binele, sursa adevărului, a fiinţării şi a In¬ 
telectului, este, la Plotin, identificat cu Unul. LPIF§H,5. 

57 Empedocles, fr.Bll2 Diels-Kranz 4. 

58 Phaidros, 247d: Cum observă Armstrong, pasajul platonician se 
referă la călătoria mitică a Sufletului în regiunea „supracelestă" <wtE- 
poupdviov Tojtoq>, unde are posibilitatea să contemple Formele nemuritoa¬ 
re. Plotin interpretează acest pasaj în cheie transcendentală şi nu trans¬ 
cendentă, considerînd că Sufletul „călătoreşte" în realitate la sine însuşi, 
şi nu în afara sa, dincolo de lume. Se poate chiar ghici o polemică cu pla- 
tonicienii medii care tindeau să interpreteze mitul mai literal. 

59 Este vorba, evident, despre Formele arhetipale, eterne, văzute acum 
ca interioare Sufletului, mai degrabă deci ca Forme transcendentale, de- 
cît transcendente. 

60 V. pentru această imagine şi LPIF§H,2. 

cum pieri. Cum de n-ar considera el această viaţă ca ceva ne¬ 
adăugat, ca ceva care nu se comportă precum căldura prezentă 
la foc: nu susţin că pentru foc căldura ar fi ceva adăugat, ci că, deşi 
ea nu e astfel faţă de foc, căldura e adăugată materiei-substrat pen¬ 
tru foc. Căci din cauza /epuizării/ acestei materii focul se stinge. 61 

Dar Sufletul nu posedă viaţa în acest mod, ca şi cînd ar fi o 
materie-substrat, în timp ce viaţa /ca o Formă/, ajungînd asupra 
acestui substrat, ar face prezent Sufletul. Ci viaţa este o Fiinţă au¬ 
tonomă, şi este o Fiinţă autonomă şi Sufletul ce trăieşte de la sine 
şi exact aceasta este ceea ce noi cercetăm. 62 /Filozofii/ sînt de acord 
că Sufletul este nemuritor, sau altminteri îl fac să se destrame ca 
pe un compus şi repetă operaţia descompunerii, pînă ce ar ajun¬ 
ge la un element nemuritor care se mişcă de la sine, căruia nu îi 
e ursit să moară. 

Sau altfel, susţinînd /filozofii stoici/ că viaţa este o proprietate 
adăugată Materiei, vor fi siliţi să fie de acord că este nemuritor 
exact izvorul de unde această proprietate a sosit adăugată la Ma¬ 
terie, /Acela/ fiind incapabil să primească contrariul /vieţii/ pe 
care o aduce. Aşadar, /Sufletul/ este o natură unitară ce trăieşte 
ca actualizare. 63 

12. De asemenea, dacă /filozofii stoici/ vor susţine că orice Su¬ 
flet este pieritor, de demult ar fi trebuit ca toate cele să fi pierit. 
Iar dacă unele Suflete sînt muritoare, altele — nu, de pildă, Su¬ 
fletul Universului este nemuritor, în timp ce Sufletul nostru este 
muritor, trebuie ca ei să ne spună cauza /acestei deosebiri/. Căci 
şi un Suflet, şi celălalt reprezintă principiul mişcării şi ambele 


61 „Materie", în greacă hyle, înseamnă în sens propriu „lemn". Plo- 
tin vrea să spună că, deşi căldura este intrinsecă focului (ca Formă), ea 
nu este intrinsecă materiei focului, deoarece aceasta se epuizează şi fo¬ 
cul se stinge. Sufletul nu are o astfel de materie şi deci el „nu se stinge". 

62 Prin urmare — spune Plotin — raportul dintre Suflet şi viaţă nu este 
acela substrat-proprietate (formă). Ci Sufletul sau viaţa sînt Fiinţe (adică 
substraturi autonome, şi nu proprietăţi ale altui substrat). De aceea Su¬ 
fletul nu poate muri, căci este contradictoriu ca viaţa să poată muri. Ideea 
se regăseşte deja în Phaidon. 

63 Aşadar, Sufletul este actualizare pură, lipsită de virtualitate; altfel 
spus, este o entitate (relativ) simplă, fără Materie sensibilă. 

trăiesc de la sine putere şi intră în atingere cu aceleaşi lucruri prin 
aceleaşi mijloace, gîndindu-le şi pe cele din cuprinsul Cerului, şi 
pe cele de deasupra Cerului, căutînd tot ceea ce este conform cu 
esenţa lor şi urcînd, în cercetarea lor, pînă la primul Principiu. 
Iar înţelegerea fiecărui obiect individual, înţelegere ce porneşte 
de la /Sufletul/ însuşi, de la obiectele contemplării cuprinse în sine, 
se produce din rememorare şi dăruie Sufletului o existenţă ce pre¬ 
cedă corpul şi, deoarece se foloseşte de cunoştinţe eterne, îl face 
s ă fie etern şi pe el. 

Şi orice lucru care se poate destrăma, după ce a primit com¬ 
punerea spre a fiinţa, se poate destrăma, conform naturii sale, în 
acelaşi fel în care a fost compus. Sufletul însă fiind unitar şi sim¬ 
plu, prin actualizare este o natură vie prin sine. El nu va putea fi 
nimicit, prin urmare, în acest mod. 

Dar — se va spune — fiind Sufletul făcut bucăţi, el ar putea pieri! 
Numai că, aşa cum s-a arătat, Sufletul nu este o masă materială, 
nici o mărime. 

Dar nu cumva, fiind Sufletul alterat calitativ, se va îndrepta către 
distrugere ? Numai că alterarea nimiceşte prin înlăturarea formei 
/compusului/, dar lasă materia pe loc. Ea este o afecţiune a com¬ 
pusului / dintre formă şi materie/. Dacă, prin urmare, sub nici unul 
dintre aceste aspecte Sufletul nu poate pieri, este necesar ca el să 
fie indestructibil. 

13. Cum însă, dat fiind că Inteligibilul este separat /de Mate¬ 
rie/, ajunge Sufletul în corp ? 64 /Aceasta se întîmplă/ deoarece, în 
măsura în care /inteligibilul/ este numai Intelect, rămîne singur, 
este imperturbabil avînd numai o viaţă intelectuală pe tărîmul in- 


64 Apare aici problema specifică dualismului platonician: cum e po¬ 
sibil contactul dintre inteligibil şi sensibil, de vreme ce acestea sînt, on¬ 
tologic vorbind, separate, distincte. Chestiunea îi va preocupa insistent 
şi pe Descartes sau pe Leibniz şi ea reprezintă, de fapt, piatra de încer¬ 
care a dualismului. V. 6, IV.8. Plotin încearcă să explice „coborîrea în 
corp" printr-unfel de generozitate a ipostazelor superioare care nu rămîn 
la sine, ci se „revarsă" creînd ipostazele inferioare. Pentru Plotin, Bine¬ 
le, chiar în sine, nu are nevoie de nimic, nu ar fi perfect dacă n-ar fi ca¬ 
pabil de gratuitatea creaţiei, iar Intelectul şi Sufletul produc, la rîndul 
lor, în baza aceleiaşi generozităţi.V. LPIF§H,6. 

teligibilelor şi rămîne etern acolo — nu există în el vreun impuls 
ori vreo dorinţă. Dar existenţa care ar primi o dorinţă, aflîndu-se 
ea în continuarea acelui Intelect, prin adăugarea dorinţei parcă 
iese din sine <rtpoetcnv> şi năzuieşte să împodobească/lumea/ po¬ 
trivit cu /Formele/ pe care le-a văzut în Intelect, ca şi cînd însărci¬ 
nată fiind cu ele, ar suferi durerile facerii ca să dea naştere 65 ; ea 
se grăbeşte să creeze şi produce /lumea/ <5'n|uo'upyeî>. Ea se în¬ 
cordează cu tot avîntul ca să se îngrijească de domeniul sensibi¬ 
lului. Laolaltă cu toate Sufletele întregului domneşte asupra ce¬ 
lui guvernat, /dirijîndu-1/ înspre în afară şi se îngrijeşte împreună 
cu toate celelalte de întregul Univers; şi deşi, rămînînd izolată, 
vrea să domnească peste o parte şi ajunge în acea parte în care 
se află, ea nu devine totuşi în întregul ei şi în totalitate proprie¬ 
tatea corpului, ci păstrează şi ceva exterior corpului. Prin urma¬ 
re, nici Intelectul acestui (Suflet individualizat) nu este pătruns 
de afecte. 66 

Iar Sufletul se află cînd în corp, cînd în afara acestuia; el se 
avîntă pornind de la primele realităţi 67 şi se îndreaptă către rea¬ 
lităţile de ordinul trei — către cele din lumea de Aici. Aceasta se 
face prin activitatea Intelectului care rămîne în sine şi care, prin 
intermediul Sufletului, umple şi împodobeşte totul cu frumuse¬ 
ţe — el, nemuritor, /face totul/ prin intermediul /Sufletului/ ne¬ 
muritor, dacă este adevărat că Intelectul, fiind etern, va exista pe 
seama unei actualizări inepuizabile. 68 


65 Nu trebuie uitat că „Suflet" (psyche) este în greceşte de genul fe¬ 
minin. 

66 La Plotin între Sufletul uni versal şi Sufletele individuale relaţia este 
de completare şi nu de opoziţie. De altfel, chiar coborît în corp şi ui- 
tînd de universalul din el. Sufletul nu ajunge complet izolat. El păstrează 
o „rădăcină" în universal — ataşată Intelectului — pe care o poate ori- 
cînd regăsi. 

67 Trebuie să fie vorba totuşi despre Intelect şi nu despre Unu, pen¬ 
tru ca universul senzorial să vină pe locul trei. 

68 La Aristotel, Intelectul divin este o actualizare perpetuă (actus pu- 
rus). El este, în acelaşi timp, scopul ultim al Universului şi, fără a ieşi 
din sine, determină, ca scop, existenţa celorlalte lucruri. La Plotin, Inte¬ 
lectul, rămînînd actualizare perpetuă, iese din sine prin intermediul Su¬ 
fletului, care mijloceşte astfel între Intelect şi lumea senzorială. 

14. în legătură cu Sufletele celorlalte vieţuitoare /în afara omu¬ 
lui/ trebuie spus că acelea, cîte au greşit, au ajuns pînă în trupuri 
de dobitoace 69 ; este necesar însă ca şi acestea să fie nemuritoare. 
Iar dacă există şi o altă formă /non-umană/ de Suflet, este nece¬ 
sar ca şi aceasta să purceadă nu de altundeva, ci tot de la realita¬ 
tea /etern/ vie, ea fiind cauza vieţii la animale, dar şi la plante. 
Toate /Sufletele/ avîntîndu-se de la acelaşi principiu, au viaţă pro¬ 
prie; ele sînt incorporale, indivizibile şi Fiinţe autonome. 

Iar dacă se va spune că Sufletul omului, avînd trei părţi 70 , se 
va destrăma din pricina caracterului său compus, noi vom afir¬ 
ma că Sufletele pure, cînd se vor îndepărta /de Aici/, vor aban¬ 
dona „tencuiala" adăugată lor în momentul naşterii, în timp ce 
altele vor rămîne cu această „tencuială" încă foarte mult timp. Dar 
chiar abandonată fiind partea mai rea, nici aceasta nu va pieri, atî- 
ta vreme cît va exista principiul de unde provine. Nimic prove¬ 
nit din ceea ce fiinţează /autentic/ nu poate pieri. 

15. Vorbele de trebuinţă pentru cei ce au nevoie de o demon¬ 
straţie s-au spus. Vorbele de trebuinţă însă pentru cei în nevoie 
de o credinţă supusă datelor simţurilor, trebuie să fie rostite por- 
nindu-se de la istoriile numeroase, povestite pe această temă: este 
vorba despre oracolele pronunţate de zei. Acestea au cerut ca Su¬ 
fletele cărora li s-a pricinuit rău să-şi potolească mînia; de ase¬ 
menea, să se acorde cinstire morţilor, dat fiind că aceştia sînt ca¬ 
pabili de a simţi 71 ; aşa procedează toţi oamenii în privinţa celor 
duşi de pe această lume. Şi multe Suflete care au fost mai înain¬ 
te în trupuri de oameni, după ce au ajuns în afara trupurilor aces¬ 
tora, nu au încetat totuşi să facă bine oamenilor: dînd oracole, 
ele sînt de folos cînd profeţesc nu numai în diferite alte împre¬ 
jurări, dar şi /fiindcă/, prin chiar /acţiunea/ lor, ele arată că nici 
celelalte Suflete nu au pierit. 


69 Pbaidros, 249a, unde întrupările Sufletului în fiinţe inferioare omu¬ 
lui sînt pricinuite de greşelile comise de oameni. V. şi 15, 111.4,2. 

70 Este teoria lui Platon din Republica. 

71 Aşadar, morţii nu sînt „morţi", pot simţi. Aluzia este la „mînia lui 
Ahile", îndemnat să seîmpace cu Priam şi să-i acorde lui Hector pe care 
îl ucisese onorurile cuvenite. 

Tema 

Despre soartă tratează tema destinului şi a felului în care libertatea 
omului poate fi apărată de teza determinismului universal de origine 
stoică. Soluţia constă în adoptarea doctrinei platoniciene a „celor două 
lumi". 


Rezumat 

Toate lucrurile au o cauză în afara primului Principiu. Trebuie însă 
căutate cauzele, şi nu numai cele mai apropiate. Respingerea teoriilor de¬ 
terministe : atomismul, Sufletul unic universal al stoicilor sau al unor pla- 
tonicieni stoicizanţi, determinismul astral al astrologilor. Determinismul 
neagă libertatea şi autonomia umane. Sufletul universal şi Sufletele in¬ 
dividuale. Singura acţiune liberă este cea virtuoasă. Sîntem noi înşine şi 
ne sustragem destinului în măsura în care sîntem singuri, adică lipsiţi de 
preocupare pentru corporalitate. 


1 După cum notează E. Brehier, PB,3, la introducerea la acest tratat, 
tema libertăţii umane era tratată pe larg în epocă sau mai devreme şi există 
paralele la cinicul Oinomaus, la peripateticianul Alexandru din Aphro- 
disias, la epicureul Diogenianus şi la Origene, teologul creştin. 




1. Toate lucrurile care devin /ceva/, sau care sînt /ceva/ 1 fie 
devin conform cu anumite cauze <atxia> 2 3 — cele care devin — 
fie sînt Iceval cele care sînt /ceva/ conform cu anumite cauze; fie 
ambele categorii devin /ceva/, respectiv sînt/ceva/ fără cauze. Fie, 
în cadrul ambelor categorii, unele există fără cauze, altele cu ca¬ 
uze; fie cele care devin /ceva/ există toate conform cu anumite 
cauze, în timp ce, dintre acelea care sînt /ceva/, unele sînt din anu¬ 
mite cauze, altele — fără, sau nici una dintre ele nu are vreo cauză. 
Iarăşi, sau cele ce sînt /ceva/ există toate prin anumite cauze, iar 
cele care devin /ceva/ există, unele dintre ele, în acest fel, altele — 
nu, sau nici unele dintre acestea nu există cu ajutorul unor cauze. 

Or, nu este cu putinţă ca cele dinţii existenţe eterne să fie re¬ 
ductibile la alte cauze, fiind ele existenţe prime. Dar acelea care 
depind de primele existenţe trebuie să aibă fiinţarea lor derivată 
din acelea! Iar dacă dăm seama de actualizările tuturor acestor 
existenţe, trebuie să le reducem la Fiinţele lor. Căci tocmai aceas¬ 
ta este Fiinţa unui lucru — a manifesta o actualizare calificată. 4 


2 Lucrurile care „devin" aparţin lumii senzoriale; lucrurile care „sînt" 
aparţin lumii inteligibile şi Plotin consideră că şi ele (cu excepţia Unu- 
lui) trebuie să aibă o cauză. 

3 Noţiunea exprimată prin termenul „aitia" nu este exact ceea ce noi 
numim „cauză", ci e mai largă decît aceasta, care corespunde cu ceea ce 
la Aristotel se numeşte „cauză eficientă". în plus, avem, printre cauze, 
„esenţa" sau „forma", „materia" şi „finalitatea". 

4 Actualizarea — reamintim — este identică la Aristotel cu forma (ra¬ 
ţiunea formală), sau cu „ce este în sine" lucrul respectiv. Pe de altă par¬ 
te, forma se asociază materiei pentru a forma compusul, precum dife¬ 
renţa se asociază genului pentru a forma specia. Aşadar, actualizarea este 
şi o calitate pe care o primeşte un subiect. 

Dar în ceea ce priveşte lucrurile care devin /ceva/, sau care sînt 
eterne, dar care nu produc aceeaşi actualizare în mod etern 5 , tre¬ 
buie afirmat că acestea toate ajung să existe potrivit unor cauze. 
Iar lipsa de cauze nu poate fi acceptată, nici nu se poate face loc 
„abaterilor vide" <raxp£YKA.îaeot K£vaî <;>, 6 nici mişcării sponta¬ 
ne a corpurilor, care să existe fără ca ceva să o predetermine, nici 
nu se poate admite un impuls neprovocat al Sufletului, atunci cînd 
nimic nu l-a pus în mişcare spre a face ceva dintre lucrurile pe 
care mai înainte nu le făcuse. 

Sau chiar prin această /falsă/ ipoteză, o necesitate mai impe¬ 
rioasă ar determina Sufletul să nu-şi aparţină, ci să fie purtat spre 
mişcări nevoite şi lipsite de motivaţie. Căci sau obiectul voinţei 
— acesta fiind exterior sau interior — sau obiectul dorinţei 7 ar miş¬ 
ca /Sufletul/, sau, dacă nimic din ceea ce este dorit nu ar putea 
mişca Sufletul, acesta nu s-ar putea în general mişca. 8 

Iar dacă toate lucrurile ar deveni /ceva/ potrivit unor cauze, 
este mai uşor a le înţelege pe acelea asociate îndeaproape fiecărui 
lucru şi a reduce existenţa acelui lucru la cauzele respective. De 
pildă, trebuie să se vadă /cauza/ mersului în piaţă în gîndul de a 
vedea pe cineva, sau de a recupera o datorie. Şi, în general, /cau¬ 
za/ faptului de a alege cutare sau cutare şi de a te îndrepta spre 
cutare este că respectivului om i s-a părut /potrivit/ să facă lu¬ 
crurile respective. Alte activităţi trebuie explicate, din punctul de 
vedere al cauzelor lor prin artele corespunzătoare. Medicina şi 
medicul sînt cauzele pentru care are loc însănătoşirea. 9 Iar cau- 


5 Sufletul, deşi este etern, produce efecte, manifestări diferite, în măsura 
în care se întrupează în mod diferit. 

6 Epicureii credeau că traiectoriile atomilor ce cad în vid „se abat" 
într-o oarecare măsură de la verticală şi că această abatere întîmplătoa- 
re, numită de Lucretius Carus „clinamen" (De rerum natura, II, 292) 
este răspunzătoare pentru apariţia compuşilor. 

7 Acestea sînt cauze finale, desigur, referindu-se la scopurile pe care 
un om le poate avea şi care îl fac să acţioneze. Problema modernilor va 
fi că vor separa cauzele finale de cele eficiente şi materiale, considerînd 
că doar ultimele au loc în lumea naturală. 

8 Lipsa cauzalităţii nu ar produce libertatea, căci Sufletul nu şi-ar mai 
aparţine şi nu ar mai putea face ceea ce şi-ar propune sau dori. 

9 Medicul este cauza eficientă a procesului de însănătoşire, în timp ce 
medicina este cauza formală (imaginea sănătăţii din mintea medicului, 

za înavuţirii este găsirea unei comori, ori o donaţie din partea cui¬ 
va, sau o activitate industrioasă bazată pe trudă sau pe o artă. Iar 
cauza existenţei copilului este tatăl ca şi vreo altă contribuţie la 
naşterea sa, ce ar veni dintr-altă parte, precum o anumită hrană, 
sau una puţin mai îndepărtată — abundenţă de spermă pentru ză¬ 
mislire, sau o femeie potrivită pentru naştere. 10 Şi în general, /ex¬ 
plicăm naşterea copilului/ prin referinţă la natura /omenească/. 11 

2. Este probabil caracteristic unui spirit leneş să se oprească 
numai la aceste cauze, să nu vrea să treacă la cele superioare şi să 
nu dea atenţie fenomenelor care urcă spre cauzele prime şi situate 
„mai presus" <xot E7tEKEtvoc ouTtoo 12 . Căci din ce pricină, atunci 
cînd au loc aceleaşi evenimente, de exemplu a fost lună, un om a 
comis un jaf, în vreme ce un altul — nu ? Şi atunci cînd sosesc in¬ 
fluenţe asemănătoare din mediu, un om s-a îmbolnăvit, altul — 
nu? /De ce/ unul e bogat, altul — sărac, deşi /situaţia lor/ rezultă 
din aceleaşi activităţi ? Or, felurile lor de a fi, caracterele diferite 
şi destinele diferite pretind să li se caute cauze mai îndepărtate. 13 

Neputîndu-se astfel deloc opri /la cauzele imediate/, unii fi¬ 
lozofi au pus la bază cauzele corporale, precum sînt atomii, făcînd 
ca toate cele să existe datorită traiectoriei, ciocnirilor şi combina¬ 
ţiei dintre atomi şi considerînd că lucrurile sînt /ceva/ şi devin 
/ceva/ în funcţie de felul în care atomii sînt adunaţi laolaltă, pro- 


prinsă într-o serie de precepte şi cunoştinţe medicale). Bolnavul este ca¬ 
uza materială, iar cauza finală este sănătatea, sau omul sănătos, spre care 
tinde procesul. 

10 Anticii credeau că esenţa individului se află în spermă şi că matri¬ 
cea oferă numai „materialul" şi hrana necesare fătului. Aşadar, tatăl este 
deopotrivă cauza eficientă, mama şi restul condiţiilor— cauza materială. 

11 Este vorba despre cauza formală, sau despre esenţa lucrului res¬ 
pectiv, numit aici „natură". 

12 Probabil, o aluzie la Unu, considerat de Plotin „mai presus de In¬ 
telect". 

13 Critică la adresa peripateticienilor care pretindeau că pot explica 
totul cu ajutorul celor patru cauze: finală, formală, materială şi eficientă. 
Dar — spune Plotin — explicaţia obţinută astfel nu explică destinul atît 
de diferit al oamenilor care trăiesc în circumstanţe aparent asemănătoa¬ 
re; astfel încît unii filozofi vor încerca să recurgă la fatalitate pentru a 
oferi o explicaţie. 

duc efecte ori sînt afectaţi /de aceste ciocniri şi combinaţii/. Ato- 
miştii introduc în lume această necesitate, ce provine de la atomi 
şi vor ca pînă şi impulsurile şi dispoziţiile noastre să fie în felul 
cum acele /principii — atomii/ le determină. 

Şi chiar dacă cineva ne-ar oferi alte corpuri 14 drept principii 
şi ar socoti că toate cele provin din acele corpuri, el /tot/ ar pune 
existenţa să fie sclava necesităţii bazate pe acele principii. 15 

Alţi filozofi, recurgînd la Principiul Universului, derivă din el 
toate lucrurile, considerînd că acest Principiu este o cauză care 
străbate pretutindeni şi cred că această cauză nu doar pune în miş¬ 
care fiecare lucru, dar şi produce fiecare lucru. Ei stabilesc că acest 
Principiu este Soarta şi Cauza supremă şi că el este de fapt toa¬ 
te cele. u 

Dar nu numai restul lucrurilor care au parte de devenire, dar 
şi propriile noastre gînduri / — cred stoicii — / trebuie să provi¬ 
nă din mişcările amintitului Principiu, precum fiecare dintre părţi¬ 
le unui animal nu se mişcă de la sine, ci este pusă în acţiune de 
către principiul dominant din fiecare vieţuitoare. 

Alţii cred că mişcarea Universului cuprinde şi produce totul 
datorită mişcării, a aspectelor şi a configuraţiilor rezultate din po¬ 
ziţia planetelor şi a stelelor fixe unele în raport cu celelalte şi, bi- 
zuindu-se ei pe prezicerile ce derivă din toate acestea, cred că ori¬ 
ce lucru apare din aceste pricini. 17 

Iar în ce priveşte împletirea reciprocă a cauzelor, lanţul cau¬ 
zal întins de sus în jos, principiul consecuţiei ultimelor /cauze/ 
după primele şi faptul că ultimele depind de primele, că ele apar 
datorită primelor cauze şi fără acestea ultimele nu ar putea exis¬ 
ta, şi că ultimele le „servesc" pe cele dinaintea lor — dacă pe toa- 


14 Cele patru elemente ale lui Empedocle, mult utilizate de medici¬ 
na hipocratică şi, în general, de filozofii naturii. 

15 Altfel spus, materialismul — fie în variantă atomist (epicureică), fie 
în altă variantă, ar distruge libertatea. 

16 Este vorba despre stoici, care practicau un monism intransigent şi 
socoteau, cam ca Spinoza, Fichte sau Hegel mai tîrziu, că există un sin¬ 
gur principiu sau raţiune — pe care ei îl numeau „Pneuma" sau „Logos" 
care, nu numai că determină totul, dar şi este totul. 

17 Astrologia devenise în Antichitatea tîrzie o ştiinţă cu pretenţii şi 
extrem de populară. 

te acestea le-ar afirma /vreun filozof/, el va părea că introduce soar¬ 
ta intr-un alt mod. 

Aşadar, dacă pe aceşti filozofi i-ai aşeza în două grupe, nu te-ai 
abate de la adevăr. Unii dintre aceştia fac să depindă totul de un 
singur principiu, în vreme ce alţii nu procedează astfel. 18 Se va 
vorbi despre aceştia din urmă mai tîrziu 19 ; acum însă trebuie vor¬ 
bit despre primii, urmînd ca teoriile celorlalţi să fie abordate în 
continuare. 

3. A încredinţa corpurilor tot ce există — adică fie atomilor, 
fie numitelor „elemente" — şi a considera că, prin mişcarea lor 
dezordonată, se produce ordinea, raţiunea şi Sufletul conducător 
este, în ambele cazuri, absurd şi imposibil, dar încă mai imposi¬ 
bil este, dacă se poate vorbi astfel, ca totul să se nască din atomi. 
Despre aceste chestiuni s-au formulat multe obiecţii adevărate: 

Astfel, dacă s-ar postula asemenea principii, nu va exista drept 
consecinţă nici necesitatea ce traversează totul, nici soarta con¬ 
cepută în alt mod. Iată, să presupunem că atomii există: ei se vor 
deplasa mai întîi printr-o mişcare în jos — să existe ceva „jos" — 
apoi printr-o altă mişcare rezultată din ciocnirile lor, la întîm- 
plare, fiecare atom lovindu-se în orice mod. Nimic nu se va pro¬ 
duce în mod ordonat, neexistînd nici o ordine; numai că atunci 
cînd a apărut această /lume/ care a apărut, /ea este ordonată/ com¬ 
plet. In consecinţă nu ar putea deloc exista nici preziceri, nici ora¬ 
cole, nici profeţia bazată pe artă — cum ar putea exista o artă care 
să aibă ca obiect lucruri lipsite de ordine ? — nici cea rezultată 
din contactul cu zeii şi din inspiraţie. 20 Căci este necesar ca şi în 
acest caz viitorul să fie definit. 

Iar corpurile, fiind lovite de către atomi, vor trebui să supor¬ 
te obligatoriu ceea ce atomii le-ar putea aduce. Dar căror mişcări 
ale atomilor li s-ar putea atribui acţiunile şi reacţiile Sufletului ? 


18 Stoicii sînt monişti, ca şi epicureii. Astrologii sînt dualişti radicali, 
fiind influenţaţi de teoriile gnostice. Peripateticienii adoptă un dualism 
temperat, ca şi platonicienii. Plotin încearcă să „tempereze" monismul 
şi dualismul, după cum am arătat în PLIF§H. 

19 Cap. 7. 

20 Distincţia dintre cele două tipuri de profeţie apare la Platon, Pbai- 
dros 244 C. 

Cărei ciocniri, fie că atomii se îndreaptă în jos, sau se lovesc în 
oricare alt mod, /i se va atribui/ ca Sufletul să fie antrenat în raţio¬ 
namente de un anume fel, sau în impulsuri de un anume fel, sau, 
în general, va raţiona, sau va acţiona, sau va fi angajat în mişcări 
realizate cu necesitate, sau va exista la modul general ? 21 Dar /în 
ce fel vor fi aceste ciocniri/ atunci cînd Sufletul se va opune pa¬ 
siunilor corpului? Şi drept rezultat a ce fel de deplasări ale ato¬ 
milor un om va fi silit să fie geometru, un altul va cerceta arit¬ 
metica şi astronomia, iar un al treilea va fi înţelept ? In general, 
activitatea noastră şi esenţa noastră de vieţuitoare va pieri, dacă 
vom fi purtaţi pe unde ne duc corpurile /atomice/, deplasîndu-ne 
de parcă am fi corpuri neînsufleţite. 

Aceleaşi obiecţii /se pot adresa/ şi celor care consideră alte cor¬ 
puri /decît atomii/ drept cauze ale tuturor lucrurilor. /Se poate 
admite/ că aceste cauze pot să ne încălzească, să ne răcească şi chiar 
să nimicească lucrurile mai slabe, dar de la ele nu ar putea veni 
nici o explicaţie a activităţilor pe care le săvîrşeşte Sufletul, ci pe 
acestea ar trebuie să o atribuim altei cauze. 

4. Dar oare un singur Suflet, străbătînd întregul /Univers/, 
săvîrşeşte toate acţiunile fiecărui ins, ce e mişcat ca o parte aşa cum 
o transportă întregul ? Şi, de vreme ce cauzele consecutive sînt 
mişcate din această sursă, este necesar ca soarta să fie legătura con¬ 
tinuă şi asocierea acestora? După cum, dacă o plantă şi-ar avea 
principiul în rădăcină, s-ar putea spune că legătura ce originează 
de acolo, ce se extinde prin toate părţile plantei şi priveşte acţiuni¬ 
le şi reacţiunile reciproce, este o unică guvernare şi un fel de soartă 
a plantei. 22 

Numai că, mai întîi de toate, chiar această tărie a necesităţii şi 
a unui astfel de destin fatal suprimă tocmai destinul şi lanţul ca¬ 
uzelor. Intr-adevăr, pentru părţile /corpului/ nostru, ce sînt miş¬ 
cate datorit ă. principiului dominant, este absurd de spus că ele se 
mişcă potrivit soartei: nu există /—în teoria stoică—/ un element 
care să introducă mişcarea şi un altul /diferit/ care s-o primească 


21 Text incert în detalii. Am adoptat lectiunea PH si HS2, urmată de 
PA. 

22 De asemenea, o teorie stoică: Sufletul universal ar cuprinde Sufle¬ 
tele individuale, precum o plantă îşi cuprinde şi determină părţile ei. 

şi să se servească de impulsul primit, ci acela /care primeşte miş¬ 
carea/ este mai întîi cel care mişcă membrul. In acelaşi mod, dacă 
în Univers va exista un singur principiu care, totodată, să şi acţio¬ 
neze, dar şi să sufere acţiunea şi nu va exista o parte care să fie 
mişcată de altă parte, potrivit cu cauzele ce se reduc mereu la alte 
cauze, atunci nu va fi adevărat că toate lucrurile au o cauză, ci 
toate vor fi unaP 

Astfel încît nici noi /nu mai sîntem/ noi , nici nu va exista ceva 
caracterizabil drept o acţiune a noastră. Nici noi înşine nu mai 
cugetăm, ci gîndurile noastre sînt cugetarea altcuiva. Nici nu mai 
acţionăm noi înşine, după cum nu picioarele noastre calcă /ele în¬ 
sele/, ci noi sîntem acei care călcăm cu părţi ale noastre. Or, tre¬ 
buie ca fiecare ins să fie el însuşi şi ca faptele şi gîndurile să fie 
ale noastre şi ca faptele bune şi cele rele să provină de la fiecare 
om în parte, şi să nu revină Universului făptuirea celor releP 

5. Dar, probabil, /cred astrologii/, că lucrurile nu se săvîrşesc 
în felul de mai sus, ci — /susţin ei/ — deplasarea /Cerului/ regle¬ 
mentează totul, iar mişcarea astrelor determină fiecare existenţă, 
după cum se manifestă poziţia reciprocă a astrelor la trecerea pe 
la meridian, la răsărit, apus şi în cazul conjuncţiilor dintre ele. 
Făcînd de aici preziceri, /astrologii/ spun ce se va întîmpla deo¬ 
potrivă cu existenţele din întreg Universul, cît şi cu fiecare în par¬ 
te, arătînd cum îi va merge respectivului ins mai ales cu norocul 
şi cu ce va gîndi. Ei consideră că restul animalelor şi plantelor, 
datorită „simpatiei" astrelor, cresc şi scad şi îndură tot restul din 
pricina astrelor, şi că locurile de pe Pămînt sînt diferite între ele 
în raport cu situarea lor în Univers şi mai ales faţă de Soare. Iar 
o consecinţă a acestei situări în locuri diferite o reprezintă nu nu¬ 
mai /situaţia, felul/ plantelor şi animalelor, ci şi înfăţişările, mări¬ 
mea, culoarea, temperamentul, dorinţele, ocupaţiile şi obiceiuri- 


23 Dacă nu există un eu individual distinct de Marele Tot, nu se poa¬ 
te vorbi — spune Plotin — nici despre destin, sau soartă. S-ar putea 
răspunde că subiectul individual este o aparenţă, dar atunci ar rămîne 
de explicat originea ei. Noţiunea de „cauză" presupune distincţia din¬ 
tre cauzator şi cauzat. 

24 Bazîndu-se pe mitul din Timaios, Plotin susţine că Universul în an¬ 
samblu este bun şi frumos. Cf. 6,1 V.8; V. şi LPIF§H,6,4. 

le oamenilor. Deplasarea întregului Cer ar fi, prin urmare, stăpîna 
tuturor lucrurilor. 

împotriva acestor teorii 25 trebuie spus mai întîi că şi /astrolo¬ 
gul/, chiar dacă într-un mod diferit /decît cel al stoicilor/ atri¬ 
buie /astrelor/ tot ceea ce e al nostru — voinţa şi afectele, răutăţile 
şi impulsurile — fără ca nouă să ne atribuie ceva, lăsîndu-ne să 
fim ca nişte pietre purtate încolo şi încoace, şi nu fiinţe omeneşti 
ce au o activitate pornită de la ele însele şi de la natura lor. Or, 
trebuie să ni se acorde ceea ce este al nostru, şi /doar/ la ceea ce 
ne aparţine, la ce ne este specific trebuie să sosească unele trăsături 
derivate din Tot <âno tou 7tavtog ăzxa>. Se cere a se deosebi ce 
anume facem noi înşine, şi ce anume îndurăm datorită necesităţii, 
şi nu trebuie atribuit totul amintitelor /mişcări planetare/. 

Desigur, se cuvine să ţinem seama de influenţa venită de la po¬ 
ziţiile /geografice/ şi diferenţele în mediul ce ne înconjoară, cum 
e cazul cu căldura şi frigul în amestecul lor; dar e necesar să ţi¬ 
nem seama şi de trăsăturile ce ne vin de la părinţi. Căci sîntem 
asemănători cu părinţii şi la înfăţişare, şi la unele dintre reacţiile 
iraţionale ale Sufletului. Mai mult, deşi oamenii sînt asemănători 
la aspect după locul geografic /de unde provin/, totuşi o foarte 
mare deosebire dintre ei se poate găsi în caractere, cît şi în cu¬ 
getări, de parcă acestea s-ar trage dintr-un alt principiu /decît se 
trag caracterele fizice/. Ar trebui menţionate aici şi opoziţiile /ra¬ 
ţionale existente uneori/ faţă de efectele amestecurilor umorale 
O-cpdaeic, T<Sv oa)pdtcov> 26 şi faţă de apetiturile /iraţionale/. 

Iar, fiindcă astrologii, cînd privesc la poziţia planetelor, pre¬ 
zic ce se întîmplă cu fiecare ins şi /totodată/ susţin că astrele /în- 


25 Este remarcabilă această pasionată apărare din partea lui Plotin a 
libertăţii şi autonomiei omului, într-o vreme cînd pesimismul fatalist al 
astrologiei, al Gnozei, sau al unor curente filozofice precum stoicismul 
tîrziu erau foarte populare. Din unele puncte de vedere, această poziţie 
a fost împărtăşită de creştinism. 

26 Ce se va numi „temperament" — crezut a rezulta în urma ameste¬ 
cului celor patru umori: sînge, limfă, bilă albă şi bilă neagră — fiecare 
asociată unuia dintre cele patru elemente de bază. După Brehier, criti¬ 
ca lui Plotin s-ar îndrepta împotriva unor teorii astrologico-medicale, 
aşa cum ele apar în tratatul lui Galien, intitulat, în mod caracteristic, De¬ 
spre faptul că dispoziţiile sufletului urmează temperamentelor corpului, 
PB,III, p.13, nota. 

sele/ produc acele efecte, /rezultă că/, în aceeaşi manieră, şi păsările 
ar produce evenimentele pe care ele le semnalează /celor ce iau 
auspiciile/, şi la fel s-ar întîmpla cu toate lucrurile după a căror 
cercetare prezicătorii anunţă viitorul. 

în plus, pornind de la următoarele argumente s-ar putea cer¬ 
ceta mai precis chestiunea care ne interesează: ceea ce un astro¬ 
log ar prezice văzînd poziţia existentă a astrelor atunci cînd s-a 
născut fiecare om, despre aceleaşi evenimente el afirmă nu doar 
că s-au întîmplat fiindcă au fost semnalate de astre, dar că au şi 
fost produse de astre. Dar cînd ei ar pretinde că naşterea nobilă 
rezultă din a avea taţi şi mame nobili, cum este posibil, pe de altă 
parte, să declare că /aceeaşi naştere nobilă/ e produsă de o pozi¬ 
ţie a astrelor /caracteristică părinţilor/ care precedă poziţia astre¬ 
lor /ulterioară/ în baza căreia ei prezic /destinul copilului la naş¬ 
tere/ ? Dar ei prezic şi soarta părinţilor bazîndu-se pe /horoscopul/ 
întocmit la naşterea copiilor, şi cum va fi condiţia şi soarta copi¬ 
ilor pornind de la /horoscopul/ părinţilor, referindu-se la per¬ 
soane nenăscute încă, şi profeţesc moartea fraţilor pornind de la 
/horoscopul/ fraţilor lor, ori ceea ce se va întîmpla cu soţii folo¬ 
sind horoscopul/ soţiilor şi viceversa. Cum atunci tocmai pozi¬ 
ţia astrelor caracteristică fiecărui om ar fi aceea care ar cauza efec¬ 
tele despre care astrologii susţin, bazîndu-se deja pe /horoscopul/ 
taţilor respectivilor, că vor avea loc în felul respectiv? 27 Fie deci 
că acele poziţii anterioare ale astrelor, caracteristice /părinţilor/, 
sînt acelea care determină soarta copiilor, fie că, dacă nu ele îl de¬ 
termină, nu pot fi socotite responsabile de soarta /părinţilor/ nici 
poziţiile observate la naşterea copiilor. 28 

Apoi, asemănarea la înfăţişare cu părinţii afirmă că frumuse¬ 
ţea şi urîţenia vin din familie, şi nu din mişcarea de revoluţie a 
stelelor. Şi este rezonabil de afirmat că, în aceleaşi momente [şi 
simultan], se nasc deodată animale felurite şi oameni diferiţi; or, 
toţi care dispun /la naştere/ de aceeaşi poziţie /a astrelor/ ar fi 


27 Cu alte cuvinte: dacă destinul unui copil se poate deduce din des¬ 
tinul părintelui, cum se mai poate afirma că poziţia astrelor la naşterea lui 
este cauza destinului său ? Plotin reproşează astrologilor că ei tratează 
astrele nu numai ca pe nişte semne ale destinului, dar şi ca pe creatoa¬ 
rele acestuia. 

28 Destinul cuiva cuprinde şi destinul copiilor săi şi invers. 

trebuit să aibă aceleaşi însuşiri. Cum, atunci, dese nasc în ace¬ 
laşi timp oameni, dar şi restul vietăţilor din cauza /aceloraşi/ dis¬ 
puneri ale astrelor ? 29 

6. Or, toate vieţuitoarele se nasc potrivit cu natura lor — ca¬ 
lul, deoarece provine din cal, omul, deoarece provine din om şi 
un animal de o anumită specie dintr-un animal de aceeaşi specie. 

Accept deci să-şi aducă contribuţia şi mişcarea de rotaţie a în¬ 
tregului Cer, chiar dacă ea lasă cea mai mare parte /din influenţă/ 
părinţilor <YEivapevoiţ> 30 ; sînt deci de acord: /astrele/ să atribuie 
/vietăţii/, la modul corporal, multe caracteristici corporale — căl¬ 
dură, frig şi combinaţiile umorale care urmează. Dar în ce fel pro¬ 
duc /astrele/ caracterele, ocupaţiile şi mai ales acele caracteristici 
care nu par a se supune combinaţiilor umorale ? De pildă, /cum 
stabiliesc ele/ cine este expert în literatură, cine este geometru, 
cine-i bun la jocul cu zaruri şi cine este un inventator în aceste 
arte ? Şi cum ar putea da /astrele/ un caracter rău, de vreme ce 
ele sînt zei ? 31 

Şi în general, cum se poate pretinde că astrele ne dau relele, 
deoarece, chipurile, ar fi într-o condiţie rea — atunci cînd apun 
şi sînt purtate sub Pămînt — de parcă ar păţi ceva neobişnuit, dacă 
ar apune în raport cu noi, şi nu s-ar deplasa veşnic pe o sferă ce¬ 
rească, avînd aceeaşi poziţie faţă de Pămînt ? Şi nici nu trebuie 
spus că unul dintre zeii (planetari), atunci cînd îl vede pe un al¬ 
tul, ajunge într-o condiţie mai rea ori mai bună, astfel îneît, atunci 
cînd ei o duc bine, să ne facă nouă un bine, în schimb să ne facă 
rău, dacă condiţia lor e opusă. Ci mai bine să se spună că, aşa cum 
astrele se deplasează în vederea păstrării întregului, tot aşa ele oferă 
şi un alt folos — privind la ele ca la litere, cei care cunosc această 


29 Ar trebui deci să nu existe decît o singură specie de fiinţe care să 
se nască într-un anumit moment şi într-un anumit loc. 

30 Urmez corecţia lui Armstrong, YEivapivoiq în loc de Ytvopivoiq 
„născuţilor", dată de manuscrise. 

31 Cf. Republica, 379c: „Or, pe nimeni altul decît pe zeu trebuie să-l 
facem răspunzător pentru cele bune; iar pentru cele rele trebuie să căutăm 
nu ştiu care alte pricini, dar nu pe zeu." Pentru modul cum reuşeşte Plo- 
tin să „tempereze" această viziune dualistă cu doctrina monistă a Prin¬ 
cipiului unic, vezi LPIF§H,7. 

gramatică citesc viitorul în baza poziţiilor lor, utilizînd metodic 
analogia pentru a le înţelege semnificaţia. E la fel ca atunci cînd 
ai zice: dat fiind că pasărea zboară în înalt, ea este semnul unor 
fapte „înalte" ! 32 

7. La sfîrşit, trebuie să cercetăm /teoria/ care împleteşte totul, 
de parcă înlănţuie toate lucrurile între ele; şi care impune fiecărui 
lucru felul său de a fi <to rab<ţ>, instaurînd un singur principiu, 
de la care apar în existenţă toate cele, în conformitate cu raţiu¬ 
nile seminale . 33 

Această teorie este apropiată de aceea care afirmă că întreaga 
noastră mişcare şi condiţie şi a oricărei fiinţe provine din Sufle¬ 
tul Universului, chiar dacă ea vrea să ne acorde ceva şi nouă, şi 
fiecărui individ, anume putinţa de a dispune de o acţiune pro¬ 
prie. 34 Această teorie presupune necesitatea desăvîrşită ce cuprin¬ 
de totul ; şi, cînd toate cauzele sînt luate în consideraţie, nu mai 
este posibil ca vreun individual să nu existe. 35 Căci nu mai există 
nimic care să-l împiedice /să existe/, sau să-l facă să fie altfel, dacă 
toate au fost cuprinse în ursită. 

Or, astfel de existenţe, ce au pornit ca dintr-un singur principiu, 
nu ne mai lasă nimic /altceva drept spaţiu propriu de mişcare/, 


32 Din acest pasaj pare să rezulte că, de fapt, Plotin nu este împotri¬ 
va astrologiei ca atare, adică a posibilităţii de a prezice unele evenimen¬ 
te viitoare din configuraţiile astrale; el nu crede însă că astrele produc 
acele evenimente, aşa cum considera astrologia populară, ci susţine că, 
cel mult, astrele semnifică, în baza unor analogii, ceea ce se va petrece. 
De asemenea, el consideră că prin partea sa raţională şi sufletească, omul 
se poate sustrage în mare măsură influenţelor şi dependenţelor naturale, 
fie şi sosite de la astre. 

33 Se revine la critica monismului stoic, considerat a fi un fatalism care 
răpeşte omului libertatea şi liberul arbitru. 

34 Pentru stoici înţeleptul îşi cîştiga libertatea, deoarece înţelegea legea 
necesităţii universale şi înceta să se opună, sau să încerce s-o contra¬ 
rieze. 

35 Dispare distincţia dintre contingent (posibil, virtual) şi necesar. Pre¬ 
zenţa întîmplării, sau a libertăţii, dimpotrivă, face ca nu orice este po¬ 
sibil să şi ajungă să existe. V. Aristotel, Met. 0,1050b, 304. Stoicii sus¬ 
ţineau aşa-numitul principiu al „completitudinii": orice posibil (virtual) 
va exista actualizat cîndva. 

decît să fim purtaţi acolo unde ne-ar împinge. Căci reprezentările 
mentale corespund determinărilor anterioare, iar impulsurile se 
vor potrivi acestor reprezentări, şi noţiunea „la latitudinea noastră" 
va fi un simplu nume. Insă nu fiindcă noi posedăm anumite im¬ 
pulsuri, ne va aparţine mai mult, prin aceea, /acest „la latitudi¬ 
nea noastră"/, de vreme ce impulsul este generat de cauzele la care 
m-am referit. „Al nostru" va fi asemănător cu ceea ce este pro¬ 
priu restului animalelor şi copiilor de ţîţă, care au porniri oarbe, 
sau va fi asemănător cu ceea ce caracterizează pe oamenii bolnavi 
la minte. Intr-adevăr, şi aceştia au porniri! 

Şi, pe Zeus, există şi impulsurile focului, şi ale tuturor corpu¬ 
rilor cîte se supun condiţiei proprii şi se deplasează potrivit cu 
aceasta! Or, toţi /oamenii/ văzînd aceste deplasări, nu nutresc nici 
o îndoială /în această privinţă/, doar că ei caută diferite cauze pen¬ 
tru impulsul respectiv şi nu se opresc la acel Principiu universal 
/drept cauză/. 

8. Care este, prin urmare, cealaltă cauză, ce soseşte alături de 
cele despre care a fost vorba, şi care, pe de-o parte, nu lasă nimic 
fără cauză, salvgardează principiul consecuţiei, dar care va îngădui 
totuşi ca şi rangul nostru /de oameni/ să însemne ceva şi nu va 
nimici posibilitatea prezicerii şi a profeţiei ? Noi trebuie să legăm 
toate lucrurile, introducînd Sufletul în cuprinsul realităţii, ca pe 
un alt principiu — nu numai Sufletul Universului, dar şi Sufletul 
individual. 36 Nu este vorba despre un principiu de mică impor¬ 
tanţă sau care se naşte, precum celelalte, din seminţe, ci despre o 
cauză ce acţionează primar <7tpooToupYOiţ> 37 . 

Or, atunci cînd Sufletul este lipsit de corp, el este suveran peste 
sine, e liber şi aflat în afara cauzalităţii cosmice. Dar o dată ce este 
introdus în corp, Sufletul nu mai este întru totul suveran, dat fi¬ 
ind că e pus în rînd cu /corpurile materiale/. 


36 Dualitatea Suflet-corp permite, de fapt, introducerea finalităţii, ceea 
ce, pe de-o parte, permite menţinerea cauzalităţii generale — deoarece 
finalitatea era considerată cauză — dar şi libertatea umană şi autonomia 
faţă de corporalitate sub toate aspectele. 

37 Spre deosebire de cauzele materiale care sînt iniţial virtualităţi — 
se află în „seminţe" — Sufletul reprezintă o cauză activă, actualizată. 

Supuse destinului sînt toate cele care se învîrt în cerc 38 ; Sufle¬ 
tul cade laolaltă cu acestea şi, ajungînd în mijlocul /lor/, el con¬ 
duce multe activităţi, astfel încît pe unele le face prin interme¬ 
diul celor /guvernate de destin/; despre altele însă afirmăm că, 
în caz că le domină, el le poartă într-acolo unde ar dori. Sufletul 
mai bun domneşte peste mai multe circumstanţe, sufletul mai rău 
— peste mai puţine. Cedînd întru cîtva amestecului umoral /din 
corp/, Sufletul /mai rău/ a fost silit să dorească sau să se mînie şi 
este umil din pricina sărăciei, vanitos din pricina bogăţiei, tira¬ 
nic din pricina puterii. Dar există şi Suflet care, pus în aceleaşi 
circumstanţe, se împotriveşte — Sufletul bun la fire —, el schimbă 
circumstanţele mai curînd decît să fie schimbat el de ele, astfel 
încît pe unele le preschimbă, în timp ce pe altele le acceptă, fără 
însă /a primi împreună cu ele/ viciul. 

9. Prin urmare, sînt necesare acele /acţiuni/ care rezultă din 
amestecul dintre alegere şi întîmplare. Ce altceva ar mai putea exis¬ 
ta ? Dar cînd se iau în calcul toate cauzele, în mod general sînt 
determinate toate cele; este vorba despre /cauzele/ aflate printre 
lucrurile exterioare /Sufletului/ şi la care revoluţia /Cerului/ con¬ 
tribuie /ca o cauză/. Dar cînd Sufletul, fiind alterat de /cauzele/ 
exterioare, ar făptui ceva ca dintr-o pornire venită dintr-o miş¬ 
care oarbă, nu trebuie vorbit ca despre o acţiune şi o dispoziţie 
asumate de bună voie. Dar aceasta se întîmplă şi atunci cînd Su¬ 
fletul, de la sine devenind mai rău, nu s-ar folosi deloc de impul¬ 
suri nici adecvate, nici în stare să domnească /peste împrejurări/. 

Dar atunci cînd el posedă raţiunea proprie conducătoare, pură 
şi imperturbabilă, acel impuls trebuie numit „al nostru" şi „de 
bună voie 39 ; şi aceasta este lucrarea noastră, ce nu soseşte din altă 


38 Cu alte cuvinte, astrele determină ceea ce se raportează la destin, 
dar Sufletul, cel puţin într-o anumită măsură, este liber, ceea ce funda¬ 
mentează libertatea omului. 

39 Prin urmare, cauzalităţile externe, materiale reprezintă primul mo¬ 
tiv de nelibertate al sufletului. Al doilea este dat de propria sa alterare: 
„mînjirea" cu pasiunile materiale. Aici apare însă o problemă: cum poa¬ 
te Sufletul să devină liber, adică pur ? Dacă printr-un act liber, înseamnă 
că el este liber înainte de a fi liber. Dar cum aşa ceva este imposibil, s-ar 
părea că Sufletul este ori predestinat, ori are parte de un salvator. Această 

parte, ci dinlăuntru, dintr-un Suflet pur, de la principiul cel din¬ 
ţii, diriguitor şi suveran, şi care nu îndură rătăcirea din pricina 
ignoranţei, şi nu e înfrînt de violenţa poftelor, care, asaltîndu-1, 
îl mînă şi îl trag şi nu ne mai îngăduie să avem acţiuni ale noas¬ 
tre, ci să avem numai reacţii pasive. 

10. In sfîrşit, raţiunea afirmă că toate lucrurile sînt semnifica¬ 
te şi se petrec potrivit cu cauze, dar că acestea sînt de două fe¬ 
luri : unele evenimente se datorează Sufletului, în vreme ce alte¬ 
le depind de alte cauze, legate de rotaţia /Universului/. /Şi mai 
afirmă/ că atunci cînd Sufletele făptuiesc ceea ce fac în chip ra¬ 
ţional, ele acţionează de la ele /însele/, dar că, în alte privinţe, cînd 
sînt împiedicate să-şi facă treaba proprie, ele mai degrabă reac¬ 
ţionează decît acţionează. Astfel încît există alte cauze /şi nu Su¬ 
fletul/ ale lipsei de cuget; şi este corect, probabil, să se spună că 
Sufletul acţionează /în acest caz/ în acord cu destinul; pot spu¬ 
ne asta măcar cei care cred că soarta este o cauză exterioară /în 
raport cu Sufletul/. 

Dar ce-i mai bun vine de la noi. Căci noi aparţinem Sufletu¬ 
lui şi acestei naturi /a lui/, atunci cînd sîntem singuri. Şi /să ad¬ 
mitem/ că cei vrednici acţionează şi produc faptele frumoase din 
propria voinţă. Ceilalţi produc faptele frumoase în măsura în care 
ar fi îngăduiţi să răsufle un pic, neluînd cugetarea din altă parte 
/decît de la sine/, atunci cînd ei cugetă — /iar asta se întîmplă/ 
numai cînd nu sînt opriţi. 40 


chestiune, capitală în creştinism de la apostolul Pavel, îl va preocupa in¬ 
sistent pe Luther. La Plotin aporia se rezolvă prin aceea că Sufletul nu 
este niciodată complet individual, ci îşi păstrează, chiar fără s-o ştie, di¬ 
mensiunea totală pe care, prin theoria, o poate reactiva. 

40 Aşadar, libertatea — care este mai ales o condiţie interioară a Su¬ 
fletului — aparţine Sufletului nobil, şi în general Sufletului, căruia i se 
îngăduie „să răsufle". Plotin sugerează şi aici teza sa că „salvarea" e la 
latitudinea oricui şi nu depinde în sens fundamental decît de efortul nos¬ 
tru. Pentru Plotin (ca şi pentru Platon) nu există vreun Mîntuitor, care 
să salveze omenirea păcătoasă prin har. Deosebirea faţă de creştinism, 
dar şi faţă de Gnoză, este importantă din acest punct de vedere. Oame¬ 
nii superiori sînt liberi întotdeauna, în timp ce oamenii obişnuiţi sînt li¬ 
beri numai cîteodată, cînd împrejurările nu-i ţin în dependenţa lor. 



DESPRE ESENŢA SUFLETULUI 

4, IV.2 


Tema 

Plotin explică, în termenii LI, faptul că Sufletul este unu şi multiplu, 
adică deopotrivă indivizibil şi divizibil. 

Rezumat 

Sufletul nu se supune nici logicii corpurilor, dar nu este nici complet 
indivizibil şi unitar, precum inteligibilul pur. El nu este nici o calitate 
omogenă distribuită corpurilor, precum o culoare. El se află imediat în 
contact cu natura indivizibilă, dar, deşi indivizibil el însuşi, este şi divi¬ 
zibil în corpuri. în fiecare parte este prezent întreg, şi toate părţile sale 
comunică între ele ca o unitate. Argumente din psihologia senzaţiei. 
Această natură a Sufletului este expusă enigmatic de un pasaj din Timaios. 




1. Cînd am cercetat care este esenţa Sufletului, am arătat că ea 
nu este un corp, nici o armonie prezentă printre incorporale, de 
asemenea, că nici teoria formei substanţiale — cum se spune — 
nu este adevărată şi nici nu arată natura Sufletului; am abando¬ 
nat deci aceste teorii. In schimb, afirmînd că el aparţine naturii 
inteligibile şi părţii divine, probabil că am susţinut ceva sigur de¬ 
spre Fiinţa sa. 1 2 

Totuşi este preferabil să facem un pas mai departe: mai devre¬ 
me am distins natura senzorială de natura inteligibilă, aşezînd Su¬ 
fletul în natura inteligibilă; rămînă stabilit că el se află Acolo! Să 
urmărim cu altă metodă ceea ce se asociază cu natura sa. 

Noi afirmăm că unele lucruri sînt în mod primordial divizi¬ 
bile şi se împrăştie ca urmare a naturii lor; la aceste lucruri nici 
o parte nu este identică nici cu o altă parte, nici cu întregul, iar 
partea trebuie să fie mai mică decît totul şi decît întregul. 1 Este 
vorba despre mărimile senzoriale şi masele, dintre care, fiecare, 
posedă /oc«/propriu/înspaţiu/, şi nu este în stare să se afle, rămî- 
nînd aceeaşi, simultan în mai multe locuri. 

Cealaltă natură este opusă acesteia: ea nu acceptă în nici un 
chip divizibilul, nu are părţi şi e indivizibilă; ea nu acceptă nici o 
dimensiune /spaţială/, nici măcar gîndită. Ea nu are nevoie de un 
loc, nici nu ajunge într-un lucru, nici pe părţi, nici ca întreg. 3 Ea 
e transportată, aşa-zicînd, simultan de toate lucrurile, nu ca să se 
stabilească în ele, ci fiindcă celelalte nu pot şi nici nu vor să exis- 


1 Teoriile abandonate au fost discutate şi respinse în 2.IV.7. 

2 Descrierea clasică a uneia dintre proprietăţile a ceea ce am numit 
LC („logica corporalelor"); urmează descrierea LI. v. LPIF§H,4. 

3 Nu este foarte limpede dacă aici Plotin se referă la Intelect sau la 
Unu. Imaginea cercului ar sugera că, mai curînd, este vorba despre Unu. 

te fără ea. Ea este o Fiinţă mereu identică cu sine, şi, precum un 
centru al cercului, reprezintă /punctul/ comun al tuturor lucru¬ 
rilor aflate în continuitate /cu ea/; de la acel centru se desprind 
către circumferinţă razele care îi îngăduie /centrului/ să rămînă 
nu mai puţin în sine, deşi de la el ele au devenirea şi fiinţarea. Ra¬ 
zele se împărtăşesc de la centru şi el este, indivizibil fiind, un prin¬ 
cipiu pentru ele care, cu toate că au purces spre în afară, s-au atîr- 
nat pe ele însele de Acolo. 4 

Aceasta este, prin urmare, natura indivizibilă primordială, cîr- 
muitoare în inteligibile şi realităţi, pe de-o parte; pe de altă par¬ 
te, există natura complet divizibilă aflată în lucrurile senzoriale. 5 6 
Or, stînd înaintea senzorialului, aproape de el şi situat în acesta, 
se află o altă natură care nu este divizibilă în mod primordial, pre¬ 
cum corpurile, dar care totuşi este divizibilă cînd ajunge în cor¬ 
puri. în consecinţă, cînd corpurile se despart, forma din ele se di¬ 
vide, şi totuşi în fiecare dintre cele divizate ea rămîne întreagă ; 
aceeaşi fiind, devine o multiplicitate. Fiecare parte a /multiplici¬ 
tăţii/ s-a separat cu totul de o altă parte, ca ceva care a ajuns cu 
totul divizibil. în acest fel sînt culorile şi toate calităţile şi fiecare 
configuraţie, oricare poate să rămînă întreagă simultan în lucru¬ 
rile separate, neavînd nici o parte care să suporte o aceeaşi afec¬ 
tare cu o altăparte. b Iată de ce şi această natură trebuie socotită 
pe deplin divizibilă. 

Dar în continuitate cu natura cealaltă, /primă/, cu totul indi¬ 
vizibilă, există o altă natură ce provine de la aceea, posedînd in¬ 
divizibilitatea de la ea, dar care, prin purcedere de la ea, se grăbeş- 


4 Pentru imaginea centrului cercului ca expresie a raporturilor din¬ 
tre unitate şi multiplicitate, v. LPIF§H,2. 

5 Unul sau Intelectul, pe de-o parte reprezintă natura complet indi¬ 
vizibilă. Materia primordială (nenumită explicit aici reprezintă elemen¬ 
tul absolut divizibil. Sufletul, conform unui pasaj foarte important din 
Timaios 35a, citat la sfîrşitul tratatului, e constituit din amestecul din¬ 
tre cele două şi stabilind elementul median, intermediar, dintre cele două. 
Cf. şi D. 111.9,10. 

6 Plotin descrie aici comportamentul calităţilor sau al formelor ima¬ 
nente lucrurilor: aceeaşi culoare rămîne identică cu sine în toate lucru¬ 
rile pe care le colorează. Aceasta este totuşi divizibilă materialmente, deoa¬ 
rece e în fond o substanţă omogenă, răspîndită în toată masa pe care o 
colorează. 

te către natura /divizibilă/ 7 ; ea şi-a stabilit Fiinţa la mijloc între 
cele două, între indivizibilul primar şi între divizibilul după cor¬ 
puri care este în corpuri. Ea nu se comportă precum culoarea şi 
orice calitate care este identică, reprodusă de multe ori în corpu¬ 
rile materiale multiple, dar care, în fiecare dintre acestea, se află 
despărţită de cealaltă /parte/ a ei, în aceeaşi măsură în care şi ma¬ 
sele materiale respective sînt separate , 8 Şi chiar dacă mărimea /cor¬ 
pului/ ar fi una singură, aceeaşi /proprietate/, aflîndu-se în fie¬ 
care parte a corpului respectiv, nu posedă nici o comuniune de 
simţire <opo7td0Eia> /cu restul/, fiindcă această proprietate iden¬ 
tică este una, iar/substratul/ — altceva. Or, identicul respectiv este 
o proprietate şi /natura/ aceasta nu este o Fiinţă . 9 

Dar natura despre care afirmăm că se alătură acelei Fiinţe in¬ 
divizibile, este o Fiinţă; ea intră în corpuri, în care se divide în mod 
contextual, fără însă să aibă această proprietate înainte de a se da 
pe sine corpurilor. Aşadar, ajungînd în corpuri, chiar dacă ajun¬ 
ge în cel mai mare cu putinţă şi care se întinde pretutindeni 10 , ea 
se dăruie pe sine întregului fără să înceteze de a mai fi una singură. 

Ea nu este /una/ în felul în care corpul este unul: căci acesta 
este unu prin continuitate, dar fiecare parte a sa rămîne diferită 
şi plasată în alt loc; [şi nici nu e una, precum o calitate]. Ea este 
natura deopotrivă divizibilă şi indivizibilă pe care o numim „Su¬ 
flet". Ea nu este una precum continuul /corporal/, avînd părţi di¬ 
ferite /în locuri diferite/; este totuşi divizibilă, fiindcă e prezentă 
în toate părţile corpului în care se află, dar este indivizibilă, fiind¬ 
că stă întreagă în toate părţile şi în oricare din ele e întreagă. 11 


7 De data aceasta, s-ar părea că „natura indivizibilă" este Intelectul. 

8 O culoare, sau o proprietate omogenă este aceeaşi în multe cor¬ 
puri, dar fiecare porţiune colorată este separată complet de oricare alta. 
Stoicii imaginau în acest mod Sufletul. 

9 Lipsa de comunicare, de comuniune dintre părţile identice sau omo¬ 
gene se explică, aşadar, prin faptul că ele sînt o proprietate, un atribut 
al unor Fiinţe individuale, şi nu au o autonomie substanţială, necesară 
unei Fiinţe. De aceea, proprietatea nu este o „ipostază". 

10 Cerul sau Universul. 

11 Există aşadar patru stadii de divizibilitate: 1) indivizibilul absolut 
(Intelectul); 2) indivizibilul divizibil (Sufletul), aflat întreg în orice par¬ 
te a unui corp; 3) divizibilul omogen (proprietăţile din corpuri, identice 

Iar omul care vede măreţia aceasta a Sufletului şi puterea lui, 
va şti că el este un lucru dumnezeiesc şi minunat, şi pus peste lu¬ 
crurile naturale. Fără să aibă mărime, el se ţine laolaltă cu orice 
mărime; şi, fiind /el/ într-un loc, este de asemenea într-alt loc, nu 
cu o altă /parte a sa/, ci cu aceeaşi. 12 

In concluzie, Sufletul se divide şi nu se divide-, mai bine spus 
nu se divide şi nu ajunge divizat; rămîne întreg împreună cu sine, 
deşi se divide totuşi în corpuri, deoarece corpurile, din pricina 
propriei divizibilităţi, nu pot să primească Sufletul în mod indi¬ 
vizibil; încît divizibilitatea este în fapt o proprietate a corpuri¬ 
lor, nu a lui. 13 

2. Este limpede din următoarele considerente că Sufletul tre¬ 
buie să aibă o astfel de natură şi că, alături de ea, nu poate exis¬ 
ta Suflet nici numai indivizibil, nici numai divizibil, ci este nece¬ 
sar ca, în acest fel, să aibă ambele calităţi: 

Dacă Sufletul ar fi precum corpurile, avînd o parte /într-un loc/, 
o alta /în alt loc/ şi dacă o parte ar suferi ceva, cealaltă parte nu 
ar poseda senzaţia părţii care suferă, ci Sufletul, ca cel al degetu¬ 
lui, ar fi acela care ar simţi /durerea/, Suflet diferit/de rest/ şi în 
sine însuşi; şi în general ar exista multe Suflete care ne-ar locui 
pe fiecare dintre noi. In plus, întregul Univers nu ar fi un singur 
Suflet, ci nenumărate, distincte unul de celălalt. Iar argumentul 
continuităţii /unei substanţe omogene/, dacă nu ar conduce la uni¬ 
tate, este inutil. Căci nu trebuie admis ceea ce spun /stoicii/, în- 
şelîndu-se pe ei înşişi, că senzaţiile se deplasează prin transmite¬ 
re spre principiul dominant. 


în parte, dar fără a comunica între ele, deoarece sînt separate; 4) divizi¬ 
bilul absolut (Materia sensibilă). Se vede că 3) reprezintă de fapt cor¬ 
purile ce conţin proprietăţi care le grupează, am spune mecanic, între 
ele pe genuri sau clase, fără însă a le uni în mod vital şi profund. LI se 
aplică pentru 1) şi 2), cu observaţia că pentru Suflet există o dimensiu¬ 
ne temporală care introduce o divizibilitate aparentă şi temporară. Unul 
nu este clar distins de Intelect. 

12 Pasaj tradus diferit în PB,4. 

13 Altfel spus, Sufletul se divide aparent în corpuri, deoarece acestea 
sînt divizibile; el rămîne întreg în fiecare corp, chiar dacă se manifestă 
diferit. Atribuim divizibilitatea Sufletului, deşi ea aparţine corpurilor 
noastre, şi nu lui. Cf. 9, VI.9,3 ; V.LPIF§H,6. 

Mai întîi ei vorbesc fără un examen adecvat despre partea Su¬ 
fletului care domină: în ce fel ei vor diviza Sufletul şi vor susţi¬ 
ne că o parte are /o funcţie/, şi o alta /altă funcţie/ ? Cît de mare 
va fi fiecare parte în care vor diviza Sufletul, şi cum se vor dife¬ 
renţia ele calitativ, atunci cînd /Sufletul/ este unul, continuu şi o 
masă corporală ? 

Şi oare numai principiul dominant simte, sau şi celelalte părţi ? 
Iar dacă numai principiul dominant ar avea parte de simţire, în 
ce loc se află senzaţia care e simţită? Iar dacă /se simte/ printr-o 
altă parte care nu are prin fire darul de a simţi, acea parte nu va 
transmite suferinţa sa principiului dominant, şi atunci nu va exis¬ 
ta nici un fel de senzaţie. 

Iar dacă /senzaţia/ ar ajunge la principiul dominant însuşi, fie 
ea ar ajunge la o parte a sa şi, atunci, simţind aceea, restul nu va 
simţi, căci ar fi inutil; fie ar exista multe şi nesfîrşite senzaţii şi 
nu toate vor fi asemenea. Atunci, una dintre părţi /va zice/: „eu 
am suferit mai întîi" ; cealaltă /va spune/: „eu am simţit suferin¬ 
ţa celeilalte". Dar fiecare parte va ignora unde se află suferinţa, 
în afară de cea dintîi parte /care a simţit prima/. Sau fiecare par¬ 
te a Sufletului se va înşela crezînd că durerea a fost acolo unde 
ea a simţit-o. 

Iar dacă nu numai principiul dominant va simţi, ci şi oricare 
parte, din ce cauză una dintre părţile Sufletului va fi dominantă, 
în vreme ce alta — nu ? Şi de ce trebuie ca senzaţia să ajungă pînă 
la principiul dominant ? Dar în ce fel se compune o singură cu¬ 
noştinţă din multe senzaţii, de pildă, pornind de la urechi şi de 
la ochi ? 

Dar dacă, pe de altă parte, Sufletul ar fi pe deplin unu, ca o 
unitate deplină şi în sine, şi ar fugi pe deplin de natura mulţimii 
şi a diviziunii, nici un /vieţuitor/ întreg pe care Sufletul l-ar cu¬ 
prinde, nu ar putea fi însufleţit. Ci, de parcă s-ar plasa pe sine în 
centru, Sufletul ar lăsa neînsufleţit întreg corpul vieţuitorului. 

Trebuie, prin urmare, ca Sufletul să fie unu şi multiplu, divi¬ 
zat şi indivizibil, şi trebuie să credem că nu e imposibil ca ace¬ 
laşi unic lucru să fie în multe locuri /simultan/. într-adevăr, dacă 
nu vom admite aşa ceva, nu va exista natura care le cuprinde şi 
le guvernează pe toate, aceea care le ţine laolaltă şi le conduce cu 
înţelepciune. Căci ea este o multiplicitate, de vreme ce realităţile 
sînt multiple, dar ea este şi una singură, pentru ca cel care ţine 

iotul laolaltă să fie unul singur. Ea dăruie viaţa prin multiplici- 
i.uca sa unitară tuturor părţilor /Universului/, pe care îl guver¬ 
nează cu înţelepciune prin unitatea sa indivizibilă. Iar acolo unde 
nu există înţelepciune, principiul conducător respectiv imită 
această unitate . 14 

Asta vrea să afirme în chip divin spusa enigmatică a lui Pla- 
ton: „/Demiurgul/ a amestecat existenţa indivizibilă, veşnic iden¬ 
tică cu sine, cu existenţa divizibilă, care se află în corpuri într-un 
proces de devenire, obţinînd din amîndouă o a treia formă de exis¬ 
tenţă ..." 15 

Prin urmare, se vede astfel că Sufletul este unu şi multiplu; for¬ 
mele aflate în lucruri sînt multiple şi unu, în vreme ce corpurile 
sîntnumai multiplei Iar ceea ce este mai presus este numai unu. v 


14 Este vorba despre Sufletele animalelor şi plantelor, la care princi¬ 
piul raţional nu este activ. 

15 Timaios, 35a, PO,7, p.148, tr.Cătălin Partenie. Plotin reuşeşte să-şi 
întemeieze teoria sa despre Suflet pe un loc platonic, care pusese mari 
dificultăţi în calea interpretării din partea platonicienilor anteriori, pre¬ 
cum Alcinoos (Albinos). Acesta considera că, pentru Platon, Sufletul 
trebuind să cunoască toate realităţile — inteligibile şi senzoriale —, tre¬ 
buie să fie el însuşi divizibil şi indivizibil. 

16 Mai tîrziu, în 12, II.4, Plotin va identifica Materia cu multiplul ab¬ 
solut. Trebuie reamintit că Intelectul este unu-multiplu. 

17 Este vorba despre unu-Intelect, sau despre Unul absolut? Plotin 
lasă chestiunea indecisă. Cred că nu este totuşi vorba despre o fază tim¬ 
purie a evoluţiei sale filozofice, cum a crezut F.Heinemann (LPIF§D,1), 
ci despre un artificiu metodologic şi didactic: Plotin introduce treptat 
teoria sa inovatoare despre Intelect drept consubstanţial cu Formele, şi 
despre Unu ca „mai presus de Fiinţă". 





DESPRE INTELECT, FORME SI 
CEEA-CE-ESTE /CEVA/ 

;,v.9 


Tema 

în acest tratat, Plotin expune principalele sale teze privitoare la In¬ 
telect. Reunind teoria lui Aristotel despre „gîndirea care se gîndeşte pe 
sine" cu teoria Formelor platoniciene, Plotin consideră că Intelectul este 
o „comunitate" vie, unitară de Forme, ce sînt fiecare echipotente cu în¬ 
tregul Intelect, şi că Intelectul este consubstanţial cu Realitatea esenţială 
(ceea ce este /ceva/). Plotin contestă teza platonismului mediu care con¬ 
sidera că Intelectul (Demiurgul) gîndeşte Formele (ce sînt gîndurile sale), 
şi că, apoi, privind la ele, creează lumea. 

Rezumat 

Cele trei tipuri de filozofi. Numai platonicianul este capabil să „vadă" 
lumea Intelectului. Necesitatea existenţei Formelor şi a Intelectului. In¬ 
telectul este mai presus decît Sufletul care depinde de Intelect. Unitatea 
Intelectului şi consubstanţialitatea cu Formele care sînt Intelecte echi¬ 
valente întregului. Intelectul este adevărata Realitate. Artele sînt consi¬ 
derate şi deosebite după capacitatea lor de a-şi avea principiile în Inte¬ 
lect. Dacă există Forme ale individualelor. Evocarea altor probleme: 
originea multiplicităţii din Unu, Formele negativelor, Forma Sufletului, 
sau Sufletul în sine. 





1. Toţi oamenii, de îndată ce se nasc, se folosesc de senzaţie 
înainte de a putea uza de intelect şi, deoarece au de-a face cu lu¬ 
mea senzorială în primul rînd, în mod necesar unii dintre ei rămîn 
Aici şi îşi duc viaţa considerînd această realitate ca fiind deopo¬ 
trivă prima şi ultima. Şi crezînd ei că ceea ce găsesc în ea dure¬ 
ros sau plăcut este rău, respectiv, bun, socotesc că atît este des¬ 
tul şi trăiesc urmărind plăcutul şi ferindu-se de durere. 

Iar acei dintre ei care au totuşi pretenţii la raţiune 1 , au stabi¬ 
lit această înţelepciune /utilitaristă/, procedînd în felul păsărilor 
celor îngreunate, care, încărcîndu-se cu multe poveri luate de la 
pămînt, nu mai reuşesc să zboare spre înălţime, deşi au primit de 
la natură aripi. 

Alţi filozofi s-au ridicat puţin de la pămînt, partea mai bună 
a Sufletului îndemnîndu-i pe ei spre ceea ce are mai multă fru¬ 
museţe 2 şi îndepărtîndu-i de plăcere; dar, nereuşind să privească 
spre înalt, ca unii ce nu dispun de un sol ferm pe care să stea, ei 
au fost traşi în jos, laolaltă cu numele de „virtute", spre acţiuni 
şi opţiuni inferioare, de care, la început, încercaseră să se des¬ 
prindă. 3 

Al treilea neam /de filozofi/, al oamenilor divini, înzestrat cu 
putere mai mare şi cu ascuţime a privirii, a văzut de parcă ar fi 
dispus de o vedere pătrunzătoare strălucirea tărîmului de sus şi 


1 Filozofii epicureeni, aspru criticaţi pentru utilitarismul şi hedonis¬ 
mul lor. 

2 Virtutea. 

3 De data aceasta sînt vizaţi stoicii, aşezaţi cu o treaptă mai sus decît 
epicureii. Aceştia făceau mare caz de problema „virtuţii", dar — susţi¬ 
ne Plotin — în realitate intenţiile lor nobile erau anulate de lipsa unui 
fundament filozofic adecvat. 

s-a înălţat Acolo, de parcă ar fi zburat peste nori şi peste pîcla 
de Aici şi a rămas Acolo, dispreţuind pe cele de Aici, bucurîn- 
du-se de locul adevărat şi propriu lor, la fel ca un om care, după 
multă rătăcire, a sosit în patria sa bine cîrmuită. 4 

2. Care este, aşadar, acel loc ? Ş i cum ar putea vreun o m s ă ajungă 
la el ? Ar putea ajunge îndrăgostitul prin fire şi cel ce are, de la 
bun început, un spirit filozofic autentic, şi care se află în dure¬ 
rile facerii frumosului, ca un îndrăgostit ce este 5 ; el nu se ataşează 
de frumosul din trupuri, cil, fugind de acesta către frumuseţile su¬ 
fleteşti — virtuţi, ştiinţe, îndeletniciri şi legi — se înalţă apoi către 
cauza frumuseţilor din Suflet şi, dacă mai există ceva înaintea aces¬ 
tuia, ajunge pînă la ultimul termen care este primul /frumos/, ace¬ 
la care este frumosprin sine. Dacă ajunge acolo, scapă de dureri, 
mai înainte însă — nu. 6 

Dar cum va sui el Acolo ? De unde îi soseşte puterea, şi ce ra¬ 
ţionament va îndruma această iubire? Iată-1: această frumuseţe 
prezentăîn trupuri le este lor adăugată. Formele acestea ale cor¬ 
purilor/frumoase/ stau faţă de aceste corpuri ca faţă de o mate¬ 
rie. Substratul se modifică deci şi devine din frumos urît /dacă 
dispar Formele/. Prin participare, prin urmare, /devin corpurile 
frumoase/ — aşa grăieşte raţionamentul. 

Ce aşadar face corpul să fie frumos ? Spus într-un fel — pre¬ 
zenţa frumosului, spus într-alt fel — Sufletul care a plămădit /sub¬ 
stratul/ şi a introdus /în el/ o astfel de formă. 7 

Dar oare Sufletul este frumos de la sine? Nu este. Căci, dacă 
ar fi astfel, nu ar exista unele Suflete frumoase şi înţelepte, în timp 
ce altele ar fi neghioabe şi urîte! Prin urmare, frumuseţea sub¬ 
zistă în Suflet prin înţelepciune. 

Dar cine dăruieşte Sufletului înţelepciune ? Evident, Intelec¬ 
tul. Iar Intelectul nu poate fi cînd Intelect cînd ne-Intelect; cel 
puţin Intelectul adevărat, care este frumos prin sine însuşi. 


4 Evident, acum este vorba despre filozofii platonicieni. Cf. pentru 
imaginea odiseică a revenirii în patrie, Despre frumos, 1, 1.6,8. 

5 Cf. Pentru distincţiile dintre filozof, îndrăgostit şi muzician, 20,1.3. 

6 Imagini inspirate de Phaidros, 248d şi Banchetul, 210b-c. 

7 Aluzie la doctrina plotiniană care identifică participarea la Forma 
frumosului cu prezenţa Sufletului şi a principiului unificator din aces¬ 
ta. V.7,1.6. 

Dar oare trebuie rămas la nivelul Intelectului ca fiind acesta Pri¬ 
mul, sau trebuie urcat mai presus de Intelect ? De fapt, Intelec¬ 
tul stă în faţa Principiului celui dinţii, din punctul nostru de vede¬ 
re, precum „la porţile Binelui", anunţînd că toate există în el însuşi, 
precum o întipărire a Binelui în multiplicitate, în vreme ce Ace¬ 
la rămîne cu totul într-unul. 8 

3. Trebuie cercetată natura aceasta a Intelectului, pe care ra¬ 
ţionamentul o proclamă ca fiind Realitatea autentică şi Fiinţa ade¬ 
vărată; mai întîi se cuvine ca, mergînd pe un alt drum, să ne întărim 
în convingerea că o asemenea natură e neapărat să existe în fapt. 
Probabil însă că este ridicol să cauţi dacă Intelectul este o reali¬ 
tate, deşi pesemne că unii ar putea avea îndoieli şi în această pri¬ 
vinţă. 9 10 Mai degrabă /trebuie cercetat/ dacă Intelectul are pro¬ 
prietăţile pe care noi i le atribuim: anume, dacă el este separat, 
dacă el este Realitatea autentică şi dacă natura Formelor se află 
în el <evtau9a>. Iată chestiunile ce ne stau înainte spre a fi dis¬ 
cutate. 

Noi vedem că toate lucrurile considerate a exista sînt compu¬ 
se şi că nici unul dintre ele nu este simplu — atît cele confecţio¬ 
nate de artă, cît şi cele produse de natură. într-adevăr, produsele 
artelor conţin aramă, lemn sau piatră, dar ele încă nu sînt săvîr- 
şite numai cu aceste materiale, înainte ca fiecare artă să confec¬ 
ţioneze, una — o statuie, o alta — un pat, o alta — o casă, prin in¬ 
troducerea Formei care se află la arta însăşi. 

Dar şi pe cele ce sînt alcătuite în mod natural — pe cele for¬ 
mate din mulţi compuşi şi pe cele numite „concrescenţe" — le poţi 
descompune pînă la tipul de organizare <eî5oq>'° care guvernează 
toate elementele componente. De exemplu, omul poate fi descom- 


8 Citatul este din Philebos, 64c. „Şi spunînd acum că stăm la porţile 
binelui şi ale locuinţei acestuia, probabil că ne-am exprima corect?" Pa¬ 
sajul este însă scos din context. Sensul este: „ne aflăm pe punctul să aflăm 
soluţia problemei". 

9 Evident, dacă Intelectul nu există, nu se poate cerceta nimic, nici 
măcar existenţa lui. „Dubito, ergo cogito!" 

10 Mulţi interpreţi cred că Plotin a uitat să adauge aici „şi materia". 
Nu este exclus însă ca „eidos" să nu însemne aici „formă" în sens obiş¬ 
nuit, ci tipul de organizare al nivelului respectiv. 




Despre Intelect, Forme şi ceea-ce-este /ceva/ 


231 


pus în Suflet şi corp, iar corpul poate fi redus la cele patru ele¬ 
mente. Pe fiecare dintre acestea aflîndu-1 /iarăşi/ drept un com¬ 
pus din Materie şi din principiul formator — căci Materia elemen¬ 
telor este, prin sine, fără formă — vei cerceta de unde a provenit 
forma cînd s-a unit cu Materia. 11 

Vei cerceta însă, iarăşi, şi dacă Sufletul aparţine entităţilor sim¬ 
ple, sau dacă există cevax nel drept materie şi altceva drept formă 
— anume Intelectul din el, care este, pe de-o parte, precum con¬ 
figuraţia formală pentru aramă, iar pe de-alta, precum sculpto¬ 
rul care a produs forma în aramă. 12 

Aceleaşi raţionamente s-ar putea extrapola asupra întregului 
Univers, dacă filozoful s-ar înălţa şi aici la nivelul Intelectului, 
stabilind că Intelectul este autenticul creator şi artizan <5rDi.ioup- 
Yoq> 13 . Filozoful va spune că substratul, primind Formele, a de¬ 
venit, pe de-o parte, foc, pe de alta apă, pe de alta aer şi pămînt, 
dar că Formele acestea au sosit de la un alt /principiu/. Iar aces¬ 
ta este Sufletul /universal/. 

Iar Sufletul universal a dat Forma celor patru elemente. Inte¬ 
lectul însă a fost pentru Suflet dăruitorul raţiunilor formatoare, 
aşa după cum, şi pentru Sufletele artizanilor, /acelaşi rol îl joacă/ 
raţiunile formatoare care actualizează /materialul/, raţiuni sosite 
din arte. Intelectul este, sub un aspect, ca Forma Sufletului, anu¬ 
me Intelectul răspunzător de configuraţia/Sufletului/; sub alt as¬ 
pect, el este cel care oferă /Sufletului/ Forma, aşa cum face sculp¬ 
torul statuii, sculptor în /mintea/ căruia se află toate /Formele/ 


11 Această analiză preluată de la Aristotel recunoaşte existenţa mai 
multor niveluri de organizare ale realităţii sensibile, bazate toate pe du¬ 
alitatea formă-materie: un organism are Suflet şi trup (Sufletul jucînd 
rolul formei), dar şi corpul are o formă proprie şi o materie (cele patru 
elemente); acestea — la rîndul lor — au o formă şi un substrat material 
de bază, o Materie primordială. 

12 Intelectul ar fi, prin urmare, deopotrivă raţiune formală şi raţiune 
eficientă pentru Suflet. Intelectul, comparat cu cauza eficientă, este „in¬ 
telectul agent", în timp ce intelectul — configuraţie este „intelectul pa¬ 
siv". Cf. Aristotel, Despre Suflet, III, 4-5. La Plotin, cele două Intelec¬ 
te sau aspecte sînt strîns unite şi indisociabile — Intelectul „agent", 
demiurgic fiind totuna cu Formele. 

13 Dezvoltare a cosmogoniei din Timaios. Acolo însă nu se spune că 
Demiurgul ar fi Intelectul <nous>. 

pe care el le dăruie /materiei/. Ceea ce Intelectul dăruie Sufletu¬ 
lui se află aproape de adevăr; dar ceea ce primeşte corpul /mate¬ 
ria/ reprezintă numai imagini şi imitaţii /ale adevărului/. 14 

4. Pentru ce, aşadar, trebuie suit dincolo de nivelul Sufletului, 
şi nu poate fi aşezat acesta drept primul principiu ? Răspund că, 
mai întîi, Intelectul este distinct de Suflet şi superior lui. Iar su¬ 
periorul este, prin fire, cel dintîi. Şi nu-i cu putinţă ca, aşa cum 
se crede 15 , Sufletul adus la perfecţiune să genereze Intelectul. Căci 
prin ce anume Fiinţa aflată în virtualitate va deveni Fiinţă actu¬ 
alizată, neexistînd cauza ce conduce spre actualizare ? Căci dacă 
actualizarea e opera hazardului, este posibil ca /virtualitatea/ să 
nu ajungă /niciodată/ la actualizare. 16 

14 Să remarcăm aici, mai întîi, analogia om-Univers, caracteristică mul¬ 
tor sisteme filozofice antice. La fel ca în omul individual, există şi în în¬ 
tregul Univers, Intelect, Suflet şi, desigur, Materie. Apoi distincţia din¬ 
tre forma prezentă în materie — precum forma statuii — şi forma aflată 
în mintea (Sufletul) artistului. Aceasta din urmă este introdusă acolo de 
Intelect, care are deci două roluri: raţiune formală (Formă) pentru Su¬ 
flet şi, totodată, raţiune eficientă — adică activă, creatoare, demiurgică. 
Prin această dedublare a funcţiilor Intelectului (nous), Plotin încearcă 
să evite anumite obiecţii pe care Aristotel le adresase lui Platon şi pla- 
tonicienilor. După Aristotel, Formele transcendente sînt pasive şi nu pot, 
de la sine putere, produce prin actualizare lumea. Intelectul lui Aristo¬ 
tel este gîndire pură care produce nu ca raţiune eficientă sau formală, ci 
ca raţiune finală, constituind scopul ultim al tuturor lucrurilor {Met. A, 
7,9, 1072b-1075a). Avantajul acestei concepţii este că se poate renunţa 
la „demiurgul" de care se slujise Platon în Timaios. 

Să se remarce, în final, şi o aluzie la teoria dublei imitaţii a lui Platon 
din Republica: forma Intelectuală pură reprezintă primul nivel de adevăr; 
forma ajunsă în Sufletul artizanului este nivelul secund, în timp ce for¬ 
ma întrupată în lucruri reprezintă o imitaţie de ordinul doi. 

15 Stoicii credeau în evoluţie. V. şi 2.IV.7. Pe de altă parte, se pare că 
şi succesorul lui Platon la conducerea Academiei, Speusippos, nu exclu¬ 
dea evoluţia de la inferior la superior. V. Met, A,7, 1073b, 392. 

16 Aristotel consideră că, ontologic şi cosmologic (chiar dacă nu şi 
istoric), actualizarea (găina) precedă virtualitatea (oul). In cazul de faţă, 
dacă Sufletul conţine Intelectul în virtualitate, această actualizare a Su¬ 
fletului nu se poate face fără un impuls actualizant exterior. Altminteri, 




Despre Intelect, Forme şi ceea-ce-este /ceva/ 


233 


De aceea trebuie ca principiile să fie în actualizare, fără lipsuri 
şi perfecte. Iar lucrurile imperfecte sînt posterioare, derivate din 
primele; ele devin desăvîrşite prin acţiunea principiilor care le-au 
produs, după chipul unor părinţi care desăvîrşesc ceea ce, la început, 
au zămislit nedesăvîrşit. 17 Iar /Sufletul/ este ca materia în raport 
cu primul făuritor, apoi abia capătă formă şi ajunge desăvîrşit. 

Mai departe: dacă Sufletul este ceva care resimte afecte, dar dacă 
trebuie să existe şi ceva imperturbabil — altminteri toate ar pieri 
ca urmare a trecerii timpului — atunci trebuie să existe ceva an¬ 
terior Sufletului. 18 

Iar dacă Sufletul se află în Univers, şi dacă trebuie să existe ceva 
situat în afara Universului şi, în acest fel /se arată că/ trebuie să 
existe ceva anterior Sufletului. Căci dacă a fi în Univers înseamnă 
a fi în corp şi în materie, nimic nu va rămîne identic cu sine. Ar 
rezulta că nici omul, nici toate raţiunile formatoare nu sînt nici 
eterne, nici identice cu sine. 19 Că Intelectul trebuie să fie ante¬ 
rior Sufletului, se poate concluziona din aceste raţionamente, ca 
şi din multe altele. 

5. Trebuie să concepem Intelectul, dacă vrem să dăm drepta¬ 
te cuvîntului respectiv, nu pe cel aflat în virtualitate-posibilita- 
te, nici pe cel care trece de la prostie la minte — dacă nu procedăm 
astfel, va trebui să cercetăm un alt Intelect înaintea acestuia. 20 Ci 
trebuie să concepem Intelectul aflat în actualizare şi fiind mereu 


dacă se recurge la hazard, nu se poate explica, la modul general, de ce, 
vorba lui M. Heidegger, „există ceva, şi nu, mai degrabă, nimic", cu alte 
cuvinte, faptul că lumea există în mod necesar şi nu contingent. Plotin 
va completa şi modifica această teorie privind anterioritatea şi superio¬ 
ritatea actualizării în ceea ce priveşte Unul. V. LPIF§H,5. 

17 Fiecare ipostază inferioară se desăvîrşeşte contemplînd şi regăsind 
în sine ipostaza superioară. 

18 Sufletul nu este nemuritor de la sine, deoarece se poate modifica, 
ci îşi primeşte permanenţa de la Intelect care este imperturbabil. 

19 Plotin se referă, desigur, la omul ca Formă universală, sau la raţiu¬ 
nile formatoare ca manifestări ale Formelor. 

20 Dacă concepem Intelectul ca pe o minte care cînd cunoaşte adevărul, 
cînd nu, trebuie postulată existenţa altei minţi care comunică adevărul 
primei. 

Intelect. Iar dacă el nu are cugetarea ca pe ceva adăugat în mo¬ 
mentul cînd gîndeşte ceva, atunci el gîndeşte de la sine; şi dacă 
posedă ceva /prin gîndire/, atunci îl posedă de la sine. Iar dacă 
gîndeşte de la sine şi din sine, el însuşi este şi obiectul propriei sale 
gîndiri , 21 Căci, dacă Fiinţa Intelectului ar fi ceva /diferit de gîn- 
direa lui/, şi dacă el ar gîndi ceva diferit de sine, Fiinţa însăşi a 
lui ar fi Neintelect şi atunci el ar fi, iarăşi, în virtualitate-posibi- 
litate şi nu în actualizare. 

Prin urmare, nu trebuie separate nici Intelectul, nici obiectul 
gîndirii sale unul de celălalt. Dar noi sîntem obişnuiţi, pornind 
de la cele de la noi, să le separăm şi pe acelea în felul în care le 
concepem. 

Dar ce anume actualizează Intelectul şi ce gîndeşte el pentru 
ca să stabilim că el este acele lucruri pe care le gîndeşte ? E lim¬ 
pede că, fiind Intelect autentic, el gîndeşte şi constituie Realita¬ 
tea autentică. El este, aşadar, Realitatea autentică. 

Căci el sau gîndeşte Realitatea care ar fi în altă parte /decît e el/, 
sau o gîndeşte în sine ca fiind el însuşi Realitatea autentică. Ca 
Realitatea să fie în altă parte /decît e el/ este imposibil. Căci unde 
s-ar putea ea afla? Prin urmare, el se gîndeşte pe sine /ca fiind 
Realitatea autentică/ şi aflată în sine. Iar aceasta, desigur, nu se 
află în lumea senzorială, aşa cum cred unii. 22 Căci ceea ce-i prim¬ 
ordial în fiecare /gen/ nu este senzorialul. într-adevăr, forma din 
lucrurile senzoriale, întipărită în materie este o reflectare a unei 
realităţi şi orice formă prezentă într-un substrat şi care provine 
de la o altă /Formă separată/, se îndreaptă către substrat şi este o 
imagine a acelei Forme /de unde provine/. 

Iar dacă trebuie să existe un „Creator al acestui Univers" 23 , el 
nu se va gîndi la cele ce se află în lumea încă inexistentă, pentru 


21 Intelectul este gîndirea care se gîndeşte pe sine, care este simultan 
obiect şi subiect al gîndirii: Aristotel, Met, A,7, 1073b, 392: „Iar Inte¬ 
lectul se gîndeşte pe sine owMşîpercepîndu-se ca inteligibil. El devine in¬ 
teligibil atingîndu-se pe sine şi gîndindu-se pe sine, astfel încît Intelec¬ 
tul şi inteligibilul devin identice.“ La Aristotel însă Intelectul este instanţa 
supremă — nu şi la Plotin însă. 

22 Stoicii şi epicureii. 

23 V. Platon, Timaios, 28C. „A-l afla pe Creatorul şi Părintele acestui 
Univers este o treabă grea şi, o dată aflat, a-l arăta tuturor este imposibil." 

ca să le creeze /chiar pe acelea/. Aşadar, înaintea Universului /sen¬ 
zorial/ trebuie să existe acele realităţi, ce nu sînt întipăriri ale al¬ 
tor existenţe, ci sînt modele, principii şi Fiinţa Intelectului. 24 

Iar dacă se va spune că ajung raţiunile formatoare, e limpede 
că acestea sînt eterne. Or, dacă sînt eterne şi imperturbabile, ele 
trebuie să se afle în Intelect, ce este astfel /etern şi imperturba¬ 
bil/ şi anterior caracterului, naturii şi Sufletului. Fiindcă toate aces¬ 
tea sînt existenţe aflate în virtualitate-posibilitate. Intelectul este, 
prin urmare, Realitatea autentică <xa ovra ovxco<;> şi el nu gîn- 
deşte realităţi care există în altă parte /decît în sine/. Căci aces¬ 
tea nu există nici anterior lui 25 , nici după el, ci el este precum un 
prim Legislator, dar mai curînd el este Legea însăşi a faptului de 
a fi /ceva/. 26 

Bine s-a spus, prin urmare, că „tot una-i a gîndi şi cu-a fi“, şi 
că, de asemenea, „cunoaşterea lucrurilor fără materie este iden¬ 
tică cu lucrurile respective" şi că „pe mine însumi m-am cerce¬ 
tat" ca pe una dintre existenţe. Şi apoi sînt „rememorările". 27 


Se remarcă încercarea lui Plotin de a combina teoria lui Aristotel asu¬ 
pra Intelectului care se gîndeşte pe sine, fiind astfel raţiunea finală a Uni¬ 
versului, cu teoria lui Platon asupra Demiurgului care creează Univer¬ 
sul privind la Formele eterne ca model. La Aristotel, Intelectul este prima 
realitate — „motorul imobil" —, în vreme ce la Plotin, Intelectul este a 
doua realitate, după Bine sau Unu. 

24 Este vorba despre Formele transcendente platonice, pe care Plo¬ 
tin le identifică cu esenţa Intelectului. Aşadar, gîndindu-se pe sine, de 
fapt Intelectul gîndeşte Formele. Chestiunea va fi elaborată pe larg în 
38,V 1.7, unde Plotin se opune antropomorfizării Demiurgului. 

25 Unul, deşi este anterior Intelectului şi Principiul său, nu aparţine 
Realităţii, toi ovra ovxtoţ, v.LPIF§H,5. 

26 Armstrong crede, în mod plauzibil, că termenul de „legislator" dat 
Intelectului divin ar putea reprezenta o influenţă a lui Numenios din Apa- 
meea, unde „Legislatorul" este „Creatorul Lumii" şi al doilea Zeu. V. 
Ed. K.S. Guthrie, fr.27. La rîndul său, acesta, care, în alt loc, se referise 
la Platon ca la „un Moise care vorbea atica", putea să fi avut în vedere, 
prin „Legislator", pe Dumnezeul biblic, interpretat însă gnostic (mar- 
cionit), ca un al doilea Zeu, situat sub Zeul suprem. 

27 1. Parmenide, fr. B3 Diels; 2. Aristotel, Despre suflet, T, 430a; 3. 
Heraclit, fr.B 101 Diels. 4. Platon, Phaidon, 72 E. Evident, sensurile acestor 
texte puteau fi destul de diferite de sensul pe care li-1 atribuie Plotin. Dar 

Or, nici unul dintre cele-ce-sînt /ceva/ nu se află în afara /In¬ 
telectului/, nici nu este localizat în spaţiu, ci ele rămîn etern în 
ele însele, fără să accepte transformare sau nimicire. De aceea ele 
şi sînt Realitatea autentică. Căci cele care devin şi pier se folo¬ 
sesc de Realitate ca de ceva adăugat, şi /atunci/ nu ele, ci acela 
/Intelectul/ va fi Realitatea. Şi desigur că obiectele senzoriale sînt 
ceea ce se spune /că sînt/ prin participare, dat fiind că natura de 
substrat posedă Forma din altă parte. La fel, arama /posedă for¬ 
ma/ de la arta sculpturii şi lemnul /o posedă/ de la tîmplărie prin 
intermediul imaginii artei, ce se introduce în materialele respec¬ 
tive, dar arta însăşi fără materie rămîne identică cu sine şi posedă 
statuia autentică şi patul autentic . 28 

La fel se petrec lucrurile şi la corpuri. întreg corpul partici- 
pînd la lumea oglindirilor <iv5aLpâxcov tetEXOV>, arată că rea¬ 
lităţile autentice sînt diferite de acestea — realităţile fiind ne¬ 
schimbătoare, în timp ce lucrurile de aici sînt schimbătoare; acelea 
sînt bazate pe ele însele şi nu au nevoie de loc în spaţiu. într-a- 
devăr, ele nu sînt mărimi, ci posedă o condiţie inteligibilă şi su¬ 
ficientă pentru ele însele. Natura corpurilor cată să fie conser¬ 
vată de altceva /decît e ea/, în timp ce Intelectul, stăpînindu-le 
printr-o uimitoare natură pe cele ce se duc în jos <7tt7txovxa> de 
la sine însele, nu caută locul unde el însuşi să se sălăşluiască. 

6. Fie, prin urmare, Intelectul tot ce este /ceva/ în mod auten¬ 
tic, avîndu-le pe toate plasate în sine, nu însă într-un loc în spa¬ 
ţiu, ci avîndu-le cum se are pe sine însuşi şi fiind el unul şi ace¬ 
laşi cu ele /toate/. 29 „Toate se află laolaltă Acolo" 30 şi totuşi nu 


principiul consensului înţelepţilor din vechime este venerabil în epoca 
lui Plotin, care vrea să fundamenteze teoria sa privind consubstanţiali¬ 
tatea Formelor, Realităţii şi a Intelectului. 

28 La Platon, Republica, Zeul era cel care crea „patul adevărat", adică 
Forma patului. La Plotin (ca şi la Aristotel) artizanul posedă în mintea 
sa forma patului, pe care o reproduce în materie. Plotin reabilitează cum¬ 
va arta, desconsiderată de Platon. Cum observă judicios Armstrong: „it 
is only in Plotinus that the art of the human artist possesses the true 
Forms.“(PA,5,300, nota) 

29 Plotin insistă asupra caracterului pur inteligibil al Intelectului, ceea 
ce implică absenţa spaţiului şi timpului. 

30 Anaxagoras fr.Bl Diels. 

mai puţin, ele rămîn distinse. Dat fiind că chiar Sufletul posedă 
laolaltă multe ştiinţe,-fără să aibă în sine nimic confuz şi fiecare 
ştiinţă îşi face treaba sa, atunci cînd s-ar cuveni, fără să le tragă 
după sine pe celelalte, şi fiecare gînd acţionează distinct faţă de 
gîndurile care se află în Suflet, astfel, şi cu atît mai mult, Intelec¬ 
tul este deopotrivă „ toate laolaltă", dar şi nu laolaltă toate, deoa¬ 
rece fiecare /realitate din Intelect/ reprezintă o latenţă distinctă 
<5uvaptq i5ta>. Iar întregul Intelect cuprinde /toate aceste laten¬ 
ţe/, precum genul cuprinde speciile şi întregul /ştiinţei/ — părţile. 31 

Iar latenţele seminţelor oferă imaginea a ceea ce vreau să spun: 
în întregul /seminţei/ toate /părţile/ sînt indistincte, şi raţiunile 
formatoare <A.oyot> sînt ca într-un singur punct central, în felul 
în care există /acolo/ o raţiune formatoare a ochiului, o alta a mîi- 
nilor, cunoscută a fi deosebită /de celelalte/ în urma devenirii sale 
senzoriale /ulterioare/. Iar în privinţa latenţelor din seminţe, fie¬ 
care în parte este o singură raţiune formatoare întreagă, laolaltă 
cu părţile cuprinse în ea; ea are corporalitatea drept materie, de 
pildă o cantitate de umiditate. Dar el însuşi, întregul, este formă, 
fiind aceeaşi raţiune cu forma Sufletului animalului care a gene¬ 
rat /sămînţa/, Suflet care este oglindirea altui Suflet superior. 32 

Unii numesc „natură" Sufletul aflat în seminţe, care venind de 
Acolo, de la principii anterioare lui, precum lumina pleacă de la 
foc, fulgeră şi dă formă materiei, fără s-o „împingă", nefolosin- 
du-se nici de mult pomenitele „pîrghii", ci dăruie /materiei/ din 
raţiunile sale formatoare. 33 


31 V. pentru sensul pe care Suvapti;, tradus de mine prin „latenţă", îl 
are aici şi felul în care Plotin trece dincolo de doctrina „posibilităţii-vir- 
tualitate" a lui Aristotel pentru a explica caracterul de unu-multiplu al 
Intelectului (şi al Sufletului), vezi LPIF§G, 

32 In sămînţă, într-un punct se află, în latenţă, întregul organism cu 
părţile sale; dar fiecare parte cuprinde în latenţă întregul. Astăzi am vorbi, 
în mod foarte simplu, despre codul genetic care se regăseşte întreg în 
fiecare celulă şi care, în principiu, poate să reconstituie orice organ, dar 
şi organismul întreg. Echivalenţa dintre situaţia ştiinţei şi aceea a mate¬ 
riei genetice — ambele bazate pe LI (v.LPIF§H,4) — sugerează intuiţia 
unui echivalent al noţiunii noastre de „informaţie": „logos". 

33 Nu cred că este vorba numai despre stoici, cum crede Armstrong 
(PA,5, 303); ci şi despre unii platonicieni. Creaţia nu se face mecanic, 

7. Aflîndu-se ştiinţele în Sufletul raţional, unele, care aparţin 
domeniului senzorial — dacă acestea trebuie numite ştiinţe, deşi 
mai bine li se cuvine numele de „opinie" — sînt posterioare lu¬ 
crurilor, fiind ele imagini ale acestora. 34 Dar cele care au drept 
obiect inteligibilele, acestea sînt ştiinţe autentice; mergînd din¬ 
spre Intelect către Sufletul raţional, ele nu cugetă nimic senzo¬ 
rial. Dar în măsura în care ele sînt ştiinţe, ele sînt chiar identice 
cu obiectul lor 1 5 şi posedă din interior atît inteligibilul, cît şi gîn- 
direa, fiindcă Intelectul este interior 36 — ceea ce reprezintă chiar 
primele realităţi în sine. Intelectul este unit veşnic cu sine însuşi, 
în actualizare şi nu încearcă să posede /cunoaşterea/ precum un 
subiect aflat în ignoranţă, nici nu dobîndeşte /cunoaştere/ sau 
caută în mod discursiv ceea ce nu se află la îndemînă — acestea 
sînt reacţii ale Sufletului —, ci stă în sine, fiind toate laolaltă, fără 
să /le/ gîndească /mai întîi/, pentru ca /ulterior/ să le producă efec¬ 
tiv pe toate. 

Şi nu se naşte un zeu, cînd /Intelectul/ a gîndit un zeu, nici nu 
a apărut o mişcare, cînd a gîndit mişcarea. De unde rezultă că nu 
este corect să se spună că Formele sînt gîndurP 7 , în caz că astfel 
se spune, şi anume în sensul că a apărut, sau există o realitate, după 
ce /Intelectul/ a gîndit-o. Căci, /în acest caz/, obiectul gîndirii tre- 


iar Demiurgul (Intelectul) nu este un „Mare Arhitect", care să gîndească 
mai întîi şi apoi să lucreze. 

34 Este vorba, evident, despre artele imitative, dar şi despre retorică, 
numite „ştiinţe" în mod impropriu de către platonicieni. 

35 Aristotel, Met, A, 9,1075a, 397: „în unele cazuri, ştiinţa reprezintă 

chiar obiectul gîndirii: de exemplu, în activităţile creative lipsite de ma- 
. ’ « 
terie. 

36 E remarcabil că Intelectul lui Plotin este o realitate mai degrabă 
transcendentală decît transcendentă, pentru a utiliza distincţia lui Kant, 
reluată la noi de Constantin Noica: el există în adîncimea sufletului in¬ 
dividual, şi nu pur şi simplu deasupra lumii. E o idee pe care a preluat-o 
şi Augustin, afară doar că rolul Intelectului este preluat de Dumnezeu. 

37 V. şi PB, 5, „Notice", p.156: Plotin şi-ar fi adus aminte şi de un 
loc din Parmenide (132bc), unde se respinge teza conform căreia For¬ 
mele ar putea fi gînduri. Cred însă că Brehier se înşală: aici este vorba 
despre presupusele „gînduri ale lui Dumnezeu (Demiurgului)" care ar 
avea consistenţa şi autonomia Fiinţelor. Teoria apare mai întîi la Philon 
din Alexandria. 

buie să fie anterior unui asemenea gînd /care îl gîndeşte/. Sau alt¬ 
minteri, cum ar ajunge /Intelectul/ la gîndirea realităţii respecti¬ 
ve ? Căci el nu /ajunge aici/ printr-o coincidenţă, şi nici printr-o 
abordare întîmplătoare ! 38 

8. Dacă, prin urmare, gîndirea/proprie Intelectului/ are drept 
obiect ceva interior ei, ceea ce se află în interiorul /ei/ este Forma 
<et5oq> şi aceasta este Ideea <i5Ea> 39 . Ce este aceasta? Intelec¬ 
tul şi Fiinţa intelectuală — fiecare Formă (Idee) nu este diferită 
de Intelect, ci fiecare este Intelect. Şi toate Formele sînt Intelec¬ 
tul în totalitate, iar fiecare Formă este un Intelect individual, după 
cum întreaga ştiinţă este corpul tuturor teoremelor ştiinţifice, în 
vreme ce fiecare parte a întregii ştiinţe nu este o parte separată 
într-un loc în spaţiu, dar posedă totuşi, fiecare, o latenţă /pro¬ 
prie/ prezentă în întreg. 40 

Aşadar, acest Intelect se află în sine însuşi, avînd pacea în sine; el 
este „adolescentul divin", pe deplin şi de-a pururea sătul <Kopoţ> ! 41 

Iar dacă Intelectul ar fi gîndit ca precedînd ceea-ce-este /ceva/, 
ar trebui susţinut că Intelectul, activînd şi gîndind, le desăvîrşeş- 


38 Intelectul este deopotrivă gîndirea însăşi şi obiectul acesteia, deoa¬ 
rece el este gîndirea care se gîndeşte pe sine. Nu se poate spune că Inte¬ 
lectul mai întîi gîndeşte o anumită Formă (realitate esenţială) şi apoi aceas¬ 
ta ajunge să existe, ci cele două acte coincid. De aceea, nu se poate spune 
în sens propriu că Intelectul are „gînduri", aşa cum au intelectele noas¬ 
tre imperfecte, deoarece un asemenea gînd este posterior obiectului gîn- 
dirii. Noi însă nu posedăm gîndirea însăşi şi perpetuu actualizată. In fapt, 
dacă Intelectul ar fi conceput în felul în care îl închipuiau platonicienii 
medii (Philon, Alcinoos), ar trebuie conceput încă un Intelect care să 
conţină în sine Formele. 

39 Plotin, ca şi Platon, foloseşte cvasi-sinonomic „idea" — pe care l-am 
tradus aici prin „Idee" — şi „eidos", pe care Fam redat prin „Formă". 

40 V. notele 31 şi 32; pentru modelul ştiinţei LPIF§H,4,3. 

41 „Joc de cuvinte intraductibil: Kopoţînseamnă „saţietate" (Plotin vrea 
să spună că Intelectul fiind desăvîrşit, nu poate dori nimic altceva); dar 
înseamnăşi „adolescent" (forma atică pentru ionicul „kouros"). Am în¬ 
cercat, prin traducere, să contopesc cele două sensuri ale cuvîntului. Mi¬ 
ticul Endymion, iubitul Lunii, era un astfel de xopoţ, fără dorinţi, plon¬ 
jat într-un somn etern. Pentru sensul filozofic al alegoriei somnului lui 
Endymion, vezi nota 44. 

te şi generează pe cele-ce-sînt /ceva/. Dar dacă trebuie gîndit 
ceea-ce-este /ceva/ ca precedînd Intelectul, trebuie stabilit că ce- 
le-ce-sînt /ceva/ se află în subiectul care gîndeşte, şi că actuali¬ 
zarea /gîndirii/ şi gîndirea se aplică celor-ce-sînt /ceva/ 42 , precum 
actualizarea focului se aplică focului, pentru ca /cele-ce-sînt ceva/, 
formînd o unitate, să aibă Intelectul drept actualizare proprie apli¬ 
cată lor înşile. 

Dar şi ceea-ce-este /ceva/ este o actualizare. Există deci o sin¬ 
gură actualizare pentru ceea-ce-este /ceva/ şi pentru Intelect, sau 
mai degrabă ambele formează o unitate. Ceea-ce-este /ceva/ şi 
Intelectul au deci o singură natură. De aceea şi un astfel de In¬ 
telect este /identic cu/ cele-ce-sînt /ceva/ şi /cu/ actualizarea a 
ceea-ce-este /ceva/. Iar „gîndurile" în acest sens sînt Forma, con¬ 
figuraţia a ceea-ce-este /ceva/ şi actualizarea /acestuia/. însă fie¬ 
care dintre cele două realităţi — ceea-ce-este /ceva/ şi Intelectul 
— este gîndită înaintea celeilalte numai de către noi, fiinţe diviza¬ 
te. Căci intelectul care divizează este altceva I decît ceea-ce-este ceva/, 
dar Intelectul care este indivizibil şi nu divide este ceea-ce-este 
/ceva/ şi este toate /cele-ce-sînt ceva/. 43 

9. Care anume sînt realităţile prezente în Intelectul ce-i unu, 
realităţi pe care, atunci cînd le gîndim, noi le divizăm? Trebuie 
să aducem la lumină aceste realităţi aflate în tihnă, tot aşa pre¬ 
cum cercetăm, pornind de la o ştiinţă care se regăseşte într-o sin¬ 
gură/parte a sa/, ceea ce se află cuprins în ea. 44 

Deoarece acest Univers este o fiinţă vie ce cuprinde înşine toa¬ 
te celelalte vietăţi, deoarece el are existenţa şi esenţa <TOicp5e eîvai> 


42 Aceste cele-ce-sînt /ceva/ sînt Formele, actualizări perpetue şi a căror 
totalitate este Intelectul. Plotin explică însă, imediat, în ce sens e posi¬ 
bil a gîndi Realitatea ca anterioară Intelectului. 

43 „Intelectul care divizează" este, probabil, ceea ce Platon, în Repu¬ 
blica, numeşte „dianoia" —gîndirea discursivă, analitică. „Intelectul in¬ 
divizibil şi care nu divizează" cuprinde în sine întreagă Realitate auten¬ 
tică — Formele transcendentale. încă o dată se remarcă tendinţa modernă 
a lui Plotin de a plasa pe „noetos topos" — sediul Formelor —, în Inte¬ 
lect, adică în sine. 

44 Clar exprimată ideea că Intelectul ca totalitate este actualizare, în 
sens de determinare, dar că, în ansamblu, el este latenţă („dormind", pre¬ 
cum Endymion) şi nu actualizare manifestă. V.LPIF§H,4,3. 

sosite de la altcineva /Sufletul/, care, /la rîndul său/ poate fi re¬ 
adus la Intelect, este necesar ca orice model să se afle în Intelect. 
Iar Intelectul acesta /este necesar/ să fie un Univers inteligibil, 
despre care Platon afirmă că există „în fiinţa vie în sine". 45 Căci 
după cum, dacă există Forma unei vietăţi oarecare şi există şi Ma¬ 
teria care a primit raţiunea însămînţătoare cAoycx; cj7iEpp.aTiK6ţ> 46 , 
este necesar să existe şi vietatea, tot aşa existînd o natură intelec¬ 
tuală şi atotputernică, fără nici un obstacol în faţa ei, neinterpu- 
nîndu-se nimic între această natură şi /Materia/ capabilă să pri¬ 
mească /forma/, este necesar ca /materia/ să devină Univers 
<KOO|i.T|9fivai> 47 , iar /acea natură intelectuală/ să creeze Univers 
<icoo|J.fjaai>. Or, ceea ce a devenit Univers posedă Forma dis¬ 
tribuită, într-o parte aflîndu-se omul, într-altă parte Soarele. Dar 
/natura intelectuală/ posedă totul într-unul. 4S 

10. Iar acele lucruri cîte există ca Forme în lumea senzorială pro¬ 
vin de Acolo. Cîte nu — nu. Iată de ce Acolo nu există nimic din¬ 
tre cele contrare naturii, după cum nu există în arte nimic contrar 
artelor, nici în seminţe nu se găseşte vreo infirmitate. Infirmita¬ 
tea picioarelor este fie cea din naştere, cînd forma nu a izbîndit, 
fie cea din întîmplare, din cauza unei pagube aduse formei. 49 


45 Platon, Timaios, 39e. 

46 Sămînţa (sau sperma) era considerată de biologia greacă drept re- 
prezentînd forma, în timp ce pămîntul — element feminin —, sau ma¬ 
tricea, reprezentau materia. 

47 Koopoq, substantivul de unde provine verbul „Koopui", înseamnă în sens 
propriu „ornament", „podoabă"; dar înseamnă şi ordine, frumuseţe şi, de 
aici, Univers, considerat de greci a fi un organism viu, armonios şi frumos. 

48 Aşa cum a mai arătat Plotin, în Intelect nu există spaţializare, dar 
nu există nici indistincţie logică. 

49 Răul, negativul, infirmul nu au corespondent în lumea Formelor, 
care nu pot fi decît bune. Platon susţine şi el uneori, ca în Republica, 
doctrina că „divinul" (ceea ce la el este inteligibilul) nu poate fi decît 
cauza binelui. în Parmenide, 130c-d, Socrate şi Parmenide se întreabă dacă 
noroiul sau gunoiul au o Formă. Socrate contestă acesta, dar Parmeni¬ 
de pare să admită şi Forme ale „negativelor". Cf. şi Aristotel, Met., A.9. 
S-ar putea, într-adevăr, obiecta aici că, în cazul infirmului din naştere, 
trebuie să existe o cauză pentru care „forma nu a izbîndit". Dacă această 
cauză se află în materie, înseamnă că materia s-a dovedit a fi fost mai 

Deci, dintre cele de Acolo, calităţile şi cantităţile, numerele, 
mărimile şi condiţiile, la fel acţiunile şi reacţiunile conforme cu 
natura, mişcările şi stările la modul general, cît şi parţial, se ar¬ 
monizează /cu corespondentele lor de Aici/. Dar în locul tim¬ 
pului /Acolo/ domneşte eternitatea. Iar Acolo spaţiul cuprinde 
un lucru situat în alt lucru /doar/ la modul inteligibil. Deoarece 
Acolo toate lucrurile sînt laolaltă, orice ai lua dintre ele este Fi¬ 
inţă şi /Formă/ inteligibilă, fiecare realitate avînd parte de viaţă, 
şi este acelaşi şi diferită, mişcare şi stare, mişcată şi stînd locului, 
Fiinţă şi calitate; şi toate sînt Fiinţă. 50 Căci fiecare ceea-ce-este 
/ceva/ se află /Acolo/ în actualizare şi nu în virtualitate, încît ca¬ 
litatea fiecărei Fiinţe nu este separată /de o altă calitate/. 51 

Atunci, oare Acolo se află /în chip de Forme-model/ numai 
/corespondentele/ realităţilor din lumea senzorială, sau mai există 
şi multe alte /Forme/ ? Mai înainte însă trebuie cercetate obiec¬ 
tele ce sînt produse în conformitate cu arta. Căci/nu există Formă/ 
pentru nici un rău. Iar răul de Aici provine dintr-o insuficienţă, 
privaţiune sau lipsă /de Formă/ şi este un efect al Materiei care 
nu reuşeşte în privinţa unei afectări /sosite de la Formă/ <tAr|ţ 
ctxuxouoriq mx0oţ> sau un efect a ceea ce e similar cu Materia. 52 

11. Dar /oare se află Acolo /cele alcătuite conform artei, cît şi 
artele însele ? 53 Cîte dintre arte sînt imitative, precum pictura şi 


puternică decît Forma, ceea ce înseamnă că Forma are o insuficienţă şi 
nu e perfectă. Dacă infirmitatea se află în Formă, cu atît mai mult în¬ 
seamnă că Forma nu este perfectă. Răspunsul stă probabil în imperfec¬ 
ţiunea însăşi a procesului diviziunii şi unirii dintre Formă şi Materie. Pri¬ 
vitor la perfecţiunea artelor, v.LPIF§I. 

50 Cu alte cuvintele categoriile nu mai sînt separate, formînd genuri 
incomensurabile, şi nu există distincţia dintre Fiinţă şi calitate, precum 
în lumea senzorială. V. 17, II.6 şi 42, VI.2. în Intelect totul este actuali¬ 
zat, dar sub o formă „latentă". 

51 Calitatea, sau forma unei Fiinţe din lumea noastră exclude adesea 
o altă calitate: un om este sau femeie, sau bărbat. în Intelect, partea este 
deopotrivă ea însăşi şi tot restul, adică întregul. 

52 Plotin schiţează aici teoria sa privitoare la răul relativ: acesta este 
o lipsă, o privaţiune relativă de Formă. Acesta trebuie distins de Răul 
absolut identificat cu Materia primă sau absolută. 

53 A şti dacă există Forme ale artefactelor era un subiect intens dezbătut 
în cadrul Academiei, aşa cum arată şi Aristotel. V. Met., A,9. în Republica, 

sculptura, dansul şi pantomima, care cumva îşi capătă configura¬ 
ţia Aici şi se servesc de un model senzorial, imitînd formele, arte 
care transpun /în operă/ mişcările şi proporţiile pe care le văd, 
nu ar putea fi, în mod verosimil, echivalate unui corespondent 
aflat Acolo, afară doar dacă nu în baza raţiunii omului /care le 
produce şi pe ele/. 

Iar dacă ar fi cercetată vreo alcătuire provenind din proporţia 
caracteristică vieţuitoarelor luate în ansamblu, o parte /a acestei 
alcătuiri/ ar aparţine puterii care şi Acolo cercetează şi contemplă 
proporţia din inteligibil prezentă în orice. 

Insă întreaga artă muzicală, gîndind în termeni de ritm şi de 
proporţie, ar fi ca şi arta care are de-a face cu numărul inteligi¬ 
bil. 54 Acele arte însă care produc obiecte senzoriale în conformi¬ 
tate cu regulile lor, precum arhitectura şi tîmplăria, în măsura în 
care se servesc de proporţii şi-ar lua principiile de Acolo şi de la 
cugetările de Acolo. Dar amestecînd aceste principii cu lumea sen¬ 
zorială, ele nu ar mai fi pe de-a întregul Acolo sau în /spiritul/ 
omului. 

La fel, nici agricultura, intrîndîn contact cu planta senzorială, 
nici medicina care priveşte sănătatea de Aici şi se ocupă cu vi¬ 
goarea şi buna condiţie a corpului, /nu sînt cu totul Acolo/. Aco- 


Platon admisese că există o Formă a patului, 596b. Sensul acestei chestiuni 
era legat de modul în care trebuiau concepute artele omeneşti: erau ele 
perfecte, atunci cînd erau practicate cum trebuie, aşa cum sugerase Pla- 
ton şi cum credeau, în general, anticii ? Atunci ele trebuiau să aibă un 
model Acolo. Sau erau ele imperfecte şi deci perfectibile, transformabi- 
le, aşa cum cred modernii, şi atunci ele nu puteau să aibă un model su- 
prasensibil. Plotin adoptă o formulă de compromis, acceptînd lipsa de 
model suprasensibil ca atare al unor arte, în măsura în care ele au de-a 
face cu senzorialul, dar admiţînd că principiile lor sînt derivabile din- 
tr-un model situat Acolo. V. şi LPIF§I. 

54 Plotin face o distincţie între artele imitative care nu au un model 
inteligibil, ci doar răspund unei puteri formative aflate Acolo, şi artele 
muzicale, unde, crede el, armonia şi proporţia senzorială corespund di¬ 
rect unei muzici suprasensibile, descrisă prin matematica pitagoricieni- 
lor. Probabil că Plotin încearcă astfel să elimine anumite contradicţii din¬ 
tre viziunea sa din „Despre Frumos", unde frumosul nu este o expresie 
a proporţiei, ci a prezenţei unificatoare a Formei, cu teoria clasică de¬ 
spre proporţie şi armonie ca sediu al frumosului. 

lo există un alt fel de putere şi de sănătate, prin care toate, cîte 
au viaţă, sînt netulburate şi suficiente. 55 Iar retorica şi arta mili¬ 
tară, economia şi arta guvernării, dacă unele dintre ele dau fap¬ 
telor o comuniune a frumosului — în caz că l-ar contempla — po¬ 
sedă de Acolo o parte în vederea cunoaşterii, parte ce provine din 
cunoaşterea existentă Acolo. Cît despre geometrie, aparţinînd ea 
domeniului inteligibilelor, trebuie aşezată Acolo, iar înţelepciu¬ 
nea care are de-a face cu Ceea-ce-este /ceva/, se află cel mai pre¬ 
sus. Acestea sînt cele privitoare la arte şi la artefacte. 

12. Or, existînd Omul Acolo, existînd Raţionalul şi Artisticul 
Acolo, dacă şi artele, odraslele Intelectului/sînt Acolo/, trebuie 
spus că şi Formele /de Acolo/ sînt ale universalelor/ — nu a lui 
Socrate, ci aceea a Omului. 56 

Trebuie cercetat însă în privinţa omului, dacă şi /omul/ indi¬ 
vidual /are Formă/. Individualul există fiindcă acelaşi /subiect/ 
apare diferit într-un /context/ diferit. De pildă: un om are nasul 
cîrn, altul îl are coroiat; „cîrn-itatea“ şi „coroiat-itatea" trebuie 
socotite diferenţe în cadrul Formei Omului, aşa precum există 
diferenţe în cadrul /genului/ animal. Iar de la materie soseşte fap¬ 
tul că un om are o anumită „coroiat-itate“, în vreme ce un altul 
are o alta. Şi diferenţele de culoare se află, unele în esenţă, pe al¬ 
tele materia şi locul le fac să existe. 57 


55 S-ar putea ca Plotin să se refere aici la astre, considerate vii, dar eter¬ 
ne şi antrenate într-o mişcare circulară constantă. Plotin sugerează că 
aceleaşi nume folosite Aici şi Acolo nu au de fapt acelaşi conţinut. 

56 Plotin spune ceva de felul următor: devreme ce artele, mai ales cele 
intelectuale, îşi iau modelul din lumea inteligibilului, trebuie să existe 
Forme ale noţiunilor universale — adică aceste noţiuni trebuie să aibă o 
existenţă autonomă, situată în lumea inteligibilului şi separată de lumea 
senzorială. Indivizii însă nu au Formă în acest sens, cel puţin. în gene¬ 
ral, s-a considerat că acest pasaj contrazice teza din 18, V.7, unde se afirmă 
că există Forme ale indivizilor. Armstrong crede că nu există o contra¬ 
dicţie, deoarece Plotin ar afirma doar prezenţa universalului, dar nu ar 
nega cu tărie pe aceea a individualului Acolo. De fapt, la Plotin nu există 
nici individual, nici universal absolut, ci pentru Suflet şi Intelect numai 
un individual-universal. 

57 E clar că „nasul cîrn“ ca principiu este înscris în Formă şi că deci 
există Forma (conceptul) unui anumit tip uman. Dar în cadrul acestui 

13. In sfîrşit, trebuie lămurit dacă lucrurile din lumea senzo¬ 
rială sînt singurele ce există, /ca Forme/, Acolo, sau dacă, după cum 
Omul în sine este diferit de om, există Acolo şi un Suflet în sine 
diferit de sufletul /de Aici/, şi de asemenea, un Intelect în sine 
diferit de intelect. 

Să spunem mai întîi că nu toate lucrurile de Aici trebuie să fie 
gîndite drept imagini ale unor modele, şi că nici Sufletul nu este 
o imagine a unui „Suflet în sine"; dar, în ceea ce priveşte rangul, 
fiecare Suflet se deosebeşte de un altul; să spunem că există şi Aici 
Suflet în sine, dar probabil că nu ca ceva de Aici. 58 Fiecare Suflet 
fiind o realitate autentică, trebuie să existe /Aici/ şi o anume drep¬ 
tate, şi o înţelepciune /autentice/, iar în Sufletele noastre trebuie 
să se afle o ştiinţă adevărată, aceste calităţi nefiind imagini ale ace¬ 
lor /Forme de Acolo/ fiindcă s-ar afla în lumea senzorială, ci ace¬ 
lea sînt identice /cu acestea/ , doar că există Aici într-un mod di¬ 
ferit. 59 Căci acelea nu sînt separate după un loc în spaţiu, astfel 
încîtîn locul unde un Suflet se ridică, despărţindu-se de corp, tot 
Acolo se află şi aceste virtuţi. 

într-adevăr, lumea senzorială se află într-un singur loc, în timp 
ce lumea inteligibilă este pretutindeni. Acele calităţi pe care un 
astfel de Suflet le are Aici, pe acelea le are şi Acolo. Astfel încît, 
dacă ai înţelege prin „lucrurile din Universul sensibil" numai „lu- 

tip există diferenţe „materiale", ce nu mai ţin de Formă, ci doar de rea¬ 
lizarea Formei în materie. Aşadar, există Forme ale individualelor, dacă 
înţelegem prin „individual" un anumit tip uman. Distincţia dintre dife¬ 
renţe din cadrul Formei (sau a „definiţiei") şi diferenţe materiale este 
discutată de Aristotel în Met.Z, 10-11, 1034b-1037b, 242-249. 

58 în fond, spune Plotin, în cazul Sufletului care este o realitate trans¬ 
cendentală, inteligibilă, distincţia Acolo-Aici nu mai este pertinentă. 

59 Pentru că Sufletul este o realitate transcendentă, de acelaşi tip cu 
o Formă, dreptatea sau adevărul din Suflet nu este diferit de cel din lu¬ 
mea transcendentă. Există însă o problemă: Formele sînt, prin definiţie, 
unicate, în timp ce Sufletele sînt multiple. Or, în acest caz, înseamnă că 
ele, diferenţiindu-se unele de altele, cum remarcă şi Plotin, trebuie să par¬ 
ticipe la o Formă comună unică, ce este Sufletul în sine. Răspunsul lui 
Plotin, doar sugerat aici, este că Sufletele individuale şi cu Sufletul uni¬ 
versal, supunîndu-se logicii incorporalelor, sînt de fapt unul şi acelaşi 
Suflet, actualizat în chip diferit. Pentru semnificaţia soteriologică a te¬ 
oriei că nu există „Suflet în sine", v. şi PB,V, pp. 159-160. 

crurile vizibile", nu numai că Acolo se regăsesc /toate/ cele din 
lumea senzaţiei, dar există şi multe altele. 60 Dacă însă ar fi avu¬ 
te în vedere „lucrurile din Univers", fiind puse laolaltă şi Sufle¬ 
tul şi virtuţile Sufletului, atunci sînt Aici toate cîte se află şi Aco¬ 
lo. 61 

14. Trebuie stabilit, prin urmare, că natura aceasta, care cuprin¬ 
de totul din domeniul inteligibilului, constituie un principiu. Dar 
în ce fel, dacă Principiul autentic este unul şi în toate privinţele 
simplu, poate să existe multiplul în domeniul realităţilor ? In ce 
fel, /există ceva/ alături de Unul, cum de există multiplul, cum 
de există toate aceste realităţi, de ce Intelectul este acestea şi de 
unde /provine el/ — iată ce trebuie arătat de către cei care por¬ 
nesc de la un alt Principiu . 62 ’ 63 

Dar trebuie spus în privinţa chestiunii existenţei Acolo a For¬ 
mei lucrurilor ieşite din putreziciune şi a vietăţilor rele, a murdăriei 
şi glodului, că toate acelea pe care Intelectul le aduce de la Pri¬ 
mul sînt foarte bune, şi că aceste prezenţe negative nu se regăsesc 
printre Forme. 64 Intelectul nu /obţine însă negativele/ din /For- 


60 Există virtuţi etc. care „nu sînt vizibile". 

61 Aşadar Acolo există două feluri de realităţi: Forme sau modele ale 
lucrurilor sensibile (vizibile), precum Omul în sine, sau Caldul în sine; 
realităţi, precum Sufletul şi virtuţile sale care sînt, ca principiu, la fel şi Aici, 
şi Acolo, deoarece sînt incorporale şi nu sînt separate de loc. Totuşi, Plo- 
tin va arăta că virtuţile, de pildă, se manifestă diferit Aici şi Acolo. (79,1.2) 

62 cucgUAtk dp^Rţ cred că nu înseamnă „de la un alt început", cum 
traduce Armstrong, ci „de la un alt principiu", deoarece Plotin susţine 
că Intelectul, deşi este un principiu, nu este totuşi Principiul, aşa cum 
considerau Aristotel şi platoniştii dinaintea lui Plotin, precum Nume- 
nios din Apameea. 

63 într-adevăr, cum devine Unul multiplu este chestiunea esenţială la 
Plotin, quaestio vexata, cum a denumit-o Brehier. V. LPIF§H,5 pentru 
interpretarea noastră a teoriei filozofului. 

64 V. Parmenide, 130c-e: cum ne spune Aristotel, chestiunea era aprins 
discutată în cadrul Academiei. în general, chestiunea este de unde pro¬ 
vine răul, urîtul etc. Dacă lucrurile rele ar avea o Formă, înseamnă că 
ele ar fi trebuit să fie bune, deoarece Formele sînt bune. Dacă nu au o 
Formă, atunci cum se poate ca anumite multiplicităţi să fie lipsite de o 
Formă universală, iar altele să o aibă ? 

me/, ci Sufletul obţine /Formele/ de la Intelect, luînd însă de la 
Materie alte proprietăţi, printre care se regăsesc şi lucrurile rele. 65 

Despre acestea vom vorbi mai clar cînd vom reveni la dificul¬ 
tatea /menţionată mai sus/: cum provine multiplul din Unu ? 

Să spunem că lucrurile ce sînt compuse întîmplător, şi nu se 
datorează Intelectului, ci se strîng în ele înşile fiind lucruri sen¬ 
zoriale, nu se regăsesc printre Forme. Iar cele ce provin din pu¬ 
trefacţie aparţin unui Suflet, incapabil probabil de altceva. Dacă 
nu /ar fi fost incapabil/, el ar fi creat ceva aparţinînd lucrurilor 
conforme cu natura. Căci Sufletul creează oriunde este capabil. 

Să spunem de asemenea în legătură cu artele, că ele sînt cuprin¬ 
se în Omul în sine — acele arte cîte sînt potrivite cu natura pro¬ 
prie omului. 

Oare Sufletul universal este anterior /Sufletului individual/, iar 
anterioare Sufletului universal sînt Sufletul în sine sau Viaţa ? Răs¬ 
pund: trebuie spus că acel Suflet în sine se află în Intelect înainte 
de a apărea Sufletul, pentru ca acesta să poată apărea. 66 


65 Originea răului este Materia, sau, altfel spus, absenţa Formei sau 
a actualizării. 

66 Fireşte, nu este vorba despre o anterioritate temporală, ci despre 
una ontologică. 




DESPRE GOBORÎREA SUFLETULUI 
ÎN TRUPURI 
6, IV.8 


Tema 

Cu referire la destinul Sufletului în corp şi motivele întrupării sale, 
Plotin încearcă, în tratatul intitulat de Porfir Despre coborîrea Sufletu¬ 
lui în trupuri, să opună dualismului pesimist, pe care foarte mulţi pla- 
tonicieni şi gnostici îl extrăgeau din Phaidon şi Phaidros, viziunea sa mo- 
nistă, vitalistă şi optimistă pe care o susţine prin lectura unor pasaje din 
Timaios. Sensul general al concilierii („temperanţei") dintre libertate şi 
necesitate stă în principiul echivalenţei parte-tot aplicat Sufletului. V. 
LPIF§H,6,4. 

Rezumat 

Relatarea experienţei de „ieşire din corp". Cum se poate explica în¬ 
truparea şi de ce are ea loc. Filozofii vechi şi chiar Platon par să se con¬ 
trazică. „Pierderea aripilor" Sufletului este un act liber sau o necesita¬ 
te ? Lumea materială este necesară şi, în acelaşi timp, bună în ansamblul 
ei. Ipostazele superioare nu puteau rămîne în sine, deoarece binele se 
manifestă întotdeauna prin generozitate faţă de inferior. Sufletul s-a in¬ 
dividualizat şi a uitat de Tot întrupîndu-se, dar această uitare este par¬ 
ţială şi locală. Noi nu „coborîm" pe de-a întregul, ci partea noastră cea 
mai înaltă rămîne mereu Acolo, chiar dacă nu sîntem întotdeauna con¬ 
ştienţi de aceasta. 




1. De multe ori, deşteptîndu-mă eu din trup, revenit la mine în¬ 
sumi şi ajungînd în afara restului lucrurilor, însă sosit înlăuntrul 
meu , am fost uimit de cît de multă frumuseţe am văzut /Acolo /!' 
Am crezut atunci cu tărie că aparţin părţii mai bune /a Realităţii/ 
şi că trăiesc viaţa cea mai bună, atunci cînd am ajuns la identita¬ 
tea cu zeiescul şi cînd, sălăşluit în el, m-am îndreptat spre desăvîr- 
şita realizare /de sine/, cînd m-am întemeiat pe mine însumi dea¬ 
supra tot restului inteligibilului. 

Dar, după această oprire în Zeu, după ce am coborît eu din 
Intelect înspre o cîntărire critică <eiq Xoytopov) /a experienţei 
trăite/, am ajuns la încurcătură 1 -: cum se explică oare că odată m-am 

1 Mulţi interpreţi consideră acest pasaj descrierea unor experienţe per¬ 
sonale mistice, la care se referă şi Porfir, VP,23: „Şi-a atins de patru ori 
scopul /unirii cu Unul/ şi nu ca simplă posibilitate, ci în mod efectiv şi 
indescriptibil." Filozofia nu este la Plotin numai o afacere de cabinet sau 
de comentariu, ci o încercare de a interpreta în termeni raţionali şi ur- 
mînd tradiţia platonică o experienţă personală mistică, şi chiar de a crea 
o experienţă mistică în baza raţiunii şi a tradiţiei. Pentru asocierea din¬ 
tre mistică şi raţiune, v. LPIF§H,1. R. Harder consideră descrierea ex¬ 
perienţei personale ca fiind „în precizie şi simplitate fără paralelă în An¬ 
tichitate", apud K. Kremer, Seele, Geist, Eines, Hamburg, 1990, XXV. 

2 Ne putem întreba dacă experienţa descrie o unire cu Unul sau nu¬ 
mai cu Intelectul. Expresia „m-am întemeiat pe mine însumi deasupra 
tot restului inteligibilului" sugerează că prima alternativă este corectă. 
Iar formula „după ce am coborît eu din Intelect înspre o cîntărire cri¬ 
tică" se referă la faptul că unirea cu Unul se face de la nivelul Intelectu¬ 
lui, care nu gîndeşte analitic şi discursiv. Odată experienţa terminată însă. 
Sufletul revine la „centrul său de greutate" care este raţionamentul, gîn- 
direa discursivă. 

coborît /în trup/ şi că, în momentul de faţă chiar, mă cobor ? 3 Şi 
în ce fel Sufletul meu a ajuns cîndva în interiorul corpului, dat 
fiind că el rămîne în felul în care se arată a fi în sine, chiar şi dacă 
este întrupat ? 

Heraclit, care ne cere să căutăm răspunsul, vorbeşte despre 
„schimbări necesare pornind de la contrarii", evocă „drumul în 
sus şi în jos" şi /lumea care /„schimbîndu-se se opreşte" şi „este 
ostenită să trudească şi să fie condusă de aceleaşi stăpîni", ne-a 
dat loc de presupuneri, negiijînd să ne clarifice spusele sale, pro¬ 
babil fiindcă este de datoria noastră să căutăm /răspunsul/, aşa 
cum şi el l-a aflat după ce l-a căutat. 4 

Empedocle vorbeşte despre existenţa unei Legi /poruncind/ 
ca Sufletele ce greşesc să cadă Aici ; /susţine/ că el însuşi e „un 
fugar de pe tărîmul zeilor, ce s-a bizuit pe o vrajbă smintită" 5 ; 
însă el dezvăluie tot atîta cît a dezvăluit şi Pitagora, cred, şi cei 
din şcoala sa, care au vorbit în enigme despre acest subiect şi de¬ 
spre multe altele. Pe deasupra şi din cauza manierei poetice acest 
<xcp 8 e> autor 6 s-a dovedit a fi neclar. 7 

Ne rămîne divinul Platon, care a spus multe lucruri minuna¬ 
te despre Suflet: el a vorbit în multe rînduri, în scrierile sale, de¬ 
spre sosirea Sufletului /Aici/, astfel încît să putem spera să aflăm 
de la el ceva limpede. 


3 Este vorba despre coborîrea iniţială, la naştere, dar şi despre cea de 
la încheierea experienţei mistice care pare că o imită pe cea primordială. 
In fond, chestiunea este: cum poate ceva non-corporal, transcendent pre¬ 
cum sufletul să devină închis în corporal ? Cum pot extremele să se 
unească şi să permită lumii să existe? 

4 Heraclit, Diels- Kranz, fr.B60, B84a, B84b. Ultimele două fragmen¬ 
te din Heraclit sînt citate numai de Plotin. 

5 Empedocle, Diels-Kranz, fr.Bl 15. 

6 Textul nu explicitează dacă este vorba despre Empedocle, cum cre¬ 
de Kremer, sau Pitagora, cum înţelege Armstrong. 

7 S-a remarcat aici puţina atenţie acordată de Plotin lui Pitagora şi pi- 
tagoricienilor. Predecesorii platonicieni ai lui Plotin, precum Numenios 
din Apamea, îl socoteau pe Pitagora „divin" şi egal ca autoritate cu Pla¬ 
ton. Aceeaşi opinie o aveau şi succesorii lui Plotin, precum Proclos şi 
Iamblichos. Reproşul neclarităţii adresat presocraticilor aminteşte de cri- 
ticile formulate de Aristotel în Metafizica, Cartea A la adresa aceloraşi 
filozofi presocratici. PA,4, 399, nota. 

Ce zice, prin urmare, acest filozof ? El nu pare a spune pretu¬ 
tindeni acelaşi lucru, pentru ca să putem cu uşurinţă cunoaşte in¬ 
tenţia sa; 8 pretutindeni el acordă puţină cinstire întreg domeniului 
senzorial şi, reproşînd Sufletului comuniunea cu trupul, spune că 
acesta se află înlănţuit şi îngropat în trup. Şi zice că „există o doc¬ 
trină importantă exprimată în cuvinte ascunse", care afirmă că 
Sufletul este ţinut „în pază" 9 . Şi se referă la „peşteră", precum Em- 
pedocle se referea la „vizuină", vrînd să înţeleagă prin vorba asta 
Universul acesta, cred. Şi spune că „eliberarea din legături şi dru¬ 
mul în sus din peşteră" sînt pentru suflet „călătoria spre lumea 
inteligibilă" 10 . Apoi, în Phaidros, arată că pricina sosirii sufletu¬ 
lui Aici este „pierderea aripilor". Iar — după el — ciclurile cosmi¬ 
ce readuc iarăşi în locul acesta Sufletul ce s-a înălţat, în vreme ce 
judecăţile, ca şi sorţii, întîmplarea şi necesitatea trimit Aici alte Su¬ 
flete. 11 

Or, în toate aceste locuri, Platon ceartă Sufletul pentru sosi¬ 
rea sa în corp; în Timaios însă, referindu-se la acest Univers, el 
laudă Lumea şi spune despre ea că „este un zeu fericit" şi că Su¬ 
fletul a fost dăruit de un „Demiurg bun" pentru ca acest Uni¬ 
vers să posede inteligenţă, dat fiind că el trebuia să posede inte¬ 
ligenţă, dar că fără Suflet nu era cu putinţă să se întîmple aceasta. 12 


8 Iată marea problemă hermeneutică a neoplatonismului, dar şi a mul¬ 
tor interpreţi ai lui Platon de mai tîrziu: cum să fie puse în acord vădite¬ 
le contradicţii ale textului platonic. V. şi LPIF§H,1,3 şi §C,5. Pentru neo- 
platonicieni era o evidenţă că, în adîncul său, textul platonic nu putea 
conţine contradicţii. Pentru unii dintre moderni (începînd cu Fr. Schle- 
iermacher, apoi Shorey, Zeller, Paul Friedlănder), acest lucru nu mai este 
evident, mai ales deoarece ei utilizează o paradigmă interpretativă isto- 
ricistă, admiţîndo evoluţie în timp a gîndirii platonice. Pentru alţii, con¬ 
tradicţiile ţin de faptul că Platon a elaborat o doctrină esoterică, orală, 
pentru care dialogurile erau doar preludii (şcoala de la Tubingen: Krămer, 
Geiser, Reale); în fine, în ceea ce mă priveşte am susţinut, în Platon — 
filozofie şi cenzură, că nici o gîndire filozofică nu poate fi complet co¬ 
erentă şi că, în ceea ce îl priveşte pe Platon, există o opoziţie între ceea 
ce el vrea să demonstreze şi ceea ce se poate demonstra efectiv. 

9 Pbaidon, 67d şi 62b. 

10 Republica, 514a şi 515c. 

11 Phaidros, 246C, 247D, 249A, dar şi Republica, 619D. 

12 Timaios, 34b. 

Sufletul întregului Univers, pe de-o parte, a fost trimis de dragul 
acestui Univers <toutou jţ<ipiv>în lume de către Zeu, şi, pe de altă 
parte, Sufletul fiecăruia dintre noi /a fost trimis/, pentru a desăvîrşi 
/Universul/. Aceasta fiindcă era necesar 13 ca în lumea senzorială 
să existe tot aceleaşi genuri de vieţuitoare care există şi în lumea 
inteligibilă. 

2. Astfel încît se întîmplă că noi, cei care am căutat să aflăm 
de la Platon cum este condiţia Sufletului nostru, în mod necesar 
ne preocupăm /de aceste doctrine/ şi vrem să ştim în general, în 
legătură cu Sufletul, cum se face că el a ajuns să aibă o existenţă 
comună cu trupul ; şi în ce fel trebuie să concepem natura Uni¬ 
versului în care Sufletul îşi duce traiul, fie de bună voie, fie silit, 
fie există un alt fel /al acestei coabitări/. 14 

De asemenea trebuie să aflăm în legătură cu Creatorul: oare 
el /a produs Lumea/ aşa cum trebuie ? Şi oare /Sufletul Univer¬ 
sului este fericit/ 15 sau e precum Sufletele noastre pesemne, care, 
guvernînd corpuri mai rele /decît ele/, au trebuit să se afunde mult, 
pătrunzînd în corpuri, dacă urma ca ele să domnească /peste cor¬ 
puri/? 16 Asta în situaţia cînd, /lăsat liber/, fiecare /element cor¬ 
poral/ se risipeşte şi se îndreaptă spre locul propriu — în Uni- 


13 Adică, Sufletul trebuia trimis în lume pentru ca aceasta să poată fi 
populată cu copiile modelelor ideale din lumea inteligibilă. 

14 Acest „alt fel“ este exact ceea ce Plotin va sugera: o „temperare" 
a necesităţii de la nivelului întregului cu libertatea de la nivelul „părţii", 
care se conjugă între ele precum partea-Totul în LI. 

15 O mare lacună în text, pe care interpreţii o completează în fel şi 
chip. Kremer {op.cit, p.l 31): „Oare Creatorul a trimis cu îndreptăţire 
Sufletul Universal în Lume, sau acesta este poate în situaţia Sufletului 
nostru, care etc.“ Urmez oarecum varianta lui Armstrong. Brehier 
(PB,4,218), urmînd o paralelă reconstituită după Teologia lui Aristotel 
(v.LPIF§E,2), propune: „Oare Creatorul a făcut bine sau rău creînd Lu¬ 
mea şi unind Sufletul universal cu corpul Universului şi Sufletul nostru 
cu corpul nostru?" 

16 Dacă Dumnezeu e bun, cum se face că Sufletul a fost trimis să su¬ 
fere în corp? Plotin trebuie să concilieze premisa unui Creator bun cu 
realitatea negativă a întrupării; asta cu atît mai greu cu cît el se opune 
gnosticilor, care susţineau că Demiurgul este rău sau, măcar, nici bun, 
nici rău. 




254 


OPERE 


vers toate /elementele/ stau în locul propriu. 17 Altminteri, /aceste 
elemente/ au nevoie de o ocrotire prevăzătoare <7tpovota> variată 
şi puternică, dat fiind că multe contrarii vin asupră-le şi, mereu 
din cauza deficienţei /lor/, se strîng laolaltă şi au nevoie de ori¬ 
ce fel de ajutor posibil, aflîndu-se la ananghie. 

Dar ceea ce este desăvîrşit, suficient, autonom şi care nu are 
pentru sine nimic nefiresc are nevoie doar de o poruncă mode¬ 
rată. Şi în felul în care e menit Sufletului să voiască /a trăi/, în 
acest fel el rămîne de-a pururea, fără să aibă sau să îndure do- 
rinţi. Şi nimic nu pleacă de la el, nimic nu-i soseşte. Iată de ce 
/Platon/ afirmă că şi Sufletul nostru, dacă s-arînsoţi cu acel /Su¬ 
flet universal/ perfect, devenind şi el desăvîrşit, ar călători în Cer 
şi ar guverna peste întreaga Lume. 18 Şi cînd Sufletul nu se separă 
/de Sufletul universal/, spre a nu ajunge în interiorul unui corp, 
sau a aparţine unui corp, atunci şi el, precum Sufletul Univer¬ 
sului, va guverna lesne laolaltă cu acesta Universul, pentru că nu 
este un rău pentru vreun Suflet să încredinţeze unui corp capa¬ 
citatea de fiinţare şi de a fiinţa bine, deoarece ocrotirea pentru 
inferior <7tpovota> nu opreşte ocrotitorul să rămînă pe tărîmul 
binelui supremi 

Căci grija /Sufletului/ pentru Univers este dublă: pe de-o par¬ 
te, este aceea proprie universalului care pune în ordine printr-o 
poruncă — o suveranitate regală ce, /ea însăşi/, stă neclintită; pe 
de alta, aceea proprie individualului care, printr-o lucrare de la 


17 Teorie de sorginte aristotelică ( Fizica , 11,192 b, III, 201a): corpu¬ 
rile fizice îşi au, prin natura lor, o mişcare proprie, ce reprezintă actua¬ 
lizarea unei virtualităţi inerente: de exemplu, Focul în sus, Pămîntul în 
jos, Apa şi Aerul — orizontal. Elementul tinde spre locul său „natural", 
sau propriu, ceea ce înseamnă că un corp compus, precum cel al anima¬ 
lelor, va tinde să se destrame în absenţa sufletului care să ţină toate ele¬ 
mentele sale laolaltă. Aristotel postulează şi existenţa unui al cincilea ele¬ 
ment (quintessentia scolasticilor), aither, care formează materia astrelor 
şi are, drept mişcare proprie, mişcarea uniform circulară. 

18 Phaidros, 247, unde este vorba despre călătoria cerească a Suflete¬ 
lor ce însoţesc Sufletele perfecte ale zeilor. 

15 Principiu fundamental plotinian expus succint: ipostaza superioară 
creează sau ordonează inferiorul, fără să se modifice. 

sine putere — /un fel de/ atingere a lucrului acţionat, umple su¬ 
biectul care acţionează cu natura obiectului acţionat. 20 

Or, dacă se spune că Sufletul divin guvernează veşnic întreg 
Cerul în acest fel, fiind mai presus /decît acesta/ prin partea sa 
mai bună, dar dacă trimite puterea sa ultimă spre interiorul /Lu¬ 
mii/, nu s-ar mai putea susţine că Zeul ar mai avea vreo vină pen¬ 
tru faptul de a fi creat Sufletul Universului într-un loc inferior. 
Şi Sufletul nu a fost lipsit de ceea ce are prin fire dintru eterni¬ 
tate; el are şi urmează să aibă ceea ce nu poate fi contrar naturii 
sale, dacă într-adevăr această însuşire îi aparţine în mod perma¬ 
nent, fără de început. 

Iar /Platon/ spune că Sufletele astrelor se comportă în acelaşi 
mod în raport cu corpul acestora, precum /Sufletul/ Universu¬ 
lui /în raport cu Universul/. El, care aşază „corpurile astrelor pe 
orbitele Sufletului /Universului/" 21 , ar putea face astfel ca ele, /as- 
trele/, să-şi conserve şi cuvenita lor fericire. 

într-adevăr, există două motive pentru care are de suferit co¬ 
muniunea Sufletului cu trupul — anume, că /trupul/ este o pie¬ 
dică pentru gîndire, şi apoi că trupul „umple sufletul cu plăceri, 
pofte şi dureri" 22 . Dar nici unul dintre aceste motive de suferinţă 
nu ar putea afecta un Suflet /ca cel universal/ care nu s-a cufun¬ 
dat în interiorul corpului, nici nu aparţine cuiva, nici nu a ajuns 
în posesia trupului; ci trupul e în posesia Sufletului. 23 Natura sa 
este astfel încît nici nu are nevoie de ceva, nici nu duce vreo lipsă 
în vreo privinţă. 

în consecinţă, Sufletul nu se va mai umple cu dorinţi sau te¬ 
meri. Căci el nu va mai aştepta nici o grozăvie în legătură cu un 
astfel de trup /al Universului/ şi nici vreo lipsă de răgaz, prici¬ 
nuind împovărare, nu-1 va trage în jos de la contemplarea mai bună 
şi fericită, ci el va rămîne mereu în preajma acelor /existenţe su- 


20 Aşadar, acţionînd ca Suflet individual asupra corpurilor, Sufletul 
se impurifică de corporalitate. Dimpotrivă, atîta vreme cît rămîne uni¬ 
versal, Sufletul rămîne imperturbabil. V.supra. 

21 Timaios, 38c. Textul lui Platon este uşor diferit: „După ce le-a făcut. 
Zeul a aşezat corpurile lor pe orbitele pe care le mişca revoluţia Celui¬ 
lalt." 

22 Phaidon, 66c. 

23 V. LPIF§H,4. 




256 


OPERE 


perioare/ şi, cu ajutorul unei puteri ce nu are a se sforţa <cotpdY|aovi 
8uvd|iEt> va împodobi şi ordona întregul Univers. 

3. Să vorbim acum despre Sufletul omenesc, despre care /Pla- 
ton/ spune că se chinuie şi suferă toate nefericirile în trup, ajun- 
gînd să cunoască ignoranţa, dorinţe, spaime şi restul relelor — Su¬ 
flet, pentru care trupul înseamnă lanţuri şi mormînt, iar lumea îi 
este ca o peşteră şi o vizuină. Să cercetăm ce fel de cunoştinţă con¬ 
cordantă /cu sine/ are /Platon/ despre cauzele, ce nu sînt /la el/ 
identice, ale coborîrii Sufletului. 

Orice Intelect fiind aşadar situat în locul gîndirii, ca un întreg 
— ceea ce noi considerăm a fi lumea inteligibilă — existînd aco¬ 
lo şi puterile intelectuale ce sînt cuprinse în /Intelect/, cît şi In¬ 
telectele indivizilor— într-adevăr, Intelectul nu este numai unul 
singur, ci unul şi multe — trebuie ca şi Sufletele să fie deopotrivă 
unul şi multe. Şi trebuie ca dintr-un Suflet să provină multe Su¬ 
flete diferite, şi, după cumîntr-un singur gen unele specii sînt mai 
bune, altele mai rele, unele Suflete sînt mai intelectuale, altele sînt 
mai puţin actualizate în această direcţie. Căci acolo, în Intelect, 
există, pe de-o parte, un Intelect ce cuprinde în latenţă restul, pre¬ 
cum o vieţuitoare mare, pe de altă parte, fiecare realitate cuprin¬ 
de manifestat ceea ce /restul realităţilor/ cuprinde în latenţă. După 
cum, dacă o comunitate însufleţită ar cuprinde alte /comunităţi/ 
însufleţite, Sufletul comunităţii /mari/ ar fi mai aproape de per¬ 
fecţiune şi mai puternic, dar nimic nu le opreşte pe celelalte Su¬ 
flete să aibă aceeaşi natură. Sau se observă că din focul universal 
ar proveni cînd un foc mare, cînd focuri mici, dar Fiinţa univer¬ 
sală este Fiinţa focului universal, sau mai curînd este Fiinţa din 
care provine Fiinţa focului universal. 24 


24 Pare limpede din acest pasaj că sensul dat de Plotin lui Suvapiţ nu 
poate fi acela de „posibilitate", „virtualitate" etc. aşa cum se traduce de 
regulă („Moglichkeit" la Kremer, „potentiality" la Armstrong, „puissan- 
ce“ la Brehier. Căci aceasta ar însemna ca Intelectul să nu fie actualizare, 
ceea ce Plotin afirmă repetat că este. Imaginile arată despre ce este vorba: 
individualul inclus în general are aceeaşi natură cu a generalului, chiar dacă 
nu se manifestă ca atare în orice moment. Spre deosebire de „virtualita- 
tea-posibilitate" din „lumea întîi", „latenţa" din „lumea a doua" este de¬ 
terminată, definită, doar că este ascunsă, nemanifestată. V.LPIF§H,4 şi §G 

Treaba Sufletului, care este în mai mare măsură raţional, este 
de a gîndi, dar nu numai de a gîndi; căci prin ce s-ar mai deosebi 
el de Intelect ? Sufletul adaugă faptului de a fi inteligent şi altce¬ 
va, datorită căruia el nu a rămas Intelect /pur/: are o treabă a lui, 
aşa cum o are orice realitate din lumea inteligibilelor: cînd Su¬ 
fletul priveşte la ceea ce este anterior lui, el gîndeşte, dar, cînd 
/se priveşte/ pe sine, împodobeşte cu ordine ceea ce vine după 
sine, guvernează şi conduce această /parte inferioară sieşi/. Aceas¬ 
ta, fiindcă nu era cu putinţă ca toate să rămînă închise în inteli¬ 
gibil, de vreme ce, într-o continuitate cu /Intelectul/, mai putea 
să apară şi o altă realitate care, deşi inferioară /Intelectului/, era 
neapărat să existe, dacă e adevărat că exista deja ceea ce este an¬ 
terior ei. 

4. Iar Sufletele individuale au o năzuinţă de natură intelectu¬ 
ală spre reîntoarcerea <E7no'tpcxpTj> lor la locul de baştină, dar ele 
posedă totodată şi o putere îndreptată către lucrurile de Aici, în 
felul în care lumina, deşi depinde de Soare, în lumea de sus, nu 
e zgîrcită să poarte de grijă pentru ceea ce vine mai prejos de ea\ 
/la fel/, Sufletele stau netulburate împreună cu Sufletul Totului, 
rămînînd în inteligibil. Ele guvernează în Cer laolaltă cu Sufle¬ 
tul universal, în felul în care /dregătorii/ care sînt laolaltă cu re¬ 
gele tuturor, guvernează împreună cu craiul, fără ca ei să se co¬ 
boare din palatele regale. Căci ei locuiesc împreună atunci, în 
acelaşi loc. 

Dar cînd Sufletele pleacă din întreg, spre a deveni o parte şi 
spre a-şi aparţine /numai lor însele/, de parcă suferă că se află la¬ 
olaltă cu altcineva, atunci fiecare Suflet se duce în locul propriu. 
Iar cînd această îndepărtare durează mult timp, cînd Sufletul fuge 
de întreg şi se separă prin asumarea unei deosebiri şi cînd el nu 
mai contemplă inteligibilul, atunci el rămîne o parte, se izolează, 
e lipsit de vlagă şi se risipeşte în multe activităţi . 25 îşi întoarce pri¬ 
virile către ceea ce este parte, şi, din pricina separării de întreg, 


25 Greşeala Sufletului este persistenţa în individualizare, în separarea 
de întreg, în iubirea exclusivistă pentru particular, în uitarea universa¬ 
lului, de care de fapt nu se poate niciodată complet detaşa. Se aplică şi 
aici principiul epistemologic plotinian: devii asemănător cu lucrul pe care 
îl doreşti sau vrei să-l cunoşti. 

se aruncă asupra unui singur lucru, fugind de orice altceva, du- 
cîndu-se şi întorcîndu-se spre acest unic lucru care este izbit 
<7tA.T|TT6p£VOV UTto tcov JUXVtcov> de toate lucrurile 26 din Univers. 
Sufletul s-a separat de întreg şi /acum/ domneşte peste indivi¬ 
dual laolaltă cu împrejurările <pEtâ 7tEptcruaO£COc;>; se atinge şi se 
îngrijeşte de cele din afara /sa/, şi, fiind prezent /Aici/, se afundă 
mult în interiorul /trupului/. 

în acel moment i se întîmplă ce spune /Platon/, anume că-şi 
„pierde aripile" şi ajunge în lanţurile trupului, după ce a pierdut, 
din greşeala sa, nevătămarea /pe care o avea/ pe cînd oblăduia par¬ 
tea mai bună /a Universului/, pe cînd se afla alături de Sufletul 
întregului. Şi mai e şi spusa cealaltă că înainte îi era cu totul mai 
bine, pe cînd se îndrepta spre în sus. Prins a fost însă şi a căzut, 
în lanţuri a ajuns şi lucrează în temeiul senzaţiei, deoarece noua 
viaţă îl opreşte să lucreze prin mijlocirea Intelectului. Iar /Pla¬ 
ton/ zice că Sufletul a fost pus în mormînt şi se află în peşteră. 
Dar că, o dată ce se răsuceşte înspre cugetare, el se desface din 
lanţuri şi suie; iar cînd îşi obţine principiul în temeiul reaminti¬ 
rii, /atunci/ el vede ceea-ce-este autentic. 

Căci /Sufletul/ posedă ceva care, întotdeauna, se află sus. în- 
tr-adevăr, se pare că Sufletele ar avea o existenţă dublă, neapărat 
vieţuind pe rînd, cînd Acolo, cînd Aici; stau mai mult Acolo ce¬ 
le în stare să se unească mai mult cu Intelectul, în vreme ce Aici 
îşi duc viaţa /Sufletele/ care din pricina naturii sau a întîmplării 
se unesc cu contrariul aceluia. 

Platon sugerează /această condiţie/ în mod discret atunci cînd 
distinge amestecul din ultimul crater şi-l /pune pe Demiurg/ să 
facă părţi /din el/; el spune că atunci este necesar ca Sufletele să 
se îndrepte spre tărîmul devenirii, de vreme ce ele au devenit părţi 
de acest fel. 27 Iar dacă afirmă că Zeul „a semănat" Sufletele, această 
formulă trebuie înţeleasă în acelaşi sens /alegoric/ ca atunci cînd 


26 Am adoptat o lecţiune a lui K. Kremer. 

27 Timaios, 41 d: „Aşa a spus Demiurgul şi — reîntorcîndu-se la cra¬ 
terul dinainte, acela în care amestecase, în anumite proporţii, Sufletul în¬ 
tregului..." (tr.Cătălin Partenie) Este de fapt un singur crater, dar în el 
Demiurgul produce două amestecuri. Un exemplu excelent al modului 
în care Plotin, dar şi alţi platonicieni înaintea lui, se serveau de Platon, 
fără să aibă textul înainte, ci citînd din memorie. 

îl face /pe Demiurg/ să vorbească şi chiar să se adreseze /zeilor 
inferiori/. Căci discursul /platonician/ produce şi scoate în relief 
succesiv ceea ce există /simultan/ în natura întregului — e vorba 
despre realităţi care devin şi sînt permanent . 28 

5. Prin urmare, nu sînt discordante între ele „semănarea“ Su- 
lletelor în vederea naşterii /în corpuri/ şi coborîrea /lor/ în ve¬ 
derea desăvîrşirii Universului, nici pedeapsa şi peştera, nici nece¬ 
sitatea şi libertatea voinţei — de vreme ce necesitatea conţine libertatea 
de voinţa 29 , nici /cu celelalte propoziţii nu este discordant/ fap¬ 
tul de a fi în corp ca într-un rău. Nici /nu sînt în contradicţie toa¬ 
te acestea cu/ „fuga de zeu“, cu „rătăcirea" şi „păcatul" pentru 
care soseşte pedeapsa, despre care vorbeşte Empedocle, ori cu „opri¬ 
rea în fugă" la care se referă Heraclit, nici în general/nu sînt în con¬ 
tradicţie/ asumarea liberă a coborîrii şi obligaţia de a coborî. 

într-adevăr, deşi oricine se îndreaptă fără voie către un rău mai 
mare, dacă totuşi, mergînd în virtutea tendinţei proprii, el îndură 
răul, se spune că a primit pedeapsa pentru ceea ce a făcut. Dar 
cînd ar fi necesar, după legea firii, dintru eternitate ca /Sufletul/ 
să pătimească şi să facă acestea şi cînd, întîmplîndu-se ele, el co¬ 
boară de la ceea ce este mai presus de sine însuşi şi întîmpină în 
drumul său nevoia altuia, atunci, dacă vei spune că un Zeu l-a tri¬ 
mis jos, nu ai fi în dezacord nici cu adevărul, nici cu tine însuţi. 30 

Iar toate cele, chiar şi cele de pe urmă, se pot readuce la prin¬ 
cipiul de unde provin, chiar dacă există multe intermediare. 31 

Existînd două păcate /ale Sufletului/, unul se referă la vina de 
a coborî, celălalt — la faptul ca, năseîndu-se /în trup/ Aici, el să 


28 Plotin atrage atenţia că mitul din Timaios nu trebuie citit literal şl 
mai ales că nu trebuie crezut că creaţia Universului are loc în timp şi în 
succesiunea acestuia. 

2 ’ V. LPIF§H,6,4. 

30 Sufletul individual coboară de bună voie — spune Plotin — ceea ce 
justifică pedeapsa şi suferinţele sale, dar, pe de-o parte, este în natura 
lui să tindă către o asemenea coborîre, deoarece el nu este Intelect pur. 
De asemenea, coborind, el face bine altuia — trupului — pe care îl îm¬ 
podobeşte cu ordine. în fine, din perspectiva întregului, el de fapt nu 
coboară decît parţial şi temporal, deoarece el rămîne parte-tot. 

31 O aluzie la caracterul creat al Materiei ultime. 

facă rele; pentru primul păcat pedeapsa este chiar aceasta — ceea 
ce Sufletul a îndurat în decursul coborîrii; 32 pentru cel de-al doi¬ 
lea /păcat, pedeapsa/ mai mică este să intre înalte trupuri şi timp 
mai scurt, în baza judecăţii cuvenite — ceea ce fiind dat printr-o 
pronunţare divină este explicat prin numele de „judecată". Iar pre¬ 
zenţa fără măsură a răutăţii este socotită vrednică de o pedeapsă 
încă mai mare de către zeităţile menite să pedepsească. 33 

Şi astfel Sufletul, deşi este lucru divin şi îşi are obîrşia în ţi¬ 
nuturile de sus, ajunge în interiorul trupului; şi fiind un zeu de 
rang secund, datorită unei înclinaţii voluntare, vine astfel /Aici/, 
prin puterea /sa/ şi /dorinţa/ de a-l împodobi cu ordine pe cel ce-i 
urmează /ca rang/. Iar dacă Sufletul ar putea fugi mai repede de 
/Aici/, el nu ar ajunge deloc vătămat, deşi îşi adaugă cunoaşte¬ 
rea răului şi cunoaşte firea răutăţii. El îşi face manifeste puterile 
sale şi arată fapte şi creaţii, care, dacă ar fi rămas netulburate în 
domeniul incorporai, ar fi fost zadarnice, neajungînd niciodată 
să fie înfăptuite. Iar Sufletul însuşi ar ignora puterile pe care le 
are, care nu ar deveni manifeste şi nu ar cunoaşte o cale de ieşi¬ 
re <7tpoo5oq> /înspre realizare/. 34 Or, pretutindeni actualizarea 
face manifestă puterea latentă, ascunsă cu totul, ce parcă era 
dispărută şi inexistentă, fără să fie niciodată o existenţă autentică. 35 
în fapt, oricine admiră /virtuţile/ existente înlâuntru din pricina 
varietăţii /faptelor săvîrşite/ în afară, adică /preţuieşte/ în ce fel 
este /făcătorul lor/ după faptul de a fi făcut el aceste splendori. 


32 Este vorba despre izolarea Sufletului, despre ruperea sa de Tot, 
văzută ca o suferinţă la care Sufletul se supune totuşi de bună voie. 

33 Aşadar, Sufletul este pedepsit de trei ori: o dată— coborîrea şi în¬ 
truparea însele; a doua oară — întruparea în alte vietăţi inferioare, sau 
feluri de vieţi umane; a treia oară — pedeapsa exercitată de anumite di¬ 
vinităţi infernale pentru crimele cu totul excepţionale. Modelul este Pla- 
ton în Republica sau Phaidros. 

34 Termenul proodos, tradus aici aproape literal, descrie la Plotin şi 
la neoplatonicieni desfăşurarea realităţilor (ipostazelor) superioare, care 
produc în acest fel ipostazele inferioare. Contrariul său — epistrophe — 
este întoarcerea, răsucirea ipostazei inferioare înspre cea superioară şi 
revenirea, în acest fel, la ea. 

35 Argumentul va fi reluat de creştini: răul există în lume şi pentru 
ca sufletele virtuoase să-şi facă manifestă virtutea. 

6. Prin urmare, dacă este necesar să nu existe în exclusivitate 
Unul — ar fi fost ascunse atunci toate lucrurile în Acela, fiind lip¬ 
site de Forme, şi nici nu ar fi existat nici una dintre realităţi, deoa¬ 
rece Unul ar fi rămas în sine, şi nici n-ar fi putut exista multipli¬ 
citatea acestor realităţi care sînt născute din Unu, dacă succesoarele 
lor, care au primit rangul de Suflete, n-ar fi putut să-şi cîştige ie¬ 
şirea în existenţă — în acelaşi fel, nici nu trebuia să existe numai 
Suflete, fără să fi apărut, din cauza lor, şi cele ivite ulterior. 

Căci există în fiecare natură capacitatea de a-1 produce pe cel 
care îi urmează şi de a se dezvolta ca dintr-un început fără dimen¬ 
siune al sămînţei, care ajunge pînâ la capătul /lumii/ senzoriale. Cel 
dinainte râmîne veşnic în jilţul său propriu, în timp ce succesorul 
său e zămislit parcă dintr-o putere de nespus, ce se afla în ei, şi care 
nu avea voie să stea locului, ca şi cînd ar fi fost mărginită de jur 
împrejur de invidie. Ea trebuia să înainteze pururea, pînă ce toa¬ 
te lucrurile ar ajunge la ultimul hotar cu putinţă, din cauza unei 
puteri insaţiabile, care se desface din sine revârsîndu-se asupra tu¬ 
turor şi nu poate să lase nimic deoparte, fără sâ-i fie părtaş. 36 

Căci nu exista nimic care să oprească vreun lucru să fie părta¬ 
şul naturii binelui, pe cît este cu putinţă pentru fiecare să aibă par¬ 
te de acesta. Şi, fie că natura materiei exista etern şi nu era cu pu¬ 
tinţă ca ea, existînd /astfel/, să nu se fi împărtăşit de la Acela care 
aduce tuturor binele, pe cît este cu putinţă pentru fiecare; fie că 
naşterea /ei/ decurgea în mod necesar din cauzele anterioare ei; 
şi nici aşa nu trebuia ca ea să rămînâ separată, deoarece dintr-o 
neputinţă ar fi stat locului, înainte să ajungă la ea, Acela care dăruie 
existenţa ca printr-un gest de graţie. 37 


36 Plotin precizează ideea: există o generozitate intrinsecă a Unului 
şi, în continuare, a Intelectului şi a Sufletului de a genera şi da fiinţă po¬ 
sibilităţilor inferioare. Acest lucru este un bine, la modul general, chiar 
dacă în mod individual, naşte suferinţă. 

37 Pasajul a ridicat două probleme: mai întîi, unii au crezut că aici Plo¬ 
tin nu este decis dacă Materia este creată sau nu. Or, în 12, II.4, dar şi în 
alte părţi, el afirmă net că Materia este creată. Plotin nu susţine totuşi 
nici aici că Materia este necreată, ci doar că, fie şi în ipoteza că nu ar fi, 
ar fi imposibil să nu aibă de a face cu binele. Cealaltă problemă pusă de 
acest text — încă mai serioasă — este că aici Plotin pare că vede în Ma¬ 
terie capacitatea de a primi binele şi deci că ea nu ar fi Răul absolut, aşa 

Aşadar, suprema frumuseţe din domeniul senzorial reprezintă 
o dezvăluire a binelui din cuprinsul inteligibilului — dezvăluirea 
puterii şi bunătăţii sale — iar existenţele inteligibile şi cu cele sen¬ 
zoriale se ţin laolaltă de-a pururea. Primele există prin sine în¬ 
sele, celelalte îşi iau Fiinţa veşnic prin participare la inteligibile, 
imitînd natura inteligibilă, pe cît le este lor cu putinţă. 

7. Natura fiind deci dublă, pe de-o parte, inteligibilă, pe de alta 
— senzorială, este mai bine pentru Suflet să râmînâ în domeniul 
inteligibilului; totuşi, avînd el o astfel de natură, este necesar să 
participe şi la senzorial. 

Nu se cuvine ca el să se mînie pe sine însuşi, dacă nu toate rămîn 
în modul cel mai bun, dat fiind că Sufletul deţine locul de mijloc 
în ordinea existenţială, aparţinînd desigur părţii divine, dar situ- 
îndu-se la marginea /inferioară/ a inteligibilului. Ca unul ce se 
învecinează cu lumea senzorială, Sufletul îi dăruie acesteia ceva 
din sine, dar trebuie să şi ia în schimb ceva din acea lume, dacă 
nu ar putea-o împodobi şi pune în ordine <5iaKoap.oî> numai cu 
partea sa neprimejduită. 

în acest caz, cu un zel prea mare, Sufletul s-ar cufunda /în lu¬ 
mea senzorială/, fără să stea întreg laolaltă cu întreg /Sufletul uni¬ 
versal/ <oXr| p£0'o^T|(ţ>; pe de altă parte, în situaţia cînd îi este cu 
putinţă să iasă din nou /din corp/, el primeşte pe deasupra expe¬ 
rienţa faptelor pe care le-a văzut şi îndurat Aici şi, după ce a învăţat 


cum este descrisă mai tîrziu în 12, II.4 şi în 57,1.8 (v.LPIF§H,6). Armstrong 
(PA,4,394-3 95) e de părere că Plotin şi-ar fi schimbat opinia mai tîrziu şi 
că neoplatonicienii posteriori, precum Proclos, ar fi revenit la teza din acest 
tratat că Materia, fiind creaţia Binelui, trebuie să fie şi ea bună într-o anu¬ 
mită măsură. Mai există însă o soluţie: Plotin nu vorbeşte de fapt despre 
materie şi nici despreMateriaultimă, ci despre „natura materiei" care poa¬ 
te fi părtaşă la „natura binelui". Cu alte cuvinte, Plotin ar avea în vedere 
aici „genul" materiei la modul general, sau materia relativă, pe care ar opu- 
ne-o „genului" formei. Or, aceasta are parte de bine, deoarece ea nu este 
Răul absolut. Se poate presupune că Plotin nu dorea, în acest tratat tim¬ 
puriu, să precizeze statutul Materiei absolute şi că de aceea a preferat o 
exprimare vagă, neangajantă şi care să nu contrazică tezele platoniciene 
curente. Trebuia demonstrat doar că lumea în ansamblu, chiar lumea sen¬ 
zorială, e bună şi asta era suficient pentru moment. 

ce înseamnă a fi Acolo, învaţă oarecum mai clar ce-i binele prin 
comparaţie cu ceea ce este, cumva, contrar lui. 38 Căci pentru cei 
mai slabi experienţa răului constituie o cunoaştere mai clară a bi¬ 
nelui, decît cînd ei ar şti /doar/ teoretic ce e răul, înainte de a avea 
experienţa sa directă. 

Dar, aşa cum ieşirea şi diversificarea intelectuală reprezintă o 
coborîre pînă la ultimul termen care e mai rău — căci nu este cu 
putinţă /pentru Intelect/ să suie peste rangul său, ci este necesar 
ca el, acţionînd de la sine şi neputînd să rămînă în sine, să ajungă 
pînă la nivelul Sufletului prin necesitatea şi legea firii; aici este 
capătul şi finalitatea sa: în acest fel el trebuie sâ-1 ofere pe cel care 
vine în continuarea sa, după care el suie din nou; — ei bine, tot aşa 
este şi actualizarea Sufletului: ceea ce-i urmează reprezintă lumea 
de Aici, iar înainte de el se află contemplarea celor-ce-sînt /ceva/. 

/Viziunea inteligibilului/ ajunge la unele Suflete parţial şi după 
mult timp; iar posibilitatea răsucirii spre mai bine apare în rău ; 
numai că pentru zisul Suflet al Universului nu există aşezare în 
mai râu. Ci el, neatins de rele, înconjoară cu gîndul <7teptvoetv> 
prin contemplaţie pe cele situate sub el şi se ataşează veşnic de 
cele anterioare lui. Da, ambele activităţi sînt pentru el deopotrivă 
cu putinţă: şi să capete /binele/ de Acolo, dar şi totodată să le 
diriguiascâ pe cele de Aici, dat fiind că ar fi fost peste poate să 
nu aibă de-a face cu acestea din urmă, de vreme ce este Suflet. 39 

8. Iar dacă ar trebui prins inimă împotriva opiniei celorlalţi 40 , 
ca să spunem mai limpede cum vedem lucrurile, vom zice că nici 
măcar întregul nostru Suflet nu se cufundă/în trup/, ci că o par¬ 
te a sa rămîne veşnic pe tărîmul inteligibilului. 

38 „Oarecum" contrar, deoarece lumea senzorială nu este contrariul 
lumii inteligibile, ci imitaţia ei. Plotin dezvoltă concepţia elenică asupra 
armoniei lumii, ce se suprapune peste dualismul platonician: lumea este, 
desigur, alcătuită din două etaje, dar etajul inferior are şi el rostul şi va¬ 
loarea sa în contextul armoniei întregului. 

39 Din nou se exprimă pregnant faptul că Sufletul, fiind o entitate inter¬ 
mediară, nu poate fi lipsit de contact cu materia şi chiar, cumva, cu răul. 

40 Se vede aici caracterul polemic al tratatului lui Plotin, îndreptat îm¬ 
potriva platonicienilor dualişti şi gnosticizanţi care, separînd Sufletul in¬ 
dividual de întreg şi inteligibil, îl considerau pierdut, în afara recursu¬ 
lui la o mîntuire sosită din afara sa, sau chiar a lumii. (v.LPIF§H,5,4) 

Iar dacă partea ce se află în domeniul senzorialului ar birui, 
sau mai degrabă dacă ar fi biruită şi tulburată /de trup/, ea nu ne-ar 
îngădui să percepem realităţile pe care le contemplă partea Su¬ 
fletului cea de sus. Căci lucrul gîndit ajunge la noi, atunci cînd 
el coboară către senzaţie. într-adevăr, noi nu cunoaştem tot ceea 
ce soseşte la orice parte a Sufletului, înainte ca respectiva cunoş¬ 
tinţă să ajungă la întreg Sufletul. 41 La fel şi dorinţa, sălăşluind în 
partea apetitivă a Sufletului, ne devine cunoscută, dar numai atunci 
cînd o percepem prin capacitatea simţului interior, fie prin ana¬ 
liză raţională, fie în ambele moduri. 

Or, orice Suflet are o parte din ceva inferior îndreptat spre corp, 
şi o parte din ceva superior îndreptat spre Intelect. Iar Sufletul în¬ 
tregului, prin partea sa de întreg îndreptată spre corp, ordonează 
şi împodobeşte întregul Univers, stînd deasupra lui fără efort, 
deoarece /Sufletul universal/ nu procedează în baza unor raţio¬ 
namente discursive, cum facem noi, ci prin acţiunea /spontană/ 
a Intelectului, /dat fiind că/ „arta nu deliberează"... 42 

însă Sufletele ajunse să se individualizeze şi rămase asociate 
/numai/ unei părţi /din întreg/ posedă şi ele ceea ce este mai pre¬ 
sus, dar sînt ocupate cu senzaţia şi cu percepţia multiplicităţii, per- 
cepîndu-le pe cele contrare naturii, care produc supărare şi tul¬ 
burare. /Aceasta se întîmplă/, fiindcă Sufletele /respective/ se 
îngrijesc de o parte /a Totului/, o parte şi incompletă, şi încer¬ 
cuită de multe /obiecte/ străine după care tînjesc. Şi cunosc plăceri, 
iar plăcerea amăgeşte. 

Există însă şi o altă /parte a Sufletului/, neîncercată de plăceri 
trecătoare; iar felul său de viaţă-i aidoma. 43 


41 „Noi“ — partea conştientă, raţională a Sufletului — este aflată în¬ 
tre supraconştienţa părţii superioare, aflate în contact direct cu Intelec¬ 
tul, şi subconştienţa părţii animale şi vegetative.(v.LPIF§H,5,3) 

42 Aristotel, Fizica B 199b. „Arta" este imaginată de Aristotel ca o ca¬ 
pacitate cvasinaturală, care acţionează perfect, nemijlocit, la fel ca şi na¬ 
tura. Artizanul deliberează, deoarece stăpîneşte mai mult sau mai puţin 
arta desăvîrşită. Artizanul seamănă cu natura, dar natura nu seamănă cu 
un artizan. V. LPIF§H,3. Plotin dezvoltă pe larg această idee în tratatul 
Despre contemplaţie, 30,111.8. Urmează un text grec de cîteva cuvinte ce 
nu dau nici un sens şi pe care comentatorii le lasă uneori netraduse. 

43 Platon, Philebos, pentru distincţia dintre plăcerile trupeşte şi plăce¬ 
rile „pure", de natură estetică. 





DESPRE CEEA CE ESTE ÎN SUCCESIUNEA 
PRIMULUI ŞI DESPRE UNU 
7.V.4 


Tema 

Plotin abordează pentru prima dată aici, direct, doctrina sa despre Unu 
şi Principiu, arătînd de ce Intelectul nu poate fi Principiul. 

Rezumat 

Cele trei ipostaze. Unul, Principiul, trebuie să fie absolut simplu şi 
diferit de ceea ce produce, de Intelect care este unul-multiplu. Analiza 
teoriei platoniciene a derivării Formelor şi Numerelor inteligibile din 
Unu şi din Dualitatea indefinită. Cele două actualizări ale Unului: cea 
de-a doua, care iese în afara sa este Intelectul. Intelectul este Fiinţa, iar 
Unul este mai presus de Fiinţă. 




1. Dacă există ceva după Primul, este necesar ca acesta sâ-i ur¬ 
meze Primului, fie nemijlocit, fie că suişul către El trebuie să pre¬ 
supună intermediari; şi trebuie să existe un rang al existenţelor 
de ordinul doi şi trei —, al Doilea reîntorcîndu-se la Primul, iar 
al Treilea — la al Doilea.' 

Căci e necesar să existe ceva simplu înaintea tuturor existen¬ 
ţelor, iar Acesta trebuie să fie diferit de toate realităţile care vin 
după el, fiind în sine, neamestecat cu cele ce provin din sine. Şi 
iarăşi, într-alt fel, e obligatoriu ca El să poată fi prezent pentru 
toate celelalte lucruri, fiind în mod esenţial Unu, şi nu altceva /de- 
cît Unu/, şi apoi iarăşi Unu. 1 2 

Apoi, în legătură cu Unu este fals /a se spune/ chiar şi că „Unul 
este /ceva/“, dat fiind că despre el „nu există discurs raţional şi 
nu există ştiinţă" şi că — spune Platon — el se află „mai presus de 
ceea-ce-este /ceva/". 3 (Fiindcă, dacă Unu nu ar fi simplu, în afa¬ 
ra oricărei conjuncţii şi compuneri, adică în mod esenţial Unu 
<ovtco<; ev>, nu ar mai putea fi Principiu .) 4 


1 Aluzie la un text din Scrisoarea a II-a, 312e. 

2 Unitatea Unului este esenţială şi nu accidentală: Unul nu este de- 
cît Unu şi nu poate fi altceva. 

3 Parmenide, 142a şi Republica, 509b. Definiţia (logos) presupune uni¬ 
rea a doi termeni. Or, Unul fiind perfect simplu nu poate fi redus la alţi 
termeni mai simpli decît el însuşi şi nici nu poate fi asociat unui predicat, 
în pasajul extrem de important pentru Plotin din Republica, Platon se 
referea la Bine sau la Forma Binelui despre care afirma că este „mai pre¬ 
sus de Fiinţă". Plotin identifică Binele cu Unu, ceea ce nu era, probabil, 
în intenţia lui Platon. V. LPIF§H,5 

4 Consecinţă logică a postulatului Principiului unic: dacă Unul nu ar 
fi perfect simplu, ar putea fi descompus, de pildă într-un subiect şi un 

Unul este şi în cea mai mare măsură autonom deoarece este 
simplu şi e primul dintre toate. Căci faptul de a nu fi primul în¬ 
seamnă a duce lipsa celui ce se află înainte, iar faptul de a nu fi 
simplu presupune a avea nevoie de lucrurile simple aflate în sine, 
pentru ca /lucrul compus/ să se compună din ele. 

Dar un astfel de existent trebuie să fie un singur Unu ; căci, dacă 
ar mai exista un alt /unu/ asemănător cu el, ambii ar fi unul /şi 
acelaşi/ 5 . într-adevăr, noi nu vorbim despre două corpuri, sau că 
Unu ar fi primul corp. Fiindcă nici un corp nu este simplu, el se 
naşte şi nu este principiu. Or, „Principiul este nenăscut" 6 ; deoa¬ 
rece Principiul nu este corporal, ci, fiind el unul în mod esenţial, 
Acela, /Unul/ ar trebui să fie Primul. Dacă, aşadar, ar exista ceva 
diferit, după Unu, acesta nu ar mai putea fi simplu: ar fi deci 
unu-multiplu. 

De unde, aşadar, provine unul-multiplul ? De la Primul. Dar 
nu dintr-o întîmplare, căci atunci Primul nu ar mai putea fi Prin¬ 
cipiul tuturor. 7 Dar cum provine el din Primul ? Dacă Primul este 
desăvîrşit, cel mai desăvîrşit dintre toate şi este puterea cea din¬ 
ţii, trebuie să fie şi cel mai puternic dintre toate, şi trebuie ca ce¬ 
lelalte puteri să-l imite, pe cît pot s-o facă. 

în general, pe acela dintre restul lucrurilor care s-ar îndrepta 
spre perfecţiune îl vedem că generează şi nu se reţine să rămînă 
la sine, ci creează pe un altul; iar asta se întîmplă nu doar cu cel 
care e capabil să aleagă, ci şi cu cele care prin natură sînt lipsite 
de alegere; chiar şi elementele neînsufleţite se dăruie pe ele înse¬ 
le, pe cît le este lor cu putinţă: focul încălzeşte, zăpada răceşte, 
iar leacurile produc în alt corp ceva asemănător cu ele — toate 
lucrurile, prin urmare, imită, după putere, Principiul, în ceea ce 
priveşte eternitatea şi bunătatea. Cum atunci Acela, ce este cu to- 


predicat. Iar atunci acestea două ar fi Principii şi nu el însuşi. Pentru ca 
Principiul să fie unic, el trebuie să fie absolut simplu. 

5 O altă consecinţă a postulatului Principiului unic: dacă Unul este 
absolut simplu, nu mai poate exista încă un Unu, căci neavînd nimic alt¬ 
ceva care să le deosebească de unitate, ambele ar forma o unitate indi¬ 
solubilă, şi iarăşi Unul ar fi unic. V. LPIF§H,5. 

6 Platon, Phaidros, 245d. De fapt, Platon se referă la Suflet şi cîtuşi 
de puţin la Unu, sau la o existenţă anterioară ontologic Sufletului. 

7 Principiul presupune necesitatea. 

tul desăvîrşit şi Primul Bine, ar rămîne în sine, ca şi cînd s-ar zgîrci 
să se dăruie pe sine , sau ar rămîne lipsit de putere — el, puterea de 
/a le produce/ pe toate <8uvapi<; jtavx(ov> 8 ? Cum ar mai fi atunci 
Principiu ? 

Or, este necesar să apară ceva din El, dacă e adevărat că va exis¬ 
ta şi ceva dintre restul lucrurilor care îşi iau subzistenţa de la El. 
însă, că /subzistenţa/ o obţin de la El este necesar. 9 Trebuie, prin 
urmare, ca cel ce generează să fie cel mai vrednic, în timp ce ace¬ 
la care este generat vine pe locul doi după /Primul/ şi e mai bun 
numai decît restul realităţilor care îi urmează. 10 

2. Dacă, aşadar, /Unul/, Principiul generator însuşi, ar fi un 
intelect, El ar trebui să fie inferior Intelectului, dar apropiat de 
acesta şi asemănător cu el. 11 Dar, fiindcă ceea ce este deasupra In¬ 
telectului este principiul generator, este necesar ca Intelectul să 
fie /generat/. 


8 V. LPIF§G şi §H,5. 

9 Conform postulatului Principiului unic, este necesar ca multiplul 
să provină dintr-un Principiu unic şi simplu. 

10 E. Brehier observă (PB, 5, p.80, nota 1) că Plotin încearcă să facă 
înţeleasă procesiunea Unului utilizînd analogiile vieţii inconştiente sau 
chiar pe cele ale materiei inanimate. Pe de altă parte, trebuie notată această 
concepţie în fond foarte elenică: superiorul nu este superior cu adevărat, 
dacă nu este şi generos. A rămîne în sine este aici asimilabil zgîrceniei, 
avariţiei, şi este deci un viciu care nu-1 poate caracteriza pe cel superior. 
De asemenea, a da ceva pentru a primi altceva în schimb e o dovadă de 
insuficienţă. Numai actul generos afirmă superioritatea cuiva, manifes- 
tînd o necesitate cumva a firii superioare. 

11 Traduc acest pasaj oarecum diferit de alţi traducători, de pildă Kre- 
mer: „Wăre das Zeugende selber der Geist sein, so miifite es /das Ge- 
zeugte/ mangelhafter als der Geist sein..." Brehier: „Si le principe 
lui-meme etait intelligence en soi, ce qui vient apres serait inferieur â l’In- 
telligence" ... într-adevăr, Plotin vrea să respingă teoria lui Numenios 
privitoare la cele două Intelecte — unul superior şi inactiv —, al doilea 
inferior şi activ. El spune, în esenţă, că, dacă se admite că Unul este Prin¬ 
cipiul generator (conform postulatului Principiului unic) şi că, în acelaşi 
timp. Unul este intelect, atunci Unul trebuie să fie inferior Intelectului 
inactiv din teoria lui Numenios, deoarece Intelectul activ, generator, este 
inferior Intelectului inactiv, de unde rezultă că Unul este inferior Inte¬ 
lectului ceea ce este absurd. 

De ce însă nu e Intelectul principiul generator? 12 Fiindcă gîn- 
direa este actualizarea Intelectului. Iar gîndirea, contemplînd 
obiectul gîndirii <to vot|'cov> şi întorcîndu-se către acesta, fiind, 
ca să spunem aşa, desăvîrşită de acesta, este ea însăşi indefinită, 
precum vederea, şi ajunge definită datorită inteligibilului. 

De aceea s-a şi spus că Formele şi Numerele provin din Dua¬ 
litatea indefinită şi din UnuM Iar acestea /Formele şi Numerele 
sînt Intelectul/. Iată de ce el nu e simplu, ci reprezintă o multi¬ 
plicitate, punînd în evidenţă o reuniune, chiar dacă una inteligi¬ 
bilă — deja el priveşte multiplicitatea: el însuşi — Intelectul — este 
obiect al gîndirii, dar este şi subiect al gîndirii. Sînt deja două ele¬ 
mente, dar mai vine şi altceva — ceea ce e gîndit după el. 14 

Dar cum rezultă Intelectul din acest obiect al gîndirii ? Iată cum: 
obiectul gîndirii râmîne la sine şi nu duce vreo lipsă; însă, precum 
este subiectul care vede, este şi subiectul care gîndeşte: consider, 
adică, subiectul gînditor ca avînd o anumită lipsă în raport cu obiec¬ 
tul gîndirii. 15 Nu e cu putinţă ca /obiectul gîndirii/ să fie lipsit de 
senzaţie, ci toate însuşirile sale se află în sine şi cu sine; în toate 
privinţele El îşi este sieşi desluşit; viaţă există în El şi toate se află 
în El, iar cugetarea sa este chiar El, ca şi cînd ar fi dată printr-o 
conştiinţă comună, aflîndu-se ea într-un repaos etern şi într-un pro¬ 
ces de gîndire diferit de procesul de gîndire al Intelectului . 16 


12 în Metafizica, Cartea Lambda, Aristotel susţine că Intelectul este 
principiul generator al lumii în calitate de raţiune de a fi (cauză) finală, 
el fiind „gîndirea care se gîndeşte pe sine" sau „Mişcătorul nemişcat", 
actualizarea pură, completă. 

13 Referirea este la aşa-numita doctrină „esoterică" (nescrisă) a lui Pla- 
ton, la care se referă şi Aristotel, Met. M,7 şi N,3. Vezi: Kramer, H.J, 
Plato and the Foundations of Metaphysics, State University of New York, 
1990; Richard, M.-D., L’enseignement oral de Platon, Paris, 1986. 

14 Pentru Aristotel, Intelectul, fiind actualizare absolută, lipsită de vir¬ 
tualitate, este în mod indistinct obiect şi subiect al gîndirii. Pentru va¬ 
rianta adoptată de Plotin vezi infra. 

15 Subiectul gînditor sau văzător, dorind să gîndească sau să vadă ceva, 
se cheamă că are o lipsă, o neîmplinire în raport cu obiectul gîndit sau 
văzut (Unu). La Aristotel Intelectul este deopotrivă obiect şi subiect al 
gîndirii. Plotin demonstrează că Intelectul nu poate fi Principiul, deoa¬ 
rece nu este simplu. 

16 Aşa cum observă şi Armstrong, Unu pare a avea aici exact atribu¬ 
tul gîndirii circulare: „gîndirea ce se gîndeşte pe sine", aflată în perpetuă 




270 


OPERE 


Dacă, aşadar, rămînînd El în sine, se generează /ceva/, lucrul 
generat se generează din /El/, atunci cînd acesta este în deplinăta¬ 
tea a ceea ce este. Pentru că El rămîne locului „în firea sa pro¬ 
prie", din El se naşte ceea ce este născut ]7 : acesta se naşte atunci, 
fiindcă /Unul/ stă locului. Or, de vreme ce /Unul/ stă neclintit 
ca obiect al gîndirii, ceea ce se naşte ia naştere în calitate de gîn- 
dire. Iar gîndirea existînd şi gîndind obiectul din care s-a născut — 
alt obiect nu există — devine Intelect, un fel de alt obiect al gîn¬ 
dirii, asemănător cu Acela — o imitaţie şi o imagine a Aceluia. 

Dar cum de se naşte o actualizare, dacă /Unul/ rămîne neclin¬ 
tit ? 18 Pentru fiecare lucru există o actualizare a Fiinţei, dar şi o 
actualizare rezultată din Fiinţă. Iar actualizarea Fiinţei este chiar 
lucrul însuşi, în timp ce cealaltă actualizare provine din prima şi 
ea trebuie să urmeze oricărui lucru, fiind în mod necesar diferită 
de lucrul în cauză. 19 Precum în cazul focului, /actualizarea Fiin¬ 
ţei/ este o căldură care împlineşte Fiinţa, iar cealaltă derivă din 
ea, în vreme ce focul realizează actualizarea consubstanţială Fi¬ 
inţei deoarece rămîne foc. 

La fel se întîmplă şi Acolo: şi chiar mult mai degrabă Acolo; 
cînd Unul rămîne neclintit, „în firea sa proprie", actualizarea ge¬ 
nerată îşi trage fiinţarea din desăvîrşirea aflată în El şi din actu¬ 
alizarea consubstanţială cu El; provenind dintr-o mare putere, 


pace şi care este finalitatea celorlalte lucruri, pe care Aristotel în Cartea 
Lamba a Metafizicii o atribuie Intelectului. Aşa cum am menţionat în 
LPIF§D,1, Plotin atribuie aici Unului, poate mai curînd metaforic, viaţă 
şi un fel de gîndire, ceea ce mai tîrziu va refuza să mai accepte. Cred to¬ 
tuşi că nu este vorba atît despre o evoluţie în gîndirea lui Plotin sau de¬ 
spre inconsecvenţă, cît despre un mod metaforic mai îndrăzneţ de a vorbi 
despre Unu. 

17 Timaios, 42 e.Pasajul platonic, citat aproximativ, se referă la De¬ 
miurg, care, după ce a creat Universul şi Sufletul său, lasă pe zeii infe¬ 
riori să creeze vietăţile muritoare. Or, Demiurgul este, în general, iden¬ 
tificat de Plotin cu Intelectul, deoarece este creatorul Sufletului 
universal. 

18 Pentru Aristotel, posibilitatea-virtualitate se epuizează în actuali¬ 
zare — bronzul devine statuie; Unul însă „rămîne locului" şi nu se epui¬ 
zează în Creaţie, deoarece el este putere. 

19 Teoria celor două actualizări, prin intermediul căreia Plotin explică 
procesia ipostazelor inferioare, dar şi solidaritatea dintre ipostaze. 

cea mai mare dintre toate, se îndreaptă spre capacitatea de a fi¬ 
inţa şi spre Fiinţă. Căci Acela este „mai presus de Fiinţă". 

Iar Acela este puterea /de a produce/ toate lucrurile, în vreme 
ce /Intelectul/ este deja toate lucrurile. Or, dacă /Intelectul/ este 
toate lucrurile, Unul este mai presus de toate lucrurile, deci „este 
mai presus de Fiinţă". Şi dacă /Intelectul/ este toate lucrurile, dar 
Unul este anterior tuturor, el nu are egalitate cu celelalte; şi în 
acest fel, /se vede că/ El trebuie să fie „mai presus de Fiinţă". 

Asta înseamnă că El este şi mai presus de Intelect. Căci există 
ceva mai presus de Intelect. Intr-adevăr, ceea-ce-este /ceva/ nu e 
un cadavru, nici nu-i chip să nu fie viaţă, nici să nu gîndească. 
Aşadar ceea-ce-este /ceva/ şi Intelectul sînt identice. Căci Inte¬ 
lectul nu are ca obiect lucrurile care îl precedă, aşa după cum sen¬ 
zaţia are ca obiect sensibilele /care o precedă/, ci Intelectul în¬ 
suşi este lucrurile, dacă e adevărat că el nu procură Formele lor 
/din altă parte/ — de unde din altă parte l-ar putea procura ? 20 Dar 
el este aici împreună cu Formele /inteligibile/, el este unul şi iden¬ 
tic cu ele. „Căci ştiinţa celor fără materie este identică cu lucru¬ 
rile respective." 21 


20 S-ar părea că există aici o contradicţie: pe de-o parte, Intelectul are 
drept obiect al gîndirii pe Unul; pe de altă parte, s-ar părea că Intelec¬ 
tul gîndeşte Formele cu care de altfel pare a fi consubstanţial. Nu este 
o contradicţie; de fapt, Intelectul contemplă Unul, privindu-se pe sine, 
sau îl regăseşte pe Unul în sine şi se aseamănă cu El, devenind cît mai 
apropiat de El. 

21 Aristotel, Despre su flet, T, 8a. Teoremele geometriei pot fi asimilate 
cu nişte obiecte geometrice ideale. 




OARE TOATE SUFLETELE SÎNT 
UNUL SINGUR? 

S.IV.9 


Tema 

Problema logicii incorporalelor (LI) domină şi acest tratat, cu apli¬ 
care la unitatea Sufletelor într-un Suflet universal. V. şi 4.IV.2. Cu aju¬ 
torul LI, Plotin temperează unitatea omogenă a Sufletului propusă de 
stoici cu individualismul pur, susţinut de gnostici şi de alţi platonicieni 
partizani ai discontinuităţii. 


Rezumat 

Oare toate Sufletele sînt unul singur? Argumente pro şi contra. So¬ 
luţia temperantă: în acelaşi timp, Sufletul se distribuie şi nu se distri¬ 
buie în părţile corporale. Analogia, pentru explicitarea LI, cu sămînţa 
care conţine în latenţă toate organele corpului, şi cu ştiinţa, prezentă în 
întregul ei, în fiecare dintre teoremele sale. 




1. Noi afirmăm că Sufletul individual este unul singur, fiind¬ 
că el, în întregul său, este prezent pretutindeni în corp şi este, în 
acest fel, cu adevărat unul singur ; el nu are o parte din el aici, o altă 
parte dincolo în corp, iar în acest fel există Suflet senzorial în fi¬ 
inţele care simt, în timp ce în plante /Sufletul vegetativ/ se află 
la fel întreg în fiecare parte. Dar oare tot astfel Sufletul meu, şi 
cu Sufletul tău, şi toate Sufletele sînt un singur Suflet /universal/ ?' 

Iar în cazul Universului, Sufletul este unul şi acelaşi în toate 
lucrurile ? Şi, fără să fie distribuit ca într-o masă, este el oare iden¬ 
tic pretutindeni ? Din ce pricină Sufletul din mine /ar fi/ unul sin¬ 
gur /în toate părţile trupului/, în vreme ce Sufletul Universului 
nu /ar fi/ unul singur /pretutindeni ? Căci nici Acolo nu există 
nici masă materială, nici corp. 

Dacă, prin urmare, Sufletul meu şi cu al tău provin din Sufle¬ 
tul Universului, iar acesta este unul singur, atunci şi Sufletele in¬ 
dividuale ar trebui să formeze un singur Suflet. Iar dacă Sufletul 
Universului şi Sufletul meu provin dintr-un singur /alt/ Suflet, 
iarăşi toate Sufletele vor fi un singur Suflet. Care, aşadar, este acest 
Suflet unic ? 


1 Un organism este un tot individual prin faptul că are un singur su¬ 
flet, ce se regăseşte întreg în fiecare parte a acestuia (precum genotipul 
biologiei moderne). Dar Lumea este reprezentată şi ea — conform cos- 
mogoniei din Timaios — ca un mare organism: atunci, nu cumva Sufle¬ 
tul lumii va fi prezent în fiecare individ în întregul său, ceea va răpi au¬ 
tonomia şi libertatea individuale ? De asemenea, Plotin nu concepe ca 
Sufletul individual să nu poată comunica cu Totul, să rămînă izolat şi 
închis în sine; pe de altă parte, dacă există un singur Suflet, cum se mai 
poate păstra autonomia individului ? Soluţia este dată de comparaţia fi¬ 
nală cu ştiinţa: în fiecare parte se află întregul dar în latenţă, la fel cum 
în fiecare teoremă geometrică se află restul teoremelor în latenţă. 

Dar mai întîi trebuie văzut dacă e corect exprimat faptul că toa¬ 
te Sufletele sînt unul singur, în felul în care /e unul singur/ Su¬ 
fletul individual. 

Or, e absurd 2 să /admitem că/ Sufletul meu şi al oricui altuia 
sînt unul singur: într-adevăr, ar trebui ca, atunci cînd eu simt 
/ceva/, să simtă şi un altul /acelaşi lucru/, şi dacă eu sînt bun, să 
fie şi acela bun, şi dacă eu doresc ceva, acela să dorească /acelaşi 
lucru/ şi, în general, ar trebui să avem reacţii comune atît unii în 
raport cu ceilalţi, cît şi în raport cu Universul, astfel încît atunci 
cînd eu simt /ceva/, şi Universul să simtă /acelaşi lucru/ laolaltă 
cu mine. 3 

Apoi, dacă există un singur Suflet, cum de există, în unele si¬ 
tuaţii, Suflet raţional, în altele — iraţional, cum de există un Su¬ 
flet în animale, un altul în plante ? 

însă, pe de altă parte, iarăşi, dacă nu vom considera lucrurile 
în primul fel — /că toate Sufletele individuale sînt unul singur—/ 
Universul nu va fi unul, şi nu va putea fi descoperit principiul 
unic al Sufletelor. 4 

2. Mai întîi /trebuie spus/ că, dacă Sufletul meu şi cu cel al al¬ 
tuia sînt unul singur, nu rezultă că şi un compus /din Suflet şi 
corp/ este identic cu alt compus. Căci acelaşi Suflet, aflîndu-se 
cînd într-un corp, cînd în alt corp, nu va avea aceleaşi reacţii în 
fiecare dintre corpuri, precum /e cazul cu/ Omul ce se află în /in¬ 
dividualitatea/ mea care este în mişcare. Căci Omul aflat în mine 
care mă mişc, dar şi în tine care nu te mişti va fi un om /concret/ 
ce se mişcă în cazul meu şi unul care stă în cazul tău. Şi nu e ab¬ 
surd nici mai paradoxal ca /Forma/ din mine şi cu cea din tine 
să fie aceeaşi. 5 


2 După ce a formulat teza, Plotin formulează obiecţiile. 

3 Acesta este într-adevăr riscul panteismului sau panzoismului, aşa 
cum îl practicau stoicii şi cum îl va relua Spinoza. 

4 Dacă Sufletele individuale ar fi complet izolate, ele nu ar avea un 
principiu unic, nici nu ar putea comunica în Sufletul universal, asigu- 
rînd unitatea Universului, care nu e dată de corporal, nici de „unitatea 
legilor naturii" ca la moderni, ci de unitatea Sufletului universal. 

5 Argumentul presupune, cum se vede, o identificare a Sufletului indivi¬ 
dual cu Forma Omului şi pune principiul individuaţiei pe seama Materiei, 

Prin urmare, nu este necesar ca, atunci cînd eu simt /ceva/, un 
altul să aibă aceeaşi senzaţie /cu mine/ chiar sub toate aspectele. 
Căci nici în cazul aceluiaşi corp, suferinţa unei mîini nu e resim¬ 
ţită de cealaltă mînă, ci de Sufletul întregului /organism/. Şi dacă 
ar trebui ca Sufletul tău să cunoască ce e al meu, în cazul în care 
ar exista ceva unic format din cele două Suflete, ar trebui să exis¬ 
te şi un corp unit. Astfel atingîndu-se între ele, Sufletele respec¬ 
tive ar simţi /exact/ la fel. 

Se cuvine însă să ne gîndim şi la faptul că întregul /Suflet in¬ 
dividual/ ignoră o mulţime de lucruri dintre cele ce se petrec în 
unul şi acelaşi corp, şi asta cu atît mai mult cu cît trupul este mai 
mare, după cum se spune că se întîmplă cu marile animale mari¬ 
ne, la care atunci cînd există o suferinţă la o parte, senzaţia nu 
ajunge la întreg din pricina micimii mişcării /de transmitere/. Ast¬ 
fel încît nu este necesar ca senzaţia unei părţi în suferinţă — sen¬ 
zaţie clar întipărită — să ajungă la întreg şi pretutindeni. Deci nu 
este absurd să considerăm o afectare comună /a Sufletelor indi¬ 
viduale/ şi ea nu trebuie respinsă, dar nu este necesar să existe o 
întipărire resimţită. Şi nu este absurd ca /Omul/ să posede în mine 
o virtute, iar în altul — un viciu, de vreme ce nu este absurd nici 
ca aceeaşi /Formă/ să se mişte într-un corp şi să stea locului în- 
tr-altul. 

Şi nu trebuie să numim Sufletul unul, fiindcă nu ar avea par¬ 
te de multiplicitate în nici un fel — această însuşire trebuie atri¬ 
buită naturii superioare —, ci spunem că el este unul şi multiplu 
şi că participă la „natura ajunsă divizată în cazul corpurilor, dar 
şi la natura indivizibilă" 6 , astfel încît el să fie, iarăşi, unul. 

Şi aşa cum în cazul meu, suferinţa unei părţi nu e neapărat să 
domine şi întregul, dar ceea ce se întîmplă cu principiul dominant 
este transmis părţii, tot aşa şi cele care provin din /Sufletul/ în¬ 
tregului Univers ajung mai clare la fiecare parte, iar părţile simt 


ceea ce nu este de fapt opinia lui Platon. Utilizarea lui dovedeşte că Plo- 
tin argumenta împotriva unor platonicieni care, deşi admiteau Forme¬ 
le, nu admiteau unitatea Sufletelor individuale într-unul singur. 

6 Timaios, 35a. Sufletul ocupă la Plotin o poziţie ontologică interme¬ 
diară, mereu subliniată: el participă deopotrivă la unitate —caracteris¬ 
tică Intelectului şi esenţială Unului — dar şi la multiplicitatea lumii sen¬ 
zoriale. Cf. 4, IV.2 şi 27, IV.3. 

l.iolaltă cu întregul în felurite chipuri, în vreme ce rămîne nehotărît 
il.ică suferinţele care ne afectează individual contribuie cu ceva 
l.i /condiţia/ întregului. 

3. Apoi, concluzionînd de la /reacţiile sufleteşti/ contrarii, argu¬ 
mentul /nostru/ arată că noi simţim laolaltă unii cu alţii şi că avem 
dureri împreună cu alţi oameni văzînd /suferinţele lor/ şi că ne 
înduplecăm şi ajungem purtaţi spre iubire, după cum ne cere na¬ 
tura. Căci niciodată /nu ar putea apărea/ iubirea, /de n-ar exista/ 
această /simpatie între Suflete/. Iar dacă descîntecele şi, în gene¬ 
ral, magia acţionează şi produc simpatie de la distanţă, aceasta se 
petrece cu totul prin intermediul unui singur Suflet. Şi vorba pro¬ 
nunţată cu voce joasă, iat-o că a distribuit /un mesaj/ la distanţă, 
şi l-a făcut să asculte pe omul care stă separat într-un loc nemăsu¬ 
rat de îndepărtat. 7 Din asemenea experienţe se poate regăsi unita¬ 
tea tuturor lucrurilor, dat fiind că Sufletul /lor/ este unul singur. 

Cum oare, dacă Sufletul este unul singur, există Suflet raţio¬ 
nal, Suflet iraţional, ba chiar şi Suflet vegetativ ? Răspund că 
/aceasta se întîmplă/ fiindcă partea indivizibilă a Sufletului tre¬ 
buie clasificată drept raţională, ea nedistribuindu-se în corpuri. 
Dimpotrivă, partea distribuită după corpuri, deşi este şi ea una, 
dar, deoarece se distribuie după corpuri şi furnizează pretutin¬ 
deni senzaţia, trebuie socotită ca fiind o altă putere a Sufletului; 
în fine, elementul Sufletului ce plăsmuieşte şi care produce cor¬ 
purile, trebuie socotit ca fiind o a treia putere. Şi /nu trebuie spus/ 
că, deoarece sînt mai multe puteri /ale Sufletului/, Sufletul nu ar 
fi o unitate. Căci şi în sămînţă sînt mai multe puteri şi /totuşi/ 
ele reprezintă o unitate. Şi din această unitate provine o multi¬ 
plicitate de unităţi. 

Dar din ce motiv nu se află toate puterile /Sufletului/ pretu¬ 
tindeni ? Or, în cazul unui singur Suflet /individual/, considerat 
a fi pretutindeni /în corp/, senzaţia nu este asemănătoare în toa¬ 
te părţile /corpului/: nici raţiunea nu se află în întreg, iar /Sufle¬ 
tul/ vegetativ se află chiar şi în părţile lipsite de senzaţie. Şi to- 


7 Plotin reia explicaţia tradiţională a magiei: un descîntec poate in¬ 
fluenţa la distanţă, chiar dacă el este pronunţat cu voce joasă, datorită 
unei transmiteri prin intermediul Sufletului universal de care ţin toate 
Sufletele individuale. 




278 


OPERE 


tuşi, /aceste puteri diferite/, o dată separate de corp, converg spre 
unitate. 8 Iar principiul nutritiv, dacă provine din întreg, are şi /o 
parte/ din Sufletul universal. 

De ce, atunci, principiul nutritiv /al corpului/ nu provine de 
la Sufletul nostru ? Fiindcă partea care este hrănită este /parte/ a 
întregului; ea are sensibilitate receptivă, în timp ce senzaţia care 
judecă însoţeşte Intelectul propriu, motiv pentru care nu trebuie 
plămădit acela care posedă plămada din partea întregului. Totuşi 
şi /Sufletul individual/ ar fi putut produce această /plămadă/, dacă 
ea nu ar fi trebuit să se afle în întreg. 9 

4. S-au spus acestea pentru ca să nu stîrnească uimire readu¬ 
cerea /Sufletelor individuale/ la o unitate. însă raţionamentul /nos¬ 
tru/ merge mai departe: în ce sens există un singur Suflet ? Oare 
toate /Sufletele individuale/ provin dintr-un singur Suflet /al Uni¬ 
versului/, sau ele sînt un singur Suflet ? 

Iar dacă provin dintr-un singur Suflet, este vorba despre unul 
divizat, sau despre unul rămas întreg, şi totuşi producînd din el 
mai multe Suflete ? 

Şi în ce fel, rămînînd o singură Fiinţă, acest Suflet ar putea pro¬ 
duce din sine mai multe Suflete ? 

Să afirmăm că Zeul ne vine într-ajutor nouă, care îl chemăm; 
vom spune, aşadar, că trebuie să existe în prealabil un singur Su¬ 
flet, dacă este necesar să existe /ulterior/ mai multe Suflete /in¬ 
dividuale/, şi că acestea multe provin din acela. Or, dacă /Sufle¬ 
tul/ ar fi un corp, ar fi necesar ca multitudinea Sufletelor să apară 
prin divizarea aceluia, /fiecare Suflet avînd/ o cu totul altă Fiinţă, 
devenind un alt Suflet. Iar dacă /Sufletul iniţial/ ar fi format din 
părţi omogene, ar fi necesar ca toate Sufletele să aibă aceeaşi spe¬ 
cie <6poEt6eti;>, avînd o singură formă, dar să se diferenţieze prin 
masa de materie. 


8 Varietatea lumii se poate împăca — spune Plotin — cu existenţa unui 
Suflet unic — actualizat diferit însă în diferitele părţi. 

9 La Plotin, Sufletul nu numai că animă şi organizează corpurile, dar 
le şi creează. Or, se întreabă filozoful, de ce nu creează corpuri chiar Su¬ 
fletele noastre, ci numai Sufletul universal ? Răspunsul — nu foarte clar 
— sugerează că, de vreme ce corpurile sînt produse de Sufletul univer¬ 
sal, Sufletul individual păstrează inutilizată capacitatea sa „plasmatică". 

Iar dacă /aceste Suflete/ ar avea proprietatea de a fi Suflete <to 
i(/u%ai EÎvai> potrivit cu masele corporale subzistente, fiecare Su¬ 
flet ar fi diferit de celălalt; dar dacă /această calitate/ le-ar reveni 
potrivit formei, ca formă, Sufletele ar fi o unitate. 

Or, aceasta înseamnă a fi unul şi acelaşi Suflet în multe corpuri 
şi, de asemenea, înseamnă ca, înaintea acestui Suflet — unul sin¬ 
gur în multe corpuri — să existe un alt Suflet 10 , ce nu se află în 
multe corpuri. 11 De la acesta provine acel Suflet care se află în mul¬ 
te corpuri, precum ar fi o imagine transportată pretutindeni — ima¬ 
gine a Sufletului unic aflat în /Intelectul/ unic, ca şi cînd mai mul¬ 
te bucăţi de ceară, presate cu pecetea unui singur inel, ar purta 
aceeaşi amprentă. 

însă, în primul fel, /dacă Sufletul ar fi corporal/, Sufletul /Uni¬ 
versului/, unul fiind, s-ar fi consumat ajungînd în Sufletele indi¬ 
viduale; dar Sufletul este incorporai, potrivit cu cealaltă alterna¬ 
tivă. 12 Iar dacă Sufletul ar fi o calitate, n-ar fi uimitor ca o singură 
proprietate provenind din ceva unic să se afle în multe corpuri. 13 
Şi nu ar fi nimic curios /prezenţa a ceva unic în multe corpuri,/ 
nici chiar dacă Sufletul /individual/ ar exista în calitate de com¬ 
pus /materie-formă/. 14 în fapt însă, noi considerăm că Sufletul e 
incorporai şi că e o Fiinţă , 15 

5. în ce fel atunci există o singură Fiinţă în multe Suflete ? Fie 
că el este unul şi întreg în toate, fie că Sufletele individuale mul- 


10 De fapt, nu este vorba despre un alt Suflet, ci despre acelaşi, ale 
cărui latenţe se manifestă însă diferit. 

11 Acesta este, evident, Sufletul Universului, sau partea nedivizată a 
Sufletelor individuale, despre care Plotin a vorbit mai înainte. 

12 Pentru a exista deopotrivă Sufletul Universului şi Sufletele indivi¬ 
duale trebuie ca Sufletul să nu fie corporal, deoarece diviziunea unui corp 
nimiceşte acel corp. 

13 Aceasta este concepţia aristotelică: Sufletul este forma imanentă cor¬ 
pului — adică actualizarea acestuia. Or, forma aristotelică este o proprie¬ 
tate a substratului. V. 4, IV.2 

14 Dacă Sufletul individual este legat de combinaţia corp-formă, şi nu 
este formă pură, rămîne valabil că în Sufletul individual se poate regăsi 
Sufletul unic al Lumii. 

15 Sufletul nu este deci o proprietate (calitate), aplicată asupra unui sub¬ 
strat, ci este el însuşi o Fiinţă, un subiect autonom — însă incorporai. 
Aceasta este concepţia proprie platonismului, susţinută ferm de Plotin. 

tipie provin din acel Suflet unic şi întreg, care rămîne neschim¬ 
bat. 16 

Acel Suflet /al Universului/ este unul singur, în timp ce mul¬ 
ţimea Sufletelor /individuale se raportează/ la acesta ca la un Su¬ 
flet unic ce deopotrivă se dăruieşte şi nu se dăruieşte pe sine mul¬ 
tiplicităţii. Intr-adevăr, el este în stare să se dea pe sine tuturor şi 
să rămînă /totuşi/ unul singur. El poate să se afle pretutindeni si¬ 
multan şi să nu se desprindă de fiecare individual. El este, prin 
urmare, identic în multiplicitatea /Sufletelor individuale/. 

Să nu se trateze aceasta cu neîncredere: căci şi ştiinţa este un 
întreg şi părţile sale sînt de aşa manieră încît ea rămîne întreagă 
/în fiecare parte/, iar părţile derivă din ea. 17 Şi sămînţa este un în¬ 
treg, şi din ea provin părţile sale în care ea, prin fire, se divide; 
şi fiecare /parte/ este un întreg şi rămîne un întreg fără să fie al¬ 
terată ca întreg, şi toate /părţile/ sînt un întreg. 18 Doar materia 
divide. 

Dar, ar putea obiecta cineva, în ştiinţă partea nu este întregul. 
Ba, de fapt, şi acolo, în actualizare, se află la îndemînă o parte, 
aceea de care este nevoie şi ea a fost aşezată în faţă, dar urmează 
şi celelalte /părţi/ ce se ascundîn latenţă <8uvdpei A.avflccvov'too; 
toate se află /deci/ într-o parte. Şi probabil că în acest fel se spu¬ 
ne „toată ştiinţa" şi „partea": acolo /în întreg/, cumva se află toa¬ 
te laolaltă în actualizare; e disponibil fiecare /lucru/ pe care do¬ 
reşti să-l scoţi înainte. Dar în parte se află /actualizat/ ceea ce e 
gata /de a fi folosit/, iar /partea/ capătă putere ca şi cînd s-ar apro¬ 
pia de întreg. Şi nu trebuie gîndit că partea /respectivă a ştiinţei/ 
este goală de celelalte teoreme. Dacă aşa ar fi, nu ar mai exista 
/ceva/ conform cu o artă sau ceva ştiinţific, ci am avea o vorbărie 
de copil. 

Dacă, aşadar, există ceva conform ştiinţei, acolo /o parte/ le 
conţine pe toate în latenţă. Căci ştiutorul, ştiind, deduce /dintr-o 
parte/ celelalte părţi pe cale de consecinţă. Iar geometrul demon- 


16 Cele două alternative sînt cumva echivalente. 

17 Pentru modelul ştiinţei ipotetico-deductive, care dă seama de ceea ce 
eu numesc „logica incorporalelor" (LI), vezi analiza meaîn LPIF§H,4,3. 

18 Azi am spune că codul genetic rămîne identic şi întreg în toate părţi¬ 
le organismului. De fapt, forma care se distribuie fără să se dividă rămînînd 
un întreg nu e diferită de informaţia noastră, doar că aceasta nu este vie. 

strează, în analiza sa, că o singură /teoremă/ conţine toate /teo¬ 
remele/ care o precedă şi prin intermediul cărora se face analiza 
geometrică; dar şi teoremele succesive ce iau naştere din acea 
primă teoremă. 

Dar toate acestea se înfăţişează de necrezut din pricina slăbiciu¬ 
nii noastre şi par obscure din cauza trupului. Acolo însă, toate lao¬ 
laltă şi fiecare în parte se oferă pline de strălucire şi claritate. 





DESPRE BINE SAU UNU 1 
9. VI.9 


Tema 

Porfir a plasat acest celebru tratat pe ultimul loc în ediţia sa a „Ennea- 
delor", sugerînd astfel, poate pe bună dreptate, că el reprezintă o chin¬ 
tesenţă a doctrinei filozofice a maestrului său. Tratatul formulează teoria 
plotiniană a Unului ca „mai presus de Fiinţă" şi ca inefabilitate abso¬ 
lută, după ce demonstrează imposibilitatea raţională de a te opri, în căuta¬ 
rea Principiului, la nivelul Sufletului şi al Intelectului. Ceea ce impre¬ 
sionează, printre altele, un spirit modern, este profunda întrepătrundere 
dintre analiza raţională, argumentativă, a necesităţii Unului ca simpli¬ 
tate absolută, şi îndemnurile pasionale adresate cititorului, pentru ca aces¬ 
ta să urmeze calea mistică a intrării în sine şi unirii cu Unul. 

Subiectul 

Toate lucrurile există prin faptul că reprezintă unităţi. Dar Unul nu 
este nici unitatea Sufletului, nici a Intelectului, deoarece acestea conţin 
încă multiplicitatea. Unul este mai presus de Intelect şi este inefabil, ne- 
fiind un subiect pentru un predicat şi nici un predicat pentru un subiect. 
Pentru a ajunge la Unu, Sufletul trebuie să-l redescopere în sine însuşi, 
trebuie să se reunească cu sine însuşi. Contemplaţia Unului înseamnă o 
unire, o identificare cu El, un abandon al oricărei raţionalităţi discursi¬ 
ve. Imaginea corului şi a coregului. Unirea cu Principiul este la îndemî- 
na oricui care devine „singur". 


1 Acest tratat este plasat de Porfir la încheierea corpului „Enneadelor" 
— ediţia sa bazată pe principii sistematice. Motivul cel mai plauzibil este 
că el exprimă în mod foarte clar „henologia" (teoria despre Unu şi trans¬ 
cendenţa absolută a acestuia) lui Plotin, punctul culminant şi, deopotrivă, 
cel mai dificil al metafizicii filozofolui. Titlul — dat, după regula generală, 
de Porfir — sugerează încercarea lui Plotin de a identifica Binele lui Pla- 
ton, plasat de acesta „mai presus de Fiinţă", cu Unul, ce este, la Plotin, 
Principiul. V. Pierre Hadot, Plotin , Trăite 9, Ed. du Cerf, 1994, p.16. 




1. Toate cele-ce-sînt /ceva/ constituie realităţi în temeiul Linu¬ 
lui, atît acelea care au o fiinţare primară, cît şi acele /proprietăţi/ de¬ 
spre care se afirmă cumva că se află /ca atribute/ incluse în cele din- 
tîi. Căci ce anume ar mai putea fi /ceva/, dacă nu ar fi o unitate ? 2 
Dat fiind că, dacă lucrurile sînt separate de proprietatea de a fi /acea/ 
unitate care se afirmă despre ele, ele nu mai există /ca atare/. 3 

Nici o armată nu mai există /ca atare/, nici un cor, nici o turmă, 
dacă ele nu mai sînt unităţi. Dar nici o casă sau o corabie nu există 
/în această calitate/, dacă nu-1 posedă pe Unu, dat fiind că atît casa, 
cît şi corabia sînt unităţi, care, dacă ar pieri, nici casa nu ar mai 
fi casă, nici corabia — corabie. 4 


2 Adică: cum ar fi posibilă expresia A este B. O altă variantă de tra¬ 
ducere: „ce anume ar mai putea exista?". La nivelul Realităţii, existen¬ 
ţa şi existenţa relaţionată coincid. Plotin foloseşte acelaşi cuvînt ev pen¬ 
tru a desemna unitatea, care face ca ceva să fie ceea ce este, şi Unu ca 
principiu. Pentru ca textul să fie mai fluid în româneşte, folosesc două 
cuvinte. Distincţia este, fireşte, relativă. V. pentru traducerea noastră, 
LPIF§G,3 şi §H,5. 

3 Orice lucru este fie o Fiinţă, fie o proprietate a Fiinţei (V. Aristo- 
tel, Met. Cartea Gamma). Or, cînddefinim pe A, spunem că A este B, ceea 
ce înseamnă că producem o unificare dintre subiect şi predicat. Dacă uni¬ 
ficarea respectivă este anulată, lucrul respectiv dispare. Cf. Platon, Par- 
menides, 166c: „Dacă Unul nu e, nimic nu e.“ Plotin insistă asupra valo¬ 
rii copulative al lui „a fi", înapoia căruia presupune existenţa unificării, 
care, la rîndul ei, presupune Unul, ca Principiu. 

4 Existenţa Unului este, în aceste cazuri, garantul principiului iden¬ 
tităţii, dar şi un element structural unificator, care face ca suma părţilor 
să fie mai puţin decît întregul. în ultimă instanţă Unul oferă capacitatea 
relaţională: dacă A este B, înseamnă că A şi B nu rămîn izolate, ci se uni¬ 
fică, formează o sinteză. 

Iar mărimile continue nici ele nu ar putea fi/ceea ce ele sînt/, 
dacă Unu nu ar fi prezent în ele. Căci ele îşi alterează fiinţarea 
cînd sînt tăiate, în măsura în care îşi pierd unitatea. Dar şi cor¬ 
purile plantelor şi animalelor, care sînt fiecare o unitate, dacă fug 
de unitate cînd sînt făcute multe bucăţi, nimicesc Fiinţa pe care 
o aveau, nemaifiind ceea ce erau, ci devin alte corpuri şi /anume/ 
acelea cîte formează /noi/ unităţi. 

De asemenea, şi sănătatea /presupune Unul/, atunci cînd cor¬ 
pul s-ar reaşeza în unitate; la fel şi frumuseţea, atunci cînd natu¬ 
ra Unului ar cuprinde părţile/ unui corp/; la fel virtutea Sufle¬ 
tului, atunci cînd cînd ea ar unifica /Sufletul/ conducîndu-1 spre 
unitate şi spre un singur acord /cu sine/. 5 

Dar oare, de vreme ce Sufletul conduce totul spre Unu, cre- 
înd, plămădind, dînd formă şi compunînd, trebuie ca, după ce am 
ajuns la el, să spunem că Sufletul aduce Unul şi că/el însuşi/ este 
Unul? 6 

Răspund: vom afirma că, aşa cum Sufletul, deşi aduce către cor¬ 
puri alte proprietăţi, nu el este acea /proprietate/ pe care o oferă — 
de pildă Configuraţia şi Forma, ci acelea sînt diferite de el; tot 
astfel trebuie să socotim că, deşi dăruieşte Unul /corpurilor/, el 
dăruieşte ceva diferit de el însuşi şi că face ca fiecare lucru să fie 
o unitate, deoarece el priveşte către Unu: la fel după cum, după 
ce priveşte la Omul /înşine/ şi concepe un om /oarecare/ laolaltă 
cu Omul /în sine/, Sufletul /dăruie/ unitatea în /omul concret/. 

într-adevăr, fiecare dintre lucrurile considerate unităţi este o 
unitate conform cu modul în care este esenţa sa. 7 Astfel, existen¬ 
ţele inferioare posedă o unitate inferioară, în timp ce cele supe¬ 
rioare — una superioară. Iar Sufletul, care este diferit de Unu, po¬ 
sedă Unul în mai mare măsură /decît corpul/, în raport cu condiţia 
sa de a fi în mai mare măsură şi în mod mai autentic /decît cor- 


5 V. 1, 1.6; 79,1.2 şi LPIF§H,3. 

6 Aceasta era teoria stoică ce vedea în Sufletul Universului, înţeles ca 
un „suflu aprins", principiul unificator al lumii. 

7 Cf. Aristotel, Met. 1,2, 1053b,321; „Unul este conceput în tot atî- 
tea sensuri în cîte este conceput şi ceea-ce-este.“ Trebuie însă observat 
că la Aristotel, spre deosebire de Platon şi de Plotin, Unul (ca şi 
ceea-ce-este) nu este o Fiinţă, adică o existenţă autonomă, ci numai un 
predicat universal. 

pul/, dar el nu este totuşi Unul însuşi. Căci Sufletul este /desigur/ 
o unitate, dar unitatea /sa/ este cumva o proprietate adăugată 
<oupPepr|K6q> 8 ; există — iată — două lucruri: Sufletul şi Unul, la 
fel precum /două/ sînt trupul şi Unul. Iar o existenţă disconti¬ 
nuă, precum un cor, se află cel mai departe de condiţia de a fi Unu, 
<7topparaxTco tou ev> 9 în timp ce mărimea continuă se află mai 
aproape. Iar Sufletul participă încă şi mai mult /la Unu/. 

Or, dacă s-ar identifica Sufletul şi Unul, pe motiv că, fără ca 
Sufletul să fie unul, nici nu ar putea exista Suflet, ar /trebui spus/ 
că şi restul lucrurilor, fiecare în parte, există ca atare laolaltă cu 
proprietatea de a fi unităţi. Şi totuşi Unul este altceva decît ele. 
Corpul şi cu Unul nu sînt identice, ci corpul participă la Unu. 
Apoi Sufletul, deşi e o unitate, reprezintă o multiplicitate, chiar 
dacă nu ar fi constituit din părţi 10 : căci sînt foarte numeroase pu¬ 
terile aflate în Suflet — a raţiona, a năzui, a percepe — care sînt 
strînse laolaltă de către Unu ca de o legătură. Sufletul, aşadar, fi¬ 
ind unitate, aduce pe Unul pentru un altul-, dar el însuşi îndură 
prezenţa Unului ce-i soseşte de la un altul. u 

2. Dar oare, la fiecare dintre lucrurile care sînt unităţi parti¬ 
culare, nu sînt Unul şi Fiinţa lor identice ? Şi pentru ceea-ce-este 
/ceva/ în ansamblu şi pentru Fiinţă, nu este acelaşi lucru Fiinţa 
sa, ceea-ce-este /ceva/ şi Unul ? Astfel încît cel care a aflat ceea-ce-este 


8 Z'Uia.peP'nKOţ desemnează, în mod obişnuit, atributul adăugat unui 
subiect, care nu face parte din definiţia acestuia. Aici apare o anumită 
dificultate: o culoare poate fi un atribut exterior subiectului, ceea ce se 
vede din faptul că, suprimînd culoarea, subiectul nu încetează să existe. 
Dar dacă se suprimă Unul, orice subiect încetează să existe; mai mult, 
el nici nu mai poate fi conceput; de aceea Aristotel identifică pe Unul 
cu Existenţa determinată (ceea-ce-este /ceva/) pur şi simplu, pentru el 
Unu fiind nimic altceva decît forţa unificatoare acopulei „este". Plotin 
încearcă să răspundă acestei obiecţii puţin mai jos. 

9 Plotin foloseşte aici, ca şi în alte locuri (dar deloc constant), pe ev 
indeclinabil, v. PWRE, 21,1, p.516. Să fie o încercare de a sugera carac¬ 
terul său absolut, nerelaţionabil ? 

10 Este vorba probabil despre partea superioară, supraconştientă, par¬ 
tea raţional-volitivă centrală şi partea inferioară — apetenţă şi vegetativă. 

11 Sufletul primeşte Unul de la ipostaza superioară — Intelectul şi îl 
transmite ipostazei inferioare — Corpul. 

/ceva/ l-a aflat şi pe Unu, iar Fiinţa însăşi este aceasta — Unul ? 12 
Astfel, dacă Fiinţa este Intelect, este necesar ca şi Unul să fie In¬ 
telect, /Intelectul/ fiind atunci primul ceea-ce-este /ceva/ şi pri¬ 
mul Unu; şi astfel, Intelectul ar face parte celorlalte lucruri din 
ceea-ce-este /ceva/ şi, în aceeaşi măsură, din Unu. 

Căci ce anume s-ar putea spune că este /Unul/ în afara fap¬ 
tului însuşi de a fi /ceva/ ? Rezultă că /Unul/ este identic cu 
ceea-ce-este /ceva/. Căci este „la fel a spune /cutare/ e un om şi 
/cutare e/ om. “ 13 Sau, precum există un număr pentru fiecare lucru, 
dacă vei spune despre /o pereche/ că /are numărul/ doi, tot aşa 
în legătură cu un lucru unic vei spune că /acela/ e unu. 

Or, dacă numărul aparţine celor-ce sînt t ceva/, e clar că şi Unul 
/va fi ceea-ce-este /ceva/. Şi trebuie cercetat ce anume este el. 

Dar, dacă /unul/ este un produs al Sufletului care parcurge /lu¬ 
crurile/ prin numărare, Unul nu ar mai fi un lucru printre lucruri. 14 
Numai că raţiunea ne-a arătat că, dacă un lucru îl pierde pe unul 
/al său/, nu va mai exista deloc. Trebuie aşadar examinat dacă unul 
individual şi ceea-ce-este-/ ceva/ în mod individual sînt identice, 
şi la fel trebuie cercetat în legătură cu Unul şi ceea-ce-este /ceva/ 
în mod universal. 

Dar, dacă ceea-ce-este un individ reprezintă o mulţime /de pre¬ 
dicate/, şi dacă este imposibil ca Unul să fie o mulţime, Unul şi 


12 Acum Plotin critică teoria lui Aristotel care asociază strîns Fiinţa 
sau esenţa — adică ce este ceva — cu Unul, adică cu capacitatea acelui 
lucru de a rămîne identic cu sine. Tot Aristotel, pe de altă parte, consi¬ 
deră că Intelectul Lumii este Fiinţa actualizată total şi deci identică cu 
ipostaza supremă (Mişcătorul nemişcat al Lumii). Plotin revine la Pla- 
ton care considera că Ideea Binelui (identificată de Plotin cu Unul) este 
mai presus de Fiinţă. De asemenea, el se referă critic, probabil, la teo¬ 
ria unor platonicieni, precum Numenios, care considerau că „Intelec¬ 
tul este mai în vîrstă decît Fiinţa şi Forma şi că el singur a fost desem¬ 
nat ca fiind Binele", în K.S. Guthrie, Numenius of Apamea, the Fathcr 
of Neoplatonism, New York, 1917, fr.25. 

13 Aristotel, Metafizica, T,2, 1003b,130. 

14 Plotin respinge posibilitatea ca Unu să fie un simplu număr, aflat 
în serie cu doi, trei etc. El este posibilitatea numărării, măsura, etalonul 
care face posibil numărul. Pe de altă parte, pentru Aristotel, nici Unul, 
nici ceea-ce-este (existentul determinat) nu sînt realităţi autonome, adică 
Fiinţe (ousiai); de asemenea, ele nu sînt categorii, precum calitatea, can¬ 
titatea, mişcarea etc. — ceea ce înseamnă că nu sînt nici genuri. 

ceea-ce-este /ceva/ ar fi fiecare altceva. într-adevăr omul este şi 
„un animal raţional", dar constă şi din multe părţi şi toată această 
multitudine este legată împreună de unitate. Prin urmare, altce¬ 
va este omul , şi /altceva este/ Unul, de vreme ce primul este di¬ 
vizibil, în vreme ce al doilea este indivizibil. 15 

Iar ceea-ce-este /ceva/ la modul universal, avînd totul în sine, 
ar fi mai degrabă totuna cu multiplicitatea realităţilor şi diferit 
de Unul, posedînd însă Unul prin împărtăşire şi participare. în 
fapt, ceea-ce-este-/ceva/ posedă şi viaţă, şi Intelect, de vreme ce 
nu e un cadavru. Prin urmare, ceea-ce-este /ceva 1 este multiplu. 16 

însă, dacă acest /ceea-ce-este ceva în mod universal/ va fi In¬ 
telect, şi în acest caz ar fi necesar ca el să fie o multiplicitate. Şi, 
chiar mai mult /ar fi o multiplicitate/, dacă /Intelectul/ 17 cuprin¬ 
de Formele. Căci nici măcar Forma nu este Unul, ci mai degrabă 
un număr, atît fiecare Formă în parte, cît şi ansamblul Forme- 


15 De pildă, dacă „omul este un animal raţional" rezultă că esenţa sau 
Fiinţa omului — „animal raţional" (ce-este-le omului), este un compus, 
ce poate fi separat în părţi componente; prin urmare, ceea-ce-este-le omu¬ 
lui nu poate fi identic cu Unul care nu-i decît unu. 

16 Raţionamentul lui Plotin este în principiu acesta: de vreme ce Rea¬ 
litatea este multiplă, ceea-ce-este /ceva/ nu poate fi sinonim cu Unul. în 
Metafizica, Aristotel vorbea despre xo ov fj ov (tradus de noi prin 
„ceea-ce-este ca fiind") distingînd astfel existenţa sau fiinţarea luate ca 
atare de existenţele particulare. O altă problemă este dacă prin „ceea-ce-este", 
Plotin (ca şi alţi filozofi greci) înţeleg pe „a fi copulativ" sau pe „a fi exis¬ 
tenţial", sau pe ambele. E probabil că Aristotel prin „ceea-ce-este ca fi¬ 
ind" înţelegea realitatea pur şi simplu, prin „ceea-ce-este coform cu ca¬ 
tegoriile" înţelegea pe „a fi copulativ", iar prin „ceea-ce-este în actualizare" 
înţelegea pe a fi existenţial. în privinţa raporturilor cu Unul se poate spu¬ 
ne că a fi copulativ este posterior Unului, căci o judecată presupune doi 
termeni; dimpotrivă, a fi existenţial este consubstanţial cu Unul, căci Aces¬ 
ta este, există ca identitate pură. Cred deci că Plotin se referă la ceea-ce-este 
/ceva/ şi pe acesta îl identifică cu Intelectul, care judecă prin asocierea 
unui subiect cu un predicat. V. LPIF§H,5 

17 Se poate înlocui „Intelectul" prin „ceea-ce-este /ceva/, aşa cum fac 
mai mulţi interpreţi, dar mi se pare mai puţin logic. Plotin spune: 
ceea-ce-este ceva nu este Unul, deorece este Intelect. în plus, Intelectul 
universal cuprinde Formele, care sînt multiplicităţi fiecare în parte. Deci, 
cu atît mai mult ceea-ce-este nu poate fi Unul. 

lor 18 , şi astfel /ceea-ce-este cevaîn mod universal/ este unu, /doar/ 
în sensul în care şi Universul este unu. 19 

In general, deci, Unul vine pe locul întîi, în vreme ce Intelec¬ 
tul, Formele şi ceea-ce-este/ceva/ nu sînt existenţe primare. Fie¬ 
care Formă este alcătuită din multe părţi, ea fiind ceva compus 
şi ulterior. Căci elementele din care ceva se compune sînt ante¬ 
rioare /lui/. 

Dar, că este cu neputinţă ca Intelectul să fie Primul va fi lim¬ 
pede şi din următoarele argumente: este necesar ca Intelectul să 
se afle cuprins în /procesul/ gîndirii şi ca Intelectul perfect, In¬ 
telectul care nu priveşte lucrurile exterioare, să gîndească ceea ce 
îl precedă. Căci, întorcîndu-se spre sine, /Intelectul/ se întoarce 
spre Principiu 20 . Şi chiar dacă Intelectul este deopotrivă atît cel 
care gîndeşte, cît şi obiectul gîndirii /respective/, el va fi dublu 
şi nu simplu, şi /deci/ nu Unu. 21 Iar dacă contemplă altceva /de- 


18 Fiecare Formă este un Intelect care are puterea întregului Intelect, 
confirm LI. 

19 Plotin face aici referinţă la aşa-numita doctrină „esoterică" (orală) 
a lui Platon (ce nu apare în dialoguri) privitoare la Forme, potrivit căreia 
acestea sînt produsul combinaţiilor Numerelor ideale. Vezi o critică a 
acestei teorii platoniciene în Met. M,7. Vezi pt. doctrina orală: H.J. Kra- 
mer, Plato and the Foundation of Metaphysics, State Univ.of N.Y. Press, 
1990; J.N. Findlay, The Written and Unritten Doctrines, N.Y. 1974. M.D. 
Richard, L’enseignement oral de Platon, Paris, 1986. 

20 Evident, deoarece Principiul se află în Intelect şi atunci acesta, gîn- 
dind Principiul se gîndeşte pe sine, dar şi invers, gîndindu-se pe sine, 
gîndeşte Principiul, deoarece, sub alt aspect, el se află în Principiu, în 
sensul că depinde de El; v.LPIF§H,4,3. 

21 Teza lui Aristotel, Met., A,7, 1072b, 392: „Intelectul se gîndeşte pe 
sine însuşi percepîndu-se ca inteligibil. El devine inteligibil atingîndu-se 
şi percepîndu-se pe sine, astfel încît Intelectul şi inteligibilul devin iden¬ 
tice." Dimpotrivă, Plotin: Intelectul se poate gîndi pe sine, sau poate gîndi 
altceva decît sine. Dacă se gîndeşte pe sine, se dedublează în subiect şi obiect 
şi nu mai este unu, iar Unul îi este anterior. Dacă gîndeşte altceva trebuie 
să gîndească ceva superior sieşi, căci scopul unei acţiuni este binele acelei 
acţiuni. Replică la teoria lui Aristotel din Metafizica, Cartea Lambda, Cap. 
8, unde se presupune o identitate dintre obiectul şi subiectul gîndirii lui 
Dumnezeu cu Dumnezeu însuşi: „Aşadar El se gîndeşte pe sine, de vre¬ 
me ce El este cel mai bun, iar gîndirea sa este gîndire a gîndirii." 

cît pe sine/, el va contempla întru totul ceva superior şi care îl pre¬ 
cedă. 22 Iar dacă se contemplă deopotrivă pe sine, dar contemplă 
şi ceva superior, şi în acest fel Intelectul se dovedeşte a veni abia 
în rîndul doi. 

Şi astfel trebuie conceput Intelectul şi trebuie considerat că el 
se află în prezenţa Binelui şi a Primului şi că îl contemplă pe Ace¬ 
la, dar că se uneşte şi cu sine şi se gîndeşte pe sine, că se gîndeş- 
te pe sine ca fiind Totalitatea lucrurilor. 

Astfel, cîtuşi de puţin nu se poate spune că /Intelectul/, atît 
de variat fiind, este Unul. Dar nici Unul nu poate fi Totalitatea 
lucrurilor, căci în acest fel El n-ar mai putea fi Unul. Şi nici In¬ 
telect nu poate fi. Căci şi în acest caz /Unul/ ar fi Totalitatea, de 
vreme ce Intelectul este Totalitatea lucrurilorP Şi, desigur, Unul 
nu poate fi nici Realitatea. Căci Realitatea este echivalentă cu To¬ 
talitatea lucrurilor. 24 

3. Ce ar putea fi, atunci, Unul, şi ce natură are el ? Nu-i deloc 
uimitor că e anevoie a o spune, de vreme ce nu-i uşor de spus 
nici ce sînt ceea-ce-este /ceva/ şi Forma. într-adevăr, cunoaşte¬ 
rea noastră se bizuie pe Forme. Or, cu cît Sufletul s-ar îndrepta 
mai mult spre Ne formă <&veî5eov> 25 , cu atît mai incapabil ajun¬ 
ge el să perceapă din pricina inexistenţei unor delimitări şi, fiind 
parcă întipărit de versatilitatea celui care îl întipăreşte 26 , alunecă 


22 Ideea, ce apare deja la Platon, este că obiectul gîndirii este superior 
subiectului gîndirii, deoarece acesta tinde spre cel dintîi ca spre un scop, 
sau ca spre un bine. Or, dacă Intelectul divin se gîndeşte pe sine, el n-o 
poate face decît contemplînd în sine ceva ce este mai presus de sine, adică 
Binele sau Unul. 

23 Intelectul divin cuprinde toate Formele, care sînt modelele exem¬ 
plare ale lucrurilor; deci se poate spune că Intelectul cuprinde toate lu¬ 
crurile, sau chiar este toate lucrurile. 

24 Demonstraţia că Intelectul=Formele=totalitatea lucrurilor (Reali¬ 
tatea) susţine una dintre cele mai importante teze plotiniene. 

25 Neforma ce este dincolo de nivelul Intelectului este diferită de in¬ 
formul materiei. La Plotin, Forma (Realitatea) ocupă centrul structurii 
ontologice (şi psihologice): dedesubtul ei (în afara), cît şi deasupra (în 
interior), ea face loc absenţei de formă. 

26 Această versatilitate, variabilitate face ca amprentele din Suflet să 
nu mai aibă nici o formă precisă. 

înapoi şi se teme că nu ar putea reţine nimic. De aceea, el oste¬ 
neşte pe acele meleaguri şi coboară bucuros, adesea desprinzîn- 
du-se de toate în căderea sa, pînă ce ar ajunge pe meleagul sen¬ 
sibilului, de parcă s-ar opri aici pe un teren solid. După cum şi 
privirea, cînd osteneşte în /examinarea/ lucrurilor mici, bucuros 
sc opreşte asupra lucrurilor mari. 27 

Cînd însă Sufletul ar vrea să vadă prin sine însuşi, dat fiind că 
vede numai datorită însoţirii /cu Unul/ şi deoarece este una cu 
El, el crede că nu posedă încă obiectul căutării sale, fiindcă nu 
/mai! este diferit de obiectul gîndirii sale. Şi totuşi în acest chip 
trebuie să procedeze cel care urmează să filozofeze despre Unu. 28 

Deoarece, aşadar, Unu este ceea ce căutăm, pentru că cercetăm 
principiul tuturor lucrurilor — Binele şi Primul — nu trebuie să 
ne aşezăm departe de cele ce se află în preajma primelor realităţi, 
căzînd noi la nivelul ultimelor dintre lucruri, ci, dacă năzuim să 
ne reîntoarcem la cele dintîi, trebuie să ne fi îndepărtat de lucru¬ 
rile senzoriale aflate pe ultimul loc, ca şi de orice viciu. Şi, ca unii 
ce dăm fuga spre Bine, trebuie să ne reîntoarcem către Principiul 
aflat în noi înşine şi trebuie „să devenim Unu din mai mulţi" 29 , 
dacă urmează să avem viziunea Principiului şi a Unului. 30 


27 Cf. Platon, Republica, 368d, acoloînsă cu un sens metodologic po¬ 
zitiv. 

28 Plotin opune, în urma lui Platon, inteligenţa analitică, numită de 
Platon „dianoia", intelectului pur (nous), care poate avea acces şi la en¬ 
tităţile simple, ce nu se pot exprima printr-un „logos" format dintr-un 
subiect şi un predicat. V. Platon, Republica, 511 c-d; cf. Aristotel, Me¬ 
tafizica, 0,10. Pe acestea Sufletul le poate cunoaşte numai unindu-se cu 
ele, „fiind" ele într-un anume fel. La modul general, cunoaşterea, la Plo¬ 
tin, înseamnă identificarea cu obiectul de cunoscut. 

29 Republica, 443e. La Platon este vorba despre punerea în armonie a 
celor trei părţi ale Sufletului — partea raţională, cea înflăcărată şi cea ape- 
titivă — pentru ca omul să devină un om drept. Felul în care Plotin inter¬ 
pretează, scoţîndu-1 din context, deopotrivă simbolic şi mistic — , acest 
pasaj este pregnant. 

30 Să se remarce modul în care transcendentul la Plotin devine trans¬ 
cendental : Unul nu este, în fapt, de căutat în afară, ci în interiorul, în adîn- 
cul sinelui. Iar la el deopotrivă „se revine" şi „se urcă" — ambivalenţă 
dată de sensul verbului folosit, care are ambele sensuri. E o idee pe care 
o va prelua cu brio şi Sf. Augustin. Pentru sensul interiorităţii la Plotin, 
vezi şi LPIF§I. 

Devenind noi, prin urmare, Intelect, încredinţînd Intelectului 
Sufletul nostru şi bizuindu-ne pe el, pentru ca Sufletul să primească 
deşteptat ceea ce Intelectul ar vedea, trebuie să privim Unul cu 
ajutorul Intelectului; şi o vom face, fără să adăugăm vreo senza¬ 
ţie, fără să acceptăm în Intelect ceva de provenienţă senzorială, 
ci cu ajutorul unui Intelect pur şi a ceea ce este primordial în In¬ 
telect t 31 vom avea viziunea purităţii desăvîrşite. 

Cînd, aşadar, cel care ajunge la contemplarea acesteia, şi-ar re¬ 
prezenta natura /Unului/ fie ca pe o mărime, fie ca pe o figură, 
fie ca pe o masă corporală, el nu are Intelectul drept conducător 
al viziunii sale, deoarece, prin fire, Intelectul nu e menit să vadă 
asemenea realităţi, ci este vorba despre o activitate a senzaţiei şi 
a opiniei care urmează senzaţiei. 

Or, trebuie primită promisiunea activităţilor de care Intelectul 
este în stare /chiar/ de la Intelect: Astfel, Intelectul le poate ve¬ 
dea fie pe cele ce sînt /ierarhic/ înaintea sa, fie pe cele ce-i aparţin, 
fie pe cele care decurg de la el. Sînt pure şi cele cuprinse în el 32 , 
dar încă mai pure şi mai simple cele de dinaintea sa, şi cel mai 
mult /e aşa/ Acela care se află înaintea sa. Nu Intelectul este /El/, 
ci Acela este anterior Intelectului. Or, Intelectul aparţine celor-ce-sînt 
/ceva/, în vreme ce Acela nu este ceva, ci el se află înaintea oricărui 
Iceva individual/, nefiind ceea-ce-este /ceva/. Căci ceea-ce-este 
/ceva/ posedă, cumva, o Formă— a ceea-ce-este /ceva/, dar Ace¬ 
la nu are Formă, fie ea şi inteligibilă. 

însă, fiindcă natura Unului este generatoare a tuturor lucru¬ 
rilor, ea nu este nimic din ele 33 : El nu este nici Fiinţă, nici cali¬ 
tate, nici cantitate, 34 nici Intelect, nici Suflet, „nici mişcător, nici 


31 Aşa cum Sufletul are o parte superioară, aflată permanent în con¬ 
tact direct cu Intelectul, şi Intelectul are o parte superioară, primordială, 
aflată în contact direct cu Unul. 

32 O altă lecţiune: „sînt pure şi simple cele cuprinse în el..Este vor¬ 
ba despre Forme. 

33 Pentru afi Principiu, Unul este expulzat din Realitate, v.LPIF§H,5. 

34 Unul, fiind mai presus de ceea-ce-este ceva, adică de asocierea din¬ 
tre un subiect şi un predicat, iese din domeniul categoriilor şi nu se poa¬ 
te spune la modul propriu că este „ceva", adică o Fiinţă, sau un atribut 
al Fiinţei. De aici nevoia dea utiliza o „teologie apofatică" (negativă) pen¬ 
tru a-1 evoca. 

stătător" 35 , nici nu se află în spaţiu, nici în timp, ci este o „Formă 
identică în sine" 36 , mai degrabă însă este Neformă, aflîndu-se îna¬ 
intea oricărei Forme, înaintea mişcării, înaintea repaosului. Toa¬ 
te acestea, într-adevăr, caracterizează ceea-ce-este /ceva/, şi ele îl 
fac să fie multiplu. 

Dar de ce, dacă nu este în mişcare, Unul nu se află nici în re- 
paos ? Fiindcă este necesar ca, dintre aceste două /proprietăţi/, 
prima, cealaltă, sau ambele să se afirme despre ceea-ce-este /ceva/ 
şi că lucrul care stă locului stă prin /participare/ la Stare, dar nu 
este identic cu Starea. Astfel, el are această proprietate şi nu va 
rămîne ceva simplu. Dat fiind că pînă şi a-L invoca /pe Unu/ drept 
cauză nu înseamnă a-I atribui o proprietate Lui, ci nouă, fiind¬ 
că noi avem ceva de la El, anume de la Acela care rămîne în sine. 
Trebuie însă ca cel care vorbeşte cu precizie să nu afirme că /Unul/ 
este ori „cutare", ori „cutare", ci se cuvine ca noi, făpturi ce ne 
rotim pe din afară, să vrem să desluşim trăirile noastre proprii, 
ba ajungînd pe aproape, ba căzînd la distanţă, datorită dificultăţi¬ 
lor privitoare la Unu. 37 

4. Dificultatea cea mai mare este că înţelegerea Lui nu se face 
nici în temeiul ştiinţei, nici în acela al gîndirii, după cum este ca¬ 
zul cu celelalte inteligibile, ci în temeiul unei prezenţe <Kouâ tta- 
pouolav> superioare ştiinţei. 


35 Platon, Parmenide, 139b, PO,6,101,v. şi nota 47 a lui Sorin Vieru. 
Nimic, poate, nu exprimă mai pregnant distanţa dintre hermeneutica plo- 
tiniană şi hermeneutica modernă decît înţelegerea aporiilor despre Unu 
din Parmenide, ca semnificînd expulzarea acestuia din Realitate (dar nu 
şi din Existenţă), în timp ce modernii văd mai degrabă un fel de joc lo¬ 
gic, sau o întoarcere dramatică a filozofiei împotriva ei înseşi. Plotin în¬ 
ţelege prima ipoteză din Parmenide 137c, „dacă Unul e unu" ca avînd 
drept consecinţă imposibilitatea de a predica ceva despre El. De aseme¬ 
nea, Plotin asociază cea de-a doua ipoteză din Parmenide — „dacă Unul 
este" (a cărei consecinţă este că Unul respectiv este deopotrivă în miş¬ 
care şi în repaos) — de Intelect, iar pe cea de-a treia — „dacă Unul e mul¬ 
tiplu" — de Suflet. 

36 Phaidon, 78 d şi Banchetul, 211b. Platon se referă la Forme şi nu, 
ca Plotin, la ce este dincolo de ele. 

37 Nu se poate vorbi în sens propriu despre Unu; ce se poate este ex- 
plicitarea propriilor noastre emoţii şi trăiri avute cînd încercăm să ne apro¬ 
piem de el. 

Intr-adevăr, cînd Sufletul capătă ştiinţa a ceva, el îndură o în¬ 
depărtare de condiţia unităţii şi nu este întru totul unitate. Căci 
ştiinţa este un discurs raţional <A6yoţ>, iar discursul raţional pre¬ 
supune o multiplicitate. Prin urmare, Sufletul trece alături de Unu 
căzînd în domeniul numărului şi al mulţimii. 

Trebuie deci dat fuga dincolo de ştiinţă şi în nici un chip nu 
trebuie să ieşim din condiţia unităţii; ci trebuie să ne separăm de 
ştiinţă, de obiectele ştiinţei şi de orice alt obiect de contempla¬ 
ţie, chiar şi frumos 38 . Căci orice frumos vine în urma Aceluia şi 
derivă din Acela, la fel după cum soseşte lumina zilei de la Soa¬ 
re. 39 Iată de ce /Platon/ afirmă că /Unul/ „nu poate fi exprimat 
nici prin viu grai, nici prin scris" 40 . 

Totuşi vorbim şi scriem /despre Unu/ îndreptînd /atenţia către 
El/ şi deşteptînd /spiritul/ din/somnul/ discursurilor raţionale, 
spre a avea viziunea /Sa/, ca şi cînd am arăta calea cuiva care vrea 
să-L contemple. Şi învăţătura /din parte-ne/ se face pînă la cale 
şi la trecere, cît despre contemplarea /Unului/, ea cade /numai/ 
în sarcina celui ce vrea să-L vadă. Iar dacă nu te-ai îndrepta către 
viziune, nici Sufletul nu ar cunoaşte strălucirea de Acolo, şi nici 
n-ar suferi şi nici n-ar avea în sine un fel de suferinţă de iubire, 
proprie îndrăgostitului care se odihneşte de a mai vedea, /numai 
o dată ce e prezent/ în fiinţa pe care o iubeşte. 

După ce ai primit lumina cea adevărată şi ai înconjurat cu lu¬ 
mină întreg Sufletul, deoarece ai ajuns mai aproape /de Unu/, ai 
suit, fiind însă încă tras înapoi de o greutate care te împiedică să 
vezi; în fapt, nu ai suit tu singur, ci purtînd şi ceva care te opreş¬ 
te să ajungi la El ; sau /alfel spus/, nu eşti încă readus la Unu. 

Fireşte, Unul nu e absent de niciunde şi, totuşi, de oriunde e 
absent, astfel încît, deşi prezent, nu e prezent decît în acei oameni 
capabili şi pregătiţi să-L primească; astfel încît ei să se pună în 


38 Urmez varianta de traducere adoptată de Hadot şi de Armstrong; 
Brehier traduce „il faut abandonner toute autre contemplation, raeme 
celle du Beau..." 

39 Plotin reia concentrat comparaţia Bine (Unu) — Soare din Repu¬ 
blica, 508e-509a. V. şi 1, 1.6,9. 

40 Platon, Parmenide, 142a, Platon spune de fapt că „Unul nu poate 
fi nici numit, nici formulat, nici opinat, nici cunoscut şi că nimeni pe 
lume nu-L poate percepe". 

armonie /cu El/, ca şi cînd L-ar atinge şi ar intra în contact /cu 
El/ prin asemănare şi o putere aflată în ei, înrudită cuputerea pro¬ 
venind de la El. Cînd/ această putere/ se află în condiţia în care 
era cînd a sosit de la /Unul/, atunci poţi să-L vezi, în măsura în 
care se cuvine ca El să facă obiectul contemplaţiei. 

Dacă, aşadar, nu te afli Acolo, ci eşti încă afară, din pricina 
/acelor poveri/, sau a lipsei raţiunii îndrumătoare şi care aduce 
credinţa în/Unu/, ei bine, pune-te atunci pe tine însuţi în cauză 
din toate aceste motive; şi, după ce te-ai separat de toate, încearcă 
să fii singur , 41 Cît priveşte /teoriile aflate/ în raţionamente pe care 
nu izbuteşti să le crezi, să gîndeşti în felul următor: 

5. Oricine crede că existenţele sînt orînduite de întîmplare, prin 
efectul spontaneităţii şi că sînt ţinute laolaltă de cauze corpora¬ 
le, a fost alungat <coteAt|A.(xtou> departe, deopotrivă de Zeu, cît 
şi de conceperea Unului. 42 Argumentul /meu/ nu se adresează 
acestor oameni, ci acelora care au în vedere şi existenţa altei na¬ 
turi, în afara /aceleia a/ corpurilor, oameni care urcă /măcar/ la 
nivelul Sufletului. 

Or, este necesar ca aceşti gînditori să fi gîndit natura Sufletu¬ 
lui, cît şi /să admită/ că ea provine de la Intelect şi că, deoarece 
se împărtăşeşte cu raţiune de la acesta din urmă, /Sufletul/ po¬ 
sedă virtutea. Apoi ei vor concepe un Intelect diferit de ceea ce 
se numeşte /gîndirea/ analitică şi de raţiunea discursivă <xou \o- 
yi^oţiEVOt) rai /.oyiaTiKot». /Distincţia apare evidentă/, pentru că 
deja cugetările se află în disociere şi în mişcare, şi pentru că şti¬ 
inţele, fiind cugetările din Suflet, tot ele ajung să se manifeste, 
deoarece Intelectul este cauza ştiinţelor din Suflet. 43 


41 Se observă caracterul personal, chiar voluntar, al misticii plotinie- 
ne, absenţa unui Mîntuitor sau chiar a unui intercesor, spre deosebire 
de ceea ce se întîmplă în creştinism sau în Gnoză. 

42 Plotin elimină din start discuţia cu stoicii şi epicureii, care nu ac¬ 
ceptau dualitatea Suflet-corp. Discuţia aici se poartă cu platonicienii şi 
peripateticienii care nu acceptau că Unul este distinct de Intelect. 

43 Deoarece gîndim asupra naturii Sufletului, trebuie să existe şi In¬ 
telect, distinct de Suflet de unde să provină gîndirea. Dar Intelectul nu 
se confundă nici cu cugetările, deoarece acestea sînt în mişcare şi diver¬ 
gente, în timp ce Intelectul trebuie să fie imobil şi unitar; de asemenea, 

Şi cînd /omul ajuns aici/ vede Intelectul, aşa cum /se vede ime¬ 
diat/ ceva senzorial datorită aptitudinii de a fi perceptibil, cînd 
îl vede deci că se află mai presus de Suflet, că e părintele acestu¬ 
ia — e un Univers inteligibil —, el trebuie să afirme că Intelectul 
stă în tihnă, că e o mişcare neclintită <dtpep.fi >dvr|cnv> 44 . Trebuie 
de asemenea să afirme că Intelectul cuprinde totul în sine şi că 
este totul, că e o mulţime indisociabilă şi totuşi disociabilă. Căci 
el nu este disociat precum sînt conceptele gîndite unul cîte unul, 
dar nici cele din el nu se află într-un amestec confuz. Fiecare /For¬ 
mă/ purcede din el autonom <xcopîţ>, după cum se întîmplă în 
ştiinţe, unde, deşi toate /teoremele/ sînt într-o /unitate/ indivi¬ 
zibilă, totuşi fiecare dintre ele rămîne autonomă de celelalte. 45 

Prin urmare, această mulţime compactă <to opou 7tZ.fj0oq> — 
Universul inteligibil — se află în apropierea Primului, iar raţiu¬ 
nea afirmă că /Intelectul/ există cu necesitate, în caz că cineva ac¬ 
ceptă că şi Sufletul există. Iar /Intelectul/ este mai presus de Suflet, 
şi totuşi nu el este Primul, deoarece nu este nici Unu, nici sim¬ 
plu. Dar Unul şi Principiul tuturor este simplu , 46 

El este deci anterior celui mai de preţ dintre cele-ce-sînt /ceva/. 
(Trebuie, într-adevăr, să existe ceva anterior Intelectului care vrea 
să fie unu, dar care nu este totuşi Unu, ci are aspectul lui Unu, 
fiindcă Intelectul nu este dispersat în raport cu El. Intelectul stă 
laolaltă cu sine, în fapt, fără să se atîrne pe sine la distanţă /de 
Unu/, deoarece el vine după Unu, situat totuşi în apropierea Unu- 
lui, dar a îndrăznit să se separe cumva de Unu.) Iar minunăţia ce 


Intelectul nu se confundă nici cu principiul cugetător subiectiv, deoa¬ 
rece acesta creează gînduri care există cumva în prealabil în transceden- 
dent/transcendental. Plotin distinge intelectul analitic (numit de Platon 
dianoia) de Intelectul propriu-zis, care reprezintă o facultate intuitivă, 
sintetică a înţelegerii. 

44 Oximoronul trimite la Mişcătorul imobil al lui Aristotel — Inte¬ 
lectul divin. Intelectul obiectiv al lui Plotin cuprinde în el Formele in¬ 
teligibile platoniciene, aşa după cum intelectul subiectiv cuprinde gîn- 
durile personale. 

45 Din nou modelul ştiinţei ipotetico-deductive pentru a descrie uni- 
tatea-multiplă a Intelectului, cf.S,IV.9,5. 

46 Afirmare a postulatului Principiului unic şi a necesităţii ca el să fie 
simplu. V.LPIF§H,5 




Despre Bine sau Unu 


297 


se află înaintea Intelectului este Unul, care există fără să fie /ceva/ 
<6 (tT| ov ecmv> pentru ca să nu-l atribuim pe unu ca predicat al 
unui subiect. 47 

în fapt, Unului nu I se cuvine dat nici un nume , dar, dacă tre¬ 
buie totuşi numit, la modul general ar putea fi numit în chip adec¬ 
vat „Unu“ ; nu însă în sensul că există /mai întîi/ un subiect, apoi 
vine Unu /ca predicat al său/. De aceea /Unul/ este greu de cu¬ 
noscut şi, cel mai bine. El este cunoscut prin odrasla născută din 
el — Fiinţa. Căci /El/ conduce Intelectul înspre Fiinţă 48 , iar na¬ 
tura Lui este în aşa fel încît să fie izvorul celor foarte bune şi pu¬ 
terea ce zămisleşte realităţile, rămînînd însă în Sine. /Această pu¬ 
tere/ nu scade, nici nu se află printre cele născute de ea însăşi, 
fiindcă ea este înaintea acestora. Pe ea o numim „Unu“ în mod 
necesar, prin aceea că, numind-o, ne-o indicăm unii altora. 

Ajungînd aşadar la o noţiune indivizibilă şi dorind unificarea 
Sufletului nostru, nu pronunţăm astfel „unu" şi „indivizibil", în 
sensul în care pronunţăm /aceste cuvinte/ în cazul punctului şi 
al unităţii: Căci acest „unu" este începutul cantităţii, care nu ar 
putea subzista, dacă nu ar exista anterior /ei/ Fiinţa şi ceea ce este 
anterior Fiinţei. 49 Nu trebuie să dăm năvală cu gîndul asupra punc¬ 
tului şi monadei, ci să le asemănăm pe acestea cu realităţile /inte¬ 
ligibile/ folosind analogia, în baza simplităţii lor şi a fugii lor de 
mulţime şi de divizibil. 


47 Hadot aduce o corecţie textului manuscriselor şi traduce: „qui n’est 
pas un, afin qu’ «un» ne soit pas, lâ-aussi, un predicat qui serait attri- 
bue â un sujet different de lui" (p.89). Nu cred că corecţia este judicioasă, 
în măsura în care, aşa cum credem, în general, prin to ov trebuie înţe¬ 
les „ceea-ce-este ceva" mai curînd decît „ceea-ce-există“ pur şi simplu, 
fără capacitate de relaţie. Plotin spune că Unul nu este „ceva", în sen¬ 
sul că nu există un subiect căruia „unu" să-i fie predicatul, deoarece atunci 
el ar deveni o simplă proprietate universală. 

48 Lecţiunea manuscriselor presupune: „Intelectul conduce înspre Fi¬ 
inţă", ceea ce a apărut imposibil, în virtutea echivalenţei dintre Intelect 
şi Fiinţă. Plotin vrea să spună că, prin contemplarea lui Unu, Intelectul 
devine Fiinţă. 

49 Unul aritmetic şi punctul geometric presupun existenţa cantităţii, 
chiar dacă ele sînt lipsite în mod propriu de cantitate. Or, cantitatea este 
un atribut al Fiinţei, care este însă posterioară Unului absolut. 

6. Cum deci să ne referim la Unul şi cum trebuie asociat El 
gîndirii ? De fapt, Unul trebuie înţeles şi în alte sensuri decît în 
acela /care afirmă/ că monada şi punctul unifică. Căci în acest ul¬ 
tim caz Sufletul, eliminînd dimensiunea şi mulţimea numărului, 
se opreşte la ceva infinitesimal şi se bazează, desigur, pe ceva in¬ 
divizibil; totuşi acest indivizibil era atributul unui subiect divi¬ 
zibil şi era atributul unui subiect diferit /de el însuşi/. Dar Unul, 
în cealaltă accepţie, „nu este predicatul unui subiect" 50 , nici al unui 
subiect divizibil, nici nu este indivizibil, nici chiar în sensul de 
mai sus, adică luat ca infinitesimal. 

într-adevăr, El este cel mai mare dintre toate — nu prin dimen¬ 
siune însă, ci prin putere, astfel încît şi ceea ce este fără mărime 
este /mare/ prin putere. De altminteri chiar şi existenţele ce vin 
după Unu sînt /mari/ deşi sînt indivizibile şi fără părţi în privin¬ 
ţa puterilor lor, dar nu /sînt mari/ în privinţa maselor /corpora¬ 
le/. 51 Chiar infinitul însuşi trebuie conceput nu prin faptul că mări¬ 
mea sau numărul /asociat/ ar fi inepuizabile, ci prin puterea sa 
de necuprins. 

într-adevăr, atunci cînd L-ai gîndi ca pe Intelect sau ca pe un 
Zeu, El e mai mult /decît acestea/. 52 Şi iarăşi, atunci cînd îl faci 
unu cu gîndirea, şi în acest caz El este mai tunul decît orice ţi-ai 
putea imagina, pentru ca /El/ să aibă mai multă unitate chiar de¬ 
cît are noţiunea ta /despre El/. 53 Căci El există prin sine, fără să 
aibă nici un predicat. 5 * 


50 Parmenide, 138a. 

51 Este vorba despre Forme, care nu au masă corporală — deci, din 
acest punct de vedere sînt inferioare corpurilor, dar le sînt superioare 
prin puterile lor. Pasajul rămîne neclar şi a fost felurit tradus. 

52 La Plotin, Intelectul este numit şi „zeu" ; Unul e mai mult decît un 
zeu: chiar atributul „divin" nu i se mai potriveşte întru totul. 

53 Pasaj cu lecţiune incertă. Urmez soluţia lui Hadot. O altă lecţiu- 
ne ar da: „şi în acest caz, El este mai mult decît un zeu, dacă l-ai repre¬ 
zenta avînd mai multă unitate decît noţiunea ta /despre El/.“ 

54 După ce a arătat că Unul nu poate fi un predicat pentru un subiect, 
Plotin arată că El nu poate fi nici un subiect pentru un predicat. Gîn- 
dul presupune asocierea unui subiect şi a unui predicat — o unificare a 
două entităţi distincte. Acesta este Intelectul. Unul înseamnă însă o uni¬ 
tate absolută, indisociabilă şi astfel, el apare superior „gîndului tău". 

Ai putea gîndi Unul în baza noţiunii de autosuficienţă a Lui 
căci trebuie ca el să fie cel mai suficient sieşi, mai autonom şi mai 
puţin lipsit de ceva dintre toate cele. Intr-adevăr, orice lucru mul¬ 
tiplu şi care nu e unu are lipsuri fiind alcătuit din mai multe/părţi/. 
Fiinţa are, prin urmare, nevoie de El ca să obţină unitatea. Dar 
/Unul/ nu are nevoie de el însuşi, de vreme ce /unitatea/ este El 
însuşi. Lucrul multiplu are nevoie de atîtea/părţi/ cîte există /în 
el/, iar fiecare dintre acestea asociindu-se cu celelalte şi nefiin- 
du-şi suficientă, are nevoie de celelalte şi produce nevoia deopo¬ 
trivă în fiecare parte, cît şi în întregul de acest fel. 

Dacă, aşadar, trebuie să existe ceva pe deplin autonom, 55 nu¬ 
mai Unul poate fi acel ceva, dat fiind că el nu are vreo lipsă nici 
în raport cu el însuşi, nici în raport cu altceva. El nu caută ceva 
nici ca să fie <i'va fj>, nici ca să fie în bunăstare <eu fj>, nici ca să 
se aşeze Acolo. Intr-adevăr, El este cauza pentru celelalte lucruri 
şi nu ia de la celelalte subzistenţa; şi ce altă fericire i-ar mai pu¬ 
tea sosi din afara sa? Astfel, fericirea, bunăstarea nu sînt pentru 
/Unu/ atribute, de vreme ce /fericirea/ este El însuşi. 

Pe de altă parte, El nu are un loc. Intr-adevăr, El nu are nevo¬ 
ie de o aşezare stabilă, ca şi cînd nu s-ar putea susţine pe sine. Iar 
ceea ce are nevoie să fie aşezat este neînsufleţit şi e o masă care 
cade, dacă nu este aşezată cumva. Restul lucrurilor sînt aşezate da¬ 
torită Lui: datorită Lui ele deopotrivă subzistă şi îşi capătă locul 
unde au fost rînduite. Insă lucrul care îşi caută locul este în ne¬ 
voie. Or, un principiu nu are nevoie de lucrurile care vin după el. 
Iar Principiul tuturor nu va avea nevoie de nimic. Căci ceea ce e 
în nevoie, e în nevoie deoarece tinde către principiu. 56 

Or, dacă Unul ar fi în nevoie, El ar căuta, desigur, să nu mai 
fie unu, astfel încît rezultă că va avea nevoie de ceea ce-1 nimi¬ 
ceşte /ca unu/. însă, orice ar putea fi considerat ca ducînd lipsă 
de bunăstare, are nevoie de un salvator. Rezultă că/în acest caz/ 


55 O reformulare a postulatului Principiului unic: dacă negăm că există 
ceva autonom, înseamnă că orice se compune din mai multe părţi — şi 
deci nu e un principiu — sau se poate reduce la o cauză anterioară — şi 
iarăşi nu e un principiu. 

56 Lucrurile sînt produse de o cauză, un principiu, ce are un rang ie¬ 
rarhic mai înalt; ele tind să se reîntoarcă la principiul de unde au pur¬ 
ces, avînd nevoie de el. Raţiunea finală şi raţiunea eficientă tind astfel, 
la un moment dat, să coincidă la Plotin. 

pentru Unu nu există nici un bine, şi nici voinţa de vreun /bine/ 
Ci El va fi Pestebine <imep&Ya0ov> şi nu va fi un bine pentru El 
însuşi, dar va fi un bine pentru rest, dacă vreun lucru are capaci¬ 
tatea să se împărtăşească din El. 57 De asemenea, nu există /în El/ 
nici gîndire pentru ca să nu existe alterare. Nici mişcare nu există, 
pentru că El este anterior mişcării şi gîndirii. 58 Căci la ce ar pu¬ 
tea El gîndi ? La Sine însuşi ? 

Aşadar, /s-ar putea crede că, aflat/ înaintea gîndirii, El va fi în 
ignoranţă şi va duce lipsă de gîndire, pentru ca să se cunoască pe 
sine, tocmai El, care îşi este suficient sieşi! De fapt, nu /înseamnă 
că/ El va fi în ignoranţă, fiindcă nici nu se cunoaşte, nici nu se gîn- 
deşte pe Sine: căci ignoranţa are drept obiect un lucru diferit /de 
subiectul care ignoră/, şi, în acest caz, cineva îl ignoră pe un altul. 
Singur El însă nici nu cunoaşte, nici nu are ce să ignore; şi fiind, în 
comuniune cu Sine «ruvov>, nu are nevoie să se gîndeascăpe Sine , 59 

De fapt, nici măcar „comuniunea cu sine" nu trebuie să I-o 
atribui /în sens propriu/, pentru ca să-I conservi unitatea, ci tre¬ 
buie să-I iei gîndirea, comuniunea cu sine 60 , gîndirea de sine, ca 
şi a restului lucrurilor. Căci El nu trebuie orînduit la nivelul su¬ 
biectului gînditor, ci mai curînd la cel al gîndirii. Or, gîndirea nu 
gîndeşte, ci este pentru un altul cauza actului de a gîndi. Iar ca¬ 
uza nu este totuna cu cauzatul. Prin urmare, cauza tuturor nupoa- 
te fi nici unul dintre lucrurile cauzate. 

De fapt, nici măcar nu trebuie numit „bine" Acesta care pro¬ 
duce /binele/; dar, altminteri /considerat/, /El/ este Binele, situat 
deasupra tuturor celor bune. 61 


57 Unul este Bine pentru rest, dar nu şi pentru sine, deoarece Plotin 
vrea să elimine orice posibilitate de mişcare şi de schimbare. Iată deci 
că identificarea Unului cu Binele este relativizată de Plotin: Unul este 
Binele, dar nu pentru El însuşi, ci pentru toate celelalte lucruri. 

58 Plotin utilizează aici ceea ce mai tîrziu se va numi „teologie nega¬ 
tivă" : lui Dumnezeu (Unul) i se neagă pe rînd toate atributele posibi¬ 
le, deoarece El este incomprehensibil. 

59 Polemică cu Aristotel pentru care principiul suprem este Intelec¬ 
tul care se gîndeşte pe sine. 

60 Preferabilă lecţiunea propusă de P.Hadot to crovEîvai în loc de xo 
croviEvai „a înţelege". 

61 Dacă Unul este cauza a tot ceea ce este bun, el nu poate fi, în sens 
propriu, Bine. Ca Principiu însă, el poate fi numit „Bine". De fapt, prac- 

7. Dacă însă nu reuşeşti să-ţi precizezi opinia /despre Unu/, 
deoarece El nu are nici unul dintre atributele de mai sus, concen- 
irează-te asupra lor; /apoi/, îndepărtîndu-te de ele, priveşte: pri¬ 
veşte însă fără să arunci cugetul în afară. Căci El nu zace în vreun 
loc, lipsind celelalte existenţe de /prezenţa/ sa, ci este prezent pen¬ 
tru cine poate să-L atingă, dar pentru cel neînstare, absentează. 

Aşa cum în celelalte cazuri, nu este posibil ca cineva să se gîn- 
dească la un obiect, atunci cînd are mintea fixată asupra altuia şi 
cînd şade alături de un altul, ci trebuie să nu adauge nimic obiec¬ 
tului gîndirii, pentru ca acela să rămînă obiectul gîndit el însuşi, 
tot aşa trebuie şi aici concepute lucrurile: nu e cu putinţă să-L 
gîndeşti pe Acela, avînd în suflet întipărirea altui obiect, atunci 
cînd această întipărire este activă. De asemenea, atunci cînd Su¬ 
fletul este prins şi stăpînit de alte preocupări, el nu poate să se 
lase întipărit de amprenta obiectului contrar; ci, precum se spu¬ 
ne în legătură cu Materia, că ea trebuie să fie lipsită de orice ca¬ 
litate, dacă urmează să primească întipăririle tuturor lucrurilor, 
la fel — şi cu atît mai mult — trebuie ca Sufletul să fie lipsit de 
gînduri, dacă urmează să nu existe nici o piedică pentru ca Su¬ 
fletul să se umple şi să se lumineze cu Natura cea dintîi. 

Dacă aceasta /este aşa/, trebuie ca, după ce ai alungat deopar¬ 
te tot ceea ce este exterior, să te întorci cu totul spre înlăuntru şi 
să nu te înclini deloc spre în afară. Ci, după ce le-ai ignorat pe toa¬ 
te /cele exterioare/, chiar şi înainte de a te afla în dispoziţia /adec¬ 
vată/, ba chiar şi înainte de a fi în domeniul Formelor 62 , după ce 
ai ignorat chiar şi faptul că tu însuţi te afli în contemplarea Ace¬ 
luia, <(xyvof|oavTa 5e mi orutov ev Tţj 9ea etcelvou yeveo9at> 63 


ticarea teologiei negative obligă la eliminarea pe rînd a tuturor atri¬ 
butelor pozitive asociate cu Unul: el nu poate fi nici gîndire, nici su¬ 
biect gînditor, nici Fiinţă sau existenţă şi nici măcar Bine. Chiar a-1 numi 
„unu“, sau „coabitînd cu sine“ este un mod impropriu de a vorbi de¬ 
spre El, care trebuie considerat cu totul inefabil. Pe de altă parte, urmînd 
calea „teologiei pozitive" în calitate de principiu şi fundament a tot ce 
există. Unul este şi Fiinţă, şi Bine, şi Gîndire. Formula lui Plotin, abia 
atinsă de aripa creştinismului, va fi reluată în secolul al V-lea de Pseu- 
do-Dionysios Areopagitul, în Numele divine. 

62 Pasaj cu sens neclar, tradus în fel şi chip. 

63 Text ambiguu pe care P. Pladot îl traduce: „dans un non-savoir de 
lui-meme, il faut devenir possede par Lui dans la vision..." (Hadot, P., 

trebuie ca, însoţindu-te cu El timp îndestulător, să vii să dai de 
veste şi altuia, dacă poţi, despre unirea /ta/ de Acolo. 64 (Avînd 
parte, pesemne, de o asemenea unire, Minos a avut reputaţia de 
a fi fost „intimul lui Zeus“ 65 . Or, amintindu-şi de /această înso¬ 
ţire divină/, el a instituit legile în chip de imagini ale ei, dat fiind 
că, în vederea instituirii legilor, el a fost fecundat printr-o atin¬ 
gere divină.) 

Sau, dacă socoteşti că treburile politice nu sînt demne de tine, 
rămîi, dacă vrei, sus bb — e un simţămînt pe care l-ar putea avea şi 
cel care a văzut mult! b7 

/Platon/ spune însă că [Zeul] 68 nu este în afara nimănui, ci El 
îi însoţeşte pe toţi oamenii, chiar dacă ei îl ignoră. Căci ei fug în 


Plotin — Trăite 9 (VI.9), Paris, 1994, p.98) Cred totuşi că sensul pasa¬ 
jului este că, pentru contemplarea lui Unu, nu este suficient numai să 
laşi deoparte orice gînd străin, dar trebuie să uiţi chiar şi de faptul con¬ 
templării Unului. Pentru Plotin, conştiinţa înseamnă că Sufletul este cen¬ 
trat pe partea sa medie, raţională; or, în vederea contemplării, trebuie ca 
Sufletul să se identifice cu partea sa superioară, aflată în contact nemij¬ 
locit cu Intelectul şi care este supra-conştientă. (v. LPIF§H,6,3) 

64 Este foarte interesant şi modern totodată acest mod de plonjon în 
inconştientul superior conştiinţei, asociat de Plotin cu căutarea lui Unu. 
Sufletul trebuie să se elibereze nu numai de impulsurile trupeşti, dar şi 
de gînduri, de prezenţa Formelor, trebuie să se golească chiar şi de con¬ 
ştientizarea că se află în căutarea lui Unu. S-a vorbit, în asemenea ca¬ 
zuri, despre influente indiene asupra lui Plotin, ceea ce totuşi nu pare a 
fi cazul. V.LPIF§H,8 

65 Homer, Od. XIX, 178. Metafore erotice ale unirii, însoţirii, inti¬ 
mităţii. 

66 Acest „sus“ e folosit numai metaforic. în fapt, cum se vede din res¬ 
tul tratatului, ca şi din alte locuri, apropierea de Unu nu este o „ascen¬ 
siune" a Sufletului, ci o afundare a acestuia în şinele cel mai adînc. Con¬ 
templaţia la Plotin este, în chip manifest, o sondare a interiorităţii, a 
sinelui. V. şi LPIF§I. 

67 Expresia aminteşte de limbajul misterelor eleusine. V. infra. în Re¬ 
publica, Platon cerea filozofului care contemplase suficient Forma Bi- 
n elui, să coboare din nou în Peşteră, şi să asume conducerea statului. Plo¬ 
tin îngăduie filozofului să rămînăîn afara treburilor publice, dacă doreşte. 
Totuşi, se pare că Plotin se gîndfa la un moment dat să întemeieze, cu 
sprijinul împăratului Gallienus, o cetate a filozofilor: Platonopolis. 

68 Lecţiune incertă; cred că mai potrivit ar fi „Unul". 

afara Lui, sau, mai exact, în afara lor înşile. Prin urmare, nu pot 
să-l prindă pe Cel de care au fugit, nici, cînd s-au pierdut pe ei 
înşişi, nu au cum să caute un alt /zeu/. Nici măcar un copil nu-şi 
va cunoaşte părintele, dacă, în sminteala sa, iese din sine însuşi! 
Dar cel ce a aflat cine este, va şti şi de unde vine. 

8. Dacă, prin urmare, un Suflet se va cunoaşte pe sine în restul 
timpului şi dacă va şti că mişcarea sa nu este rectilinie — afară doar 
dacă s-ar întrerupe — şi că mişcarea sa naturală, care-i circulară 69 , 
nu se înfăptuieşte în jurul a ceva exterior, ci în jurul unui centru 
/interior/, şi că este centrul de unde originează cercul, atunci Su¬ 
fletul se va roti în jurul acelui centru de unde provine; el se va an¬ 
cora de centru, adunîndu-se pe sine către acel punct. Către acesta 
ar trebui să fie purtate toate Sufletele, dar numai Sufletele zeilor 
sînt de-a pururea purtate spre El. Căci Zei sînt /Sufletele/ purta¬ 
te spre El. 70 Intr-adevăr, un zeu este fiinţa asociată Aceluia, în vre¬ 
me ce comunul oamenilor şi animalele se află departe. 

Oare ceea ce căutăm este acest punct, /conceput/ ca un cen¬ 
tru al Sufletului ? Sau trebuie să gîndim altceva, /un punct/ unde, 
ca să spunem aşa, coincid toate centrele şi să considerăm aceas¬ 
ta prin analogie cu centrul cercului concret ? Căci Sufletul nu este 
un cerc de acest fel, adică o figură /geometrică/, ci /facem ana¬ 
logia fiindcă/ natura originară 71 se află în el şi în jurul lui, şi fiind¬ 
că /Sufletele se desfac /dintr-un astfel /de centru/ şi, încă mai mult, 
fiindcă în întregul lor, ele sînt separate. 

în fapt însă, deoarece o parte a noastră este prinsă de corp (pre¬ 
cum atunci cînd cineva are picioarele în apă, dar restul trupului 
iese deasupra), atunci cînd ne înălţăm deasupra corpului prin par¬ 
tea /noastră/ care nu s-a cufundat /în corp/, ne ataşăm cu această 


69 14, 11.2,2, unde Plotin va explica de ce şi în ce sens se poate spune 
că mişcarea naturală a Sufletului este circulară. Circularitatea este înţe¬ 
leasă ca o asociere între identitatea stării pe loc (proprie Intelectului) şi 
alteritatea mişcării rectilinii, proprii elementelor materiale. 

70 Phaidros, 247c-d. Este, de asemenea, vorba despre Sufletele plane¬ 
telor şi ale Cerului antrenate într-o veşnică mişcare circulară. 

71 Republica, 61 ld. Platon compara Sufletul cu zeul marin Glaucos, 
de nerecunoscut în fiinţa sau adevărată din pricina depunerilor marine 
de mîl, scoici şi alge. 

/parte de sus/, corespunzătoare centrului nostru de ceea ce se poa¬ 
te numi centrul universal, odihnindu-ne acolo, precum centrele 
cercurilor meridiane sînt ataşate de centrul sferei care le cuprin¬ 
de pe toate. 72 

Or, dacă cercurile respective ar fi corporale şi nu sufleteşti, ele 
s-ar ataşa centrului în mod spaţial, şi, cum centrul respectiv s-ar 
afla undeva în spaţiu,/cercurile/s-ar roti în jurul său. Dar, fiind¬ 
că Sufletele sînt inteligibile, iar Acela se află mai presus de Inte¬ 
lect, trebuie să concepem ataşarea respectivă bazată pe alte puteri, 
în baza cărora subiectul gînditor se asociază obiectului gîndirii; 
mai mult, trebuie să vedem că subiectul gînditor este prezent /pen¬ 
tru obiectul gîndirii/ în baza asemănării şi a identităţii /cu aces¬ 
ta din urmă/ şi că el se asociază cu ceea ce se înrudeşte, dacă ni¬ 
mic nu se opune. 73 

Corpurile sînt împiedicate de alte corpuri să comunice între 
ele, dar realităţile incorporale nu sînt oprite să comunice din ca¬ 
uza corpurilor. Ele nu sînt separate între ele de spaţiu, ci de al- 
teritateşi diferenţă. Cînd deci alteritatea/dintre subiect şi obiect/ 
nu ar fi prezentă, cele care nu mai au alteritate sînt prezente /per¬ 
manent/ unele pentru celelalte. 74 

Prin urmare, Acela, neavînd /în sine/ nici o alteritate, este pre¬ 
zent de-a pururea /pentru noi/, în vreme ce noi /sîntem prezenţi 
pentru El/ numai atunci cînd nu avem /alteritate în noi/. Nu Ace¬ 
la tinde spre noi, pentru ca să se rotească în juru-ne, ci noi tin¬ 
dem spre Acela, pentru ca să ne rotim în juru-I. Şi de-a pururea 
/ne rotim/ în jurul Lui, dar nu privim întotdeauna către El. Ci 
/sîntem/ precum un cor ce-şi intonează cîntul de adio /la sfîrşi- 


72 Cercurile meridiane ale unei sfere au centrele în acelaşi punct cu 
centrul sferei. La fel — spune Plotin — centrele Sufletelor individuale 
(adică Intelectele individuale) coincid cu centrul Sufletului universal, adică 
cu Intelectul universal. 

73 Principiu gnoseologic esenţial la Plotin: cunoaşterea entităţilor in¬ 
teligibile este posibilă în măsura în care Sufletul devine el însuşi inteli¬ 
gibil, asemănător obiectului de cunoscut: similia similibus noscuntur. 

74 Contemplarea lui Unu şterge distincţia dintre obiect şi subiect, deoa¬ 
rece cele două ajung să coincidă, aşa cum postularea lui Unu elimină du¬ 
alitatea dintre subiect şi predicat, prezentă la nivelul Fiinţei-Intelect. 

tul reprezentaţiei/ <eiţci(8cov> 75 ; chiar dacă corul se învîrte în ju¬ 
rul corifeului, el s-ar putea întoarce /totuşi/ şi către privitorii din 
afară <xo E^co xfjq 0eaq 76 >. Dar, cînd s-ar reîntoarce spre interior, 
abia atunci cîntă frumos corul şi /abia atunci/ el se roteşte cu 
adevărat împrejurul corifeului. La fel şi noi: ne găsim întotdea¬ 
una în jurul Lui, iar atunci cînd nu am face-o, vom pieri cu to¬ 
tul şi nu vom mai exista deloc. 

Dar noi nu ne aţintim privirile întotdeauna spre £7; însă, cînd 
ne uităm la El, atunci ne întîlnim ţelul şi pacea, abia atunci reu¬ 
şim să nu mai cîntăm rău <pr) cxjtcx 5 eiv>, dansînd cu adevărat hora 
îndumnezeită împrejurul Lui! 77 

9. In hora aceasta, vezi izvorul vieţii, izvorul Intelectului, Prin¬ 
cipiul existenţei, cauza Binelui, rădăcina Sufletului. Insă toate aces¬ 
tea nu se revarsă din El, în aşa fel încît să-L diminueze, căci nu 
avem de-a face cu o masă corporală. Altminteri, cele generate /de 
El/ ar fi pieritoare. Numai că ele sînt eterne, fiindcă Principiul 
lor rămîne mereu la fel, fără să se distribuie în ele, ci rămînînd 
întreg /în fiecare/. 78 Iată de ce şi cele generate rămîn permanent. 
După cum, atîta timp cît Soarele continuă să existe, continuă să 
existe şi lumina. 

Căci noi nu am fost tăiaţi /de la rădăcina aceea/, nici nu sîn- 
tem separaţi de ea; chiar dacă natura corpului, căzînd peste noi, 
ne tîrăşte /spre în afară/. Noi răsuflăm uşuraţi şi sîntem mîntuiţi 
nu fiindcă Acela /la un moment dat/ dăruieşte, iar apoi se ţine 


75 Interpretarea lui EfţâStov a creat probleme: unii, precum Brehier, 
au ignorat preverbul, şi au tradus prin „cîntînd", alţii au încercat unele 
corecţii ale textului: de pildă, Hadot citeşte ânaStov adică „cîntînd rău, 
dizarmonic", Meijer: „privind în afară". în ceea ce mă priveşte, cred că 
sensul este: „cîntînd ultimul cînt, cîntînd „exodos“-ul dramei. Probabil 
că era obiceiul ca, drept adio, corul să se întoarcă spre spectatori, ceea 
ce putea crea unele dezacorduri, deoarece coriştii nu mai priveau spre 
corifeul ce stătea în centru. 

76 ©ea înseamnă atît „spectatori", „locul unde stau spectatorii" la tea¬ 
tru, cît şi „viziune". Pasajul înseamnă deci şi „către viziunea exterioară". 

77 Nu trebuie uitat că corul grecesc deopotrivă cînta şi dansa conco¬ 
mitent. 

78 V. pentru toate aceste imagini, ca şi aceea a corului, LPIF§H,2. 

deoparte, ci fiindcă El e darnic mereu <xopT|Yov>vToc;> ; ’ 9 ) cît timp 
/El/ ar fi ceea ce este. 

Existăm chiar într-o măsură mai mare, dacă ne înclinăm în¬ 
spre El cît şi înspre bine, chiar Aici fiind, în vreme ce, fie şi nu¬ 
mai faptul de a ne găsi departe /de El/ înseamnă că ne este mai 
rău. Chiar şi Aici Sufletul se odihneşte ajungînd în afara relelor, 
după ce a dat fuga într-un loc purificat de rele. Chiar şi Aici Su¬ 
fletul gîndeşte <voeî> /fără discursivitate/, chiar şi Aici este im¬ 
perturbabil, iar viaţa cea adevărată este şi Aici! 80 

Căci /traiul/ de acum, fără un zeu, este o urmă a vieţii, care 
imită viaţa cea /adevărată/, în timp ce viaţa de Acolo este ma¬ 
nifestarea Intelectului. Şi făcîndu-se manifestă, ea zămisleşte în 
tihnă zei, atingîndu-L; ea zămisleşte frumuseţe, zămisleşte 
dreptate, zămisleşte virtute. Intr-adevăr, /natura/ Sufletului este 
grea cu toate acestea, după ce a fost fecundată de Zeu 81 ; iar Aces¬ 
ta îi este principiul şi finalitatea. 

îi este principiul, fiindcă de Acolo provine /Sufletul/. îi este 
finalitatea fiindcă binele /ei/ Acolo se află, şi fiindcă, după ce ajun¬ 
ge Acolo, /natura/ Sufletului devine ceea ce cu adevărat era /cînd- 
va/. în lumea de Aici, într-adevăr, şi în aceste /trupuri ale noas¬ 
tre/ „există căderea, surghiunul şi pierderea aripilor". 82 Iar că 
Binele se află Acolo o arată şi Eros care e consubstanţial cu Su¬ 
fletul; după cum în picturi şi în mituri se spune că Eros a fost 
unit cu /naturile/ Sufletelor. 

Or, de vreme ce /natura/ Sufletului este diferită de Zeu, dar 
se trage totuşi de la Zeu, ea îl iubeşte în chip necesar /pe Zeu/. 


79 Acest verb, adesea folosit de Plotin pentru a exprima generozita¬ 
tea cu care Unul, dar şi Intelectul şi Sufletul dăruiesc, înseamnă la pro¬ 
priu, „a fi choreg". „Choregul" era iniţial conducătorul corului, dar apoi, 
la Atena, era un cetăţean bogat care sponsoriza repetiţiile şi onorariile 
corului. Asocierea cu imaginea precedentă a corului care cîntă rotindu-se 
în jurul corifeului este evidentă. 

80 Plotin polemizează cu dualiştii şi gnosticii care afirmă că numai după 
moarte Sufletul poate reveni „în patrie" şi că Aici nu este decît al sufe¬ 
rinţei şi „prizonieratului". 

81 în greceşte, „Suflet" (psyche) este de genul feminin, ceea ce per¬ 
mite metafora lui Plotin. în traducere, am recurs la un expedient „na¬ 
tura sufletului". Prin „Zeu", cel mai probabil este de înţeles aici Unul. 

82 Platon, Phaidros, 246C, 248 C. 

Şi aflîndu-se Acolo, ea posedă „Erosul ceresc", în timp ce Aici iu¬ 
birea sa devine „Erosul vulgar". Acolo se află „Afrodită cerească", 
Aici o avem drept însoţitoare pe „Afrodita vulgară". De fapt, ori¬ 
ce Suflet este Afrodita. Asta exprimă alegoric „naşterea Afrodi- 
tei şi /faptul/ că Eros se naşte împreună cu ea." 83 

Prin urmare, /natura/ Sufletului îl iubeşte pe Zeu cu o iubire 
firească şi voind să rămînă laolaltă /cu el/, precum o fecioară iu¬ 
beşte un tată vrednic cu o iubire vrednică. Dar cînd ajunge să se 
nască /în trup/, parcă este amăgită de peţitori; ea a schimbat /iu¬ 
birea dintîi/ pe o iubire pămînteană şi este siluită din cauza ab¬ 
senţei Tatălui. Dar cînd ajunge să urască siluirea de Aici şi cînd 
se purifică de /ticăloşiile/ de Aici, atunci, dacă se duce iarăşi la 
Tatăl ei, are parte /iarăşi/ de fericire. 84 

Iar cei cărora această păţanie le este necunoscută, să ia seamă 
la iubirile de Aici: în ce fel ai de-a face cu cei pe care îi iubeşti 
cel mai mult, şi /să ştie/ că aceste făpturi iubite sînt muritoare, 
vătămătoare — iubiri pentru umbre, iubiri inconsistente; /să ştie/ 
că toate acestea nici nu erau cu adevărat iubite, nici nu reprezen¬ 
tau binele nostru, nici ceea ce noi căutăm. Dimpotrivă, Acolo se 
află iubitul autentic, cu care-ţi este cu putinţă să te uneşti, îm- 
părtăşindu-te din El şi posedîndu-L în chip autentic, fără ca, din¬ 
spre în afară să fii îmbrăţişat de carne. 

Cine a văzut ştie ce spun s 5 : anume că Sufletul posedă o altă 
viaţă, atunci cînd merge înainte, se apropie de El şi se împărtăşeş¬ 
te din El, astfel încît ajunge în condiţia de a şti că dărui torul vie¬ 
ţii celei adevărate este de faţă; nu mai are nevoie, atunci, de ni¬ 
mic mai mult. Dimpotrivă, el trebuie să se despoaie de rest şi să 
oprească în această singurătate, să devină această singurătate, tăind 
de la sine tot surplusul de care noi sîntem înconjuraţi. Aşa încît 
să ne grăbim să ieşim de Aici şi să ne mîniem că mai sîntem le¬ 
gaţi de lanţurile lumii de dincoace <em 0cccEpcx>, ca să-L îmbrăţişăm 


83 Platon, Banchetul, 180d. Ideea că orice Suflet este Afrodita înseamnă 
că orice Suflet zămisleşte iubirea divină care îl poartă spre Unu. 

84 Acest scenariu mitic a fost pus în legătură cu anumite mitologii gnos¬ 
tice, ca cele imaginate de Valentinus, unde, în general, Sophia, se în¬ 
depărtează de Tată şi se cufundă în prizonieratul Materiei. Lipseşte însă, 
la Plotin, Mîntuitorul sau intercesorul. 

85 Formulă rituală a misterelor eleusine. Cf.7,1.6,7. 

cu întregul nostru şi să nu avem nici o parte prin care să nu intrăm 
în contact cu Zeul! 

Este cu putinţă deci ca Aici să-l vezi şi pe Acela, să-ţi vezi şi 
Şinele, după cum ai îngăduinţa <0epi<;> să vezi: Şinele /să ţi-1 vezi/ 
strălucitor, plin de o lumină inteligibilă; mai curînd Şinele însuşi 
devenit lumină pură, neîngreunată, uşoară, devenit un Zeu, ba 
mai degrabă fiind Zeu. /Şinele tău/ — învăpăiat în acel moment, 
dar, în caz că s-ar mai îngreuna din nou /cu povara trupului/, 
semănînd cu /un foc/ ce se stinge... 

10. Dar d e ce oare el nu rămîne Acolo ? Da, /se întîmplă căde¬ 
rea sa/ fiindcă el nu a ieşit încă în întregime /de Aici/! Va avea 
însă cîndva, va avea permanenţa viziunii omul ce nu mai e tul¬ 
burat de trup! 86 Or, nu e tulburată partea care a văzut, ci cea¬ 
laltă/parte din noi e tulburată/, atunci cînd partea care a văzut 
se leneveşte să vadă, fără însă să piardă cunoaşterea manifestată 
în demonstraţii, în convingeri şi în raţionamentul din Suflet. Nu¬ 
mai că faptul de a vedea, cît şi /subiectul/ care a văzut nu sînt 
raţiune discursivă, ci sînt mai bune decît raţiunea, anterioare ei 
şi mai presus de ea, după cum e cazul şi cu obiectul vederiiF 

Văzîndu-se pe sine atunci cînd vede, omul va vedea ceva la 
fel /ca Unul/; ba, mai curînd, el se va uni cu /Unul/ ce-i în acest 
fel şi se va percepe pe sine în acest fel, devenit simplul Dar, pe¬ 
semne, nu trebuie spus nici măcar „va vedea" : Intr-adevăr, (dacă 
trebuie vorbit despre două lucruri — subiectul văzător şi obiec¬ 
tul văzut, căci ambele nu sînt acelaşi lucru — ar fi o îndrăzneală 
de susţinut aşa ceva!) văzătorul nici nu vede lucrul văzut atunci 
/în momentul contemplaţiei/, nici nu-1 deosebeşte /de el însuşi/, 
nici nu-şi reprezintă că sînt două entităţi, ci se întîmplă de parcă 
a devenit un altul şi nici el însuşi, nici însuşirile sale nu mai au 


86 Evident, după moarte. 

87 „Vederea" este superioară raţiunii discursive, deoarece „vederea" 
unifică în vreme ce raţionamentul separă şi analizează, ţinînd Sufletul 
cel mult la nivelul Intelectului. V. infra. 

88 Identitatea şi identificarea în cadrul viziunii mistice dintre subiect 
şi obiect — temă fundamentală a lui Plotin. Pasajul poate fi tradus şi ast¬ 
fel: „...omul va vedea ceva la fel /ca şinele/; ba mai curînd, el se va uni 
/cu şinele/ ce-i astfel şi se va percepe devenit simplu..." 

vreo contribuţie Acolo. Ajungînd să fie unul /cu El/, de parcă 
şi-ar fixa centrul său în centrul /Lui/. în fapt, chiar şi Aici, cînd 
/văzătorul şi obiectul vederii/ se întîlnesc, formează o unitate, dar 
atunci cînd văzătorul se separă de lucrul văzut, ei formează o du¬ 
alitate. 

Astfel şi noi în acest moment spunem că /El/ este altceva /de- 
cît văzătorul/. Tocmai de aceea este atît de anevoie de lămurit vi¬ 
ziunea: într-adevăr, cum L-ai putea vesti ca pe altceva/decît eşti 
tu însuţi/, dacă, atunci cînd te-ai aflat în contemplaţie, nu L-ai 
văzut pe Acela ca fiind altceva, ci ca pe o unitate cu tine însuţi ? 

11. Iată ce vrea să lămurească porunca iniţierilor acestora — 
anume să nu divulgi nimic celor neiniţiaţi; ea a interzis ca divi¬ 
nul să fie arătat altuia 89 , deoarece el nu poate fi divulgat decît omu¬ 
lui care ar avea norocul să-L vadă el însuşi. 

Deoarece nu doi erau, ci unu era văzătorul faţă de văzut — aş 
zice nu „văzut", ci unit cu el — dacă văzătorul şi-ar aminti cum 
a fost cînd s-a contopit cu Acela 90 , ei bine, ar putea păstra atunci 
la sine o imagine a Aceluia: 

/Văzătorul/ era unu şi nu exista nici o diferenţă în Sine, nici 
faţă de Sine, nici faţă de rest. Nimic nu se mişca în Sine; el, care 
se înălţa, nici nu se înflăcăra, nici nu poftea la ceva; nici măcar 
raţiune, nici gîndire nu exista în el, nici, în general, el însuşi /nu 
mai exista/, dacă trebuie spus şi aceasta. 91 Ci, de parcă ar fi fost 
răpit, sau cuprins de delirul divin, omul sta locului în pace, în sin¬ 
gurătate; mulţumită Fiinţei sale neclintite, el nu se apleca în nici 


89 Altă traducere posibilă: „divinitatea a interzis ca Acela să fie arătat 
altuia, deoarece El nu...etc.“ 

90 Incertitudine textuală; o altă variantă ar oferi: „dacă văzătorul şi-ar 
aminti, el, care a fost cînd s-a contopit cu Acela..." 

91 Sufletul se eliberează de toate funcţiile sale: înflăcărarea, apetitu- 
rile, dar chiar şi de funcţia raţională; în final se goleşte complet de ori¬ 
ce proprietăţi pentru a deveni Unu. Această stare de inconştienţă supe¬ 
rioară este caracteristică identificării Sufletului cu partea sa superioară 
aflată în contact direct cu Intelectul, deoarece conştiinţa şi raţiunea sînt, 
la Plotin, (spre deosebire de Platon, unde logistikon -ul formează partea 
superioară a Sufletului), partea medie, centrală a Sufletului uman, şi nu 
cea superioară. 

o parte, nici nu se rotea în jurul său. El sta pe deplin nemişcat şi 
parcă devenise nemişcarea /însăşi/. 

Ai trecut deci în fugă deja nu numai de /corul/ frumuseţilor, 
dar ai depăşit şi Frumosul /însuşi/, ai suit deja dincolo de corul 
virtuţilor! 92 Eşti precum un om care, intrîndîn adîncul sanctua¬ 
rului, lasă înapoia sa statuile din templu; statui care celui care iese 
apoi din sanctuar i se înfăţişează în primul rînd 93 , urmînd ele după 
viziunea dinăuntru şi după însoţirea, nu cu o statuie, nu cu o 
icoană, ci cu El. Statuile sînt deci viziuni de rangul doi. 

Dar, probabil, /ceea ce ţi se arătase în sanctuar/ nu fusese „vi¬ 
ziune", ci reprezentase un alt fel de a vedea — ieşire din sine 
<eKOxaGii;>, simplificare, dăruire de sine <£jri5oat<;>, năzuinţă către 
atingerea /Lui/, rotire împrejur cu mintea <JtEptvor|cn.c;> pentru 
potrivirea /cu El/ — asta dacă vei privi la ceea ce-i înăuntrul sanctua¬ 
rului. Dar dacă ai privi în alt mod, nu ţi se arată nimic. 

/Vorbele/ de mai sus, prin urmare, sînt imitaţii /ale trăirii de 
Acolo/; şi se grăieşte cu cuvinte aluzive de către interpreţii înţe¬ 
lepţi în ce fel acel Zeu poate fi văzut. Preotul înţelept însă după 
ce înţelege aluzia, ar putea cunoaşte viziunea cea adevărată ajun- 
gînd Acolo, în sanctuar. Şi chiar dacă nu ar ajunge /Acolo/ şi ar 
socoti că acel sanctuar este ceva invizibil, va cunoaşte şi izvorul, 
şi Principiul şi va şti că vede Principiul prin mijlocirea Principiu¬ 
lui şi că asemănătorul se uneşte cu asemănătorul-, astfel că nu va 
lăsa deoparte nimic dintre realităţile divine pe care un Suflet poa- 


92 în Banchetul, 21 Oa-211 d, Platon, prin vocea Diotimei, descrie as¬ 
censiunea de la iubirea pentru un singur corp frumos, trecînd prin iu¬ 
birea pentru toate corpurile frumoase, apoi pentru ocupaţiile şi virtuţi¬ 
le frumoase, pentru ştiinţele frumoase, pînă la contemplarea Frumosului 
în sine. Acesta este prezentat ca fiind capătul ascensiunii (211 c-d); or, 
cum se vede, la Plotin, chiar Frumosul în sine (aflat la nivelul Intelectu¬ 
lui) nu formează decît „antecamera" Unului, care nici măcar Bine, în sens 
propriu, nu mai poate fi numit. Diferenţa faţă de Platon este notabilă, 
în pofida tuturor eforturilor lui Plotin de a se prezenta ca un simplu pla¬ 
tonician ortodox (10,V. 1,8). 

93 „Statuile reprezintă, desigur, lumea Formelor şi nivelul Intelectu¬ 
lui. Utilizarea limbajului misterelor este frecventă în filozofia Antichităţii 
tîrzii — la Porfir, Proclos, Olympiodoros, Hermeias. Trebuie observat 
însă că, la Plotin, „sanctuarul" este în interior. V. şi cartea mea, Eccle- 
siocratia, Bucureşti, 1998, cap.4-5. 

te să le cuprindă. Şi cere de la viziune restul — ce e înaintea vi¬ 
ziunii: pentru cel care le-a depăşit pe toate, restul înseamnă Ceea 
ce-i înaintea tuturor. 

Or, natura Sufletului nu va ajunge la inexistenţa totală, ci co- 
borînd, va sosi unde-i rău, şi, în acest fel, /va sosi/ la inexistenţă, nu 
totuşi la inexistenţa absolută. Dar, apucînd calea inversă, Sufle¬ 
tul nu va sosi la altceva, ci va reveni la Sine şi, astfel, el nu sălăş¬ 
luieşte în nimic altceva decît în Sine însuşi : or, faptul ca Sufletul 
să se afle în Sine însuşi /devenit/ singur, şi nu în ceea-ce-este /ceva/ 
asta înseamnă să fie în Acela. Devii, aşadar, nu Fiinţă, ci „mai pre¬ 
sus de Fiinţă" 94 pe această cale prin care te însoţeşti cu El. 

Iar dacă te-ai vedea pe tine însuţi devenind aceasta, te vei avea 
pe tine însuţi drept asemănare pentru Acela; iar dacă, pornind 
de la Şinele tău ai trece înspre /Acela/ precum imaginea /condu¬ 
ce/ către modelul ei, atunci ai cunoaşte capătul călătoriei tale. 95 
Căzînd apoi însă în exteriorul viziunii, deştepţi din somn din nou 
virtutea aflată în tine şi te gîndeşti pe tine că ai fost în chip desăvîr- 
şit orînduit. Iarăşi vei deveni uşor prin mijlocirea virtuţii şi te vei 
îndrepta spre Intelect şi, prin mijlocirea înţelepciunii, te vei duce 
spre El... 96 

...Aceasta este viaţa zeilor şi a oamenilor divini şi preafericiţi 
— îndepărtare de restul întîmplărilor de Aici, viaţă care nu 
îndrăgeşte plăcerile de Aici: ea înseamnă să fugi singur spre Cel 
singur, «pbyri povou ttpoc; povov> 97 


94 Republica, 509b. 

95 Evident, funcţionează aici ceea ce am numit „asemănarea unilate¬ 
rală" : Sufletul seamănă cu Unul, fiindcă a devenit el însuşi unificat, Unu, 
şi nu fiindcă ar avea o formă, sau o structură în comun cu Unul, lipsit 
de formă. (LPIF§H,3) 

96 Permanenţa înUnuîn timpul vieţii este cu neputinţă şi Sufletul re- 
cade. Dar el poate deveni „uşor" din nou, mai întîi practicînd virtuţile 
şi ajungînd astfel la nivelul Intelectului, apoi pornind de la acesta (prin 
intermediul „înţelepciunii" — adică al viziunii) se poate îndrepta din nou 
spre identificarea cu Unul. 

97 „Monos", în greacă, înseamnă deopotrivă „singur", cît şi „singura¬ 
tic", „unic", dar şi „lipsit de..“, „eliberat de..“. O altă traducere posibilă, 
mai exactă — ce ar pierde însă frumuseţea formulei finale a lui Plotin — ar 
fi: „Ea e o fugă a unui om eliberat de surplusuri spre El care este singur 
şi unic." Cf. şi metafora bărcii a lui Numenios din Apameea în LPIF§H,2,3. 

Tema 

Acest tratat arată cum trebuie dedusă raţional existenţa celor trei ipos¬ 
taze precum şi caracteristicile lor principale — Sufletul, Intelectul, Unul. 
Pe de altă parte, se arată şi faptul că ipostazele au o întemeiere în scrie¬ 
rile lui Platon şi se susţine că doctrina plotiniană „nu este nouă". 

Rezumat 

Sufletul s-a individualizat în „căderea" sa şi şi-a uitat originea. Dar dacă 
reflectează, o va redescoperi. Va înţelege că el a creat întregul Univers; 
apoi va ajunge să conceapă Intelectul, modelul inteligibil al Universului 
vizibil. Subiectul şi obiectul gîndirii formează o unitate în dualitate şi ge¬ 
nerează cele cinci principii supreme din Sofistul: ceea-ce este /ceva/, iden¬ 
titatea, alteritatea, mişcarea şi starea. Cauza Intelectului este Unul. Pro¬ 
blema derivării multiplului din Unu. Unul creează fără să se schimbe sau 
să se mişte. Vechii filozofi şi mai ales Platon au vorbit despre cele trei 
ipostaze. Ipostazele se află în noi înşine, doar că de obicei nu ne dăm sea¬ 
ma de existenţa lor, deoarece ascultăm zgomotele lumii exterioare. 



1. Ce oare a făcut şi face ca Sufletele să uite de Tatăl lor, Zeul ? 
Ce le face ca, deşi sînt parcele <poîpa<ţ> sosite de Acolo şi Lui îi 
aparţin, ele deopotrivă să se ignore pe ele însele şi să-l ignore pe El ? 

îndrăzneala, naşterea, cea dintîi alteritate şi voinţa de a-şi apar¬ 
ţine lor înşile — iată începutul răului pentru Suflete. 1 Aşadar, deoa¬ 
rece se vede că se bucură de independenţa proprie <amoelţouaup>, 
şi că s-au folosit de multă mişcare originînd în ele însele, au luat-o 
pe calea opusă /Zeului/ şi s-au separat mult de tot /de El/, ele au 
ajuns să ignore că de Acolo purced ele însele. 2 Păţesc precum co¬ 
piii, care, dacă sînt smulşi de îndată de la părinţi şi sînt crescuţi 
departe multă vreme, se ignoră atît pe ei înşişi, cît îşi ignoră şi 
părinţii. 3 

Prin urmare, Sufletele nu-1 mai văd nici pe Acela, nici nu se 
mai văd pe ele însele, se dispreţuiesc pe ele însele din necunoaş¬ 
terea neamului /lor/, dau cinstire celorlalte lucruri şi tuturor mai 
degrabă decît să cadă în uimire dinaintea lor înşile; fiind uluite 
şi bucurate de acele lucruri, fiind agăţate de acelea, ele s-au rupt 
pe cît le este cu putinţă de /principiile/ de care au fost îndepărta- 


1 Acest început, sau principiu al răului este, prin urmare, voinţa de 
individualizare, de separare, deopotrivă de Sufletul universal, cît şi de 
celelalte Suflete individuale. Intr-un sens mai larg, răul este voinţa de a 
intra în contact cu Materia care, fiind privaţiunea completă de Fiinţă, 
reprezintă la Plotin Răul absolut. V. şi 6.IV.8. 

2 Este vorba, în sens restrîns, despre Intelect; în sens mai larg despre 
Unu. 

3 Imaginea este împrumutată din repertoriul tematic al comediei me¬ 
dii şi noi, dar reapare şi în romanul grec, ca de exemplu Etiopicele. De 
remarcat că ignorarea originii echivalează cu ignorarea esenţei, naturii 
proprii a Sufletului. Cf. 9,VI.9,7. 

te, deoarece nu le-au dat cinstea cuvenită. Urmarea este că cin¬ 
stirea lucrurilor de Aici şi dispreţul arătat lor înşile reprezintă ca¬ 
uza completei necunoaşteri a Aceluia. Căci atunci cînd un altul 
este căutat şi admirat, cel care caută şi admiră este de acord, con¬ 
comitent, că /el însuşi/ este inf erior /obiectului căutării/. 4 Dar ast¬ 
fel, cînd el se aşază pe sine mai prejos decît lucrurile ce devin şi 
pier, cînd se concepe ca cel mai de dispreţ şi mai pieritor dintre 
toate pe care le cinsteşte, el nu şi-ar mai putea reprezenta în cu¬ 
get nici firea, nici puterea Zeului. 

De aceea trebuie să ne adresăm în două moduri celor care se 
află în această condiţie, dacă am dori să-i „întoarcem" către rea¬ 
lităţile contrare şi prime şi să-i înălţăm pînă la Cel mai înalt, la 
Unu şi la Primul. Care este cel dintîi mod şi care este celălalt? 
Cel dintîi arată lipsa de valoare a lucrurilor care sînt cinstite acum 
de Suflet — pe acesta îl vom parcurge mai bine în alte scrieri. 

Celălalt mod îi arată şi îi reaminteşte Sufletului de neamul şi 
demnitatea sa. Acest mod îl precedă pe primul şi, dacă este clari¬ 
ficat, îl va lămuri şi pe celălalt. Despre el trebuie să vorbim acum, 
deoarece el se află aproape de ceea ce căutăm şi este de folos pen¬ 
tru/scopul nostru/: căci subiectul cercetător este Sufletul, iar aces¬ 
ta trebuie să ştie ce fel de natură are el care cercetează, pentru ca 
să se cunoască mai întîi pe sine, dacă posedă puterea de a cerceta 
atare lucruri, şi dacă are un astfel de ochi, îneît să le vadă, şi dacă 
se cuvine ca el să facă cercetarea. Or, dacă lucrurile /de cercetat/ 
îi sînt străine, la ce bun /să le caute/? Insă dacă ele sînt înrudite 
/cu sine/, chiar că se cuvine /să le caute/ şi el poate să le şi găsească! 5 

2. Orice Suflet să ia aminte mai întîi la aceasta: el a creat toa¬ 
te animalele insuflîndu-le viaţa — deopotrivă pe cele pe care le 
hrăneşte pămîntul, cît şi pe cele pe care le hrăneşte apa şi pe cele 


4 Finalitatea, scopul ce reprezintă raţiunea finală a lucrului este su¬ 
perioară lucrului însuşi deoarece raţiunea este superioară rezultatului. 
Făcîndu-şi un scop din lucrurile materiale, Sufletul devine, pe moment, 
inferior acestora. 

5 Sufletul se cercetează pe sine, aşadar subiectul cercetător şi obiec¬ 
tul cercetării de fapt coincid. Plotin subliniază mereu că desprinderea 
Sufletului de devenire şi corporalitate înseamnă o revenire a Sufletului 
la şinele său autentic, un plonjon în sine, o regăsire a sinelui. 

ce sînt în aer; tot el a făcut şi astrele divine de pe Cer, tot el a 
făcut Soarele, dar şi Marele Cer vizibil. El, Sufletul, le-a împo¬ 
dobit, el le conduce în mişcarea lor circulară ordonată, de vreme 
ce el este o natură diferită de cele pe care le împodobeşte, de cele 
pe care le mişcă şi pe care le face să trăiască. 6 

Şi este necesar ca el să fie mai de preţ decît toate acestea, deoa¬ 
rece ele se nasc şi pier atunci cînd Sufletul le părăseşte sau le 
dăruieşte viaţa. 7 El însă trăieşte veşnic, deoarece el nu se aban¬ 
donează pe sine însuşi. 

Iată cum trebuie judecat asupra felului în care dăruirea vieţii 8 
se face atît în Universul întreg, cît şi în fiecare vieţuitoare: 

Sufletul individual să privească Marele Suflet — el, Sufletul in¬ 
dividual ce nu-i mic, nici lipsit de vrednicia de a cerceta, dacă — 
printr-o condiţie calmă — se îndepărtează de amăgire şi de cei care 
le vrăjesc pe celelalte Suflete. Şi nu numai corpul înconjurător să 
/şi-l reprezinte/ rămînînd nemişcat, cît şi umorile corpului <6 rou 
ocbparoq k/c65o>v>, ci şi tot ceea ce e în jur: liniştite marea şi ae¬ 
rul, şi chiar Cerul însuşi care e mai măreţ. Să gîndească, apoi, că 
înspre acesta, situat în repaos, Sufletul parcă de din afară se scurge 
de pretutindeni şi se revarsă înăuntru, soseşte din toate părţile şi 
le luminează. Aşa cum razele Soarelui, învăpăind un nor întune¬ 
cos, îl fac să strălucească, dăruindu-i o sclipire aurie, la fel şi Su¬ 
fletul, intrînd în trupul Cerului, îi dăruie acestuia viaţă, nemuri¬ 
re şi îl deşteaptă din nemişcare ! 9 


6 Sufletul individual nu este decît aparent distinct de Sufletul univer¬ 
sal, iar acesta din urmă este cel care a creat şi menţine în viaţă şi în or¬ 
dine acest Univers vizibil. Plotin admiră frumuseţea lui, în care vede sem¬ 
nul frumuseţii superioare, incorporale. In momentul în care omul înţelege 
că el rămîne o individualitate numai dacă o doreşte şi că se poate gîndi 
ca Totalitate, „reîntoarcerea" şi „salvarea" devin posibile. LPIF§H,6 

7 Urmez lecţiunea adoptată de K. Kremer, Plotin, Seele-Geist-Eines, 
Hamburg, 1990, p.210, care urmează în general ediţia PH. O altă lec- 
ţiune ar da următoarea traducere: „.. .cînd Sufletul, care le dăruieşte via¬ 
ţa, le-ar părăsi." 

8 V. LPIF, nota 147. 

9 Cf. 7,11,6; frumuseţea Universului, ca şi a unui corp individual este 
la Plotin rezultatul prezenţei vieţii şi Sufletului şi nu (numai) cel al unor 
raporturi armonice între părţi. Imaginea norului întunecat iluminat de 
Soare ca ilustrînd prezenţa Sufletului la Seneca, Scrisori către Lucilius, 
41,4. V. PB,5, p.17. 

Iar /Cerul/ fiind mişcat etern de către u n Suflet care-1 pune în 
mişcare în chip inteligent, a devenit o vieţuitoare fericită. 10 Ce¬ 
rul a primit rangul Sufletului care locuieşte în el; înainte însă de 
prezenţa Sufletului, el era un cadavru — pămînt şi apă, sau mai 
curînd era întunericul Materiei, nefiinţă şi „ceea ce urăsc zeii", 
cum spune cineva. 11 Dar puterea şi natura Sufletului ar putea 
apărea mai evidente şi mai clare, dacă ai reflecta la felul în care 
Sufletul cuprinde şi conduce Cerul cu voinţa sa: 

Intr-adevăr, Sufletul s-a dăruit pe sine întregului acesta, cît este 
el de mare, şi a însufleţit orice interval, fie mare, fie mic, deşi fie¬ 
care corp se află în altă parte, unul fiind într-un loc, altul într-al- 
tul, unele ţinînd de /mişcări/ contrarii, altele legate de o altă de¬ 
pendenţă a unelor faţă de celelalte. 12 Nu este cazul Sufletului: el 
nu animă, prin cîte o parte a lui, cîte un corp în parte, îmbucătăţin- 
du-se, ci, în întregul său, dă viaţă tuturor corpurilor ; el este pre¬ 
zent întreg, pretutindeni asemănător părintelui care l-a generat 13 
atît în privinţa unităţii, cît şi a prezenţei sale în toate modurile şi 
în toate locurile ckcctoc xo 7tdtvxr|>. 

Iar Cerul, fiind variat şi diferit după loc, formează /totuşi/ o 
unitate datorită acestei puteri /a Sufletului său/ şi, tot din prici¬ 
na lui, un zeu este acest Univers. Şi Soarele este un zeu fiindcă e 
însufleţit, şi celelalte astre, şi noi din aceeaşi pricină, dacă există 
/ceva divin în noi/: „morţii, mai degrabă decît bălegarul, sînt de 


10 Cf. Timaios, 29e-30d ; reapare, inspirată din acel dialog, tema op¬ 
timistă — a Sufletului care se dăruie pe sine corporalităţii pentru a o în¬ 
sufleţi şi ilumina. V. 6,IV.8,1. 

11 Citat aproximativ după Homer, //.XX,65. Acolo este vorba despre 
Infern, asimilat de Plotin cu Materia absolută. Plotin sugerează că nici 
măcar elementele nu existau, fără prezenţa Sufletului. în fapt, chiar Ma¬ 
teria este o creaţie a Sufletului, într-un prim timp, după care, tot de la 
Suflet ea primeşte Formele. (75,111.4,1) 

12 Este reluată teza animaţiei universale, prezentă la stoici şi care va 
fi, într-o altă modalitate, adoptată şi de Leibniz. Aşadar, elementele — 
apă, pămînt, foc, aer — sînt considerate animate: focul şi pămîntul au miş¬ 
cări „naturale" verticale, dar opuse, în vreme ce apa şi aerul au mişcări 
orizontale mai degrabă suprapuse. 

13 Este vorba despre Intelect, identificat cu Demiurgul platonician din 
Timaios. 

azvîrlit“ H . Iar, pentru zei, cauza faptului că sînt zei este cu ne¬ 
cesitate un zeu mai în vîrstă decît acei zei. 15 

Or, Sufletul nostru este de acelaşi fel /cu Sufletul universal/; iar 
dacă l-ai examina cînd e lipsit de adaosuri, luîndu-1 purificat, ai găsi 
/mereu acolo/ acelaşi lucru de preţ, care e un Suflet, şi anume mai 
de preţ decît orice este corporal. Căci toate sînt pămînt; şi chiar 
de-ar fi foc 16 , ce ar putea să le aprindă? Şi /mai există şi/ lucruri¬ 
le care sînt compuse din aceste elemente, dacă le mai adăugăm apa 
şi aerul. Iar dacă trebuie alergat după ceva fiindcă e însufleţit, de 
ce să fugi după un altul, în timp ce te neglijezi pe tine însuţi ? Cînd 
admiri însă Sufletul din altul, te admiri pe tine însuţi ! v 

3. Astfel, de vreme ce Sufletul este ceva de preţ şi divin, fiind 
încrezător deja că poţi urma un zeu cu ajutorul unui astfel de lu¬ 
cru /divin/, suie către el însoţit de o astfel de cauză: în general, nu 
te vei duce departe şi nici nu sînt multe intermediarele . 18 Consi¬ 
deră, prin urmare, vecinătatea Sufletului cu lumea de sus ca mai 
divină decît acest /Suflet/ divin; Sufletul vine după /acea lume/ şi 
provine de la ea. Căci deşi Sufletul este în felul în care l-a arătat 
raţionamentul, el este o imagine a Intelectului. Aşa cum expresia 
exterioară este o imagine a discursului din Suflet, tot aşa Sufletul 
este o expresie a Intelectului, şi este întreaga/sa/ manifestare, via¬ 
ţa pe care /Intelectul/ o împrăştie pentru subzistenţa altei /fiinţe/; 
aşa după cum există o căldură a focului consubstanţială /cu focul, 
cît şi o căldură pe care focul o furnizează /celorlalte obiecte/. 19 


14 Heraclit, Diels, fr.96. Ideea este că bălegarul este viu, în timp ce 
morţii sînt „morţi". 

15 Sufletul, c {.Timaios 35c. S-a observat că la Plotin substantivul „zeu", 
sau adjectivul corespunzător „divin", este folosit cu destulă largheţe (din 
perspectiva monoteistă). Am urmat lecţiunea lui Armstrong şi Harder. 

16 Teorie stoică. 

17 De fapt, nu există decît un singur Suflet, manifestat în chip diferit 
în diferite locuri. V.LPIF§H,6. 

18 Aluzie critică la teoriile gnostice sau ale altor platonicieni la care 
intermediarele sufereau un proces inflaţionist. 

19 Teoria celor două actualizări: una consubstanţială Fiinţei lucrului, 
şi cealaltă pe care el o împrăştie, o dăruie în jur.V.7,V.4,2 şi LPIF§G,3 
şi §H,6. Această foarte importantă teorie îi permite lui Plotin să conci- 

Trebuie conceput însă că Sufletul /aflat/ Acolo nu curge în afa¬ 
ra /Intelectului/, ci că, pe de-o parte, rămîne în el, pe de altă par¬ 
te, are o ipostază /autonomă/. 20 Provenind el de la Intelect, Su¬ 
fletul este o Fiinţă intelectuală, iar Intelectul său se află în gîndirea 
discursivă 21 , iar desăvîrşirea sa vine iarăşi de la Intelect ca de la 
un părinte care hrăneşte o odraslă pe care, în comparaţie cu sine, 
nu a zămislit-o desăvîrşită. Iar ipostaza /Sufletului/ provine de 
la Intelect şi este o raţiune formatoare în actualizare, atunci cînd 
Sufletul contemplă Intelectul. 22 

Cînd, aşadar, Sufletul ar privi ţintă spre Intelect, el posedă din 
interior gîndurile pe care le gîndeşte şi este în actualizare. Şi doar 
pe acestea singure trebuie să le numim actualizările Sufletului, cîte 
au un caracter intelectual şi cîte îi vin de acasă. Ceea ce e infe¬ 
rior îi soseşte din altă parte şi reprezintă ceea ce un astfel de Su¬ 
flet îndură pasiv. 23 Intelectul, prin urmare, îl face încă mai divin, 
atît prin aceea că îi este părinte, cît şi prin faptul că este prezent. 
Căci nu există nimic intermediar /între Suflet şi Intelect/ decît 
faptul de a fi diferite: există o continuitate între ele, iar Sufletul 
este receptacolul, în vreme ce Intelectul este forma. 24 Dar şi ma¬ 


lteze viziunea continuităţii vieţii (pe care o are în comun cu unii stoici) 
cu necesitatea de a distinge ierarhic ipostazele, aşa cum o cerea plato¬ 
nismul. 

20 Prin partea sa consubstanţială cu Intelectul, Sufletul aparţine lu¬ 
mii Intelectului; prin partea sa autonomă, el însufleţeşte corpurile şi le 
devine, uneori, prizonier. 

21 Aceasta este funcţia raţională a Sufletului, pe care o poate depăşi 
doar dacă se identifică cu partea superioară, vecină cu Intelectul. 

22 Orice ipostază inferioară, atunci cînd este produsă, are o anumită 
indeterminare, este nedesăvîrşită. Ea se determină şi se desăvîrşeşte, în- 
torcîndu-se spre ipostaza superioară pe care o regăseşte în sine. Excep¬ 
ţia este Materia care rămîne indeterminată, deoarece, spre deosebire de 
celelalte ipostaze, ea nu conţine în sine Binele sau Unul, v.LPIF§H,7. 

23 Ceea ce este propriu Sufletului este tendinţa intelectuală; răul nu 
este pentru el decît un accident, ceva pasiv, adăugat. In acest fel, Plotin 
încearcă să menţină dualismul spirit-trup, păstrînd totuşi unitatea lu¬ 
mii şi responsabilitatea individuală; ceea ce nu e prea uşor. 

24 V. pentru teoria că Intelectul în raport cu Sufletul este precum for¬ 
ma (sau actualizarea) în raport cu materia (virtualitatea), Aristotel, De¬ 
spre Suflet, III,5. Pe de altă, parte, Sufletul este actualizarea Intelectului, 

teria Intelectului este frumoasă, fiind ea de tip intelectual şi simplă, 
precum Intelectul. 25 

4. în ce fel este Intelectul care, din motivele de mai sus, s-a do¬ 
vedit superior Sufletului, ale cărui proprietăţi s-au arătat, s-ar pu¬ 
tea vedea şi din consideraţiile următoare: 

Dacă eşti uimit de acest Univers sensibil atunci cînd priveşti la 
măreţia, la frumuseţea şi la ordinea mişcării sale eterne, şi dacă iei 
în seamă şi pe zeii din el — unii vizibili 26 , alţii invizibili — cît şi pe 
Daimoni, animale, plantele toate, apoi te înalţi către modelul său 
şi către ceea ce-i mai adevărat, ei bine, să vezi Acolo toate inteli¬ 
gibilele, eterne fiind, avînd de la sine o înţelegere proprie şi o viaţă 
proprie! Iar diriguitor peste acestea este Intelectul neamestecat, o 
înţelepciune de nespus, cît şi, cu adevărat, viaţa de îndestulare 
<Kopoq>, din timpurile zeului Cronos-Intelect. 27 Căci el, /Intelec¬ 
tul/, cuprinde în sine toate existenţele nemuritoare, orice intelect 
/particular/, orice zeu, orice Suflet, toate în repaos de-a pururea! 

Căci de ce ar căuta /Intelectul/ să se schimbe, de vreme ce e 
fericit ? Şi încotro s-ar putea îndrepta, dacă le are pe toate la sine ? 
Şi nici nu caută să sporească, de vreme ce este desăvîrşit. De aceea, 
cele existente la el sînt cu toate desăvîrşite pentru ca el să fie 
desăvîrşit întru totul, neavînd nimic care să nu fie asemenea lui 
şi neavînd nimic în sine care să nu gîndească. El gîndeşte însă, 


deci el ar fi forma. Evident, în primul caz, termenul evEpyeia este luat 
în sensul lui aristotelic, ca transformare a indeterminatului în determi¬ 
nat, în timp ce în cel de-al doilea caz, este vorba despre cea de-a doua 
Evrpyeia — specific plotiniană — care face manifeste latenţele (determinări 
ascunse, dar reale) ale unui Intelect care este el însuşi actualizare. 

25 Materia inteligibilă, v. 72,11.4. Sufletul se comportă faţă de Intelect 
ca materia (receptacolul) faţă de formă, aşa cum susţinuse Aristotel în 
Despre Suflet; dar propriu-zis materia Intelectului este materia inteligi¬ 
bilă, substratul Formelor manifestate, sau aspectul latent al Intelectului. 

26 Astrele. 

27 V. şi 5,V.9,8, unde Intelectul era pus în legătură cu Endymion. Aici 
joc de cuvinte între „Cronos", zeul în timpul domniei căruia se credea 
că pe pămînt existase vîrsta de aur, cînd îndestularea şi înţelepciunea erau 
universale, şi „koros“ —îndestulare, saţietate —sugerînd desăvîrşirea In¬ 
telectului, absenţa dorinţei din el. 

jără să caute, ci avînd /ceea ce vrea să gîndească/. 28 Iar beatitu¬ 
dinea sa nu e dobîndită, ci toate /posesiunile sale/ există în eter¬ 
nitate. Eternitatea/sa/ e autentică; pe ea timpul o imită înconju- 
rînd Sufletul, timpul care lasă deoparte unele /lucruri în trecut/ 
şi se năpusteşte asupra altora /din viitor/. 29 

Intr-adevăr, mereu alte, şi iarăşi alte /înfăţişări/ cunoaşte Su¬ 
fletul: el este cînd Socrate, cînd un cal, întotdeauna un individ 
din cele existente. 30 Intelectul însă este toate lucrurile. Căci el le 
posedă pe toate stînd în nemişcare în sine şi el numai este, iar cu- 
vîntul „este" îi aparţine veşnic, şi niciodată nu există pentru el 
viitorul. Intr-adevăr, şi atunci /în viitor/, el este; şi nu există nici 
ceva trecut. Căci Acolo nimic nu se trece, ci totul stă nemişcat, 
dat fiind că există aceleaşi realităţi, care se iubesc pe ele însele pen¬ 
tru că sînt astfel. 31 

Iar fiecare dintre aceste existenţe este Intelect şi Realitate 
(ceea-ce-este /ceva/), şi fiecare Intelect şi fiecare Realitate /par¬ 
ticulare/ sînt Totalitatea. 32 Şi Intelectul constituie Realitatea în 
baza gîndirii, în vreme ce Realitatea, pentru că este gîndită, oferă 
Intelectului gîndirea şi putinţa de a fi o Realitate. 

Dar cauza gîndirii este alta /decît Intelectul/, şi tot ea este ca¬ 
uza şi pentru Realitate ( ceea-ce-este /ceva/). Aşadar, ambele — In¬ 
telectul şi ceea-ce-este /ceva/ — au o altă cauză. Căci ele există la¬ 
olaltă şi nu se părăsesc unul pe celălalt, ci formează acest unu, care 
este totodată două: Intelectul şi ceea-ce-este /ceva/ — subiectul şi 
obiectul gîndirii — Intelectul corespunzînd subiectului gînditor, în 
vreme ce ceea-ce-este /ceva/ corespunde obiectului gîndit. Căci nu 


28 Spre deosebire de gîndirea analitică, Intelectul nu gîndeşte cerce- 
tînd, străduindu-se, ci posedînd adevărul printr-o intuiţie directă, ime¬ 
diată. 

29 V. Platon, Timaios, 37d pentru formula că „timpul este imaginea 
mişcătoare a eternităţii". 

30 Cf./S.V.7. Sufletul conţine toate potenţialităţile indivizilor care poa¬ 
te deveni, dar, efectiv, la un moment şi într-un anume loc dat, el nu este 
decît un Suflet individual. Intelectul este în mod actualizat total, deoa¬ 
rece el nu cunoaşte timpul şi, pentru el, nu există decît un etern prezent. 

31 Formele platoniciene. 

32 Raportul tot-parte, conform logicii incorporalelor: partea e totul 
şi totul se regăseşte în fiecare parte. 

ar putea exista gîndirea, dacă nu ar exista alteritatea dar şi identi¬ 
tatea. Se nasc, prin urmare, drept /genuri/primordiale: Intelectul, 
Ceea-ce-este /ceva/ (Realitatea), Alteritatea, Identitatea. 33 

Dar gîndirea trebuie să posede întotdeauna atît mişcare, cît şi 
stare. /Are nevoie/ de mişcare, dacă /subiectul/ gîndeşte, şi are 
nevoie de stare, pentru ca să rămînă acelaşi /subiect şi obiect al 
unui anume act de gîndire/. Iar /de alteritate este nevoie/, pen¬ 
tru ca să existe un subiect gînditor şi un obiect al gîndirii. 34 In¬ 
tr-adevăr, dacă vei suprima alteritatea, /totul/ devenind unul, va 
fi tăcere. 

Dar trebuie ca şi printre obiectele gîndirii să existe o alterita¬ 
te a unora faţă de celelalte. Şi /trebuie să existe/ şi identitatea, dat 
fiind /că fiecare obiect al gîndirii/ formează o unitate cu sine <ev 
eoartâ» 35 şi există ceva comun în toate. Iar diferenţa /specifică/ 
este o alteritate. Aceste realităţi, devenind o multiplicitate, pro¬ 
duc numărul şi cantitatea. Iar calitatea este proprietatea /parti¬ 
culară/ a fiecăreia dintre aceste realităţi, din care, luate ca prin¬ 
cipii, se nasc celelalte lucruri. 

5. Zeul multiplu acesta <7toA.vx;> se află deasupra Sufletului, a 
cărui fire este prinsă de aceste realităţi /inteligibile/, dacă nu ar 


33 Pasajul interpretează cea de-a doua ipoteză din Parmenide: dacă 
Unul este ceea-ce-este, şi unde Unul apare ca fiind deopotrivă în mişca¬ 
re, şi în repaos, în identitate şi alteritate. (245e) De asemenea, se referă 
la cele „cinci genuri supreme" despre care vorbeşte Platon în Sofistul, 
254d-e: ceea-ce-este /ceva/, identitatea, alteritatea, repaosul şi mişcarea. 
Aici apare şi Intelectul, desigur, identic cu ceea-ce-este /ceva/. E intere¬ 
sant de observat cum Plotin combină aceste sugestii din dialogurile pla¬ 
toniciene, pentru a-şi legitima: 1) identificarea dintre Intelect şi ceea-ce-este; 
2) caracterul de unu-multiplu al Intelectului; 3) incompatibilitatea Inte¬ 
lectului astfel prezentat cu Intelectul perfect simplu al lui Aristotel; 4) 
în consecinţă, imposibilitatea ca Intelectul să fie Principiul. 

34 Principiul identităţii ca şi cel al non-contradicţiei presupune „starea", 
în vremea ce predicaţia presupune existenţa alterităţii. De asemenea, dis¬ 
tincţia dintre subiectul gînditor şi obiectul gîndirii presupune alteritatea. 

35 Se poate traduce şi „o unitate prin sine" (cum traduce Brehier, 
PB,5,20). Dar aceasta este valabil doar pentru tautologii (sau pentru ceea 
ce Kant va numi „propoziţii analitice apriori". Descrierea nu ar inclu¬ 
de propoziţiile sintetice (unde predicatul nu este inclus logic în subiect). 

vrea să se rupă /de ele/. Apropiindu-se de Intelect, şi, ca şi cînd 
ar deveni o unitate, Sufletul cercetează: 

Cine este cel care a zămislit Intelectul — /se întreabă Sufletul/ 
— cine este Acela simplu, aflat înaintea Intelectului, cel care este 
cauza existenţei, dar şi a firii sale multiple, cel care produce nu¬ 
mărul ? Căci numărul nu este o existenţă primară, pentru că îna¬ 
intea dualităţii există Unul. Dualitatea vine abia în rîndul al doilea; 
ca are originea şi definirea din Unu, în vreme ce ea este indefi¬ 
nită de la sine. 36 Cînd însă Dualitatea ajunge să fie definită, avem 
deja numărul. Iar numărul este ca o Fiinţă. Dar şi Sufletul este 
număr. Căci primele realităţi nu sînt mase şi mărimi. Aceste rea¬ 
lităţi grosolane sînt secundare, iar existenţa lor este luată în con¬ 
sideraţie de senzaţie. 

Şi nici în seminţe nu umiditatea este valoroasă, ci ceea ce nu 
se vede — adică numărul şi raportul /numerelor/. Aşadar, ceea 
ce numim Acolo număr, cît şi Dualitatea sînt rapoarte şi Inte¬ 
lect. Iar Dualitatea indefinită este concepută prin /capacitatea ei 
de a fi/ substrat /al Formelor/, în timp ce numărul care provine 
din ea şi din Unu este Forma fiecărui lucru, de parcă /acesta/ este 
format de către Formele care ajung în el. /Numărul/ însă capătă 
formă din partea lui Unu într-un mod, în altul de la el... 

...precum viziunea actualizată. Căci gîndirea este o vedere /a 
Intelectului/ ce vede /şi/ ambele formează o unitate. 37 

6. Cum atunci vede /Intelectul/ şi ce anume vede ? Şi în gene¬ 
ral în ce fel subzistă el şi cum s-a născut din Acela, pentru ca să/-L/ 
vadă ? 


36 Pasajul se referă la teoria numerelor transcendente expusă de Pla- 
ton la bătrîneţe, mai ales în cadrul învăţăturii orale. Aceste numere sînt 
alcătuite, în principiu, din Unu şi Dualitatea indefinită şi constituie ma¬ 
teria Formelor. Aristotel combate această teorie în Metafizica, M. V. şi 
H. Krămer, Plato and the Foundations of Metaphysics, State Universi- 
ty of New York, 1990. Este remarcabil că la Plotin Dualitatea indefi¬ 
nită este generată de Unu, ceea ce nu era cazul nici la Platon, nici la alţi 
platonicieni, precum Numenios. 

37 Text extrem de corupt, al cărui sens nu mai poate fi reconstituit. 

însă Sufletul cunoaşte, desigur, necesitatea ca lucrurile despre 
care a fost vorba să existe, dar el doreşte /să reia întrebarea/ atît 
de insistent pusă de înţelepţii din vechime: cum e cu putinţă ca 
din Unu, care are acele însuşiri pe care noi i le atribuim, să capete 
subzistenţă orice lucru, fie multiplicitatea, fie dualitatea, fie nu¬ 
mărul ? Cum de n-a rămas Unul la sine, astfel încît o atît de mare 
multiplicitate vizibilă în cuprinsul existenţelor, s-a scurs din el ? 
Or, noi socotim că multiplicitatea trebuie readusă la Unu , 38 

Să invocăm, dar, pe Zeul însuşi, dar nu cu o spusă rostită tare, 
ci cu Sufletul să ne îndemnăm pe noi înşine spre a-L ruga; pot 
să se roage astfel Celui singur cei /deveniţi/ singuri . 39 

Trebuie, prin urmare, să devii un privitor al Aceluia care-i la 
Sine însuşi, în interiorul /tău/precum într-un templu . 40 El rămîne 
în linişte, pe deasupra tuturor /realităţilor inteligibile/; iar aces¬ 
tea sînt precum statuile întoarse deja spre lucrurile exterioare. Sau 
mai curînd, prima statuie 41 s-a manifestat spre a fi văzută, strălu¬ 
citoare, în acest mod. 

Pentru orice mobil trebuie să existe ceva spre care el se mişcă. 
Dar, cum pentru Unu nu există nimic de acest fel, să nu admi¬ 
tem că El se mişcă; ci, dacă se naşte ceva posterior Lui, este ne¬ 
cesar ca acel ceva să se fi născut, în timp ce El se întoarce etern 
către Sine . 42 (N-avem a ne preocupa de generarea în timp, o dată 

38 Afirmare tranşantă a postulatului Principiului unic. Să se observe 
că întrebarea pusă de Plotin este dublă: cum e posibilă derivarea mul¬ 
tiplului din Unu — adică, cum poate fi Unul, care este perfect simplu, 
Principiu ? Şi de ce nu a rămas Unul închis în sine ? V.LPIF§H,5. 

39 V. finalul 9,VI.9,9. 

40 Cf. 9,VI.9. Sufletul este descris constant de Plotin ca templul în sanc¬ 
tuarul căruia se află Unul. 

41 Intelectul. 

42 O frază extrem de dezbătută, datorită ambiguităţii textului grec. 
O altă variantă de traducere, la fel de plauzibilă, este: „ci, dacă se naşte 
ceva posterior Lui, este necesar ca acel ceva să se fi născut deoarece aces¬ 
ta din urmă se întoarce etern spre El“. Vezi, pentru discuţia pasajului, Cris- 
tina d'Ancona, „Rereading Ennead V 1(10),7“ in Tradition of Platonism. 
Essays in Honour of John Dillon, ed.John Carey, Ashgate, 1999. 

i c discutăm despre existenţele eterne. Noi le atribuim geneză, în 
baza raţionamentului, prin indicarea cauzei şi a rangului lor.) 43 

Prin urmare, trebuie afirmat că ceea ce se naşte de Acolo, se 
naşte fără ca /El/ să se mişte. Căci dacă s-ar naşte ceva, în cazul 
în care El s-ar mişca, cel născut ar veni al treilea la rînd pornind 
tic la Unu, după Mişcare, şi nu al doilea. Dacă există un al doi¬ 
lea termen după El, El îl constituie pe acesta în nemişcare, fără 
ca El să încuviinţeze, fără să voiască, în general, fără să se mişte. 

Cum e cu putinţă una ca asta? Şi ce anume trebuie gîndit că 
există în jurul lui Unu care stă locului? Există un halou strălu¬ 
citor <7t£pîAamnq> ce radiază din El, din El care-şi păstrează lo¬ 
cul, precum lumina strălucitoare a Soarelui care ţîşneşte în jurul 
lui, născindu-se mereu din astrul care e nemişcat , 44 

Şi toate existenţele, cîtă vreme îşi păstrează firea, produc din 
natura lor o ipostază necesară, aflată în jurul lor şi îndreptată în¬ 
spre exterior, ce depinde de puterea lor prezentă, şi care este ca 
o imagine a modelelor din care ea s-a desprins: focul /produce/ 
căldura ce provine de la el, zăpada nu-şi ţine răceala numai în in¬ 
terior. Cel mai bine o arată substanţele bine mirositoare: cît timp 
ele fiinţează, emană din ele ceva în jur, ceva de care, ca de o pre¬ 
zenţă /autentică/, se bucură oricine se apropie. 45 

Apoi, toate care au ajuns deja desăvîrşite generează; aşadar, şi 
Cel care e veşnic desăvîrşit şi etern generează, şi anume generează 


43 Filozofia greacă considera Universul, astrele, ca şi Intelectul şi exis¬ 
tenţele inteligibile, precum Formele, drept eterne. (Prin aceasta ea se de¬ 
osebea radical de teologia iudeo-creştină pentru care lumea era creată 
ex nihilo .) Or, totuşi, toate acestea erau creaţii ale Unului. Cum este re¬ 
zolvată contradicţia ? încă de la Aristotel, se distinge între geneza on¬ 
tologică, ce poate fi înţeleasă prin raţionament, de geneza în timp. De 
pildă, o teoremă geometrică derivată poate fi considerată „creată" de te¬ 
oremele primare, deşi din punct de vedere temporal nu există anterio¬ 
ritate sau posterioritate. 

44 Unul produce fără să se epuizeze în creaţia sa: iată un principiu 
neo-platonician esenţial. Şi Numenios din Apameea, înaintea lui Plotin, 
vorbise despre această producere fără pierdere de substanţă, comparîn- 
d-o cu procesul trecerii învăţăturii de la dascăl la elev. 

45 Reapare tema generozităţii Unului ca şi aceea a celor două „ener- 
geiai". 




326 


OPERE 


ceva mai prejos de el însuşi. Ce să spunem despre cel care este 
Cel mai desăvîrşit /dintre toate/ ? Nimic nu vine din El în afară 
de existenţele care sînt cele mai mari după El. Or, cel mai mare 
după El este Intelectul şi acesta ocupă locul doi. 

Iar Intelectul îl priveşte pe Acela şi are nevoie de El singur. 
Acela însă nu are nevoie deloc de Intelect. Iar ceea ce este gene¬ 
rat din ceea ce este superior Intelectului este — putem spune — 
Intelectul, iar acesta este superior tuturor celorlalte existenţe, fiind¬ 
că acestea vin după el. După cum şi Sufletul este o expresie şi o 
manifestare a Intelectului, aşa şi Intelectul este /o expresie şi o 
manifestare/ a Aceluia. 46 

Dar expresia Sufletului este obscură. Căci în calitate de imagi¬ 
ne a Intelectului, Sufletul trebuie să privească spre Intelect. Iar In¬ 
telectul, în acelaşi fel, trebuie /să privească/ spre Acela, pentru 
ca să fie Intelect. îl priveşte pe El, fără însă să fie separat, ci fiind¬ 
că vine după el şi între ei nu se află nimic, după cum nu se află 
nimic nici între Suflet şi Intelect. 47 

Orice lucru îl doreşte pe acela care l-a zămislit şi pe acela îl 
iubeşte; şi cel mai mult /îl iubeşte şi îl doreşte/ cînd ar rămîne 
singuri, zămislitorul şi zămislitul. Iar cînd zămislitorul ar fi şi cel 
mai bun, în mod necesar zămislitul este una cu el, încît se separă 
/de El/ numai prin alteritatea lor. 48 

7. Susţinem că Intelectul este imaginea Aceluia. Trebuie însă 
vorbit mai clar: în primul rînd /să spunem/ că /Intelectul/ tre- 


46 Fiecare ipostază inferioară este o „expresie" (logos) şi o actualiza¬ 
re sau manifestare a ipostazei superioare. 

47 Pe scurt, Plotin descrie cele două mişcări fundamentale: 1) în jos 
şi în afară, prin care Unul se exprimă prin Intelect, Intelectul se exprimă 
prin Suflet; 2) în sus şi înăuntru: Sufletul avînd o expresie proprie „ob¬ 
scură" (corpul), se întoarce spre Intelect şi, laolaltă cu acesta, spre Unu, 
închizînd cercul. De asemenea, trebuie remarcat accentul pus de Plotin 
pe continuitatea ipostazelor, pe faptul că ele comunică între ele şi că ni¬ 
mic nu se interpune. Această continuitate neomogenă este fundamen¬ 
tală în metafizica lui Plotin, dar şi în mistica sa, căci ea explică de ce poa¬ 
te Sufletul individual să ajungă singur să „se salveze". 

48 Nu se separă şi spaţial, deoarece în lumea inteligibilă nu există spa- 
ţiu. 

buie să fie cumva odrasla Aceluia şi să păstreze multe însuşiri ale 
Aceluia, şi să prezinte o asemănare faţă de El, după cum şi lumi¬ 
na are o asemănare cu Soarele. Dar Acela nu este Intelect , 49 

Cum zămisleşte El, aşadar, Intelectul? Vede printr-o întoar¬ 
cere către sine, iar vederea aceasta este Intelectul. Iar ceea ce per¬ 
cepe alt lucru este fie senzaţia, fie Intelectul. ...Or, senzaţia este 
concepută ca o linie, în timp ce Intelectul — ca un cerc. Insă cer¬ 
cul /fizic/ este astfel încît să poată fi divizat, dar în cazul /Inte¬ 
lectului/ nu e aşa, nu poate fi divizat. 50 Desigur că şi Aici, există 
unu, numai că Unul este puterea creatoare a tuturor. Iar realităţile 
pe care puterea creatoare a Unului le face să existe gîndirea le vede 
ca şi cînd s-ar separa de această putere /originară/. Altminteri nu 
ar putea exista Intelect. 51 

Iar /Intelectul/ are de la sine un fel de intuiţie a puterii <ouv- 
«io9r|oiq rr|q 5uvdpeco(ţ> /sosite de la Unu/, anume că el, Intelec¬ 
tul, poate să genereze Fiinţă prin sine şi să definească pentru sine 
fiinţarea prin puterea sosită de la Acela. /De asemenea, Intelec¬ 
tul ştie/ că este ca o parte dintre /atributele/ Unului şi că de la 
Acela îi soseşte Fiinţa şi că tăria o are de la El, că se desăvîrşeş- 
te întru Fiinţă de la Acela şi din Acela. El vede că de Acolo are 
pentru sine — fiind el divizat, provenit din indivizibil — şi viaţa, 
şi gîndirea, şi totul, fiindcă Acela nu este nimic din toate acestea. 
In acest fel, toate purced de la Acela, fiindcă Acela nu este con¬ 
ţinut de o Formă: El este numai Unu şi atît. Şi dacă /Unul/ ar fi 
toate lucrurile, el s-ar regăsi printre cele-ce-sînt /ceva/. De aceea, 
El nu este nici una dintre realităţile aflate în Intelect. 52 


49 Dimpotrivă, la Aristotel sau la unii platonicieni medii, precum Mo- 
deratos sau Numenios, Principiul suprem era Intelect. 

50 Text extrem de corupt şi aproape ininteligibil. V. Cristina d’An- 
cona, „Rereading Ennead V 1(10),7“, în TP, care propune o interpre¬ 
tare a acestei analogii geometrice. 

51 Unul este putere infinită. Intelectul reprezintă o actualizare şi de 
aceea el se separă într-o oarecare măsură de Unu. 

52 Urmez, pentru ultimele două propoziţii, varianta textuală a lui Kre- 
mer ce se bazează pe PH. Intelectul (fiind sediul Formelor) este toate 
existenţele, sau tot ceea-ce-este /ceva/. Unul nu este nimic, fiindcă nu 
este ceea-ce-este /ceva/, dar toate existenţele provin de la El. 




328 


OPERE 


Astfel, toate acele realităţi sînt Fiinţe. Ele sînt definite dqa şi fie¬ 
care posedă cumva o Formă. Ceea-ce-este /ceva/ nu trebuie, ca să 
spunem aşa, să se legene dintr-o parte în alta în indeterminare^, 
ci trebuie să fi fost fixat printr-o limitare <opoq> şi o oprire /a gîn- 
dului/ <oxdcnq>. Or, oprirea /gîndului/ pentru existenţele inteli¬ 
gibile este definiţia şi Forma, prin care ele îşi obţin subzistenţa. 

„De acest neam ţinînd" 54 , Intelectul este în acest fel. E vred¬ 
nic de cea mai mare puritate, şi îşi are natura provenită nu din 
altă parte, ci din Primul principiu 55 ; şi, o dată generat, el le ge¬ 
nerează pe toate cele împreună cu sine, toată frumuseţea Forme¬ 
lor, pe toţi zeii inteligibili! 

El e plin cu toate realităţile pe care le-a zămislit, şi, de parcă 
le-ar sorbi, le aduce iarăşi în sine şi nu le /lasă/ să cadă în mate¬ 
rie şi să fie crescute alături de Rhea, aşa cum dau de înţeles mis¬ 
terele şi miturile despre zei. /Acestea spun/ că înaintea lui Zeus 
a existat Cronos, prea-înţeleptul zeu, fiindcă aducea iarăşi în sine 
ceea ce zămislise, după cum şi Intelectul este plin şi sătul. Se spu¬ 
ne că după aceasta, deja fiind sătul, Cronos l-a zămislit pe Zeus. 56 
într-adevăr, Intelectul generează Sufletul, deoarece Intelectul este 
desăvîrşit. Or, fiind desăvîrşit trebuia să genereze, iar o aseme¬ 
nea posibilitate nu trebuia să rămînă fără fruct. Insă generatul nu 
avea cum să fie mai bun /decît părintele/ nici în acest caz, ci fi¬ 
ind inferior /aceluia/, trebuie să fie o imagine a sa; el este inde¬ 
finit din acelaşi motiv, dar capătă o definire din partea zămisli- 
torului, ca şi cînd ar căpăta formă. 57 

Rodul Intelectului este o raţiune formatoare, o existenţă /nouă/ 
— gîndirea discursivă <xo 5uxvooupevov>. Aceasta este ceea ce se 


53 cricopeîa0ca „a se legăna" este o emendare ingenioasă propusă de PH 
şi urmată de Kremer, în loc de 0EcopEÎa0ca, „a fi privit", cum au alte ver¬ 
siuni (PB,5,p.24). 

54 Formulă epică. 

55 O altă variantă textuală: „e propriu Intelectului celui mai pur să 
fie vrednic să-şi aibă natura nu din altă parte.,.etc.“ 

56 După cum se vede, pentru Plotin (ca şi pentru alţi interpreţi ai An¬ 
tichităţii tîrzii) triada hesiodicăUranos, Cronos, Zeus este asimilată ale¬ 
goric triadei sale filozofice: Unul, Intelectul, Sufletul; Rhea este Mate¬ 
ria, devenirea, numele ei fiind asociat verbului „rheo" — a curge. V. nota 27 
şi J7.V.8. 

57 V. nota 22. 

loicşte în jurul Intelectului — e lumina Intelectului şi urma lăsată 
de ol; dintr-o parte, ea este unită cu Intelectul şi în acest fel se 
umple, se bucură, se împărtăşeşte de la el şi gîndeşte, în vreme 
( o din partea cealaltă, ea se atinge de lucrurile ce vin după ea; mai 
bine spus, ea însăşi generează lucrurile care este necesar să fie in¬ 
ferioare Sufletului. 58 Despre acestea din urmă vom vorbi mai tîr- 
z.iu. [Divinul ţine pînă în acest punct.] 59 

8. Din acest motiv, Platon divide realitatea /autentică/ după 
trei /niveluri/: „toate existenţele primare sînt plasate în jurul re¬ 
gelui ce domneşte peste toate“ — spune el. „Iar al doilea /rege/ 
sc referă la existenţele secunde, în timp ce al treilea — la cele de 
ordinul trei.“ 60 Spune şi că /Unul/ este „Tatăl cauzei" 61 , iar In¬ 
telectul este numit „cauza" 62 . Căci la Platon, Intelectul este De¬ 
miurgul. El afirmă că /Demiurgul/ „creează Sufletul în acel cra¬ 
ter" 63 . Cît despre „Tatăl cauzei" adică al Intelectului, /Platon/ 
afirmă că este Binele şi Ceea ce este mai presus de Intelect şi „mai 
presus de Fiinţă" 64 . Şi în multe locuri, el spune că Forma este 
ceea-ce-este /ceva/ şi Intelectul, astfel îneît Platon ştie că Inte¬ 
lectul /purcede/ de la Bine, iar Sufletul — de la Intelect. 65 Spuse- 


58 Este vorba despre partea raţională a Sufletului, partea sa centrală, 
sediul raţiunii şi al conştiinţei, identificată aici, cumva, cu Sufletul în an¬ 
samblu. 

59 Considerat interpolare de PH şi Kremer. 

60 Scrisoarea a II-a, 312e. Scrierea este considerată neautentică de către 
majoritatea interpreţilor moderni, dar esenţială în exegeza plotiniană a 
lui Platon. Cf. 7. V.4,1. V. LPIF§H,2,4. 

61 Scrisoarea a Vl-a, 323 d. Text, de asemenea, considerat neautentic. 

62 Philebos, 30c, PO,7, p.46: „...cauza...care orînduieşte şi aşază lao¬ 
laltă anii, anotimpurile şi lunile...ar putea fi numită în chipul cel mai 
îndreptăţit înţelepciune şi intelect." „Colajul" din diverse texte plato¬ 
niciene disparate este extrem de semnificativ pentru paradigma herme¬ 
neutică a Antichităţii tîrzii. 

63 Timaios, 41 d. 

64 Republica, 509b. 

65 în fapt, Platon nu identifică în Republica Binele cu Unul; de ase¬ 
menea, el numeşte Binele şi „Forma (Ideea) Binelui" (508e), ceea ce suge¬ 
rează că nu o concepea ca fiind dincolo de inteligibilul propriu-zis, ci o 
vedea doar ca pe prima dintre Forme. Şi comparaţia Binelui cu Soarele 

le acestea ale noastre — se poate spune prin urmare — nu sînt noi, 
nu au fost acum rostite, ci demult, dar nu au fost dezvoltate; iar 
cele rostite acum sînt /numai/ explicitările acelor /vechi/ teorii 
<e^riyr|Tâq ek£Îvcov>, şi ele confirmă, luînd scrierile lui Platon în¬ 
suşi drept mărturie, că aceste doctrine sînt vechi. 66 

Acestei doctrine i se asociase mai înainte /de Platon/ şi Par- 
menide, în măsura în care el susţinea identitatea dintre Fiinţă şi 
Intelect. Iar Fiinţa el nu o regăsea în lumea senzorială, ci spunea: 
„E totuna a gîndi şi a fi.“ 67 Socotea Fiinţa imobilă şi, deşi îi adăuga 
gîndirea, îi retrăgea orice mişcare corporală, pentru ca să rămînă 
identică cu sine; o asemăna cu o masă sferică, deoarece Fiinţa con¬ 
ţine totul şi deoarece gîndirea nu se află în afara, ci în interiorul său. 
Dar vorbind în scrierile sale despre Fiinţă ca despre Unu, poate fi 
învinuit de faptul că acest „unu“ se dezvăluie ca fiind multiplu. 

La Platon, Parmenide vorbeşte mai precis şi distinge primul 
Unu, cel care este în mod suveran unu\ apoi spune că al doilea 
unu este unu-multiplu, în vreme ce al treilea /unu/ este unu şi mul¬ 
tiplu. Astfel, /Parmenide la Platon/ este în acord cu /doctrina/ 
celor trei naturi. 68 

9. Anaxagoras, susţinînd că „Intelectul este pur şi neameste¬ 
cat", afirmă şi el că Primul este simplu şi că Unul este separat; 
numai că din pricina vechimii sale, el a neglijat precizia. Şi He- 
raclit ştia că Unul este etern şi inteligibil; căci /numai/ coipurile 
sînt cele care devin veşnic şi curg. La Empedocle, Ura distinge, 
în vreme ce Iubirea este Unul. Şi el consideră acest /principiu/ 
drept incorporai şi ia elementele drept materie. 69 


sugerează acelaşi lucru: în afara Soarelui, stelele şi planetele, în afara Lu¬ 
nii, (pentru cei vechi) par să posede o lumină proprie, aşa cum în afara 
Ideii Binelui mai există şi celelalte Idei (Forme). 

66 V.LPIF§C,5 şi §H,1,4. 

67 V. Filozofia greacă pînă la Platon, Bucureşti, 1979, voi.1,2, p.232 
şi nota. 

68 Parmenide, 137e, 142b, 156 b. Vezi la 9,VI.9, nota 35 şi LPIF nota 35. 

69 Este foarte tipică pentru Antichitatea tîrzie această încercare de a 
demonstra că, mai mult sau mai puţin, cu mai multă sau mai limitată cla¬ 
ritate, toţi înţelepţii din vechime au fost în acord între ei şi în acord cu 
Platon, dacă acesta este înţeles cum se cuvine. Inovaţiile, ca acelea ale 
stoicilor sau epicureilor, sînt false. 

Mai tîrziu, Aristotel a admis că Primul este separat şi inteligi¬ 
bil. Dar apoi, spunînd că El se gîndeşte pe sine 70 , el face ca /Inte¬ 
lectul/ să nu mai fie Primul. 71 De asemenea, la el există şi multe 
alte inteligibile, şi anume tot atîtea cîte sînt sferele cereşti, astfel 
încît fiecare dintre aceste /motoare/ inteligibile să pună în miş¬ 
care cîte una dintre sfere. 72 Aristotel se referă la existenţele inte¬ 
ligibile în alt mod decît Platon, fără să ofere o necesitate, atunci 
cînd invocă „plauzibilitatea" /numărului motoarelor planetare in¬ 
teligibile/ 73 . Dar s-ar putea înţelege /insuficienţa argumentării 
sale/, chiar dacă filozoful ar oferi plauzibilitatea: căci ar fi încă 
mai plauzibil ca toate /motoarele inteligibile/, contribuind la o 
singură structură, să privească spre Unul şi spre Primul. 

S-ar putea pune întrebarea în privinţa acestor inteligibile mul¬ 
tiple dacă, la Aristotel, ele provin din Unu — din Primul — sau 
dacă există mai multe principii inteligibile. Iar dacă provin din- 
tr-un singur Principiu, este limpede că se va petrece /cu motoa¬ 
rele inteligibile/ ceva analog cu felul în care sînt sferele planeta¬ 
re vizibile, fiecare dintre acestea cuprinzînd-o pe o alta, dar cea 
mai puternică fiind cea exterioară — /a stelelor fixe/. Astfel, şi Aco¬ 
lo /în domeniul inteligibilului/ Primul ar cuprinde /restul/ şi va 
exista un Cer <Koap.ocţ> inteligibil. Şi după cum Aici, sferele nu 
sînt vide, ci prima este plină de stele, iar celelalte au planetele lor, 


70 Met. A, 7,1072b, 1074b, 396. La Aristotel, principiul suprem este 
Intelectul care se gîndeşte pe sine şi este supremul Bine. 

71 într-adevăr, după Plotin, chiar dacă subiectul şi obiectul gîndirii 
coincid în fapt, separarea logică în subiect şi obiect introduce o alteri- 
tate şi, astfel. Unul nu ar mai putea fi cu desăvîrşire Unu. 

72 Met. A,8, 1074a-1074b, 394-5, unde Aristotel vorbeşte despre mai 
multe motoare planetare imobile, 55 la număr, după sistemul lui Calli- 
pos, motoare care mişcă sferele cereşti pe care sînt situate planetele, la 
care se adaugă sfera stelelor fixe. Acest număr este obţinut empiric — 
lucru recunoscut de Aristotel — ceea ce îl deranjează pe Plotin. 

73 Fraza, ambiguă din punct de vedere gramatical, şi tradusă greşit de 
Brehier, dar corect de Kremer, trebuie astfel tradusă pentru a o pune în 
acord cu pasajul din Metafizica, A,8, 1074 a, p.395 (cu o uşoară modi¬ 
ficare) la care se referă Plotin: „Aceasta fie, prin urmare, mulţimea sfe¬ 
relor cereşti, astfel încît este plauzibil de acceptat că şi Fiinţele şi prin¬ 
cipiile imobile sînt tot atît de multe. Iar /demonstrarea/ necesităţii acestui 
număr s-o lăsăm pe seama altora mai savanţi." 

astfel şi Acolo „ motoarele" vor conţine multe în ele însele, ba exis¬ 
tenţele cele mai autentice Acolo vor fi. 74 

Iar dacă fiecare /motor inteligibil/ este un principiu, principi¬ 
ile vor exista, /atîtea cîte sînt/, printr-o întîmplare. 

Şi de ce vor sta ele laolaltă şi de ce, îndreptate spre o singură 
lucrare, vor compune în acord simfonia Cerului întreg ? Pentru 
ce sferele senzoriale de pe Cer sînt egale cu inteligibilele — cu „mo¬ 
toarele" ? 75 In ce fel există o multiplicitate de incorporale, atunci 
cînd nu există materie care să le separe ? 76 

In concluzie, dintre filozofii din vechime, cel mai mult au în¬ 
ţeles această natură cei care sînt puşi în rînd <ouvTaooâpevot> cu 
/discipolii/ lui Pitagora, ai /pitagoricienilor/ de după el şi ai lui 
Pherecydes. 77 Unii au scris pe larg despre ea în lucrările lor, al¬ 
ţii nu au scris despre acest subiect, ci l-au prezentat în lecţiile lor 
orale, sau l-au neglijat cu totul. 

10. Deja s-a arătat că lucrurile trebuie considerate în acest fel: 
Unul este mai presus de ceea-ce-este /ceva/ — astfel a arătat ra¬ 
ţiunea, pe cît era putinţă ca în aceste privinţe să se demonstreze 
ceva; în continuarea /Unului/ vin ceea-ce-este /ceva/ şi Intelec¬ 
tul, iar natura Sufletului vine în rîndul al treilea. 

Or, după cum în natură există aceste trei /ordine/ amintite, tre¬ 
buie gîndit că ele există la fel şi în noi. Nu mă refer la domeniul 
senzorialului — acesta este separat /de acele trei realităţi esenţia¬ 
le/ — ci la ceea ce există în afara senzorialului. Şi în acelaşi fel este 


74 Plotin sugerează că, în acest fel, Unul, cuprinzînd în sine celelalte 
inteligibile, care la rîndul lor cuprind multe alte existenţe analoge stelelor, 
este departe de a fi simplu şi că, deci, el nu poate fi aşa cum îl descrie 
Aristotel. 

75 Acestea erau nişte sfere transparente, totuşi corporale, iar combi¬ 
naţia mişcărilor lor explica mişcările planetelor aşa cum ele se vedeau 
de pe Pămînt. 

76 Obiecţia s-ar părea că nu e fondată, căci ea ar fi valabilă şi pentru For¬ 
me. Numai că — cum ştim — la Plotin Intelectul este o comunitate de in¬ 
telecte vii, unde fiecare parte este echipotentă Totului. Ar fi, probabil, greu 
de explicat în aceşti termeni „motoarele inteligibile" ale lui Aristotel. 

77 Referinţă neclară: probabil că este vorba despre Unu şi despre su¬ 
perioritatea sa asupra Intelectului. Totuşi, se simte că, pentru Plotin, nici 
măcar pitagoriciemi nu sînt egalii lui Platon. 

exteriorul /în cazul nostru/: după cum şi acele /trei realităţi/ sînt 
exterioare întregului Univers, la fel sînt /aceleaşi trei realităţi/ ale 
omului; este ceea ce Platon numeşte „omul interior" 78 . 

într-adevăr, şi Sufletul nostru este ceva divin şi aparţine altei 
naturi /decît trupul/ şi este la fel ca Sufletul universal. Iar Sufle¬ 
tul care are Intelect este desăvîrşit. Intelectul are o parte care ra¬ 
ţionează şi alta care pune la dispoziţie putinţa raţionării. Iar par¬ 
tea care raţionează din Suflet nu are nevoie pentru a raţiona de 
nici un organ corporal, deoarece ea îşi obţine actualizarea în pu¬ 
ritate, pentru ca să-i fie cu putinţă şi să raţioneze în mod pur. Dacă 
ai socoti-o separată şi nu amestecată cu trupul, aflată în primul 
Intelect, nu ai greşi. 

Căci nu trebuie căutat un loc unde Intelectul să fie plasat, ci el 
trebuie considerat a fi în afara oricărui loc. 79 în acest fel este ceea 
ce e în sine, ceea ce e exterior /corpului/ şi ceea ce e imaterial, cînd 
acesta ar fi singur şi nu ar primi nimic de la natura corpului. 

De aceea tocmai, referindu-se la Univers, /Platon/ spune: „/De¬ 
miurgul/ a plasat din afară Sufletul în jurul /Universului/" 80 ; prin 
aceste vorbe el indică partea Sufletului care rămîne în locul inte¬ 
ligibil. în ceea ce ne priveşte, /Platon/ a afirmat că /Sufletul/ „se 
înalţă cu capul spreculme". 81 Iar îndemnul său de a ne separa /de 
corp/ nu se referă la /o separare/ spaţială 82 — căci Sufletul este 
separat de corp prin natură — ci ca Sufletul să nu se aplece spre 
corp, nici prin închipuirile sale, nici prin înstrăinarea /de sine/; 
asta, dacă vei înălţa cumva şi cealaltă parte a Sufletului şi vei pur¬ 
ta laolaltă /cu partea sa înaltă/ înspre sus şi partea sa aşezată Aici, 


78 Platon, Alcibiade, 130c. Aşa cum există un transcendent pentru lu¬ 
mea în ansamblu, există un transcendent şi pentru om: acesta este, cum 
ar fi spus C. Noica, transcendentalul — „omul interior". Augustin va fi 
influenţat profund de această teorie. Să se observe, de asemenea, că, pen¬ 
tru Plotin, cele trei realităţi se află, cumva, în „afara" corpului, şi în ge¬ 
neral, ipostaza inferioară se află în cea superioară. Totuşi, dintr-un punct 
de vedere psihologic, lucrurile stau invers.V.LPIF§H§3,3. 

79 V.LPIF§H,3. 

80 Timaios, 34b. 

81 Phaidros, 247 e. 

82 „Salvarea" se poate obţine încă în această viaţă şi pornirile suici- 
dare, ca aceea a lui Porfir, trebuie oprite. Cf. LPIF§C,3 ;76,1.9. 

parte care numai ea este „demiurgul" trupului, parte care îl plă¬ 
mădeşte şi se osteneşte pentru el. 

11. Deoarece Sufletul angajat în gîndirea discursivă se referă 
la cele drepte şi frumoase şi deoarece gîndirea discursivă delibe¬ 
rează dacă lucrul cutare este drept şi dacă lucrul cutare este fru¬ 
mos, este necesar să existe şi ceva care este în mod stabil drept 
CEcrtctxţ ti 5tKoaov>, de la care ajunge la Suflet şi gîndirea discursivă. 
Altminteri, cum ar putea el să raţioneze ? Or, dacă uneori Sufle¬ 
tul deliberează asupra acestor lucruri, alteori — nu, e necesar ca 
Intelectul din noi să fie cel care posedă în mod permanent drep¬ 
tatea, şi nu /un intelect/ care deliberează asupra ei. De asemenea, 
trebuie să existe /în noi/ şi Principiul Intelectului, cauza sa şi Dum¬ 
nezeu. Acela nu este divizibil, ci rămîne neclintit. Nefiind situat 
într-un loc fizic, el este privit în multe locuri, potrivit cu putin¬ 
ţa fiecărui /om/ de a-L primi ca pe un alt „el însuşi" coîov akX ov 
(xut6v> 83 . El se comportă precum centrul /cercului/ care rămîne 
permanent la sine, dar fiecare dintre punctele circumferinţei îl po¬ 
sedă, iar razele adaugă acestui /punct de pe circumferinţă/ ce le 
e propriu. 84 

Printr-un asemenea /Principiu/ ţinînd de existenţele din noi în¬ 
şine intrăm noi în contact cu El, cu El vieţuim şi prin El sîntem 
ancoraţi. Ne sălăşluim /în El/ cei care, laolaltă, ne vom îndrepta 
într-Acolo. 

12. Cum însă, deşi posedăm noi ceva atît de însemnat, nu-L per¬ 
cepem, ci de cele mai multe ori sîntem lipsiţi de atari împliniri, 
iar unii nu le realizează deloc? De fapt, acele realităţi /supreme/ 
se regăsesc permanent în activităţile noastre proprii: Intelectul şi 
Ceea ce există înaintea Intelectului, de-a pururea în sine însele, şi 
Sufletul, astfel /numit de Platon/ „eternul mişcător". însă nu ori¬ 
ce se află în Suflet este deja perceptibil, ci /lucrul/ ajunge la noi, 
atunci cînd ar ajunge în senzaţie. Atunci cînd ceva acţionînd nu 


83 Un anumit echivoc al construcţiei gramaticale ar permite să se tra¬ 
ducă şi „...potrivit cu putinţa fiecărui om de a-L primi, de parcă El ar 
fi /mereu/ un altul". Cred că sensul nu permite această traducere, ur¬ 
mată cumva si de PB,5, p.29. 

84 V.LPIF§H,2,3. 




Despre cele trei ipostaze primordiale 


335 


s-ar transmite senzaţiei, el nu a străbătut încă întregul Suflet. încă 
nu-1 cunoaştem, dat fiind că sîntem legaţi de senzaţie şi sîntem noi 
nu doar o parte a Sufletului, ci întregul /nostru/ Suflet. 85 

în plus, fiecare dintre părţile Sufletului, fiindcă trăieşte, îşi îm¬ 
plineşte permanent în sine activitatea proprie. Dar cunoaşterea 
/activităţii respective vine/ atunci cînd apare transmiterea şi per¬ 
cepţia /către centru/. Este nevoie, prin urmare, dacă urmează să 
existe percepţie a realităţilor ce sînt prezente în acest fel, ca şi cel 
ce vrea să le perceapă să se întoarcă înspre interior şi ca într-A- 
colo să-şi îndrepte atenţia. 

După cum, dacă un om ţine să asculte vocea pe care o doreş¬ 
te, el se va îndepărta de celelalte voci şi îşi va deştepta urechea spre 
sunetul de dorit, cînd acesta ar ajunge la el, tot aşa şi Aici: lăsînd 
deoparte zgomotele lumii senzoriale — în măsura în care nu e ne¬ 
cesar a le asculta — puterea de percepţie a Sufletului păstreaz-o 
neatinsă şi pregătită să asculte sunetele lumii de sus ! 


85 într-un limbaj destul de complicat, Plotin spune ceva pe care noi, în 
epoca psihanalizei, îl putem exprima mult mai clar: nu tot ce există în Su¬ 
flet este de domeniul conştiinţei, ci există şi fenomene sub- şi inconştien¬ 
te. Pentru Plotin, inconştientul este dublu: inferior şi superior conştiinţei. 



DESPRE GENERAREA SI ORDINEA 
CELOR CARE URMEAZĂ LUI UNU 
11,V. 2 


Tema 

Despre generarea şi ordinea celor care urmează lui Unu pune în evi¬ 
denţă complexa temperare plotiniană a continuităţii şi discontinuităţii: 
ipostazele formează o continuitate între ele, dar nu o omogenitate. 


Rezumat 

Unul este toate şi totuşi înaintea tuturor. Intelectul este produs din- 
tr-un preaplin al lui Unu şi, la rîndul său, produce Sufletul. Sufletul ge¬ 
nerează senzaţia şi, în final, natura vegetativă din plante. în fapt, fiind 
incorporai. Sufletul nu se află în corpuri, ci se supune logicii incorpo- 
ralelor, aflîndu-se pretutindeni în întregul său. 




1. Unul este toate lucrurile şi nici unul. Căci Principiu fiind al 
tuturor, Acela nu este toate lucrurile, dar este toate lucrurile 
<ekeîvo raxvTCO. 1 Căci ele parcă dau fuga într- Acolo. Mai curînd 
însă ele nu sînt încă /Unul/, ci vor fi. 2 

Dar cum de provin ele dintr-un Unu simplu, în care nu se arată 
nici o varietate, nici o cută <8i7tX6r|> ? Sau aceasta se întîmplă fiind¬ 
că în El nu exista nimic; de aceea, din El provin toate. Şi, pentru 
ca să existe ceea-ce-este /ceva/, tocmai de aceea El nu este 
ceea-ce-este /ceva/, ci părintele acestuia. 3 Geneza aceasta — /a lui 
ceea-ce-este/ceva// — este, cum ar veni, cea dintîi. 4 Fiind desăvîr- 
şit, deoarece nu caută nimic, nu are nimic şi nu are nevoie de ni¬ 
mic, /El creează lumea/ de parcă se revarsă «cwiEpepptnp 5 , iar prea- 


1 Aceasta este lecţiunea manuscriselor, acceptată de Brehier. Pentru 
a evita contradicţia, editori mai vechi, precum Miiller şi Volkmann, fac 
o corecţie, sensul ultimei propoziţii devenind: „ci toate lucrurile apar¬ 
ţin Lui (Principiului)." 

2 Unul, care este şi Binele, reprezintă finalitatea ultimă a tuturor. Prin 
urmare, luat ca Principiu, Unu nu este identic cu lucrurile, deoarece ca¬ 
uza şi efectul sînt distincte. Dar, în măsura în care orice caută să se iden¬ 
tifice cu finalitatea sa, Unu este toate lucrurile. 

3 Plotin i nsistă asupra fracturii ontologice dintre Realitate şi Existenţa 
pură, nerelaţionată a Unului: pentru ca acesta să fie Principiul şi cauza 
Realităţii (ceea-ce-este ceva), trebuie să fie în afara Realităţii. Sau (folo¬ 
sind legea asemănării unilaterale): dacă Realitatea trebuie să semene cu 
Unul, Acesta nu poate semăna cu Realitatea. 

4 Nu trebuie uitat că această generare, ca şi cele ulterioare nu sînt în 
timp, deoarece lumea — fie inteligibilă, fie senzorială — este eternă. Este 
vorba despre o generare ontologică şi logică. 

5 Idee fundamentală (LPIF§H5,6): Unul nu creează dintr-o nevoie, ci 
revărsîndu-se din preaplinul său, adică în mod perfect gratuit. Interesant 

plinul său produce altceva. Şi generatul s-a întors către El, s-a um¬ 
plut /cu El/ şi L-a privit, devenind în acest fel şi Intelect. Starea 
în repaos faţă de El a produs Ceea-ce-este /ceva/, în vreme ce în¬ 
toarcerea privirii spre El a produs Intelectul. Aşadar, pentru că 
/generatul/ a stat în repaos faţă de El <7tpoi; ccuxo>, pentru ca să-L 
vadă, a devenit laolaltă Intelect şi ceea-ce-este /ceva/. 6 

Fiind deci /Intelectul/ asemănător cu Acela, el le produce pe 
cele asemănătoare /sieşi/, făcînd să se reverse în afară o putere 
variată. Dar şi această înfăţişare a lui /se revarsă mai departe/, după 
cum Ceea ce este anterior Intelectului s-a revărsat mai înainte. 
Or, această actualizare derivată din Fiinţă devine Suflet, în vre¬ 
me ce Intelectul rămîne nemişcat. Căci şi Intelectul s-a născut în 
timp ce Acela de dinaintea lui rămînea nemişcat. 

însă Sufletul produce fără să rămînă nemişcat, ci, aflîndu-se 
în mişcare, el zămisleşte o imagine /a sa/. Privind deci într-Aco- 
lo de unde s-a născut, /natura/ sa purcede grea şi, avansînd în¬ 
spre o mişcare diferită şi contrară /drumului în sus/, zămisleşte 
drept imagine a sa senzaţia şi natura /vegetativă/ din plante. 7 

Dar nimic nu este desprins complet <â7iipxExat> de ceea ce îl 
precedă şi nimic nu este rupt total de predecesor <d7t0XEXp.T|xai> 8 . 


că verbul acesta indicînd „revărsarea" nu pare a fi fost folosit de alţi scri¬ 
itori în afara lui Plotin. V. 7,V.1,1. Tema generozităţii Unului (Dumne¬ 
zeu) reapare şi la Augustin: „Să nu ne închipuim că la originea opere¬ 
lor lui Dumnezeu stă o dragoste care se naşte din nevoie, în vreme ce 
această dragoste se naşte de fapt din preaplinul bunătăţii sale." Genesis 
ad litteram, 1,7,13, a pud Alain Besanţon, Imaginea interzisă (1994), Bucu¬ 
reşti, 1996, p.l 17. 

6 Volkmann, ca şi Brehier fac aici o corecţie: în loc de npoţ auro, cum 
este lecţiunea manuscriselor, ei pun 7tpoţ auro, ceea ce implică schim¬ 
barea subiectului propoziţiei. Corecţia a fost foarte disputată şi în edi¬ 
ţiile ulterioare, precum HSl şi HS2, însă o urmez, considerînd că Plo¬ 
tin nu ar fost probabil dispus să scrie că „Unul a devenit Intelect". 

7 Fiecare ipostază are impulsul de a crea dintr-un fel de preaplin exis¬ 
tenţial şi creează efectiv privind către ipostaza superioară, lăsîndu-se fe¬ 
cundată de ea şi obţinînd astfel o copie, o imagine a ei înseşi. Excepţie 
face Unu, la care al doilea moment al creaţiei îl reprezintă întoarcerea 
spre sine însuşi, „oprirea sa în loc" şi contemplarea de sine, deoarece nu 
există o ipostază superioară lui Unu. 

8 Ipostazele nu sînt niciodată complet separate, de aceea şi Unul este 
cumva toate. Ideea este exprimată de Plotin prin cele două verbe la perfect, 

Iată de ce se consideră că Sufletul [omului] 9 dă fuga pînă la reg¬ 
nul vegetal. într-adevăr, într-un anumit fel, Sufletul dă fuga pînă 
într-acolo, fiindcă o parte a lui se află acolo. 10 Dar nu întregul 
Suflet se află în plante; ci, cînd Sufletul ajunge în plante, se în- 
tîmplă aşa fiindcă a avansat înspre în jos în asemenea măsură, în- 
cît a produs o altă ipostază — cea vegetală — prin ieşirea sa îna¬ 
inte <7tpoo8oq> şi din bunăvoinţa sa pentru ce-i mai prejos. Asta 
se întîmplă, fiindcă /partea raţională a Sufletului/ aflată înaintea 
acesteia, deoarece rămîne atîrnată de Intelect, îngăduie Intelec¬ 
tului să stea neclintit deasupra ei. 

2. Aşadar /fiecare ipostază/ iese înainte <jtpoEiatv> de la în¬ 
ceput şi pînă la capăt, în situaţia în care, mereu, fiecare ipostază 
rămîne în jilţul său propriu" 11 , iar ipostaza generată ia un alt rang 
/decît al celei generatoare/, şi anume inferior. Şi fiecare ipostază 
ajunge identică cu /creatorul/ pe care ar urma-o, atîta timp cît ar 
rămîne ataşată de /el/. Cînd Sufletul ajunge într-o plantă, există 
în plantă un fel de altă parte din el — anume cea mai nesăbuită 
şi mai iraţională şi care a ieşit înainte pînă într-acel punct. Cînd 
ajunge într-un animal necuvîntător, domină şi conduce puterea 
de a simţi. Iar cînd ajunge într-un om, fie că mişcarea /sa/ se află 
în întregime în partea raţional-discursivă, fie că se revendică de 
la Intelect, dat fiind că Sufletul posedă un Intelect propriu, iar 
de la Sufletul însuşi soseşte voinţa de a gîndi sau, la modul ge¬ 
neral, de a se mişca. 

Aşadar, reluînd: cînd cineva ar tăia crengile sau vîrful unei plan¬ 
te, Sufletul aflat în aceste părţi încotro se duce ? /Răspunsul este 
că se duce/ acolo de unde a sosit. Căci el nu este separat de princi- 


care exprimă o acţiune completă, valabilă nu numai în trecut, dar şi în 
prezent. Importanţa la Plotin a continuităţii şi a coerenţei întregului, în 
pofida nivelurilor ontologice distincte, ar putea constitui o influenţă 
stoică. V. Victor Goldschmidt, Le systeme soicien et l’idee de temps, Pa¬ 
ris, Vrin, 1998, pp. 60-65. 

9 Unii editori renunţă la „omului", dar poate că pe nedrept, deoare¬ 
ce Plotin revine explicînd că numai o parte a Sufletului omenesc — cel 
vegetativ — se regăseşte şi în plante. 

10 Este vorba despre partea vegetativă a oricărui Suflet. 

11 Cf.6,IV.8,6. 

piui său printr-un loc în spaţiu, ci formează o unitate cu princi¬ 
piul. 

Dar dacă ai tăia sau ai arde rădăcina, unde se /mai/ află /par¬ 
tea Sufletului/ aflată acolo ? /Se află/ într-un Suflet care nu s-a 
deplasat în alt loc, şi chiar dacă nu ar mai fi în acelaşi loc, /s-ar 
afla/ în alt loc, în caz că ar sui într-acolo. Iar dacă nu se întîmplă 
aşa, s-ar afla într-o altă plantă, căci Sufletul nu este restricţionat 
/de un spaţiu anume/. Iar dacă ar sui /înspre principiul său/, s-ar 
regăsi în puterea ce-1 precedă. 12 

Dar aceasta unde se află ? în puterea de dinaintea ei. 13 Iar aceas¬ 
ta, care se întinde pînă la Intelect, nu stă /nici ea/ într-un loc în 
spaţiu, căci nici una /dintre aceste ipostaze/ nu se află într-un loc 
în spaţiu. Iar Intelectul cu atît mai mult nu se află situat într-un 
loc, astfel încît nici Sufletul nu se va afla într-un loc. Neaflîndu-se 
Sufletul nicăieri, el este în acest fel, deoarece se află în ceva care 
e nicăieri şi pretutindeni. Iar dacă avansînd către înalt, Sufletul 
ar rămîne într-o regiune intermediară, înainte ca să ajungă în în¬ 
tregime la punctul cel mai sus, atunci el duce o viaţă intermediară 
şi se află plasat în partea sa corespunzătoare. 

Toate acestea sînt şi nu sînt Acela <eKEÎvoq> 14 . Sînt Acela fiind¬ 
că toate provin din El. Nu sînt Acela deoarece El /le/ dă /fiinţă/ 
rămînînd în El însuşi. /Lucrurile/ sînt ca un fel de viaţă lungă, 
întinsă în lungime ; fiecare dintre părţile sale aflate în atingere este 
diferită /de cea precedentă/, dar totul este continuu cu sine. Şi, 
deşi fiecare element este mereu altul în baza unei diferenţe, ele¬ 
mentul de dinainte nu piere în cel care-i urmează . 15 

Dar de ce Sufletul ajuns în plante nu mai generează nimic ? Ba 
da, /generează/ chiar planta în care se află. Dar trebuie cercetat 
în ce fel /o face/ pornind de la un alt principiu. 


12 Sufletul raţional sau deliberativ. 

13 Sufletul supra-raţional, aflat în contact direct cu Intelectul. 

14 Plotin foloseşte aici masculinul în loc de neutru, ceea ce nu este 
excepţional, dar nu obişnuit. Unii au încercat să demonstreze că Plotin 
ar concepe Unul în chip personal. 

15 V. LPIF§H,2,2. 




DESPRE CELE DOUĂ MATERII 

72,11.4 


Tema 

Plotin examinează statutul materiei inteligibile — substratul Formelor 
şi Fiinţă ea însăşi, şi apoi, pornind de la consideraţiile lui Aristotel din 
Metafizica şi ale lui Platon din Timaios, dezvoltă foarte importanta sa 
teorie asupra Materiei sensibile, considerată ca Rău absolut, privaţiune 
absolută şi ca situată mai prejos de ceea-ce-este ceva. V. LPIF§PI,7. 

Rezumat 

Materia inteligibilă există în mod necesar, deoarece Formele au ne¬ 
voie de un substrat; ea este însă neschimbătoare. Materia sensibilă nu 
poate fi redusă nici la elemente, nici la atomi. Ea este lipsită de dimen¬ 
siune, de corporalitate, dar şi de orice calitate; este un substrat pentru 
Forme, dar ea însăşi nu este nimic determinat. Este privaţiunea, alteri- 
tatea şi indeterminarea absolute, Răul absolut, deoarece se află situată 
mai prejos de ceea-ce-este ceva. 




1. Atunci cînd /filozofii/ afirmă că aşa-zisa „Materie" este un 
substrat şi un receptacol al Formelor, ei toţi ţin despre ea un dis¬ 
curs comun— cel puţin cei care au ajuns la conceperea unei ast¬ 
fel de naturi şi, pînă în acest punct, ei rămîn de acord. Dar de¬ 
spre ce fel de substrat este vorba şi în ce mod este el receptacol 
şi ce anume sînt /Formele primite/ — de aici încolo, voind ei să 
cerceteze /mai departe/, opiniile lor s-au despărţit. 

Cei care afirmă că realităţile sînt în exclusivitate corpuri şi pre¬ 
tind că Fiinţa se află în acestea, spun că Materia este una singură; 
ea este substratul elementelor şi reprezintă Fiinţa /acestora/, în 
vreme ce toate celelalte sînt precum proprietăţile ei <7td0ri> ; şi 
că elementele sînt moduri de existenţă ale Materiei. 1 Mai mult, 
ei îndrăznesc să ducă Materia pînă la zei şi, în final, spun că Dum¬ 
nezeu însuşi reprezintă o modalitate de existenţă a Materiei. îi 
atribuie Materiei un corp spunînd că este un corp fără calităţi, 
dar care are mărime. 2 

Alţi filozofi susţin că Materia este incorporală, iar unii dintre 
ei spun că nu există o singură Materie, ci că, mai întîi, există aceas¬ 
ta — substratul corpurilor — şi ei se referă la Materia avută în ve¬ 
dere de filozofii de dinainte; cealaltă materie este anterioară, aflîn- 
du-se în domeniul inteligibil şi constituie substratul Formelor şi 
al Fiinţelor inteligibile de Acolo. 3 


1 Este vorba, desigur, despre stoici, care erau „materialişti" şi monişti. 
Spinoza le va relua, în mare măsură, teoriile, dematerializînd însă Fiin¬ 
ţa universală — „Deus sive natura". 

2 Cu alte cuvinte, Materia pură, după stoici, ar fi un corp numai cu pro¬ 
prietăţi geometrice, cu „întindere", cum se va spune în secolul al XVII-lea. 

3 Teoria peripateticienilor, dar şi a unor platonicieni, pe care o va relua 
Plotin, modificînd-o cum se va vedea. Problema este că, dacă la Aristotel, 

2. De aceea, trebuie mai întîi cercetat în legătură cu materia 
inteligibilă: oare ea există, şi ce anume este şi în ce fel este ? 

Dacă particularitatea materiei este de a fi ceva indefinit şi fără 
formă, dar, dacă printre entităţile perfecte de Acolo nu există ni¬ 
mic indefinit şi fără formă, nu ar putea exista Acolo materie. 

Iar dacă Acolo fiecare existenţă este simplă, ea nu ar avea ne¬ 
voie de materie, pentru ca să rezulte ceva compus din aceasta şi 
din altceva. Dar pentru lucrurile ce devin e nevoie de materie, după 
cum e nevoie pentru cele făcute din alte elemente; pornind de la 
aceste consideraţii a fost concepută materia lucrurilor senzoria¬ 
le; dar existenţele ce nu devin nu sînt în această situaţie. 

De unde a venit şi s-a înfiripat /materia inteligibilă/ ? Dacă ea 
s-a născut, cine a zămislit-o ? Iar dacă este eternă, atunci şi princi¬ 
piile sînt mai multe, iar primele principii vor fi asociate întîmplător 
<Kortâ aimuxtav>. Iar dacă /materiei inteligibile/ i s-ar adăuga o 
Formă, compusul va fi un corp, încît şi Acolo vor exista corpuri. 4 

3. /împotriva acestor obiecţii/ trebuie spus mai întîi că nu tre¬ 
buie dispreţuit în totalitate indefinitul şi nici ceea ce ar fi, în con¬ 
ceptul său, fără formă, dacă e adevărat că el se oferă pe sine entităţi¬ 
lor care îl precedă şi care sînt mai bune. Ca exemplu, Sufletul în 
raport cu Intelectul şi cu raţiunea, Suflet ce capătă formă prin na¬ 
tură de la acestea şi este condus către un aspect /al său/ superior. 5 


materia inteligibilă este genul în raport cu speciile, ea nu este totuşi des¬ 
prinsă, separată de corpuri, deoarece, pentru Aristotel, formele sînt ima¬ 
nente. Pentru platonicieni însă, Formele sînt separate, au o existenţă au¬ 
tonomă şi atunci materia lor ar trebui să fie la fel. 

4 Aşadar — sună obiecţia împotriva tendinţei, vizibilă şi în platonis¬ 
mul mediu, de a considera Formele ca fiind compuse la rîndul lor din 
entităţi mai elementare decît ele, de pildă numerele transcendente, — dacă 
materia inteligibilă este eternă, vom avea cel puţin două principii (Ma¬ 
teria şi Forma). Care dintre acesta este Principiul? A-l desemna devine 
un act arbitrar, sau respectivul principiu este Principiul numai întîmplător, 
fără necesitate. In fine, dacă există materie inteligibilă, aceasta trebuie să 
fie indefinită, ceea ce pentru lumea inteligibilă pare imposibil; unită cu 
o formă, ea ar produce un corp, precum în lumea senzorială. 

5 Argumentul spune, în esenţă, că privaţiunea este un ingredient ne¬ 
cesar al afirmaţiei. Materia inteligibilă este lipsă de formă, deoarece este 
în latenţă formă; deci ea nu trebuie considerată ca fiind rea. 

Apoi, printre inteligibile compusul se înfăţişează în alt mod 
decît în cazul corpurilor /din lumea senzorială/. Deoarece şi ra¬ 
ţionamentele sînt compuse, şi ele produc, prin actualizarea lor, 
un compus — natura care se actualizează într-o Formă. Iar dacă 
/raţionamentul/ se îndreaptă către ceva şi porneşte de la altceva, 
el este /un compus/ în şi mai mare măsură decît atît. 6 

Pe de altă parte, Materia lucrurilor care devin cuprinde me¬ 
reu o altă Formă, în timp ce, Acolo, aceeaşi materie a lucrurilor 
eterne /cuprinde/ mereu o aceeaşi /Formă/. 7 

Materia de Aici — invers probabil: Aici toate /Formele/ sînt 
distribuite în părţile /Materiei/ şi, în fiecare moment /şi într-un 
singur loc/, există numai o singură Formă. De aceea, nimic nu 
subzistă, pentru că fiecare Formă o alungă pe cealaltă. Acolo însă 
toate /Formele/ sînt laolaltă şi simultan. De aceea nici /un inte¬ 
ligibil/ nu are în ce să se transforme, deoarece /materia inteligi¬ 
bilă/ posedă deja totul. Materia de Acolo nu e niciodată fără 
Formă, chiar dacă nici cea de aici nu este /niciodată fără formă/. 
Dar fiecare materie /are parte de Formă/ într-un alt mod. 8 Va fi 


6 Ultima propoziţie este, din pricina conciziei, extrem de neclară şi a 
fost tradusă diferit. Cred că Plotin vrea să spună că, de vreme ce orice 
raţionament are premise şi concluzii, el le conţine cumva pe acestea, şi 
de aceea trebuie considerat compus chiar în mai mare măsură decît dacă 
am vedea în el doar asocierea unor propoziţii sau a unor subiecte şi pre¬ 
dicate. Oricum, Formele şi Intelectul care le conţine nu sînt simple, iar dacă 
nu sînt simple, trebuie să conţină materie, pe care Plotin o apropie de 
alteritate. Numai Unul este complet străin de materie, deoarece el este 
Unu şi atît. 

7 Cum ar fi materia astrelor, considerate fiinţe eterne. Brehier tradu¬ 
ce, cred, greşit: „mais la matiere des etres eternels reste toujours iden- 
tique â elle-meme“. 

8 Materia inteligibilă este de fapt o actualizare latentă a unei sin¬ 
gure Forme (sau a unui număr limitat şi determinat de Forme) pe care 
o posedă permanent. Materia sensibilă este o virtualitate care poate lua 
orice Formă. Spre pildă: materie inteligibilă este „triunghiul indeter- 
minat" în raport cu triunghiul scalen, isoscel, dreptunghic şi echilate¬ 
ral. Trebuie observat: 1) indeterminarea triunghiului este relativă şi li¬ 
mitată, deoarece el nu poate avea decît patru specii, între care există 
relaţii precise; 2) cele patru triunghiuri determinate se află în latenţă în 
conceptul triunghiului din care pot fi deduse raţional; 3) în conceptul 

limpede că /materia/ este fie eternă, fie generată, abia după ce vom 
cerceta ce anume este. 

4. Să mergem mai departe, după ce am postulat existenţa For¬ 
melor <tâ et5ri> — ceea ce s-a demonstrat în altă parte. 9 Dacă 
există mai multe Forme, este necesar să existe ceva comun între 
ele, cît şi ceva propriu /fiecăreia/, prin care să se diferenţieze una 
de alta. Acest element propriu — diferenţa caracteristică /dintre 
ele/ — este configuraţia <pâpxpr|>. Dar dacă există o configuraţie, 
va exista şi ceea ce este configurat pentru a primi diferenţa res¬ 
pectivă. Există, prin urmare, materia /inteligibilă/ ce primeşte con¬ 
figuraţia şi care formează întotdeauna substratul /Formelor/. 10 

Apoi, dacă Acolo există o lume inteligibilă, lumea aceasta este 
o imitaţie a aceleia; aceasta este însă compusă şi scoasă din Ma¬ 
terie. Atunci şi Acolo trebuie să existe materie. 11 Cum ai putea 
vorbi despre o lume, fără să priveşti înspre o Formă /a sa/ ? Dar 
cum /ar putea exista/ o Formă, fără să concepi /un substrat/ asu¬ 
pra căruia /să se aplice/ Forma ? 12 


triunghiului ele nu se exclud unul pe altul, deoarece relaţiile dintre ele 
sînt logice şi nu spaţial-temporale; 4) eu pot raţiona asupra „triunghiului 
indeterminat" (pot construi teoreme) chiar dacă nu-1 pot reprezenta gra¬ 
fic. Materia sensibilă, de pildă metalul, 1) este o indeterminare extrem 
de largă, deoarece din el se pot turna nenumărate obiecte, între care nu 
există relaţii; 2) aceste obiecte nu sînt în latenţă în metal, ci forma lor 
este introdusă din afară într-o pură virtualitate; 3) din aceeaşi cantitate 
de metal nu se poate turna la un moment dat decît un singur obiect; 
4) nu-mi pot reprezenta un metal care nu are o formă. V. şi LPIF§H,4. 

9 Este vorba despre Formele platoniciene, care sînt existenţe autono¬ 
me, Fiinţe, cum le numeşte Aristotel. Acest fapt rezultă, cred, din dis¬ 
tincţia esenţială în platonism dintre aici şi Acolo. 

10 Probabil că elementul diferenţiator — configuraţia — este o pro¬ 
prietate logică a genului: de pildă, dacă „materia inteligibilă" (genul) este 
„triunghiul indeterminat" şi diferenţa (configuraţia) este proprietatea de 
„a avea un unghi drept", Forma respectivă va fi „triunghiul dreptunghic". 

11 Principiul platonician al corespondenţei dintre Acolo şi Aici: lumea 
senzorială este o copie, o imitaţie a lumii inteligibile, de unde rezultă că Ma¬ 
teria senzorială este cumva ea însăşi o imitaţie a unei materii inteligibile. 

12 Argumentul se reduce în esenţă la cel anterior; dar el arată bine că 
Antichitatea tîrzie (înţelegînd poate literal unele texte platoniciene mai 

/Forma/ este cu totul şi în toate privinţele indivizibilă, dar în- 
tr-un anume sens este divizibilă. 13 Iar dacă părţile sale sînt 
desfăcute una de alta, separarea şi desfacerea lor constituie o pro¬ 
prietate a materiei. Materia este cea care se divide. 14 

Şi dacă /Forma/, fiind o multiplicitate, este indivizibilă, mul¬ 
tiplicitatea respectivă se aflăîntr-o unitate, adică într-o materie, 
iar multiplicitatea reprezintă [în baza unităţii] 15 configuraţiile For¬ 
mei. Pe această unitate, într-adevăr, gîndeşte-o ca variată şi ca¬ 
pabilă de multe Forme. 16 Aşadar, /Forma/ este neconfigurată î na- 
inte de a fi variată. Căci dacă i-ai retrage cu mintea varietatea 
/internă/, configuraţiile, definiţiile şi conceptele, /rămîne/ ceea 
ce exista înaintea acestora — neconfigurat, indefinit — şi /nu mai 
persistă/ nimic dintre /determinaţiile/ prezente laolaltă cu For¬ 
ma şi în interiorul ei. 

5. Iar dacă /am spune/ că, deoarece Forma le are pe acestea etern 
şi simultan, ambele — configuraţia Formei şi materia ei — for¬ 
mează o unitate şi că deci nu există Acolo materie /inteligibilă/, 


ales din Phaidon şi Re publica) avea tendinţa să înţeleagă lumea inteligi¬ 
bilă drept un model, o paradigmă a celei vizibile, avînd prin urmare ace¬ 
leaşi părţi ca şi aceasta. Cf. Metafizica, A, 991a şi M,1079 b (pp.73 şi 421): 
„A declara Formele drept modele şi a afirma că celelalte lucruri parti¬ 
cipă la ele înseamnă a rosti vorbe goale şi a apela la metafore poetice." 
Pe de altă parte, Aristotel admite existenţa materiei inteligibile , pe care 
o identifică cu genul proxim al definiţiei: „Materia este însă, pe de-o par¬ 
te, inteligibilă, pe de altă parte, sensibilă. Dar, întotdeauna, un termen 
al definiţiei este materia, în timp ce celălalt este actualizarea, de exem¬ 
plul, cercul este o figură plană." (Met., H,6 1045a, 284) 

13 Forma, luată ca un concept, un universal, este o unitate, deoarece, după 
Aristotel, este actualizarea unei virtualităţi, iar, după Platon, este o reali¬ 
tate esenţială; or, dualitatea, multiplicitatea implică alterare şi schimbare. 

14 Forma este divizibilă luată în sens aristotelic, ca specie, ce rezultă 
din unirea genului (materie, virtualitate) cu diferenţa (actualizare). Aceas¬ 
tă materie este, evident, genul. în continuare, Plotin arată ca această ma¬ 
terie, dacă elimini determinările Formei, rămîne indefinită, indetermi- 
nată (cel puţin în parte). 

15 tm evi aîira. Vitringa suprimă aceste cuvinte, care, într-adevăr, nu 
par să contribuie la claritatea textului. 

16 Unu-multiplu — acesta este Intelectul plotinian. 

atunci nici Aici nu va exista o Materie a corpurilor; căci /nici Aici/ 
Materia nu se înfăţişează niciodată fără configuraţie, ci mereu ea 
este /prezentă/ ca un corp întreg, deşi este un compus. Mintea 
este cea care descoperă dualitatea /formă-materie/ şi ea le separă, 
pînă ce ar ajunge la ceva simplu care nu mai poate fi descompus 
în continuare. Atîta cît e cu putinţă, mintea avansează pînă în pro¬ 
funzimea /existenţei ce trebuie descompusă/. Or, în profunzimea 
oricărui lucru este materia. De aceea orice materie este obscură , 
fiindcă lumina este formă, iar Intelectul vede forma .' 7 Atunci, vă- 
zînd /Intelectul/ forma aplicată oricărui lucru, el socoteşte că adîn- 
cul /acelui lucru/ este ca o obscuritate aflată sub lumină; proce¬ 
dează la fel ca un ochi ce e similar luminii şi care, îndreptîndu-se 
spre lumină, afirmă despre culori că sînt lumini întunecate şi ma¬ 
teriale în amestec cu culorile . 18 

Totuşi obscuritatea din domeniul inteligibilului şi cu cea din 
domeniul senzorialului sînt diferite, dar şi materiile respective sînt 
diferite, tot atît cît şi forma ce vine asupra /materiei respective/ 
este diferită /în cele două cazuri /. 19 Căci prima materie — cea di¬ 
vină —preluînd definitul, posedă o viaţă definită şi inteligentă . 20 
Cea de-a doua Materie devine, adevărat, ceva definit, dar ea nici 
nu trăieşte, nici nu gîndeşte, ci este un cadavru dichisit <vEKpov 
KEKO0pripevov> 21 . Iar configuraţia /pe care o posedă/ este o imi¬ 
taţie, astfel îneît şi substratul este o imitaţie /a substratului inte- 


17 Altă variantă textuală: „Intelectul este formă." 

18 Principiul epistemologic plotinian: similia similibus noscuntur, îm¬ 
prumutat, de altfel, din Platon, Republica, 509a, unde vederea este de¬ 
clarată fAioEiSifţ, adică „asemănătoare Soarelui" (imaginea Binelui). 

19 Plotin se gîndeşte, pe de-o parte, la forma imanentă corpurilor sen¬ 
zoriale — aşa cum o descrie Aristotel; pe de altă parte, la Forma trans¬ 
cendentă, ce poate fi percepută doar cu ajutorul Intelectului şi care se 
află în Intelect — pe care o descrie Platon. 

20 După părerea mea, atribuind materiei inteligibile viaţă definită, Plo¬ 
tin sugerează faptul că aceasta nu este „virtualitate", ci latenţă, deoare¬ 
ce latenţa este o actualizare existentă dar ascunsă. V. nota următoare. 

21 Am tradus astfel termenul kekoo|itijxevov care poate însemna deo¬ 
potrivă „împodobit", „organizat", „ordonat", pentru a da mai multă forţă 
expresiei plotiniene. Filozoful sugerează că Materia de Aici nu se uneş¬ 
te cu adevărat cu Formele, ci doar formează un ecran pe care acestea se 
proiectează.V. LPIF§H,6,4. 

ligibil/. Acolo configuraţia este o realitate autentică, în consecinţă, 
şi substratul său /este o realitate autentică/. De aceea, trebuie ac¬ 
ceptat că cei care spun că materia este Fiinţă au dreptate, dacă ar 
vorbi despre materia inteligibilă . 22 Căci substratul de Acolo este 
Fiinţă, sau mai curînd este Fiinţă /materia/ gîndită laolaltă cu For¬ 
ma respectivă, fiind în întregul ei plină de lumină . 23 

De asemenea, trebuie cercetat dacă materia inteligibilă este 
eternă /sau nu/, în felul în care s-ar cerceta şi /eternitatea/ For¬ 
melor. /Acestea/ sînt generate prin faptul că au un principiu, dar 
sînt negenerate prin faptul că au un principiu ce nu ţine de timp, 
ci ele mereu /îşi obţin existenţa/ de la altceva /decît el el, fără să 
devină mereu, precum Universul de Aici, ci fiind mereu, precum 
lumea de Acolo. 

Pe de altă parte, alteritatea de Acolo produce neîncetat mate¬ 
ria /inteligibilă /. 24 Căci ea — alteritatea — este principiul mate¬ 
riei şi reprezintă prima mişcare. Iată de ce aceasta a fost numită 
„alteritate“, fiindcă mişcarea şi alteritatea au ieşit laolaltă în fi¬ 
inţă . 25 Or, mişcarea şi alteritatea sînt indefinite — provin de la Pri¬ 
mul şi au nevoie de Acela pentru a se defini. Şi se definesc, atunci 
cînd se întorc spre El. înainte de /întoarcere/ materia şi alterita- 


22 Stoicii, cf. finalul. 

23 Unitatea dintre Formă şi materie în inteligibil este esenţială, şi nu 
conjuncturală sau accidentală, cum se întîmplă Aici. De aceea, Acolo, 
unitatea rămîne permanent, nu se destramă ca Aici. Aşa cred că trebuie 
înţeleasă formula „fiind în întregul său plină de lumină." 

24 Cf. Sofistul, 255c, unde alteritatea este cel de-al cincilea gen suprem, 
alături de ceea-ce-este, identitate, mişcare, repaos. 

25 Şi totuşi Platon, în Sofistul, 256c, spune: „Mişcarea este altceva de¬ 
cît alteritatea, după cum s-a arătat alta şi decît identicul, şi decît repao- 
sul.“ Pe de altă parte, Plotin are în vedere Parmenide, 146a: „Este ne¬ 
cesar aşadar ca unul, fiind el permanent în sine, cît şi în altul, să se mişte 
veşnic şi să fie în repaos." Plotin — aşa cum am mai spus — nu interpre¬ 
tează cea de-a doua ipoteză din Parmenide — „dacă unul este" — în che¬ 
ie aporetică modernă, ci consideră că ea descrie condiţia Intelectului — 
unu-multiplu. Pe de altă parte, respectînd probabil o tradiţie platoni- 
ciană îndelungată, Plotin identifică materia inteligibilă, care se întoarce 
spre Unul din care provine pentru a se defini, cu Dualitatea indefinită 
din învăţătura esoterică a lui Platon şi, totodată, cu cea de-a doua actu¬ 
alizare a Unului. 

tea sînt indefinite, nu sînt încă ceva bun, sînt neluminate de El. 
Intr-adevăr, dacă lumina /provine/ de la Acela, receptacolul lu¬ 
minii nu are niciodată lumina înainte de a o primi, ci, fiind dife¬ 
rit /de lumină/ posedă lumina, dacă lumina îi soseşte de la un al¬ 
tul. Dar în legătură cu materia din domeniul inteligibil am 
dezvăluit aici mai mult decît se cuvine. 

6. Cît despre receptacolul propriu corpurilor, despre el trebuie 
vorbit în felul următor: că trebuie să existe un substrat al corpu¬ 
rilor diferit de corpurile însele este lămurit de transformările re¬ 
ciproce ale elementelor. Căci nimicirea corpului care se transformă 
nu poate fi totală; altminteri va exista o Fiinţă care va fi nimicită 
ajungînd nefiinţă. 26 Nici /nu-i cu putinţă/ ca ceea ce devine să se 
îndrepte către existenţă pornind de la nefiinţa totală, ci există în¬ 
totdeauna o transformare a unei forme pornind de la o altă 
formă. 27 Subzistă însă ceea ce primeşte forma lucrului aflat în de¬ 
venire şi care pierde forma de dinainte. Acelaşi lucru este arătat, 
la modul general, şi de nimicire, care este nimicirea unui lucru 
compus. Or, dacă se întîmplă aşa ceva , fiecare lucru este alcătuit 
din formă şi materie . 28 

Iar inducţia arată că lucrul nimicit este un compus, ceea ce este 
demonstrat şi de analiză: de pildă, o cupă este redusă la aurul /din 
care e făcută/, aurul la apă, iar apa, cînd piere, pretinde /proces 
de reducere/ analog. 29 


26 E un postulat al filozofiei greceşti, atribuit de Aristotel primilor fi¬ 
lozofi, Met. A,3,983b, 55, care identificau Fiinţa cu materia, sau substratul. 

27 Metafizica greacă nu acceptă creaţia ex nihilo; aceasta este una din¬ 
tre marile ei deosebiri faţă de metafizica creştină: cînd apare ceva, de fapt 
apare o nouă asociere între elemente, o unire între o formă şi un sub¬ 
strat, sau (altfel exprimat), o trecere a unei virtualităţi în actualizare. Ni¬ 
micirea este desfacerea compusului în elementele componente. V. Aris¬ 
totel, Met.Z, 8,1033b, 239. 

28 Teoria — aristoteliciană — care explică schimbările din lumea întîi 
în baza reunirii şi a desfacerii materiei şi formei, se regăseşte în Metafi¬ 
zica, Cartea Zeta, mai ales. Brehier crede că această discuţie are la bază 
un comentariu peripatetician al Metafizicii lui Aristotel. (PB,2,p.60, nota). 

29 Asupra caracterului analogic al materiei, formei şi privaţiunii în me¬ 
tafizica aristotelică, vezi LPIF§H,6. 

însă este necesar ca elementele 30 să fie sau formă, sau Materie 
primordială, sau compuse din Materie şi formă. Or, ca ele să fie for¬ 
mă nu-i cu putinţă; cum s-ar putea manifesta în masă /corporală/ 
şi în mărime, fără prezenţa Materiei ? Dar ele nu pot fi nici mate¬ 
rie primordială', căci ele pier. înseamnă că/elementele/ sînt alcătui¬ 
te din Materie şi din formă. Iar forma se manifestă în calitatea şi 
configuraţia /elementului respectiv/, în vreme ce Materia se mani¬ 
festă ca fiind substratul indeterminat, fiindcă ea nu este formă. 

7. Empedocle, care aşază elementele la nivelul Materiei, se iz¬ 
beşte de mărturia potrivnică /teoriei sale/ a distrugerii lor. 31 Ana- 
xagoras consideră amestecul Materie, nu însă ca pe o posibilita¬ 
te pentru existenţa tuturor lucrurilor, ci declarînd că el le conţine 
pe toate actualizate 32 ; el nimiceşte Intelectul pe care tot el îl in¬ 
troduce, deoarece nu-1 face să dea configuraţia şi forma, şi nici 
nu-1 consideră anterior Materiei, ci simultan cu aceasta. 33 Dar este 
imposibil ca Intelectul să apară simultan cu Materia. Căci dacă 
amestecul are parte de Realitate (ceea-ce-este /ceva/), Realitatea 
este anterioară /amestecului/. Iar dacă această Realitate este chiar 
amestecul respectiv şi Intelectul 34 , va fi nevoie de un al treilea ter¬ 
men deasupra lor. 35 


30 Evident, pămîntul, apa, aerul şi focul considerate de fizica de tip aris¬ 
totelic drept compuse din materia primordială şi din forme elementare. 

31 La Empedocle cele patru elemente sînt indestructibile (Afet. A,3,994a,56); 
or, în realitate ele par a se distruge reciproc şi a apărea unul din celălalt, 
ceea ce sugerează că elementele nu sînt „elementare", ci sînt compuşi. 

32 Dacă în amestec se află totul actualizat, înseamnă că la fel se află şi 
contrariile. Or, aceasta contrazice principiul non-contradicţiei. V. Met. A,2, 
1069b, 382. Pe de altă parte, Anaxagoras distingea între amestecul in¬ 
distinct şi Intelectul pur, separat. „Rezultă de aici că el ajunge să spună 
că raţiunile lucrurilor sînt, pe de-o parte, Unu (fiindcă acesta este sim¬ 
plu şi neamestecat), pe de altă parte, Celălalt, pe care noi /platonicienii/ 
îl considerăm a fi Nelimitatul..." (Aristotel, Met.h.,% 989b, p. 69) 

33 Anaxagoras ar fi fost, conform lui Plotin, un dualist, ca şi Platon 
de altminteri, considerînd Materia simultană cu Intelectul. 

34 Incertitudine textuală. 

35 Plotin aplică evident postulatul Principiului unic: dacă există două 
principii — Realitatea (ceea-ce-este ceva şi Materia), ele nu pot fi pri¬ 
me, căci trebuie reduse la un singur principiu. 

Iar dacă Creatorul, în mod necesar, este /la Anaxagoras/ an¬ 
terior, de ce trebuia ca formele să fie distribuite în Materie pu¬ 
ţin cîtepuţin? Apoi de ce trebuia ca, la el, Intelectul să distingă 
lucrurile nesfîrşite, cînd era cu putinţă, dat fiind că Materia este 
fără calităţi, ca el să transporte forma şi calitatea în toată Mate¬ 
ria ? 36 Şi cum de ar mai fi posibil /în termenii lui Anaxagoras/, ca 
totul să se afle în tot ? 37 

Iar cel care postulează infinitul /drept substrat/ să spună ce anu¬ 
me este acesta ! 38 Iar dacă acesta este infinit în sensul că nu poa¬ 
te fi parcurs /pînă la capăt/, este limpede că nu există în realita¬ 
te ceva de acest fel: nu va exista nici infinitul în sine, nici luat ca 
atribut pentru o altă natură, adică vreun alt corp; infinitul în sine 
/nu poate exista/, fiindcă şi partea sa /va fi/ în mod necesar infi¬ 
nită; iar infinitul luat ca atribut — e limpede — nu poate exista 


36 Cf. Phaidon, 98c-d, unde Socrate se plînge că Anaxagoras „nu se 
foloseşte de Intelect şi nici nu invocă anumite cauze suplimentare /fi¬ 
nale/ pentru a pune în ordine lucrurile". 

37 „Totul eîn tot" era efectiv un principiu plotinian şi, în general, neo¬ 
platonic. Dar se adăuga: „potrivit cu situaţia corespunzătoare". Aceas¬ 
ta presupunea însă distincţia dintre actualizare şi latenţă (virtualitate) şi 
aplicarea LI pentru Intelect şi Suflet. De pildă, un Suflet este toate Su¬ 
fletele şi Sufletul universal, dar nu în mod activ, ci, în mod normal, este 
activ el însuşi, şi în mod latent celelalte Suflete. Sau un Suflet deţine si¬ 
multan toate puterile, dar în fiecare tip de fiinţă, ele se activizează în mod 
diferit, celelalte rămînînd în latenţă. Sau Forma se află simultan şi întreagă 
în toate lucrurile care participă la ea. V. LPIF§H,4. Or, Anaxagoras — 
se pare — nu distingea clar între actualizare (determinare) şi posibilitate 
(indeterminare), ceea ce îl obliga să considere prezenţa contrariilor ac¬ 
tualizate simultan în „amestecul" său, astfel violînd axioma non-contra- 
dictoriului. Cf. Aristotel, Met.T, 5,1009a,145; Phaidon, 72c. 

38 E vorba despre teoria lui Anaximandros. Brehier (PB,2, p.49, nota) 
susţine că Plotin urmează aici un comentariu peripatetician şi că, în opo¬ 
ziţie cu acesta, el însuşi va susţine că Materia primară este dneipov. Dar ootei- 
pov poate avea mai multe sensuri — infinit, nelimitat, indefinit, indetermi- 
nat; or, Plotin se întreabă în ce sens trebuie luat dneipov- ul Materiei şi nu 
neagă că, în principiu, s-ar putea vorbi despre ea în aceşti termeni. Cred 
că sensul plotinian al lui dneipov este mai ales de „indefinit" şi „indeter- 
minat", mai curînd decît de „infinit". Reamintim că Aristotel nega posi¬ 
bilitatea infinitului actualizat, acceptînd numai infinitul virtual, adică, de 
pildă, posibilitatea de a avea mereu un număr mai mare decît un altul. 

fiindcă lucrul căruia i se atribuie „infinitul" nu ar putea fi în sine 
infinit, nici ceva simplu, nici Materie. 39 

Dar nici atomii nu pot fi consideraţi Materie, dat fiind că ei, 
de fapt, nu există. Căci orice corp este divizibil complet. Iar as¬ 
pectul continuu al corpurilor şi umedul nu pot ca, în absenţa In¬ 
telectului şi a Sufletului — ce nu pot proveni din atomi — să cre¬ 
eze o altă natură din atomi, dar separată de atomi — dat fiind că 
nici un artizan nu va putea face ceva dintr-o materie discontinuă. 
Şi nenumărate alte obiecţii s-ar putea formula împotriva acestei 
ipoteze şi s-au şi formulat. 40 De aceea este inutil să ne ocupăm 
mai mult cu ea. 

8. Care este, aşadar, această unică Materie, continuă şi consi¬ 
derată fără calităţi? Este limpede că ea nu este un corp, de vre¬ 
me ce nu are calităţi; altminteri, /fiind corp/ ar avea o calitate. 
Spunem că ea este Materia tuturor lucrurilor senzoriale şi nu nu¬ 
mai materia unora, iar pentru alte lucruri — formă; de exemplu 
lutul este materie pentru olar, dar nu este materie la modul ab¬ 
solut. 41 Or, în cazul Materiei /primordiale/ nu e aşa: pe ea o de¬ 
clarăm materie în raport cu toate lucrurile, fără ca [propriei ei na¬ 
turi] să-i putem ataşa vreo proprietate dintre cele care se văd la 
lucrurile senzoriale. Iar dacă ea este astfel în raport cu celelalte 
calităţi, precum culorile, caldul şi frigul, ea nu va avea /în sine/ 
nici greutate, nici densitate, nici rarefiere; cu atît mai puţin ea va 
avea o figură sau dimensiune. 42 Căci una este esenţa mărimii şi 


39 Materia primordială este ceva simplu; or, dacă „infinit" este un pre¬ 
dicat asociat contextual unui substrat, acesta va fi un compus şi nu ceva 
simplu şi deci nu va mai fi Materie primordială. 

40 Cf. 2,IV,6,3. 

41 într-adevăr, lutul are anumite calităţi pe care olarul le foloseşte pen¬ 
tru a confecţiona oalele; deci nu poate fi socotit materie decît în raport 
cu acestea, dar e deja formă în raport cu materia primordială. Pentru dis¬ 
tincţia dintre materia primordială şi materia relativă, vezi Aristotel Met., 
0, 7, 1049a, 301 şi A, 4, 1070b, 385. 

42 Atomiştii, precum Democrit sau Epicur de pildă, asociau atomi¬ 
lor o dimensiune, o poziţie şi o figură, dar considerau că alte calităţi, pre¬ 
cum culoarea, căldura, gustul etc. sînt „secundare", putînd fi reduse la com¬ 
binaţiile dintre calităţile primare. Această teorie, extrem de fertilă pentru 
fizica şi chimia moderne, este respinsă de Plotin, în acord cu filozofia 

altceva este esenţa lucrului care poate fi mare, una este esenţa fi¬ 
gurii şi altceva esenţa lucrului care poate avea o figură. 

Şi trebuie ca Materia să nu fie compusă, ci simplă şi formînd 
o unitate cu propria sa natură; căci în acest fel ea este lipsită de 
toate /atributele/. 43 Iar cel care-i dă formă, îi va da o formă di¬ 
ferită în raport cu Materia; iar dimensiunea şi toate atributele din 
Realitate le adaugă cumva /Materiei/. Altminteri, /principiul for¬ 
mator/ va fi în robia dimensiunii inerente Materiei şi nu va crea 
lucrurile cu mărimea pe care el o doreşte, ci doar atît de mari cît 
le vrea Materia. Şi este o ficţiune /a susţine/ că voinţa /Creato¬ 
rului/ „merge braţ-la braţ“ <auvxpoxâ^eiv> 44 cu dimensiunea/in¬ 
trinsecă/ a Materiei. 

Dar dacă principiul creator este anterior Materiei, Materia va 
fi pretutindeni în modul în care principiul creator o doreşte şi va 
putea fi condusă cu uşurinţă să /adopte/ orice /formă/, cît şi, de¬ 
sigur, o anume dimensiune. 45 Pe de altă parte, dacă Materia are 
o dimensiune /proprie/, este necesar să posede şi o figură /pro- 

platoniciano-aristotelică, pe considerente raţionale: Substratul ultim al 
lucrurilor trebuie să fie complet fără calităţi. Nici măcar masa, sau can¬ 
titatea nu i se pot atribui în mod esenţial. Evident, dificultatea este de a 
înţelege ce sens are o existenţă total lipsită de proprietăţi, virtualitate pură, 
şi care se aseamănă în mod primejdios cu neantul. Iată de ce unii filo¬ 
zofi (în acord cu Platon, care, în Timaios, numise Materia şi „loc“ sau 
„spaţiu" <xtbpa>)încercau să lase Materiei primordiale unele proprietăţi, 
cum ar fi dimensiunea („întinderea" de mai tîrziu a lui Descartes), ceea 
ce Plotin contestă că ar fi posibil. 

43 Unitatea esenţială, precum şi lipsa oricăror determinaţii, în afara 
unităţii sînt şi caracteristicile Unului. V. LPIF§H,7,3. 

44 Verbul înseamnă literal „a fugi împreună cu cineva" şi aparţinea 
probabil filozofilor cu care polemiza Plotin — stoicilor mai ales. Nu ara¬ 
reori, Plotin utilizează cuvinte foarte concrete pentru a sugera rapor¬ 
turi foarte abstracte. 

45 Anterioritatea ontologică a formei şi a actualizării asupra materiei 
văzută ca virtualitate este implicită în platonism şi explicită în aristote- 
lism. V. Aristotel, Met. 0, 1050b-1051a, pp. 302-306. Se vede, de aseme¬ 
nea, că Plotin consideră Materia creată, sub raport ontologic, deoarece această 
anterioritate nu este, desigur, temporală. Cf. 75,111,4,1 şi LPIF§H,7,1 şi 
nota 168. 

prie/, încît va fi cu atît mai greu de plămădit /de către principiul 
creator/. 46 

Prin urmare, forma se adaugă Materiei şi îi aduce acesteia toa¬ 
te /proprietăţile pe care forma le are/. Dar orice formă posedă şi 
o dimensiune /intrinsecă/, şi anume, /ea este/ atît de mare cît ar 
îngădui raţiunea formatoare corespunzătoare şi sub acţiunea căreia 
se află. 47 De aceea, în cadrul fiecărui gen, se defineşte laolaltă cu 
specia şi aspectul cantitativ: căci una este /dimensiunea specifică/ 
a omului, alta — a păsării, şi alta — a unei păsări anume. Şi fap¬ 
tul că altceva /decît Materia/ aduce Materiei cantitatea nu e de¬ 
loc mai uimitor decît faptul că /acel principiu/ îi adaugă ei calita¬ 
tea : şi nici nu este adevărat că, în vreme ce calitatea este un principiu 
raţional, cantitatea nu e Formă, fiind ea /totuşi/ măsură şi număr. 

9. Dar cum se va putea concepe o existenţă lipsită de mărime ? 
Răspund: /se va putea concepe astfel/ orice existenţă care nu este 
/intrinsec/ identică cu cantitatea. Or, existenţa şi cantitatea nu sînt 
identice şi există multe alte realităţi diferite de cantitate. în ge¬ 
neral, orice natură incorporală trebuie considerată lipsită de can¬ 
titate; or, Materia este incorporală. 48 

Chiar Forma Cantităţii <7toa6rr|ţ> nu este o cantitate, ci /este 
o cantitate/ numai lucrul care participă la /Forma Cantităţii/, de 
unde rezultă limpede că Forma Cantităţii este, într-adevăr, o 
Formă. 49 După cum ceva devine alb prin prezenţa Formei Albu- 


46 O aluzie la teoriile atomiste care acordau atomilor indivizibili o 
anumită „figură", şi considerau că lucrurile rezultă din combinările aces¬ 
tor atomi dotaţi cu figuri, conform unei anumite ordini. 

47 Forma nu are o dimensiune fizică, ci una inteligibilă: o corabie, o 
casă, un ac nu pot exista decît între anumite limite de mărime şi au di¬ 
mensiuni de un anume ordin, ce sînt dictate de finalitatea lor. Calitatea 
este Formă, dar Forma este mai mult decît calitatea, cuprinzînd şi un 
aspect cantitativ. 

48 E vorba, fireşte, de o cantitate determinată, ce poate fi delimitată 
de un corp. Materia primordială este indeterminatul pur. 

49 Aici, Plotin descrie Formele, nu ca paradigme, ci ca predicate abs¬ 
tracte care nu au ele însele proprietatea pe care o adaugă unui subiect: 
Forma cercului nu este, ea însăşi, circulară, şi nici Forma cantităţii nu are, 
ea însăşi, o cantitate determinată. Grija lui Plotin de a evita identitatea 

lui, dar /Forma/ ce a produs culoarea albă într-un animal, ca şi 
pe celelalte culori variate, nu este, ea însăşi, o varietate coloristi- 
că, ci este, ca să spunem aşa, o varietate conceptuală <7toud7o<; 
\oyoc,>; tot astfel /Forma/ care a produs o anumită dimensiune 
nu are, ea însăşi, acea dimensiune, ci ea este Dimensiunea însăşi, 
sau Forma Dimensiunii sau Ideea Dimensiunii. 

Dar dacă Forma Cantităţii se adaugă /Materiei/, oare ea des¬ 
făşoară Materia înspre a-i conferi o mărime ? Deloc, deoarece Ma¬ 
teria nu era înfăşurată într-un /loc/îngust. /Forma Cantităţii/ i-a 
dat materiei o mărime pe care ea nu o avea înainte, aşa după cum 
şi Forma Calităţii /i-a dat o calitate/ pe care nu o avea înainte. 

10. în ce fel voi gîndi absenţa mărimii din Materie ? în ce fel 
anume vei gîndi lipsa totală de calitate /a Materiei/ ? Şi care este 
noţiunea /corespunzătoare/ şi în ce fel o vom cuprinde cu min¬ 
tea ? /Noţiunea de care avem nevoie/ estez« determinarea <âoptoxta>. 
Căci dacă cunoaştem asemănătorul prin asemănător, vom cunoaş¬ 
te şi indeterminatulprin indeterminat. Or, dacă în privinţa inde- 
terminatului ar putea exista un concept determinat, intuiţia <£7tt- 
PoXr|> /indeterminatului/ rămîne indeterminată. 

Dar cum oricelucrupoatefi cunoscut printr-un concept <X6ycp> 
şi prin gîndire <vof|aet>, în cazul nostru conceptul spune ceea ce 
se poate spune raţional despre Materie 50 ; dar /gîndirea despre Ma¬ 
terie/ care se vrea gîndire /autentică/ nu este de fapt gîndire, ci 
mai curînd o negîndire <avota>. Reprezentarea Materiei ar fi bas¬ 
tardă şi nelegitimă, provenită din celălalt /concept/, cel neadevărat, 
şi compusă laolaltă cu conceptul despre celălalt . 51 Şi, examinînd 


structurală dintre lucruri şi Formele corespunzătoare, şi, implicit, ase¬ 
mănarea bilaterală este permanentă. 

50 Plotin pare să distingă aici ceea ce se poate spune (logos) despre 
materie (indeterminarea ei etc.), de o adevărată gîndire a materiei (no- 
esis) şi afirmă că aceasta din urmă nu este gîndire autentică, din pricina 
indeterminării materiei. 

51 O altă lecţiune: „celălalt concept" <p.ETO(ToO etepou>; Plotin se re¬ 
feră probabil la „Celălalt"; principiu platonic care reprezintă alteritatea 
şi devenirea, în opoziţie cu „Acelaşi", care reprezintă Fiinţa. Cf. Tima- 
ios, 36c. 

chestiunea, Platon a spus că /Materia/ trebuie concepută prin- 
tr-un raţionament bastard <vo0cp Ax)Yioprâ> 52 . 

în ce constă, aşadar, indeterminarea Sufletului ? Oare e o ig¬ 
noranţă desăvîrşită /concepută/ drept o absenţă /de reacţie/ ? De 
fapt, indeterminatul care îl caracterizează constă într-o afirmare 
pozitivă, şi, aşa cum pentru ochi obscuritatea este materia oricărei 
culori vizibile, tot aşa şi Sufletul, după ce elimină tot ce vine asu¬ 
pra lucrurilor senzoriale ca o lumină şi, la sfîrşit, nu mai posedă 
nimic de distins, seamănă cu vederea care, aflată în întuneric, de¬ 
vine la fel cu lucrul pe care îl „vede" , 53 Dar oare el chiar vede ? 
Sau îl vede aşa cum poţi „vedea" lipsa de frumuseţe, lipsa de culoa¬ 
re, lipsa de strălucire şi, pe deasupra, ceva care nici nu are mărime! 
Dacă nu procedează aşa, Sufletul îi va conferi Materiei o formă. 

Dar oare atunci cînd Sufletul nu gîndeşte nimic, nu resimte ace¬ 
laşi lucru /ca atunci cînd gîndeşte indeterminatul Materiei/ ? Nu, 
ci atunci cînd nu gîndeşte nimic, nici nu comunică nimic, sau mai 
exact, nu resimte nimic. Dar cînd gîndeşte Materia, resimte un 
fel de întipărire a informului, deoarece şi atunci cînd gîndeşte lucru¬ 
rile cu formă şi cu mărime, el le gîndeşte drept compuse, „colo¬ 
rate" şi pe deplin calificate. Gîndeşte, aşadar, totalitatea şi com¬ 
pusul /alcătuit din formă şi Materie/. însă gîndirea sau percepţia 
formelor suprapuse este clară, în vreme ce gîndirea substratului 
este obscură, fiind el lipsit de formă, căci nu avem de-a face cu 


52 Platon, Timaios, 52 b. Cătălin Partenie, în traducerea sa la Tima- 
ios: „raţionament hibrid". NoOoţ înseamnă atît că raţionamentul este im¬ 
pur, alcătuit, la Platon, din veghe şi reverie, cît şi „neautentic", „nelegi¬ 
tim", „impropriu". Platon numeşte materia „loc", dar şi „receptacol" şi 
„mamă" şi o consideră a fi un „al treilea gen", alături de Fiinţă şi de de¬ 
venire. (50c) V. şi notele lui C. Partenie de la pp. 248-250, Platon, Ope¬ 
re, VII, Bucureşti, 1993. E interesant că la Platon, deşi Materia este decla¬ 
rată a fi fără calităţi, aceasta nu pare a se extinde şi asupra proprietăţilor 
pur geometrice; altminteri, ea nu ar fi numită şi „loc", sau „spaţiu". Ea 
are, de asemenea, un fel de mişcare dezordonată, primordială (52e). 

53 Plotin revine la principiul său favorit: tendinţa de identificare a su¬ 
biectului cu obiectul percepţiei (fizice sau intelectuale). Dacă în alte lo¬ 
curi Sufletul se identifica cu Unul prin contemplarea pură a Unului, aici, 
prin încercarea de a gîndi indeterminatul Materiei, Sufletul devine el în¬ 
suşi indeterminat. 

forma. Sufletul percepe în întregul compus laolaltă cu formele su¬ 
prapuse /substratului/ şi ceva pe care, mai apoi, el îl separă şi îl 
distinge; raţionamentul lasă în urmă un rest pe care /Sufletul/ îl 
gîndeşte într-o manieră obscură ca fiind obscur şi într-o manieră 
întunecoasă ca fiind întunecos; îl gîndeşte negîndindu-l Z 54 

Iar în situaţia în care nici măcar Materia însăşi nu rămîne lip¬ 
sită de formă, ci capătă formă în lucruri, Sufletul proiectează 
<e7te(3aX£> asupră-i forma lucrurilor 55 , deoarece indeterminatul 
îi produce suferinţă — un fel de teamă de a nu ieşi în afara rea¬ 
lului: Sufletul nu suportă să se oprească multă vreme în lumea a 
ceea-ce-nu-este /ceva/ 

11. Dar de ce este nevoie de altceva pentru a se înţelege com¬ 
punerea corpurilor, în afară de mărime şi de toate calităţile ? în 
fapt, toate acestea au nevoie de un receptacol. Prin urmare /se pre¬ 
tinde/ acesta este o masă <oyKog> şi, în consecinţă, o mărime. 57 
Dacă /receptacolul/ ar fi însă fără mărime, nu ar exista loc unde 
el să primească /forma/. 


54 V. LPIF§D,6. 

55 Expresia sugerează că, pentru Plotin, Materia nu se uneşte cu ade¬ 
vărat cu forma, şi mai ales nu devine ea însăşi o actualizare, aşa cum con¬ 
sideră Aristotel, ci rămîne un fel de ecran pasiv pe care Sufletul proiec¬ 
tează Formele primite de la Intelect. 

56 Cei care susţin că Materia nu există de fapt, deoarece nu poate fi 
gîndită se înşală — spune Plotin. Materia nu poate fi gîndită ca un con¬ 
cept clar, deoarece este prin definiţie lipsită de formă. Dar chiar expri¬ 
marea acestei privaţiuni constituie o formă de gîndire — obscură, inde- 
terminată — o gîndire a negîndirii. Materia nu este /ceva /nu are Fiinţă, 
dar ea este, există. 

57 Termenul pe care l-am tradus prin „masă“ poate însemna şi „vo¬ 
lum". Cele două aspecte nu sînt foarte distincte. Plotin va încerca să ara¬ 
te că noţiunea unei materii primordiale, ca substrat al tuturor lucruri¬ 
lor, nu presupune dimensiune, mărime, volum sau masă, deoarece toate 
acestea sînt în fond nişte calităţi, adică au un aspect de formă. Materia 
primordială este virtualitate sau indeterminare pură, ceea ce înseamnă 
că ea nu este mai mult masă sau mărime decît este culoare, figură geome¬ 
trică ori alte „qualia". Dificultatea este în ce fel această materie absolută 
poate fi distinsă de nefiinţă, pe de-o parte, dar şi de Unu, de asemenea 
lipsit de orice calităţi. 

/De asemenea — sună obiecţia — /, dacă /receptacolul/ ar fi 
fără mărime, care ar putea fi contribuţia sa la constituirea corpu¬ 
rilor, dacă el nu /contribuie/ nici la formă şi calitate, nici la dis¬ 
tanţă şi mărime — care, oriunde ar fi acestea, sînt considerate a 
proveni de la Materie ? 

Şi în general, după cum acţiunile, facerile, timpii şi mişcările, 
deşi nu posedă în ele un substrat material, nu aparţin mai puţin 
realităţii, tot aşa nu este necesar ca primele corpuri să posede ma¬ 
terie, ci fiecare /corp elementar/ în parte luat ca un întreg este 
ceea ce este, fiind aceste prime corpuri mai complexe şi posedîn- 
du-şi structura datorită amestecului cu mai multe forme. 58 Re¬ 
zultă — sună obiecţia — că această absenţă de dimensiune <t6 
dpEY£0eq> a Materiei /pe care noi i-o atribuim/ este un simplu 
nume /fără conţinut/. 

/Răspunzînd acestor obiecţii/, să spunem mai întîi că nu este 
necesar ca orice receptacol să fie o masă, dacă mărimea nu i-ar fi 
deja asociată; astfel, Sufletul, primindu-le pe toate, le ţine pe toa¬ 
te laolaltă şi simultan <opou> 59 . Iar dacă mărimea ar fi o proprie¬ 
tate a Sufletului, el ar poseda totul într-un /loc caracterizat/ de 
mărime. 60 

Iar Materia primeşte ceea ce primeşte în dimensiune, fiindcă 
ea este un receptacol al dimensiunii. După cum şi animalele şi plan¬ 
tele, simultan cu creşterea în dimensiune, posedă şi calitatea co¬ 
respunzătoare ce vine în paralel cu cantitatea, care s-ar restrîn- 
ge, dacă vietatea scade în dimensiuni. 

Iar dacă s-ar obiecta că pre-există o mărime anume în aceste 
vietăţi, ca substrat al /principiului/ formator, şi că, deci, /substra¬ 
tul/ pretinde acolo /o mărime intrinsecă/, obiecţia nu ar fi fon¬ 
dată: căci în cazul acesta /al animalelor şi plantelor /nu avem de-a 
face cu Materia în sens absolut, ci cu materia specifică a vietăţii 


58 Se ştie că atomiştii, precum Democrit, atribuiau atomilor o anu¬ 
mită formă elementară. Probabil că la aşa ceva se referă Plotin. 

59 Cuvîntul grecesc înseamnă şi „în acelaşi loc“, şi „împreună", şi „si¬ 
multan". 

60 Noţiunea plotiniană, ca şi cea aristoteliciană de materie (spre de¬ 
osebire de aceea a fizicii moderne) nu are nimic de a face cu masa sau 
corporalitatea. 

respective. Or, Materia absolută trebuie să posede /mărimea/ din 
altă parte. 61 

Aşadar, nu este necesar ca receptacolul care va primi forma să 
fie o masă, ci el primeşte restul calităţilor laolaltă cu proprietatea 
de a deveni o masă; el oferă o iluzie de masă <(pdvraapa oyKOt» 
în perspectiva folosinţei sale /ca masă/, în calitate de /Materie/ 
primordială; dar este vorba despre o masă vidă. 

De aici se trage faptul că unii filozofi au declarat Materia şi 
vidul ca fiind identice. 62 Dar eu mă refer la /Materia absolută/ cu 
termenul de „iluzie de masă“, fiindcă Sufletul este lipsit de po¬ 
sibilitatea de a o defini, atunci cînd se apleacă asupra acesteia; el 
se scurge în indeterminare, fără s-o poată circumscrie, fără să poată 
ajunge la un hotar al ei <eiq oripeîov îevat> — /aceasta ar însem¬ 
na/ deja să o definească! 

De aceea /Materia primordială/ nu trebuie să fie numită, se¬ 
parat, nici mare, nici mică; ci mare şi mică. b} în acest sens, ea este 
masă, cît şi non-mărime, deoarece este materie pentru masă, şi 
din mare ea se strînge către mic, iar din mic se desface spre mare, 
de parcă masa o parcurge. Iar indeterminarea ei — masa în acest 
sens — /înseamnă că/ în ea există receptacolul mărimii, în vreme 
ce, în reprezentarea noastră, ea este în felul de mai sus. 

Cîte dintre celelalte realităţi fără mărime sînt Forme sînt defi¬ 
nite fiecare în parte şi nu indică nicăieri noţiunea de masă. Dar 
Materia care e indefinită, nefiind fixată de la sine şi purtîndu-se 
spre orice forme, fiind ea uşor de adus încolo şi încoace, şi pre- 

61 S-ar părea — sună obiecţia — că orice vietate are o dimensiune, în¬ 
scrisă în materia sa. Atunci Materia ar avea intrinsec dimensiune. Plo- 
tin răspunde: materia respectivă, asociată de formă, nu este decît mate¬ 
ria specifică, particulară — de exemplu, carnea, sîngele etc. Acestea — la 
rîndul lor — posedă materie şi formă, astfel încît pînă la urmă Materia 
absolută se arată ca fiind un principiu diferit de cantitate şi mărime. 

62 Este vorba despre Leucip şi Democrit, care considerau că „plinul" 
(atomii) sînt Fiinţa, în timp ce „vidul" este Nefiinţa. Cf. Aristotel, 
Afet. A,4,985 b,5 9. 

63 Referinţă la „marele şi micul" (ori Dualitatea indefinită), prin care 
Platon, în prelegerile sale de bătrîneţe, desemna materia. Aristotel cri¬ 
tică această terminologie în Afet.N,l,1087b, 452. 

tutindeni, capătă varietate prin acest transport către toate /forme¬ 
le/ şi prin devenire; în acest fel ea ajunge să posede natura de masă. 

12. Mărimile îşi aduc, prin urmare, contribuţia lor la corpuri; 
căci şi formele corpurilor se află în mărimi. Dar /formele/ nu ar 
putea apărea /direct/ în legătură cu mărimea, ci doar în legătură 
cu /un substrat/ ce a primit mărime. 64 Căci dacă formele s-ar lega 
direct de mărime, şi nu de Materie, ele ar rămîne la fel de fără mă¬ 
rime şi substrat, sau ar fi raţiuni formatoare doar — aşa cum sînt 
ele în Suflet — şi nu ar putea produce corpuri. 

Este necesar, prin urmare, ca Aici toate formele să existe în 
legătură cu un singur /substrat/; acesta posedă mărimea, dar el 
este diferit de mărime. 

Adevărat, lucrurile care se amestecă prin faptul că au o /sin¬ 
gură/ materie, devin acelaşi compus şi nu au nevoie de un alt sub¬ 
strat în care să se afle, fiindcă fiecare dintre elementele ameste¬ 
cate vine purtînd materia proprie. Totuşi, ele au nevoie /în vederea 
amestecului/ de un singur receptacol, fie el un vas, fie un loc; or, 
locul este posterior Materiei şi corpurilor, încît mai întîi corpu¬ 
rile ar avea nevoie de Materie. 65 

De asemenea, fiindcă facerile şi acţiunile sînt imateriale, nu tre¬ 
buie spus că la fel sînt şi corpurile. Corpurile sînt, într-adevăr, 
compuse, în timp ce acţiunile — nu. Desigur, Materia oferă ce¬ 
lor care acţionează, atunci cînd aceştia acţionează, substratul /for¬ 
melor pe care ei le aduc/, ea rămînînd la ei, dar ea nu se oferă pe 
sine însăşi în vederea prelucrării. Căci cei care acţionează nu caută 
/să acţioneze asupra Materiei, ci vor să o unească cu o formă/. 66 

Iar o acţiune nu se transformă într-o alta, astfel încît să exis¬ 
te o materie /comună/ pentru aceste acţiuni, ci cel care acţionează 

64 Mărimea (cantitatea) nu este, încă o dată, identică cu Materia. Ma¬ 
teria primeşte formă şi poate primi şi mărime, dar mărimea, întocmai ca 
şi calitatea, are nevoie întotdeauna de un substrat care s-o cuprindă. 

65 Spaţiul, în metafizica greacă, este posterior Materiei, deoarece este 
conceput ca o anumită calitate atribuită unui substrat preexistent. 

66 Fie acţiunea „educarea" şi materia (substratul) un copil. Educarea 
este o formă care se aplică substratului. Scopul acţiunii este „copilul edu¬ 
cat" (un compus) şi nu copilul — adică materia. 

schimbă o acţiune pe o alta, încît el reprezintă o materie pentru 
acţiunile sale. 67 

Aşadar, Materia este necesară şi pentru calitate, şi pentru mă¬ 
rime — de unde rezultă că ea este necesară şi pentru corpuri. Ea 
nu este un nume fără conţinut, ci reprezintă un substrat, chiar dacă 
acesta rămâne invizibil şi lipsit de mărime. Altminteri, în baza ace¬ 
luiaşi raţionament ar trebui să negăm şi existenţa calităţilor, şi pe 
cea a mărimii: căci fiecare dintre acestea ar putea fi declarată „ni¬ 
mic", dacă ar fi concepută doar luată în sine. Iar dacă acestea există 
în fapt, fie şi într-un mod obscur, cu atît mai mult va exista Ma¬ 
teria, chiar dacă ea nu are o existenţă evidentă, deoarece ea nu cade 
sub simţuri: nu poate fi percepută de ochi, deoarece este fără cu¬ 
loare, nici de auz, deoarece nu este un zgomot; Materia nu constă 
în mirosuri şi gusturi, de aceea ea nu este percepută nici de nas, 
nici de limbă. Oare este percepută de pipăit? Nu, fiindcă nu e 
nici corp; or, pipăitul are de-a face cu corpurile, /semnalînd/ fie 
că sînt dense, ori rarefiate, moi ori tari, ude ori uscate. Dar Ma¬ 
teria nu are nici una dintre aceste proprietăţi. Ea /poate fi 
concepută/ printr-un raţionament neprovenit de la Intelect — un 
raţionament vid. De aceea el este un „raţionament bastard", după 
cum am spus. 

Materia nu are nici corporalitate, căci, dacă corporalitatea este 
o raţiune formatoare, aceasta este diferită de Materie. Materia este, 
deci, altceva /decît corporalitatea/. Iar dacă /Materia/ a produs 
deja /corpurile/ şi, aşa-zicînd 68 , a fost amestecată /cu forma/, ar 
exista /acolo/ în mod vădit un corp şi nu numai Materie. 

13. Dar dacă substratul este o calitate comună aflată în fieca¬ 
re element ? 

/In acest caz/ trebuie spus mai întîi care poate fi această cali¬ 
tate. Apoi, în ce fel o calitate poate fi substrat ? în ce fel va pu¬ 
tea fi concepută o calitate aflată în ceva fără mărime, calitate ce 
nu are nici Materie, nici mărime ? 

67 în sensul în care un om poate acţiona în chip diferit, el este o sursă 
de virtualităţi pentru respectivele acţiuni. Or, virtualitatea este materie. 

68 în fapt, Materia nu se amestecă niciodată cu forma, cu alte cuvin¬ 
te, ea nu devine formă, ca la Aristotel, ci rămîne întotdeauna „mai pre¬ 
jos de ceea-ce-este /ceva/." 

Apoi, dacă calitatea este definită, cum va fi Materia ? Dacă ea 
este ceva indefinit, ea nu este o calitate, ci este substratul şi Ma¬ 
teria pe care le căutăm. 

Ce va opri Materia /— se mai poate obiecta —/ ca, deşi este fără 
calităţi, deoarece nu participă, prin natura sa, la nici o calitate, să 
posede totuşi chiar prin acest fapt — de a nu participa la nici o 
calitate — o particularitate care s-o diferenţieze cu totul de res¬ 
tul calităţilor, precum o privaţiune de acele calităţi ? 69 Căci şi cel 
privat de ceva are o calitate, precum orbul. Or, dacă Materia este 
privată de acele /calităţi/, de ce nu putem afirma că ea are totuşi 
o calitate ? Iar dacă ea posedă privaţiunea în mod absolut, cu atît 
mai mult /ea ar avea o calitate/, în cazul în care privaţiunea este 
totuşi o calitate. 

Cel care însă formulează această obiecţie ce altceva face decît 
să considere totul drept calităţi şi calificări ? Ar rezulta că şi can¬ 
titatea ar fi o calitate, şi Fiinţa. 70 Iar dacă ceva e calificat, i se adau¬ 
gă calitatea. Dar este ridicol ca ceea ce este diferit de calitate şi care 
nu este calitate să fie făcut să aibă calitate! Iar dacă /acel ceva/ este 
considerat a fi calificat, fiindcă este altceva, /aceasta este posibil/ 
dacă alteritatea în sine /ar fi calificată/; or, nici aşa el nu are o ca¬ 
litate, de vreme ce nici măcar calitatea /în sine/ nu are calitate. 71 
Iar dacă/calitatea/ este pur şi simplu altceva, ea nu este astfelprin 
sine, ci este altceva prin alteritate şi este identică prin identitate. 


69 Nu cumva Materia are totuşi o calitate: aceea de a fi privată de ori¬ 
ce calitate ? Privaţiunea nu este o calitate, arată Plotin, iar Materia se iden¬ 
tifică cu privaţiunea absolută. Pentru raportul dintre materie, formă şi 
privaţiune la Aristotel, vezi LPIF§H7,2. 

70 Doctrina aristotelică era că categoriile — Fiinţa, calitatea, cantita¬ 
tea, locul etc. —sînt incomensurabile şi ireductibile una la cealaltă. Or, 
cantitatea este şi ea o absenţă a calităţii; ar rezulta, conform obiecţiei de 
mai sus, că este ea însăşi calitate, ceea ce este absurd. 

71 Raţionamentul este acesta: calitatea în sine nu are, ea însăşi, o ca¬ 
litate; cu atît mai puţin ar putea avea o calitate alteritatea în sine. Dar 
calitatea în sine nu are o calitate (nu-i calificată) pentru a se evita mul¬ 
tiplicarea inteligibilelor. S-ar putea afirma că noţiunea de calitate nu are 
sens decît asociată unui substrat sau subiect. De asemenea, calitatea nu 
are sens decît ca ceva determinat; or, negarea unei calităţi este, de obi¬ 
cei, ceva indeterminat. 

Aşadar, privaţiunea nu este calitate şi nici nu posedă o calita¬ 
te, ci este lipsa de calitate sau de orice altceva, după cum tăcerea 
este lipsa de sunet sau de orice altceva. Privaţiunea este o supri¬ 
mare <âpau;>, în vreme ce calitatea se află în afirmaţie. 72 

Iar particularitatea Materiei nu este configuraţia, prin aceea că 
ea nu are nici calitate şi nici formă; e absurd atunci ca, deşi nu 
are calitate, să fie considerată calitate şi, deşi este fără dimensiu¬ 
ne, să fie considerată ceva analog cu proprietatea de a avea di¬ 
mensiuni. Particularitatea ei nu este, prin urmare, nimic altceva 
decît ceea ce este ea; particularitatea nu i se adaugă ca un atribut. 
Ea se arată mai degrabă într-o raportare /a Materiei/ faţă de ce¬ 
lelalte lucruri, fiindcă este altceva decît ele. Iar celelalte nu sînt 
numai altele, dar şi fiecare este ceva, ca fiind formă, în timp ce 
materia s-ar cuveni numită numai alta. Sau poate /numeşte-o/ al¬ 
tele, pentru ca să nu o defineşti unitar prin cuvîntul „altceva", ci 
să-i indici indeterminarea prin cuvîntul „altele". 73 

14. Trebuie acum cercetat dacă /Materia/ este privaţiune, sau 
dacă privaţiunea este un atribut al Materiei. 74 Acel argument care 
susţine că ambele formează o unitate sub raportul substratului 
/pe care îl reprezintă/ dar că, din punct de vedere conceptual sînt 
două lucruri diferite 75 , se cuvenea să explice şi conceptul fiecăreia 


72 A atribui unui subiect o calitate înseamnă, în fond, a-1 determina; 
iar a-1 determina înseamnă a afirma o anumită trăsătură a sa, a o scoate 
în relief. Privaţiunea, dimpotrivă, nu înseamnă a afirma o „calitate ne¬ 
gativă", ci a nega o afirmaţie, a formula o indeterminare. Astfel, a spu¬ 
ne că cutare este „non-alb“ nu e identic cu a spune că are o anumită cu¬ 
loare diferită de alb; ci înseamnă a susţine o indeterminare: obiectul poate 
fi şi roşu, şi negru, şi verde etc. La fel, a caracteriza ceva ca „lipsit de 
frumuseţe" e mai indeterminat decît a-1 declara direct „urît", ceea ce, în- 
tr-un sens, reprezintă o calificare. 

73 Plotin vrea să spună că Materia nu este un ce individual, căci, în 
acest caz, ea ar fi ceva determinat, ar avea o esenţă, ci un colectiv inde¬ 
terminat, incapabil de orice unificare, opusul lui Unu, incapabil de ori¬ 
ce multiplicare. 

74 Aceasta este teoria lui Aristotel: materia este distinctă de privaţi¬ 
une, care este un fel de contrar al formei. Dar Aristotel are în vedere de 
obicei materia relativă şi nu Materia absolută. 

75 Simplicius, In Physica, 145,5: non-albul nu desemnează un subiect 
diferit de materia-substrat a albului, ci o noţiune diferită. La Aristotel, 

— pe oricare trebuia să-l redea — anume acel concept al Materiei 
care o va defini fără s-o asocieze de privaţiune, iar conceptul priva¬ 
ţiunii /să-l definească/ în acelaşi mod. Căci, sau nici Materia, nici 
privaţiunea nu se află în conceptul celeilalte, sau fiecare se află în 
fiecare dintre concepte, sau numai una dintre ele se află în con¬ 
ceptul celeilalte, oricare ar fi aceea. 

Dacă însă Materia şi privaţiunea sînt separate /conceptual/ şi 
nu se implică reciproc, vor fi două lucruri /distincte/ iar Mate¬ 
ria va fi ceva diferit de privaţiune, chiar dacă privaţiunea i se poa¬ 
te atribui contextual. Atunci însă, conceptul uneia dintre cele două 
/nu/ trebuie fie văzut în conceptul /celeilalte/ nici măcar în la¬ 
tenţă. 

Iar dacă relaţia dintre cele două /concepte/ este cea existentă 
între „nasul cîrn“ şi „cîrn“, şi atunci fiecare noţiune este dublă şi 
sînt două realităţi. 76 Sau relaţia lor este ca aceea dintre foc şi 
căldură: căldura se află /conceptual/ în foc, dar focul nu este con¬ 
ceput /necesar/ ca aflîndu-se în /conceptul/ de căldură. 77 Or, în 
acest fel Materia ar fi privaţiune în felul în care focul este cald. 
Este ca şi cînd privaţiunea ar fi forma materiei, iar substratul ar 
fi altceva — ceea ce trebuie să fie materia. Şi nici în felul acesta 
privaţiunea şi Materia nu sînt unul şi acelaşi lucru. 

Aşadar, ele formează o unitate de substrat, dar sînt două no¬ 
ţiuni din punct de vedere conceptual 78 , iar privaţiunea nu înseamnă 
că ceva este prezent în Materie, ci faptul că nu este nimic prezent-, 
privaţiunea de calităţi este ca o negaţie. Cînd cineva spune „nu 
este /ceva/“, negaţia nu adaugă /vreo calitate/, ci spune că nu există 
/acel ceva/. Astfel, privaţiunea trebuie luată ca negarea /a ceva/. 
Iar dacă „nu este /ceva/“ <ouk ov> înseamnă că /este/ altceva şi 


materia este ceva, în vreme ce la Plotin ea este negativitate pură. V. PB,2, 

P-53. 

76 „Cîrn“ nu poate fi decît un nas, ceea ce înseamnă că predicatul „cîrn“ 
presupune deopotrivă „nasul cîrn“, dar şi „cîrnitatea" ; invers, „nasul cîrn“ 
presupune deopotrivă „cîrnul", dar şi „nasul". 

77 Focul presupune căldura, dar căldura nu presupune focul, căci poa¬ 
te exista căldură şi fără foc. 

78 Materia şi privaţiunea absolută sînt acelaşi lucru, chiar dacă, din 
punct de vedere conceptual, ele sînt distincte. 

nu se presupune negarea /totală/ a existenţei <pfi xopfi ov>, 79 vor 
exista două concepte, unul asociat substratului /Materiei/, iar 
celălalt al privaţiunii, care indică poziţia /ei/ faţă de restul /lu¬ 
crurilor/. 

însă conceptul de Materie este în relaţie cu celelalte lucruri, 
de asemenea, conceptul substratului este în relaţie cu celelalte lu¬ 
cruri, cît despre conceptul de privaţiune, dacă el indică indeter- 
minarea Materiei, el s-ar asocia probabil Materiei, doar că, în am¬ 
bele sensuri, Materia şi privaţiunea sînt o unitate în raport cu 
substratul, dar au concepte distincte. 

Dar dacă prin aceea că este nelimitată, indefinită, fără calităţi 
/privaţiunea/ este identică cu Materia, cum de mai există două 
concepte /distincte/ pentru fiecare? 

15. Iarăşi trebuie cercetat, aşadar, dacă indefinitul <xo d7tei- 
pov> şi indeterminatul < to 6toptoxov> so se adaugă în mod con¬ 
textual unei alte naturi /Materia/, în ce fel este contextualul şi dacă 
privaţiunea este o contextualizare /a Materiei/. 

Or, realităţile care sînt numere şi concepte se află în afara inde¬ 
finitului — într-adevăr, definiţiile, ordinea şi ordonarea sosesc ce¬ 
lorlalte lucruri de la acestea, dar pe ele însele nu le ordonează ceea 
ce a fost ordonat şi ordinea, ci lucrul pus în ordine este diferit de 
cel care pune în ordine: ceea ce ordonează este limita, definiţia şi 
conceptul. Ei bine, în acest caz, este necesar ca indefinitul să fie pus 
în ordine şi definit. Materia este, prin urmare, pusă în ordine, iar 
lucrurile care nu sînt materie /sînt puse în ordine/ prin participa¬ 
re /la Materie/ sau prin faptul că joacă rolul Materiei. 


n Plotin vrea să spună, cred, că privaţiunea totală nu se identifică cu 
neantul pur <ro fj.fţ ov>, căci atunci Materia nici ea nu ar mai exista, de vre¬ 
me ce Materia este o specie a privaţiunii. Privaţiunea înseamnă a nega o 
calitate, la limită— pe toate, dar nu şi substratul acestor calităţi. Textul 
este incert şi versiunea mea se bazează pe lecţiunea unor manuscrise. Bre- 
hier suprimă primul ja.fi şi traduce: „si non etre veut dire ce qui est non 
pas l’etre mais autre chose que lui“. 

80 Primul termen se referă, cred, la imposibilitatea de a da o defini¬ 
ţie, în timp ce al doilea, la lipsa unor determinaţii. Primul termen poa¬ 
te fi tradus şi prin „infinit". 

Este necesar, prin urmare, ca Materia să fie indefinitul, dar nu 
un indefinit contextualizat şi sosit ei numai la un moment dat, 
într-un anume context. 

Intr-adevăr, proprietatea aplicată contextualizat unui subiect 
trebuie să fie o raţiune formatoare; or, indefinitul nu este o ra¬ 
ţiune formatoare. 

Apoi cărei existenţe îi va sosi în chip contextualizat indefini¬ 
tul ? Limitei sau unui lucru limitat. Dar Materia nu este ceva li¬ 
mitat şi nici nu e limită. Iar indefinitul, sosind asupra limitatu¬ 
lui, va nimici natura acestuia. Prin urmare, indefinitul nu poate 
sosi numai într-un context dat asupra Materiei, de unde rezultă 
că ea este chiar indefinitul . 81 

De fapt chiar şi în lumea inteligibilă materia este indefinitul 
sau infinitul şi ar putea să fie produsă de nemărginirea Unului, 
sau de puterea /sa/, sau de eternitatea /Lui/; nemărginirea nu se 
află însă în Unu, ci El o produce} 1 

Dar cum de există indefinit şi Acolo, şi Aici? Fiindcă şi inde¬ 
finitul are o natură dublă. Care este deosebirea /între cele două 
indefinituri/ ? Se deosebesc precum modelul şi copia. Atunci aces¬ 
ta este în mai mică măsură indefinit ? 83 Ba este în mai mare măsură! 
E cu atît mai /mult indefinit/, cu cît o copie care s-a îndepărtat de 
adevărata fiinţare e mai indefinită /decît modelul ei/. Căci nede- 
finirea există în mai mare măsură în realitatea mai puţin delimi¬ 
tată. Cel ce este inferior în bine este superior în rău. [Indefinitul 
de Acolo este mai mult o copie în calitate de indefinit <eî5oAov 


81 Sau „indefinitul este Materia însăşi". 

82 Unul deşi dispune de o putere nemărginită, nu este El însuşi infi¬ 
nitatea sau indefinitul, contrar opiniei lui J.M. Rist, v. LPIF§H,7,4. în 
schimb, materia inteligibilă, identificabilă cu Dualitatea indefinită a lui 
Platon ar putea fi infinit-îndefinit, pînă ce, privind spre Unu, devine In¬ 
telect. 

83 Raportul obişnuit dintre model şi copie este de diminuare, astfel 
că s-ar părea că indefinitul Materiei corporale ar trebui să fie mai puţin 
indefinit decît cel al materiei inteligibile. Plotin contestă această conse¬ 
cinţă, susţinînd că, în esenţă, copia e mai indefinită decît modelul. Iar 
dacă acesta e chiar indefinitul, atunci copia este un indefinit încă şi mai 
accentuat. 

w q cbt£ipov> 84 , în vreme ce indefinitul de Aici îi este inferior] cu 
atît cu cît a fugit mai mult de fiinţare şi de adevăr; el s-a revărsat 
cu atît mai mult în a fi o copie, devenind indefinit în mod mai 
autentic. 

Dar oare indefinitul şi esenţa indefinitului sînt acelaşi lucru ? 
Acolo unde forma şi materia sînt diferite, /lucrul şi esenţa lui sînt 
diferite/ 85 , dar acolo unde există doar Materie, fie trebuie vorbit 
despre identitate /între lucru şi esenţa sa/, fie, mai bine, trebuie 
spus în general că nu există aici esenţa indefinitului', căci ea ar fi 
o formă, ceea ce nu există în indefinit, pentru ca el să rămînă in¬ 
definit. 86 

Materia trebuie declarată indefinită de la sine însăşi prin anti¬ 
teză cu Forma. Căci, după cum Forma, nefiind altceva, este /nu¬ 
mai/ Formă, la fel şi Materia, fiind contrapusă Formei, datorită 
indefinirii nefiind /nimic/ altceva /decît ceea ce este/, trebuie nu¬ 
mită indefinită. 

16. Dar oare /Materia/ este identică cu alteritatea ? Nu, ci /este 
identică/ cu o parte a alterităţii care se contrapune celor-ce-sînt 
/ceva/ în mod esenţial, anume conceptelor şi raţiunilor formatoa¬ 
re. De aceea, deşi nu este în acest fel /conceptual/ ceva /Materia/ 
este existentă? 7 şi este identică cu privaţiunea, dacă privaţiunea se 
contrapune realităţilor ce pot fi descrise printr-un concept. 

84 Text corupt care a fost emendatîn fel diferit, de pildă (Gollwitzer) 
EÎ8oţ ti /.oyoţ ctTiEÎpot) ceea ce s-ar traduce „este în mai mare măsură o 
Formă sau o raţiune de indefinit". 

85 în măsura în care esenţa este identificată cu forma. La Aristotel, 
„fiecare individual care nu are o existenţă contextuală este unul şi ace¬ 
laşi lucru cu esenţa" (Met. Z,6,1031b, 235). Or, existenţă non-contex- 
tualizată au lucrurile unde unirea unei forme cu materia nu are ceva ne¬ 
cesar, sau realităţile simple. 

86 Materia nu are esenţă sau Fiinţă, căci, dacă ar avea, ar fi cumva de¬ 
finită. 

87 N-am acceptat corecţia propusă de Volkmann şi acceptată de Bre- 
hier. Nefiinţa privaţiunii sau a Materiei nu este neantul pur, inexistenţa, ci 
o formă de existenţă diminuată care nu se poate descrie printr-un concept. 
Materia este, dar ea nu este ceva, adică o calitate, o formă, un concept. 

Privaţiunea nu va fi nimicită însă dacă vine asupra ei lucrul care 
face obiectul privaţiunii respective ? Deloc. Căci receptacolul unei 
situaţii nu este o situaţie, ci privaţiunea /de situaţia respectivă/, 
iar receptacolul limitei nu este lucrul limitat, nici limita însăşi, ci 
nelimitatul în măsura în care este nelimitat. 88 

Cum, aşadar, limita, avansînd, nu va nimici natura nelimita¬ 
tului, şi asta fără ca nelimitatul să aibă o existenţă contextuală? 
Ar suprima-o, dacă ar fi vorba despre un nelimitat cantitativ. Dar 
în fapt nu-i aşa, ci, dimpotrivă, /limita/ păstrează nelimitatul în 
existenţă. 89 Ea transportă către actualizare şi desăvîrşire ceea ce 
e prin fire /nelimitat/, precum se întîmplă cu un /cîmp/ neculti¬ 
vat, cînd este semănat. Iar cînd femeia rămîne grea de la bărbat, 
ea nu este nimicită, ci mai mult devine femeie. 90 Asta înseamnă 
că devine în mai mare măsură ceea ce este. 

Dar oare Materia e rea, dacă /totuşi/ participă la bine ? Exact 
din acest motiv /este rea/ fiindcă este lipsită de /bine/ şi nu-l po¬ 
sedă/*' 1 Căci cel care are nevoie de ceva la un moment dat, dar tot 
el îl posedă apoi, s-ar afla la mijloc, pesemne, între bine şi rău, 
dacă s-ar situa la distanţă egală între cele două. Dar cel care nu 
are nimic fiind în indigenţă, sau mai curîndfiind indigenţă însăşi, 
trebuie să fie rău. Nu este vorba despre indigenţă în bogăţii, sau 
în putere, ci este indigenţă cugetării, a virtuţii, a frumuseţii, a con¬ 
figuraţiei, a Formei, a calităţii. Cum de n-ar fi/Materia/ informă? 
Cum de n-ar fi cu totul urîtă? Cum de n-ar fi cu totul rea? 


ss O teză importantă a lui Plotin: Materia nu devine Formă, sau 
virtualitatea absolută nu se actualizează ca atare, ci constituie numai un 
receptacol al Formelor. V. LPIF§H,7,4. în acest fel, ea nu are nimic din 
ceea ce primeşte, aşa cum Unul nu are nimic din ceea ce dăruieşte. 

89 Acest nelimitat este Materia care, ca atare, rămîne indestructibilă — 
spune Plotin — chiar atunci cînd intervine Forma (limita). Rezultatul 
este compusul din Materie şi formă. Sub aspect pur cantitativ, nelimi¬ 
tatul dispare, dar din punct de vedere calitativ, ca esenţă, el rămîne unit 
cu forma. 

90 Asociaţia tradiţională: materie, natură, femeie, indeterminare — 
opusă seriei: formă, ordine, bărbat. 

91 Teză esenţială: deşi Materia este creaţia (prin intermediari) a Unu- 
lui care este Binele, ea nu participă la Bine, ci este Răul absolut. 
V.LPIF§H,7. 

Materia inteligibilă, aflată Acolo, este Iceval căci înaintea ei 
se află Ceea ce e mai presus de ceea-ce-este /ceva/. Dar Aici, îna¬ 
intea /Materiei sensibile/ se află ceea-ce-este /ceva/. Prin urma¬ 
re, Materia /sensibilă/ nu este /ceva/ j fiind altceva /decît ceea-ce-este 
/ceva/, situată fiind în josul lui ceea-ce-este /ceva /. 92 


92 Să se remarce simetria: Unul este dincolo de ceea-ce-este /ceva/, 
în timp ce materia de Aici este dincoace. La Aristotel, materia este vir¬ 
tualitate care se poate actualiza. La Plotin, Materia este dincoace de Fi¬ 
inţă şi de Existenţa relaţionată, după cum Unul este dincolo de acestea. 
Unul este plenitudinea absolută, Binele, materia este lipsa, indigenţă ab¬ 
solută, Răul absolut. între Unul şi Materie, despărţindu-le şi oprindu-le 
să comunice, se află Realitatea — ceea-ce-este ceva. V. LPIF§H,7. 




INVESTIGAŢII DIVERSE 

23.111.9; 21,IV.2 


Tema 

Această scriere, ultima din cea de-a treia Enneadă, a fost probabil 
alcătuită din mai multe schiţe fără o legătură prea strînsă între ele. Pare 
să fie vorba despre un fel de „compendiu" al filozofiei lui Plotin. Ur- 
mînd o sugestie a lui Brehier (PB, intr.XVII-XVIII), am înglobat, sub 
forma capitolului 10, primul tratat al celei de-a patra Enneade, scriere 
plasată de Porfir pe poziţia 21 (27,IV. 1) din aceeaşi ordine şi intitulată 
în ediţiile sistematice „Despre esenţa Sufletului (1).“ V.LPIF§D,2. 

Rezumat 

1) Problema consubstanţialităţii Intelectului şi a Formelor; 2) rapor¬ 
tul Tot-parte în ştiinţă şi importanţa sa pentru om; 3) raportul Tot-par- 
te în ceea ce priveşte Sufletul; 4) Unul este anterior lucrurilor pe care 
le generează; 5) relaţia Suflet-Intelect; 6) unde este şinele nostru au¬ 
tentic; 7) Unul şi Intelectul; 8) actualizarea şi virtualitatea; 9) Unul este 
mai presus de Fiinţă, gîndire şi viaţă; 10) Aplicarea logicii incorporale- 
lor la Intelect şi la Suflet. Acesta este deopotrivă nedistribuit şi distri¬ 
buit. 




Intelectul — afirmă /Platon/ — vede Formele inerente Vieţui¬ 
torului ca atare ; apoi, iarăşi spune: Demiurgul a considerat că lu¬ 
crurile pe care Intelectul le-a văzut în Vieţuitorul ca atare trebuie 
să le posede şi acest Univers.' Aşadar, susţine oare Platon că For¬ 
mele există deja înaintea Intelectului, şi că acesta le gîndeşte ca 
existînd /anterior /? 1 2 

Mai întîi, trebuie cercetat dacă acel lucru — mă refer la „Vie¬ 
ţuitor" — nu este de fapt Intelectul, ci ceva diferit de Intelect. In¬ 
telectul / — s-ar putea susţine, în baza acestei teorii—/ este subiec¬ 
tul care contemplă. Aşadar Vieţuitorul în sine nu este Intelectul. 
Ci vom spune, în acest caz, că Vieţuitorul în sine este inteligibil 
şi vom spune că Intelectul are în afara sa /Formele/ pe care le vede. 
Atunci el posedă imagini şi nu lucruri autentice, dacă Acolo /în 
locul inteligibil/ sînt realităţile autentice . 3 Căci Acolo — spune 


1 Aceasta pare a fi, într-adevăr, ceea ce se poate înţelege dintr-o inter¬ 
pretare literală a lui Timaios. Plotin combate aici teoria platonismului me¬ 
diu care considera Formele un fel de „gînduri ale lui Dumnezeu" şi îl con¬ 
cepea pe Demiurgul din Timaios după modelul unui artizan uman care 
întîi reflectează la ceea ce va crea, apoi creează imitînd ideile. Teoria este 
atestată prima dată la Philon din Alexandria, fără a se putea spune dacă 
el este şi autorul ei. în orice caz, ea pare a reprezenta o sinteză interesantă 
între conceptul Dumnezeului biblic şi cel al Demiurgului platonician. 

2 Problema este de a asocia mitologia din Timaios cu schema triadică 
a lui Plotin: presupunînd că Demiurgul este Unu, ar trebui ca Vieţuitorul 
în sine, sediul Formelor să fie Intelectul, iar Vieţuitorul Universal să re¬ 
prezinte Sufletul universal dublat de corpul Universului. 

3 Dacă Intelectul vede realităţile inteligibile (Vieţuitorul în sine) ca fi¬ 
ind în afara sa, fiind distinct de ele, înseamnă că el posedă numai ima¬ 
gini, imitaţii ale adevărului, ceea ce contrazice teza că Acolo (deci şi în 
Intelect) nu există decît realităţi autentice. 

Platon — se află adevărul în fiinţă, unde fiecare are o existenţă în 
sine. 

Dar /— vom răspunde noi —/ chiar dacă Vieţuitorul în sine şi 
Intelectul sînt distincte, ele nu sînt separate unul de celălalt alt¬ 
fel decît numai prin faptul că sînt distincte /conceptual/. 4 

Apoi, nimic nu împiedică, pe cît arată cele spuse /de Platon/, 
ca ambele să fie unul şi acelaşi lucru, diferite doar în gîndire, cu 
singura condiţie ca astfel unul să fie obiectul gîndirii, iar celălalt 
subiectul gînditor. Căci /Platon/ nu afirmă că /obiectul/ pe care 
/Intelectul/ îl vede se află cu totul în altă parte, ci că el posedă 
obiectul gîndirii în sine. 

Şi nimic nu împiedică ca obiectul gîndirii să fie Intelectul, aflat 
în repaos, în unitate şi pace, în timp ce natura Intelectului care 
vede /inteligibilul/ este Intelectul aflat în sine, este o actualizare 
provenită de la acela, actualizare care vede Intelectul-obiect al gîn¬ 
dirii. Văzînd Intelectul aşa cum acela este, ea /natura respectivă/ 
aparţine Intelectului ca obiect al gîndirii, fiindcă îl gîndeşte. Iar 
gîndindu-1, şi /Intelectul subiect gînditor/ este în alt chip Inte¬ 
lect şi obiect al gîndirii, prin imitaţie. 

S-au descris două realităţi; dar care este cea de-a treia, cea care, 
după ce gîndeşte cele văzute de către Intelect prezente în Vieţui¬ 
tor, produce, creează şi divide /lumea/ aceasta ? 5 Cine anume este 
acela care, după ce a deliberat, creează în această lume ceea ce vede 
Acolo ? /Platon/, în chip ascuns se pare, a considerat că această 
prezenţă deliberatoare este diferită de celelalte două. Alţii au cre¬ 
zut că cele trei realităţi formează o unitate — Vieţuitorul în sine, 
Intelectul şi prezenţa care deliberează. Sau în fapt, după cum se 
întîmplă în multe situaţii, cineva face o propunere, /gîndindu-le 
unite/ într-un anume sens, în timp ce altcineva se gîndeşte că, în 
alt sens, există trei realităţi /distincte/. 

Răspund că, într-un sens, Intelectul este cel care divide /lu¬ 
crurile/, dar în alt sens cel care divide nu este Intelectul. Prin fap¬ 
tul că cele divizate vin de la el însuşi, chiar /Intelectul/ este ace¬ 
la care le divide; dar prin faptul că el însuşi rămîne indivizibil, 
iar cele divizate sînt desprinse din el, /nu el divide/; aceste rea- 


4 Distincţia e în concept, nu are un caracter local sau substanţial. 

5 Acum Plotin se va referi la Sufletul universal care creează lumea în 
baza raţiunilor formatoare primite de la Intelect. 

lităţi divizate sînt Sufletele şi Sufletul /universal/ este cel care pro¬ 
duce diviziunea în Suflete numeroase /individuale/. De aceea şi 
spune /Platon/ că diviziunea aparţine celei de-a treia /ipostaze/ 
şi că ea se află în cea de-a treia, fiindcă ea a deliberat asupra ei. 
/Deliberarea/ nu este opera Intelectului, ci a Sufletului care po¬ 
sedă o actualizare divizibilă prezentă într-o natură divizibilă. 

2. După cum o ştiinţă unică şi întreagă se divide în teoreme 
particulare, fără ca ea să se destrame sau să fie îmbucătăţită, ci fie¬ 
care /teoremă/ conţine în latenţă întregul, unde principiul şi fi¬ 
nalitatea sînt acelaşi lucru , tot astfel trebuie să te pregăteşti pe tine 
însuţi, pentru ca principiile din tine să fie şi finalităţi, şi ca fieca¬ 
re şi întregul să /intre/ în partea cea mai bună a firii; după ce ai 
devenit /această parte mai bună/, eşti Acolo. Căci prin partea ta 
cea mai bună, cînd o stăpîneşti, intri în atingere cu Acela. 6 

3. Sufletul universal nu a ajuns într-un loc /fizic/ şi nici nu se 
duce într-acolo, căci nu există loc unde /să se ducă/. Insă corpul 
după ce s-a învecinat cu /Sufletul/, s-a împărtăşit din el. De aceea 
nici Platon nu afirmă că Sufletul este într-un corp, ci că acesta se 
duce într-un Suflet. 7 Dar celelalte Suflete /individuale/ au de unde 
să vină: din Sufletul /universal/. Şi tot Acolo ele revin din exil 
<kccte^0eîv> 8 şi îşi află un nou loc. De Acolo /vin/, într-Acolo 
şi urcă ele înapoi! 

Sufletul /universal/ rămîne etern sus în locul în care prin fire 
e menit să rămînă Sufletul. în continuitate /cu el/ se află Univer- 


6 Expresie concentrată a ascensiunii spirituale plotiniene: în fiecare 
din noi există, în latenţă, întregul şi Unul, la fel cum într-o teoremă par¬ 
ticulară există în latenţă întreaga ştiinţă. V. LPIF§H,3,3 Trebuie să te 
pregăteşti, aşadar, unind principiul cu finalitatea — adică regăsind punctul 
de plecare — Unul şi gîndindu-1 ca punct de sosire. Faptul că în fiecare 
din noi există latent Totul, precum într-o teoremă întreaga ştiinţă, face 
posibilă ascensiunea spre Unu, fără o mediere externă, un Mîntuitor. V. 
şi LPIF§H,6,4 

7 Timaios, 30b; v. şi LPIF§H,4,3. 

8 Verbul grec are şi acest sens special, pe lîngă sensul general „a co¬ 
borî", care însă nu are nici un sens aici. Brehier traduce greşit: „... elles 
(Ies âmes particulieres) ont un lieu ou elles descendent et ou elles pas- 
sent.“ PB,3,124. 

sul, adică partea cea mai apropiată /de noi a acestuia/, sau par¬ 
tea de sub Soare. Sufletul individual este iluminat cînd se îndreaptă 
spre ceea ce este aşezat înaintea sa, deoarece atunci el intră în atin¬ 
gere cu fiinţarea autentică. 

Dar cînd se îndreaptă spre ceea ce vine după el, /se îndreaptă/ 
către nefiinţă. El face aşa cînd se îndreaptă spre sine. 9 Iar dorind 
să se îndrepte spre sine, produce ceea ce vine după el, ca pe o ima¬ 
gine a sa, anume ceea-ce-nu-este /ceva/, de parcă ar duce lipsa unui 
reazem şi ar deveni mai indefinit. Iar această imagine indefinită 
este întru totul întunecoasă. Căci ea este iraţională, lipsită de in¬ 
teligenţă întru totul şi se află la mare depărtare de ceea-ce-este 
/ceva! . 10 Dar /cînd Sufletul/ se îndreaptă spre zona intermediară, 
el stă în locul său propriu; de acolo, uitîndu-se a doua oară la ima¬ 
ginea respectivă, îi dă formă şi, îndrăgind-o, se duce în ea. 11 

4. Cum de rezultă multiplicitatea din Unu? Fiindcă /El/ este 
pretutindeni şi nu există loc unde El să nu fie. Aşadar El umple 
totul. /El este/ aşadar multiplicitatea, sau mai curînd toate cele. 

însă dacă El ar fi numai pretutindeni, toate lucrurile ar fi Unu 12 ; 
dar, de vreme ce, în plus, El nu este nicăieri, toate devin /Unu/ 
prin intermediul său, fiindcă El este pretutindeni, dar rămîn di¬ 
ferite de El, fiindcă El nu este nicăieri. 13 

Dince cauză nu numai că El este pretutindeni, dar, în plus, nu 
e nicăieri? Fiindcă, aflat înaintea tuturor, trebuie să fie Unu. El 
trebuie să le umple şi să le producă pe toate, dar să nu fie toate 
lucrurile pe care le produce/* 

5. Sufletul luat în sine trebuie să fie precum vederea: poate ve¬ 
dea Intelectul; dar, înainte de a-1 vedea, Sufletul este indetermi- 


9 Spre sine, privit ca particular, prin uitarea dimensiunii sale totale. 

10 Evident, este vorba despre Materie. V. 12, II.4, 15,16 

11 După ce Sufletul creează Materia ca pe o imagine indefinită a sa, 
el o priveşte şi o animă creînd corpurile şi corpurile însufleţite. 

12 în acest caz, de fapt, nu ar exista decît Unu, sau, ca în Upanişade, 
toate nu ar fi decît manifestări iluzorii ale Unului. La Plotin, Realitatea 
are consistenţă. 

13 Unu este totodată pretutindeni şi nicăieri. Această particularitate 
deschide posibilitatea asemănării unilaterale cu Unul: El este prezent pen¬ 
tru cel care caută, si nu este prezent pentru cel care îl ignoră. 

h Cf. 49,V.3,15 şi LPIF§H,5,7. 

nat însă prin fire, are putinţa să-l cugete. în raport cu Intelectul, 
Sufletul este ca materia /în raport cu forma/. 15 

6. Gîndindu-ne pe noi înşine, privim /în noi/, desigur, la o na¬ 
tură care gîndeşte; altfel ne-am păcăli pe noi înşine că gîndim! 

Dacă, aşadar, gîndim şi ne gîndim pe noi înşine, gîndim o na¬ 
tură intelectuală. Rezultă că înaintea acestei gîndiri /a noastre/ 
există o altă gîndire, cumva aflată în repaos. Iar gîndirea /noastră/ 
este a Fiinţei şi a vieţii, de unde rezultă că înaintea acestei vieţi şi 
/acestei/ Fiinţe există o altă Fiinţă şi o altă viaţă. Prin urmare, /gîn¬ 
direa de sine/ vede care sînt manifestările /Intelectului/. Dar dacă 
actualizările asociate gîndirii de sine sînt intelecte, noi înşine, cei care 
sîntem în chip autentic <fip£îţ oi ovtox;>, sîntem inteligibilul. Iar 
gîndirea acestor /obiecte inteligibile/ aduce imaginea /lor/. 

7. Primul reprezintă o putere creatoare a mişcării şi a stării, ast¬ 
fel încît El este mai presus de acestea. 16 Al doilea stă în repaos şi 
se roteşte în jurul Aceluia. Al treilea este Intelectul. Căci /Inte¬ 
lectul/ fiind un ceva care se raportează la Altceva, el posedă gîn¬ 
direa, în vreme ce /Unul/ nu posedă gîndirea. Faptul de a gîndi 
este dublu; /Intelectul/ se gîndeşte pe sine şi are o lipsă, fiindcă 
în faptul gîndirii el posedă binele <to eu>, dar nu-1 /posedă/ chiar 
în natura sa intrinsecă < ouk ev tţî ■U7toorccoEi>. 17 

8. Pentru orice lucru care /trece/ de la virtualitate înspre ac¬ 
tualizare a fi în actualizare înseamnă a fi mereu identic /cu sine/, 
atîta vreme cît /lucrul/ ar exista. 18 Rezultă că desăvîrşirea există 


15 Sufletul este în raport cu Intelectul ca obiect de contemplaţie, pre¬ 
cum materia (indeterminată) în raport cu forma. Dar o dată ce se de¬ 
termină şi se unifică prin theoria, Sufletul zămisleşte, creează, făcînd ma¬ 
nifeste latenţele din Intelect. 

16 Cf. 9,VI.9,3 şi nota 35. 

17 Unul este intrinsec Binelui, cele două naturi confundîndu-se. Inte¬ 
lectul (principiul secund), deşi se gîndeşte pe sine, se desparte într-un su¬ 
biect şi un obiect şi presupune asocierea unui subiect şi a unui predicat. 
El este numai indirect binele. Unul este nu virtualitate, ci putere, deşi 
Plotin utilizează acelaşi termen, Suvapiţ, pentru a exprima ambele idei. 

18 Actualizarea este identică cu forma, adică reprezintă realizarea 
desăvîrşirii existenţei respective; prin urmare, ea este identică cu sine atît 
timp cît existenţa rămîne valabilă. 

şi în cazul corpurilor, precum focul. Dar focul /sau un alt corp/ 
nu poate exista /ca atare/ veşnic, fiindcă /la el forma/ este aso¬ 
ciată materiei. Iar fiinţarea necompusă aflată în actualizare există 
de-a pururea. Şi acelaşi lucru aflat în actualizare /dintr-un punct 
de vedere/ poate fi în virtualitate din alt /punct de vedere/. 19 

9. Primul —Dumnezeu — este mai presus de ceea-ce-este-/ceva/. 20 
Intelectul constă în cele-ce-sînt /ceva/, iar mişcarea şi repaosul 
se află aici, /în Intelect/. Dar Primul însuşi nu se raportează la 
nimic, în timp ce restul lucrurilor, odihnindu-se în jurul Lui, stau 
în repaos şi se mişcă. Căci mişcarea este o năzuinţă /spre ceva/, 
dar /Unul/ nu năzuieşte la nimic. La ce ar putea năzui, într-a- 
devăr, cel care se află deja pe culmea cea mai de sus ? 

Dar oare /El/ nu se gîndeşte nici măcar pe sine ? Răspundem 
că, deoarece se posedă pe sine, se poate spune că în general se gîn¬ 
deşte pe sine. Mai bine: prin aceea că se posedă pe sine nu se poa¬ 
te spune că se gîndeşte pe sine, ci /se gîndeşte pe sine numai/ cel 
care îl priveşte pe Primul. Este /această gîndire/ prima actuali¬ 
zare, Gîndirea însăşi, iar dacă aceasta este prima, nu trebuie /să 
existe/ nici una anterioară /ei/. 

Dar Acela care oferă această gîndire este mai presus de ea, ast¬ 
fel încît gîndirea ocupă poziţia secundă după Acela. Căci gîndi¬ 
rea nu este lucrul cel mai plin de slavă <ro npd)rcoţ creţi vov>, şi nu 
/mă refer la/ orice gîndire, ci la gîndirea Binelui. Prin urmare, Bi¬ 
nele este mai presus de gîndire. 

Iar /Unul/ nu poate avea conştiinţa de sine însuşi < ou 7tapa- 
KoXouGiţoet atrap>. Ce ar putea fi această „conştiinţă de sine“ ? 
Ar putea fi conştiinţa că El este bun, sau nu. Dacă este conştiin¬ 
ţa că el este bun, înseamnă că /El/ este deja Binele înainte de a 
avea conştiinţa Binelui. Iar dacă conştiinţa /Binelui/ produce /Bi¬ 
nele/, /El/ nu ar putea fi Binele înaintea ei. Astfel încît nici această 


19 De exemplu: bronzul este virtualitate în raport cu forma statuii, 
dar luat ca materie secundară cu proprietăţi complexe este actualizare a 
materiei primordiale. Chestiune se prezintă ca reluarea unor teze din Me¬ 
tafizica de Aristotel. 

20 Textul nesigur mai ales în ceea ce priveşte calificarea Unului drept 
„Dumnezeu". 

conştiinţă /de sine/ nu va exista, cîtă vreme ea nu este conştiin¬ 
ţa Binelui /preexistent ei/. 21 

Dar oare /Unul/ nu trăieşte ? Sau — răspundem — nu trebuie 
spus că trăieşte, deoarece El dăruieşte viaţa. 

Cel care are conştiinţa de sine şi se gîndeşte pe sine este al doi¬ 
lea. El are conştiinţa de sine pentru ca prin această activitate să 
se unească cu sine. Dacă, aşadar, el se cunoaşte pe sine, trebuie 
ca el să-şi fi apărut sieşi ca necunoscut, ca avînd un defect în na¬ 
tura sa şi ca desăvîrşindu-se prin gîndire. în consecinţă, trebuie 
luat/Unului/ faptul de a cugeta. Căci această atribuire aduce /în 
natura Lui/ o pierdere şi o lipsă. 

10. Fiinţa autentică se află în Universul inteligibil. Intelectul 
este partea cea mai bună a acestei lumi, dar şi Sufletele există Aco¬ 
lo. Căci de Acolo /venind/, ele sînt şi Aici. Iar acel Univers /in¬ 
teligibil/ posedă Suflete lipsite de corp, în vreme ce acest Uni¬ 
vers posedă Suflete întrupate şi divizate prin corpuri. Acolo se 
află loalaltă întregul Intelect, fără să fie divizat şi îmbucătăţit, Aco¬ 
lo se află laolaltă toate Sufletele în eternitate, în Universul /inte¬ 
ligibil/, şi nu separate după locul ce-1 ocupă. 22 

Căci Intelectul este întotdeauna indivizibil şi lipsit de părţi, iar 
Sufletul este Acolo indivizibil şi lipsit de părţi. Dar Sufletul se poa¬ 
te distribui conform cu natura sa. Iar distributivitatea sa constă 
în faptul de a se separa şi a ajunge în trup 23 . Se spune în chip ve¬ 
rosimil că Sufletul se distribuie după corpuri, fiindcă astfel el se 
separă. 

Dar cum /de spune Platon/ că Sufletul este, totodată, şi ne¬ 
distribuit? Intr-adevăr, nu întreg Sufletul se separă, ci există ce¬ 
va în el care nu pleacă, căruia nu-i e menit să se poată distribui. 
Formula „Sufletul este alcătuit atît din /partea/ nedistribuită cît 


21 Nu numai că Unul nu se poate gîndi pe sine, dar el nici nu poate 
avea conştiinţa de sine, deoarece atunci faptul că el este Binele ar pre¬ 
exista acestei conştiinţe, ceea ce ar introduce o alteritate în Unu — în¬ 
tre natura sa şi conştiinţa acestei naturi. 

22 Acolo este „lumea fără loc“, v. LPIF§H,4. 

23 Separarea (apostasis) a Sufletului se face în două sensuri: Sufletul se 
desparte de lumea inteligibilă şi apoi Sufletele, care în lumea inteligibilă 
formau un singur tot, se separă între ele distribuindu-se după corpuri. 

şi din cea distribuită după corpuri" 24 înseamnă a spune că el este 
alcătuit din partea din lumea de sus şi din partea care depinde de 
acea lume, dar care „s-a revărsat" pînă aici, precum o rază care 
s-a desprins din centrul cercului . 25 

Iar ajungînd Sufletul Aici în această parte, iată cum chiar în 
partea respectivă el păstrează natura întregului. 26 Căci nici măcar 
Aici Sufletul nu este numai distribuit, ci el este deopotrivă şi ne¬ 
distribuit. într-adevăr, partea Sufletului care se distribuie se dis¬ 
tribuie în mod nedistribuit. Căci ea se dăruieşte pe sine întregu¬ 
lui corp şi, dacă nu se distribuie prin faptul că este întreagă în 
întreg /corpul/, se distribuie totuşi prin faptul că este prezentă 
şi în fiecare /parte a lui/. 27 


24 Parafrază după Timaios, 35 a, unde se descrie felul în care Demiur¬ 
gul a alcătuit Sufletul universal. La Plotin şi Sufletele individuale sînt con¬ 
stituite la fel, fiind ele echipotente cu Sufletul universal. 

25 Sufletul are, prin urmare, o parte a sa cu care este în contact cu „cen¬ 
trul" — cu Intelectul şi care este nedistribuită, dar, pe măsură ce se 
depărtează de acest centru, el se distribuie după trupuri. V. pentru me¬ 
tafora cercului cu centru şi raze, 39, VI.8,19 şi LPIF§H,3,3. 

26 Pasaj corupt, citit şi interpretat în chip divers. Am adoptat lecţiu- 
nea propusă de HSl şi HS2. 

27 Aşadar, mai întîi Sufletele păstrează o parte nedistribuită, în con¬ 
tact cu Intelectul. Dar şi partea distribuibilă este — spune Plotin — sub 
un aspect distribuibilă, sub un altul nedistribuibilă. Prin aceea că ea este 
în fiecare parte a corpului, este distribuită. Pentru că este totuşi întreagă 
în întregul corp ea este şi nedistribuită. Plotin vrea să spună că Sufletul 
este întreg în fiecare parte a corpului, dar el se află totuşi în fiecare par¬ 
te a corpului. Problema filozofică este cum se poate trece, prin medie¬ 
rea Sufletului, de la Intelectul — absolut indivizibil — la corpuri, abso¬ 
lut divizibile. Sufletul devine o „medie" , care trebuie să reunească în 
sine deopotrivă distributivitatea şi non-distributivitatea. Explicaţia stă în 
logica inteligibilelor (LI): Sufletul este întreg în fiecare parte, dar în fie¬ 
care parte se manifestă numai un aspect, restul aflîndu-se în latenţă. V. 
LPIF§H,4. Pentru stilul oximoronic, paradoxal al acestor ultime fraze, 
vezi LPIF§D,5. 




DESPRE MIŞCAREA CIRCULARĂ 

Tema 

Plotin caută să arate, împotriva peripateticienilor şi a stoicilor pro¬ 
babil, că mişcarea circulară a Cerului şi a astrelor nu trebuie explicată 
prin raţiuni fizice, ci este o manifestare a caracterului intermediar al Su¬ 
fletului universal, plasat între Acolo şi Aici, care mişcă etern Cerul. 

Rezumat 

Rotaţia Cerului imită Intelectul. Se respinge ideea că mişcarea circu¬ 
lară se explică numai prin cauze fizice, prin proprietăţile unui foc ce¬ 
resc. Universul este viu, şi mişcarea sa este dată de Sufletul său. Dar Su¬ 
fletul nu se află doar în lumea inteligibilului, căci dacă ar fi aşa, Cerul 
s-ar opri în loc. Sufletul universal se roteşte în jurul zeului-Intelect, în 
vreme ce Sufletele noastre sînt împinse adesea într-o mişcare dezordo¬ 
nată. Puterile Sufletului şi felul în care ele contribuie la mişcarea circu¬ 
lară a Universului. 



1. Din ce cauză /Cerul/ are o mişcare circulară ? Fiindcă imită 
Intelectul .' 

Mişcarea aceasta este însă a unui Suflet sau a unui corp ? 2 Ce 
vrem să spunem cu aceasta ? Că Sufletul /Universului/ se află în 
sine şi că veşnic se grăbeşte să se mişte spre sine ? Sau că el este 
în sine, nu însă într-o continuitate 3 /cu sine/ ? Sau că el, fiind miş¬ 
cat/ din exterior/, poartă laolaltă /cu sine şi corpul/ ? Dar /în acest 
caz/ ar fi trebuit ca Sufletul, mişcat fiind /din exterior/, să nu mai 
poarte /Cerul/, ci să fi dus la bun sfîrşit lucrarea sa în trecut, adică 
să determine /Cerul/ mai degrabă să stea locului, în loc să se miş¬ 
te veşnic în cerc. 4 


1 Aşa cum s-a văzut şi în tratatul anterior, Intelectul se cunoaşte pe 
sine. Această autocunoaştere este asemănată cu o mişcare intelectuală 
circulară pe care mişcarea circulară fizică a Cerului stelelor fixe se cre¬ 
de că o reproduce. Cf. Aristotel, Met. A, 8. în De Caelo, lucrare de ti¬ 
nereţe, Aristotel atribuia mişcarea circulară a Cerului, eterului, numit 
mai tîrziu „quinta essentia“ — un al cincilea element, a cărui mişcare „na¬ 
turală" era circulară. Plotin e mult mai aproape aici de Metafizica decît 
de De Caelo. 

2 Aşa cum Platon arăta în Timaios, corpul Universului se află într-un 
Suflet, iar acesta — într-un Intelect. Sufletul mediază deci între Intelect 
şi Univers şi trebuie înţeleasă modalitatea acestei medieri. 

3 Lecţiune incertă. Problema este: Cerul vizibil trebuie să aibă un Su¬ 
flet; acesta imită Intelectul, dar în ce fel? Stă locului în sine într-o per¬ 
fectă unitate, continuitate cu sine ? Nu e plauzibil, căci Intelectul este în 
acest fel. 

4 Dogma astronomiei greceşti era mişcarea eternă şi circulară a Uni¬ 
versului. Or, dacă Sufletul Universului (Cerului) ar fi fost mişcat din 
exterior, atunci, în infinitatea timpului scurs, acesta ar fi trebuie să se fi 
oprit deja, deoarece el nu ar fi posedat mişcarea în mod intrinsec. 

De fapt, Sufletul trebuie să stea în repaos, sau, dacă se mişcă, 
cel puţin mişcarea sa nu este locală. 

Cum însă mişcă Sufletul Cerul din punct de vedere local, dacă 
el este mişcat conform unui alt tip de mişcare ? Sau poate că miş¬ 
carea circulară nu este locală. 5 

Dar dacă /mişcarea circulară a Cerului/ ţine de o împrejura¬ 
re neesenţială, ce fel de mişcare este ea ? Cerul revine la sine sim¬ 
ţind împreună cu sine, gîndind împreună cu sine, trăind /cu sine/, 
neieşind niciunde în afara sa şi în altă parte, datorită faptului că 
el — Cerul — trebuie să le cuprindă pe toate cele. Căci partea prin¬ 
cipală a Universului viu e capabilă să cuprindă /totul/ şi să uni¬ 
fice /totul/. Or, el nu le-ar putea cuprinde ca ceva viu <£aruiKC 0 <ţ> 6 , 
dacă ar sta locului, nici n-ar putea să păstreze ceea ce se află în 
interiorul său, în situaţia în care are un corp. într-adevăr, viaţa 
corpului este mişcare. 7 

Şi chiar dacă această mişcare este locală, Cerul se va mişca după 
putinţă şi nu numai ca un Suflet, ci şi ca un corp însufleţit şi ca 
o fiinţă vie, astfel încît /mişcarea sa/ este combinată dintr-o miş¬ 
care corporală şi una a Sufletului, aceea a corpului fiind rectili¬ 
nie prin natură, iar Sufletul ţinînd /corpul/ în loc. Din amîndouă 
mişcările rezultă un corp care se mişcă şi stă în acelaşi timp. 8 

Iar dacă mişcarea circulară ar fi atribuită corpului /ca atare/ 9 , 
în ce fel este ea posibilă, atunci cînd orice corp se mişcă rectili- 
niu, chiar şi focul ? Răspund că /un corp/ se mişcă în linie dreaptă 

5 în sens propriu, mişcarea locală presupune o deplasare esenţială; dar 
pentru că mişcarea circulară revine mereu, s-ar putea spune că, într-un 
sens, aici nu avem o schimbare de loc. 

6 O altă lecţiune: TOJtiKtÎK;, adică „sub aspect spaţial". 

7 Semnificativ acest accent pus de Plotin şi inspirat de Timaios pe fap¬ 
tul că Universul este o fiinţă vie, însufleţită pretutindeni şi nu o combi¬ 
naţie mecanică de forţe fizice. V. LPIF§H,1 Mişcarea sa circulară este, 
după Plotin, rezultatul naturii sale însufleţite şi nu manifestarea naturii 
unui element, precum „eterul". 

8 Ideea nu este, în fond, în contradicţie cu fizica modernă care consi¬ 
deră mişcarea circulară o mişcare compusă dintr-o mişcare rectilinie uni¬ 
formă tangenţială, „moderată" de o mişcare centripetă accelerată. 

9 în sensul unui „eter" despre care vorbea Aristotel în De Caelo, 
v. nota 1. 

pînă ce ar ajunge în locul orînduit. în felul în care ar fi orînduit, 
astfel se crede că şi stă locului potrivit naturii sale, şi că se îndreaptă 
înspre locul orînduit. 

Dar din ce cauză /focul/ nu stă locului o dată ce a ajuns /în locul 
său/ ? Oare fiindcă la foc natura se află în mişcare ? însă dacă mişca¬ 
rea sa nu se face în cerc, el se va risipi dacă ar fi antrenat într-o miş¬ 
care rectilinie. Prin urmare, este necesar ca el să se mişte circular. 

Aşa că /ascensiunea focului/ ţine de o providenţă şi prin pro¬ 
videnţă soseşte în /foc acest comportament/. Astfel îneît, dacă ar 
ajunge Acolo, el s-ar mişca în cerc de la sine. 10 

Sau /focul/ tinde /în mod natural/ spre o mişcare rectilinie, fără 
însă să aibă un loc /unde să ajungă/, şi, de parcă ar aluneca în ju¬ 
rul /Cerului/, se frînge ajungînd în locurile unde îi este cu pu¬ 
tinţă să rămînă. Nu mai există, într-adevăr, vreun loc situat din¬ 
colo de /Cer/, de vreme ce locul acela este ultimul. 11 Focul fuge, 
aşadar, în locul de care dispune şi locul său propriu îl conţine, 
nu pentru ca focul să rămînă în acel loc imobil, o dată ce a ajuns 
acolo, ci pentru ca să fie transportat/în cerc/. 12 

Centrul cercului stă imobil prin natură, în timp ce circumfe¬ 
rinţa, dacă ar fi imobilă, n-ar fi decît un centru mare. Mai bine, 
deci, ea se va roti în jurul centrului în cazul unei fiinţe vii şi care 
posedă un corp conform naturii. Astfel, circumferinţa se întoar¬ 
ce spre centru, nu însă printr-o coborîre spre el, căci asta ar ni¬ 
mici cercul, ci, dat fiind că nu poate /'să-l nimicească/, printr-o 
învîrtire în jurul lui. Doar în acest mod circumferinţa va da îm¬ 
plinire năzuinţei sale. 13 


10 Cu alte cuvinte: focul „doreşte" să se mişte circular şi atunci, pen¬ 
tru a ajunge în sfera supralunară, trebuie să se înalţe, anticipînd situaţia 
sa viitoare. 

11 Plotin vrea să explice de ce focul pare să suie în lumea noastră sub¬ 
lunară, dar substanţa lumii supralunare pare a fi ignee. 

12 Plotin a discutat sumar mai multe ipoteze asupra mişcării circula¬ 
re a Cerului — probabil cu trecere în cercurile platoniciene. Teoria sa 
este însă, cum s-a văzut, că mişcarea circulară este explicată prin viaţa 
perfectă de care este animat Universul, şi nu prin cauze mecanice. 

13 Cum se vede, metafora centrului şi a circumferinţei cercului reapare 
într-un context „concret", s-ar spune. V.LPIF§H,2,3 în fapt, aşa cum se 
raportează Sufletele individuale la centrul universal care este Unul, tot aşa 
se raportează Sufletul Universului la centrul său care este Intelectul. 

Iar dacă /corpul Cerului/ a r f i purtat în cerc d e u n Suflet, aces¬ 
ta nu va osteni; căci nu-1 trage nimic împotriva naturii. într-a- 
devăr, Natura este chiar ceea ce a fost rînduit de către Sufletul 
universal . 14 

Pe deasupra, Sufletul fiind pretutindeni întreg şi nedistribuit, 
/mă refer la/ Sufletul Universului, el dăruie rînd pe rînd şi Ce¬ 
rului, după putinţă, capacitatea de a fi pretutindeni. El reuşeşte 
asta deoarece ajunge şi se transportă peste tot. Cerul s-ar opri din 
mişcare, dacă Sufletul ar sta într-un loc, chiar dacă /focul/ a ajuns 
/sus/. în fapt însă /Cerul/ tinde către toate /locurile/, dat fiind 
că Sufletul în totalitatea sa aparţine lui însuşi. 

Dar oare niciodată nu va atinge /acel loc/ ? în acest mod /prin 
mişcarea circulară/, îl atinge în mod continuu; mai bine zis, Su¬ 
fletul purtînd Cerul mereu spre sine, îl mişcă etern şi nu-1 duce 
în altă parte, ci către sine în acelaşi loc; deoarece nu-1 poartă în 
linie dreaptă, ci în cerc, dăruie Cerului putinţa de a avea /Suflet/ 
în orice loc în care el ar ajunge. 

Iar dacă /Sufletul/ ar rămîne imobil — dat fiind că Sufletul s-ar 
afla doar Acolo —în locul unde orice rămîne imobil 15 , atunci /Ce¬ 
rul/ va sta locului. Dar dacă /Sufletul/ nu se află numai Acolo, 
indiferent unde, înseamnă că /Cerul/ va fi transportat pretutin¬ 
deni, dar nu în afara /lumii/. Prin urmare, el se mişcă în cerc. 

2. Dar în ce fel /se mişcă/ celelalte lucruri ? De fapt, nici unul 
nu reprezintă o totalitate, ci o parte care e conţinută într-o por¬ 
ţiune de loc. /Cerul/ însă este un întreg, fiind ca şi identic cu lo¬ 
cul /pe care îl ocupă/ <otov xo7toţ> şi nimic nu îl împiedică /să 
rămînă unde este/, deoarece el este Totul. 


14 După fizica antică, corpurile sublunare au drept condiţie normală, 
naturală repaosul; aşa încît mişcarea lor se face împotriva naturii. Nu¬ 
mai că, în sistemul lui Plotin, Natura, ca forţă creatoare a ceea ce este viu, 
este o manifestare a Sufletului universal, astfel încît ea nu poate să se opună 
Sufletului.V. 30, 111.8,4 (Despre contemplare): „prosopopeea" Naturii. 

15 Dacă Sufletul s-ar afla numai în lumea inteligibilă, unde se află In¬ 
telectul, el nu s-ar mişca deloc şi nu ar putea pune în mişcare Cerul, şi 
acesta s-ar opri. Sufletul se află însă deopotrivă Acolo şi Aici, asociind 
şi unind cele două domenii. Mişcarea circulară a Cerului este semnul aces¬ 
tei uniuni. 

Cum se mişcă oamenii ? în măsura în care ei sînt scoşi dintr-un 
întreg, /se mişcă precum/ o parte. în măsura în care sînt ei înşişi, 
/sînt/ un întreg particulari 

Dar dacă, pretutindeni unde se află, /Cerul/ posedă /Sufletul 
universal/, de ce mai trebuie să se rotească ? Răspunsul este că /Su¬ 
fletul universal/ nu se află doar Acolo. 

Iar dacă puterea /Sufletului se roteşte/ în jurul centrului său, 
şi în acest fel /se arată că Cerul/ s-ar afla într-o mişcare circu¬ 
lară. Nu trebuie însă vorbit în acelaşi fel despre centrul unui corp 
şi centrul naturii Sufletului, ci acest din urmă caz, centrul este Aco¬ 
lo de unde provine restul Sufletului, în timp ce în primul caz, 
/„centru‘7 are un sens local. 17 însă „centrul" trebuie să corespundă 
analogic în cele două cazuri: după cum trebuie să fie centrul Aco¬ 
lo, la fel trebuie să fie şi Aici, centru care este în mod exclusiv al 
corpului şi al sferei. Şi aşa cum acela /Sufletul/ se roteşte în ju¬ 
rul centrului său, la fel face şi acest corp /Cerul/. 

Iar dacă Sufletul /universal/ aleargă în jurul Zeului <7t£pi0eouoa 
tov 9eov> 18 , el îl înconjoară cu iubire şi se roteşte în juru-i pe cît 
îi este cu putinţă. Căci toate cele depind de Zeu. Or, fiindcă /Su¬ 
fletul universal/ nu se poate îndrepta /direct/ spre Zeu, el se ro¬ 
teşte în jurul lui. 

Dar pentru ce nu se comportă toate Sufletele în acest fel ? Ba 
fiecare se comportă la fel în locul unde se află. 19 

Dar atunci de ce nu se comportă toate corpurile în acest fel ? 
Fiindcă mişcarea rectilinie se ataşează /corpurilor/, impulsurile 
conduc spre mereu alte /destinaţii decît cea cerească/; iar „sferi- 


u Luat ca un corp fizic, omul este o parte a Universului; dacă el îşi 
regăseşte natura sa universală, ajunge pretutindeni şi în contact cu Su¬ 
fletul universal, cu Intelectul şi cu Unul, ajunge să se „rotească" în ju¬ 
rul acestora. Mişcarea circulară este mişcarea Totului şi a întregului; miş¬ 
carea rectilinie aparţine părţii detaşate de întreg. 

17 Sufletul are o parte plantată în inteligibil, în Intelect, unde se află 
„mijlocul" sau „centrul" său şi o parte legată de sensibil, care „se roteş¬ 
te" în jurul inteligibilului. Cerul imită această rotire inteligibilă şi se ro¬ 
teşte în mod fizic în jurul Pămîntului. 

18 Joc de cuvinte intraductibil bazat de asonanţe. Este evident vorba 
despre Zeul-Intelect. 

19 Fiecare Suflet individual încearcă să se unească cu Intelectul, dar, nepu- 
tînd s-o facă complet, parcă se roteşte în jurul centrului său — Intelectul. 

citatea" de la noi nu-i strunjităca lumea, deoarece e terestră. Aco¬ 
lo însă, ea se însoţeşte cu /astrele/, e uşoară şi lesne de mişcat. 

Căci /altminteri/ pentru ce /Aici/ s-ar opri în loc orice mişca¬ 
re /corporală/, chiar dacă Sufletul este în mişcare ? Dar probabil 
că şi la noi suflul din jurul Sufletului produce acest efect /de ro¬ 
taţie/. Fiindcă, dacă Zeul există în toate, Sufletul care vrea să se 
însoţească cu el trebuie să se rotească în jurul lui, deoarece El nu 
este undeva anume. 

Iar Platon atribuie astrelor nu numai mişcarea circulară lao¬ 
laltă cu întregul Cer, dar atribuie şi fiecăruia dintre ele o revolu¬ 
ţie în jurul centrului. 20 Căci fiecare /astru/ acolo unde se află, cînd 
l-a încercuit pe Zeu cu mişcarea sa, se bucură nu printr-un ra¬ 
ţionament discursiv, ci împins de legea firii sale. 

3. Lucrurile se pot explica şi în felul următor: o anumită pu¬ 
tere a Sufletului, cea din urmă, care a pornit de la Pămînt, se 
împrăştie în întreg Universul. 21 Cealaltă putere a sa, capabilă prin 
fire să simtă, aceea care primeşte raţiunea opinabilă, se menţine 
pe sine sus, plutind în sferele /cereşti/; ea dăruie de la sine pri¬ 
mei puteri /menţionate/ capacitatea de a avea viaţă. /Această ul¬ 
timă putere/ se învîrte sub cea de-a doua care o cuprinde din toa¬ 
te părţile şi care stă deasupra, în măsura în care /cea de jos/ se 
îndreaptă spre sferele sale. în vreme ce puterea superioară o cu¬ 
prinde din toate părţile, puterea inferioară se întoarce spre cea 
superioară, se răsuceşte spre ea, iar această răsucire a ei poartă în 
cerc trupul/Cerului/ în care ea este prinsă. Căci, dacă fiecare par¬ 
te dintr-o sferă se mişcă indiferent cum, cu condiţia să se mişte 
stînd locului /pe sferă/, ea zguduie /întregul/ în care se află şi miş¬ 
carea respectivă se transmite sferei. 


20 Acesta este celebrul program trasat de Platon Academiei, sugerat 
în Republica, 530a-b : să se explice mişcările planetelor, aşa cum ele se 
văd de pe Pămînt, presupunîndu-se că: 1) Pămîntul stă în centrul Uni¬ 
versului; 2) mişcările planetelor sînt uniforme şi circulare. Bazîndu-se pe 
aceste principii, matematicieni şi astronomi remarcabili, precum Eudo- 
xos sau Callipos au explicat mişcările planetelor ca rezultantă a mai mul¬ 
tor mişcări uniform-circulare. V. Aristotel, Metafizica, Cartea Lambda, 
Cap.8. 

21 Puterea vegetativă. 

Cît priveşte corpurile noastre, Sufletul mişcîndu-se altfel, de 
exemplu fiind el prins în desfătări şi în binele aparent, mişcarea 
trupului rămîne locală. Acolo însă, deoarece Sufletul se află în bi¬ 
nele /autentic/, el capătă mai multă putere de a simţi şi se mişcă 
spre bine şi scutură trupul /Cerului/ într-o mişcare locală /cir¬ 
culară/ — aşa cum e cu putinţă Acolo. 

Iar partea senzorială /a Sufletului/ care vine de sus şi ea, la rîn- 
dul ei percepînd Binele şi bucurîndu-se de ceea ce-i aparţine, 
urmărind Binele aflat pretutindeni, se deplasează pretutindeni la¬ 
olaltă cu El. Or, Intelectul se mişcă în felul următor: el stă în loc 
şi /deopotrivă/ se mişcă. Căci el /se mişcă/ în jurul lui însuşi. 22 
Astfel şi Universul se mişcă circular şi, deopotrivă, stă locului. 


22 Este vorba despre gîndirea de sine a Intelectului. Sufletul univer¬ 
sal îl imită şi, dorind să se unească cu el, îl gîndeşte. Rotirea Sufletului în 
jurul Intelectului este, desigur, pur intelectuală, fără loc, dar Cerul, imi- 
tînd-o, se mişcă fizic circular. 




DESPRE DAIMONUL CARE NE ARE ÎN PAZĂ 

75,111.4 


Tema 

Tratatul urmăreşte să insereze în cadrul metafizicii plotiniene dife¬ 
ritele credinţe în Zei şi Daimoni, ca şi aluziile la aceste fiinţe din dialo¬ 
gurile lui Platon. Ideea fundamentală este că fiecare „îşi alege Daimo- 
nul“, adică trăieşte acea viaţă pe care o preţuieşte mai mult, şi că poate 
alege orice fel de viaţă. Porfir a asociat — cît de întemeiat nu ştim — scrie¬ 
rea acestui tratat de episodul conjurării „Daimonului" lui Plotin de către 
un taumaturg egiptean. (LPIF§C,2) 

Rezumat 

Puterile Sufletului şi capacitatea sa de a trăi la nivelul oricăreia din¬ 
tre ele, de la cea mai înaltă la cea mai joasă. Viaţa sa în încarnarea viitoa¬ 
re depinde de alegerea în această viaţă. Daimonul fiecăruia se află cu o 
treaptă mai sus decît se află omul respectiv. Omul care trăieşte la nive¬ 
lul Intelectului are Unul drept „Daimon". Omul este un univers inte¬ 
ligibil şi puterile Sufletului nostru se înrudesc cu cele ale Sufletului uni¬ 
versal. Sufletul se aşază în corp, ca într-o corabie, fiind purtat de mişcarea 
întregului Univers; ceea ce i se întîmplă nu depinde numai de el. 



1. în vreme ce ipostazele unora dintre existenţe devin /ceva di¬ 
ferit de ele însele/, deşi ele însele rămîn imobile, 1 despre Suflet 
s-a spus că, aflîndu-se în mişcare, generează şi senzaţia în ipos¬ 
taza /respectivă/, şi natura vegetativă şi, mergînd astfel, coboară 
pînă la plante. Căci Sufletul posedă /natura vegetativă/ chiar şi 
atunci cînd se află în noi, însă o stăpîneşte, deoarece aceea este 
restrînsă numai la o parte /a sa/. Dar cînd Sufletul ajunge în plan¬ 
te, această natură vegetativă domină, ca şi cînd a ajuns să fie /aco¬ 
lo/ singură. 2 

Dar oare această /putere vegetativă/ nu mai generează nimic 
/la rîndul ei/ ? Generează ceva cu totul diferit de ea însăşi. Căci 
nu mai există viaţă după ea, ci ceea ce se generează /mai depar¬ 
te/ este lipsit de viaţă. 

Ce este aceasta ? După cum tot ce a fost generat mai înainte a 
fost generat fără formă, dar a căpătat formă prin întoarcerea spre 
cel care l-a generat, fiind, ca să spunem aşa, crescut de acela /ca 
de un părinte/, 3 aşa şi aici, spunem că ceea ce este acum generat 
nu este încă un aspect al unui Suflet, căci lucrul nu trăieşte încă, 


1 Unul şi Intelectul. 

2 Ideea principală a tratatului este că Sufletul conţine numeroase pu¬ 
teri în sine — unele inferioare, altele superioare — şi că depinde de el pe 
care le alege. Daimonul nu este decît o putere superioară celei pe care 
Sufletul o activează în sine. Nu sîntem, aşadar, sclavii necesităţii, deşi 
sîntem inseraţi în marele curent al Vieţii universale, ce curge neîntrerupt 
de la Unu la Materie. 

3 Generarea ipostazei inferioare se face la Plotin printr-un proces în 
două etape: mai întîi este generarea propriu-zisă, care însă lasă iposta¬ 
za inferioară relativ incompletă, indeterminată. Apoi, aceasta se întoarce 
spre ipostaza superioară şi se desăvîrşeşte contemplînd-o. 

ci este o totală indeterminare . 4 Căci, deşi indeterminarea există 
şi în ipostazele precedente, totuşi ea se află /Acolo/ aşezată în- 
tr-o formă, şi /prin urmare/ nu este indeterminare totală, ci este 
doar indeterminare în raport cu desăvîrşirea sa /posibilă/. Dar 
indeterminarea în cazul de faţă este totală. 5 

Or, cînd se desăvîrşeşte, /Materia/ devine un corp, luînd o 
formă potrivită cu virtualitatea sa; e un receptacol al /Sufletului/ 
care l-a produs şi l-a crescut. Şi numai acest /Suflet/, aflat la ex¬ 
tremitatea /de jos/ a celor de sus, e situat în corpul aflat la extre¬ 
mitatea /de sus/ a lumii de jos. 6 

2. Iar vorba /lui Platon/ că „orice Suflet se îngrijeşte de ceea 
ce este lipsit de Suflet" se referă mai ales la această /putere vege¬ 
tativă/. 7 Iar celelalte /puteri ale Sufletului/ se comportă diferit. 

„/Sufletul/ străbate roată întreg Cerul, în fiecare moment sub 
alte forme" 8 , respectiv, fie sub o formă senzorială, fie sub una ra¬ 
ţională, fie chiar sub cea vegetativă. Principiul dominant al Sufle¬ 
tului produce /un organism/ conform cu el însuşi, în vreme ce res¬ 
tul /aspectelor Sufletului/ rămîn inactive, deoarece ele rămînîn afară. 

Iar în om nu domină aspectele inferioare /ale Sufletului/, ci ele 
stau laolaltă /cu celelalte, superioare/. Şi nici partea mai bună nu 
este activă neîncetat. 9 Aceste părţi /inferioare/ au şi ele un loc al 


4 Este vorba despre Materie, ce trebuie să fie generată şi ea de instan¬ 
ţele superioare, iar indirect, de Unu. Altminteri, dacă ar considera Ma¬ 
teria un principiu etern, independent ontologic de ipostazele superioa¬ 
re, Plotin ar adopta dualismul radical. V. pentru definirea materiei ca 
indeterminare absolută, 72,11.4, Despre cele două materii. Pe de altă par¬ 
te, după cum notează şi Jean-Marc Narbonne, La Metaphysirjue de Plo¬ 
tin, Paris, 2001, în tratatul tîrziu 51, 1.8, Plotin defineşte materia ca un 
„Principiu al răului". V, LPIF§H,7. 

5 Vezi distincţia dintre materia inteligibilă şi Materia sensibilă din 
72,11.4, 

6 într-adevăr, corpul se află, ontologic, mai sus decît Materia, deoa¬ 
rece aceasta este mai jos decît ceea-ce-este ceva. 

7 Phaidros, 246 b. De fapt, Platon se referă la Sufletul universal şi la 
Sufletele care se întrupează la modul general. 

8 Ibidem. 

9 Este vorba despre partea supraraţională, aflată în contact cu Inte¬ 
lectul. 

lor, de aceea /noi/ trebuie să fim consideraţi drept fiinţe senzo¬ 
riale. Noi avem, într-adevăr, organe de simţ, dar şi multe orga¬ 
ne vegetative. Căci corpul /nostru/ creşte şi generează. Astfel în- 
cît toate părţile acţionează laolaltă, dar întreaga configuraţie este 
om în raport cu partea care domină. K Iar, după ce iese /din corp 
Sufletul/ devine acel aspect pe care, /în corp fiind/, l-a cultivat 
cel mai mult. 11 

Iată de ce trebuie dat fuga către cele de sus 12 , pentru ca să nu 
/rămînem/ la /natura/ senzorială dînd urmare imaginilor senzo¬ 
riale, nici la natura vegetativă dînd urmare impulsului sexual şi 
deliciilor ospeţelor 13 , ci /să ne îndreptăm/ spre inteligibil, Intelect 
şi Zeu. Iar cîţi /dintre noi/ l-am păzit /în timpul vieţii/ pe omul 
/din Sufletul nostru/, 14 redevenim din nou oameni /în viaţa ur¬ 
mătoare/. 15 însă aceia care au trăit numai senzual, devin fiare. Iar 
dacă senzaţiile s-au asociat cu înflăcărarea, devin animale sălba¬ 
tice: şi deosebirea dintre /felurile de/ oameni produce o deose¬ 
bire între soiurile de vietăţi /în care ei se întrupează/. 16 

Cei care /în timpul vieţii au ales să trăiască/ plini de pofte şi 
de voluptăţi, devin animalele cele mai nesăţioase şi mai vorace. 
Dar dacă nici măcar nu s-au bucurat de senzaţia din /dorinţe/, 
ci dorinţele lor s-au asociat cu o senzaţie tîmpă, pot deveni chiar 
şi plante. Căci numai principiul vegetativ, sau în cea mai mare par¬ 
te principiul vegetativ a fost activ în ei, iar ei s-au îngrijit, în tim¬ 
pul vieţii, „să devină legume" ! 17 


10 Centralitatea poziţiei ontologice a omului, situat între fiinţele ma¬ 
teriale inferioare, şi cele superioare, pur spirituale este exprimată aici. 
Acest topos clasic va fi reluat în Renaştere de Marsiglio Ficino în De ho- 
minis dignitate. 

11 Devenim ceea ce cultivăm şi căutăm, aşa cum devenim ceea ce cu¬ 
noaştem. 

12 Parafrază după Theaitetos, 176 a-b. 

13 Parafrază după Republica 519 b. 

14 Vezi Republica 588b şi în continuare, unde Platon compară Sufletul 
omului cu o întreită fiară: hidră, leu şi om laolaltă — omul din interior re- 
prezentînd partea raţională. Pentru Plotin există însă şi un „Zeu" din noi. 

15 Vezi Phaidros, 249 a. Aici, conform mitului eschatologic povestit de 
Platon, Sufletele se încarnează în trupuri de animale numai la a treia viaţă. 

16 Vezi şi în Republica, 620a-b, mitul lui Er. 

17 Literal, „să devină copaci" <8ev8pcD0fjvai>. 

/Să mai spunem/ că oamenii cărora le-au plăcut artele şi au trăit 
în puritate în alte privinţe, devin păsări cîntătoare. Regii care au 
domnit fără raţiune devin vulturi, dacă nu au săvîrşit alte răutăţi. 
Astrologii <pexeo)poA.6Youq) care, fără cugetare, se lasă purtaţi spre 
cer, devin păsări care zboară sus cu aripile. Cel care a practicat 
virtutea politică devine om. Cel care a avut mai puţin parte de vir¬ 
tutea politică devine un animal social — o albină sau altceva de 
acest fel. 

3. Cine /devine/ atunci un Daimon ? Un om care a trăit Aici. 
Cine devine un Zeu ? Tot cel care a trăit Aici. Căci puterea care 
a fost activă, aceea îl dirijează pe fiecare /după moarte/, aşa după 
cum l-a condus şi Aici. 

Oare chiar acesta este Daimonul, care l-a luat în pază pe om 
în timpul vieţii ? Mai curînd nu, ci Daimonul respectiv este pu¬ 
terea situată deasupra acestei /puteri active/. Puterea anterioară 
prezidează, inactivă fiind, în vreme ce puterea care vine după ea 
acţionează efectiv /în om/. Dacă /de pildă/ puterea activă /din 
Suflet/ este aceea prin care sîntem supuşi senzaţiilor, Daimonul 
corespunzător /omului în cauză/ este raţiunea. Dacă însă trăim 
în mod raţional, atunci prezidează, inactiv fiind, Daimonul situat 
mai presus de raţiune, şi care îşi dă încuviinţarea puterii care ac¬ 
ţionează efectiv /în noi/. 18 

Cu dreptate a spus atunci Platon că noi ne vom alege /Dai¬ 
monul/. 19 Căci alegem /Daimonul/ situat deasupra în raport cu 
viaţa /pe care o ducem/. 

De ce, atunci, acesta ne conduce ? Nu-i cu putinţă /ca un Dai¬ 
mon ales în timpul vieţii/ să ne conducă chiar în timpul respec¬ 
tivei vieţi, ci ne conduce acum /Daimonul ales/ mai înainte, cînd 
trăiam /o altă viaţă/; iar cînd încetăm să trăim, un alt /Daimon/ 
primeşte treaba /de a ne dirija într-o viaţă viitoare/, dat fiind că 
omul a murit /numai/ în raport cu viaţa corespunzătoare Dai- 
monului ce fusese activ. 


18 Acest ultim „Daimon" este Zeul-Intelect. 

19 Republica, 617e: „Nu un Daimon vă va alege pe voi, ci voi vă veţi 
alege Daimonul." Plotin insistă asupra acestei formule care exprimă mitic 
ideea responsabilităţii individuale la care el ţine foarte mult. întreaga teo¬ 
rie este profund influenţată de mitul lui Er cu care se încheie Republica. 

/Daimonul păzitor/, prin urmare, vrea să ne conducă şi, o dată 
ce a ajuns dominant, trăieşte, avînd el însuşi un alt Daimon. Iar 
dacă ar fi îngreunat de apăsarea unui caracter inferior, capătă chiar 
această pedeapsă — /îngreunarea/. în acest fel, omul rău, aplecîn- 
du-se spre ce-i mai prejos, călăuzindu-se în viaţă către asemăna¬ 
rea cu puterea activă respectivă, ajunge la o existenţă de fiară. 

Dar, dacă omul ar putea să dea curs Daimonului aflat deasupra 
sa, atunci el ajunge sus, trăind /apoi/ viaţa aceluia şi punînd par¬ 
tea sa superioară sub îndrumarea pe care o primeşte şi, după acea 
viaţă, trăieşte o alta, pînă ce ajunge pe culme. Căci Sufletul este 
o multiplicitate, ce conţine totul — şi pe cele de sus, şi pe cele de 
jos — pînă a fi în stare de orice viaţă, şi sîntem fiecare dintre noi 
un univers inteligibil , 20 Cu puterile inferioare ne întîlnim prin 
/partea inferioară a Sufletului/, iar cu cele de sus ne întîlnim prin 
puterile acestui univers inteligibil. Rămînem sus prin puterea în¬ 
treagă a restului inteligibilului, dar prin ultima sa parte 21 sîntem 
legaţi de cele de jos, parcă revărsînd prea-plinul <d7toppotcxv 5t5ovTBţ> 
de la inteligibil spre în jos, sau mai degrabă dăruind o actualizare 
a aceluia, fără însă ca el să scadă. 21 

4. Dar oare acest element /inferior al Sufletului/ rămîne întot¬ 
deauna în corp ? Nu. Ci, atunci cînd „ne răsucim", el se răsuceşte 
laolaltă cu noi. 23 


20 Totul se află în noi — spune Plotin —, şi binele, şi răul, şi zeul, şi 
omul, şi bestia; rămîne să fim capabili să alegem ceea ce trebuie. Deve¬ 
nim ceea ce admirăm şi căutăm. Formula Univers inteligibil aparţine pla¬ 
tonismului mediu pentru a desemna lumea Formelor; dar principiul că 
fiecare dintre noi sîntem un „univers inteligibil", identic cu oricare al¬ 
tul, este plotinian. 

21 Sufletul. 

22 Armstrong (PA,3, p. 151) remarcă aici că ideea continuităţii iposta¬ 
zelor şi a unităţii complexe a Sufletului a fost criticată de neoplatonicie- 
nii mai tîrzii, precum Proclos, în comentariul acestuia la Parmenide (ed. 
Cousin, 1864, p.948, 14-20. în puţine locuri „temperarea" fundamen¬ 
tală la Plotin dintre monismul unificator de inspiraţie stoică şi dualismul 
separator de inspiraţie platoniciană este mai marcată şi mai fertilă. 

23 Republica, 518c: „... după cum ochiul nu e în stare să se întoarcă 
spre strălucire dinspre întuneric decît laolaltă cu întreg corpul, la fel şi 

Dar ce se întîmplă cu Sufletul universal ? Se va separa partea 
sa /inferioară/, atunci cînd el se răsuceşte ? De fapt, el nu se pleacă 
spre partea sa cea mai de jos. Căci el nu a sosit jos, nici nu s-a 
coborît, corpul Universului intră în atingere cu Sufletul care 
rămîne în locul lui, şi /acest corp/ parcă străluceşte şi nici nu adu¬ 
ce plictis /Sufletului/, nici nu-i produce griji, deoarece Univer¬ 
sul rămîne în siguranţă. 

Dar oare Universul nu are senzaţii ? Platon spune că el nu are 
vedere, deoarece nu are ochi, nici urechi, nici nas — vezi bine — 
nici limbă. 24 

Dar oare el are un simţ interior, după cum noi simţim cele din- 
lăuntrul nostru ? Sau este linişte pentru că lucrurile se desfăşoară 
în mod egal, urmîndu-şi natura. El nu cunoaşte nici plăcerea. 

Principiul vegetativ este prezent în el, fără să fie prezent /în 
mod activ/, şi în acelaşi fel este prezent şi principiul senzorial. Dar 
despre Univers vom vorbi în altă parte. Acum m-am referit la el 
doar în măsura în care problema /din acest tratat/ îl privea. 

5. Dar dacă omul îşi alege Acolo Daimonul, ca şi viaţa /pe care 
urmează s-o ducă/, în ce fel mai /sîntem/ stăpîni pe ceva /cît timp 
trăim/ ? De fapt, aşa-numita alegere de Acolo simbolizează mitic 
preferinţa şi constituţia universale şi de pretutindeni ale Sufletului. 25 

Dar, dacă preferinţa Sufletului este suverană şi guvernează acea 
parte /din el/ pe care, drept consecinţă a vieţilor trecute, el şi-o 
ţine la îndemînă, înseamnă că trupul nu este vinovat pentru nici 
un rău care îi soseşte /omului/. 26 Intr-adevăr, dacă caracterul Su- 


această capacitate prezentă în sufletul fiecăruia, ca şi organul prin care 
fiecare cunoaşte, trebuie să se răsucească împreună cu întreg sufletul din¬ 
spre tărîmul devenirii, pînă ce ar ajunge să privească la ceea-ce-este şi la 
măreaţa lui strălucire." 

24 Timaios, 33c. 

25 Deoarece, la Plotin, Acolo nu este neapărat în transcendenţă, ci şi 
în imanenţă, în interiorul Sufletului, alegerea se poate face oricînd, şi nu 
neapărat după moarte. Trebuie remarcat, pe de altă parte, încercarea lui 
Plotin (poate urmînd o tradiţie veche a şcolii platoniciene) de a inter¬ 
preta alegoric miturile antropomorfice din Platon. 

26 Un pasaj foarte important al lui Plotin care încearcă să modereze 
interpretarea dualist-radicală a platonismului, foarte populară în epocă 

fletului precedă existenţa trupului şi omul are viaţa pe care şi-a 
ales-o, şi — cum spune Platon — nu-şi schimbă Daimonul 27 , nici 
omul bun, nici cel rău nu se nasc Aici /în sens propriu/. 

Dar oare şi cel bun, şi cel rău se află în latenţă /Acolo/, şi se 
nasc în mod actual /Aici/ ? Şi ce se întîmplă dacă un caracter vred¬ 
nic întîlneşte un trup nevoiaş, şi invers ? Răspund că puterile Su¬ 
fletului bun şi rău pot, mai mult sau mai puţin, să producă un 
corp bun sau rău, de vreme ce nici circumstanţele exterioare nu scot 
din matcă <EKPi(îâ^ouoi> întreaga opţiune de viaţă /a Sufletului/. 
Cînd Platon spune că mai întîi vin sorţii, apoi modelele de vieţi, 
apoi ce se află în destinele individuale şi că vieţile pe care le vor 
avea Sufletele decurg din cele prezente potrivit cu caracterele Su¬ 
fletelor, el acordă /decizia/ principală Sufletelor ce dispun <5ia- 
xi0eîaati;> de darurile pe care le primesc potrivit cu caracterul lor. 28 

De asemenea, cele arătate în Timaios arată că acest Daimon nu 
/ne/ este întru totul exterior — ci este exterior în sensul că nu e 
ataşat /Sufletului/ — şi nici nu este activ, dar este al nostru în 
măsura în care vorbim despre Suflet; nu este totuşi al nostru, dacă 
vorbim ca oameni cu anumite calităţi determinate ce ne ducem 
viaţa sub îndrumarea sa. 29 Dacă /Daimonul/ este conceput în acest 


şi care vede trupul ca sediu al relelor. Cf. Cuvintele de deschidere ale 
Vieţii lui Plotin, scrisă de Porphyrios, de unde aflăm că „filozoful părea 
a se ruşina că trăieşte într-un corp". 

27 Republica, 620 d-e: „După ce toate sufletele şi-au ales vieţile... s-au 
îndreptat către Lachesis. Ea trimitea fiecăreia, drept paznic al vieţii şi îm¬ 
plinitor al faptelor alese, Daimonul tras la sorţi. Acesta îndrepta sufle¬ 
tul către Clotho, sub mîna ei şi sub răsucirea fusului, unde lua ursita pe 
care sufletul o alesese cînd îi sosise rîndul prin tragere la sorţi. Luînd 
iarăşi sufletul, Daimonul îl ducea acolo unde torcea Atropos, făcînd ca 
firele să nu mai poată fi desfăcute." Prin urmare, nu-şi schimbă Daimo¬ 
nul, după momentul alegerii şi pînă la alegerea viitoare. 

28 Republica, 620 d-e. Textul are şi o porţiune coruptă. Ideea funda¬ 
mentală la Platon, reluată de Plotin, este că norocul sau ghinionul în cir¬ 
cumstanţele vieţii, deşi pot mări sau micşora realizările cuiva, nu pot în 
mod fundamental schimba caracterul vieţii, ce ţine de o alegere intrin¬ 
secă şi individuală, pentru care omul este responsabil. 

29 într-un fel, Daimonul este o putere interioară Sufletului, şi anume 
partea superioară părţii active; din perspectiva omului concret, determi¬ 
nat, care şi-a ales tipul de viaţă, Daimonul poate apărea ca ceva exterior lui. 

fel, nu va exista contradicţie în ce priveşte aceste spuse, ce ar pu¬ 
tea totuşi sugera o neconcordanţă, dacă Daimonul ar fi altfel con¬ 
ceput. Iar expresia: „/Daimonul/ împlinitor al faptelor pe care 
omul şi le-a ales" este şi ea în acord cu restul spuselor /platoni¬ 
ciene/. 30 Căci /Daimonul/, stînd deasupra, nu îngăduie /omului/ 
să se afunde mai mult spre rău. Intr-adevăr, este activă doar acea 
/parte a Sufletului/ care este sub ascultarea sa; dar el nici nu-i 
îngăduie /omului/ să suie mai presus de el, nici să ajungă la ni¬ 
velul său. Căci /omul/ nu poate deveni altceva decît /o fiinţă ce 
este/ în felul în care este /Daimonul/. 31 

6. Ce este atunci omul bun ? Este omul care activează prin in¬ 
termediul /părţii/ mai bune /a Sufletului/. Insă el nu ar putea fi 
/numit/ bun dacă ar avea Daimonul care să acţioneze laolaltă cu 
sine. Căci în omul respectiv acţionează Intelectul. Iar Daimon este 
el însuşi, sau el însuşi are rangul unui Daimon, iar pentru acel 
om locul Daimonului /păzitor/ este luat de un Zeu. 32 

Dar oare /acest Zeu/ este mai presus de Intelect? Dacă ceea 
ce este mai presus de Intelect reprezintă Daimonul omului bun, 
pentru ce el nu s-a arătat /ca atare/ dintru început ? Din pricina 
agitaţiei din momentul naşterii. 33 Totuşi există şi înainte de apariţia 

Timaios 90 a: „în ce priveşte partea cea mai stăpînă a Sufletului — cea 
care, spunem noi, trăieşte în partea superioară a trupului nostru şi care 
ne poartă de la pămînt spre cerurile cu care se aseamănă, ca pe o plantă 
ce-şi are rădăcinile în cer, nu pe pămînt — trebuie să ne gîndim că ea i-a 
fost dată fiecărui om de către zeu, drept Daimon" (PO,7,212, cu uşoa¬ 
re modificări). Platon identifică aici raţiunea cu Daimonul, ceea ce este 
departe de teoria lui Plotin, la care raţiunea este Daimon doar pentru 
oamenii care trăiesc pe planul senzorialităţii. De aici şi neconcordanţe- 
le pe care încearcă să le evite Plotin. 

30 Republica 620e. 

31 Frază extrem de echivocă prin lapidaritatea ei şi care poate fi in¬ 
terpretată divers. 

32 Această „parte mai bună" — supraraţională — este în contact di¬ 
rect cu Intelectul. Cf. LPIF§C,2 şi VP,10. De aici şi problema: nu cum¬ 
va „Daimonul" acestui om care, în fond, se află la nivelul Intelectului 
este chiar Unul ? 

33 Timaios, 43a-c şi Republica, 621b. 

raţiunii /din om/ o mişcare dinlăuntru care tinde să obţină ceea 
ce este al său. 

/Daimonul/ îndrumă oare /Sufletul/ în toate privinţele ? Nu 
cu totul, căci Sufletul este astfel constituit încît, în condiţiile de¬ 
terminate şi fiind el anume determinat, să manifeste respectiva 
viaţă şi respectiva opţiune. 

Prin urmare, se consideră că acest Daimon, despre care vor¬ 
bim, o dată ce a condus Sufletul la Hades, nu mai rămîne acelaşi 
/pentru acelaşi Suflet/, afară doar dacă Sufletul nu-şi alege iarăşi 
aceeaşi viaţă. 

Dar în ce fel /se comportă Daimonul/ înainte de /naşterea Su¬ 
fletului/? Faptul de a fi condus /Sufletul/ la judecată înseamnă 
că /Daimonul/ capătă, după plecarea Sufletului din viaţă, aceeaşi 
formă pe care /el/ o avea înaintea naşterii /Sufletului în corp/. 
Apoi, ca şi cînd ar lua-o din nou de la început, Daimonul asistă 
Sufletele care sînt pedepsite un răstimp pînă la următoarea lor naş¬ 
tere. Nu este vorba /în acest răstimp/ despre viaţă pentru Sufle¬ 
te, ci despre pedeapsă. 

Dar ce /fel de Daimon există/ pentru Sufletele care intră în cor¬ 
puri de animale? Este el o fiinţă inferioară unui Daimon? Nu, 
este un Daimon rău şi nătîng. 

Dar /ce fel de Daimon/ există pentru Sufletele de sus ? Dintre 
Sufletele de sus, unele se află în zona sensibilului, altele în afara 
acesteia. Cele din zona sensibilului se află fie în Soare, fie în altă 
planetă, altele sînt în cerul stelelor fixe, fiecare după cum a fost 
activ Aici sub aspect raţional. Căci trebuie considerat că există 
şi un Univers în Sufletul nostru, şi nu numai un Univers inteli¬ 
gibil, dar există şi o alcătuire corespunzătoare Sufletului Univer¬ 
sului. Or, distribuindu-se acest Suflet în cerul stelelor fixe, cît şi 
în sferele planetare, potrivit cu puteri diferenţiate, există o ana¬ 
logie faţă de puterile acestea şi la puterile din lumea noastră, şi 
există o activitate sosită din partea fiecăreia; îndepărtîndu-se /de 
Aici/, ele ajung Acolo, la astrul corespunzător, în temeiul carac¬ 
terului care a activat şi a trăit /în Sufletul respectiv/ şi a unei pu¬ 
teri /pe care el a posedat-o/. 

Şi /Sufletul/ va fi îndrumat de un asemenea Zeu, sau măcar Dai¬ 
mon, sau de /astrul/ însuşi, sau de spiritul aflat deasupra acestei 
puteri. Dar acest aspect trebuie cercetat mai îndeaproape. 

Iar Sufletele care ajung în afara /vizibilului/ depăşesc natura 
daimonică şi întreaga ursită a /re/naşterilor, cît şi, în general, ceea 
ce se află în această lume vizibilă, cît timp/Sufletul/ rămîne Aco¬ 
lo. Aceasta, deoarece este preluată /sus/ laolaltă cu el fiinţa din 
el iubitoare de naştere, despre care s-ar vorbi îndreptăţit, dacă ea 
ar fi considerată ca „ajungînd la corpuri, fiind divizibilă" 34 , şi care 
se sporeşte pe sine, şi se divide după trupuri. 

Dar ea nu se divide cantitativ. Căci în toate există Acelaşi, pre¬ 
zent în întregul său şi care iarăşi devine unul. Mereu, dintr-un 
singur animal sînt generate multe /alte animale, în vreme ce fi¬ 
inţa Sufletului/ se divide în felul precizat, aşa cum se generează 
/plantele/ din plante. Căci şi Sufletul /plantei/ se distribuie după 
corpuri. 

Iar uneori, acest Suflet, rămînînd în acelaşi organism, dă /viaţă/, 
precum Sufletul din plante. Altă dată însă, plecînd el /din orga¬ 
nism/, dă/ viaţă/, înainte să plece, precum se întîmplă în cazul plan¬ 
telor smulse sau în cel al animalelor care au murit, cînd sînt ge¬ 
nerate, în urma putrezirii, mai multe animale dintr-unul singur. 
Şi acţionează laolaltă şi puterea corespunzătoare a Universului, 
ea fiind aceeaşi Aici /ca şi Acolo/. 

Iarăşi, dacă Sufletul ar reveni Aici, va avea fie acelaşi, fie un 
alt Daimon de-a lungul vieţii pe care şi-o va face pentru sine. /Su¬ 
fletul/ suie mai întîi însoţindu-se cu acest Daimon, suie aşadar 
precum într-o luntre a acestui Univers. Mai apoi, aşa-numita na¬ 
tură „a fusului" /Necesităţii/ 35 preluîndu-1, îl rînduieşte, ca în- 
tr-o navă, pe o anume bancă a destinului. 

Şi pe cînd mişcarea de revoluţie poartă /Sufletul/ împrejurul 
/Universului/, la fel ca vîntul pe cel aşezat pe navă sau purtat de 
aceasta, multe şi variate privelişti, schimbări şi întîmplări îi so¬ 
sesc Sufletului, şi, precum chiar pe navă, se întîmplă aceste peri- 


34 Timaios, 35 a. 

35 Republica, 616 c: „/Sufletele/ ajungeau în a patra ziîntr-un loc unde 
se vedea o lumină întinsă de sus de-a lungul întregului cer şi pămînt... 
In dreptul ei sufletele ajungeau după un drum de o zi şi acolo vedeau, 
întinzîndu-se, în mijlocul luminii, capetele legăturilor sale ce porneau 
din cer; căci această lumină prinde laolaltă cerul, precum funiile ce leagă 
o corabie... Iar de capete era prins fusul Necesităţii, prin care se săvîrşesc 
toate revoluţiile." 

peţii fie din pricina scuturării navei, fie a mişcării sosite dintr-un 
impuls propriu Sufletului pe care el l-ar avea, deoarece se află pe 
navă contrar felului său propriu de a fi. Intr-adevăr, nu orice om 
se mişcă, doreşte şi acţionează asemănător în toate circumstan¬ 
ţele. Apar, prin urmare, evenimente diferite pentru oameni dife¬ 
riţi, fie că există aceleaşi cauze sau intervin cauze diferite, fie că 
aceleaşi evenimente sînt trăite de oameni diferiţi, şi asta chiar dacă 
circumstanţele sînt diferite. Căci asta este soarta. 




DESPRE SINUCIDEREA ACCEPTABILĂ 

16 , 1 .9 


Tema 

Scurt îndemn sau predică morală împotriva sinuciderii. 

Rezumat 

Argumentele sînt extrase mai ales din temele echivalente stoice, dar 
şi neopitagoreice şi mai puţin din locul din Phaidon, 62, unde Socrate 
îndeamnă împotriva sinuciderii. Cum remarcă Brehier (PB,1) tratatul a 
fost scris înaintea sosirii lui Porfir la Roma şi deci nu poate avea legătură 
cu impulsul sinucigaş al acestuia, de la care Plotin l-a convins să renun¬ 
ţe călătorind, şi care a avut loc cîţiva ani mai tîrziu. (LPIF§C,3) 



„Să nu smulgi /Sufletul din corp/, pentru ca el să nu iasă" 1 ; căci 
el va călători în afară, posedînd ceva /din corp/, ca să poată ieşi. 
Iar ieşirea /din corp/ este o plecare înalt loc. Or, corpul va aştep¬ 
ta să se detaşeze complet de Suflet, atunci cînd acesta nu are ne¬ 
voie să plece, ci este cu totul în afara /corpului/. 2 

Dar cum se desprinde corpul /de Suflet/? Atunci cînd acesta 
nu mai are deloc nevoie de Suflet, fiind el neputincios să se mai 
lege /de Suflet/, nemaiexistînd nici armonia sa, pe care, pe cînd 
o poseda, poseda şi Sufletul. 3 

Dar ce va fi dacă cineva îşi va da silinţa să destrame corpul /prin 
sinucidere/ ? Atunci s-a procedat cu violenţă şi omul s-a dus, dar 
nu corpul a îndepărtat /Sufletul/. Iar cînd destramă /corpul prin 
sinucidere/, omul nu este netulburat, ci fie indignarea, fie triste¬ 
ţea, fie mînia /îl împing la acest act/. Nu trebuie să acţioneze de¬ 
loc /în acest mod/. 


1 Ar fi vorba despre un citat din aşa-numitele Oracolele chaldeice — 
scriere datînd din secolul II d.Cr. şi atribuită apocrif vechilor magi orien¬ 
tali. Influenţa lor, redusă la Plotin, sporeşte considerabil în neoplato¬ 
nismul ulterior. 

2 Aşa cum se întîmplă în exerciţiile mistice. Altminteri, sugerează Plo¬ 
tin, Sufletul riscă să nu plece pur, ci să ia ceva din corp. 

3 S-ar părea — spune Plotin — că Sufletul pleacă, atunci cînd corpul 
devine incapabil să-l mai reţină, adică în urma unui accident al corpu¬ 
lui. Pe de altă parte însă, Plotin susţinuse că Sufletul este cel care animă 
corpurile, le conferă viaţă, de unde rezultă mai curînd că moartea se face 
în urma unei decizii a Sufletului. Regăsim şi la acest nivel tensiunea în¬ 
tre o filozofie dualistă pentru care corpul este închisoarea Sufletului, care 
abia aşteaptă să plece, şi filozofia vitalist-monistă pentru care corpul este 
creaţia Sufletului. 

Dar dacă /omul/ ar simţi începutul pierderii minţii ? Probabil că 
omul vrednic nu e atins de aşa ceva; dar, dacă totuşi s-ar întîm- 
pla, boala ar trebui aşezată în rîndul celor necesare şi care sînt de 
acceptat în virtutea circumstanţelor, chiar dacă nu sînt de accep¬ 
tat ca atare în sine. 

Iar recursul la otravă pentru a scoate Sufletul din corp nu e 
convenabil pentru Suflet. 4 Şi dacă există un timp hărăzit, acor¬ 
dat fiecăruia, a pleca înainte /din viaţă/ nu este de bun augur, dacă 
nu există, după cum spuneam, o necesitate. 

Iar dacă fiecare va primi Acolo acel rang corespunzător felu¬ 
lui în care va ieşi /din trup/, nu trebuie smuls /Sufletul din trup/ 
anticipat, dat fiind că există încă /Aici/ posibilitatea de progres 
/spiritual/. 


4 O teorie neopitagorică, se pare. 




DESPRE FIINŢĂ SAU DESPRE CALITATE 

77 , 11-6 


Tema 

în acest tratat, Plotin revizuieşte teoria lui Aristotel despre distinc¬ 
ţia dintre Fiinţă şi calitate, arătînd că ea nu este valabilă în „lumea a doua", 
deoarece Acolo totul este Fiinţă (adică actualizare). Chiar şi în „lumea 
întîi", calităţile sînt de fapt umbre ale Fiinţelor din „lumea a doua“. Tema 
va fi reluată pe larg într-un tratat tîrziu, Despre categorii, divizat de Por¬ 
fir în trei scrieri separate: 42-43-44, VI.1-2-3. 

Rezumat 

Toate sînt Fiinţă Acolo. Distincţia aristotelică dintre calităţi esenţia¬ 
le sau accidentale nu funcţionează Acolo. Ceea ce Aici este calitate, Acolo 
este Fiinţă. Chiar şi Aici, diferenţele esenţiale de Aici trebuie văzute ca 
activităţi ale Formelor de Acolo. 



1. Oare ceea-ce-este /ceva/ şi Fiinţa sînt diferite ? Şi ceea-ce-este 
/ceva/ este izolat de celelalte /determinări/, în vreme ce Fiinţa este 
ceea-ce-este /ceva/ laolaltă cu toate celelalte — mişcarea, starea, 
identicul, diferitul — şi acestea sînt elementele Fiinţei ?' 

Aşadar, Deplinătatea este Fiinţă <to o/iov ouoîco, în timp ce 
fiecare dintre existenţele individuale este: una — ceea-ce-este 
/ceva/, alta — mişcare, alta — altceva. 1 2 3 

Mişcarea este, prin urmare, ceea-ce-este /ceva/ într-un context. 
Este /ea/ oare Fiinţă în context, sau este o completare a Fiinţei ? 
De fapt, /Acolo/ şi mişcarea este Fiinţă, şi toate cele de Acolo sînt 
Fiinţă. 

Dar de ce nu sînt şi toate lucrurile de Aici /Fiinţă ?/ /Cele de/ 
Acolo sînt Fiinţă, fiindcă toate sînt o unitate, în vreme ce Aici, 
o dată ce imitaţiile /Formelor/ sînt distincte, un lucru este ceva, 
altul — altceva. După cum într-o sămînţă, toate stau laolaltă şi 
fiecare este egal cu toate celelalte şi nu există mînă separat, nici 
cap separat; apoi însă toate /organele/ se separă. Căci ele sînt imi¬ 
taţii /ale realităţilor/ şi nu realităţi? 


1 Plotin enumeră genurile supreme din Sofistul. Evident, el consideră că 
Acolo cel puţin ceea-ce-este ceva şi Fiinţa, văzută ca totalitate, sînt diferite. 

2 To ov corespunde mai curînd „Fiinţei" sau „esenţei" aristotelice, ară- 
tînd „ce anume este ceva", în vreme ce oîxria desemnează aici esenţa în¬ 
soţită de toate determinaţiile, exprimate prin celelalte categorii. „Fiin¬ 
ţa" la Plotin marchează o existenţă completă, totală, cuprinzînd cumva 
în sine totul. De aceea ea nu există cu adevărat decît în Intelect. 

3 Intelectul este unu-multiplu: partea nu e numai parte, ci este tot¬ 
odată şi întregul, şi orice altă parte, astfel că nimic nu poate fi izolat de 
întreg, avînd un rang inferior întregului. Pentru imaginea seminţei ca ex¬ 
presie a structurii inteligibilului, vezi S,IV.9,3 şi 5. 

Vom numi oare calităţile de Acolo ca fiind diferenţele Fiinţei 
care au de-a face cu Fiinţa sau cu ceea-ce-este, diferenţele pro- 
ducînd însă Fiinţe diferite unele în raport cu celelalte şi pe de-a 
întregul Fiinţe? Intr-adevăr, faptul nu este absurd, dar el se re¬ 
feră la calităţile de Aici, dintre care unele sînt diferenţele Fiinţei, 
precum „bipedul" sau „patrupedul", în vreme ce altele, nefiind 
diferenţe, sînt numite numai calităţi şi atît. 4 Intr-adevăr, acelaşi lu¬ 
cru devine /într-un caz/ şi o diferenţă care completează/ Fiinţa/, 
dar în alt caz nu devine o diferenţă care completează Fiinţa, ci 
este numai o contextualizare a ei. Precum „albul" completează 
Fiinţa în cazul lebedei 5 sau al ceruzei, dar în cazul tău el este un 
atribut contextual. Sau, pe de-o parte, albul conţinut într-o de¬ 
finiţie completează /Fiinţa/ şi nu este calitate, în timp ce, pe de 
altă parte, albul de la suprafaţa /lucrurilor/ este calitate. 

Sau mai degrabă trebuie divizată noţiunea de calitate: pe de-o 
parte, calitatea este o particularitate «dStotriip» esenţială a Fiinţei, 
pe de altă parte, ea este numai o calitate, potrivit căreia Fiinţa 
capătă o determinare calitativă, în condiţiile în care calitatea res¬ 
pectivă nu produce o deplasare către sau dinspre Fiinţă, ci pro¬ 
duce din afară o anumită condiţie a /Fiinţei/ deja împlinite şi un 
adaos situat dincolo de Fiinţa lucrului, fie că ar avea de-a face cu 
Sufletul, fie cu corpul. 

Dar dacă albul vizibil din cazul ceruzei ar fi o completare a 
/Fiinţei/ sale ? Căci în cazul lebedei el nu-i /— cum am spus fals 
mai înainte —/ o completare /esenţială/, de vreme ce ar putea exis¬ 
ta şi lebede ne-albe. Dar mă refer la cazul ceruzei. Şi la căldura 
focului. 

Dar s-ar putea spune că, în cazul focului, „foc-itatea" este Fi¬ 
inţa, iar în cazul ceruzei — în mod analog — /ceruz-itatea/. 6 Şi 
totuşi, căldura focului vizibil îi completează focului/Fiinţa/, iar 
albeaţa se comportă la fel în cazul ceruzei. 


4 Primele creează specii diferite în cadrul genului, în vreme ce cele¬ 
lalte nu. Aici Fiinţa este „animalul". 

5 Plotin va corecta mai jos această asociere: albul nu-i un atribut esen¬ 
ţial al lebedei, căci există şi lebede negre. 

6 Cu alte cuvinte, Fiinţa focului ar fi definită prin „foc-itate“ şi nu 
prin căldură; deci s-ar putea ca, în această ipoteză, căldura să nu fie o 
proprietate esenţială, ţinînd de definiţie, ci o proprietate contextuală. 

Prin urmare, aceleaşi /atribute/ completează uneori /Fiinţa/ şi 
atunci nu sînt calităţi /în sens propriu/, iar /în alte situaţii/, nu o 
completează şi sînt calităţi. Şi este absurd de spus că în subiec¬ 
tele în care /atributele/ completează /Fiinţa/, aceste atribute sînt 
ceva, în cele în care nu le completează, ele sînt altceva, atunci cînd 
natura /lor/ este aceeaşi. 7 

Insă vom spune că raţiunile formatoare care le produc sînt, în 
totalitate, esenţiale, şi au ca efecte ale lor Acolo „existenţe auto¬ 
nome" <xa ekeî xt>, iar Aici calităţi, şi nu „existenţe autonome" 
^vrocuGa 7tota, ou tî>. 8 

De aici provine şi eroarea noastră în privinţa „existenţei au¬ 
tonome" <7i£pi to xi>, anume că alunecăm mereu /de la ea/ în 
cercetările respective şi sîntem purtaţi spre /definirea ei drept/ ca¬ 
litate. Căci /trebuie spus/ că „focul" nu este ceea ce noi spunem 
/că este/ atunci cînd ne uităm la calitatea /sa/, ci, pe de-o parte, 
/focul/ este o Fiinţă, dar ceea ce privim în momentul acesta con¬ 
cret, ceea ce declarăm ca fiind /„foc"/, atunci cînd îl vedem, aceas¬ 
ta ne duce departe de „existenţa autonomă" şi /numai/ calitatea 
este definită /în acest caz/. 9 

în cazul lucrurilor sensibile, „alunecarea" aceasta este rezona¬ 
bilă: căci nici unul dintre ele nu este o Fiinţă, ci ele sînt doar pro¬ 
prietăţi ale Fiinţei. 10 De unde vine şi problema: cum de nu pro¬ 
vine Fiinţa din Fiinţe ? 11 


7 Plotin sugerează că distincţia dintre atribute esenţiale, care com¬ 
pletează Fiinţa, şi atribute contextuale sau accidentale ţine de „lumea în- 
tîi". Argumentul: aceeaşi proprietate — albul — este cînd esenţială, cînd 
nu, dar în sine raţiunea formatoare a acestei proprietăţi este identică. 

8 Acolo, toate proprietăţile au caracter substanţial, sau sînt Fiinţe, sau 
existenţe autonome — „ceva “. Aici, multe dintre ele devin numai atribu¬ 
te, calităţi. Un mod de a concilia teoria Formelor platoniciană cu teoria 
aristoteliciană asupra faptului că proprietăţile abstracte nu sînt Fiinţe sau 
„existenţe autonome", ci doar atribute ale altor „existenţe autonome" (Fi¬ 
inţe) cu caracter individual. Aici este valabil Aristotel, Acolo — Platon. 

9 Fiinţa există cu adevărat numai Acolo, în Intelect, iar Aici ea oferă 
o imagine a sa, o existenţă diminuată, care se numeşte „calitate" şi pe 
care, în mod eronat, o considerăm „Fiinţă". 

10 Opoziţie faţă de teoria lui Aristotel, la care există şi Fiinţe teres¬ 
tre, senzoriale. 

11 Dacă Aici există cu adevărat Fiinţe (aşa cum crede Aristotel), dar, pe 
de altă parte, Materia nu este Fiinţă, rezultă că Fiinţele senzoriale produse 

S-a afirmat, prin urmare, că ceea ce provine /din anumite ca¬ 
uze/ nu trebuie să fie identic cu cauzele din care el provine-, în 
cazul de faţă, trebuie spus că ceea ce a provenit /din Fiinţă/ nu 
este o Fiinţă. 12 

Dar în ce fel afirmăm că lucrurile de Acolo, despre care spu¬ 
nem că sînt Fiinţă, nu provin din /altă/ Fiinţă ? Vom spune că Fi¬ 
inţa de Acolo, posedînd o realitate mai puternică şi mai neameste¬ 
cată, este o Fiinţă— precum în diferenţe — autentică; mai degrabă 
este considerată a fi o Fiinţă laolaltă cu adaosul actualizărilor-e- 
nergiilor /sale/; ea pare a fi o desăvîrşire a Aceluia, dar, pesem¬ 
ne că ea e mai nevoiaşă datorită adaosului şi că, prin lipsa de sim¬ 
plitate, este deja despărţită de Acela. 13 

2. Trebuie însă cercetat în legătură cu calitatea: ce este ea în 
general ? Căci de îndată ce se va şti aceasta va înceta dificultatea. 

Mai întîi acest lucru trebuie cercetat: dacă să admitem că aceeaşi 
determinare este uneori numai o calitate, în timp ce alteori ea com¬ 
pletează Fiinţa, fără să ne preocupe că ea completează /nu atît/ 
Fiinţa, cît mai curînd o Fiinţă determinată calitativ. Trebuie, aşa¬ 
dar, în cazul Fiinţei determinate calitativ, să existe Fiinţa şi ce 
este- le înaintea faptului de a fi o Fiinţă determinată calitativ. 

Dar, în cazul focului, care anume este Fiinţa aflată înaintea Fi¬ 
inţei determinate calitativ? Oare corpul ? Atunci genul va fi Fi- 


prin unirea Materiei cu Forma provin şi din ceea ce nu e Fiinţă. Pe de 
altă parte, Unul nu este Fiinţă, dar generează Fiinţa. 

12 Principiu plotinian esenţial de regăsit în teoria asemănării unilate¬ 
rale: cauza nu trebuie să se regăsească, decît parţial şi diminuat, în efec¬ 
tul ei. Intelectul provine din Unu dar e diferit de el; la fel lumea senzo¬ 
rială provine din lumea inteligibilă dar e diferită de ea. 

13 Lumea Fiinţei, la Plotin, coincide cu lumea Formelor platonicie¬ 
ne şi, în acelaşi timp, cu nivelul Intelectului aristotelician. Dincolo şi mai 
presus de acestea se află Unul, perfect simplu, care produce Formele. 
Or, Unul este „mai presus de Fiinţă", fiind „Neformă" şi, prin urma¬ 
re, Fiinţele nu provin din alte Fiinţe. La prima vedere, Unul pare a fi o 
virtualitate care se realizează prin actualizările Formelor, ceea ce ar con¬ 
trazice o teză esenţială deopotrivă a lui Platon şi a lui Aristotel — supe- 
rioritateaactualizării asupra virtualităţii. Unul însă este de fapt „putere" 
creatoare infinită ce se revarsă determinîndu-se şi divizîndu-se şi care, 
astfel, este superioară actualizării şi Fiinţei. V. LIPF§H,5. 

inţă 14 — adică genul corp — iar focul va fi un corp cald şi nu în¬ 
tregul /foc/ va fi Fiinţă, ci caldul /va exista/ în el în acelaşi fel ca 
şi „cîrn-itatea“ din tine. 15 In consecinţă, dacă sînt eliminate căldu¬ 
ra, strălucirea şi uşurătatea /focului/, ce par a fi calităţi, rămîne 
solidul întins în cele trei dimensiuni şi atunci Materia este Fiinţă. 
Dar ipoteza nu este plauzibilă, căci mai curîndforma este FiinţăM 
însă forma este calitate. Ba nu, ci forma este raţiunea forma¬ 
toare <kbyoc,>. 

Dar atunci ce anume sînt lucrurile provenite din raţiunile for¬ 
matoare şi dintr-un substrat ? Nu, desigur, ceea ce se vede şi arde, 
căci acestea sînt calităţi. Asta în cazul în care nu ai considera fap¬ 
tul de a arde o actualizare-energie a raţiunii /focului/. Dar şi fap¬ 
tul de a încălzi, şi faptul de a fi alb şi restul sînt actualizări-ener- 
gii, astfel încît nu avem unde să lăsăm loc pentru „calitate". 

De fapt, nu trebuie numite „calităţi" acele /determinări/ care 
sînt considerate a completa Fiinţa /lucrului/, dacă e adevărat că 
actualizările lor provin de la raţiunile formatoare respective şi de 
la posibilităţile esenţiale /ale lor/; dar determinările care sînt com¬ 
plet în afara Fiinţei se înfăţişează, sub un anumit aspect, că nu 
sînt calităţi, în timp ce pentru alţii apar /la modul general/ ca ne- 
fiind calităţi; ele posedă ceea ce vine după Fiinţă, excedentul, pre¬ 
cum virtuţile, defectele, părţile urîte, cele frumoase, cele sănătoa¬ 
se şi /altele/ ce trebuie reprezentate în acest fel. 

Iar triunghiul şi patrulaterul în sine nu sînt calităţi, în schimb, 
faptul de „a fi triunghi", în măsura în care este luat în sensul că 
/un subiect/ are o anumită formă, trebuie numit calitate, dar nu 
/trebuie numită „calitate" / „triangularitatea", ci capacitatea ei de 
a structura. Şi la fel stau lucrurile şi cu artele şi ocupaţiile. 

Astfel încît trebuie să declarăm calitatea ca fiind o anumită con¬ 
diţie aplicată Fiinţelor deja existente, fie adăugată, fie coexistînd 
cu ele de la început; dar, chiar dacă ea nu ar fi coexistat /în acest 


14 La Aristotel, genul nu poate fi Funţă, deoarece, ca virtualitate de¬ 
terminată de diferenţe, el este materie inteligibilă. 

15 Adică vor fi simple proprietăţi ale corpului, ceea ce pare greu de 
conceput: Fiinţă — în terminologia aristotelică, preluată de Plotin — este 
ceea ce este ceva, aşadar ar trebui să includă anumite proprietăţi esen¬ 
ţiale, fără de care lucrul nu este el însuşi. 

16 Este teoria lui Aristotel din Metafizica, Z,3, 1029a, 228. 

mod/, Fiinţa ar fi existat neştirbită de nimic. Această condiţie (ca¬ 
litate) este deopotrivă uşor şi greu de deplasat, dat fiind că are 
două aspecte: unul uşor de modificat, altul permanent. 

3. Prin urmare, albul din tine nu trebuie considerat ca fiind o 
calitate, ci ca o actualizare-energie, v provenind evident din pu¬ 
terea <ek Suvapecoţ tou XeuKOaven» de a albi 18 ; iar Acolo toate 
aşa-numitele calităţi sînt actualizări-energii care îşi iau /aspectul/ 
de „calitate" de la opinia noastră /asupra lor/, prin faptul că fie¬ 
care este o particularitate, de exemplu, ele separă Fiinţele între 
ele şi faţă de ele însele, avînd un caracter particular. 

Prin ce, aşadar, se deosebeşte calitatea de Acolo /de calitatea 
de Aici/ ? Căci şi cele de Aici sînt actualizări-energii. Se deose¬ 
besc fiindcă acelea /de Acolo/ nu indică în ce fel este /Fiinţa/, nici 
nu indică o modificare a substratului, nici un caracter al acestu¬ 
ia, ci arată doar întrucît aşa-zisa calitate /de Aici/ este Acolo o 
actualizare-energie. In consecinţă, e limpede că ceva de Aici, cînd 
posedă o caracteristică a Fiinţei, nu este o calitate; dar cînd ra¬ 
ţiunea /noastră/ ar separa particularitatea aflată pe deasupra lu¬ 
crurilor, fără s-o înlăture de acolo, ci mai curînd preluînd-o şi ge- 
nerînd altceva, iată, raţiunea a generat o calitate, ca şi cînd ar lua 
drept o parte a Fiinţei ceea ce îi apare la suprafaţa /Fiinţei/. 19 

Iar dacă aşa stau lucrurile, nimic nuîmpiedică ca şi căldura, prin 
faptul că este concrescută cu focul, să fie un aspect al focului, o 
actualizare-energie /a acestuia/, şi nu o calitate; dar, pe de altă par- 


17 S-ar putea traduce chiar prin „energie" cu sensul modern: calita¬ 
tea nu este ceva mort, pur şi simplu aplicat, ci o „energie" sosită de Aco¬ 
lo. Reapare vitalismul lui Plotin, care tinde, insesizabil, să reducă dis¬ 
tanţa dualistă dintre Aici şi Acolo. Formele lui Plotin sînt vu; ele se 
actualizează, „energizînd" substraturile din lumea senzorială, radiind asu¬ 
pra lor. 

18 E clar că aici Suvapu; nu înseamnă „virtualitate-posibilitate", infe¬ 
rioară actualizăm, ci „putere" — superioară acesteia, deşi ne aflăm cum¬ 
va încă la nivelul Intelectului. V. LPIF§G. 

19 Soluţia lui Plotin este „perspectivistă" : o proprietate ne apare ca o 
calitate, aşadar ca ceva neesenţial, dar ea ne apare astfel deoarece a fost 
separată prin gîndire de o Fiinţă. Această separare este posibilă în lu¬ 
mea noastră, dar nu şi în lumea inteligibilă, deoarece, la Plotin, Fiinţa 
există cu adevărat numai Acolo. 

te, ea poate să fie şi o calitate în alt sens, cînd e luată izolată în alt 
/subiect/, şi nu este o formă a Fiinţei /focului/, ci doar o urmă, o 
umbră şi o imagine /a acesteia/; atunci, abandonînd Fiinţa ei, a cărei 
actualizare-energie este, /căldura/ este o calitate. 20 

/însuşirile/ care sosesc contextual, care nu sînt actualizări-e- 
nergii şi aspecte ale Fiinţelor, dar oferă anumite configurări /lu¬ 
crurilor/, acelea sînt calităţi. De pildă, şi atitudinile, şi alte dis¬ 
poziţii trebuie numite calităţi ale subiecţilor respectivi, în timp 
ce modelele esenţiale «ip^ETuroo ale acestor atitudini în care există 
în mod primordial /Formele/ trebuie considerate a fi actualizări-ener- 
gii ale /Formelor/. 

Şi astfel calitatea şi non-calitatea nu ajung să fie totuna, ci ceea 
ce este înstrăinat de Fiinţă se numeşte calitate, în vreme ce ceea 
ce se însoţeşte cu aceasta este Fiinţă, sau Formă, sau actualizare-e¬ 
nergie. 21 Căci nu este deloc totuna a fi în sine şi a fi atributul unui 
alt subiect, izolat printr-o decădere de la condiţia de Formă şi de 
actualizare-energie. Iar ceea ce nu este niciodată Forma altui /lu¬ 
cru/, ci rămîne întotdeauna un atribut contextual, trebuie consi¬ 
derat a fi o calitate pură şi numai el este astfel. 


20 încă o dată se vede sensul vitalist-energetic în care interpretează 
Plotin noţiunile tradiţionale de calitate şi de actualizare: Fiinţa emană 
„energie", se actualizează în chip vital. Calitatea în sens propriu este o 
umbră, o imagine diluată a acestei energii, atunci cînd ea este separată 
de Fiinţa sa, sau este numai un mod de a vorbi. 

21 La Aristotel, calitatea este o categorie aparte, precum cantitatea, ac¬ 
ţiunea, starea etc. separată net de categoria primordială a Fiinţei, la care 
se raportează, dar din care nu se poate deduce. Cum se vede, această sepa¬ 
rare netă este păstrată de Plotin doar parţial şi numai în ceea ce priveşte 
unele lucruri din lumea senzorială (exemplul focului arată că nici aici pen¬ 
tru toate). Pentru el calitatea în sens propriu reprezintă o decădere de la 
„condiţia de Formă şi de actualizare-energie" şi, în acelaşi timp, o imagi¬ 
ne, o umbră a proprietăţii esenţiale care, Acolo, este Fiinţă şi nu calitate. 




EXISTĂ FORME ALE INDIVIDUALELOR? 

18.V.7 


Tema 

Plotin susţine, împotriva tezelor platoniciene obişnuite şi a lui Aris- 
totel, că există Forme ale individualelor şi că fiecare Suflet — parte din- 
tr-un Tot — este în acelaşi timp şi Totul. Doctrina sa este o aplicare a 
„logicii incorporalelor“ la individualizarea Sufletelor. Cf. Pentru o so¬ 
luţie numai aparent diferită, S,IV.9. 

Rezumat 

Există Forme ale indivizilor. Nu este suficient să existe o singură 
Formă a Omului pentru toţi oamenii, deoarece deosebirile dintre indi¬ 
vizi nu se reduc numai la materie, ci au de-a face şi cu Forma. Fiecare 
Suflet poartă în sine toate raţiunile formatoare ale tuturor oamenilor, 
care însă nu se actualizează decît pe rînd în fiecare ciclu cosmic. 



1. Oare există Formă pentru individual? 1 Da, dacă eu şi ori¬ 
care om dispunem de putinţa ascensiunii spre domeniul inteligi¬ 
bilului, şi dacă principiul oricăruia /dintre noi/ este situat Aco¬ 
lo. 2 Aşadar: dacă Socrate şi Sufletul lui Socrate există veşnic, va 
exista Acolo un „Socrate în sine“, ca să spunem aşa, potrivit cu 
care Sufletul individual există şi Acolo. Dar, dacă nu există veş¬ 
nic /Sufletul lui Socrate/, ci cel care a fost anterior Socrate devi¬ 
ne la un moment dat o persoană, la un alt moment — o altă per¬ 
soană, precum Pitagora sau vreun altul, atunci individualul nu 
există Acolo. 3 

Numai că, dacă orice Suflet individual posedă raţiunile forma¬ 
toare <?l6yoi> ale tuturor /oamenilor/ prin care el trece /succe¬ 
siv/, toţi aceştia se regăsesc din nou /Acolo/, dat fiind că afirmăm 
şi faptul că fiecare Suflet conţine tot atîtea raţiuni formatoare cîte 


1 Idee respinsă de Aristotel: „Ei (Callias şi Socrate) sînt diferiţi prin 
materie (ea e diferită), dar identici prin formă (căci forma este indivizi¬ 
bilă)." Met. Z,8, 1034a, 240. Asupra concepţiei lui Aristotel privind in- 
dividuaţia (nu lipsită de unele contradicţii), vezi Jennifer E. Whiting, 
„Form and Individuation in Aristotle", în voi. Aristotle , Substance, Farm 
and Matter, ed. Terrence Inwin, New York and London, 1995. 

2 Dacă nu există Forme ale individualului, legătura cu inteligibilul pare 
întreruptă şi „salvarea" imposibilă. 

3 După cum se vede, chestiunea esenţială este aceea a eternităţii Su¬ 
fletului individual; poate fi ea conciliată cu platonismul teoriei Forme¬ 
lor ? Căci dacă nu, se pare că trebuie optat între ele, ceea ce, desigur, Plo- 
tin nu doreşte. Pe de altă parte, cum se poate concilia supravieţuirea 
individuală cu metempsihoză? Dacă Pitagora devine, în altă viaţă, So¬ 
crate, înseamnă că nici Pitagora, nici Socrate nu au o personalitate ire¬ 
ductibilă. 

conţine şi Universul. 4 Dacă deci Universul /conţine/ nu numai 
/conceptul/ Omului, dar şi conceptul animalelor individuale, la 
fel se va întîmpla şi cu Sufletul /individual/. Prin urmare, numărul 
raţiunilor formatoare va fi nelimitat, dacă nu e nevoie ca totul să 
se reîntoarcă la perioade /de revoluţie/ determinate 5 ; în conse¬ 
cinţă, nelimitatul a căpătat margini, atunci cînd revin aceleaşi /eve¬ 
nimente/. 

Dacă, în general, evenimentele sînt mai numeroase decît mo¬ 
delul lor, de ce trebuie să existe /mai multe/ concepte şi modele 
pentru toate evenimentele întîmplate într-o singură perioadă /de 
revoluţie/ ? Intr-adevăr, e de ajuns să existe un singur Om /ca mo¬ 
del/ pentru toţi oamenii, după cum e de ajuns ca anumite Sufle¬ 
te determinate să producă un număr nesfîrşit de oameni. 
Răspund: nu e acelaşi argument în cele două cazuri diferite: nu 
ajunge un singur Om luat ca model pentru mulţi oameni care se 
deosebesc între ei nu numai prin materie, darşiprin nenumărate 
diferenţe formale <ei5tK0UQ>. /Ei nu se deosebesc/ precum ima¬ 
ginile lui Socrate faţă de model, ci este necesar ca producerea di¬ 
ferenţiată /de oameni/ să rezulte din raţiuni formale de oameni 
/diferite/. 6 

Iar întreaga perioadă /de revoluţie/ cuprinde toate raţiunile for¬ 
matoare, şi aceleaşi /circumstanţe/ revin din nou potrivit cu ace¬ 
leaşi raţiuni formatoare. Şi nu trebuie să ne temem de infinitatea 


4 Ideea ar fi că Pitagora şi Socrate sînt un fel de particularizări ale unui 
Suflet mai general. Teoria se bazează pe principiul neo-platonic că fie¬ 
care Suflet este o reflexie a Totului şi, în general, că „totul e în tot“, dar 
în fiecare în mod adecvat. Prin urmare, nu este nevoie să existe un „So¬ 
crate în sine", deoarece există „Socrate" în latenţă în orice Suflet indi¬ 
vidual, iar la nivelul Intelectului global, aceste raţiuni formatoare for¬ 
mează un unu-multiplu viu. 

5 Este vorba de Marele An, perioadă după care planetele se aflau în 
aceleaşi puncte ale cerului. Se credea că, în cursul unei perioade cosmi¬ 
ce, totul se reia identic faţă de ceea ce fusese în perioada anterioară. 

6 Diferenţa dintre oameni nu este numai dată de materia corporală 
în care un acelaşi Suflet s-ar întrupa. Sufletele sînt individuale şi oamenii 
se deosebesc şi esenţial, prin ceea ce Plotin numeşte „diferenţe forma¬ 
le". în principiu, chiar dacă orice Suflet individual cuprinde în sine totul, 
el nu cuprinde totul în mod actual. Astfel, principiul distincţiei indivi¬ 
duale şi cu cel al continuităţii cosmice pot fi, cumva, temperate. 

din inteligibil. Căci aceasta se află toată într-un loc indivizibil şi, 
cumva, se manifestă, numai atunci cînd e activă. 7 

2. Insă, dacă unirile dintre raţiunile formatoare de mascul şi 
cele de femelă produc / raţiuni de oameni/ diferite, nu va trebui 
să existe o raţiune formatoare proprie fiecărui om care se naşte, 
şi fiecare dintre cei doi părinţi — de pildă masculul — va zămisli 
nu potrivit cu raţiuni /de oameni/ diferite /de sine/, ci potrivit 
cu o raţiune unică, a sa, sau a tatălui său. 

Răspund că nimic nu împiedică ca el să zămislească potrivit 
cu raţiuni formatoare diferite, deoarece el conţine toate raţiuni¬ 
le /de oameni/, şi există mereu alte raţiuni disponibile. 

Dar de ce atunci se nasc copii diferiţi din aceiaşi părinţi ? Fiind¬ 
că preponderenţa /celor două sexe/ nu este egală. 

Explicaţia este cumva faptul că, în pofida aparenţei, nici par¬ 
tea masculului, nici aceea a femelei nu este mai mare ? De fapt, 
fiecare sex a dat o parte egală /copilului/. 8 El a dat un întreg şi 
/copilul/ poartă un întreg /la sine/, dar îşi supune materia fiecăruia 
dintre sexe, sau /numai/ a unuia dintre ele. 

Pentru cesîntdiferiţioameniinăscuţiînlocuri diferite? 9 Oare 
materia — elementul diferenţiator — nu e dominată în mod ase¬ 
mănător /de către formă/ ? Toţi oamenii, aşadar, cu excepţia unu¬ 
ia singur, sînt născuţi contra naturii Omului, /în acest caz/. Răs¬ 
pund că, dacă diferenţierea înseamnă, în multe cazuri, frumuseţe, 

7 Deşi oamenii sînt diferiţi, totuşi în fiecare dintre ei există cumva toţi 
ceilalţi, sub forma raţiunilor formatoare eterne. Iar dacă s-ar obiecta că 
în inteligibil apare un număr infinit de concepte (pentru greci inteligi¬ 
bilul trebuia să fie ceva finit şi definit), se poate răspunde că infinitatea 
este virtuală, dar că ea se actualizează pe rînd. 

8 O teorie curentă în Antichitate era, dimpotrivă, că masculul furni¬ 
zează forma, în timp ce femela furnizează materia. 

9 Brehier suplineşte: „Pentru ce sînt diferiţi gemenii concepuţi într-o 
parte diferită a uterului." Nu văd deloc de ce ar fi obligatoriu. Plotin 
examinează ipoteza conform căreia numai materia — legată de circum¬ 
stanţele locale, Z c W xx i ar purta diferenţele. Consecinţa ar fi că un singur 
om — cel mai asemănător modelului — ar fi conform cu natura, în vre¬ 
me ce ceilalţi ar fi nişte „erori", nişte „rebuturi". 

forma nu este unică. 10 Aşadar, numai urîţeniei trebuie să-i atri¬ 
buim faptul că Materia domină, împotriva naturii, raţiunile for¬ 
matoare desăvîrşite care au rămas ascunse, deşi au fost date cu 
toatele. 

Fie deci raţiunile formatoare diferite; dar de ce trebuie să exis¬ 
te tot atîtea cîţi sînt oamenii care se nasc într-o singură perioadă 
/de revoluţie cosmică/, dat fiind că este cu putinţă ca, priviţi din 
exterior, ei să se înfăţişeze diferenţiaţi, chiar dacă le-au fost date 
aceleaşi raţiuni formatoare ? Răspund: de acord că sînt date toa¬ 
te raţiunile formatoare; dar trebuie cercetat /de ce ar mai fi di¬ 
feriţi/ oamenii, o dată ce raţiuni formatoare identice i-ar stăpîni. 
Sau explicaţia este că identitatea se poate regăsi în toate privin¬ 
ţele în altă perioadă /de revoluţie/, dar că, în perioada /de revo¬ 
luţie/ în care ne aflăm, nimic nu este în toate privinţele identic ? n 

3. In ce fel declarăm diferite raţiunile formatoare în cazul ge¬ 
menilor ? Şi mai ales ne-am pune această întrebare în cazul res¬ 
tului animalelor, şi mai ales al celor multipare? Răspund: în ca¬ 
zurile în care trăsăturile nu prezintă modificări există o singură 
raţiune formatoare. 

Deci, totuşi, nu putem spunem că sînt tot atîtea raţiuni for¬ 
matoare cîţi sînt şi indivizii! Ba /putem spune aceasta/ în cazul 
în care indivizii sînt diferiţi şi nu sînt diferiţi /doar/ printr-o lipsă 
legată de forma lor. 

Dar ce împiedică /să existe raţiuni distincte/ şi în cazul indi¬ 
vizilor ce nu sînt diferiţi ? Nu împiedică nimic, dacă e adevărat 
că există fiinţe complet indistincte. După cum meşterul, chiar dacă 
ar produce obiecte la fel, trebuie să perceapă identicul cu ajuto¬ 
rul unei distincţii mentale prin care produce mereu încă un obiect 
aducîndu-i o marcă diferenţiatoare; în natură însă, o a doua fiinţă 
nu apare printr-o deliberare, ci numai prin intermediul unor ra¬ 
ţiuni formatoare /eterne aflate în acţiune/, şi trebuie, prin urma- 


10 Frumuseţea nu poate fi împotriva naturii — raţionează Plotin; or, 
dacă există o singură Formă a omului, înseamnă că, în cel mai bun caz, 
numai copia perfectă ar putea fi frumoasă, ceea ce nu este cazul. 

11 Nici o fiinţă — spune Plotin — nu este identică cu o alta într-o aceeaşi 
perioadă de revoluţie astrală; dar fiecare fiinţă din perioada noastră de 
revoluţie poate fi identică cu o alta din perioada următoare. 

re, ca diferenţa /dintre cei doi indivizi/ să fie prinsă de formă. Doar 
că noi nu sîntem în stare să percepem diferenţa respectivă. 12 

Dacă cumva crearea unor fiinţe conţine un element întîmplă- 
tor în ce priveşte cantitatea fiinţelor respective, e o altă poveste. 
Dar dacă cantitatea este măsurabilă şi fiinţele ar fi în număr de¬ 
terminat, cantitatea va fi determinată de desfăşurarea şi de dez¬ 
voltarea tuturor raţiunilor formatoare existente, astfel încît, atunci 
cînd totul se va istovi, va exista un nou început. 13 Căci cantita¬ 
tea pe care trebuie s-o aibă Universul şi numărul de fiinţe care 
vor trăi în timpul vieţii sale, stau de la început în acela care con¬ 
ţine raţiunile formatoare. 14 

Dar cum stau lucrurile la alte animale a căror mulţime /de pui/ 
provine dintr-o singură naştere ? Există tot atîtea raţiuni cîţi pui ? 
Răspund: nu trebuie să ne temem de infinitatea din seminţe şi 
din raţiunile formatoare, dat fiind că Sufletul le conţine pe toa¬ 
te. De fapt în aceeaşi măsură în Intelect, ca şi în Suflet 15 , se află 
nesfîrşitul acestor raţiuni formatoare de Acolo, sosite iarăşi şi iarăşi 
la îndemînă. 


12 Problema deosebirii gemenilor s-a pus pînă azi, în epoca geneticii. 
Plotin crede că, în final, orice individual natural are o „formulă" apar¬ 
te. Comparaţia cu un meşter e făcută pentru a arăta că, fie şi în cazul 
unor obiecte identice, totuşi meşterul trebuie să le marcheze cumva, pen¬ 
tru a le distinge. Natura însă nu deliberează şi nu produce mai întîi un 
al doilea individ identic cu primul, apoi îl marchează cu un semn dis¬ 
tinctiv, pentru a-1 deosebi de primul. 

13 O idee care revine la Plotin în tratatul Despre cele două materii 
72,11.4: cantitatea sau dimensiunea corpurilor este inclusă (în anumite 
limite cel puţin) în formă, la fel precum calitatea. Rezultă că distincţia 
riguroasă dintre cantitate şi calitate din filozofia aristotelică este slăbită 
şi relativizată. 

14 E vorba despre Intelect, unde toate Formele trăiesc într-un conti¬ 
nuu prezent şi într-un spaţiu inteligibil, distincte şi transparente unele 
pentru altele, formulînd un „unu-multiplu“. 

15 Pasajul are cîteva incertitudini textuale, dar sensul de ansamblu este 
limpede: Intelectul conţine o dată cu Sufletele individuale şi raţiunile for¬ 
matoare ale tuturor fiinţelor care există într-un ciclu cosmic. 

Tema 

Tratatul examinează condiţiile în care se poate realiza „asemănarea 
cu Zeul" — un fel de „program" al platonismului — în situaţia cînd nu 
există un plan structural comun între om şi Zeu. Tratatul a fost intens 
folosit şi citat de Porfir, de Macrobius, de Marinos în a sa Viaţă a lui 
Plotin (BP,1,50). 

Rezumat 

Asemănarea cu Zeul se realizează prin virtuţi. Dar Zeul nu are vir¬ 
tuţi în sens omenesc, sau cel puţin nu are „virtuţile politice". Virtuţile 
de Aici sînt purificări şi, în baza simplificării şi unificării Sufletului, aces¬ 
ta poate semăna cu Intelectul divin care este simplu şi unu şi oferă în 
acest fel modelul existenţei umane perfecte. Aceasta seamănă cu Zeul, 
fără ca Zeul să semene cu omul. 





1. Deoarece „relele dau de nevoie tîrcoale locului acestuia", iar 
Sufletul doreşte să fugă de rele, „trebuie fugit de Aici". 1 Ce este 
această fugă ? „A deveni asemănător Zeului" — spune /Platon/. 
Iar aceasta s-ar împlini, dacă am ajunge drepţi şi sfinţi cu bună 
cugetare şi, în general, dacă am poseda virtutea. 

Dacă, prin urmare, devenim asemănători prin intermediul vir¬ 
tuţii, oare devenim asemănător cu cineva posesor de virtute ? Şi 
de fapt cu care Zeu ne vom asemăna ? Oare cu acel Zeu care pare 
în mai mare măsură să posede virtutea, cu Sufletul Universului 
şi cu /Zeul/ considerat a exista în acesta, care posedă o cugetare 
minunată ? 2 Căci este rezonabil ca noi, care ne aflăm Aici, să de¬ 
venim asemănători cu el. 

O primă dificultate: /ne întrebăm/ dacă acest /Zeu/ posedă toa¬ 
te virtuţile, de pildă, dacă el este prudent sau viteaz, deşi nu are 
de întîmpinat nici o primejdie, deoarece nu există nimic care să-i 
sosească din afară. Nici nu ajunge la el ceva plăcut, care, dacă ar 
absenta, să-i stîrnească dorinţa de a-1 poseda sau obţine. 3 Iar dacă 
Zeul tinde spre Formele inteligibile, spre care tind şi /Sufletele/ 
noastre 4 , este clar că ordinea şi virtuţile ne vin de la ele, /şi nu de 
la Zeu cu care s-ar presupune că ne asemănăm/. 


1 Platon, Theaitetos, 176 a, în traducerea lui Marian Ciucă, Platon, Ope¬ 
re, voi.VI, Bucureşti, 1989. Este una dintre propoziţiile de bază ale du¬ 
alismului platonician, preluat şi modulat de Plotin, dar şi de multe alte 
curente ale Antichităţii tîrzii: neo-pitagoricieni, gnostici. 

2 Este vorba, fireşte, despre Intelect. 

3 Cf. Aristotel, Etica Nicomahică, 10, 8, 1178b, vezi LIPIF§H,3,2 şi 
nota 93. 

4 Dacă „Zeul" este Sufletul universal, deoarece Intelectul, la Plotin, 
este consubstanţial cu Formele. 

Dar oare acel /Zeu/ posedă virtuţile ? Răspund: nu este rezo¬ 
nabil ca el să le aibă cel puţin pe acelea numite „politice" — vor¬ 
besc despre chibzuinţă ce se raportează la partea raţională /a Su¬ 
fletului/, vitejia care se raportează la partea pasională, cumpătarea 
care păstrează în unitate şi armonie partea apetenţă în raport cu 
cea raţională, şi dreptatea care asigură fiecăreia dintre părţi trea¬ 
ba proprie stabilind cărei părţi îi revine să conducă sau să se su¬ 
pună. 5 6 

Deci nu ne asemănăm /cu Zeul/ prin virtuţile politice, ci prin 
altele, superioare lor, dar care se slujesc de aceleaşi nume ? Iar dacă 
/ne asemănăm/ potrivit cu alte /virtuţi/, oare nu ne asemănăm 
absolut deloc prin virtuţile „politice" ? 

Consider că este absurd să nu ne asemănăm /cu Zeul/ chiar 
deloc prin intermediul virtuţilor „politice" — căci /oamenii care 
le posedă/ au reputaţia de a fi divini şi trebuie consideraţi că, în- 
tr-un fel sau într-altul, ei se aseamănă cu /Zeul/. Dar asemăna¬ 
rea se face prin intermediul virtuţilor superioare. 

Dar şi într-un caz, şi într-altul se poate ca /Zeul/ să aibă vir¬ 
tuţi, chiar dacă ele nu sînt asemănătoare /cu ale noastre/. Dacă 
ni se admite că e posibil să ne asemănăm /Zeului/, avînd noi vir¬ 
tuţi diferite /de Zeul cu virtuţi diferite/ şi fără să ne asemănăm prin 
virtuţile politice, nimic nu ne împiedică /în plus/ să ne asemă¬ 
năm prin propriile noastre virtuţi cu Zeul lipsit de virtuţi! 6. 

Cum este însă cu putinţă aşa ceva ? Iată cum: dacă ceva se în¬ 
călzeşte datorită prezenţei căldurii, este oare necesar ca şi obiec¬ 
tul de unde provine căldura să se încălzească? Iar dacă ceva este 
cald datorită prezenţei focului, este oare necesar ca şi Focul în¬ 
suşi să se încălzească datorită prezenţei focului ? 7 


5 V. Republica, Cartea a IV-a. Aceleaşi virtuţi se regăsesc şi în ceta¬ 
te, care este descrisă de Platon ca fiind „un Suflet mare", conţinînd ace¬ 
leaşi trei părţi (clase) precum Sufletul individual. 

6 V. LPIF§H,3. 

7 Plotin atacă una din marile probleme ale teoriei Formelor: parado¬ 
xul „celui de-al treilea om“, sau al multiplicării inteligibilelor. Această 
dificultate apare atunci cînd Formele sînt prezentate ca Fiinţe autono¬ 
me şi paradigmatice şi nu ca proprietăţi abstracte. în acest din urmă caz, 
s-ar putea spune că, deşi un corp cald se aseamănă cu Căldura, aceasta 
nu este caldă şi nu seamănă cu corpul cald. Asemănarea este unilaterală. 

S-ar putea răspunde mai întîi că există căldură şi în foc, nu¬ 
mai că aceasta este imanentă <oup.(pmov>; astfel încît, utilizînd 
analogia, am putea spune că pentru Suflet virtutea este ceva adău¬ 
gat <C7icckt6v>, dar că ea este imanentă acelui /Zeu/ pe care, atunci 
cînd Sufletul îl imită, el posedă /virtutea/. 8 

Dar împotriva acestei analogii cu focul se poate invoca faptul 
că /ar trebui/ ca virtutea să fie Zeul, or noi socotim că Zeul este 
superior virtuţii. 9 

Dacă însă /proprietatea/ din care se împărtăşeşte Sufletul ar fi 
totuna cu cauza din care provine Sufletul, argumentul ar fi corect; 
numai că cele două sînt distincte. Nici casa senzorială nu este tot¬ 
una cu cea inteligibilă, chiar dacă există o asemănare. Iar casa sen¬ 
zorială se împărtăşeşte de la ordonare şi ordine, dar Acolo, în con¬ 
cept, nu există nici ordonare, nici ordine, nici proporţie. 10 

Astfel, ne împărtăşim de Acolo de la ordine, ordonare şi acord 
şi de la acele atribute care Aici aparţin virtuţii, dar realităţile de 
Acolo nu au nevoie de acord, ordine şi ordonare, nici nu ar pu¬ 
tea exista /Acolo/ nevoia de virtute; şi totuşi, noi ne vom putea 
asemăna cu cele de Acolo la fel de bine în temeiul prezenţei vir¬ 
tuţii. 

Acestea rămînă zise cînd susţinem că nu este necesar să existe 
virtute Acolo, cu toate că noi ne asemănăm cu /cele de Acolo/ în 
temeiul virtuţii. Trebuie însă ca aceia care nu vor să rămînă pri¬ 
zonierii constrîngerii /raţionamentului acestuia/ să adauge la ra¬ 
ţionament convingerea. 11 

2. Mai întîi trebuie să luăm în consideraţie virtuţile în temeiul 
cărora spunem că ne asemănăm, pentru ca să descoperim că ace- 


8 Ceea ce este călduraîntr-un obiect este virtutea unui om, în vreme 
ce virtutea Zeului este precum căldura focului. 

9 Dacă focul are căldura imanentă, înseamnă că el se identifică oare¬ 
cum cu căldura. Dar Zeul-Intelect trebuie să fie superior virtuţii, deci 
el nu s-ar putea identifica cu ea. 

10 Dacă un lucru are o anumită proporţie, nu se poate afirma — spu¬ 
ne Plotin — că în concept există proporţia ca atare. Predicatele abstrac¬ 
te nu au proprietăţile subiectelor care participă la ele. Sufletul are par¬ 
te de virtute, ceea ce nu înseamnă că virtutea ca atare există în Intelect, 
ci numai modelul ei. 

11 Paradoxul asemănării unilaterale rămîne într-adevăr pregnant. 

laşi lucru care la noi, fiind o imitaţie, este virtute, Acolo, avînd 
rolul de model, nu este virtute. Noi vrem să înţelegem prin aceas¬ 
ta că asemănarea este de două feluri: prima pretinde existenţa 
identicului în obiectele asemănătoare, care se aseamănă în mod 
egal avînd un acelaşi /model/. In celălalt caz de asemănare, un lu¬ 
cru seamănă cu un altul, dar acesta din urmă este primordial, nu 
posedă reciprocitate faţă de cel dintîi şi nici nu se poate vorbi de¬ 
spre asemănare /a modelului/ cu copia; în acest ultim caz, ase¬ 
mănarea trebuie concepută în alt mod, fără ca să pretindem o 
formă identică /pentru cele două lucruri/, ci mai degrabă o formă 
diferită, dacă este adevărat că asemănarea se face potrivit unui mod 
diferit.' 2 

Ce este prin urmare virtutea, atît luată în ansamblu, cît şi fie¬ 
care în parte ? Va fi mai clar de explicat arătînd ce este virtutea 
particulară. In acest fel, se va vedea şi ceea ce este comun /între 
virtuţi/ — elementul comun prin care toate sînt virtuţi. 

Virtuţile politice, pe care le-am menţionat mai sus, îi aşază 
în ordine pe oamenii care le păstrează şi îi fac mai buni, limitînd 
şi punînd măsură dorinţelor şi, în general, pasiunilor; ele alungă 
opiniile false la omul devenit în general mai bun, deoarece deli¬ 
mitează şi reţin măsuratul în afara lucrurilor fără măsură şi neli¬ 
mitate. 13 Aceste virtuţi însă, fiind definite în calitate de măsuri 
într-o materie care e Sufletul, se aseamănă cu Măsura de Acolo, 
şi posedă o urmă a Binelui desăvîrşit de Acolo. Căci lipsa totală 
de măsură, fiind Materie, este în totalitate neasemănătoare /cu 
Zeul/. Cu cit ceva se împărtăşeşte mai mult din Formă, cu atît mai 
mult se aseamănă cu Acela care-i Neformă.' 4 

Realităţile care sînt apropiate /de Unu/ se împărtăşesc mai mult 
/din Formă/. Sufletul este însă mai aproape /de Unu/ decît tru¬ 
pul; este mai înrudit /cu El/ din acest motiv 15 şi se împărtăşeşte 
mai mult /din Formă/, încît, ajungînd Sufletul să-şi închipuie că 


12 V. LPIF§H,3,2. 

13 în teoria aristotelică, virtuţile sînt medii între două excese contrare. 

14 Este vorba despre Unu, iar paradoxul asemănării unilaterale este 
din nou exprimat cu putere. 

15 în ultimă instanţă, Sufletul este mai asemănător cu Unu decît e tru¬ 
pul, fiindcă este mai aproape de El decît acela, din punct de vedere on¬ 
tologic şi genetic. 

e un Zeu, /e în stare/ să amăgească /lumea/, fără ca el să fie în¬ 
tregul Zeului. Astfel se aseamănă /cu Zeul/ aceşti oameni /ce po¬ 
sedă virtuţile politice/. 

3. Or, fiindcă Platon dă de înţeles <U7io(paîvet> că cealaltă 
asemănare /cu Zeul/ aparţine unei virtuţi superioare, trebuie vor¬ 
bit despre aceasta din urmă. 16 în cursul discuţiei va deveni mai 
clară şi natura proprie virtuţii politice, şi care /dintre virtuţi/ este 
superioară potrivit cu natura sa, şi, în general, faptul că există şi 
o virtute diferită de virtutea politică. 

Platon, aşadar, afirmă că asemănarea cu Zeul este o fugă de lu¬ 
crurile de Aici; de asemenea, în Republica, el nu atribuie virtuţi¬ 
lor /enumerate acolo/ calitatea de a fi pur şi simplu „virtuţi", ci 
le adaugă termenul „politice"; iar în altă parte, denumindu-le pe 
toate „purificări", e limpede că el concepe virtuţile ca fiind de două 
feluri şi că nu concepe asemănarea cu Zeul în temeiul virtuţii po¬ 
litice. Pentru ce, aşadar, numim virtuţile „purificări" şi în ce fel, 
dacă ne purificăm, ne asemănăm mai bine cu Zeul ? 

Răspunsul este următorul: de vreme ce Sufletul concrescut lao¬ 
laltă cu trupul este rău, deoarece el ajunge să sufere laolaltă cu tru¬ 
pul şi să-şi reprezinte toate lucrurile laolaltă cu trupul, el ar deveni 
bun şi ar poseda virtutea, dacă nu ar mai avea reprezentări împre¬ 
ună cu trupul, ci ar acţiona de unul singur, ceea ce înseamnă a gîndi 
şi a cugeta; şi nu ar mai suferi laolaltă cu trupul, ceea ce înseamnă 
a fi cumpătat; şi nici nu s-ar teme dacă s-ar separa de trup, ceea ce 
înseamnă d avea curaj; iar raţiunea şi intelectul ar conduce, în timp 
ce părţile celelalte nu s-ar opune: iată ce ar fi dreptatea. 

Or, dacă cineva ar numi „asemănare" o astfel de constituţie a 
Sufletului, care îl determină să cugete şi să fie netulburat, nu ar 
greşi. Căci divinul este pur şi /pură/ o astfel de activitate /divină/, 
dat fiind că cel care imită /divinul/ posedă gîndirea. 

Dar cum ? Oare divinul nu are această constituţie ? Nu o are, 
căci ea aparţine unui Suflet. 17 Iar Sufletul gîndeşte mereu altfel: 
dintre realităţile de Acolo pe unele le gîndeşte diferit /de cum sînt/, 
iar pe altele — în nici un chip. 


16 Platon nu face niciodată, cel puţin explicit, distincţia dintre „virtu¬ 
ţile politice" şi alte virtuţi — superioare. De aici, formula „dă de înţeles". 

17 Soluţia lui Plotin ar fi deci aceasta: virtutea este purificare, puri¬ 
ficarea se face prin exerciţiul gîndirii — al contemplaţiei. Însemnînd 

Dar oare „a gîndi“ e numai un nume comun pentru realităţi 
fără legătură ? Deloc. Ci gîndirea Zeului este primordială, în timp 
ce gîndirea Sufletului, provenind de la cea dintîi, este diferită. După 
cum discursul verbal <A.oyo;> este o imitaţie a discursului din Su¬ 
flet, tot aşa discursul din Suflet este o imitaţie a celui din Inte¬ 
lect. Şi după cum discursul exterior este divizat <pep.Eptap.evoc;> 18 
în raport cu cel din Suflet, tot aşa este discursul din Suflet, /di¬ 
vizat/ în comparaţie cu acela care stă înaintea sa, deoarece el este 
interpretul aceluia. 

Iar virtutea aparţine Sufletului. Nu aparţine Intelectului, şi nici 
Celui ce este mai presus /de Intelect/. 

4. Trebuie acum cercetat dacă purificarea este totuna cu o ast¬ 
fel de virtute, sau dacă purificarea are întîietatea, iar virtutea îi 
urmează. De asemenea, /dorim să aflăm/ dacă virtutea constă în 
faptul de a se purifica, sau în faptul de a fi deja pur. Răspund că 
în faptul de a se purifica /virtutea/ este mai nedesăvîrşită decîtîn 
faptul de a fi deja pur, căci faptul de a fi pur este un fel de fina¬ 
litate /pentru purificare/. 

însă faptul de a fi pur este o înlăturare a orice altceva, în vreme 
ce binele este ceva diferit de aceasta. 19 într-adevăr, dacă /Sufle¬ 
tul/ ar fi bun înaintea impurificării, purificarea ar ajunge /pen¬ 
tru a se realiza binele/. într-adevăr, va fi suficientă purificarea, 
iar restul va fi binele şi nu purificarea /în sine va fi binele/. 

Trebuie cercetat ce anume este acest element rest /după purifi¬ 
care/. Probabil însă că natura care rămîne /după purificare/ nu este 
nici chiar ea Binele; căci /dacă ar fi/, nu ar putea ajunge în rău. 20 

simplificare şi unificare a Sufletului, purificarea este asemănare cu divi¬ 
nul, căci divinul e pur, unu şi simplu; prin urmare, prin contemplaţie şi 
gîndire ne asemănăm cu divinul, deşi acesta nu gîndeşte în modulîn care 
gîndeşte omul. Divinul este deci descoperit în noi. Aceasta este ceea ce 
am numit „asemănarea unilaterală". 

18 Sau, (iE(U(iTi(iEvoc;, adică „imitat". 

19 Binele ar trebui să fie o pozitivitate, în timp ce purificarea strict 
vorbind este numai o negativitate. 

20 Binele sau Unul nu se pot regăsi în rău, deşi, indirect, creează răul. 
V. LPIF§H,7 




428 


OPERE 


Oare trebuie spus că ea e de felul binelui <tXYa0oei5f|q> ? 21 
Răspund că ea nu este îndestulătoare ca să persiste în binele au¬ 
tentic; căci, în mod natural, ea se poartă deopotrivă spre bine şi 
spre rău. 22 Binele pentru această natură este faptul de a se uni cu 
ceea ce este înrudit, iar răul este faptul de a se uni cu ceea ce-i 
potrivnic. Prin urmare, trebuie ca /această natură/, o dată puri¬ 
ficată, să se unească /cu Binele/. Se va uni cu acesta dacă se răsu¬ 
ceşte spre el. 

Dar oare /Sufletul/ „se răsuceşte" spre /Bine/ după purifica¬ 
re /de rele/ ? Răspund: după purificare, el este deja răsucit /spre 
Bine/. 

„Răsucirea" este virtutea sa? Răspund: ba ceea ce îi vine de 
pe urma „răsucirii" <ek Ttjg E7ticrtpo(pfî<;>! 

Ce este aceasta ? Viziunea contemplativă şi întipărirea Celui 
văzut, aşezate în Suflet şi devenite active acolo, aşa cum e cazul 
vederii faţă de obiectul văzut. 

Dar oare Sufletul nu posedă această viziune şi nu-şi aduce amin¬ 
te de ea «xvaptpvr|aKei:oa> ? 23 O posedă, dar inactivă şi stînd deo¬ 
parte, fără lumină. Or, pentru ca să fie iluminat şi să ştie în acel 
moment că /Formele/ se află în el, trebuie ca /Sufletul/ să se apro¬ 
pie de cel dătător de lumină. 24 De fapt, Sufletul nu posedă /For¬ 
mele ca atare/, ci numai întipăririle lor şi trebuie ca întipărirea să 
se pună în acord cu modelele autentice a căror întipărire ea este. 
Astfel se spune că stau probabil lucrurile, anume că Intelectul nu 


21 Este vorba despre Intelect; acesta nu este Binele, ci „de felul bine¬ 
lui". 

22 Sufletul (şi omul în fond) este o ipostază intermediară, care se poa¬ 
te orienta spre bine sau spre rău, neavînd un loc fix. Sufletul e rău prin 
„adaosurile" pe care le primeşte, şi e bun cînd devine „singur". Este im¬ 
portant de notat că la Plotin aceasta se face prin autodeterminarea Su¬ 
fletului. Nicăieri nu se vorbeşte despre vreun Salvator, care ar mîntui 
Sufletul din afară. 

23 Referire la teoria platoniciană a „reamintirii" din Menon şi Phaidon. 

24 S-ar părea că Sufletul, de la sine putere, nu se poate „răsuci", deoa¬ 
rece pentru a se apropia de „lumină", trebuie să ştie că asta îi trebuie. 
Or, de la sine, nu poate şti, de vreme ce întipăririle Formelor sînt inac¬ 
tive. Probabil însă că prin raţionament, prin învăţătură ar putea reuşi. 
Din nou remarcăm faptul că nu se vorbeşte despre vreun Salvator. De¬ 
pinde de noi să fim aproape de Intelect, sau uniţi cu el, sau departe. 

este străin /de Suflet/ şi mai ales nu-i este străin cînd /Sufletul/ 
ar privi către Intelect. Iar dacă nu priveşte, chiar fiind /Intelec¬ 
tul/ de faţă, el îi este străin. Deoarece şi ştiinţele, dacă nu activăm 
în întregime în conformitate cu ele, /ne/ devin străine. 

5. Pînă unde conduce purificarea ? /Răspunzînd/, va fi limpede 
astfel cu cine are loc asemănarea şi cu ce zeu are loc identificarea. 

Cel mai mult trebuie cercetat în ce fel /virtutea/ purifică im¬ 
pulsivitatea, dorinţa şi celelalte — tristeţea şi cele înrudite cu ea 
— şi pînă la ce punct este cu putinţă separarea de trup. Indrep- 
tîndu-se pesemne Sufletul dinspre trup şi aducîndu-se pe sine spre 
un fel de locuri /ale inteligibilului/ 25 , el este cu totul lipsit de pa¬ 
siuni şi ia în consideraţie numai plăcerile necesare şi senzaţiile, 
cît şi vindecările şi îndepărtările de necazuri, pentru ca să nu fie 
tulburat; el alungă durerile şi, dacă /aceasta/ nu este posibil, le 
îndură cu rezervă şi le consideră mai mici prin faptul că nu se im¬ 
plică în ele. Alungă impulsivitatea pe cît este cu putinţă, dacă poa¬ 
te, cu totul, iar dacă nu — nu se mînie pe sine, ci /socoteşte/ că 
/pornirea/ involuntară aparţine altcuiva 26 , iar /mînia/ involun¬ 
tară devine mică şi slabă. Şi nu se va teme în nici o privinţă, căci 
şi aici /în frică/ există involuntarul — în afara situaţiilor în care 
/frica/ oferă un avertisment. 

Că acest Suflet nu doreşte nimic nevrednic e limpede. Şi nu el 
se va lăsa pradă plăcerilor mîncatului şi băutului, şi nici plăceri¬ 
lor sexuale. Iar dacă totuşi le va accepta, acelea vor fi fireşti şi lip¬ 
site de elementul involuntar. Cel mult, propriu acestui Suflet este 
să se abandoneze nu mai mult decît la ceea ce oferă o închipui¬ 
re abia ceva mai avîntată. 

în general, Sufletul va fi pur de toate acestea şi va dori să pu¬ 
rifice chiar şi elementul iraţional din el, astfel încît să nu aibă de 
ce fi impresionat /de ceea ce produce iraţionalul/; iar dacă aceas¬ 
ta se întîmplă, va dori ca loviturile produse de iraţional să nu fie 
puternice, ci mici şi degrabă atenuate datorită vecinătăţii Intelec¬ 
tului. /Ar fi/ ca şi cînd cineva, avînd drept vecin un om înţelept, 
s-ar bucura de vecinătatea înţeleptului, fie devenind aidoma, fie 


25 Text corupt şi lecţiune incertă. 

26 Aparţine trupului, sau mai exact impurificărilor pe care coabitarea 
cu trupul le-a adus Sufletului. 

sfiindu-se şi n-ar îndrăzni să facă nici o faptă pe care omul cel 
bun nu ar dori-o. 

Nu va exista deci confruntare /interioară/: este destul să fie 
de faţă raţiunea de care elementul inferior /din Suflet/ se sfieşte, 
astfel încît şi acesta — elementul inferior — să fie dezgustat /de 
sine/, şi, chiar dacă ar fi cuprins de o mare agitaţie, să se mustre 
pe sine, fiindcă nu păstrează liniştea în prezenţa stăpînului. 

6. Nimic dintre aceste porniri nu constituie un păcat, ci /ele 
conduc la/ o îndreptare a omului. Insă silinţa nu ţi-o da ca să fii 
fără păcat, ci ca să fii Zeu ! 27 Dacă, aşadar, ar apărea vreo aseme¬ 
nea pornire involuntară, un astfel de om ar fi daimonic şi un Dai- 
mon, fiind el dublu; mai degrabă omul are cu sine însuşi pe un 
altul, care are o altă virtute. 28 Iar dacă pornirea involuntară nu 
există, atunci el este un Zeu şi atît, un Zeu dintre cei care vin pe 
urmele Primului. 

El este unul care a venit de Acolo, iar esenţa sa a rămas Aco¬ 
lo, dacă el ar deveni în felul în care a venit. Venind Aici, s-a sălăşluit 
laolaltă cu Intelectul /nostru/ şi pe acesta şi-l face asemănător sieşi 
potrivit cu puterea aceluia, încît, dacă e cu putinţă, /omul respec¬ 
tiv/ să fie neatins şi, măcar, neîmpins de /pasiunile/ care nu con¬ 
vin stăpînului. 

Cum sînt deci virtuţile unui astfel de om ? înţelepciunea şi 
chibzuinţă se află în contemplarea /Formelor/ pe care le conţi¬ 
ne Intelectul. Intelectul /le posedă/ prin contact nemijlocit. Fie- 


27 Practica virtuţilor-purificări redă omului (Sufletului) aspectul său 
divin, care era acoperit, invizibil. Trebuie, încă o dată, remarcată marea 
deosebire faţă de creştinism, cu care, poate, Plotin este într-o polemică 
nedeclarată: pentru creştini (ca şi pentru gnostici), omul nu este un Zeu 
şi nu se poate salva decît prin intervenţia unui Zeu salvator, care se sa¬ 
crifică pentru el. La Plotin, redempţiunea este inutilă: omul este el în¬ 
suşi un Zeu, chiar dacă o ignoră. Pe de altă parte, trebuie remarcat că la 
Plotin (ca şi în alte scrieri neoplatonice) termenul „Zeu“ <0Eoţ> are un 
sens mult mai larg decît în iudaism şi creştinism şi nu se aplică deloc ex¬ 
clusiv Fiinţei Supreme. 

28 „Virtute", cred, trebuie înţeles în sensul clasic al termenului gre¬ 
cesc — de „excelenţă"; acest „altul" reprezintă tendinţele inferioare ale 
Sufletului. 

care dintre ele / — înţelepciunea şi chibzuinţă — / este de două 
feluri: prima aflată în Intelect, cealaltă — în Suflet. Iar Acolo /în¬ 
ţelepciunea sau chibzuinţă/ nu e virtute, dar în Suflet ea este vir¬ 
tute. 

Dar ce este ea Acolo ? Manifestare a Intelectului şi ceea-ce-este 
Iceval Aici însă /înţelepciunea/, aflată într-un subiect diferit /de 
ea însăşi/, vine de Acolo şi este virtute. Nici Dreptatea în sine, 
nici celelalte / — înţelepciunea, Cumpătarea, Curajul în sine — 
/nu sînt /Acolo/ virtuţi, ci, aşa-zicînd 29 modele. Iar ceea ce pro¬ 
vine de la /acest model/ este virtutea respectivă din Suflet. Căci 
virtutea e a unui subiect; dar /Forma virtuţii/ în sine aparţine nu¬ 
mai ei înseşi, şi nimănui altcuiva. 

Dar oare, dacă dreptatea este principiul „fiecare să-şi facă trea¬ 
ba proprie", ea se află întotdeauna acolo unde sînt multe părţi ? 30 
Răspund: există un fel de dreptate care, într-adevăr, se găseşte în 
mulţime, cînd ar exista multe părţi, dar acest principiu „fiecare 
să-şi facă treaba proprie", la modul general, e valabil chiar dacă 
e atribuit şi unui singur subiect. 

Aşadar, Dreptatea în sine autentică este a unuia singur faţă de 
sine, unde nu există cînd ceva, cînd altceva. Astfel că şi în Suflet 
dreptatea, în varianta ei superioară, este activitatea îndreptată spre 
Intelect, cumpătarea este întoarcerea spre înlăuntru, spre Intelect, 
curajul este netulburarea prin asemănare cu obiectul contempla¬ 
ţiei, care este netulburat prin natură. /Sufletul se hrăneşte/ din 
virtute pentru ca să nu împărtăşească vreun sentiment cu colo¬ 
catarul său inferior. 

7. Iar aceste virtuţi /de Aici/ îşi urmează unele altora în Su¬ 
flet, după cum o fac, Acolo, în Intelect, /Formele/ de dinaintea 


29 Oîov. Termen folosit adesea de Plotin cu sensul ghilimelelor noas¬ 
tre, atunci cînd vrea să prevină să înţelegem prea literal o relaţie, o ima¬ 
gine etc. „Modelele" aflate în Intelect nu sînt modele la fel cum figura 
unui om este modelul portretului său pictat sau fotografiat, deoarece ele 
nu împărtăşesc în plan structural comun cu copiile, aşa cum se întîmplă 
în cazul asemănării bilaterale. V.LPIF§H,5,5 

30 Definită astfel, dreptatea pare să nu aibă sens decît acolo unde există 
un întreg — cetate, Suflet — alcătuit din mai multe părţi care îşi fac fie¬ 
care treaba proprie. 

virtuţii, ca modele. Iar Acolo, gîndirea non-discursivă este ştiin¬ 
ţa şi înţelepciunea, cumpătarea este întoarcerea Intelectului la sine 
însuşi, activitatea sa proprie este dreptatea <0tKet07tpayta>, iar 
identitatea cu sine şi rămînerea pur la sine este, aşa-zicînd, curaj. 

In Suflet, aşadar, privirea către Intelect este înţelepciunea şi cu¬ 
getarea, virtuţi ale Sufletului. El nu este acele virtuţi, aşa cum Aco¬ 
lo /Intelectul este identic cu virtuţile/. Iar celelalte virtuţi urmează 
în acelaşi fel. Şi toate /virtuţile/ se obţin în mod necesar prin pu¬ 
rificare, dacă toate sînt purificări raportate la starea de puritate, 
deoarece nici una singură nu este completă. 31 

Iar omul care posedă virtuţile superioare, în mod necesar le 
are, în mod latent, şi pe cele inferioare, în timp ce omul care le 
are pe cele inferioare nu le posedă în mod necesar pe cele dintîi. 
Această viaţă a omului bun are întîietate. 

Oare însă el posedă şi virtuţile inferioare în mod activ, sau nu¬ 
mai pe cele superioare ? Trebuie cercetat în alt mod în legătură 
cu fiecare virtute, de pildă cugetarea: dacă /omul/ se va folosi de 
alte principii /mai înalte/, în ce fel mai poate rămîne prezentă cu¬ 
getarea /inferioară/, chiar dacă ea nu este actualizată ? Şi dacă/vir¬ 
tutea/ inferioară este, prin natură, de o anumită dimensiune, iar 
cea superioară de o /cu totul/ altă dimensiune, iar cumpătarea in¬ 
ferioară pune măsură /pasiunilor/, în vreme ce cea superioară le 
înlătură cu totul ? 32 La fel şi în cazul celorlalte virtuţi, o dată ce 
cugetarea a fost scoasă /dintre ele/. 

Aşadar: omul respectiv le va cunoaşte şi pe /cele inferioare/, 
cît şi mărimea /consecinţelor/ care îi vor sosi de pe urma lor. Şi 
probabil, potrivit cu circumstanţele, el va acţiona conform cu une¬ 
le dintre aceste virtuţi. 33 


31 Cred că subiectul acestei ultime propoziţii subordonate este „vir¬ 
tutea", şi nu „Sufletul", ceea ce e posibil gramatical. Ideea — tradiţio¬ 
nală — este că, singură, nici o virtute nu este completă. 

32 Cu alte cuvinte, exercitarea virtuţilor superioare face, în general, 
inutilă actualizarea virtuţilor inferioare, „politice". Discuţia are impor¬ 
tanţă în cadrul opunerii celor două vieţi: viaţa activă şi viaţa contem¬ 
plativă. 

33 Ceea ce, după Porfir, chiar făcea Plotin în cercul său de cunoscuţi 
şi prieteni de la Roma. LPIF§C,2 

Iar ajungînd la principii superioare şi la alte măsuri, va acţio¬ 
na potrivit cu acelea. De pildă, cumpătarea nu o va mai aşeza în 
/păstrarea/ măsurii, ci în general separînd, după putinţă, /Sufle¬ 
tul de tovărăşia trupului/ şi, în general, trăind nu viaţa omului 
onest, pe care virtutea politică l-ar preţui /ca fiind onest/, ci pă¬ 
răsind această viaţă şi alegînd o altă viaţă — aceea a Zeilor. 34 Căci 
asemănarea în ce-1 priveşte este faţă de Zei, şi nu faţă de oame¬ 
nii oneşti. într-adevăr, asemănarea faţă de /aceştia/ este precum 
o imagine care se aseamănă cu o imagine, atunci cînd ambele au 
acelaşi /model/. Dar asemănarea cu o altă /viaţă — cea divină/ 
este precum aceea a imaginii faţă de model. 


34 Plotin insistă asupra ideii — care susţine întregul tratat — că, deşi 
folosim aceleaşi cuvinte, virtuţile „divine", „spirituale" nu pot fi carac¬ 
terizate cu măsura virtuţilor politice şi că, deşi dreptatea sau înţelepciu¬ 
nea ne aduc aproape de divin, aceasta nu înseamnă ca divinul este drept 
şi înţelept în sens omenesc. 



DESPRE DIALECTICĂ 

20,1.3 


Tema 

Plotin reconsideră dialecticaplatoniciană ca modalitate aflată dinco¬ 
lo de inteligenţa analitică de a contempla direct inteligibilul şi de a se 
uni cu el, împotriva înţelegerii ei ca simplă analiză logică, ceea ce — se 
pare — era caracteristic mai ales stoicismului. 

Rezumat 

Ascensiunea spre Bine (Unu) este cu putinţă pentru muzician cînd 
contemplă armonia Formelor, apoi pentru îndrăgostit cînd iubeşte vir¬ 
tuţile şi Frumosul, apoi pentru filozof, cînd e condus de dialectică. Dia¬ 
lectica ştie să definească esenţele lucrurilor, ştie direct ce este binele şi 
răul, deoarece ea descinde din Intelect şi este partea cea mai de preţ a 
filozofiei. Ea judecă falsul şi adevărul nu prin analiză logică, ci printr-o 
cunoaştere imediată şi interioară. Chestiunile de fizică şi etică derivă din 
dialectică. 



1. Care este arta, sau metoda, sau îndeletnicirea care ne con¬ 
duce într-Acolo unde trebuie să ne îndreptăm ? Să rămînă stabi¬ 
lit şi demonstrat în multe feluri că locul unde trebuie să mergem 
este Binele şi Primul Principiu. Iar acesta este un suiş /într-Aco¬ 
lo/ prin mijloacele arătate. 

Dar ce fel de om trebuie să fie cel care va sui ? Oare — spune 
Platon — este cel care, „după ce a apucat să vadă totul sau cele 
mai multe, va merge într-un făt ce-i hărăzit să ajungă iubitor de 
înţelepciune sau de frumuseţe, închinător la Muze şi îndrăgostit" f 1 

Cel cu fire filozofică, muzicală sau îndrăgitoare trebuie să suie. 
Dar prin ce mijloc ? Oare există unul singur şi acelaşi pentru toţi 
oamenii aceştia, sau pentru fiecare există cîte un mijloc ? Există 
două căi pentru toţi cei care suie sau se află sus. Prima duce de 
la realităţile de jos, în vreme ce calea a doua este menită celor care, 
aflaţi deja în domeniul inteligibilului şi, ca să spunem aşa, punînd 
Acolo urma lor, trebuie să călătorească /de acolo/ pînă ce ar ajun¬ 
ge la cea din urmă etapă a drumului, acolo unde se află scopul 
călătoriei, atunci cînd ajungi pe culmea inteligibilului. Rămînă 
aceasta /de discutat/ cu altă ocazie, şi să vorbim mai întîi despre 
suişul /spre inteligibil/. 2 3 

Mai întîi trebuie să-i distingem pe oamenii aceştia-’; să înce¬ 
pem cu prietenul Muzelor arătîndu-i natura. Trebuie stabilit că 


1 Platon, Phaidros, 248 d. Traducerea (cu excepţia ultimului cuvînt) 
din Gabriel Liiceanu, din PO,4. Este semnificativ faptul că citatul din 
Platon nu este exact. Ca şi în alte cazuri asemănătoare, se pare că Plo- 
tin cita din memorie. 

2 Pentru această distincţie, vezi Republica, 511a-c. 

3 Platon părea să-i considere în bloc pe cei trei, dar Plotin îi distinge şi 
îi ierarhizează în această ordine: prietenul Muzelor (artistul), amantul 
şi, cel mai sus, filozoful. 

el e pus în mişcare şi impresionat cu uşurinţă de frumos; el se 
urneşte mai greu de la sine, dar e gata să reacţioneze la întipări- 
rile /frumosului/ oricare ar fi ele; aşa cum se comportă oamenii 
sperioşi cînd dau peste nişte zgomote, la fel şi acesta este mereu 
gata să reacţioneze la sunetele muzicale şi la frumosul din ele. El 
se fereşte însă mereu de ceea ce e lipsit de armonie şi de ceea ce 
nu este unitar în cîntări şi ritmuri şi urmăreşte ritmul şi forma 
frumoasă. 

Dar el trebuie să condus dincolo de aceste sunete senzoriale, 
de ritmuri şi forme. Separînd materia în care se realizează aceste 
corespondenţe şi raporturi, /iubitorul frumosului/ trebuie să suie 
către frumuseţea din ele şi trebuie să fie învăţat că frumuseţile care 
îl impresionaseră erau armonia inteligibilă, frumosul din ea şi Fru¬ 
mosul în general, nu doar un frumos anume; şi va avea să aşeze 
înlăuntrul său argumentele filozofiei. De la ele, e necesar să ajungă 
să creadă în existenţa acelor realităţi pe care le ignoră, deşi le po¬ 
sedă. 4 Vom vedea mai tîrziu care sînt aceste argumente. 

2. îndrăgostitul, pe a cărui condiţie ar căpăta-o prietenul Mu¬ 
zelor (şi dacă s-ar preschimba pînă aici, fie ar rămîne aşa, fie ar 
trece mai departe 5 ), îşi aminteşte cumva/singur/ de Frumuseţea 
/în sine/; dar fiind separat /de ea/ nu poate s-o perceapă ca ata¬ 
re. 6 El este impresionat de frumosul din vedere şi este mişcat de 
acesta. Dar trebuie învăţat să nu fie impresionat şi mişcat numai 
de un singur trup, ci, cu ajutorul raţiunii, el să fie îndreptat spre 
toate corpurile care indică aceeaşi /frumuseţe/ prezentă în toa¬ 
te, şi trebuie să considere că ea este altceva decît trupurile, că vine 
din altă parte şi că se află în alte lucruri în mai mare măsură /de¬ 
cît în trupuri/, precum /cînd el/ i se arată ocupaţiile frumoase şi 
legile frumoase — căci în cultivarea realităţilor incorporale se află 
deja obişnuinţa îndrăgostitului — cît şi în arte, în ştiinţe şi în vir- 


4 Formele platoniciene şi întipărirea lor din Suflet. Modelul acestei 
ascensiuni este în Banchetul, 210 a. Cf. şi 1 1.6. 

5 Ar ajunge filozof. 

6 Artistul nu poate sui singur; el are nevoie de un impuls esenţial; 
îndrăgostitul are nevoie de mai puţin ajutor exterior. Totuşi, amîndoi 
au nevoie de un fel de preparare psihologică, de care firea filozofică se 
poate lipsi. 

tuţi. Apoi e necesar să fie unificat şi se cade a fi învăţat ceea ce 
/artele, ştiinţele etc./ ajung/în lucruri/ 7 . Iar de la virtuţi are de suit 
spre Intelect, spre Ceea-ce-este /ceva/. Iar/de/ Acolo trebuie um¬ 
blat pe drumul din sus . 8 

3. Omul cu firea filozofică este pregătit să suie şi, ca să zicem 
aşa, e înaripat; el nu are nevoie de separarea /de lucrurile senzo¬ 
riale/, precum ceilalţi despre care a fost vorba mai înainte; el s-a 
mişcat înspre înalt, dar, fiind la încurcătură, are nevoie numai de 
călăuza care să-l îndrume <tou Seikvuvtoc; 5eîtcxi> 9 . El trebuie 
îndrumat şi purtat /înspre înalt/ — dorind el însuşi prin fire /că¬ 
lătoria/ şi fiind de demult desfăcut /de senzorialitate/. E necesar 
să i se dea cunoştinţele pentru a-i obişnui gîndirea cu incorpo¬ 
ratul şi a-i forma încrederea în /existenţa acestuia/; îi va fi lesne 
să le primească, deoarece este iubitor de învăţătură. Şi fiind plin 
de virtute prin fire, el trebuie condus spre desăvîrşirea virtuţilor 
şi, după cunoştinţe, trebuie să i se dea dialectica şi trebuie învăţat 
să fie dialectician. 

4. Ce este însă dialectica, pe care trebuie s-o împărtăşim şi ce¬ 
lorlalţi doi despre care a fost vorba mai înainte ? Este /metoda/ 
raţională de a arăta condiţia fiecărui lucru — anume ce este fie¬ 
care şi prin ce se deosebeşte de celelalte şi care este proprietatea 
lor comună, în ce /categorii/ şi unde se situează el printre ele; /de 
asemenea/ dacă esenţa are şi existenţă 10 şi cîte sînt cele-ce-sînt 
/ceva/ şi cîte — cele-ce-nu-sînt, fiind ele altceva decît cele-ce-sînt 
/ceva/. 


7 Lecţiune incertă şi frază prea scurtă pentru a clarifica dacă unita¬ 
tea se referă la îndrăgostit sau la frumos. 

8 Adică, abia atunci este posibilă contemplarea Unului. Această as¬ 
censiune graduală, unde parcursul superior, supra-raţional, este în mod 
necesar precedat de un parcurs raţional, teoretic-theoretic, distinge pro¬ 
fund mistica platoniciană de cea creştină. 

9 Firea filozofică nu are nevoie de o preparare psihologică, precum 
ceilalţi, ci numai de o ghidare intelectuală. 

10 Cu alte cuvinte: dacă un lucru al cărui concept se exprimă prin- 
tr-un predicat legat de un subiect printr-o copulă „este" are sau nu şi o 
existenţă reală. 

Dialectica discută şi despre bine şi despre ceea ce nu-i bine şi 
are în vedere lucrurile care stau sub bine, cît şi pe cele care stau 
sub contrariul acestuia şi /se întreabă/ ce anume este eternitatea 
şi ce-i contrariul ei, procedînd desigur pe calea ştiinţei şi nu a opi¬ 
niei. Şi oprindu-ne să mai rătăcim în jurul senzorialului, dialec¬ 
tica ne sălăşluieşte în domeniul inteligibilului şi îşi face Acolo lu¬ 
crarea; alungind falsul, hrăneşte Sufletul în aşa-zisa „cîmpie a 
Adevărului 1 ' 11 . Se foloseşte de „diviziunea" platoniciană pentru 
a distinge Formele 12 , dar se foloseşte de ea şi pentru a preciza esen¬ 
ţa /fiecăreia/, cît şi pentru a ajunge la primele genuri 13 , iar con¬ 
ceptele derivate din ele le împleteşte prin operaţiile Intelectului 
pur. Apoi luînd-o înapoi pe calea analizei, continuă pînă ce ar 
ajunge la început. 14 In acel moment, se odihneşte, păstrînd odih¬ 
na măcar cît ar rămîne Acolo. Nu mai are curiozităţi multiple, 
ci ajungînd la unitate, rămîne în contemplaţia /sa/, iar pe aşa-nu- 
mita ştiinţă logică, ce are de-a face cu premise şi cu silogisme 15 , 
o atribuie altei arte, de parcă i-ar lăsa aceleia faptul /elementar/ 
de a şti să facă literele. 

Dialectica consideră că unele /cunoştinţe logice/ sînt necesa¬ 
re şi vin înaintea artei /pe care ea o propune/; ea însă le judecă 
pe acestea la fel ca pe restul cunoştinţelor, adică pe unele dintre 
ele ca folositoare, pe altele ca superflue şi le vede pe măsura me¬ 
todei care vrea /să le obţină/. 

5. Dar oare de unde îşi obţine principiile această ştiinţă ? In¬ 
telectul îi oferă principii clare, dacă un Suflet ar fi în stare să le 
primească. In continuare, acesta sintetizează consecinţele, le aso¬ 
ciază şi le distinge, pînă ce ar ajunge la Intelectul desăvîrşit. Căci 
/dialectica/ este — spune Platon — puritatea cea mai desăvîrşită 
a Intelectului şi a cugetării <cppovT|aiţ>. Este necesar, prin urma- 


11 Phaidros, 248b. 

12 Teoretizată în Sofistul. 

13 Fiinţa, starea, mişcarea, identitatea, alteritatea — Sofistul 257d în 
continuare. 

14 Nu „la Principiu" cum traduce Brehier, ci la domeniul multipli¬ 
cităţii, acolo de unde s-a început „urcuşul" dialectic. 

15 Plotin se referă la logica propoziţiilor a stoicilor cît şi la logica ter¬ 
menilor a lui Aristotel. 

re, ca, fiind /dialectica/ cea mai de preţ capacitate dintre cele pe 
care le posedăm, ea să aibă drept obiect ceea-ce-este /ceva/ şi ceea 
ce este cel mai de preţ. Or, cugetarea se referă la ceea-ce-este /ceva/, 
în vreme ce Intelectul are în vedere ceea ce este mai presus de 
ceea-ce-este /ceva/. 16 

Iar atunci ce anume este filozofia? Este lucrul cel mai nobil. 
Oare filozofia şi cu dialectica sînt acelaşi lucru ? Răspund: /dia¬ 
lectica/ este o parte a filozofiei, şi anume de /mare/ preţ. 

Insă nu trebuie considerat că dialectica este o unealtă a filo¬ 
zofului. 17 Ea nu constă în teoreme simple şi în reguli, ci se referă 
la lucruri şi are realităţile însele drept materie. Ea avansează pe 
drumul spre acestea posedînd realităţile laolaltă cu teoremele /care 
se referă la ele/. Iar falsul şi sofismul peste care dă în mod acci¬ 
dental le recunoaşte atunci cînd un altul le formulează; ea judecă 
falsul drept ceva străin adevărurilor din sine şi îşi dă seama cînd 
cineva ar veni cu orice se plasează alături de „rigla“ adevărului. 18 
Nu are idee despre „premise" — acestea sînt „litere" /din punc¬ 
tul ei de vedere/ — căci cunoscînd adevărul, ea ştie şi ceea ce /lo¬ 
gicienii/ numesc premise; în general, ea cunoaşte mişcările Su¬ 
fletului: ceea ce se presupune /ca premisă/ şi ceea ce se neagă şi 
dacă se neagă ceea ce se presupune sau altceva şi dacă /raţiona¬ 
mentele/ sînt diferite sau identice 19 ; sosindu-i /toate acestea/, ea 


16 S-ar părea că Plotin distinge două aspecte în dialectică: unul pe care 
îl numeşte (ppovncm; — tradus de mine prin „cugetare" şi care are acces 
la Forme (Intelect); celălalt este Intelectul însuşi care are acces la Unu. 
Pasajul nu este foarte clar şi s-ar putea obiecta că contemplarea Unului 
nu mai este un proces raţional, aşa cum apare dialectica, ci o formă de 
intuiţie intelectuală imediată. 

17 Plotin respinge ideea că dialectica ar avea un sens instrumental, pre¬ 
cum logica (Organon) la Aristotel. 

18 Dialectica lui Plotin se distinge de logica obişnuită; cel puţin în faza 
sa superioară, ea recunoaşte adevărul direct, prin intuiţie intelectuală, şi nu 
analizînd propoziţiile şi conexiunile lor. Ea posedă adevărul în sine, ca pe 
o „riglă" cu care se măsoară rectilinearitatea şi nu are nevoie să împrumu¬ 
te „rigla" respectivă din altă parte, aşa cum face logica. Cuvîntul grec mvtov 
înseamnă atît „riglă", cît şi „regulă" şi, prin extensie, „metodă". 

19 Probabil că Plotin se referă la modus ponens şi la modus tollens, 
fundamentele logicii propoziţiilor dezvoltate de stoici: 1 .DacăA, atunci 
B; dar A, deci B. 2. Dacă A, atunci B; dar nu B, deci nu A. 

le percepe /nemijlocit/ <E7n.pdXT.ouoa> la fel precum procedează 
senzaţia. 1 ® Şi lasă celeilalte /părţi a filozofiei/ plăcerea să anali¬ 
zeze cu multă precizie /logică/ chestiunile respective. 

6. Aşadar, ceea ce este nobil /— dialectica —/ reprezintă o par¬ 
te /a filozofiei/, însă filozofia conţine şi alte părţi. 21 Căci ea cer¬ 
cetează problemele naturii, primind ajutor din partea dialecticii, 
în felul în care şi celelalte arte se folosesc de aritmetică. 22 Mai mult 
totuşi /filozofia naturii/ este adusă în existenţă de către dialec¬ 
tică, /ce-i situată/ în apropierea sa. 

Şi în acelaşi mod, începîndu-şi contemplarea de la dialectică, 
filozofia cercetează chestiunile etice, adăugînd /studiul/ atitudi¬ 
nilor şi al exerciţiilor din care rezultă atitudinile. 

Iar atitudinile raţionale posedă drept atribute proprii şi prin¬ 
cipiile provenite de la dialectică. Majoritatea /acestor atitudini/ 
se asociază cu materia. Intr-adevăr, celelalte virtuţi /în afara în¬ 
ţelepciunii/ au a face cu raţionamentele ascunse în pasiunile par¬ 
ticulare şi în acţiuni, în vreme ce cugetarea este, mai curînd de 
fapt, o formă de inferenţă <E7uXoYta|r6Q> şi o universalitate. /Ea 
se întreabă/ dacă există consecuţie reciprocă /între acţiuni sau spu¬ 
se/, dacă este necesar să te abţii acum /de la o acţiune/, sau /să te 
angajezi în ea/ imediat, sau dacă, în general, există altceva mai bun 


20 Remarcabilă această constatare: dialectica (măcar în faza sa supe¬ 
rioară) nu mai cunoaşte în baza unui raţionament analitic, ci prin intui¬ 
ţie intelectuală imediată. Raţiunea se află astfel între două forme de ime- 
diatitate: sus — dialectica; jos — percepţia senzorială, tot aşa cum 
conştiinţa se află între două inconştiente: cel superior al Intelectului, şi 
cel inferior al Sufletului apetent. De fapt şi Realitatea se află între două 
Existenţe non-reale, care nu pot fi cunoscute decît prin intuiţie pură, sau 
printr-un „raţionament bastard". Structura simetrico-ternară (cele trei 
lumi), fundamentală pentru metafizica lui Plotin, şi diferită de aceea eta- 
jat-binară a lui Platon, reapare astfel. V. LPIF§H,5,§6 şi §7. 

21 După stoici, la a căror teorie se face aici aluzie, filozofia avea trei 
părţi: filozofia naturii (fizică), etică şi logică, ce putea fi identificată cu 
dialectica. Plotin arată că dialectica nu e o simplă parte a filozofiei, ci par¬ 
tea ei esenţială, cea mai nobilă şi că ea nu se poate identifica cu logica. 

22 Brehier face o conjectură, cerută poate de propoziţia următoare, 
şi traduce: „precum şi aritmetica şi celelalte arte se folosesc /de dialec¬ 
tică/." 

/de făcut/. Pe deasupra, dialectica şi înţelepciunea aduc totul spre 
folosinţă pentru cugetare într-o modalitate universală şi fără să 
apeleze la materie. 23 

Dar oare pot exista /virtuţile/ inferioare în absenţa dialecticii 
şi a înţelepciunii ? Da, dar în mod imperfect şi cu lipsuri. 

Poate însă exista un înţelept şi un dialectician autentic fără ace¬ 
le /virtuţi inferioare/ ? Răspund că aşa ceva nu e cu putinţă, ci ele 
fie precedă /înţelepciunea/, fie se dezvoltă simultan cu ea. Şi pro¬ 
babil că omul respectiv ar poseda virtuţile naturale, din care apar 
cele perfecte, dacă li se adaugă înţelepciunea. Aşadar, înţelepciu¬ 
nea vine după virtuţile naturale; numai apoi caracterele vor căpătă 
desâvîrşirea. Sau, fiind prezente virtuţile naturale, ele cresc lao¬ 
laltă /cu înţelepciunea/ şi ambele tipuri se desăvîrşesc. Sau înţe¬ 
lepciunea, preluînd celălalt tip de virtuţi, îl desâvîrşeşte. 

în ansamblu deci virtutea naturală posedă un chip <oppa> 24 
şi un caracter lipsite de desăvîrşire; iar principiile generale, de unde 
noi deţinem /virtuţile/, sînt comune în cea mai mare măsură am¬ 
belor tipuri — /atît virtuţii intelectuale, cît şi celei naturale/. 


23 Cf. Platon, Republica, 533a-d. 

24 Sau un „ochi nedesăvîrşit" —spre a contempla realităţile superioare. 

